im 




“Ali right, but apart from the sanitation, the medicine, 
education, wine, public order, irrigation, roads, a fresh 
water system, and public health, what have the Romans 
ever done for us?” 

Monty Python's Life of Brian, 1979. 

Detalj sa freske koja se nalazila u domu Julije Feliks u Pompejima. 

Predgovor 


Izučavanje prošlosti izraženo kroz historiografiju još uvijek je ponajviše promatrano i 
tretirano kroz njenu političku historiju. Zato i dominira to segmentirano promatranje, 
analiziranje, tumačenje i sintentiziranje političkih i vojnih procesa u historijskoj znanosti. 
Time ostaju uveliko zanemareni mnogi drugi fenomeni života, razvoja i stvaranja ili bi se 
nalazili u sjeni kronološkog reda navođenja političkih i vojnih procesa iz koje bi bili 
izvlaćeni samo ponekad i to u svrhu pojašnjavanja glavne političke ili ratne tematike.Glavna 
negativna posljedica takve orijentacije zanemarivanja svega onoga što izlazi iz okvira 
političke historije je jedna historijska rekonstrukcija koja u značajnoj mjeri pati od niza 
nedostataka i nedorečenosti. Posebno se to ogleda ako se i u okvirma izučavanja političke 
historije fokus usmjeri samo na ratove i nasilne epizode. Tako se dobije percepcija o skoro 
kontinuiranim ratovima i sukobima, što je potpuno pogrešno. Ali ljudi nisu samo ratovali 
niti se tukli međusobno. Ustvari, najveći dio vremena od neolitika pa sve do danas, ljudska 
vrsta je provela u miru, a ne i u ratu. Uostalom, i za vrijeme ratova život u drugim aspektima 
ljudskog postojanja se nije prekidao niti zaustavljao. 

Zbog svega toga, potrebno je pažnju preusmjeriti i na te druge aspekte života, nekada i na 
one male stvari, svakodnevne i obične stvari koje čine naš život, a koje se nerijetko 
prihvataju „zdravo za gotovo' 4 i tako i ne primjećuju. Ali upravo taj „vegetativni" dio našega 
života je ustvari najhitniji dio, jer zahvaljujući njemu možemo da funkcioniramo i djelamo. 
Sustavi životnog ciklusa jedinke, načini mjerenja vremena, težina, količina i prostora, kao i 
modeli naseobinskog načina života su isto tako bitni za neku civilizaciju kao i političke i 
vojne strukture. Bez njene znanosti, tehnologije i komunikacija je teško razumijeti bilo koju 
civilizaciju. Rodni odnosi isto odlikuju neku državu i društvo kao i političke agende i 
ideologije. Moda, nakit i predmeti svakodnevne upotrebe su vrlo vrijedno oruđe u 
određivanju kronologije i datiranja. A jedna od glavnih odlika ljudskog postojanja jeste 
umjetnički izražaj. Vjera, religija, ideje i ideologije, i pored toga što se često prepliću sa 
političkom historijom, ipak imaju i snažnog vanpolitičkog utjecaja na živote ljudi, njihova 
razmišljanja, opredjeljenja, individualne i kolektivne mentalitete, pa i samo djelovanje. I na 
kraju ono što određuje postojanje neke civilizacije, jeste pismo koje se koristi. A svega toga 
opet ne bilo bez privrede i osiguravanja dostatnih resursa. I zato je neophodno da se i 
izučavanju oni fenomeni koji ne pripadaju političkoj historiji. A najbolji primjer za primjenu 
takve orijentacije može biti rimski svijet. 

U kontekstu izučavanja fenomena rimskog svijeta i svih drugih civilizacija potrebno je 
suočiti se i jednim problemom koji proizlazi iz okvira moralno - vrijednosnih sudova 
vremena u kojima historičari djeluju. Ono što je moralno i vrijednosno prihvatljivo ne mora 
biti moralno i vrijednosno ni za jednu drugu generaciju. Izbjegavanje izučavanja i govorenja 



o nečemu što u nekom našem povijesnom kontekstu ima drugačiji moralni i vrijednosni 
pečat je jedna od najvećih negativnih pojava u historiografiji, arheologiji, historiji 
umjetnosti, antropologiji i etnologiji. A još lošije je u sintezi i prezentaciji donositi neki sud 
o tom fenomenu sa stajališta svoga vremena. U prvom redu to se odnosi na fenomen 
seksualnosti koji je kao nekakav taboo već 1500 godina. 

Ali i u slučaju primjene istraživanja i prezentiranja vanpolitičkih fenomena u rimskom 
svijetu, kao uostalom i u drugim civilizacijama, suočavamo se sa jednim priličnim 
problemom koji može utjecati i na percepciju rimskog svijeta u pučkom viđenju. Izvorna 
građa (posebna ona literarna) i historiografska literatura uglavnom imaju viđenje i 
tumačenje rimskog svijeta koje je orijentirano prema eliti, odnosno jednom brojčano malom 
segmentu rimskog svijeta. A i u okvirima te elite, fokus u izvornoj građi je često usmjeren 
samo na njen oficijelni rad u javnosti. 

Ova knjiga zato ima i namjeru da se odnosi sveobuhvatno prema rimskom svijetu, bez 
obzira na njegovu socijalnu slojevitost ili njegove nivoe izloženosti javnom i privatnom, i da 
ga tako i predstavlja u cjelosti. Ali to nailazi na niz poteškoća, jer su se neke postavke 
„historiografije elite 46 prilično ustalile. Tako se npr. u objašnjavanju obrazovnog sustava, 
nekritički navodi sa su mladi Rimljani u školu išli praćeni robom, da su nošeni u nosiljkama, 
da su Rimljani - posjetitelji javnih kupatila sa sobom vodili i robove kako bi im služili i 
slično, da su Rimljani živjeli u domusima i vilama sa peristilima. Ustvari ubjedljivo najveći 
broj malih Rimljana koji bi išli u školu su poticali iz skromnijih slojeva i nisu imali robove, 
ubjedljivo najveći broj Rimljana koji su posjećivali javna kupatila nisu sa sobom vodili 
robove niti sluge, jer ih nisu financijski ni mogli priuštiti, ubjedljivo najveći broj rimskih 
građana je živio u malim stanovima u insulama ili u običnim seoskim kućama. 

Ovim pogrešnim tumačenjima nije doprinijela samo „historiografija elite 44 , nego i 
marksistička historiografija koja je željela da dokaže svoju teoriju odnosa tzv. 
robovlasničkog društva, u kojem postoje samo robovlasnici i robovi. Istina je da ubjedljivo 
najveći broj rimskih građana u Kasnoj Republici i ranom principatu (kada je bilo najviše 
robovlasnika i robova) nije uopće posjedovao nijednog roba. 

Posebnu priču vezano za rimski svijet predstavlja činjenica da se njegovi fenomeni tumače 
iz perspektive glavnog Grada, a ne celokupnog prostora od Eufrata pa do Hadrijanovog 
zida. Pogrešna je perspektiva i vezana za viđenje arhitektonskog i umjetničkog nasljeđa 
rimskog svijeta. Dok ga popularna kultura gleda kroz crno - bijelu mramornu, 
monumentalnu prizmu, u stvarnosti je to bio višebojni svijet, gdje je svaka skulptura bila 
obojena. Nažalost, uslijed stoljeća ta boja je nestajala. Čak je i tekst na epigrafskim 
spomenicima bio obojen. Inače klasični rimski svijet, uostalom kao i sve druge drevne i 
klasične civilizacije nije bio baziran na odnosu crno - bijelo. Ti svjetovi se razaznaju ne po 
crno - bijelom obrascu nego po bojenim nijansama. Zbog enormne razlike između dostupne 



epigrafske i dostupne paleografske građe može se steći pogrešna impresija po kojoj su 
Rimljani pisali samo po kamenu i to kapitalom. Ustvari, enormna razlika je posljedica toga 
što je paleografija korištena na materijalima koji su brže propadali u odnosu na one 
materijale koje je koristila epigrafija. 



Rimski akvadukt Pont du Gard u Francuskoj. 

Kalendar 


U vrlo uskoj vezi sa drevnom rimskom religijom je i kalendar, koji je do danas ostao uz 
latinicu najprisutnija tekovina rimskog svijeta. Kao i sam rimski svijet, i njegov kalendar je 
mijenjao forme, dopunjavao i prilagođavao se, pokazujući praktičnu vrijednost. Zato i ne 
treba čuditi da se toliko dugo sačuvao. 

Vjerojatno je u početku rimski kalendar bio lunarni sa 10 mjeseci i po tradiciji je bio uveden 
za vrijeme Romula. Prvi mjesec u rimskom ranom kalendaru bio je mart ( martius ; imao 31 
dan), prozvan po bogu Marsu. April laprilis (imao 30 dana) je dobio ime od aperire - 
otvarati, jer sa njim počinje pravo proljeće. Maj /maius (imao 31 dan) je dobio ime po Maji, 
boginji majci Merkura, a juni Hunius (imao 30 dana) po Junoni. Quintilis (imao 31 dan) od 
quinque - pet je u čast Julija Cezara 44. god. p. n. e. promijenjen u juli, a sextilis (imao 30 
dana) od sex - šest je 8. god. p. n. e. dobio ime august po imenu Oktavijana Augusta. 
Septembar (imao 30 dana) od septem = sedam je bio sedmi mjesec, oktobar (imao 31 dan) 
od octo = osam je bio osmi mjesec, novembar (imao 30 dana) od nov em - devet je bio 
deveti mjesec, a decembar (imao 30 dana) od decem - deset je bio deseti mjesec. Ovaj 
romulovski kalendar je iamo u godini 304. dana, a preostali zimski dani od kraja decembra 
pa do početka marta nisu bili pridodati nijednom mjesecu. Po tradiciji kalendar je nadalje 
uređen od strane kralja Nume Pompilija, koji je u kalendar dodao još dva mjeseca. Numina 
dva mjeseca su bila januar tianuarius (posvećen bogu Janusu) 1 i februar /februarius (mjesec 
prošišćenja, pomirenja, pokajanja i pokore) u kome su se obavljala i žrtvovanja 
(pročišćen)a; februare = očistiti, okajati). Pošto su Rimljani bili sujevjerni, i smatrali su da 
su neparni brojevi sretni, Numa Pompilije je morao izvršiti potpunu reviziju ranijeg 
kalendara, pa je dodao 51 dan na romulovski kalendar. Godina je sada imala 355 dana. 
Izgleda da su konačnu reviziju ovog kalendara učinili decemviri. 

Od svakog romulovskog 30dnevnog mjeseca je uzet po dan i ti dani su podijeljeni između 
januara (dobio 29 dana) i februara (dobio 28 dana i jedini bio parni). Preostala četiri mjeseca 
su imala 31 dan, a sedam mjeseci 29 dana. Februar je bio podijeljen u dva dijela, svaki sa 
neparnim brojem dana. Prvi dio je završavao sa praznikom Terminalia 23. II., koji je 
smatran krajem religiozne godine. Preostalih pet dana je formiralo drugi dio februara. Kako 
bi se lunama godina održavala kako - tako u skladu sa tropskom godinom, sa vremena na 
vrijeme bi između ova dva dijela febmara bio ubacivan posebni mjesec ( mensis intercalaris , 
nazivan i mercedonius ili mercedinus i njegove none su bile 5. dana, a ide 13. dana). U tom 
slučaju bi drugi dio februara bio inkorporian u mensis intercalaris kao njegovih zadnjih pet 


1 Varon prenosi da je prema Marku Fulviju Nobilioru (sastavljač fasta koji su bili smješteni u hram Herkula i 
Muza /Hercules Musarum koji se nalazio u Circus Flaminius) januar nazvan po Janusu jer ovaj bog ima dva lica, 
odnosno okrenut je prema oba pravca (,,i prema nazad i prema naprijed 44 )- 

dana, pa bi tako ovaj ubačeni mjesec imao ukupno 27 dana. Godina sa ubačenim mensis 
intercalaris je imala 377 dana. Odluka o uvođenju mensis intercalaris je spadala u domenu 
pontifex maximusa. 

Prema Censorinu i Makrobiju, idealni ciklus bi podrazumijevao smjenjivanje obične godine 
sa onom u koju je ubačen mensis intercalaris , i u tom slučaju bi prosječno rimska godina 
trajala 366 % dana. Makrobije opisuje i dalju doradu u kojoj su u 8 godina (u periodu od 24 
godine) 3 godine sa mensis intercalaris. Po ovoj doradi u periodu od 24 godine prosječno 
godina traje 365 % dana. Međutim, odlučivanje vrhovnog svećenika o uvođenju mensis 
intercalaris nije se samo zasnivalo na ovim shemama. Njegovo diskreciono pravo da 
odlučuje o uvođenju mensis intercalaris ga je stavljalo u poziciju u kojoj je mogao 
prihvatiti ove sheme ili je mogao raditi po svome nahođenju. Ako bi se upravljalo pravilno 
sa ovim sustavom sa “ubačenim” kalendarskim mjesecom, onda bi rimska godina bila kako 
- tako u prosječnom smislu vezana za tropsku godinu. 2 Bilo je vrhovnih svećenika koji su 
odgovorno rukovodili ovim pitanjem, ali se to izmijenilo u Kasnoj Republici. 

Ovaj kalendarski pomalo komplicirani sustav je, sudeći po izvornoj građi, kolabirao 
najmanje dva puta. To je značilo da je kalendar radikalno odstupio u odnosu na tropsku 
godinu. Prvi put se to desilo za vrijeme ili nakon II. punskog rata (uslijed toga što nisu 
ubacivani mensis intercalaris ), stoje dovelo do reforme izražene u lex Acilia iz 191. god. p. 
n. e., koja je izgleda uspješno regulirala uvođenje mensis intercalaris za čitavo jedno 
stoljeće. Drugo kolabiranje se desilo sredinom I. st. p.n. e. i vezano je kaos koji je tada 
vladao u političkom životu Rima. Pontifex maximus nije bio svećenik u današnjem smislu 
riječi, nego je to uvijek bio neki pripadnik vladajuće elite koji je poslove vrhovnog 
svećenika obnašao usput, dok su mu politički i stranački interesi Kasne Republike bili 
primarni. Zato se dešavalo da pontifex maximus bude aktivno uključen u mahinacije 
tadašnje politike, pa je koristio svoje ovlasti kako bi što je moguće više produžio mandatnu 
godinu u kojoj su on ili njegovi saveznici i prijatelji bili dužnosnici ili bi je skraćivao kada 
su njegovi politički oponenti imali funkcije. Poseban problem je bio ako bi se građani 
nalazili udaljeni od Rima, kada bi se objavljivalo uvođenje mensis intercalaris , i nisu na 
vrijeme bili o tome obavješteni. Problem je postao prilično akutan upravo u periodu 63. - 
46. god. p. n. e. (kada je Julije Cezar bio vrhovni svećenik). U ovih 17 godina samo su u 5 
godina bili ubačeni mensis intercalaris , i nijedan u pet godina prije 46. god. p. n. e. To je 
posljednje godine predjulijanskog kalendara dovelo u veoma konfuznu poziciju. 
Nepravilnost je tako iznosila čak 67 dana, pa se cvjetna svetkovina slavila u ljeto 11. VII., 


2 Tropska godina (također poznata i kao solama godina) označava vremenski period potreban da bi se Sunce - 
gledano sa Zemlje - vratilo na istovjetnu tačku i ciklusu godišnjih doba, npr. od jedne jesenske ravnodnevnice do 
druge jesenske ravnodnevnice ili jednog ljetnog solsticija do drugog ljetnog solsticija. Inače svake godine 
tropska godina varira, i prosječno trajanje tropske godine iznosi 365 dana, 5 sati, 48 minuta i 45,5 sekundi. 
Tropska/solama godina se razlikuje od zvjezdane/sideričke godine koja predstavlja orbitalni period Zemlje oko 
Sunca i koja iznosi 365,2564 dana. 

umjesto u proljeće 28. IV. Rješavanje novonastanog kalendarskog cirkusa je postao jedan 
od prioriteta politike Julija Cezara, čim je izašao kao pobjednik iz građanskog rata. Bilo je 
jasno da je vrijeme lunamog kalendara i svih njegovih kombinatorika neumitno prošlo. 
Trebalo je stvoriti kalendar vezan za sunce i koji bi funkcionirao bez ljudskog uplitanja (kao 
što se to dešavalo u odnosu vrhovnog svećenika i mensis intercalaris ), na praktično 
„mehaničkoj osnovi“. Tako bi svaki čovjek bez obzira gdje živio na prostoru rimskog 
svijeta tačno znao koji je datum. 



Fasti Antiates Maiores, fragmentirana freska predjulijanskog rimskog kalendara. Nađena u 
mševinama Neronove vile u Anciju ( Antium ; Anzio). Danas se nalazi u Palazzo Massimo 
(u okviru Museo Nazionale Romano) u Rimu. 


Procjena da tropska godina traje cc 365 % dana je bila poznata u starom vijeku, ali nije bila 
direktno korištena jer većina drevnih i antičkih kalendara (izuzev egipatskog) nisu bili 
solarni kalendari. Astronomija, astrologija i sa njima vezana matematika su bile dosta 
razvijene znanosti u ranijim razdobljima, pa je i julijanska reforma zasnovana na rezultatima 
ovih višestoljetnih istraživanja. Od tih istraživača čiji su rezultati vodila ka stvaranju 
julijanskog kalendara vrijedi istaći Kleostrata iz Tenedosa (živio cc druga polovica VI. - 
prva polovica V. st. p. n. e.), Kaldejca/Babilonca Naburimana, Metona iz Atene (Msioov 6 
AGrivaTog; živio u V. st. p. n. e.), Eudoksa iz Knida (živio u periodu kraj V. - sredina IV. st. 
p. n. e.), Kalipa (KaMa7rog; živio cc. 370. - cc. 300. god. p. n. e.), Aristarha sa Samosa 
(Api<xcap% 0 (;; 310. - cc. 230. god. p. n. e.), Hiparha iz Nikeje ("l7T7rap%0(;; živio 190. - cc 
120. god. p. n. e. Natpis iz Kanope u Egiptu iz 238. god. p. n. e., uz čitav niz drugih 

podataka (političke, ekonomske i religijske naravi) inaugurira novi kalendar zasnovan na 
Suncu od 365% dana. Ptolomeidska reforma, koja inače nije zaživjela, je predviđala da se na 
pet dana (koji su bili van sustava 12 regularnih egipatskih mjeseci) starog egipatskog 
kalendara doda svake četvrte godine po jedan dan. Ova reforma je konačno implementirana 
u Egiptu od Augusta 26/25. god. p. n. e. i taj se kalendar naziva „aleksandrijski 44 . 

Cezara je vjerojatno na radikalno zasnovana reformu kalendara inspirirao njegov boravak u 
Egiptu. Lukan opisuje kako je na gozbi (priređenoj u čast postignutog sporazuma koji je 
trebao riješiti konflikte unutar tadašnjih ptolemeidskih pretendenata na prijestolje Egipta) 
Cezar razgovarao sa učenjakom Akorejem, interesirajući se za egipatsku historiju i kulturu 
(uključujući i kalendar). Tada je Cezar i saznao za egipatsku sunčanu godinu i načelo od cc 
365 % dana u tropskoj godini, pa je i nagovjestio svoju namjeru da napravi bolji kalendar od 
onoga koji je napravio Eudoks. Prema Plutarhu, Cezar je po povratku u Rim pozvao 
najbolje učenjake kako bi se riješio problem sa kalendarom. Plinije Stariji navodi da se u 
ovoj reformi Cezar najviše oslonio na helenističkog i aleksandrijskog matematičara i 
astronoma Sosigena koji je ustvari smatran i glavnim tvorcem julijanskog kalendara. 
Sosigen je možda bio i autor astronomskog djela koje je Cezar da se izda kako bi se olakšalo 
prihvatanje reforme. Julijanski kalendar je bio sinkretizam starog rimskog kalendara, 
egipatskog solarnog kalendara i 365 % dana koje je ustanovila grčka astronomija. Prema 
Makrobiju, Cezaru je u ovome poslu asistirao izvjesni Marko Flavije ( Marcus Flavius). 

Kako bi se novi sunčani kalendar, koji je zasnovan i na zvjezdanoj/sideričkoj godini, doveo 
u sklad sa godišnjim dobima, Cezar je uveo u dva navrata tri extra mjeseca u 46. god. p. n. 
e., koja je tako imala 445 dana. I tako je julijanski kalendar zvanično započeo i to pravilno 
sa 1. I. 45. god. p. n. e. (709. godina AVC). Po novom, julijanskom kalendaru, prosječna 
godina je postavljena na 365 % dana, sa tim da je svake četvrte godine februar imao 29 
dana i to tako što je dan koji je slijedio praznik Terminalia (23. II.) bio dupliran (nazvan bis 
sextum = „dupli šesti 44 dan od idućih, martovskih Kalendi = 24. II., koji je imao 48 sati). 
Zbog umetanja bis sextum , prestupna godina se nazivala annus bissextus ili annus 
bissextilis. 

Jurista Cels (II. st. n. e.) umetnuti dio u bis sextum naziva posterior , natpis iz 168. god. n. e. 
određuje a(nte) d(iem) V Kal. Mart. kao dan nakon prestupnog bis sextum. Celsovu 
definiciju su nstavili upotrebljavati u pravne svrhe, pa je bila inkorporirana u Justinijanove 
Digeste i u neke mediavelne pravne statute. Cenzorin 238. god. n. e. opet smatra da je 
umetnuti dio u bis sextum bio onaj raniji dio, što je mišljenje koje imaju i Makrobije, Beda 
Venerabilis i drugi mediavelni računatelji Uskrsa, pa i liturgijski kalendar rimokatoličke 
Crkve sve do 1970. god. Tek u srednjem vijeku dani su se počeli računati u smislu rednog 
mjeseca u kalendarskom mjesecu, pa se onda tako prestupni dan vezao za 29. II., što mu je i 
današnja pozicija. Na samom početku julijanskog kalendara, desila se i jedna tehnička 
greška. Po Makrobiju ta greška je bila uvjetovana rimskom praksom inklusivnog brojanja u 

konkretnom slučaju prestupnog ciklusa. Tako se prestupni dan ubacivao svake treće, 
umjesto pravilno svake četvrte, što je dovelo do pojave tri viška prestupna dana nakon 
36 godina. Tadašnji vrhovni svećenik je bio Lepid i vjerojatno ni sam nije pokazivao 
dostatnu brigu za ovo pitanje, a niti je imao i dovoljno znanja i interesa da se upušta u 
pitanja kalendara. Ovu grešku je dao ispraviti August, pošto je postao vrhovni svećenik, 
ustanovivši pravilan četvorogodišnji ciklus i izbjegavši dodavanje prestupnog dana u 
narednih 12 godina. 

Tako je i u prestupnoj godini februar formalno imao 28 dana, a praktično 29 dana. Pošto je 
godina povećana za 10 dana, moralo je doći i do prekrajanja dotadašnjih mjeseci. Teorijski 
je tako svaka julijanska godina imala 365 dana. 


Kalendarski 

mjesec 

Romulovski 

kalendar 

Predjulijanska 
dužina u danima 

Julijanska 
dužina u danima 

Ianuarius 

Nije postojao 

29 

31 

Februarius 

Nije postojao 

28 (u godini kada je 
ubačen mensis 
intercalaris 23 dana) 

28 (prestupna 
godina 29) 

Mensis intercalaris 

Nije postojao 

27 

Ukinut 

Martius 

31 

31 

31 

Aprilis 

30 

29 

30 

Maius 

31 

31 

31 

lunius 

30 

29 

30 

Quintilis (lulius) 

31 

31 

31 

Sextilis (Augustus) 

30 

29 

31 

September 

30 

29 

30 

October 

31 

31 

31 

November 

30 

29 

30 

December 

30 

29 

31 

Stabilnost julijanskog kalendara je vrlo brzo pokazana i više nije dolazilo do takvog stupnja 
konfuzija, kao što se to dešavalo za vrijeme Republike. Julijanski kalendar nastavljen da 
bude korišten i na mediavelnom ranonovovjekovnom latinskom zapadu (uz određene 
dorade, npr. u nazivlju kalendarskih mjeseci koje je učinio Karlo Veliki) i na vizantijskom 
istoku. Sjevernoafrički Berberi su koristili i još koriste kao svoj kalendar ustvari 
modificiranu verziju j ulij anskog (čak su i nazivi mjeseci latinske izvedenice). Zanimljivo je 
da su sjevernoafrikanci još u XI. st. koristili januarske kalende. I Osmansko Carstvo je 
koristilo modificiranu verziju julij anskog kalendara, pod nazivom „Rumi takvim 44 . 

Ba§ defterdar (glavni rizničar) Hasan paša je 1677. god. predložio sultanu Mehmedu IV. 
ispravku finansijskih zapisa, tako što bi se svakih 33 godine izostavljala jedna godina, koja 
je nastala iz razlike lunamog religijskog i solarnog j ulij anskog kalendara, koji će se nadalje 
upotrebljavati za fiskalne svrhe. Za vrijeme vladavine sultana Mahmuda I., usvojen je 1740. 
god. mart kao prvi mesec fiskalne godine za plaćanje poreza i bavljenje sa vladinim 
službenicima, umesto muharema (prvog meseca religijske godine) i to po predlogu 
defterdara Atif efendije. Takva godina će se nazivati Marti godina. Po predlogu defterdara 
Morali Osman efendije, tokom vladavine sultana Abdul Hamida I., primena fiskalnog 
kalendara je 1794. proširena na državne troškove i isplate, kako bi se sprečio suvišni trošak 
usled dužinske razlike između religijskog i julijanskog kalendara. Rumi takvim je 13. III. 
1840. god. proglašen za zvanični kalendar svih građanskih i sekularnih poslova, pod 
imenom "Rumi takvim” (tj. "rimski” kalendar, jer je poreklom iz Romejskog, odn. Istočnog 
Rimskog Carstva). Početna godina osmanskog Rumi takvim je bila Hidžra 622. god. 
Zanimljivo je da je ovaj kalendar za prvi mjesec uzeo mart, što je bila i najranija rimska 
tradicija. Rumi takvim je ukinut nakon turske revolucije 1925. god. i zamijenjen je sa 
gregorijanskim kalendatom. 

Za vrijeme srednjeg vijeka ni na latinskom zapadu nije bilo usklađenosti kada počinje nova 
godina (odnosno njeno računanje), pa je zavisno od zemlje i od naroda vladalo pravo 
šarenilo (25. XII.; 1 .III.; 25. III.; 1. IX.; Uskrs), iako je zadržano da je 1.1. prvi dan 
kalendarskog ciklusa. Uglavnom se standardizirao 1.1. kao prvi dan nove godine (i kako bi 
se izbjeglo njegovo nekršćansko porijeklo nazvan je stilus circumcisionis - dan kada je Isus 
obrezan/osunećen) u većini rimokatoličkih i protestantskih zajednica u XVI. st., a u 
Engleskoj (uključujući i američke kolonije iz kojih su nastale USA) tek 1752. god. 

Međutim i julijanski kalendar je imao jednu malu nepreciznost u odnosu na stvarnu tropsku 
(solarnu) godinu. Iako su još grčki i helenistički astronomi (sigurno Hiparh) znali da je 
tropska godina kraća za par minuta (preciznije rečeno za 11 minuta) od 356,25 dana, 
julijanski kalendar nije kompenzirao ovu razliku. To je kao posljedicu imalo da je 
kalendarska godina dobijala jedan dan na svake 134 godine, u odnosu na 
ekvinocije/ravnodnevnice i solsticije. Tako je nakon 1500 godina postala vrlo uočljiva 
razlika da npr. ljetni solsticij ne pada na predviđeni datum. Ovo je ispravljeno sa 

gregorijanskom reformom uvedenom 1582. god. Gregorijanska reforma, koju je inicirao i 
vodio papa Grgur XIII. nije dirala u načelnost forme ustanovljene 46/45. god. p. n. e., pa se 
može smatrati daje gregorijanski kalendar samo poboljšana verzijajulijanskog kalendara. 

Gregorijanski kalendar nije automatski bio prihvaćen, i potrajati će stoljeća da ga prihvate 
europske države (posebno protestantske, pravoslavne i muslimanske). Austrija (uključujući i 
današnju Sloveniju) je 1584. god. prihvatila gregorijansku reformu, Ugarska (a sa njom i 
Hrvatska) 1587. god. Srbija je gregorijanski kalendar prihvatila sa stvaranjem kraljevine 
SHS 1919. god. Danas se julijanski kalendar koristi u nekim pravoslavnim crkvama (u 
Srpskoj pravoslavnoj crkvi je on postao i „nacionalno obilježje 46 ), te među pojedinim 
berberskim zajednicama (danas islamske denominacije) sjeverne Afrike gdje je isto postao 
nacionalno obilježje i odrednica identiteta. 

Istraživaći koji se bave kronologijom moraju biti vrlo oprezni sa radom na navedenim 
kalendarom i otkrivanjem odgovarajućeg datumskog ekvivalenta u odnosu na naš 
gregorijanski kalendar koji poćinje 1.1. Ako se nešto desilo 5. I. po numinsko - 
decemvirskom kalendaru, to ne mora automatski odgovarati 5.1. po julijanskom ili 
gregorijanskom kalendaru. Posebno se taj problem usložnjava ako se imaju u vidu mensis 
intercalaris i prestupne godine (posebno u julijanskom periodu kada se prestupni dan 
dodavao na svaku treću, a ne četvrtu godinu). Metoda ekvivalencije datuma se zasniva na 
načelima proleptičke verzije kalendara (tj. produžavanja određenog kalendara u razdoblja 
prije njegovog kreiranja ili potpune implementacije). Zahvaljujući nekim preciznim 
astronomskim sinkronizmima (riječ je o dvije eklipse) koje daje Livije znamo da je 
numinsko - decemvirski kalendar mogao biti prilično u nesuglasju sa proleptičkim 
julijanskim kalendarom (koji se računa od rješavanja tehničke greške sa prestupnom 
godinom); tako su oni za 190. god. p. n. e. bili neporavnati čak za period od 4 kalendarska 
mjeseca, a 168. god. p. n. e. za čak dva kalendarska mjeseca. Konveriranje u proleptički 
gregorijanski kalendar i onih datuma koji su bili po numinsko - decemvirskom i onih po 
julijanskom kalendaru je moguće učiniti i na osnovu nekih drugih pokazatelja i metoda. 

Nakon što su Julije Cezar i August dobili svoje kalendarske mjesece, bilo je i drugih 
pokušaja promjena imena kalendarskih mjeseci, ali koji nisu zaživjeli. Kaligula je 37. god. 
n. e. u čast svoga oca preimenovao septembar u germanicus , Neron je preimenovao 65. god. 
n. e. april u neroneus , maj u claudius i juni kao germanicus . Domicija je 84. god. n. e. 
preimenovao septembar u germanicus i oktobar u domitianus. Posebna priča je bio Komod 
koji je preimenovao sve mjesece po imenima koja je uzimao: amazonius, invictus, felix, 
pius, lucius, aelius, aurelius, commodus, augustus, herculeus, romanus i exsuperatorius. 
Priča daje princeps Tacit odredio da septembar bude preimenovan po njegovom imenu je 
vjerojatno netačna. Tiberije je odbio senatski prijedlog da se septembar preimenuje u 
tiberius , a oktobar u livius (po Liviji). Antonin Pije je odbio senatorski prijedlog po kojem 
se septembar preimenuje u antoninus i novembar u faustina. Nazivi kalendarskih mjeseci 

zaključno sa doradama u Augustovom dobu zadržali su se i danas i koristi ih najveći dio 
svjetske populacije. U Europi izuzetak čini niz istočnoeuropskih naroda, posebno onih iz 
slavenske jezične zajednice, koji još uvijek koriste svoja narodna imena (npr. danas su ta 
narodna imena jedna od odrednica hrvatskog nacionalnog identiteta). 

Rimska godina je počinjala onda kada su magistrati stupali na svoje izabrane dužnosti. 
Ustvari godina za Rimljane predstavlja mandatni i dužnosnički period za obnašanje 
magistratura (izuzev cenzora i diktatora) i plebejskog tribunata. Najčešće je to bilo 1. III. i 
15. III., iako postoje indicije i za druge datume kada su konzuli stupali na dužnost. Konačni 
prijenos na 1.1. desio se 154/153. god. p. n. e. poradi situacije u Hispaniji. Dok je nepoznato 
kako su se godine identificirale i nazivale, za vrijeme Republike, principata i dominata 
godine su se nazivale po ranorepublikanskim pretorima, konzularnim tribunima, dvojici 
konzula ordinarius. Npr. 298. god. p. n. e. = godina konzula L. Cornelius Scipio Barbatus i 
Cn. Fulvius Maximus Centumalus\ 219. god. p. n. e. = godina konzula L. Aemilius Paullus i 
M. Livius Salinator ; 59. god. p. n. e. = godina konzula C. lulius Caesar i M. Calpurnius 
Bibulus. Zbog totalne neaktivnosti Bibula za vrijeme konzulskog mandata, nastala je 
pošalica da se ta godina naziva “godinom Julija i Cezara”. Godina se nije nikada nazivala po 
konzulima sufektima. Zbog ovog oficijelnog nazivanja godine po konzulima, bilo je 
neophodno da se u fastima nalaze popisi ranorepublikanskih pretora, konzularnih tribuna i 
konzula. Međutim, ovakav način računanja godina u slučaju nekih ambicioznijih i obimnijih 
znanstvenih i historijskih istraživanja je prilično nepraktičan. Sa svakom novom godinom 
dolazio je i novi naziv za godinu. Nizovi imena su postali toliki da ih je bilo teško pratiti, 
posebno ako su ta imena i sama bila slabije čitljiva i nerazumljivija. Ista imena za različite 
osobe su samo dodatno doprinosila zbrci. Za vrijeme Kasne Republike učenjaci i historičari 
su zato počeli da računaju godine od pretpostavljene godine od osnivanja grada ( ab urbe 
condita = AVC/AUC). Problem je međutim bio u tome što se nije znao tačan datum 
osnivanja Rima, pa je postojalo više različitih verzija. 

Katon Stariji je osnivanje Rima datirao u 21. V. 752. god. p. n. e. Po Veleju Paterkulu 
osnivanje Rima se desilo 437 godina nakon pada Troje, odnosno prije nego što se desila 
sunčeva eklipsa (pomrčina) koja je primjećena u Rimu 25. VI. 745. god. p. n. e. Prema 
Luciju Taruciju ( Lucius Tarrutius ; koji je računao na osnovi egipatskog kalendara i 
astronomskih promatranja) iz Firma Romul i Rem su se začeli 15. VI. 763. god. p. n. e. (za 
vrijeme totalne sunčeve eklipse), rođeni su 23. III. 762. god. p. n. e., a Rim je bio osnovan 
21. IV. Rimljani su govorili da u vrijeme kada je Romul započeo da gradi Rim, da je 
pjesnik Antimah sa egejskog otoka Teosa promatrao sunčevu eklipsu (to je već spomenuti 
25. VI. 745. god. p. n. e..) Romul je po tradiciji “nestao” u 54. godini na none mjeseca 
quintilis (današnji juli) na dan kada je bilo pomraćenje Sunca, koje se stvarno desilo 17. VII. 
709. god. p. n. e. Plutarh je “nestanak” Romula smjestio u 5. dana mjeseca quintilis 37. 
godine od osnivanja Rima, pa bi po toj Plutarhovoj verziji Rim osnovan 746. god. p. n. e. 
Kasije Dion navodi daje Romul imao 18 godina kada je inicirao osnivanje Rima. Navedeni 

podaci jasno pokazuju koliko su značenje astronomske i nebeske pojave imale po najranije 
računanje vremena i određivanje datacije događaja, čim su se one prenosile sa generacije na 
generaciju. Navedene tri eklipse (15. VI. 763. god. p. n. e.; 25. VI. 745. god. p. n. e.; 
17. VII. 709. god. p. n. e.) mogle bi biti glavne odrednice za datiranje osnivanja Rima 
(koje bi se moglo smjestiti u 745. god. p. n. e.) i vladavinu Romula od 746. do 709. god. 
p. n. e. Fabije Piktor navodi daje prva konzulska godina počela 239 godina nakon osnivanja 
Rima, po Liviju riječ je 240 godina, dok Polibije navodi da se zbacivanje kraljevske vlasti 
desilo 28 godina prije nego što je Kserks sa vojskom prešao u Europu. 

Ipak se kao ustalio datum 21. IV. 753. god. p. n. e., koji je predložio Varon. Do ovog 
datuma Varon je došao tako što je koristio konzulske faste, zbrajajući godinu po godinu, i 
preuzevši od Dionizija iz Halikarnasa daje period kraljevske vlasti trajao 244 godine. Po 
tome je on onda zaključio daje 753 god. bilo osnivanje Rima, a daje prva konzulska godina 
bila 245 AVC. Na osnovi Varonove kronologije, koja je izgleda pogrešna, ustanovljena je i 
kasnija tradicijska kronologija vladavina pojedinih kraljeva. 

Metoda AVC se nikada nije upotrebljavala za oficijelno datiranje, nego je samo korištena u 
historijskim djelima. Interesantno je da su eru AVC više koristili renesansni urednici i pisci, 
te novovjekovni i moderni historičari nego pisci i historičari klasičnog doba. U 
postrepublikansko doba se ponekad za označavanje godine uz imena konzula ordinarius 
koristila i godina vladanja (posebno godina tribunicia potestas / tribunske moći). Od kraja 
IV. st. n. e. za datiranje se koristio i 15-godišnji ciklus indikacije. Justinijan je 537. god. n. 
e. odredio da datiranje mora uključiti i ime vladara i njegovu godinu vladanja, uz indikaciju 
i konzulovo ime (dozvoljeno je takođe bilo korištenje i lokalnih era). Datiranje po godinama 
vladavine cara ili kralja se prenijelo i u mediavelno doba i bilo je veoma rašireno, a pored 
vladara preuzele su ga i pape. 

Od početka IV. st. n. e. počelo se dešavati sa vremena na vrijeme da se ne imenuju konzuli 
(npr. 309. i 310. god. n. e.). Kada bi se to desilo, konzularna datacija se određivala brojem 
godina od zadnjeg konzula ordinariusa. Datiranje po konzulima se zadržalo u prilično 
iskvarenom vidu od sredine VI. st. n. e. pa u narednim stoljećima i na vizantijskom istoku i 
na latinskom zapadu. 

Pretpostavlja se da je AVC godina započinjala isti dan kada i konzulska godina, ali 
Censorin (III. st. n. e.) navodi da je u njegovo vrijeme AVC godina započinjala sa 
praznikom Parilia , koji se smatrao kao godišnjica osnivanja Rima. U postrepublikanskom 
dobu slavljenje godišnjice osnivanja Rima je bilo i sredstvo imperijalne propagande. 
Princeps Klaudije je 48. godine n. e. prvi održao veličanstvene manifestacije u čast 
800-godišnjice. Princepsi Hadrijan i Antonin Pije su održali slične manifestacije 121. i 
147/148. god. n. e., a Filip Arapski je 248. god. n. e. dao da se održi proslava prvog 
rimskog milenij uma. 

Uzurpator Pakatijan (u vrijeme vladavine Filipa Arapskog) je izdao novac 
(antoninijan tip) koji se datira po AVC sa legendom: ROMAE AETER AN MIL ET 
PRIMO (“Vječnom Rimu, u njegovoj hiljadu i prvoj godini”). Uz aureus Hadrijana, 
ovo je drugi poznati rimski carski novac koji se datira po AVC. 


I po pitanju kalendara, Rimljani su primjenjivali svoju uobičajenu politiku da nema 
prisilnog nametanja, i da su otvoreni za simbiostička i eklektička prožimanja. Ustvari i sam 
julijanski kalendar je bio rezultat sinkretističke politike Julija Cezara. Zato su u okvirima 
rimskog imperija postojali i funkcionirali najrazličitiji kalendari, te različita računanja 
datuma i era. Ali i na njih je djelovala reforma Julija Cezara, jer je u odnosu na druge 
kalendare julijanski kalendar u to doba bio najbolji, najjednostavniji i najtačniji i ujedno 
kalendar vladaj ućeg naroda. Zato su se u augustovsko doba već počeli usklađivati ti 
domorodački kalendari sa onim julijanskim. To je značilo i prihvatanje lokalnih era za 
julijanski kalendar ili neki njegov lokalni ekvivalent, npr. Akcijska era, Hispanska era...itd... 
Naravno, bilo je i kalendara koji se nisu usklađivali sa julijanskim, kao npr. hebrejski i drugi 
semitski kalendari. 

Vrlo raširen i korišten sistem računanja vremena je bio i ciklus Olimpijade, koji se sastojao 
od četiri godine, i koji je uveo historičar Timej sa Sicilije (umro 256. god. p. n. e.). 
Svečanost Olimpijada je počinjala prvog uštapa nakon ljetnog solsticija. Olimpijska era 
počinje od 1. Olimpijade održane 1. VII. 776. god. p. n. e. Iako je održavanje Olimpijskih 
igara zabranjeno 393. god. n. e., u iznimnim slučajevima se nastavilo korištenje Olimpijske 
ere i kasnije, u mediavelnom razdoblju. 

Iako bi se razni lokalni kalendari usklađivali sa julijanskim, mnogi bi ipak započinjali 
godinu različitih datuma. Nova godina za aleksandrijski kalendar je počinjala prvo 29. VIII. 
(ili 30. VIII. u prestupnoj godini), a nekoliko provincijskih kalendara je počinjalo godinu na 
Augustov rođendan 23. IX. Oko 9. god. p. n. e. za vrijeme namjesnikovanja Paula Fabija 
Maksima (Paullus Fabius Maximus) sabor provincije Azije je odlučio daje potrebno naći 

neki jedinstveni način na koji bi se odala počast August. Zato je sabor odlučio da izda neku 
vrstu idejnog natječaja, a predviđana nagrada je bila svečani vijenac. Pobjednik natječaja je 
bio sam prokonzul Paul Fabije Maksim, koji je predložio donošenje novog kalendara za 
provinciju Aziju u kojem bi nova godina započinjala sa Augustovim rođendanom. 

Od kršćanskih era vrijedi navesti : 1. Mučenička era (nekada zvana i anno Diocletiani) koja 
je vezana za aleksandrijski kalendar, nastavljane da bude korištena od koptskih kršćana i 
etiopskih crkvi, a uticala je i na moderni etiopski kalendar. 2. Od stvaranja svijeta (and 
KTiosoog Koapon; anno Mundis ), počela se koristiti u V. st. n. e. Ova era (počinje 5493. god. 
p. n. e.) se obično naziva i "Antiohijska era” a ponekad i "Aleksandrijska era”. Nova godina 
je takođe prebačena na 1. septembar. Njena izvedenica je vizantijska era, koja je dugo 
korištena kod pravoslavnih zajednica, i ona je započinjala 5509. god. p. n. e. Jevreji su još iz 
davnina koristili eru od postanka svijeta, samo što su oni smatrali daje svijet nastao 3760. 
god. p. n. e. 3. U V. st. n. e. kroničar Prosper iz Akvitanije je koristio eru koja bi počinjala 
sa Isusovom pasijom (mučeničkom smrti), ali ovo nije zaživjelo. 4. Rimski opat i kanonista 
Dionizije Mali / Dionysius Exiguus (porijeklom iz Scythia Minor / današnja Dobruđa) je 
525. god. n. e. predložio eru anno ab incarnatione Domini (AD), koja se računala od 
pretpostavljene (pogrešne) godine Isusovog rođenja. I ova era je zaživjela na mediavelnom 
latinskom zapadu (posebno zahvaljujući Bedi Venerabilisu i Karlu Velikom) i odatle se 
proširila i danas je, i pored nesumnjive Dionizijeve greške u proračunu Isusove godine 
rođenja, općeprihvaćena. Pošto u vrijeme kada je Dionizije objavio eru AD nije bilo 
koncepcije broja nula, 1. AD godina korenspodira sa 754. AVC. 

Za razliku od modernog doba, u rimskom svijetu se dani nisu računali po sustavu sedmice 
i rednim danima mjeseca, nego po odnosu prema kalendama, nonama i idama. Dan 
kojim počinje mjesec se nazivao kalende (kalendae, uporediti sa grčkim KaXsoe> = objaviti, 
vidjeti dan mladog mjeseca), i originalno je to bio prvi dan novoga mladog mjeseca. 
Kalende su i dale ime kalendaru. None (nonae, nones ) su originalno prije bile dan 
polumjeseca, i uglavnom su bile devet dana od ida (računajući ide kao “prvi dan”), i 
padale su ili na 5. ili na 7. dan kalendarskog mjeseca. Ide (idus, ideš ) su bile originalno 
dan punog mjeseca (a kasnije pola mjeseca; kod većine kalendarskih mjeseci to je bio 
13. dan, izuzev za mart, maj, juli i oktobar kada je to bio 15. dan). Po tradiciji kalende, 
none i ide su određivane na osnovi konkretnih ukazanja stanja mjeseca (pa su mogle i 
varirati u položaju kalendarskog mjeseca), da bi nakon Numine reforme dobile fiksiranu 
poziciju u svakom od kalendarskih mjeseci. Dan koji prethodi kalendama, nonama i 
idama se zvao pridie , dok su se ostali dani računali unatrag od referentnog datuma (koji se 
računao kao “prvi dan”), npr. a(nte) d(iem) III Kal. Nov. = treći dan od novembarskih 
kalenda = 30. X, a(nte) d(iem) IX Id. Apr. = 5. IV. Rođeni na navedene datume u rimskom 
svijetu ne bi govorili da im je rođendan 30. oktobra ili 5. aprila, nego bi koristili odrednice 
sa kalendama, nonama i idama. 

Računanje dana kalendarskog mjeseca od kalenda se može sagledati preko sljedećih stihova: 


Principium mensis cujusque vocato Kalendas: 

Sex Maius nonas, October, lulius, et Mars; 

Quattuor at reliqui: dabit Idus quidlibet octo 

Neki datumi su se računali i u odnosu prema praznicima, a kojima je obilovao rimski svijet 
(npr. postoje svjedočanstva za Feralia , Quirinalia i Terminalia ), moguće u onim godinama 
kada se ubacivao mensis intercalaris. 

Julijanska reforma je dodavala dane pojedinim kalendarskim mjesecima i to tako što su oni 
dodani na krajeve kalendarskih mjeseci, prije posljednjeg dana mjeseca. Tako nisu bili 
poremećeni datumi praznika u ovim kalendarskim mjesecima, ali je to imalo neke druge 
efekte. Npr. Oktavijan August je bio rođen 23. IX. 63. god. p. n. e. i u predjulijanskom 
kalendaru to je značilo a(nte) d(iem) VIII Kal. Oct. da bi po julijanskom kalendaru to bio 
a(nte) d(iem) IX Kal. Oct. Zbog ove činjenice, rođendan Oktavijana Augusta je slavljen 
nekada na oba dana. Livija je zadržala svoj raniji datum rođendana a(nte) d(iem) III Kal. 
Feb. (koja se pomjerila sa 28. na 30.1.). Svi ubačeni dani su smatrani diesfasti. 

Prema Makrobiju rimski sajmeni dan se održavao svakog osmog dana ( nundinae ) i to je 
određivalo osmodnevni ciklus (nundinae). Osmodnevni ciklus koji se završavao osmog 
dana su razvili Etrurci, a prihvatili od njih Rimljani. Dani u ovom periodu su se označavali 
početnim slovima abecede : A, B, C, D, E, F, G, H. Slovo koje je određivalo sajamski dan 
se svake godine mijenjalo. Ovaj ciklus je bio važan za Rimljane, jer je sajmeni dan bio 
vrijeme kada su seljaci dolazili u gradove, kada bi na gradskim forumima bilo veoma živo i 
kada bi se ljudi snabdjevali kupujući na veliko potrepštine i sve ono što bi im trebalo. Zato 
je lex Hortensia iz 287. god. p. n. e. zabranjivala održavanje komicija na sajmene dane, ali 
je bilo dozvoljeno vođenje pravnih radnji i zakonskih akcija. U Kasnoj Republici naraslo je 
praznovjerje daje loše ako godina započne sa sajmenim danom, i onda je veliki svećenik 
preduzimao korake kako bi se to izbjeglo. Pošto je ovaj ciklus za vrijeme Republike načelno 
bio fiksiran, podaci o sajmenim danima su jedno od najvažnijih alata u konvertiranju 
datuma iz predjulijanskog kalendara u formu julijanskog kalendara. Nejasno je kako se 
julijanska reforma kalendara odrazila na ovaj ciklus. Kasije Dion navodi da je 41. god. 
p. n. e. ubačen jedan dan, kako bi se osiguralo da sajmeni dan ne padne na 1. I. 40. god. 
p. n. e. Ovaj Dionov podatak i koliko je značenje sajmeni dan imao za Rimljane, jer je za 
njih bilo lakše (i to u godini napete i teške političke situcije) da ubace jedan novi dan, nego 
da jednostavno pomjere sajmeni dan. Naravno, ipak je bilo i hitnijih festivala od sajmenog 
dana, pa se i on pomjerao ako bi se poklopio sa njima. Tako Kasije Dion izvještava daje 44. 
god. p. n. e. sajmeni san bio pomjeren, kako bi se izbjeglo poklapanje sa festivalom 
Regifugium. Ovo bi onda moglo značiti daje jedno slovo ciklusa u sebe uključivalo čitav 

48-satni bis sextum, pa bi u tom slučaju Regifugium i sajmeni dan imali isti datum, ali bi 
padali u različite dane. Kasije Dion usput konstatira da je sajmeni dan već bio pomjeran 
nekoliko puta. U odnosu na sam Grad, drugi rimski gradovi (iako bi se pridržavali ciklusa 
nundinae ) nisu morali da imaju na isti datum sajmeni dan. Jedan pompejanski grafit CIL IV 
4182 navodi da je dan Sunca (naša “nedjelja”) 6. II. 60. god. n. e., 16. dan lunarnog 
mjeseca, bio sajmeni dan u obližnoj Kimi, a četiri dana prije pompejanskog sajmenog dana. 
Drugi pompejanski grafit CIL IV 8863 daje ciklus sajmenih dana koji pokazuje da je 
sajmeni dan u Gradu dva dana nakon onoga u Kimi. Na osnovi ovih primjera se može tvrditi 
daje 8. II. 60. god. n. e. bio sajmeni dan u Gradu. Kasnije je riječ nundinium ( nundinae ) 
označavala onaj dio godine u kojem je par konzula (bilo da su ordinarius ili sufekti) 
obnašao svoju dužnost. Moguće je da je to proizašlo iz toga što je u ranim periodima novi 
konzul od ranijeg konzula preuzimao fasces na nundinium. 

Sa julijanskim kalendarom se razvio i sedmodnevni ciklus, koji je koegzistirao sa ciklusom 
nundinae. Ovaj sedmodnevni sistem je zasnovan na astrološkom uređenju dana koje 
su objasnili astrolog Vetije Valens i historičar Dion Kasije. Prema njima osnovni princip 
astrologije je da nebeska tijela u određenoj sukcesiji predsjedavao u satima dana. Astrološko 
uređenje od najdaljih do najbližih Zemlji je: Saturn, Jupiter, Mars, Sunce, Venera, Merkur, 
Mjesec. I u ovom sedmodnevnom ciklusu su dani po uzoru na nundinae označavani 
slovima, a označavani su po tzv. ferijama (npr. nedjelja = feria prima ; ponedjeljak = feria 
secunda... itd...). Dominus Konstantin je zvanično usvojio sedmodnevni ciklus 321. 
god. n. e. i tako je ciklus nundinae izišao iz upotrebe. Konstantin je ovo učinio jer je 
sedmodnevni rimski ciklus odgovarao abrahamističkom sedmodnevnom ciklusu. Tako 
je ustvari naša sedmica nastala simbioziranjem abrahamističke sedmice sa rimskim 
sedmodnevni ciklusom. Dok je za Jevreje i kršćanski sedmica imala i karakter svetosti i 
bila glavni element podjele vremena, rimski sedmodnevni ciklus nije imao ni približno 
takvo značenje. Zato je ova simbioza bila zasnovana na nejednakim udjelima. Hebrejska 
sedmica se zasniva na starozavjetnoj priči o sedam dana stvaranja svijeta. Ustvari, vrlo je 
moguće pretpostaviti daje izvor nastanka hebrejske sedmice i njenog sedmog dana mnogo 
drevniji i nebrahamistički, i da potiće iz Mesopotamije i još iz sumerskog doba. Narodi i 
zajednice koje su prelazile na kršćansku ili islamsku varijaciju hebrejskog abrahamizma su 
je preuzimali kao jedan od vidova podjele vremena. Naša sedmica je od hebrejske sedmice 
primila i koncepciju svetog dana (jevrejska varijacija —> subota (Shabbat), kršćanska 
varijacija —> nedjelja, islamska varijacija —► petak), tako da je sedmodnevni ciklus imao i 
religioznu posvećenost što nijedan rimski tjedni ciklus (bez obzira na broj dana) nije imao. 

Zanimljivo je ipak da i pored abrahamističkog porijekla sedmice i njene nesumnjive 
svetosti, da imena dana u sedmicu često imaju “pagansko” porijeklo. I dok je koncept 
svetog dana sedmice udjel abrahamističke (preciznije rečeno hebrejske sedmice), nazivi 
sedmičnih dana održavaju udjel rimske neabrahamističke sedmice. Tako je na latinskom 

jeziku —> ponedjeljak = dies Lunae (dan boginje Mjeseca Lune), utorak = Dies Martis 
(dan boga Marsa/Aresa), srijeda = dies Mercuris (dan boga Merkura/Hermesa), četvrtak = 
dies loviš (dan boga Jupitera/Zeusa), petak = dies Veneris (dan boginje Venere/Afrodite), 
subota = dies Saturni (dan boga Satuma/Krona; upotrebljava se i hebrejski izraz sabathum 
koji potiskuje vremenom “Satumov dan”), nedjelja = dies Soliš (dan boga Sunca, ali brzo je 
dobila abrahamistički pojam dominica, dies dominica, dies dominicus , “dan Gospodnji” 
kada se ne radi/ne djela). Ovi nazivi su više - manje ostali u svim romanskim izvedenicama 
latinskog jezika. I Germani (vjerojatno u zadnjim stoljećima rimskog svijeta) su adaptirali 
latinske nazive za sedmične dane, ali su ih preveli na imena svojih domaćih bogova (koji su 
po interpretatio germanica imali odgovarajući ekvivalent u grčkim i rimskim božanstvima). 
Jedino na engleskom jeziku nije preveden i interpretiran Saturday (“Satumov dan” = 
subota). Za razliku od većine europskih jezika, kao i u slučaju kalendarskih mjeseci, i u 
nazivlju sedmice su slavenski jezici pokazali veću žilavost i održali su svoje narodne 
termine. Zajednice slavenskih jezika su različito od grčko - rimskog sustava (kojeg je 
preuzela i romanska i germanska Europa) po kojem nova sedmica počinje Sunčevim danom 
(nedjelja), novu sedmicu započinjale sa ponedjeljkom. 

Svaki dan rimskog kalendara je imao neku povezanost, neki svoj identitet koji je kao 
takav označen u fastima, često evocirajući i neke datume i događaje iz tradicije i historije. 
Dies fasti su bili označeni sa F, dies nefasti sa N, dies comitiales (kada se dozvoljavalo 
sazivanje komicija i skupština) sa C, nekoliko dana je imalo različite oznake npr. 
EN ( endotercissus ili možda endoitio exitio nefas) kada su pravne radnje bile dozvoljene 
samo u toku pola dana, i NP kada su bili javni praznici. Ova praksa identificiranja dana 
je već krajem I. st. n. e. prestala da se upotrebljava. Jurista Gaj govori o dies nefasti kao 
o stvari prošlosti. 


Dan i noć 


Rimljani su dijelili dan (od izlaska pa do zalaska sunca) na 12 sati koji nisu bili jednaki, a to 
je ovisilo o godišnjem dobu {horae inaquales). Ljeti je dan duže trajao nego noć, a budući 
daje broj sati u danu uvijek jednak, ljeti su rimski sati bili duži a zimi kraći. Tako je ljetni 
rimski sat trajao čak sat i po po našem računanju, a zimski rimski sat samo pola sadašnjeg 
sata. Podne je u svako doba godine padalo u 6 sati (po našim satima to je podne =12 sati). 
U doba ekvinokcija sati su bili jednaki. Raspored rimskih sati (u odnosu na naše sate) se 
može predstaviti i preko sljedeće dvije tabele: 

Datum 

Dužina dana u našim 

satima i minutama. 

Dužina rimskog sata 
(preračunata po našim 
satima i minutama). 

23. XII. 

^t 

o 

oo 

44' 30" 

6. II. 

o 

© 

49' 10" 

23. III. 

12° 00' 

roo 1 00" 

9. V. 

14° 10' 

1° 10’ 50" 

25. VI. 

15° 6’ 

1° 15’30" 

10. VIII. 

£ 

O 

© 

1° 10' 50" 

25. IX. 

12° 00’ 

1°00' 00" 

9. XI. 

o 

IT) 

o 

C\ 

49' 10" 


Rimski sati 

25. VI. (naši sati) 

23. XII. (naši sati) 

Izlazak sunca 

4° 27’ 00" 

7° 33' 00" 

1. sat 

5° 42’ 30" 

8° 17' 30" 

2. sat 

6° 58' 00" 

9° T 00" 

3. sat 

8° 13’ 30" 

9° 46’ 30" 

4. sat 

9° 29' 00" 

10° 31'00" 

5. sat 

10° 44'30" 

11° 15' 30" 

6. sat 

12° 00' 00" 

12° 00' 00" 

7. sat 

1° 15'30" 

12° 44' 30" 

8. sat 

2° 31' 00" 

1° 29' 00" 

9. sat 

3° 46' 30" 

2° 13'00 

10. sat 

5° 2' 00" 

2° 58' 00" 

11. sat 

6° 17' 30" 

3° 42' 30" 

12. sat 

7° 33' 00" 

4° 27’ 00" 

Ovi rimski sati su se vrlo lako preračunavali pomoću sunčevih časovnika. Rimljani su 
dijelili i noćni period na 4 vigilije koje su počinjale zalaskom sunca. To je bilo i vrijeme 
kada su se mijenjale noćne straže. Jednaki sati (horae aequales ) su uvedeni tek u XIV. st. 

Način na koji su Rimljani provodili dan zavisio je od epohe u kojoj su živjeli, da li su živjeli 
u urbanoj ili ruralnoj sredini, podneblja u kojem bi prebivali, profesije, društvene i političke 
pozicije, sezone i konkretnog dana. Uobičajena dnevna rutina prosječnog pripadnika (i to 
muškarca civila) viših, bogatih društvenih slojeva za vrijeme Kasne Republike i prva dva 
stoljeća principata, a koji je živio u urbanoj sredini, je izgledala na sljedeći način. On bi se 
probudio pred samo svanuće, kako bi u doba kada nije bilo električnog osvjetljanja ugrabio 
od dana što je moguće više. Nakon jednostavnog doručka, on bi provodio neko vrijeme kod 
kuće kako bi završio neke privatne poslove, pregledajući račune, pisma, podijelio instrukcije 
u svome kućanstvu, i razgovarao sa članovima svoje familije. Ciceron i Plinije Stariji su 
smatrali da su ovi sati zore i jutra najbolji za intelektualni i literarni rad, pa su tada oni 
najviše pisali i stvarali. Nakon što bi završio svoje privatne poslove i ako bi imao klijente, 
pojedinac bi u svome atriju obavio salutatio. Navedene jutarnje obaveze pojedinac nije 
obavljao, ako bi imao neke vanredne situacije privatnog, javnog ili polujavnog karaktera 
(vjenčanja, imendani, rođenja, vanredni događaji, ulazak u pubertet svoga sina ili sinova 
braće, rođaka i bliskih prijatelja). Nakon salutatio , pojedinac bi odlazio na forum, praćen 
klijentima i robovima i posebno sa svojim nomenklatorom. 

Rimljani su bili narod posvećen javnom životu i povućenost se nije cijenila. Zato 
se smatralo prikladnim da se poznaje što je moguće veći ljudi, i da se oni oslovljavaju 
i pozdravljaju po imenu. Posebno je to bilo bitno za one pojedince koji bi željeli da 
grade javnu i političku karijeru. To je podrazumijevalo da se upamti veliki broj imena, što 
nimalo nije bilo lako, posebno ako se imaju u vidu osobenosti rimskih imena. Radi toga 
su se koristili nomenklatori. Nomenclator je bio dobro obučeni rob čija je dužnost bila 
da zapamti što je moguće više lica i imena, i da svoga gospodara podsjeća na imena 
osoba koje bi sretao. 

On je mogao doći na gradski forum pješke ili nošen u nosiljci. Poslovi na sudovima, Senatu, 
lokalnim vijećima (ako je pojedinac nije živio u Gradu) i drugim javnim poslovima počinjali 
bi oko 3. rimskog sata i mogli su trajati do 9. ili 10. rimskog sata. Senat je uobičajeno 
završavao sa poslovima u povečerje. Izuzev u izvanrednim okolnostima, svi poslovi bi bili 
završeni prije 11. rimskog sata. U ovom dnevnom rasporedu u mediteranskim zonama, 
dolazila bi podnevna siesta ( meridiatio ), koja je bila toliko uobičajena da su tada ulice bile 
prazne kao da je ponoć. Zanimljivo je da je jedan od rimskih pisaca ovo doba dana čak 
koristio kao prikladno vrijeme u koje je smjestio priču o duhovima. Siesta je i danas 
karakteristika čitavog mediteranskog podneblja, ali i zemalja Latinske Amerike. Nakon 
sieste koja je trajala jedan sat ili nešto više, pojedinac je bio spreman da vrijeme provede u 
kupatilima ili atletskim vježbama. Poslije je pojedinac imao promenadu do sudova i 
forumom što mu je davalo mogućnost da razgovara sa suradnicima, prijateljima i 

poznanicima te da čuje najnovije vijesti. Kako bi se dan približivao kraju, nastupalo bi i 
vrijeme za večeru ( cena ) bilo u svome domu ili domovima rođaka, prijatelja, saveznika i 
političkih suradnika. Sličnu rutinu, samo bez obnašanja javnih poslova u komicijama, 
Senatu, lokalnim skupštinama i vijećima bi imale i žene iz odgovarajućeg sloja. One su 
mogle sudjelovati u sudbenim stvarima. Kada se razmatra ovaj opis idealnog dana bogatog i 
visokorangiranog pojedinca potrebno je uvijek imati na umu daje ubjedljiva većina rimskih 
građana u navedenom periodu živjela skromnijim životom. Dosta rimskih građana je 
prebivalo i u seoskim područijima. 

Sjednica Senata, sudova, komicija, lokalnih skupština i vijeća nije bilo za vrijeme javnih 
praznika, i tada bi se vrijeme provodilo u cirkusima, teatrima i amfiteatrima. Zanimljivo je 
da su neki ugledni i obrazovani Rimljani izbjegavah ove predstave, izuzev ako nisu bih 
oficijelno vezani za njih. Oni su nekada više voljeli da za vrijeme praznika posjete svoje 
ladanjske vile i posjede. Ovakav dnevni ritam Rimljani nastojali prenijeti i u druga područja 
u unutrašnjosti Europe i Male Azije. 


Mjere 


Rimski svijet je, kao i u drugim segmentima svoga funkcioniranja, u sustavu mjerenja 
pokazivao svoju univerzalnost, pa je prihvatao i modificirao i mjerne jedinice kultura i 
naroda koje je apsorbirao. Zato i nije neobično da se u mjernom sustavu rimskog svijeta 
osjećaju grčko - helenistički, egipatski, mesopotamijski pa i hebrejski utjecaji. 

Za praktične Rimljane najranije mjere su se uglavnom zasnivale na nekim svakodnevnim 
potrebama i stvarima. Priroda je za opredjeljenje vremena dala sunce, mjesec, ih dan i 
mjesec, a za prostor duljinu čovječje noge, koja ga lakše mjeri nego ruka, a za težinu onaj 
teret ih težinu, što čovjek sa ispruženom rukom može vagati ( librare ), a to je mjerilo težine 
(tezulja, vaga) ih libra (funat ). Za predstavu cjeline, koja se sastoji od jednakih dijelova, 
najbliža je ruka sa pet ih dvije ruke sa deset prstiju, pa se na tome temelji decimalni sustav. 
U Italiji se sa deset odvajkada računalo. Toliko se puta spominje deset svjedoka građana, 
magistrata, poslanika, deset ovaca je mjera za jednoga vola, rod je imao deset familija, 
kurija je imala deset rodova, a tribus deset kurija. O tome svjedoče i imena decemviri, zatim 
riječi dekurija, decimus (desetnik, deseti). Prema toj mjeri i brojenju je za I, V, ih X (za 1, 
5 i 10) pismo udešeno po ispruženom prstu. Ovamo spada i prvobitna desetomjesečna 
godina. Italici su upotrebljavah i duoodecimalni sustav, dok nisu došli u doticaj sa Grcima. 
Cijelost (as) se dijelila na dvanaest dielova (unciae). Po tom duodecimalnom sustavu bijahu 
ustrojeni stari kolegiji svećenika Salij a i Arvala, pa i savez dvanaest latinskih gradova. 
Rimski funat (libra) i stopa (pes) su imah dvanaest dijelova. Duodecimalni sustav je 

ustrojen prema suncu te je sunce tako stvorilo pojam i za prvu podlogu matematike, što je 
bilo narodno-italsko i prije doticaja sa Grcima. 

Iz potreba i metoda poljoprivredne djelatnosti proizašle su i mjere za određivanje površine. 
Latinska riječ za jaram je bila iugus ili iugum , i odatle se vjerojatno razvilo prostorna mjera 
koja je označavala stazu dovoljno široku za jaram vola. Ovaj rani juger je tako predstavljao 
dupli actus u širini. I kada se actus quadratos počeo koristiti kao mjera za površinu, onda je 
i juger po analogiji postao dupli actus quadratos , i znatno širi. Plinije Stariji navodi da se 
dio zemlje koji se može poorati sa jarmom vola u toku jednog dana naziva iugerum. Actus je 
onaj dio zemlje koji se sa volom mogao poorati bez zaustavljanja i odmora, i to je po Pliniju 
Starijem bilo 120 rimskih stopa u dužinu. 

Dužina 


Osnovna mjera za linearnu dužinu je bila rimska ,,stopa“ (pes ). Do danas u historiografiji ne 
postoji precizno mišljenje koliko rimska stopa tačno iznosi u novovjekovnim i modernim 
mjernim jedinicima. Otprilike se kreće između 29, 47 cm (294, 7 mm; na osnovi mjerenje 
stope na statui Kosutija JCossutius od strane Johna Greavesa 1639. god.) pa do 29, 59 cm 
(295, 9 mm po Williamu Smithu iz 1851. god). Često je prihvaćena dužina rimske stope ona 
koja iznosi 29, 6 cm (296 mm). Rimska stopa je bila podijeljena slično grčkoj pous na 16 
prstiju/digiti ili na 12 \mci]dilunciae. U tabeli su dati primjeri rimskih dužinskih mjera, i 
njihovi ekvivalenti u našim mjerama. Kao osnova za izračunavanje uzeta je pretpostavljena 
dužina rimske stope od 296 mm. 


Digitus 

1/16 pes 

18,5 mm. 

Uncia ili polex 

1/12 pes 

24,6 mm. 

Palmus 

% pes 

74 mm. 

Palmus maior 

% pes 

222 mm. (u kasnijim 
razdobljima) 

Pes 

- 

cc 296 mm. 

Palmipes 

1 !4 pedes 

370 mm. 

Cubitus 

1 X A pedes 

444 mm. 

Gradus ili pes sestertius 

2 V 2 pedes 

0,74 m. 

Passus 

5 pedes 

1,48 m. 

Decempeda ili pertica 

10 pedes 

2,96 m. 

Actus (u smislu dužine) 

120 pedes 

35,5 m. 

Mille passuum ili milliarium 

5000 pedes 

cc 1, 48 km. U pojedinim 
slučajevima rimska milja se 
računa i do 1,5 km. 

Galska leuga 

7500 pedes 

2, 22 km. 



Crtež dijela rimske mjere —► stopa, napravljene od kosti i nađene u ili u blizini Via della 
Fontana in 1897. god. Sačuvana je samo polovina mjere, a originalno je bila 29,6 cm. duga. 


Površina 


Osnovna rimska mjera za površinu je bio juger /iugerum (sa varijacima iugera i iugus) od 
73 m dužine i 37 m širine. To bi odgovaralo otprilike našim 0,65 akri ili oko 0,26 ili !4 
hektara. Jedan naš hektar iznosi 10.000 m 2 , pa bi u tom slučaju juger iznosio cc 2600 m 2 . 
U tabeli su dati primjeri rimskih mjera za površinu, i njihovi ekvivalenti u našim mjerama. 
Kao osnova za izračunavanje uzeta je pretpostavljena dužina rimske stope od 296 mm. 


Pes quadratus 

- 

0,0876 m 2 , ako je pes 
iznosio 296 mm 

Scrupulum ili decempeda 
quadrata 

100 pedes 

8,76 m 2 

Actus simplex 

480 pedes 

42,1 m 2 

Uncia 

2400 pedes 

210 m 2 

Clima 

3600 pedes 

315 m 2 

Actus quadratus ili acnua 

14400 pedes 

1262 m 2 . U Galiji 
nazivana arpennis. 

Iugerum 

28800 pedes 

cc 2523 m 2 . Uzima se i 2600 
m 2 kao zaokružena cifra. 

Heredium (na osnovi 
Romulove prvotne podjele 
zemlje na nasljednju baštinu) 

2jugera 

5047 m 2 

Centuria 

200 jugera (ranije 
100 jugera) 

50,5 hektara 

Saltus 

4 centurije 

201,9 hektara 


Kolumela opisuje i druge jedinice površinske mjere: porca (cc 473 m 2 ili 180 x 30 rimskih 
stopa) i koja se koristila u Betici, candetum ili cadetum (100 rimskih stopa u gradu i 150 
stopa u u seoskom području) i koja se koristila u Galiji. 

Volumen 


Osnova za mjerenje volumena (i za tečne i za suhe materije) je sextarius , čija se tačna 
mjera još uvijek nije utvrdila i kreće se između 0,53 litre do 0,58 litre. 

U prezentiranoj tabeli su predstavljene pretpostavljene veličine za tečne materije. Kao 
osnova za izračunavanje uzeta je pretpostavljena veličina sextariusa od 546 mililitara. 


Ligula 

1/48 sextarius 

11,4 ml. 

Cyathus 

1/12 sextarius 

45 ml. 

Acetabulum 

1/8 sextarius 

68 ml. 

Quartarius 

% sextarius 

136 ml. 

Hemina ili Cotyla 

Vi sextarius 

273 ml. 

Sextarius 

- 

546 ml. 

Congius 

6 sextarius 

3,27 1. 

Urna 

4 congii 

13,1 1. 

amphora quadrantal 

8 congii 

26,2 1. 

Culeus 

160 congii 

5241. 

U prezentiranoj tabeli su predstavljene pretpostavljene veličine za suhe materije. Kao 
osnova za izračunavanje uzeta je pretpostavljena veličina sextariusa od 546 mililitara. 


Ligula 

1/48 sextarius 

11,4 ml. 

Cyathus 

1/12 sextarius 

45 ml. 

Acetabulum 

1/8 sextarius 

68 ml. 

Quartarius 

% sextarius 

136 ml. 

Hemina ili Cotyla 

Vi sextarius 

273 ml. 

Sextarius 

- 

546 ml. 

Semimodius 

8 sextarii 

4,36 1. 

Modius 

16 sextarii 

8,73 1. 



Brončani modius pronađen u Ponte Punide (O Pino, Galicija u Španiji), iz IV. st. n. e. Na njemu 
se nalazi i natpis: „ Modiil (ex) iuxta sacram iussi [on] em dominorum nostrorum Valentiniani 
Valentis et Građani invictissimorum principum, iubente Mario Artemio v(iro) c(larissimo) 
a[g](ente) vic(ariam) p(raefecturam) (i), cur(antibus) potamio et quentiano principalibus .“ 
Natpis se odnosi na lex Modii , donesen od Valentijana, Valensa i Gracijana, 
i poslan vikariju Mariju Artemiju, koji je regulirao mjere i takse. 

Težina 


Mjere na težini su zasnovane na duodecimalnom sustavu. Neka od imena mjernih jedinica 
za težinu su ujedno i nazivi novčanih apoena. I subdivizija novca je slijedila subdiviziju 
težinskih mjera. Osnovna mjera za težinu je libra/funta, za koju se isto ne zna precizna 
vrijednost i uglavnom se proračuni kreću od 322 grama do 329 grama. Najčešće se uzima 
kao standardizirana mjera 328,9 grama. U tabeli je predstavljena uncijalna podjela libre sa 
vrijednošću od 328,9 grama. 


Siliqua 

1/144 uncia 

0,19 g. 

Obolus 

1/48 uncia 

0,57 g. 

Scrupulum 

1/24 uncia 

1,14 g. 

Semisextula 

1/12 uncia 

2,28 g. 

Sextula 

1/6 uncia 

4,57 g. 

Sicilicius 

!4 uncia 

6,85 g. 

Duella 

1/3 uncia 

9,14 g. 

Semuncia 

Vi uncia 

13,7 g. 

Uncia 

1/12 libra 

27,4 g. 

Sescuncia ili sescunx 

1/8 libra 

41,1 g. 

Sextans 

1/6 libra 

54,8 g. 

Quadrans ili teruncius 

% libra 

82,2 g. 

Triens 

1/3 libra 

109,6 g. 

Quincunx 

5/12 libra 

137 g. 

Semis ili semissis 

‘/2 libra 

164,5 g. 

Septunx 

7/12 libra 

191,9 g. 

Bes ili bessis 

2/3 libra 

219,3 g. 

Dodrans 

% libra 

246,7 g. 

Dextans 

5/6 libra 

274,1 g. 

Deunx 

11/12 libra 

301,5 g. 

As ili Ubra 

- 

328,9 g. 

Rođenje 



Reljef koji prikazuje porođaj nađen u Isola Sacra u Ostiji. 
Danas se nalazi u Museo Ostiense u Ostiji, Italija. 



Reljef koji prikazuje rođenje. Potiče iz Ostije. 

Čim bi se dijete rodilo, običaj je nalagao da bude položeno pred očeve noge. Ako bi on 
podigao ( tollere, suscipere ) dijete svojim rukama, automatski ga je priznavao (, susceptio ) i 
beba bi dobijala sva prava i privilegije svoga „učlanjenja” u familiju. Ako se ovo ne bi 
desilo, dijete bi formalno ostajalo bez zaštite familije, bez zaštite duhova predaka. Pošto je 
bilo zabranjeno u tom slučaju ubiti dijete, ono bi se dalo izložiti ( exponere ), odnosno 
ostavljeno bi bilo uz put. Sudeći po izvornoj građi, ovo se veoma, veoma rijetko dešavalo, i 
riječ je izgleda samo o teoretskom, a ne praktičnom očevom pravu. Na osnovi dosadašnjeg 
nivoa znanja, nije poznat nijedan stvarni slučaj izlaganja za vrijeme Republike. Po Svetoniju 
August nije dopustio da se dijete, što gaje njegova unuka Julija rodila nakon što je osuđena, 
prizna i othranjuje. Klaudije nije, prije nego što je postao princeps, priznao dijete koje je 
rodila Urgulanila jer je stvarni, biološki otac bio Klaudijev oslobođenik Boter. Djevojčicu 
po imenu Klaudija, iako se počela odgajati na dvoru, Klaudije je dao izložiti i golu je 
ostaviti pred majčina vrata. Djevojčica se bila todila prije petoga mjeseca nakon Klaudijeve 
rastave od Urgulanile. Daje bilo izlaganja djece od strane siromašnih očeva, te nezakonite 
djece (spurii) dokazuju i prosvjedi učenih stoika, poput Musonija Rufa. Konačno je ovo 
pravo i formalno bilo ukinuto 374. god. n. e., a još prije toga je Konstantin, pod utjecajem 
kršćanskih ideja, izjednačio ubistvo oca i čedomorstvo. Izlaganje se često pojavljuje u 
rimskim komedijama, ali to je vjerojatno riječ o pokušaju dramatskog raspleta preuzetog iz 
grčkih dramskih predložaka, a ne o reprodukciji stvarnih dešavanja. 



Prvo kupanje djeteta, odmah po porođaju, je prikazano na jednoj strani 
mramornog sarkofaga. Datacija II. st. n. e. Danas se nalazi u 
Museo Archeologico Regionale u Agrigentu. 

Strana sa mramornog sarkofaga koja prikazuje kupanje bebe. Datacija 160-180. 
god. n. e. Danas se nalazi u County Museum of Art u Los Anđelesu, USA. 


Po rimskom vjerovanju, sa rođenjem djeteta na svijet je dolazio i njegov genije. U rimskom 
svijetu, rođendani su ustvari bili praznici genija pojedinca, koji je tada dobivao bezkrvne 
„žrtve” u vidu cvijeća, vina, tamjana i kolača. Nosila se čista bijela odjeća, prijatelji 
bi dolazili u posjetu ili slali čestitke, poklone.... Sadašnje proslave rođendana su ustvari 
obična preslika kulta genija pojedinca, a rođendan ustvari praznik božanske strane 
slavljenika. 

Di nixi ili dii nixi ili nixae su bila božanstva rađanja, koja su se prikazivala kako kleče ili 
čuče, što je bio češći način rađanja u antici nego danas. Tri statue nixae , koje kleče, su 
stajale ispred hrama Minerve na Kapitolu. Nixae su bile povezane i sa novim životom u 
smislu ponovnog rođenja ili spašavanja, a imale su oltar na Marsovom polju (preciznije 
u zoni zvanoj Tarentum ili Terentum. Tamo je pronađen natpis iz vremena stoljetnih 
igara iz 17. god. p.n.e. koji govori o noćnom žrtvovanju izvedenoj za Ilithyis i Eileithyiai 
grčke boginje rađanja. Klečanje je takođe imalo određenu ulogu u inicijacijama za 
misterijske religije koje su nudile obećanje u ponovno rođenje. 

Reljefni prikaz dojenja novorođenčeta. Iza 
majke se nalazi otac, a uz nju i žena sa 
maramom. U pozadini je prikaz hrama. 
Danas se nalazi u Vatikanskom muzeju. 



Skulptura od terakote sa prikazom žene 
koja doji, vjerojatno votivnog karaktera. 
Potiče iz blizine vojnog tabora u Pforring 
u Bavarskoj, Njemačka. Datacija II. st. 
n. e. Danas se nalazi u Archaologische 
Staatssammlung u Minhenu. 


Za vrijeme prvih osam dana bebinog života (primordia ), održavane su različite kultne 
manifestacije. Beba koja još uvijek nije dobila prenomen, nazivala se pupus ili pupa. 
Uobičajeno su djevojčice ime dobivale osmog, a dječaci devetog dana. Imendan je imao 
veliko značenje za Rimljane, uz određeni čin žrtvovanja, izvođena je i ceremonija 
pročišćenja radi čega se i taj dan uobičajeno naziva danom pročišćenja (dies lustricus ; 
nekada je nazivan i dies nominum ili nominalia). To bi bio dan kada bi familija slavila. Na 
ovaj dan bi bebe dobivale igračke, ukrase i amulete u formi cvijeća, minijaturnih sjekira i 
mačeva, različitih minijaturnih oruđa i figurica polumjeseca ( lunulae ), a sve spojeno u vidu 
nekih čegrtaljki. Ovi predmeti kolektivno zvani crepundia su nošeni oko vrata ih na prsima, 
i služili su svojim zveketanjem za zabavu djeteta u dobi bebe, kao neka vrsta amajlija protiv 
zlih čini i urokljivih očiju (fascinatio ), te kao neka vrsta identifikacionog predmeta, u 
slučaju da se dijete izgubi ih otme. 

Princeps Marko Aurelije je bio prvi koji je uveo pravilo registracije novorođene djece. Tako 
je otac bio obavezan da registrira dijete, njegovo ime i datum rođenja u roku od 30 dana od 
djetetovog rođenja. U Rimu bi se registracija izvodila pred erarskim prefektom (praefectus 
aerarii ), a u provincijama pred tabularii publici. 

O procesu registriranja djece po rođenju svjedoče sačuvani rodni listovi iz provincije 
Egipat, i to i za rimske građane (na latinskom jeziku) i za one koji to još uvijek nisu bili 
(na grčkom jeziku). Tako je dostupan 21 rodni list koji se izdavao za rimske građane. 



Fragment kopije rodnog lista iz 
Egipta na latinskom (certifikata 
o rođenju) dječaka po imenu 
Marko Kornelije Just ( Marcus 
Cornelius lustus) na voštanoj 
tablici. Strana sa voskom je 
sačuvala kraj teksta certifikata, 
a ona sa samo drvenom 
površinom je sačuvala listu 
svjedoka i početak teksta 
certifikata. Dat. 103. god. n. e. 



Kopija rodnog lista (iz Egipta) 
za blizance čiji je otac 
nepoznat, na voštanoj tablici i 
na latinskom i na grčkom. 
Moguće je da je otac bio neko 
ko nije mogao stupiti u brak 
(npr. vojnik) ili možda neko 
nižeg statusa u odnosu na 
majku. Zanimljivo je da je 
majka bila rimska građanka po 
imenu Sempronia Gemella , a 
imena njenih sinova su Marcus 
Sempronius Sarapion i Marcus 
Sempronius Socratio. Sinovi 
nose gentilno ime majčine 
familije. Datacija 145. god. n. e. 


Djeca su uvijek potpadala pod pater potestas i u slučaju razvoda roditelja, otac bi bio 
taj koji je imao glavno starateljstvo nad djecom. Slučajevi kada bi majka preuzela 
starateljstvo su bili dosta, dosta rijetki. Historija potvrđuje tek za vrijeme vladavine 
Antonina Pija jedan slučaj da su sudije, pod pritiskom dokaza o nedostojnosti nekog 
oca, majci povjerili čuvanje djece, ali da ipak nisu ocu oduzeli druga prava, odnosno 
njegov pater potestas. 

Crepundia 


Djetinjstvo 


Izvorna građa ne daje eksplicitne podatke o dječijim igrama, iako su vjerojatno imali igre 
slične današnjim dvorišnim igrama. Kada se preraste dob dojenčadi, djeca su se igrala sa 
krpenim, glinenim, voštanim, drvenim ili metalnim lutkama (u pojedinim dječijim 
grobovima su pronađene lutke sa spojenim udovima i visoke 15-16 cm.), minijaturnim 
kolicima, trakama pokretanim sa palicama sa djeličima metala (koji su zveketali i tako 
upozoravali prolaznika kako ih štap ne bi slučajno udario), loptama....itd... Pravljene su i 
makete kuća, hodalo se na štulama, a djeca su kao i danas u svojim igrama imitirala svijet 
odraslih. Kvintilijan spominje da su za rano upoznavanje djece sa slovima korištene slovne 
makete ozrađene od bjelokosti. Sudeći po arheološkim nalazima i prikazima sa reljefa 
izgleda da nije postojala neka striktna podjela na igre dječaka i igre djevojčica kao danas. 
Domaći ljubimci su bili uobičajeniji nego danas. Posebno su bili omiljeni psi, ptice su isto 
bile česte kao ljubimci, dok su mačke kao kućni ljubimci korišteni tek od I. st. n. e. Bilo je 
primjera drugih životinjskih vrsta koje su služile kao ljubimci. 

Od roditelja ili staratelja se očekivalo da se pobrinu da djeca od ranog djetinjstva 
budu oblikovana u skladu sa „običajima predaka”, odnosno sa moralnim i vrijednosnim 
normama. Roditelji su bili i odgovorni da djeca (i dječaci i djevojčice) steknu neke 
osnovne vještine i znanja, kao što su čitanje i pisanje u elementarnom obliku, osnovna 
matematika, plivanje.... Djevojčice bi učile i da predu, tkaju i šiju, te ostale kućanske 
poslove. Sinovi bi bili upoznavani i sa osnovnim vojnim vještinama. Djeca (primarno 
dječaci) iz seoskih, poljoprivrednih familija bi učili kako da oru, sade i vrše žetvu, kao 
i kako da se brinu o stoci. 

Djeca u igri. Reljefni prikaz sa dječijeg mramornog sarkofaga. Datacija III. st. n. e. 
Potiče sa Vigna Emendola na via Appia. Danas se nalazi u Vatikanskom muzeju. 


Kada je proces usvajanja grčke i helenističke kulture uzeo maha u rimskom svijetu, u 
bogatim familijama je zavladao običaj da se za malu djecu uzima dadilja ( nutrix ) grčko - 
helenističkog porijekla (često u ropskom statusu). Razlog je bio da djeca nauče govoriti 
grčki isto onako kao i latinskim. Zbog toga što su djeca (oba pola) iz viših klasa 
istovremeno učila i latinski i grčki jezik, razvio se fenomen dvojezičnosti kod osoba iz viših 
i bogatijih socijalnih slojeva. Međutim, korištenje stranih dojilja i dadilja je kao posljedicu 
imalo i vezanje njegovane djece za njih (bez obzira da li su i one imale svoju djecu ili ne). 
Uobičavalo se čak da mlade djevojke, kada se udaju, sa sobom u novi dom vode i svoje 
dadilje koje bi im postajale najpovjerljivije savjetnice i pouzdanice. Ove dadilje, ako bi 
bile ropkinje, po pravilu su bile oslobađane. Dosta je primjera gdje su dadilje do zadnjih 
trenutaka ostajale vezane za djecu o kojoj su brinule. O tome ilustrativno govore primjeri 
Nerona i njegovih dadilja Ekloge i Aleksandrije (za koje je on bio više emocionalno vezan 
nego za sopstvenu majku Agripinu Mlađu), te Domicijana i njegove dadilje Filide. Naravno, 
ovo se odnosilo na samo najbogatije familije koje su sebi mogle priuštiti dojilje i 
njegovateljice. Zato je ubjedljiva većina djece u slobodnim rimskim familijama bila 
primarno odgajana od sopstvenih majki ili od drugih žena u rodbinskoj vezi. Bilo je i 
bogatih rimskih familija koje su odbijale da se o njihovoj djeci brinu strane dadilje, nego su 
se djeci od samoga početka primarno posvećivali roditelji (Katon Stariji i njegova supruga 
Licinija, Kornelija Afrikanka). 

Plutarh u svome životopisu Katona Starijeg pruža opis toga temeljnog obrazovanja koje su 
direktno pružali roditelji. Po Plutarhu kada mu se rodio sin Katon Stariji „nikakav posao nije 
smatrao tako hitnim, osim ako se radilo o državnom poslu, da bi ga spriječio da bude 
prisutan dok njegova supruga kupa i previja novorođenče. Hranila ga je, naime, svojim 
milijekom; a često je primala na prsa i malu djecu robova da im to zajedništvo u 
othranjivanju usadi naklonost prema njezinu sinu. Kad je pak dječak počeo shvaćati, Katon 
ga sam uze, kako sam veli, te ga je učio slovima premda je imao obrazovana roba koji je 

bio učitelj, imenom Hilon, koji je podučavao mnoge dječake. No Katon je, kako sam veli, 
smatrao da nije pravo da mu rob grdi sina ili ga vuče za uho ako sporije uči, a još manje 
da njegov sin duguje robu zahvalnost za tako važan nauk, nego mu je sam bio učiteljem 
kako u čitanju i pisanju, tako i u upoznavanju zakona i u tjelovježbi, učeći ga ne samo 
bacati koplje i boriti se u oružju nego i šakati se, i vrućinu i hladnoću podnositi, i plivajući 
probijati se kroz virove i divlje struje rijeke. I svoju Povijest Rima kaže da je napisao 
vlastitom rukom i krupnim slovima da njegov sin u svojoj kući ima mogućnost da 
upozna drevne predaje svoje domovine, da se u nazočnosti sina čuvao nepristojnih riječi 
ne manje nego u prisutnosti svetih djevica koje zovu vestalkama...” 



Mramorna statua koja prikazuje dijete kako spava na stijeni. 
Statua je nađena 1997. god. u jezem E1 - Borlos u Donjem Egiptu. 

Pošto je i u rimsko doba majčino mlijeko smatrano najboljim za bebu, bilo je očekivano da 
Rimljanke bez obzira na status i imovinu budu dojilje djeteta, osim ako neki fizički razlog to 
ne sprečava. Na foumu Holitorium se nalazila Columna Lactaria („Stup Mlijeka”), jer se su 
po riječima gramatičara Fešta tamo dovodile bebe da se nahrane. Izgleda da je to bilo 
milosrdno mjesto gdje su siromašni roditelji mogli dobiti mlijeko za svoje bebe ili prostor 
gdje su se mogle unajmiti dojilje. Postoji i teorija daje to bio i prostor gdje bi se neželjene 
bebe mogle ostaviti, u nadi da bi se neko smilovao i dao im hranu. Inače ovaj „Stup 
Mlijeka” se nalazio blizu Hrama Pietas , gdje je bila izložena slika teme Caritas Romana 
(„Rimsko Milosrđe”) koja prikazuje ženu koja doji ostarjelog roditelja. U blizini se nalazilo 
i naselje Vicus Sobrius čiji su stanovnici nudili libacije mlijeka Merkuru Sobriju, izvorno 
punskom bogu koji j prošao kroz interpretatio romana. I stup i naselje su porušeni kako bi 
se izgradio Marcelov teatar. 

Sa I. st. n. e. žene u najuticajnijim i najbogatijim familijama su izbjegavale da budu dojilje i 
imale su žene zadužene za takvo nešto. I Tacit govori daje pojava da žena iz veoma bogatih 
familija doji dijete bila cijenjena kao podsjetnik na praksu iz starih vremena vrline. 



Životni ciklus Marka Kornelija Stacija (Marcus Cornelius Statius ), detalj sa mramornog 
sarkofaga iz II. st. n. e. Nalazi se u muzeju Louvre u Parizu. 


Dok je za dječake postojala ceremonija ulaska u punoljetstvo (manifestirana u skidanju toga 
praetexta ), to nije bio slučaj sa djevojčicama. Ustvari za djevojčice bi se smatralo da ulaze u 
punoljetsvo nagovještajem braka. Nije postojalo neko pravilo kada dječak treba da postane 
punoljetan i to je variralo između 14 i 17 godina, zavisno od intelektualnog i fizičkog 
razvitka dječaka ili želja roditelja. U vrijeme Republike, kada su odgovornosti odraslog 
muškarca-građanina bile znatno veće (uključujući i političko odlučivanje i vojnu obavezu), 
u punoljetstvo se ulazilo u kasnijim godinama jer su prilike zahtijevale odrasliju i ozbiljniju 
osobu. U vrijeme principata obični građanin nije više imao toliko javne odgovornosti i 

u punoljetnost se ulazilo sa mlađim godinama. Punoljetnost se nije morala steći na 
rođendan (kao što je to slučaj danas), nego se uglavnom ova ceremonija obavljala za 
vrijeme praznika Liberalia. 

Bulla bio amulet (etrurskog porijekla) koji se nosio kao medaljon i davao se muškoj djeci 
devet dana po rođenju (na imendan). Unutar ovog medaljona je bila neka vrsta amajlije 
koja je trebala štititi dječaka od zla. 

Bulla se izrađivala od različitih materijala, zavisno od bogatstva roditelja i bila je različitih 
motiva i oblika. Dječaci bi nosili ovaj amulet oko vrata (nalazio bi se na prostoru prsa) 
sve dok ne bi postali punoljetni. Tada bi se bulla skidala, posvećivala familijarnim larima 
i ostavljala po strani. U nekim prilikama i odrasli muškarac je nosio bullu, npr. kada bi 
bio trijumfator jer bi ga u tom slučaju amulet štitio od zla i ljudske ljubomore, jala i zavisti, 
ih u drugim prilikama kada je tražio zaštitu metafizičkog. Originalno su zlatne bulle 
nosili samo dječaci iz patricijskih familija, dok su plebejski dječaci nosili kožne bulle. 
Kada su se razlike između ova dva staleža rastočila za vrijeme Srednje Republike, nestala 
je i ova razlika, pa je nošenje zlatne bule zavisilo samo od bogatstva familije kojoj je 
dječak pripadao. 




Ogrlica sa polumjesecom. 

Cc 50. - 150. god. n. e. Nalazi se 
u British Museum u Londonu. 


Dječak sa bullom na prsima. 

Djevojčice su nosile drugu vrstu zaštitničkog amuleta (amajlije) u vidu polumjeseca ( lunula ) 
sve do nagovještaja vjenčanja kada bi se skidala i spaljivanja zajedno sa dječijim igračkama 
i drugim stvarima. Djevojčica bi prilikom ulaska u djevojačku dob posvetila igračke boginji 
Dijani, a ako se pripremala za brak onda boginji Veneri. Čin spaljivanja je ustvari trebao da 
predstavlja konačni raskid sa životom djeteta i ulazak u svijet odraslih. Nakon toga 
djevojčica bi postajala djevojka i počela bi nositi uobičajenu odjeću odraslih žena. 

Ceremonija ulaska u punoljetstvu je započinjala u rano jutro, kada je dječak položio svoju 
bullu i dječačku togu (zajedno nazivano insignia pueritiae ) pred Lare svoje familije. Zatim 
bi se oblačio u bijelu tuniku ( tunica recta). Ako je bio sin senatora na tunici bi se nalazile 
dvije široke purpurne pruge, a ako je bio sin viteza na tunici bi se nalazile dvije uske pruge. 
Preko tunike bi se navlačila toga virilis (koja bi se u kontekstu ovog događaja zvala toga 
libera , jer se punoljetstvo smatralo i nekom vrstom slobode). I nakon toga bi započela 
procesija na Forum. U slučaju da je riječ o uglednoj i utjecajnoj familiji, otac ih djed bi 
okupljah svoje rođake, prijatelje, klijente, oslobođenike i robove kako bi eskort bio što je 
moguće veći, jer se time slala i poruka o snazi familije kojoj novi punoljetni Rimljanin 
pripada. Na Forumu bi dječako ime bilo upisivano u listu građana, i tako bi dječak (puer ) 
postajao mladić ( adulescens ), odnosno muškarac. Zatim bi uslijedila formalna čestitanja i 
familija bi produžila do hrama Libera na Kapitolu, gdje bi bila ponuđena žrtva tome bogu. 
Dan bi se završio sa večerom koju bi davao otac familije u čast novog rimskog građanina. 


Obrazovanje 


U rimskom svijetu, nije postojala ideološka misao koja bi išla za tim da namjerno 
ograničava obrazovanje i sticanje znanja i umijeća pojedinaca niti je obrazovanje 
predstavljalo privilegiju samo elite, nekog staleža ih sloja, i bilo zatvoreno za šire slojeve. 
Teorijski svako je mogao da stiće znanje, samo što su oni koji su imah više novca imah i 
bolje i produbljanije obrazovanje. Od osobe na bilo kojoj državnoj dužnosti za vrijeme 
Republike i principata se očekivalo da bude izrazito i svestrano obrazovana. Čak bi se 
moglo reći da osoba sa manjkom i teorijskog i praktičnog znanja iz niza obrazovnih polja 
nije mogla očekivati da napreduje u okviru sustava cursus honorum. Zato su roditelji sa 
velikim ambicijama za svoju djecu mnogo ulagali u njihovo obrazovanje. I manje 
ambiciozni roditelji i sa manje sredstava na raspolaganju su se morah pobrinuti da im djeca 
steknu kakvo - takvo obrazovanje, jer se nebriga o obrazovanju djece smatrala proturječju 
sa obavezama roditelja prema djeci koja su proizlazila iz „običaja predaka” i samim tim bi 
bila velika sramota. Zanimljivo je da u jednom takvom društvu sa izraženom željom za 

obrazovanošću, Rimska Država (u toku veće dijela svoga postojanja) nije imala javni 
obrazovni sustav, nego je to smatrano privatnom sferom. 

Za vrijeme pobjedničkih pohoda i ratova na grčko - helenističkom i orijentalnom području 
od kraja III. st. p. n. e. pa zaključno sa Pompejevom istočnom kampanjom u Rim i Italiju je 
pristigao i veliki broj obrazovanih zarobljenika. I upravo ovi zarobljenici su postali veoma 
vrijedna „roba” za bogate rimske familije, jer su korišteni kao učitelji i tutori. Pored ovih 
učitelja u ropskom statusu, postojao je i veliki broj slobodnih, profesionalnih „grčkih” 
učitelja koji su se slijevali u Rim i Italiju tražeći i nalazeći zaposlenje u uglednim i 
utjecajnim familijama. Sve je to samo doprinosilo ulijevanju značajnih segmenata grčke i 
helenističke kulture u biće rimskog svijeta koji se tako polako pretvara u vrlo zanimljivu 
simbiostičku tvorevinu sadržanu od mnogih silnice euromediteranskog svijeta. Pored ovih 
učitelja „grčkog” porijekla, čiji je broj u Rimu i Italiji rastao kako se širilo rimsko 
gospodstvo u Europi i Mediteranu, postojali su i učitelji rimsko - italskog porijekla. Kako je 
rimski svijet postao kosmopolitski u vrijeme principata, tako se i učiteljski poziv grčko - 
rimskog tipa proširio i u zaostalijim provincijama. I tako su učitelji mogli biti najrazličitijeg 
etničkog, narodnosnog i zemljopisnog porijekla. 

Prve škole za sticanje elementarnog znanja pojavljuju se od sredine IV. st. p. n. e., i 
koincidiraju sa usponom plebejaca, odnosno sa završetkom „borbe staleža”. Ove škole su 
nazivane ludi = igre. 

U nedostatku javnog obrazovnog školskog sustava, obrazovani pojedinci najrazličitijeg 
porijekla (uključujući u pojedinim slučajevima čak i one još uvijek u ropskom statusu, ali sa 
značajnim privilegij ama kretanja i posjedovanja imovine - peculium ) su otvarali privatne 
osnovne škole koju su za određenu nadoknadu pohađala djeca iz slabije imućnih familija. 
Za prvu takvu plaćenu školu je zaslužan oslobođenik po imenu Spurije Karvilije Rug 
(i Spurius Carvilius Ruga ; oslobođenik senatora Spurija Karvilija Maksima Ruga, poznatog 
po razvodu svog braka) u drugoj polovici III. st. p. n. e., čime je nastalo i zanimanje 
profesionalnih učitelja. Cijena za pohađanje nastave u ovim školama nije bila visoka i više - 
manje je bila u skladu mogućnostima velike većine stanovništva. Zato je ovo elementarno 
obrazovanje u rimskom svijetu bila najraširenije u odnosu na sve ostale narode antičkog, a 
činjenica je i modernog svijeta. U osnovne škole su djeca kretala sa otprilike sedam godina i 
nije postojala zakonski uređena rodna segregacija za pohađanje ovih časova. Ovidije i 
Marcijal svjedoče da su i dječaci i djevojčice u ovim školama bili obrazovani zajedno ili 
slično, a Livije isto spominje daje kćerka jednog centuriona bila u školi. Međutim, velika 
većina djevojčica bi imala znatno manje vremena na raspolaganju (jer su se rano vjerile i 
počele pripremati za udaju) i brzo bi napuštale te škole (ako bi uopće i krenule u njih). Tako 
su dječaci bili ti koji bi pohađali nastavu u osnovnim školama. 

Kvintilijan je isticao važnost da edukacija započne što je moguće ranije, jer „pamćenje ... ne 
samo da postoji kod male djece, nego je posebno dobro u tome periodu”. 

Ove vrste elementarnih škola za najšire stanovništvo su se često održavale u prostoriji 
nazvnoj pergula /pergula (galeriji koja bi se spojila sa nekom javnom zgradom ili 
prostorijom u obliku prodavnice) koja bi bila natkrivena, ali otvorena sa strana i sa grubim 
klupama bez naslona. Pojedini učitelji čak nisu ni imali ovakvih prostora, nego su željeći 
smanjiti troškove iznajmljivanja prostorije, nastavu držali na stepeništima, u kolonadama i 
drugim javnim prostorima. Tako bi djeca bila išla u školu okružena svakodnevnim životom 
ulice i susjedstva, te bi održavanje koncentracije bilo umanjeno. 

Zanimanje učitelja {litterator, magister litterarum ) u ovim osnovnim školama nije bilo ni 
cijenjeno, a niti je on mogao nešto puno zaraditi. Otprilike je u vrijeme Antonina literator 
dobivao osam asa po učeniku mjesečno i zato je bio prisiljen da traži dodatni izvor prihoda 
obavljajući poslove javnog pisara. U odnosu na literatora gramatik je mogao zaraditi pet do 
šest puta više. U vrijeme kada je rimski svijet ulazio u svoje završno razdoblje, 
Dioklecijanov edikt o cijenama je fiksirao platu gramatika na 200 denara po učeniku 
mjesečno. Postojao je i običaj da učenici sa vremena na vrijeme učitelju donesu i određeni, 
mali poklon što je vjerojatno bio rudiment doba kada je to bila jedina nagrada za učitelja. 
Ipak i u elementarnom nivou obrazovanju, zarada učitelja je varirala zavisno od reputacije 
njegove škole. U nekim školama se nije ni plaćala nadokanada, nego su one financirane 
darežljivošću patrona ( honorarium ). Pošto nije postojala neko edukacijsko obrazovanje za 
učitelje, niti su se tražile određene kvalifikacije kako bi neko mogao otvoriti školu, 
praktično je svako mogao biti učitelj. Tako je vrijednost svakog učitelja ostavljena na 
procjenu javnosti. 

Riječ litteratus mlađa je od litterator , te ne označava učitelja, vec obrazovana čovjeka. 

Školski danje započinjao kao i svi drugi poslovi u rimskom svijetu, u praskozorje. Učenici 
bi sa sobom čak nosili i svijeće kako bi mogli pratiti nastavu prije nego što se potpuno 
razdani. Prvi dio školskog dana u toplijim, mediteranskim krajevima je trajao do vremena 
ručka, znači do oko podneva. Tada je nastupilo vrijeme odmora (uobičajeno u 
mediteranskom području), a drugi dio školskog dana je započinjao u poslijednevnim satima. 
Nepoznato je da li je postojalo nešto slično onome što je danas definirano pod pojmom 
„školska” ili „akademska” godina. Neka vrsta takve godine bi započinjala 24. marta, a za 
glavne festivale, vrijeme igara i pijačne dane ( nundinae ) se nastava nije pohađala. 

Djevojčica bi ostajala uz majku ili drugog bliskog ženskog srodnika koji bi je učili kako 
voditi kućanstvo i brinuti o djeci. Ideal čedne Rimljanke je bio da prede, šije i tkaje odjeću 
koju bi nosili članovi njene familije. Oprema za predenje vune se mogla pojaviti i kao 
grobni prilog kako bi se pokazalo da je pokojnica bila uzorna i časna matrona. U svome 
tradicionalističkom revizionizmu čak je i sam August nosio odjeću koju je šila i tkala 
njegova supruga. Naravno to nije značilo da su rimske djevojke ostajale slabo obrazovane 
Većina rimskih žena je za vrijeme Republike bila pismena, bar u elementarnoj formi. 
Bogatije familije su i za svoje kćerke znale priuštiti kvalitetno obrazovanje uzimajući u 


49 



službu učitelje i nastavnike u privatnosti svoga doma. Tako su Rimljanke iz takvih familija 
uglavnom bile dobro obrazovane, pa su radi toga bile i hvaljene od muških pisaca. Iz ovog 
sloja su došle Kornelija, majka Grakha i Kornelija Metela, mlada supruga Pompeja Velikog 
koja se isticala poznavanjem muzike, geometrije, književnosti i filozofije. I za dječaka 
iz bogatije familije nije bilo neophodno da ide u školu, ako bi bio osiguran kompetentan 
učitelj u okvirima njegovog doma. 



I dječaci i djevojčice su zajedno participirali u pojedinim religijskim praznicima, pa su 
tako npr. pjevali formalne kompozicije u horovima na Sekularnim igrama. 

Dječaci bi se odvojeno od njihovog školskog pohađanja, od malih nogu pripremali 
za svijet odraslih, uglavnom na osnovi planova njegovih roditelja. Posebno je to bilo 
izraženo kod dostojanstvenijih familija, gdje je dječak uvođen u javne aktivnosti svoga 
oca, djeda ili nekog drugog muškog srodnika koji bi mu bio staratelj. Tako su stajali u 
atriju kada bi se primali gosti i klijenti, kako bi se praktično učila etiketa društvenog 
ophođenja i ponašanja. Dječaci su vođeni da čitaju Zakonik 12 ploča, da borave na 
Forumu, da slušaju velike oratore, prate sudske procese ili su čak dovođeni u Senat da 
slušaju debate. 

Za vrijeme kada bi se izlagale biste predaka u atriju, dječaci i djevojčice bi uvijek bili 
prisutni i tu bi saznavali historiju svoje familije, ali ujedno i historiju rimskog svijeta. Taj 
čin je imao i svoje duboko ideološko značenje, jer bi se preko tih kućnih sati historije djeca 
suštinski povezivala i sažimala sa Državom i društvom kojem pripadaju. Zato i ne treba da 
nas čudi dugovječnost rimskog svijeta, jer su njegove historija, tradicija i vrrijednosti 
usadivane u svijest rimske djece još od njihovog ranog djetinjstva. 

Za Rimljane cilj obrazovanja i odgoja nije bilo zadovoljavanje i dostizanje formalnih normi 
kao što je to danas slučaj, nego je to bio aktivni i svestrani proces suštinskog sticanja 
teorijskih i praktičnih znanja i umijeća. Zato je rimskom svijetu bila nepoznata i hijerarhija 
titula u obrazovnom sustavu. Progres u obrazovnim nivoima je u rimskom svijetu više 
zavisio od sposobnosti učenika i studenata, a ne od njihovih godina starosti. Veliki naglasak 
se polagao na učenikov ingenium (urođenu sposobnost za učenje). U ovom obrazovnom 
sustavu nije postojao formalni ispit ili test. Učenikovo umijeće se mjerilo kroz stalne vježbe 
koje su bile ispravljane ili slavljene. 

U osnovnom obrazovanju učilo bi se čitanje, pisanje i aritmenika. Posebna pažnja je 
posvećivana i izgovoru. Za pisanje su korištene voštane tablice i „pisaljka” stilus. Kada je 
neka spretnost u pisanju stećena, učenik je poučavan da piše tintom po papirusu. Korištene 
su prazne strane listova papirusa koji su već bili ranije iskorišteni za neke druge svrhe, a čiji 
sadržaj više nije imao neku vrijednost. Ako se uopće nalazila i jedna knjiga u osnovnoj 
školi, učenici su je prepisivali dok ju je učitelj diktirao. Matematičke operacije su izvođene 
pomoću abakusa. Velika se pažnja posvećivala razvijanju memorije, i svaki učenik je morao 
da napamet nauči mnoge izreke, recitale i (ako se dijete nalazilo u Gradu) Zakonik 12 ploča, 
iako je vremenom jezik kojim su one zapisane postao arhaičan i teško razumljiv za latinske 
govornike u Kasnoj Republici. I Ciceron je kao dječak morao da napamet nauči Zakonik 12 
ploča. Kasnije je čitanje Zakonika 12 ploča izbačeno iz kurikuluma. 



Učenici sa pisaljkom stilus i 
voštanom tablicom 

Kako je Republika i politički i kulturno jačala, javila se potreba za produbljavanjem 
obrazovanja iznad elementarnih i striktno praktičnih i utilitarnih/korisnih predmeta. Sa 
grčkim jezikom proširile su se i i grčke ideje o obrazovanju i odgoju. Tako je postupno 
nastao viši (načelno rečeno „srednjoškolski”) nivo obrazovanja u vidu škola gramatičara 
( grammaticus ). Ovaj naziv nose jer je njihovo glavno polje poučavanja bila grammatica. 
Ovaj pojam je u rimsko doba u sebe uključivao ne samo usku gramatičko - leksičku 
sadržinu, nego je obuhvatao sva pitanja književnosti (na grčkom jeziku), uključujući čak i 
literarnu kritiku. Nivo obrazovanja gramatičara je poticao iz grčko - helenističkog svijeta. 
Škole gramatičara su načelno pohađali đaci od cc 12 do 16 godina starosti, odnosno do 
sticanja punoljetstva. Međutim, nije bila propisana nikakva starosna granica za početak 
pohađanja škola gramatičara, pa je to zavisilo od dječijih sposobnosti i od položaja njihovih 
roditelja. Sudeći po epigrafskim spomenicima iz prvih stoljeća nove bilo je slučajeva kada 
se ta dobna granica prilično smanjivala. 

U školama gramatičara glavni udžbenik je bio Homer, i učenici nisu samo bili poučavani 
jeziku i književnim oblicima homerskih epova, nego i njihovoj mitologiji, starinama, 
historiji, etici, zemljopisu...itd... Nakon homerskih epova, analizirana bi bila i druga grčka 
književna djela (Hesiod, Ezop) na isti način u svojoj cjelosti. Tako su i Aratove poučne 
pjesme nalazile svoj put među rimskom omladinom. I Eshil, Sofokle, Euripid, (posebno 
Menander) i drugi grčki dramski pisci su već bile uobičajene i lake stvari u obrazovnom 
ciklusu, a prelazilo se i na izučavanje aleksandrijske poezije. Tako su u obrazovanju rimske 
omladine svoje mjesto nalazili i Euforionove ljubavne pjesme, Kalimahovi „uzroci" i 
njegova Ibis, Likofronova komična i tajna „Aleksandrija" itd.... 

Po uzoru na škole gramatičara na grčkom jeziku, pojavile su se i škole na latinskom jeziku. 
„Srednje" škole na grčkom jeziku i na latinskom su u početku bile odvojene i zasebno su 
pohađane. „Srednjoškolski' 4 vid obrazovanja na latinskom jeziku je imao dva smjera i to 
književnost i govorništvo. Školu za latinsku književnost je otvorio Marko Sevij Nikanor 
Postum, a za gramatiku i retoriku oko 90. god. p. n. e. Lucije Plocije Gal. Govorništvo, je i 
pored otpora konzervativnijih elemenata, ipak palo pod veliki grčki utjecaj. U školama za 
latinski jezik je prvo izučavan prijevod Odiseje od Livija Andronika (urađen u saturninskom 
stihu). Sa napredovanjem lirske i epske poezije na latinskom jeziku, i korištenjem djela 
Terencija, kasnije Vergilija, Horacija, Propercija, ovidija...itd... potisnut je iz kurikulama 
Andronikov prijevod i njegov saturninski stih. Kasnije kako bude odmicalo vrijeme 
principata u ovim nastavnim programima na latinskom jeziku se nailazi i na djela Aneja 
Lukana, Stacija, 

Za unapređenje kurikuluma u „gramatičarskim” školama na latinskom jeziku je posebno bio 
zaslužan Kvint Cecilije Epirot (oslobođenik Tita Pomponija Atika), koji je u svojim 
predavanjima učinio čast i drugim piscima na latinskom jeziku. 


52 



Posebna se pažnja u ovim „srednjim” školama i za grčki i za latinski jezik posvećivala 
pravilnom izgovoru i elokvenciji, što je bila dobra priprema za govorničku vještinu (koja je 
imala veliko značenje u antičkom periodu). Pored toga, u „srednjim” školama se predavala i 
logika, mitologija, historija, zemljopis, aritmetika i geometrija, astronomija i neki elementi 
muzike. Vrijednost nuđenog znanja je naravno zavisila i od samog nastavnika. Školski dan 
se sastojao od predavanja ( enarratio ), intenzivnog čitanja poezije ( lectio ) i analize poezije 
( partitio ). Sa završetkom „srednjoškolskog” nivoa obrazovanja je završavalo i djetinjstvo i 
nakon toga je proces obrazovanja nastavljao punoljetni muškarac. 

Kao učitelja latinske književnosti i govorništva iz vremena Kasne Republike vrijedi istaći 
Lucija Elija Preskonija iz Lanuvija, sa nadimkom Stilo. Ovaj ugledni i strogi konzervativac 
iz reda vitezova je bio učitelj mnogih mladih i uglednih Rimljana, od kojih će neki steći 
veliku slavu kasnije kao Ciceron i Varon. Ali njegovo podučavanje nije bilo za platu, nego 
kao prijatelj drage volje. Za vrijeme Augusta čuveni nastavnik latinske „gramatike 64 je bio 
oslobođenik Marko Verije Flak (inače i ugledni filolog, antikvar i enciklopedista), koji je 
bio zadužen za obrazovanje Augustovih unuka Gaja i Lucija. Kada je postao nastavnik Gaja 
i Lucija, njegova plata je značajno uvećana pod uvjetom da ne uzima novih učenika. Statua 
sa natpisom (odnosno kalendarom rimskim festivala) u njegovu čast je bila podignuta u 
gradu Preneste. 



Reljef koji prikazuje rimsku školu sa učiteljem (vjerojatno je riječ o gramatičaru) i 
njegovim učenicima. Učenik se ispričava stoje zakasnio na početak nastave. 
Kraj II. st. n. e. Rheinisches Landesmuseum u Trieru. 

Disciplina je i u elementarnim školama i u školama gramatičara bila veoma izražena i strogo 
provođena. O tome svjedoče reference koje se pojavljuju u opusu Horacija, Kvintilijana, 
Juvenala, Marcijala, Kornelija Nepota i Stacija. Naravno, djeca kao djeca uvijek su bila 
sklona nestašlucima, pa je i šiba sa batinom, unapređivala obuku i red. Daje to bilo staro i 
uobičajeno rimsko načelo i praksa govori i Plaut prema kojem bi učitelj po potrebi mogao 
đaku ispuniti leđa modricama. Horacije kritizira svoga nastavnika latinske književnosti 
Lucija Orbilija Pupilija (Lucius Orbilius Pupillus ; živio 114. - cc. 14. god. p. n. e.) i naziva 
ga plagosus („onaj koji šiba”). Orbilije je ušao u poslovicu kao oštar učitelj. Kvintilijan je 
bio posebno kritičan prem literatorima koji kaže da : „Bol i strah stvaraju u djeci takve 
stvari koje je, pošteno govoreći, teško prikazati i zbog kojih se uskoro stide. Još je gore ako 
se zanemarilo ponašanje nadzornika i učitelja... ” Ipak, ne bi trebalo generalizirati pa misliti 
da su svi literatori bili „odvratni ljudi” (kako ih Kvintilijan naziva) i da su metode 
poučavanja u elementarnim školama bile spore, loše, dosadne i neučinkovite. Sve je, kao i 
danas, zavisilo od same osobe koja je bila učitelj, odnosno bilo je literatora koji su bili 
nesumnjivo dobri vaspitači i predavači, ali i onih koji su proizvodili strah i bili oličenje 
sadizma i pokvarenosti. O tome svjedoči i govornik Apulej iz Medaura (druga polovica II. 
st. n. e.) kad kaže : „Za vrijeme objeda, prvi je pehar za žeđ, drugi za veselje, treći za 
nasladu, četvrti za ludosti. Naprotiv, na gozbama Muza, što nam više služe pića, naša duša 
dobiva više mudrosti i razuma. Prvi pehar nam ulijeva literator, koji počinje brusiti oporost 
našeg duha. Zatim dolazi gramatičar koji nas ukrašava različitim spoznajama. Konačno, red 
je na retoričaru, koji nam stavlja u ruke oružje govorništva.” 

Rimljani su od Grka preuzeli i običaj korištenja roba od visokog povjerenja koji prati dijete 
u školu (bar u familijama koje su to sebi mogle priuštiti) koji se nazivao pedagog 
( paedagogus ; od grčkog 7rai8ay<je>y6g = „voditi dijete”; korišteni su nekada i izrazi comes, 
custos , monitor i rector , zavisno od njegovih dužnosti). On bi cijelo vrijeme nastavnih sati 
ostao uz dijete, i onda ga pratio u povratku kući. Ovi pedagozi su bili starije životne dobi, i 
oni nisu bili samo pratioci dječaka, nego su bili i neki usmjeravači ponašanja i morala, 
pazeći ujedno da se dijete ne otisne na stranu na koju ne bi trebalo. Antički pedagozi nisu 
bili učitelji, iako su to često bile osobe sa odličnim znanjem grčkog jezika, kako dijete ne bi 
zbog nekorištenja zapostavilo grčki jezik. Bez obzira što su pedagozi bili robovi, imali su 
pravo na neku vrstu blagog kažnjavanja djeteta ako bi ono pokazivalo neposlušnost. Kada je 
dječak postao mladić, dužnosti pedagoga bi prestajele, ali je bilo dosta slučajeva da su bivši 
pedagozi nastavili da uživaju povjerenje svojih bivših štićenika i da su korišteni u nekim 
povjerljivim poslovima. 

Naobrazba grčko - helenističkog tipa napreduju u rimskom svijetu i u drugim vidovima. 
Gimnastika je npr. prodrla u sve hitnije rimske familije, pa se uz kupališta nalaze i palestre 
za vježbanje. Ipak je potrebno istaći da su se Rimljanin i Grk razlikovali u svome odnosu 
prema atletskim i gimnastičkim vještinama. Za Grke je to bio način da održavaju lijepo i 
zdravo tijelo, za Rimljane su ove sportske vještine služile u praktične svrhe, kao za sticanje 

vojničkih umijeća i održavanje vojničke kondicije. Zato kod Rimljana, atletika i gimnastika 
nikada nisu uspjeli dostići razinu kakvu su uživali u grčko - helenističkom svijetu. I tu se 
očitovala rimska praktičnost. Kako se razvijao rimski svijet došlo je i do širenja obrazovnih 
struka, jer se po Katonu Starijem (kraj III. i prva polovica II. st. p. n. e.) učilo intenzivnije i 
u većoj mjeri govorništvo, gospodarstvo, pravo, vojništvo i medicina, a po Varonu (I. st. p. 
n. e.) još i gramatika, logika ili dijalektika, geometrija, aritmetika, muzika i arhitektura (koje 
se uče po grčko - helenističkom znanstvenom kalupu). Astronomija je bila direktno vezana 
sa astrologijom, jer se vjerski, religijski i filozofski sustav prožimao sa proučavanjem i 
tumačenjem zvijezda i neba. 

Produbljavanje znanja je uskoro zahtijevalo i novi stupanj obrazovanja, te je došlo do 
razvijanja škola retoričara (koje bi kod nas odgovarale „višem školstvu”). Ovaj nivo 
obrazovanja je primarno nudio cjelovito studiranje djela proznih autora, a i filozofija bi se 
počela poučavati. Glavni dio rada je započinjao sa naracijom ( navratio ) i napredovao bi se 
korak po korak do trenutka kada je student spreman na praksu javnog govorništva 
(declamatio). Studenti bi uz vještine govorništva, tako potrebne i cijenjene u antičkom 
društvu, sticali znanja i iz historije, literature, zemljopisa, filozofije, mitologije, muzike i 
geometrije. Zanimljivo je da su retoričari uspjevali, preko obrazovanja koje su nudili, da šire 
i svoje političke i druge ideje na svoje učenike. To je znalo izazvati i reakciju 
konzervativnijeg dijela establishmenta, pa su tako 161. god. p. n. e. iz Rima protjerani 
mnogi retoričari i filozofi. Jedan od hitnijih međukoraka u kurikulumu škola retorika je bila 
suasoria , u kojoj bi student preuzimao karakter neke čuvene historijske ličnosti u momentu 
kada je donosila neku presudnu odluku. Tada bi student diskutirao i analizirao moguće 
pravce akcije. Česta je bila i vježba kada bi se napisao govor, koji bi kao izrekle neke 
čuvene osobe iz mitologije, tradicije ili historije. Ovo vježbanje u fiktivnim govorima 
(napisanom po Tukididovom poučku da on piše govore onako kako bi ih izrekle dotične 
osobe u konkretnom slučaju) je doprinijelo velikom broju friziranih govora u historijskim 
djelima Salustija, Livija i Tacita. Sa širenjem grčkog jezika u Rimu i Italiji, paralelno su i 
rasli zahtjevi za boljim latinskim jezikom, jer je latinština postala usko vezana za helenštinu. 
Govornika je inače bio veliki broj, a iz takve kvantitativnosti je proizašao i kvalitet. Dobro 
se pazilo na svaku riječ, pa je svako ko je želio da se uzdigne u javnom poslu morao težiti 
ka znanjem i pravilnošću u govoru (povodeći se za grčkim uzorima), kako je to tadašnja 
uglađenost ( urbanitas ) zahtijevala. 

Škole retoričara su u prvo vrijeme bile na grčkom, što ih je uglavnom vezalo za nobilske i 
viteške slojeve, jer su oni bili ti koji su govorili tečno grčki jezik. Sa strankom populara je 
vezana i pojava retoričarskog obrazovanja na latinskom jeziku. Plotije Gal, pristalica 
Marija, je izrazio želju da svojim učenicima govori latinski. Nekoliko godina kasnije je 
objavljeno već spomenuto djelo Rhetorica ad Herennium , koja je bila natrpana primjerima 
iz historije i izvještajima o temama o kojima se raspravljalo na komicijama. Rhetorica ad 

Herennium je trebala da služi kao neki udžbenik za retoričare za latinski jezik i bila je po 
svome sadržaju nesumnjivo propopularski nastrojena. Latinske škole retoričara će se u 
rimskom svijetu proširiti tek za vrijeme Cicerona i Cezara. 

Način rada u školama retoričara je uveliko pratio i preobražaje Rimske države i društva. Za 
vrijeme Republike se veća pažnja polagala na praktična umijeća koja bi studentu 
omogućavala da se pripremi za političke i sudske rasprave, kako bi svojim govorima mogao 
zadubiti snažnu podršku u Senatu, narodu ili sudu. Kako je odmicalo razdoblje principata, 
sve se više fokusiralo na stil i umjetnost izričaja govora a ne za pripremanje da se govori o 
bitnim stvarima u sudu ili političkim arenama. Tacit je tako primijetio da su u njegovo doba, 
studenti počeli da gube iz vida pravne sporove i počeli da se primarno okreću ka umijeću i 
ljepoti pripovijedanja. 

Iz dosadašnjeg opisa je jasno daje primarnu ulogu u procesu obrazovanja u rimskom svijetu 
imala književnost, shvaćena u smislu svega onoga što je napisano, a ne kao danas u smislu 
samo uže discipline koja se bavi uglavnom beletristikom. Tome je prilično doprinijelo 
veliko značenje oratorstva, koje je iziskivalo dobro poznavanje književnosti u širem 
pojmovno - sadržinskom određenju. Ali tu ulogu ipak ne treba precjenjivati, kao što se to 
često dešava u historiografiji o rimskom svijetu, i smatrati da je tada u obrazovnom 
programu znanost bila svedena na ulogu sluškinje književnosti, kao što su u srednjem vijeku 
sve znanosti i vještine svedene na ulogu sluškinja abrahamističkoj teologiji. Da se rimski 
svijet nije ograničavao samo na sabiranje rezultata do kojih se došlo ranije i koje su bile 
publicirane u knjigama, nego da je znao producirati i nove vrijedne stvari, dokazuje čitav 
niz primjera. Arhitektura, graditeljstvo, medicina i druge znanstvene discipline pokazuju 
značajan razvitak, što ne bi bio slučaj da su Rimljani bili samo dobri kopiranti, odnosno da 
su bili zaslijepljeni pretjeranim smislom za praktičnost i da nisu vidjeli dugoročnu korist u 
istraživanju. 

Sljedeći nivo je bilo ulaženje u područje filozofije (kod nas bi to odgovaralo 
„visokoškolskom” obrazovanju). Oni koji bi sebi mogli priuštiti i koji bi to željeli odlazili bi 
u grčke - egejske i maloazijske gradove kako bi tamo produbili svoje znanje, poglavito iz 
filozofske tematike. U tim kultiviranim sredinama istočnog Mediterana bi ovi ambiciozni 
mladići sve više u sebe upijali tu atmosferu. U svrhu ozbiljnog učenja, Atena je pružala 
najbolje uvjete i ovaj grad će se ubrzo pretvoriti (posebno nakon Sulinog osvajanja) u glavni 
univerzitetski centar rimskog svijeta. To svoje značenje je Atena sačuvala sve do 
Justinijanovog zatvaranja atenske Akademije. Rodos je važio kao univerzitetski centar za 
oratorstvo, a i Pergam te Masilija na zapadu su smatrani dobrim obrazovnim centrima. 
Slabije se išlo u Aleksandriju, koja je tada bila središte učenosti i znanja. Činjenica je daje i 
pored jačanja obrazovnih kurikuluma na latinskom jeziku, ipak sve dok kraja rimskog 
svijeta grčki jezik ostao primarni jezik kulture i visoke obrazovanosti. Posebno je to ponovo 
došlo do izražaja za vrijeme Druge sofistike, kada je Hadrijan protežirao grčku kulturu. 

Zato i ne treba da čudi da su filozofske rasprave i spisi, uključujući i djelo princepsa Marka 
Aurelija, epigrami princepsa Hadrijana i druga vrijedna pisana djela koja je producirao 
rimski svijet izvorno napisani na grčkom jeziku 

Iako su pravo, administracija i uprava, diplomatija i vojne vještine predstavljale stubove 
rimskog svijeta, nisu postojale neke specijalizirane škole za izučavanje ovih disciplina. Zato 
se uobičajilo da mladić znanje iz ovih disciplina stekne tako što uđe u krug oko nekog 
istaknutog starijeg pojedinca, već prilično eminentnog i cijenjenog u konkretnim 
disciplinama. Tako bi mladići pratili (u vidu nekih pomoćnika, mlađih asistenata - 
volontera) rad uglednika, i vještih se i u teorijskom i u praktičnom smislu, a sticali bi i 
vrijedno iskustvo. Tako je Ciceron studirao rimsko pravo pod Kvintom Mucijem Skevolom, 
tada veoma značajnim pravnikom, da bi kasnije i kod samoga Cicerona pravo studirao 
{tirocinium fori) Marko Ćelije Ruf. Što je imao veći broj studenata osoba je još više bila 
cijenjena. Poradi iste svrhe, namjesnici provincija i zapovjednici armija su oko sebe imali i 
pratnju sastavljenu od mladih ljudi (tirocinium militiae). Oni su formalno zauzimali 
određeno časničko mjesto u zapovjednoj hijerarhiji. I Julije Cezar je sa sobom vodio ove 
mladiće kada se uputio u Galiju. Cezar je školama i naobrazbi dao nov i čvrst temelj u 
smislu helensko - italskog humaniteta, kada je svim učiteljima slobodnih nauka i svim 
liječnicima u Gradu dodijelio rimsko građanstvo. On je utemeljio i veliku javnu biblioteku, 
postavši učenoga Varona za njenog upravitelja (iako je Varon ranije bio veliki Cezarov 
protivnik i optimat i tradicionalista prvog reda). 

Sve bolja obrazovanost kod Rimljana je donijela sa sobom još jednu pojavu, a to je 
patroniziranje slabije kulturno i obrazovno razvijenih zajednica. Rimljani su sada ne samo 
htjeli da budu gospodari nizu pokorenih zajednica (na zaostalijem „barbarskom 44 zapadu), 
nego i njihovi učitelji, odnosno smatrali su svojom misijom civiliziranje niza drugih naroda, 
uglavnom na europskom području. To je ubrzo postala i državna politika, u Galiji je 
postojala škola za sinove galskih prvaka, Agrikola osniva školu za sinove britanskih 
poglavica. Epigrafski spomenik iz Metallum Vipascense (danas Aljustrel; provincija 
Luzitanija) dokazuje da su princepsi II. st. n. e., a posebno Hadrijan rado gledali na širenje 
elementarnih škola i u najudaljenijim provincijama i da su materijalnim povlasticama 
ohrabrivali učitelje da se nastanjuju u zabitim selima. Sve je to bila dobro promišljenja 
politika kojom se obrazovni sustav tretirao kao glavno oružje očuvanja stabilnosti i moći 
Rimske države. Djeca u tim zaostalijim europskim provincijama su se tako obrazovala u 
okviru razvijene mediteranske grčko-rimske kulture, prihvatali bi njene tekovine kao svoje, 
gubila bi ili preoblikavala i prilagođavala domaće identitete. Nakon što bi obrazovni rimski 
sustav zahvatio određenu zajednicu, njene unutarnje otporne snage bi se urušile u 
potpunosti. Onoga trenutka kada u kasnoj antici oslabi obrazovanje u rimskom svijetu i kada 
se Vegecije bude žalostio zbog velikog broja nepismenih koji ulaze u vojsku i koji ne znaju 
ni koliko vojnika broji njihova jedinica, može otpočeti odbrojavanje prema neumitnom 
kraju rimskog svijeta i doba. Osnova modernih obraz, sustava počiva na grčko-rim. modelu. 

Znanost 


Najvažnija i najpoznatija znanstvena institucija klasičnog svijeta grčko - rimske kulturne 
ekumene je bio aleksandrijski Muzej (Musaeum ili Mouseion; ModcjsTov iPjc; A^s^avSpsiag), 
jedne velike znanstvene i istraživačke institucije koju je osnovao ili Ptolemej I. Soter 
(ITco^spaTog Eooirip; vi. 323. - 283. god. p. n. e.; vojskovođa Aleksandra Makedonskog, 
dijadoh i osnivač ptolemeidske dinastije) ili njegov sin Ptolemej II. Filadelf (ITco^spaTog 
Oi^aSs^cpog; vi. 283. - 246. god. p. n. e.). Sastavni dio aleksandrijskog Muzeja je bila i 
čuvena aleksandrijska Biblioteka. 

Originalno je grčka riječ ModcjsTov označavala mjesto ili hram posvećen Muzama 
(božanstvima umjetnosti i znanosti) i samim tim i posebnu zgradu za studiranje i izučavanje, 
uključujući i umjetnost. Tako je to postao pojam za znanstveno - obrazovne institute 
univerzitetskog tipa. Danas riječ muzej ima znatno užu pojmovnu sadržinu i odnosi se 
primarno na sakupljanje, čuvanje, konzerviranje, restauriranje i izlaganje kolekcija 
artefakata znanstvenog, umjetničkog, kulturnog ili historijsko - arheološkog značenja, uz 
znanstvena istraživanja i slabiju formu edukativne djelatnosti. 

Aleksandrijski Muzej je u svoje vrijeme bio stjecište najvećih učenjaka, te studenata željnih 
znanja. Aleksandrijski Muzej, sa Bibliotekom kao sastavnim dijelom; je ustvari predstavljao 
veliki kompleks od niza zgrada. Taj kompleks je imao peripatečku (zaštićenu krovom) 
šetaonicu, vrtove, prostorije za zajednički objed, čitaonice, predavaonice, prostorije za 
sastanke, akvizicijsko odjeljenje, kataloško odjeljenje, specijalističke prostorije za 
medicinsko - anatomska istraživanja i astronomska promatranja, rezidencijalne prostorije, 
privatne prostorije za izučavanje. Čak je postojao i zoo - vrt sa egzotičnim životinjama. U 
pravom smislu aleksandrijski Muzej, sa Bibliotekom, je ličio na modeme velike 
univerzitetske kampuse. Po Strabonu za aleksandrijski Muzej je bio odgovoran svećenik 
kojeg su u vrijeme ptolemeidske vladavine imenovali kraljevi-faraoni, a u vrijeme rimske 
vlasti princepsi (počevši od Augusta). 

Aleksandrijski Muzej, sa sastavnicom Bibliotekom, nije bio sa samo institucija koja je 
skupljala staro znanje, ona je i proizvodila novo znanje. Pod patronstvom ptolemeidskih 
faraona, tu su se okupljali učenjaci sa svih strana Mediterana radi istraživanja na 
raznoraznim znanstvenim poljima (književnost, historija, filozofija, matematika, 
astronomija, fizika, medicina, prirodne znanosti...itd...). Tako je Muzej sa Bibliotekom bio 
samo žarište znanstvenih istraživanja na cjelokupnom mediteranskom prostoru, 
objavljivanja, predavanja, sakupljanja što je moguće više literature, te prevođenja na grčki 
jezik djela sa asirskog, hebrejskog, perzijskog, čak i sanskrta...itd... sasvim je onda 
razumljivo da su se tu formirali standardi znanstvenog rada, kanonizirali su se tekstovi 
ranijih djela, donosila nova pravila. Posebnu važnost je stekao ozbiljni kritički i 

komparativni pristup tekstovima raznoraznih djela, jer su ranije postojale mnogobrojne 
varijante jednog te istog djela. Tako je aleksandrijska Biblioteka vrlo uspješno obavljala i 
funkciju završne i kvalitetne redakcije, mnogobrojnih djela iz ranijih epoha (npr. Homera, 
Hesioda, Pindara...itd...). Ta kritička izdanja su onda kopirana i prodavana, čime je i 
biblioteka dodatno i to prilično zarađivala. Kako je već rečeno, knjige su bile skupa roba. 
Tako je muzejska sastavnica aleksandrijska Biblioteka imala i svoju značajnu prihodovnu i 
ekonomsku osnovu postojanja, jer je donosila značajna sredstva ptolemeidskom Egiptu. 

Najpoznatiji editori (urednici) su uobičajeno također bili i glavni bibliotekari, između 
ostalog : Zenodot, Kalimah, Apolonije Rođanin, Eratosten (dokazao daje Zemlja okrugla), 
Aristofan iz Bizanta, Aristarh sa Samotrake. Pored njih zna se da su i sljedeći učenjaci 
studirali, pisali ili eksperimentirali u aleksandrijskom Muzeju (sa bibliotekom): Arhimed 
(čuveni izumitelj), Aristarh sa Samosa, Erasistrat (ljekar koji je zajedno sa Herofilom 
osnovao medicinsku školu u Aleksandriji), Euklid („otac 44 geometrije kao znanstvene 
discipline), Edesija, Hiparh („otac 44 trigonometrije kao znanstvene discipline), Hipatija 
(poznata učenjakinja i mučenica za stvar nauke), Pap (matemaričar), Heron (čuveni 
izumitelj). Pretpostavlja se da oko 1000 učenjaka živjelo u aleksandrijskom Muzeju, koji su 
sa pratećim osobljem financirani od institucije Muzeja i nisu plaćali poreze. Imali su i 
besplatnu ishranu, besplatan boravak i besplatne sluge. I pored državne politike 
podržavanja, ipak je dolazilo do problema u radu aleksandrijskog Muzeja , kao npr. velika 
čistka i progon njegovih učenjaka 145. god. p. n. e. kada je Aristarh sa Samotrake dao 
ostavku na svoju poziciju. Princeps Karakala je 216. god. n. e. potisnuo aleksandrijski 
Muzej, a 272. godine n. e. za vrijeme vladavine Aurelijana je elitni dio Aleksandrije 
C Bruchion ), gdje se nalazio Muzej sa bibliotekom u potpunosti bio uništen požarom. Sudeći 
po tome što je Sinesije iz Kirene, koji je bio Hipatijin student na kraju IV. st. n. e. vidio 
Muzej i opisao slike filozofa u njemu, i pored velikog značenja Serapiona tada, 
aleksandrijski Muzej je sigurno postojao i u to vrijeme. Uostalom i Theon (živio cc 335. - 
cc 405. god. n. e.), istaknuti matematičar i otac Hipatije, je u njegovoj biografiji opisan kao 
„čovjek iz Muzeja 44 . Nejasno je kakvu je vezu Theon imao sa Muzejem. 

Postojanje znanstvenog, obrazovnog i bibliotečkog središta u Aleksandriji je kao posljedicu 
imalo i da se velike količine papirusa troše u samoj Aleksandriji, kao i da se ograničava 
izvoz papirusa (kako se ne bi stvorila konkurencija na nekom drugom mjestu). Taj deficit 
na tržištu je doveo do povećanja proizvodnje drugih materijala za pisanje, posebno na 
pergameni. 

U julu 2011. god. arheolozi su objavili otkriće nečega šta su oni procijenili kao rimski 
Muzej pod Trajanovim kupatilima. 

Drugi veliki znanstveni, istraživački i obrazovni centar u Aleksandriji je bio Serapeum 
(EspoursTov) ili hram posvećenom sinkretičkom helenističko - egipatskom bogu Serapisu 
koji je kombinirao aspekte Ozirisa i Apisa i koji je bio vrlo popularno božanstvo 

Aleksandrinaca. Kasnije se ovaj kult raširio širom helenističkog i kasnije rimskog svijeta 
(uključujući i Italiju i sam Grad). Serapeum u Aleksandriji je izgrađen za vrijeme vladavine 
Ptolemeja III. Euergeta (ITco^spaTog EU8py8ir|(;; vi. 246. - 222. god. p. n. e.) i u rimskom 
periodu je postao poznat po ogranku kolekcije Biblioteke i po snažnom znanstvenom i 
istraživačkom radu. 



Papirus koji prikazuje episkopa Teofila sa evanđeljem u 
ruci kako trijumfalno stoji nad Serapeumom. 

Serapeum , sa svojom bogatom i vrijednom knjiškom 
kolekcijom, je uništen 391. godine n. e. od strane 
kršćanske mase pothranjene od strane tadašnjeg 
aleksandrijskog episkopa/biskupa Teofila. Moguće je da 
se tada desio obračun i sa Muzej em i njegovo zatvaranje. 
To je bio početak brutalnog, brzog i sustavnog obračuna 
u Egiptu sa svim onim što nije bilo u skladu sa 
nikejskim tipom kršćanstva. Ovo je bio inače vrhunac 
uličih aleksandrijskih sukoba između neabrahamista i 
abrahamista koji su potresali Aleksandriju stoljećima. 
Prvo su ulice Aleksandrije bile žarište sukoba 
Aleksandrinaca i Jevreja, a zatim nekršćana i kršćana. 


Antikiterski mehanizam 


Jedna najpoznatijih automatskih mašina iz antičkog perioda je tzv. Antikiterski mehanizam. 
Riječ je o složenom mehaničkom uređaju sa zupčanicima i brojčanicima, a služio je za 
predviđanje položaja planeta, Sunca i Mjeseca i smatra se prvim analognim računalom. 
Pronađen je od 1900. do 1901., iz jedne starorimske brodske olupine pokraj grčkog otoka 
Antikitere, po čemu je i dobio ime. Datiranje u cc 87. p. n. e. Analize teksta pronađenog uz 
mehanizam sugerišu daje uređaj korišćen 15-20 godina prije toga. Dimenzije mehanizma su 
33 cm (visina), 17 cm (širina) i 9 cm (debljina). Napravljen je od bronze i smješten u okvir 
od drveta. Na njemu je ispisan tekst od oko 3.000 slova, koji je dešifrovan u posljednjih 
par godina. Tekst je neka vrsta uputstva za upotrebu, sa odjeljcima o astronomiji, geografiji 
i mehanici. 

Uređaj ima više nego 30 zupčanika, iako znanstvenik Michael Wright smatra da ih je bilo 
72. Zubi zupčanika imaju oblik jednakostraničnog trougla. Datum bi se u mašinu unio 
mehanički, a aparat bi dao podatke o položaju Sunca, Mjeseca, i druge astronomske 

podatke. Uređaj je zasnovan na geocentričnom načelu, jer je referirao pozicije 
astronomskih tijela u odnosu na promatračevu poziciju na Zemlji. Imao je 3 glavna 
kružna indikatora, jedan naprijed i dva pozada. 

Prednji indikator je imao dvije koncentrične skale, i vanjski prsten je označavao dane 
godine egipatskog kalendara (koji se može prilagoditi prijestupnim godinama). Unutar 
njega, postojala je podjela sa grčkim simbolima zodijaka. Metalne strelice pokazuju pozicije 
Sunca, Mjeseca i pet planeta. Dva spiralna brojčanika u pozadini prikazuju mjesečeve 
mijene i predviđaju pomrčine. Mehanizam je dizajniran tako da uzima u obzir promjenljivu 
ugaonu brzinu Mjeseca i prikazuje njegove faze na sfemom modelu. 

Prednji indikator uključuje i parapegmu, koja se koristila za izračunavanje izlaska i 
pozicioniranja određenih zvijezda. Gornji pozadinski indikator je prikazivao 235 mjeseci 
19-godišnjeg metonskog ciklusa. Misli se da i jedan od supsidarnih dijelova gornjeg 
pozadinskog indikatora prikazuje 76-godišnji kalipički ciklus, odnosno prikazuje olimpijski 
4-godišnji ciklus. Ovaj dio je podijeljen na četiri sektora, od kojih je svaki bio ispisan sa 
godinom i imenom dvije panhelenske igre (4 glavne su istamske, olimpijske, nemejske, 
pitijske) i dvije manje igre (dodonske i jedne još uvijek nedešifrirane). Donji pozadinski 
indikator sa 223 dijela pokazuje saros (period od 18 godina, 11 dana i 8 sati, otkriven od 
Haldejaca). Novi nalazi pokazuje da je mehanizam pratio metonski kalendar, predviđao 
sunčeve eklipse i izračunavao vrijeme olimpijskih igara. Ostaci mehanizma sa Antikitere se 
danas čuvaju u Nacionalnom arheološkom muzeju u Atini. Tehnološki artefakti slične 
složenosti nisu se pojavljivali u narednih hiljadu godina. 

Jedna od teorija govori daje uređaj stvoren na Akademiji koju je utemeljio antički stoički 
filozof Posejdonije na grčkom otoku Rodu. Naime, u tekstu rimskog govornika i filozofa 
Cicerona, bivšeg Posejdonijevog učenika, opisuje se uređaj sličan mehanizmu. Poput 
Aleksandrije, i Rod je u svoje vrijeme bio veliki centar astronomije. Ova hipoteza 
pretpostavlja daje mehanizam dizajniran od astronoma Hiparha, pošto sadržava i mjesečev 
dizajn koji koristi Hiparhovu teoriju o kretanju mjeseca. Nedavno se javila i teorija da je 
mehanizam porijeklom iz korintskih kolonija, što bi moglo implicirati vezu i sa Arhimedom. 
Inače sudeći po nizu podataka iz literarnih vrela, mašine sličnog tipa i sadržaja nisu baš bile 
radikalno neobične i rijetke stvari za klasično historijsko razdoblje. Ciceron u djelu De re 
publica spominje dvije mašine sličnog tipa, koje su obje bile dizajnirane od Arhimeda i 
donesene u Rim nakon što je Marcel zauzeo Sirakuzu. Jednu od mašina je zadržao Marcel 
(koji je veoma cijenio Arhimeda), dok je druga ponuđena hramu VirtusaN rline). Ova 
mašina se zadržala u posjedu Marcelove familije i Gaj Sulpicije Gal (Caius Sulpicius 
Gallus ; konzul zajedno sa Marcelovim nečakom za 166. god. p. n. e.; Plinije Stariji navodi 
da je on bio prvi Rimljanin koji je napisao djelo koje objašnjava sunčeve i mjesečeve 
eklipse) je i objasnio i demonstrirao njen rad. Pap ( Pappus ) iz Aleksandrije tvrdi da 
je Arhimed napisao, sada izgubljeno, djelo o konstrukciji ovim mašina pod nazivom 

„O pravljenju Sfere 44 . Arhimedova mašina je takođe spomenuta od kasnijih rimskih pisaca 
iz IV. i V. st. n. e. kao što su Laktancije (Divinarum Institutionum Libri VII), Klaudijan 
(In sphaeram Archimedes ), Prokl (Komentari na prvu knjigu Euklidovih geometrijskih 
elemenata). Ciceron navodi daje i druga slična mašina bila nedavno izrađena od njegovog 
prijatelja Posejdonija. Grčka tradicija izrade sličnih mehanizama je imala utjecaja i na 
mašine izrađivane u vizantijskom i arapskom dobu. Djelo Banu Musa's Kitab al-Hiyal 
(„Knjiga o domišljatim uređajima 44 ), koju je naručio bagdadski kalifa u ranom IX. st., 
opisuje više od 100 mašina, od kojih neka potiču sigurno iz drevnih grčkih tekstova. 



Glavni fragment Antikiterskog mehanizma. 



Model Antikiterskog mehanizma 
(rekonstrukcija). 


Heron iz Aleksandrije 

Jedan od najveći naučnika i izumitelja, nego samo u rimskoj nego i u svjetskoj historiji bio 
je Hero/Heron iz Aleksandrije (Tlpoov 6 A^s^avSpsng; živio cc. 10. - 70. god. n. e.). Ovaj 
čuveni matematičar i inženjer je bio rodom iz Aleksandrije i smatran je najvećim 
eksperimentalistom antičkog doba, a njegov opus na najbolji način predstavlja helenističku 
znanstvenu tradiciju. Neke od njegovih ideja su potekle iz radovaa Ktesibija KirjaiPiog; 
živio 285. - 222. godine p. n. e.), aleksandrijskog izumitelja i matematičara. Heron je 
poučavao u aleksandrijskom Muzeju, a većina njegovih zapisa izgleda kao da je riječ 
o tekstovima za predavanje (udžbenici) iz matematike, mehanike, fizike i pneumatike. 
Od Heronovih izuma i dostignuća vrijedi izdvojiti: 

1. Heron je opisao konstrukciju aeolipila, i njegova verzija je poznata kao Heronova 
mašina. Aeolipil opisan od strane Herona se često navodi kao prva parna mašina ili 
reaktivna parna turbina u pisanoj historiji. Ime je nastalo od grčke riječi A’foAo q 
(bog vjetra na grčkom) i latinske riječi pila = Eolova lopta. Uređaj pod ovim 
imenom se prvi put spominje i opisuje od strane Vitruvija. Međutim nije jasno da li 
je riječ o istom uređaju, jer se ne spominju rotirajući dijelovi. 



Aeolipil ili Heronova mašina (ilustracija lijevo je 
rekonstrukcija) se sastojala od spremnika, kugle ili 
valjka, koji se mogu okretati, i na sebi ima 
mlaznice, koje su savijene u suprotnim smjerovima. 
Spremnik se grije dok se ne stvori para, koja izlazi 
kroz mlaznice. Tako se stvara potisak, prema 
trećem Njutnovom zakonu gibanja (zakon akcije i 
reakcije), koji okreće spremnik u ležajevima. Nije 
poznato da li se Heronova kugla koristila kao stroj 
za pokretanje. 

Sličan način rada ima naprava za izbacivanje vode, 
koja umjesto pritiska pare koristi pritisak vode, koji 
okreće napravu i izbacuje vodu. 


2. Prva vending mašina (riječ je o danas veoma popularnim mašinama tipa automata 
sa kafom, čokoladicama, pićem, čipsem...itd...) je isto tako Heronova konstrukcija. 
Kada bi se novčić ubacio u nju, određena količina svete vodice bi se izdavala. 

3. Vjetroviti točak, koji je pokretao instrument organ, je prva poznata mašina u 
historiji pokretana vjetrom. 

4. Heron je izumio i mnoge mehanizme za teatre, uključujući i u potpunosti 
mehaniziranu predstavu koja traje skoro 10 minuta. 

5. Heron je imao i jednu verziju vatrogasnog uređaja koji funkcioniše na principu 
pumpe, koja je inače bila raširena i primjenjivana u rimskom svijetu. 

6. Heron je opisao i mašinu sličnu siringi, a koja je trebalo da kontroliše isporuku 
zraka ili tekućina. 

7. U optici, Heron je formulirao načelo „najkraće staze svijetlosti“. 

8. Heronova fontana koja djeluje na osnovi sopstvene hidrostatičke energije. 

Vjetroviti točak koji pokreće 
organ (rekonstrukcija). 



Vatrogasna mašina (rekonstrukcija). 



4 


Heronova fontana (rekonstrukcija). 


U geometriji se Heronu pripisuje i formula za 
izračunavanje površine (P) trougla čije stranice 
imaju dužinu a, b i c, i glasi (prikazano 
modernim matematičkim simbolima): 

P = ijs(s — a) (s - 6) (s - c) 

Ova formula se može naći u Heronovoj knjizi 
Metvica. Postoje indicije daje za formulu znao 
i Arhimed. Obzirom da je Metvica kolekcija 
matematičkih znanja kojima je raspolagao 
antički svijet, moguće je da ju je Heron samo 
zabilježio, a ne i otkrio. 


Heron je ostvario i značajna dostignuća u matematici. Čak se smatra da neki dijelovi 
Heronovog opusa, posebno njegovi automatizirani uređaji, predstavljaju i najranije 
poznato formalno ulaženje u pitanja kibernetike. Za Herona se smatra daje bio sljedbenik 
atomista. Nažalost dosta od Heronovih originalnih zapisa i dizajna je izgubljeno, iako su 
neki njegovi radovi sačuvani u manuskriptima na arapskom jeziku. Radovi za koje je 
poznato da su napisani od Herona su: 

a) Pneumatica (opis mašina koje rade na zrak, paru ili pritisak vode). 

b) Automata (opis mašina koje omogućavaju ,,čuda“ u hramovima sa 
mehaničkim ili pneumatskim sredstvima, kao što su npr. automatska 
otvaranja ili zatvaranja vrata hramova i slično). Automata su inače u 
antičkom svijetu bile mašine koje se „same pokreću 44 . 

c) Mechanica (napisana za arhitekte i sačuvana samo na arapskom, daje 
sredstva da se podižu teški objekti). 

d) Metvica (opis kako da se računaju površine i obujmi različitih objekata). 

e) O Dioptri. Riječ je o opisu metoda za mjerenje udaljenosti. U ovom radu su 
opisani odometar (aparat za mjerenje udaljenosti) i dioptra. 

Najraniji podaci o korištenju odometra se nalaze u djelima Vitruvija, Plinija 
Starijeg i Strabona. Posljednja dvojica daju liste dužine tura koje je prelazio 
Aleksandar Veliki, a koje je izračunavao bematisti (specijalisti za mjerenje 
udaljenosti) Diognet i Beton (visoka preciznost njihovih proračuna ukazuje 
da su oni možda koristili neki predarhimedovski mehanizam). Vitruvije je 
opisao odometar koji služi za mjerenje distanci, a moguće je daje njegov 
izumitelj bio Arhimed. 

f) Belopoeica , koji opisuje ratne mašine. 

g) Catoptrica , o svjetlosti, refleksiji i korištenju ogledala. 

h) U fragmentima su sačuvani radovi Geodesia i Geoponica. 


I pojedini radovi za koje se danas pretpostavlja da su im autori bile druge ličnosti, 
su pripisivani Heronu: Geometria (kolekcija jednačina baziranih na prvom poglavlju 
Heronove Metrike), Stereometrica (primjeri trodimenzionalnih kalkulacija baziranih 
na drugom poglavlju Heronove Metrike), Mensurae (oruđa koja se mogu koristiti kako 
bi se izvodila mjerenja bazirana na Stereometrica i Metvica ), Cheiroballistra (o ratnim 
mašinama), Definitiones (sadržava definicije termina za geometriju). 

Znanost nije bila ograničena samo na istočni, grčki dio rimskog svijeta. I na zapadnom 
dijelu rimskog svijeta znanost je isto tako napredovala, a o čemu svjedoče djela 
enciklopedista i erudita kao što su Varon i Plinije Stariji, te niz specijalističkih radova 
(npr. Kolumela). 

Latinica i druga pisma rimskog svijeta 


Iako i rimska tradicija i arheološki podaci govore da su prvobitni Rimljani nastali 
sinkretizmom različitih etničkih i jezičkih elemenata, ipak je njihov karakater poglavito 
latinski. To nije samo rezultat toga što su latinske zajednice sa Palatina i uz Tibar 
bili pokretači procesa nastanka Grada, nego i intenzivnijih odnosa protoRimljana 
sa latinskim svijetom, o čemu dovoljno govore i podaci iz tradicije o preseljavanju 
mnogih latinskih zajednica na rimsko područje i njihovo postupno apsorbiranje 
u Rimljane. I sami na rimskom području nastanjeni Etrurci, koji su u odnosu na 
Latine i Sabinjane bili na znatno višem nivou kulturnog razvitka, i pored toga što 
su jedno vrijeme dominirali Rimom ipak su se na kraju jezično latinizirali. Naravno, 
latinski jezik Rimljana nije bio zatvorena konstrukcija, nego je i sam bio aktivan 
i apsorbativan, uključujući u sebe čitav niz stranih riječi (u rano doba etrurskih). 
Jedna od najvažnijih tekovina rimskog svijeta današnjem čovječanstvu jeste njegovo 
pismo = latinski alfabet ili latinica. Uglavnom se smatra da su se italski alfabeti 
razvili adaptirajući alfabet Kime, helenske apoikije (osnovane u VIII. st. p. n. e. 
od eubejskih polisa Kime i Halkide) iz Kampanije. Alfabet iz Kime je ustvari zapadna 
varijanta grčkog alfabeta (koji je i sam potekao iz semitsko - feničanskog alfabeta), 
i koji se koristio od VIII. do VI. st. p. n. e. Tako je alfabet iz Kime (koji je imao 
24 slova) je bio osnovica nastanka i razvitka mnogih starih italskih alfabeta (i za 
indoeuropske i za neindoeuropske govornike) i to preko etrurskog posrednika. 
Etrurski alfabet je ustvari bio taj preko kojeg su drugi italski narodi razvijali, 
modificiranjem, svoje alfabete. Pa su tako nastali alfabeti Faliska, Umbra, Picena, 
Oska i Latina. I prvobitni latinski alfabet je tako nastao adoptiranjem 21 slova od 
26 etrurskih slova. Najranija latinica je: ABCDEFZHIKLMNOPQRSTVX. 

Po mitologiji, pismenost su u Lacij prenijeli Evander (z Palantiona u Arkadiji) i njegova 
majka Nikostrata / Temida / Temis / Karmenta 60 godina prije Trojanskog rata. Sudeći 
po mitologiji, pismenost je u najranije doba imala bitno mističko i sveto značenje, i sudeći 
po predanju ona je direktno na ljude prenesena iz božanskog svijeta i miljea. Evander, 
koji je u Lacij došao sa majkom Karmentom i mnogo sljedbenika, se smatra i osnivačem 
grada Pallantium , na mjestu današnjeg Rima i osnivačem Luperkalija. Evandera 
(i sam božanskog porijekla) je pismenosti naučila majka koja je riječna nimfa. Po 
mitologiji, Nikostrata / Karmenta je prilagodila pelašku azbuku sa 13 suglasnika koju 
je Kadmo (inače Feničanin) bio donio iz Egipta latinskom jeziku na taj način što je 
unijela 15 suglasnika. Postoji i mitološka teorija daje Herakle naučio Evandera pismenosti 
i da zato dijeli oltar sa muzama... 

Dok su Grci preuzimajući feničanski alfabet, preuzeli (uz određene modifikacije) i semitske 
nazive za slova (a = grčki alfa = feničanski alef; uporediti sa semitsko - arapskim elif), 
praktični Rimljani su imena slova dali prema njihovoj zvukovnoj vrijednosti, dodajući 
ispred ili iza pomoćni vokal radi lakšeg izgovora (npr. A, Be, Ce, De, eM, eN, eS...), što se 
zadržalo do danas. 

U I. st. p. n. e. u latinicu su uvedena dva nova slova i to Y i Z za transkripciju grčkih 
posuđenica. Pokušaj Klaudija da provede određene reforme i uvede nova slova nisu nakon 
princepsove smrti zaživjele. 

Rimski numerički sustav se bazirao na latinici, odnosno na slovnim vrijednostima slično kao 
i u grčkom i čiriličnom sustavu. I = 1, V = 5, X = 10, L = 50, C = 100, D = 500, M = 1000. 
Jedna horizontalna crtica iznad brojke znači da je broj pomnožen sa 1000, dok dvije 
horizontalne crtice iznad brojke znače da je broj pomnožen sa 1 000 000. Ista brojka se 
može jedna za drugom ponavljati najviše četiri puta (npr. IIII, CCCC, XXXX...itd...). Ovaj 
sustav se zadržao u toku većeg dijela mediavelne historije zapadne i središnje Europe, da bi 
bio zamijenjen sa savršenijim i praktičnijim sustavom “arapskih” (preciznije rečeno 
indijskih) brojki. Rimske brojke se i danas koriste u specifičnim prilikama, posebno u formi 
rednih brojeva. 

Kada se razmatra pitanje pismenosti i korištenja pisma (uključujući i numerički sustav) 
u rimskom svijetu potrebno je razjasniti jednu bitnu stvar. Latinica nije bila jedino 
pismo korišteno u rimskom svijetu. Dok je Republika uspostavljala svoju hegemoniju 
u Italiji, korištene su i nadalje različite varijante raznih italskih pisama. Rimljani nikada 
nisu donosili neku zakonsku odredbu kojom bi se ta pisma zabranjivala, nego je 
njihov postupni nestanak prepušten vremenu i stapanju Italije u jednu cjelinu. Od 
III. st. p. n. e. u rimski svijet prodire u značajnoj mjeri i grčki jezik, zajedno sa svojim 
pismom i numeričkim sustavom. Kao što je svojim širenjem prema istoku, rimski 
svijet postajao bilingualan (sa latinskim i grčkim jezikom kao primarnim u odnosu na 
druge domorodačke jezike) sukladno tome su u njemu egzistirala i latinica i grčki alfabet 
(koji se u helenističko doba već standardizirao) kao primarni u odnosu na mnogobrojna 
domorodačka pisma. Smatralo se očekivanim da svaki iole obrazovaniji rimski građanin, 
bez obzira na svoje porijeklo, od III. st. p. n. e. pa nadalje poznaje i koristi latinski i grčki 
jezik i njihova pisma. Tu svoju više - manje istaknutu poziciju u rimskom svijetu grčko 
pismo je zadržalo sve do samoga kraja postojanja rimskog svijeta. Pored latinice i 
grčkog alfabeta, u pojedinim zemljama su i nadalje korištena domaća pisma, kao što 
su hijeroglifski sustav u Egiptu (koji je čak korišten i u oficijelnom dokumentiranju, 
npr. na epigrafici zajedno sa latinicom i grčkim pismom), hebrejsko i druga raznorazna 
semitska pisma na Levantu i Arabiji. 

Tehnika pisanja 



Materijali za pisanje, oblici rukopisa i sredstva za pisanje 

Rimljani su za pisanje koristili svaki dostupan materijal. Plinije Stariji u svome djelu 
Naturalis historia navodi da se prvo pisalo na palminu lišću, zatim na liku od nekih biljaka. 
Liko od drveta je bilo isto drevni materijal za pisanje, što se očitovalo i u značenju latinske 
riječi „liber“. Korišteno je i platno. Etrurci su svoje mumije omotavali platnom na kojem su 
ispisivali razne ritualne tekstove. Jedno takvo platno na etrurskom jeziku se čuva u 
Arheološkom muzeju u Zagrebu. Gotovo su sigurno u ranim razdobljima korištene i slabije 
obrađene kože životinja kao materijal za pisanje. 

I za istraživače, i za entuzijaste pa i za obične ljude najvidljiviji primjer pismenosti rimskog 
svijeta predstavljaju epigrafski spomenici, pisani raznima varijacijama latinske epigrafske 
kapitale ili grčkim pismom. Zbog čvrstoće materijala (ubjedljivo najviše kamen i „živa 
stijena 44 ) na kojem su pisani sačuvan ih je enorman broj i to u svakom kutku rimskog svijeta. 
Radi toga se može steći pogrešna predstava daje kamen bio osnovni materijal za pisanje za 
svakidašnju upotrebu u rimskom svijetu. Ustvari, situacija je potpuno obrnuta, jer se 
klesanje teksta na kamenitoj površini dešavalo samo u iznimnim situacijama, reda čega i 
tekstovi imaju često oficijelni, posvetni stil. Ubjedljivo najviše zapisa je bilo na drugim 
materijalima, ali oni zbog karakteristika tih materijala nisu sačuvani. Čak je zbog 
propadanja zidova, sačuvano zanemarljivo malo grafita (koji isto spadaju u grupu 
epigrafskih spomenika) i to uglavnom u Pompejima i Herkulanumu. Grafiti su bili vrlo 
rašireno sredstvo širenja misli u rimskom svijetu. Pošto su se grafiti slikali kistom zvali su 
se i Jitterae depictae“. Na grafite se nailazi i u katakombama. 

Masa sačuvanih epigrafskih spomenika može stvoriti još jedno pogrešno uvjerenje, a to 
je da je glavni oblik pisma korištenog kod Rimljana bila kvadratna kapitala. Ustvari, i 
ovdje je situacija različita, jer su ustvari najviše korišteni rustična kapitala i raznorazne 

paleografske varijacije. Npr. za pisanje na papirusu i pergameni se uglavnom koristila 
rustična kapitala, dok su se za pisanje na raznoraznim tablicama (izuzev metalnih 
brončanih vojničkih diploma) koristio kurziv. 

Epigrafski spomenici su se izrađivali u kamenorezačkim radnjama ili od majstora direktno 
na živoj stijeni ili objektu in situ (npr. zid nekog hrama ili druge građevine). Kao sredstvo 
pisanja su korišteni dlijeto i čekić. 

Posebno mjesto u izaćuvanju pismenosti ne samo kod Rimljana, nego općenito u 
predgutenbergovskom vremenu zauzimaju tablice. Zabilješke, kratka pisma, poslovni 
računi, školske vježbe, koncepti književnih djela i slično bi bili zapisivani na voštane tablice 
(i tabulae ceratae , cerae , cerussatae pugillares ), koje bi bile urađene od jelovog drveta ili 
bjelokosti u različitim veličinama. Riječ je o vrlo jednostavnom i jeftinom materijalu za 
pisanju. Voštane tablice imaju dugu povijest trajanja u Maloj Aziji, Egeji i Levantu, i 
vjerojatno predstavljaju kasniju varijaciju višemilenijumske tradicije pisanja na zemljanim 
pločicama. U rimski svijet je njihova upotreba ušla preko Grka. Često bi voštane tablice bile 
povezane zajedno u setu od dvije ( duplices ), tri ( triplices ) ili više tablica ( multiplices ). 
Korišteni su i grčki nazivi diptih, triptih, poliptih. Za pisanje na voštanoj površini koristio se 
instrument pod nazivom stylus ili graphium (izrađen od metala - često od bronce -, kosti ili 
bjelokosti), a da bi se pisalo na njima bilo je potrebno više vještine, pritiska i strpljenja nego 
u slučaju pisanja tintom na papirusu ili pergameni. Kraj stylusa kojim se pisalo je bio oštar, 
dok je drugi pljosnati kraj služio za brisanje. Stylusi su se držali u pernici zvanoj stilarium 
ili graphiarium. Sadržaj čitave tablice bi se mogao izbrisati, kako bi se ponovo koristio, tako 
što bi se ona zagrijala do oko 50 C stupnjeva, pa bi se zagladila omekšana površina. 
Neispisana površina tablice se zvala Jabula rasa‘\ što je ušlo u poslovični rječnik kao 
pojam za nešto što je prazno ili za nekog ko je neznalica. 

O raširenosti upotrebe voštanih tablica u rimskom svijetu dovoljno govori i činjenica daje 
latinska riječ littera u uskoj vezi sa tehnikom priprema voštanih tablica, odnosno sa 
semantikom glagola linere („premazati 46 ). Isto tako i riječ litura znači korekturu na voštanoj 
tablici. Latinski glagol scribere („pisati 44 ) u svom prvotnom onomatopejskom značenju se 
prevodi kao „grebati 44 , što potiče od načina pisanja stylusom po voštanoj površini tablice. 

Horacije u jednoj svojoj satiri duhovito preporučuje književnicima, misleći u prvom redu na 
mlađe i neiskusne koji se pouzdavaju u prvu inspiraciju, da često okreću stylus ako 
namjeravaju pisati nešto što će biti vrijedno da se ponovo čita : Saepe stilum vertas, iterum 
quae digna legi sint scripturus. 

Slično tablicama sa voštanom površinom, postojale su i one sa gipsom i tada su se zvale 
album. Pisalo se grafitom i to je bila preteča današnje olovke. I te gipsane tablice su se 
upotrebljavale za kratke sastave, i bilo ih je lako sastrugati i ponovo koristiti. Nisu se za 
kratke sastave koristile samo tablice koje bi bile povoštane i gipsane, nego i drvene i 

metalne tablice i pločice bez voska. Drvene tablice na kojima bi se kurzivni tekst ispisivao 
tintom su bile česta pojava, ali zbog propadanja drveta očuvan ih je samo veoma mali broj i 
to samo zahvaljujući specifičnim klimatskim i geomorfološkim karakteristikama zemljišta 
u kojem bi se nalazile, kao što je Vindolanda. Inače je zbog propadanja materijala sačuvan 
vrlo mali broj i drugih nemetelnih tablica, i to u većim količinama samo u Egiptu, 
Pompejima, Alburnus Maior i Vindolandi. Metalnih pločica sa tekstom je sačuvan znatno 
veći broj i to su uglavnom vojničke diplome. 

Pored bronzanih vojničkih diploma pisanje se nekada primjenjivalo i na objektima od zlata, 
srebra, olova i željeza. U prvom redu riječ je o novcu. Olovo se koristilo za tzv. tablice 
kletve (tabellae defixionum) i za pečate. 



1 


Freska koja prikazuje djevojku (tip docta puella /„učena djevojka 44 / 
docta puella) sa voštanim tablicama i stylus. Nađena u Pompejima. 
Danas se nalazi u Museo Archeologico Nazionale u Napulju. 

Reprodukcija voštanih tablica uvezanih u set sa stylusima. 
Nalazi se u Reiss-Engelhorn-Museen, Mannheim, Njemačka. 



Freska iz Pompeja koja prikazuje par koji 
drži stylus, voštane tablice i svitak papirusa. 
Museo Archeologico Nazionale u Napulju. 



Reljef sa nadgrobne stele koji prikazuje pisara 
sa tablicama i stylusom, pronađen u Flavia 
Solva iz provincije Norik, južna Austrija. 

Vindolanda tablet 309. Tekst ispisan na 
tablici sa samo drvenom površinom. 

Primjer teksta napisanog kurzivnom 
majuskulom na voštanoj tablici 
pronađenoj u Pompejima. 



Voštana tablica (Stylus tablet 
836) iz Vindolande. Vosak 
je nestao, ali su sačuvane 
mnogobrojne urezotine, koje 
otkrivaju kurzivnu majuskulu. 



Tablica iz Dakije sa datacijom 20. VI. 162. god. 

Exempli interioris pagina prior 
(unutarnja prva strana tablice). 


Exempli interioris pagina posterior 
(unutarnja druga strana tablice). 

Exempli exterioris pagina prior 
(vanjska strana tablice sa spiskom 
svjedoka i datacijom). 

CIL III, p 936 (p 2215), Alburnus 
Maior / Ro§ia Montana, Rumunija, 
(voštana tablica - triptih). Tablica 
je datirana sa 17. III. 139. god. 
n. e., i riječ je o kupoprodajnom 
ugovoru za jednu djevojku - 
robinju po imenu Pasija. Tekst je 
napisan kurzivnom majuskulom. 


Postoje i svjedočanstva o upotrebi tablica i u ilirskim provincijama. Na salonitanskim 
sarkofazima se tako nailazi na reljefne prikaze osoba koje u ruci drže povoštenu tablicu 
sa stylusom. U gradu Aenona (danas Nin u današnjoj pokrajini Dalmaciji) je pronađena 
tablica od bjelokosti zajedno sa stylusom (datacija II. ili III. st. n. e.). 

Korištenje tablica je nastavljeno i kroz srednji vijek, da bi se od pronalaska štamparske 
mašine, upotreba tablica svela samo na rad u najnižim razredima osnovne škole. Sa 
digitalizacijom, tablice su dobile novu upotrebu u vidu raznoraznih tableta. 


73 































Sarkofag koji prikazuje dječaka koji se nalazi na kauču sa svitkom u lijevoj ruci dok je 
voštana tablica otvorena pred njima. Danas se nalazi u Vatikanskom muzeju u Rimu. 


Za duže pisane sastavke i tekstove klasični rimski svijet je uglavnom koristio papirus 
( papyrus ). Papirus nastaje preradom srčike biljke Cyperus papyms, koja raste u močvarama 
gornjeg toka Nila i u delti Nila. Tehnologija izrade i korištenje papirusa ima veoma dugu, 
dugu višemilenijsku historiju u Egiptu i rimski svijet je samo preuzeo već gotov proizvod i 
tehnologiju njegove izrade. I u rimsko doba Egipćani su bili pravi majstori u proizvodnji 
papirusa. To je za njih bila vrlo bitna izvozna roba kojom su namirivali potrebe prostranog 
rimskog svijeta. 

Podaci o proizvodnji papirusa se mogu naći u djelima niza grčki i rimskih pisaca, a dobar 
zapis o tome je ostavio Plinije Stariji u svome djelu Naturalis historia. Proces izrade 
papyrusa bio je relativno jednostavan. Nakon sječenja stabljike i guljenja lika, srčika se 
uzimala samo od onog dijela stabljike koji je bio pod vodom. Srčika bi se rezala u tanke 
vrpce (pruge) od oko 40 cm duge. Vrpce su zatim redane jedna do druge na nekoj tvrdoj 
podlozi. Na taj sloj je zatim stavljan pod pravim uglom drugi sloj redanih vrpci. Ovi slojevi 
su spajani međusobno ljepilom dobijenim iz brašna ili kuhanog kruha. Dok su još bili 

vlažni, dva sloja su nekim tvrdim predmetom zajedno gnječena kako bi se pretvorila u 
jedinstveni list (u knjiškom smislu). Taj list je nakon sušenja pod pritiskom, poliran (glačan, 
izravnavan) nekim okruglim ili glatkim objektom (školjka, kamen, bjelokost ili obična kost, 
okruglo tvrdo drvo) i premazivan kedrovim uljem kako bi se zaštitio od moljaca i miševa. 
Zatim bi se rubovi lista rezali prema predviđenoj veličini ili namjeni. Jedan red srčika se 
zvao shaeda ili philtra , a kompletan završeni papirusni list (u knjiškom smislu) se zvao 
plagula. 20 plagula je činilo scapus koji je izgleda predstavljao mjernu jedinicu za 
veleprodaju papirusa. Vjerojatno se do ove brojke došlo jer se pretpostavlja da je jedna 
biljka papirusa mogla dati oko 20 listova. Potpuno za pisanje pripremljeni scapus se zvao 
charta. Papirus sa širim listovima je smatran kvalitetnijim. 

Jedan list je uglavnom služio kao pismo ili neki kraći dokument, ali je više listova bilo 
potrebno za neko značajnije djelo. Da bi se dobila duga pruga koju zahtijeva forma svitka, 
određen broj listova je spajan po svojim stranama, ne po vrhovima. Spajanje listova u formu 
svitka je činjeno onda kada bi se djelo napisalo i potpuno pripremilo za izdavanje. Ustvari 
svitak se može promatrati kao izdati djelo. Naravno, bilo je slučajeva i kada bi se na tržište 
iznosili spojeni bjanko svitci, odnosno već zalijepljeni listovi, jer je za neke pojedince bilo 
praktičnije da tako rade, nego na separatnim listovim koje bi onda morali spajati. 

Iako nije bilo proizvodnje i prerade papirusa u drugim dijelovima euromediteranskog 
pojasa, na njegovim pojedinim mjestima je prerađeni egipatski papirus (koji je bio žute 
boje) mogao biti dorađivan i dotjerivan. To je dovelo do pojave papirusa različitih kvaliteta. 
Papirusi najbolje kvalitete su se zvali Augusta, Liviana i Hieratica , i oni su bili bijeli, tanki i 
veoma glatki. Nekada su se papirusi zvali i po vlasniku radionica, npr. charta Fanniana. 
Bilo je i papirusa koji su služili samo za zamotavanje i oni su se zvali emporetica. U 
periodima kada su napisana glavna djela klasične književnosti kao najčešći materijal je 
korišten papirus, a knjiška forma je bio svitak ( liber , biblion, tomos, volumen). 

Krhka i lomljiva materija kao što je papirus nije se mogao prelamati u folije, i mogao se 
čuvati samo smotan u svitke. Pošto je većina djela klasične književnosti bila veoma obimna, 
nepraktično je bilo da jedan svitak sadržava čitavo takvo djelo. Zato su autori i prepisivaći 
od III. st. p. n. e. dijelili takva djela u dva ili više svitaka. Ova dioba je u početku bila 
sasvim arbitrarna, da bi se od II. st. p. n. e. nastojalo da svaki svitak predstavlja određenu 
zaokruženu cjelinu, odnosno poddijelove. Iz ovog razloga su nastale forme podjele jednog 
književnog djela na poddijelove. Tako da jedna antička „knjiga 44 {liber; biblion ) u vidu 
jednog svitka u stvari danas predstavlja jedan poddio određenog književnog djela. I oni 
raniji autori čija djela nisu bila podijeljena (Herodot, Tukidid, Nevije...itd...) sada su dobila 
poddijelove (tzv. „knjige 46 ), koja su ostala njihova karakteristika do današnjeg dana. I 
literarna izvorna građa se uvijek citira na osnovi ovih poddijelova - „knjiga 44 i poglavlja u 
njima koja su napravili ili sami autori ili njihovi prepisivači ili njihovi komentatori od III. st. 
p. n. e. pa do kraja antičkog razdoblja. 


75 





Djevojka sa svitkom papirusa. Freska iz Pompeja. 


Odmotati svitak do kraja se latinski 
kaže explicare , pa je na kraju svitka 
bilo upozorenje: explicit liber. Svitak se 
odmotavao pomoću štapića koji se 
latinski stručno zove umbilicus i 
mogao je biti od drveta li bjelokosti. 
Pričvršćivao se na početku ili na kraju 
svitka i na njemu. U mnogim svitcima 
puni naziv i ime autora bi bili napisani 
na kraju zadnjeg pričvršćenog lista. Na 
vrhu ovog zadnjeg lista je u svakom 
slučaju bila pričvršćena papirusna ili 
pergamenska vrpca na kojoj je bio 
ispisan naslov djela ( titulus ili index ) i 
ime autora. Svitci su se uglavnom 
ispisivali samo na jednoj strani, a ako 
su bili ispisani na obje strane zvali su se 
opistografi. 



Capsa 


Pisalo se u stupcima ( columnae ), odnosno tekst na jednom listu papirusa je predstavljao 
poseban stubac koji je u odnosu na dužinu svitka stajao vertikalno, načelno pod pravim 
uglom. Na kraju teksta čitavog djela se nalazio broj stubaca i redaka kako bi prepisivač znao 
koliki će mu trebati svitak za kopiranje. Svitak je bio držan zatvoren trakom ( lora ), 
uobičajeno od neke svjetlije boje. Za svaki svitak je pravljen kožni, pergamenski okvir 
cilindričnog oblika. Svitak se ubacivao u ovaj okvir i samo je titulus bio vidljiv. Ako je 
djelo bilo podijeljeno u više svitaka (što je bio čest slučaj za djela klasičnih autora) svi svitci 
bi bili skupljeni zajedno u svežanj (fascis ) i držani u drvenoj kutiji (capsa, scrinium), koja 
liči na suvremene kutije za šešire. Svitci bi bili nekada držani u ormarima postavljani da 
leže uzdužno na policama sa titulima ispred. 

Svitci papirusa poredani na police. Ilustracija sa izgubljenog 
rimskog nadgrobnog reljefa iz Neumagena u Njemačkoj. 


Za pisanje su korištene olovke izrađene od trstike ( calamus ) i tinta. Postoji i mogućnost da 
su već Rimljani koristili i metalna pera (od bronce i srebra). Od IV st. n. e. počinje se koristi 
ptičje pero (penna ) što unosi nove mogućnosti u pisanje i olakšava morfološku elastičnost 
slova svojstvenu kasnoj antici za razliku od klasičnog rimskog svijeta. I calamus i penna su 
korišteni za pisanje i na papirusu i na pergameni. 

Tinta ( atramentum ) pravljena od čađi (gara) je bila vrlo crna, postojana na svjetlu i otporna 
na hemijske reagense za izbjeljivanje. Nekada je bila zamijenjivana i tekućinom iz sipe. 
Crvena tinta je korištena za naslove, ukrase i slično. U prikazima mastionica se uobičajeno 
predstavlja sa dva odjeljka i to jedan za crnu i jedan za crvenu tintu. Antička tinta (u svome 
osnovnom sadržaju) je više ličila na boju nego na modernu tintu, i imala je manu da dok je 
bila svježa mogla ju je obrisati vlažna spužva, a mogla se isprati vodom čak i kada je postala 
suha. Pranje listova kako bi se koristili za drugi put je bio znak siromaštva ili škrtarenja. 



Mastionica sa dva odjeljka. 


Da bi se poboljšala kvaliteta i trajnost tinte, dodavale su 
joj se još neke tvari. Čini se da su već Rimljani poznavali 
tintu na bazi metalnih soli. Smatra se da je grk Pedanije 
(cc 60. god. n. e.) pravio tintu dodajući joj male količine 
fero-sulfata, čime je postignuta njena otpornost na vodu. 
Zbog tih metalnih sastojaka su se tekstovi palimpseta 
tako dugo sačuvali. I najraniji kodeksi su pisani tamnom 
tintom. 

U suhoj klimi, kao što je bila u vanobalnim egipatskim oblastima (posebno onim 
pustinjskim ili polupustinjskim) papirus je bio stabilniji i otporniji na proces truljenja. 
Međutim, u područjima sa drugačijom i vlažnijom klimom (posebno u europskim 
zemljama) papirus je brže propadao i više bi bio izložen napadima plijesni, te bi njegov rok 
trajanja bio znatno manji; 200 godina stari papirusi bi bili smatrani vanrednim slučajevima. 
Djela na papirusu su se uvijek morala prepisivati, jer je materijal u europskoj klimi polako 
propadao. Zato je zbog slabije izdržljivosti papirusa, malo sačuvano papirusnih pisanih 
djela. Izuzetak predstavljaju kolekcije pronađene u Egiptu i kolekcija u Herkulanumu. 

Naravno izvorna građa potvrđuje da je bilo i izdržljivijih papirusa. Aristotelova djela, 
iako mnoga od njih u lošem stanju, su bila dio plijena koji je Sula prenio u Rimu (gdje su 
bila editirana od Andronika sa Roda nekih 250 godina nakon što su napisana). Plinije 
navodi da je vidio dokumente od papirusa stare od 100 do 200 godina, Galen spominje 
knjige stare čak 300 godina. Mediavelni podaci od kardinala Deusdedita, višeg papinskog 
službenika Censiusa i iz drugih vrela, te renesansnog historičara Tristano Calchia spominju 
neke papirusne dokumente i tekstove stare više stoljeća. Postoji još niz primjera o 
papirusima na europskom tlu koji „žive stotinama' 4 godina. Međutim, ovdje je prije riječ 
o izuzecima, nego o pravilu. 

I pored dominacije pergamene kao knjiške materije od kasne antike, upotreba papirusa u 
mediavelnim zajednicama izniklim na ruševinama rimskog svijeta (latinski zapad, 
vizantijski istok i islamski svijet) se nastavila. Papirus se iz kancelarijske upotrebe latinskog 
mediavelnog zapada konačno povlači tek u XI. st., kada je njegovo korištenje napustila i 
papska kancelarija u Rimu. U slično vrijeme je napuštena upotreba papirusa u vizantijskom 
i islamskom svijetu. 

Nejasno je kada se stvarno počela koristiti pergamena (odnosno materijal za pisane 
nastao preradom životinjske kože). Neštavljena koža se kao materijal za pisanje koristila 
znatno ranije, prije priče o početku proizvodnje pergamene koju je prenio Plinije Stariji. 
I drevni Egipćani su neke tekstove pisali na koži, kao i Asirci, Babilonci i Hebreji (na 
svitcima od kože). 

Po toj priči, ptolomeidski vladar (možda Ptolemej V. Epifan), željeći da sačuva prvenstvo 
Aleksandrijske biblioteke, je zabranio izvoz papirusa u Pergam, gdje je atalidski kralj 
Eumen II. (Eupšvr|g B ? ufjg nspyapoo; vi. 197. - 159. god. p. n. e.) nastojao osnovati 
knjižnicu koja bi nadmašila onu aleksandrijsku. Uslijed toga je u Pergamu započela 
proizvodnja specijalno prerađene kože koja je i dobila ime po mjestu svoje proizvodnje. Bez 
obzira da lije ova priča tačna ili ne, činjenica je da je u ovom maloazijskom gradu postojala 
snažna proizvodnja pergamene. Uostalom u Pergamu se nalazila i velika knjižnica koja je 
iziskivala snažnu proizvodnju. Možda je početak intenzivne proizvodnje pergamene vezan i 
za invaziju seleukidskog vladara Antioha IV. Epifana 169. god. p. n. e. na Egipat, uslijed 
čega je došlo do prekida izvoza papirusa. Ali na sam naziv pergamenum se ne nailazi prije 

IV. st. n. e. Klasični pisci ovu vrstu hartije naziva membranum. Zanimljivo je da Herodot 
navodi da su drevni Jonjani pisali na koži kojoj su dali ime difthera, od kojeg je potekao naš 
izraz defter ili tefter. 

Najstariji do danas pronađeni tragovi membrane/pergamene su jedan kupoprodajni ugovor 
iz 195. god. p. n. e. ijedan popis vojnika na latinskom jeziku. Ciceron spominje daje vidio 
Ilijadu napisanu na membrani/pergameni koja je mogla stati u „orahovu ljusku“. Sv. Pavle 
u svojoj II. poslanici Timoteju nagovara ovoga da ponese sa sobom svete knjige, osobito 
one na pergameni. Marcijal spominje djela Homera, Vergilija i nekih drugih pjesnika 
pisana na membrani/pergameni. Na pergameni su pisani (na hebrejskom) i čuveni svici 
nađeni 1947. godine u pećinama doline Kumran (Wadi Kumran, Khirbet Qumran). 
U Dioklecijanovom ediktu o cijenama iz 301. god. n. e. ima spomena i o pergameni. 



U egipatskom Oxyrthynchusu pronađen je 
fragment pergamene sa tekstom djela koje 
nosi naslov De bellis Macedonicis. Datacija 
cc 100. god. n. e. Ovaj fragment predstavlja 
najstariji latinski dokument na pergameni 
pisan na latinici (danas se nalazi u biblioteci 
British Museum). On ujedno predstavlja i 
primjer kurziva, a pošto je napisan na obje 
strane pergamene to je i najraniji primjer 
membrana kodeksa koje spominje Marcijal. 

Iako pergamena ima niz prednosti pred papirusom, jer se može savijati, kompaktnija je, 
čvršća, lakše se na njoj piše, ona je mnogo skuplja od papirusa jer se dobijala od koža 
zaklanih životinja. Zato su originalna izdanja djela velikih klasičnih autora grčko - rimske 
kulturne ekumene napisana na papirusu, a ne na membrani/pergameni. Ali je pergamena 
zato imala nemjerljivo značenje u spašavanju klasičnih književnih djela. 

Proizvođači pergamene su se zvali membranarii , a sam postupak prerade kože je bio složen. 
Debljina i finoća pergamene je ovisila u prvom redu o životinji i njezinoj dobi. Najfinija i 
najskupocjenija pergamena se parvila od kože fetusa, tj. od nerođenog ploda životinje. Sama 
pergamena se dobivala od kože raznih životinja, a najčešće od teleta, koze i ovce. 
Pergamena je jedini materijal za izradu kodeksa. Ali iako je pergamena načelno vezana za 
kodekse, bila je upotrebljavana i u formi svitaka. Najpoznatija pergamena u svitku je čuvena 
Pojtingerova karta, iako je ustvari riječ o kopiji iz XII. ili XIII. st. koja je urađena na osnovi 
originala iz IV. st. n. e. 

Iz oblika više sastavljenih voštanih tablica ( multiplices ; poliptih) se razvio format kodeksa 
(i codex , plural codices\ stariji iblik caudex = deblo drveta, drveni blok, knjiga) za 
oblikovanje i izdavanje knjiga. Oblik kodeksa je imao sigurno ranu primjenu, a kao 
materijal za njegove listove su korištene i voštane tablice i pergamena i papirus. Uglavnom 
je riječ o manjim sastavima i praktičnim bilježnicama za svakodnevnu upotrebu. 
U literarnim vrelima je zabilježeno daje Julije Cezar koji je smanjivao svitke papirusa do 
forme lista i spajao u neku vrstu bilježnice (koja je tako imala oblik kodeksa od papirusa). 
Sa nitima spojene tablice kodeksom naziva Seneka —► Plurium tabularum contextus caudex 
apud antiquos vocabatur, unde publicae tabulae codices dicuntur. U Herkulanumu su 
pronađena dva poliptiha (pentatih i oktopih), a pri kraju I. st. n. e. vrsta presavijene 
pergamentne bilježnice zvana pugillares membranei je bila značajno prisutna u rimskom 
svijetu. Marcijal koristi ovaj termin u kontekstu literarnih poklona koji su koji su 
razmjenjivani za vrijeme festivala Saturnalija. Najraniji sačuvani fragmenti kodeksa pisanih 
na papirusu pronađeni su u Egiptu i datiraju ili n a kraj I. st. ili u prvu polovicu II. st. n. e. 
To uključuje i Rylands Library Papyrus P52, koji sadržava dio Jovanovog evanđelja. 
U Egiptu su pronađeni i Demostenov kodeks De Falsa Legatione iz Oxyrhynchusa. I pored 
tih podataka i nalaza u periodu I. - III. st. n. e. upotreba kodeksa je ipak znatno manja u 
odnosu na papirusne svitke. Korištenje forme kodeksa je u klasičnom rimskom svijetu ipak 
polako napredovalo i zamijenjivalo tip svitka kao dominirajuće knjiške forme. Tek 
početkom IV. st. n. e. knjiška forma kodeksa je dostigla numeričku jednakost sa svicima. Na 
kraju je kodeks postao izrazito dominantna varijanta knjiške forme. U knjižnici iz Vile 
papirusa u Herkulanumu (datacija do 79. god. n. e.) svi tekstovi u vidu svitaka, dotle su u 
knjižnici Nag Hammadi (cc 390. god. n. e. ) svi gnostički - kršćanski tekstovi u kodeksnom 
tipu. Moguće je da je i primjena tipa kodeksa kao dominirajućeg oblika knjiške forme u 
kasnoj antici i ranom srednjem vijeku vezana na neki način i za proces kristijanizacije. 



Neki od kožnih kodeksa iz 
knjižnice Nag Hammadi. 


Tip kodeksa je bio veoma prijemčiv za produkciju i 
širenje Biblije, jer je omogućavao da se čitav 
biblijski tekst stavi u jedan primjerak, a ne da bude 
razložen u više svitaka. Kodeks je tako praktično 
„centralizirao 64 biblijski tekst u jednu knjigu, a pošto 
je u ranom srednjem vijeku biblijski tekst postao 
ubjedljivo najčešće prepisivani i publicirani tekst, to 
je prirodno vodilo ka dominaciji kodeksa. Od 
kasnoantičkih biblijskih manuskripta - kodeksa 
vrijedi istaći Codex Vaticanus (na grčkom jeziku; 
grčka uncijalna majuskula; datacija sredina IV. st. 
n. e.) i Codex Sinaiticus (na grčkom jeziku; grčka 
uncijalna majuskula; datacija sredina IV. st. n. e.). 

Naravno to ne znači daje kristijanizacija kao direktnu posljedicu imala širenje tipa kodeksa. 
Značajan broj tekstova koji nisu kršćanske sadržine je isto pisan i na pergameni i u formi 
kodeksa. Npr. kolekcija nekršćanskih knjiga pod nazivom Tebanska magijska biblioteka (iz 
Egipta) sadržava 5 kodeksa (iz IV st. n. e.) i 8 svitaka (iz III. st. n. e.). Iako veliki broj 
kodeksa iz IV. i V. st. n. e. sadrži tekstove klasičnih autora, već od V. st. n. e. nakon 
konačne pobjede kršćanstva, kristijanizira se i tip kodeksa za knjišku formu koji postaje i 
sredstvo širenje kršćanstva, a kasnije i mlađe abrahamističke varijante—đslama (za koji je 
isto veoma pogodna forma kodeksa jer se u nju mogao sadržati čitav sadržaj Kurana). Tako 
bi se moglo tvrditi daje prelazak na tip kodeksa za knjišku formu bio postupan, gradualan i 
da nije bio direktno uvjetovan sa pobjedom kršćanstva. Napredovanje kodeksa na uštrb 
svitaka bi tako bio proces koji se odvijao nevezano sa širenjem kršćanstva, i to bar do 
sredine IV. st. n. e. Moglo bi se preciznije tvrditi da su kršćanstvo, i kasnije islam, samo 
iskoristili tip kodeksa za knjišku formu jer je bio najprikladniji za njihove potrebe. Naravno, 
oni su time dodatno zapečatili dominaciju forme kodeksa kao knjiškog tipa. 

U preddigitalnom dobu, forma kodeksa je imala niz praktičnih prednosti u odnosu na druge 
knjiške oblike (npr. na svitke), kao što su kompaktnost, čvrstina, izdržljivost, dugotrajnost, 
postojanje čvrstih korica, lakše snalaženje u čitanju i referiranju, lakša katalogizacija, 
ekonomičnost, lakša pokretljivost. Paralelno sa prijenosom dominirajuće knjiške forme sa 
svitaka na kodeks, trajala je i tranzicija sa papirusa kao dominirajućeg materijala za pisanje 
djela knjiške forme na pergamenu kao dominirajući materijal. Posebno je to bilo izraženo u 
IV. st. n. e. Ali i nakon toga je bilo primjera korištenja papirusa za djela knjiške forme. 
U VI. st. n. e. Zakonik Justinijana je bio distribuiran i na papirusu i na pergameni. 
Posljednje zapadno djelo knjiške forme, a koje je sačuvano, je Luxeuil codex (datacija 
VII. - VIII. st.) koje sadržava radove Augustina, ali i tu se nalaze pergamenski umetci. Na 
kraju je jedina vrsta materijala za pisanje kodeksa ostala pergamena. 

Upravo zahvaljujući prelasku na formu kodeksa i korištenje pergamene kao glavnog 
materijala sačuvani su manuskripti literarnih vrela koje danas poznajemo. I ako na 
europskom području, djela klasične literature nisu bila prepisana sa svitaka papirusa na 
pergamenski kodeks u periodu od IV. st. n. e. do karolinške renesanse ona su poradi 
europske vlažnije klime izgubljena. Sačuvana vrela pronađena na papirusu čine vrlo mali 
dio korpusa poznate izvorne literarne građe. Sve do vremena digitalizacije, dominirajuća 
knjiška forma je bio tip kodeksa na pergameni. Iako je tehnički svaka današnja printana 
knjiga u formi kodeksa, ovaj se pojam u užem smislu nakon Gutenbergovog otkrića 
štamparske mašine odnosi samo na sačuvane manuskripte (rukom pisane knjige). 

Kako je veliki broj kodeksa sadržavao pravne propise, osobito vladarske reskripte, pojam 
kodeksa označava i zbirku pravnih propisa. Zanimljivo je da najmanji poznati antički 
pergamenski kodeks (datacija sredina V. st. n. e.) onaj koji na grčkom jeziku opisuje život 
Manija (proroka i osnivača maniheizma) i nazvan Codex Manichaicus Coloniensis. 

Papir je 105. god. n. e. izumio Caj - Lun upravitelj carske tvornice oružja za mlađe dinastije 
Han. Nalazi drevnih fragmenata papira u sjevernoj i sjeveroistočnoj Kini bi datum 
početka korištenja papira mogli pomjereti čak za dva stoljeća ranije. Kinezi su vrlo 
ljubomorno čuvali tehnologiju izrade papira, koju su u narednim stoljećima još više 
razvijali. Rimski svijet nije nikada nije upoznao papir. 

Destrukciji literarnog nasljeđa klasičnog historijskog razdoblja tako su doprinijeli sljedeći 
činioci: a) skup materijal, b) slaba održivost papirusa, c) nepoznavanje tehnologije 
štampanja i nepoznavanje papira, d) promjena ideološke matrice sa eklektičkog poimanja 
grčko - rimske kulturne ekumene na dogmatski obrazac abrahamizma. Posebno je ovaj 
posljednji navedeni faktor imao negativan efekt. U ranom srednjem vijeku, radi ideološke 
matrice (oličene u dogmama abrahamističkih denominacija) po kojoj se mnogo više 
obraća pažnja na tekstove odgovarajuće teološke prirode, djela klasičnih autora padaju 
na vrijednosti. Pošto je materijal za pisanje rijedak i skup, onda iz toga proizlazi da se 
znatno više ulagalo u ideološko - dogmatske tekstove, nego u prepisivanje djela klasične 
literature (bez obzira kojeg ona tipa bila). 

Tipovi latinskog pisma 3 

U toku svoga milenijumskog postojanja u okviru rimskog svijeta latinsko pismo je 
doživljavalo čitav niz varijacija, uslijed kulturoških transformacija i materijala na kojem 
se pisalo. Načelno se sve te varijacije dijele na epigrafsku (pisanu na tzv. „trajnim 
materijalima 44 ) i paleografsku skupinu (pisanu na tablicama - izuzev vojničkih diploma, 
papirusu i pergameni). 

Najstariji epigrafski tip latinskog pisma se naziva arhajska kapitala. Arhajska kapitala je tip 
majuskule u kojem su slova neproporcionalna, nejednaka, a njihovo je oblikovanje prilično 
slobodno bez razlike taknik i debelih poteza. Slova su uspravna i malo naginju prema 
kurzivnosti. 


Pored Lapis niger , vrijedan primjer ar 
fibuli pod nazivom Fibula Praenesti 
Datacija VII. ili VI. st. n. e. Postoj« 
autentičnost samoga natpisa na fit 
Preistorico Etnografico Luigi Pigorini u Rimu. 



3 Kapitala = naša „štampana slova“, majuskula = naša „velika slova 44 , minuskula = naša „mala slova 44 , kurziv = 
naša „pisana slova 44 . 

U daljem razvojnom procesu iz te arhajske epigrafske kapitale razvijaju također 
epigrafski tipovi: kvadratna kapitala ( capitalis quadrata ), rustična kapitala ( capitalis 
rustica) i kurzivna kapitala. Kvadratna kapitala nastaje kasnije, uslijed daljeg kultiviranja 
rimskog svijeta i njen naziv je u vezi sa proporcijama visine i širine slova. Većina slova 
ovog tipa latinice se može smjestiti u formu kvadrata. Ubjedljivo najviše latinskih 
epigrafskih spomenika, posebno onih svečanijih i posvetnih, su napisani kvadratnom 
kapitalom. U estetskom i kaligrafskom obliku ti spomenici pisani kvadratnom kapitalom 
dostižu vrhunac u augustovskom dobu i ranom principatu. Rustična kapitala se isto sreće, 
istina u manjoj mjeri u odnosu na kvadratnu, na epigrafskim spomenicima. Ona imaju nešto 
izduženija slova i to tako da se mogu smjestiti u pravougaonik. Načelno su slova manje 
ljepša, izduženija, nepravilnija i neproporcionalnija u odnosu na kvadratnu kapitalu. Radi 
štednje prostora, tekste je i vrlo zbijen. Poseban oblik rustične kapitale se nalazi na 
vojničkim diplomama i naziva se actuaria. Kurzivna kapitala je pismo slobodnih poteza 
koji pokazuju brzinu i nemar pri pisanju. Uglavnom se koristi za grafite na zidovima i posve 
je sličan kurzivnoj majuskuli. 

Iz epigrafskih kapitala se razvijaju paleografske kapitale ( capitalis libraria). Zbog slabe 
otpornosti papirusa, mnoga djela pisana paleografskom kapitalom prije IV. st. n. e. su 
nestala. Osim nekih fragmenata, najstariji primjerak jednog književnog djela na papirusu 
pisanog paleografskom kapitalom, za sada nepoznatog imena autora, je ep Carmen de 
bello Actiaco nađen u Herkulanumu koji je nastao između 31. god. p. n. e. i 79. god. n. e. 



Fragment epa Carmen 
de bello Actiaco. 
Paleografska kapitala 
pokazuje određene 
kurzi vne tendencij e. 
Tako ovaj tekst ima i 
odlike paleografske 
rustične kapitale i 
kurzivne majuskule. 
Papirus sa ovim epom 
se nalazi danas u 
Museo Archeologico 
Nazionale u Napulju. 


Analogno postojanju tipova epigrafskih kapitala, postoje i tipovi paleografskih kapitala. 
Tako epigrafskoj kvadratnoj kapitali odgovara paleografska elegantna kapitala ( capitalis 
elegans ), epigrafskoj rustičnoj kapitali odgovara paleografska rustična kapitala ( capitalis 

rustica libraria). Razlika između dva navedena tipa paleografske kapitale je isto kao u 
slučaju njihovih epigrafskih pandana, i bazira se uglavnom u odnosu visine prema širini 
slova. Dok su kod elegantne kapitale slova jednake visine i širine, rustična ima izduženija 
slova. Paleografska rustična kapitala se upotrebljavala više u odnosu na elegantnu, pa je je 
sa njom napisano i više kodeksa sa djelima klasičnih autora (pjesnika, historičara, 
govornika, pravnika). Navedene paleografske kapitale dominiraju otprilike sve do VI. st. 
n. e., ali je zbog nedostatka originalnih paleografskih rukopisa iz Republike i principata, 
teško odrediti kada su se one počele koristiti. 

Vatikanska knjižnica ima više kodeksa Vergilijevih djela pisanih rustičnim tipom i to: 
Vergilius Vaticanus, Mediceus, Romanus, Palatinus koji se datiraju u IV. ili V. st. n. e. 
Elegantnom kapitalom su napisana dva čuvena kodeksa Vergilius Augusteus (u Vatikanskoj 
biblioteci i djelimično u Državnoj knjižnici u Berlinu) i Vergilius Sangallensis (u knjižnici 
benediktinske opatije u Sankt Gallenu u Švajcarskoj). Oba su pisana krajem IV. st. n. e. 

Kao i u epigrafici, kratice su bile česte i u paleografskim tekstovima. Gdje je god riječ 
kraćena, postoji i znak koji na to upozorava. U paleografskim rukopisima se nailazi na tzv. 
nexus litterarum , odnosno splet slova ujedinjenih u jedan znak. Najčešće se nalazi takav 
splet slova kod kojih posljednji potez jednog slova služi istodobno i kao prvi potez idućeg. 
To su litterae contiguae. 



Primjer paleografske kvadratne kapitale iz jednog vergilijevskog 
kodeksa iz IV. st. (Danas se nalazi u Vatikanskoj biblioteci). 


Paleografske kapitale nisu mogle zadovoljiti svakodnevne potrebe za zapisivanje kod 
Rimljana, jer su bile glomazne. Radi toga je pismo trebalo prilagoditi običnoj, svakodnevnoj 
upotrebi. Zato epigrafskoj kurzivnoj kapitali odgovara paleografska kurzivna majuskula, 
čije su opće osobenosti površnost oblika, ligature i nejednaka visina slova. Iako je kurzivna 

majuskula kurzivno izvođenje osnovnih oblika kapitale, strogost oblikovanja slova 
svojstvena kapitali se u praksi, odnosno u samom pisanju pojedinaca prilično uprostila. 
Slova su nejednakih dimenzija, neka su izdužena, druga su opet smanjena. 



Primjer rustične paleografske kapitale iz jednog vergilijevskog 
kodeksa (Enejida) iz IV. st. (Danas se nalazi u Vatikanskoj biblioteci). 


Pisanje calamusom je omogućavalo elastičnost u pisanju, i u kurzivnoj majuskuli pisanoj 
ovim priborom nalazimo više ligatura i a slova su zaobljenija. Nasuprot tome, u kurzivnoj 
majuskuli pisanoj stylusom ligature su vrlo rijetke, i slova sa voštanih tablica pokazuju 
dekomponiranost i raščlanjenost na svoje sastavne dijelove. Tako se nekada slovo E 
prikazuje samo u vidu dvije okomite crtice, slovo F u vidu jedne dulje ijedne kraće okomite 
usporedne crtice, a slovo M u vidu od četiri okomite usporedne crtice. 

Zbog brzine pisanja formiranje slova zavisi od temperamenta pisara, pa svaki pisar tekstu 
daje individualno značenje. Sve navedeno otežava čitanje i rekonstrukciju takvih tekstova, 
što je često i danas kada se mora čitati nečiji rukopis (posebno ako je napisan malim 
slovima u kurzivu). Spomenika pisanih kurzivnom majuskulom ima veliki broj, i potiču još 
iz vremena ranog principata, što ne znači da se kurzivna majuskula nije koristila i u 
republikansko doba. Kurzivnom majuskulom su pisani papirusi iz Herkulanuma i Egipta, 
voštane, drvene, olovne i druge tablice iz Alburnus Maior , Vindolande i drugih mjesta 
širom rimskog svijeta. 

Kako je vrijeme teklo, sve veća težnja za daljim uprošćavanjem pisma dovela je i 
do demajuskulizacije slova, odnosno do probijanja dvocrtnog sustava pisanja slova 
(što je karakteristika svih majuskula). U IV. st. n. e., a možda i ranije taj proces 
demajuskulizacije je doveo do stvaranja kurzivne minuskule, koja će kao još praktičnije 

pismo svakodnevnog života u potpunosti istisnuti kurzivnu majuskulu. Pošto ni kurzivna 
majuskula ni kurzivna minuskula nisu bili oficijelni tipovi pisma, oni su zavisili od 
praktičnih interesa svakodnevnog života i zato su bili izloženi bržim promjenama nego što 
bi to bio slučaj sa raznoraznim kapitalama (posebno onim epigrafskim). 



Primjer kurzivne majuskule: Imprecatio antierotica M. L. Fausta iz I. st. na olovnoj pločici. 


Kurzivna minuskula predstavlja i posljednji stadij „raspadanja kapitale 44 , ali i temelj svih 
kasnijih srednjovjekovnih tipova latinice. O porijeklu kurzivne minuskule postoje različite 
teorije kao što su idući razvojni stupanj kurzivne majuskule, utjecaj grčke minuskule (čiji 
postanak pada u isto vrijeme), utjecaj uncijale. Kurzivna minuskula ima razbijenu formu 
slova, neproporcionalnost i ligature (ima ih znatno više nego kurzivna majuskula), kratice su 
česte, neka slova su i ovalna, slično uncijali. Slično pisanju „pisanim slovima i kurzivom 44 
(prije digitalizacije) svaki rukopis pisan kurzivnom minuskulom ima svoje osobenosti, jer 
sve zapisi od stila i temperamenta pisca. 

Prvi tragovi kurzivne minuskule se javljaju na Dioklecijanovom mermernom natpisu 
De pretiis rerum venalium iz 301. god. n. e., ali se njen razvoj može sustavno pratiti tek od 
V. st. n. e., i to u prvom redu na temelju ravenskih ranosrednjovjekovnih papirusa. Tip 
kurzivne minuskule kakav se upotrebljavao u privatnim pismima se nalazi u pismu nekog 
Vitalisa upućenom rimskom namjesniku Fenikije po imenu Ahil, i koje se datira u sredinu 
IV. st. n. e. Od VI. st. kurzivna minuskula se upotrebljava i za pisanje kodeksa, ali je u tom 
slučaju ona kaligrafskija, proporcionalnija, prilično izjednačena pa se mnogo lakše čita. 
Ovaj knjiški tip kurzivne minuskule se naziva polukurzivna minuskula, a primjer pruža 

fragment djela Josipa Flavija o Judejskim starinama i koji se čuva u knjižnici Ambrosiana 
u Milanu. Upravo ova knjiška varijacija kurzivne minuskule je bila predak ubjedljivo 
najvećeg broja mediavelnih zapadno- i središnjo europskih varijacija latinskog pisma, 
ukljujući i karolinu iz koje se razvio i moderni tip latinice. 



Primjer kurzivne minuskule iz 572. god. Privatna isprava na papirusu 
iz Ravene. Danas se nalazi u British Museum u Londonu. 


Paleografskoj elegantnoj kapitali pripadaju i dalje varijacije latinskog paleografskog pisma 
svečanog izgleda: uncijala i poluuncijala. Uncijala je pretežito majuskulni tip pisma koji je 
nastao na kraju principata, nadživjevši rimski svijet za nekoliko stoljeća. Iako se nalazi i 
na epigrafskim spomenicima (javlja se u III. st. n. e.), to je tipično paleografska varijacija 
(javlja se u V. st.). Uncijala je varijacija u kojoj su slova svečana, estetski ovalna i čitljiva. 
Porijeklo uncijale je još uvijek neodgonetnuto, i postoje različite teorije o tome. Porijeklo 
latinske uncijale je moguće tražiti i u vezi sa grčkom uncijalom, odnosno da je to bilo 
oblikovanje latinskih slova prema primjerima grčkog uncijalnog pisma. Ovalna stilizacija 
njenih slova je možda je rezultat uglaste kapitale i mnogo slobodnije kurzivne majuskule 
koja pokazuje tendenciju prema zaobljenosti pojedinih slova. I prelazak na pisanje kodeksa 
od pergamene je možda doprinio razvitku ovog izvještačenog stila, jer su pisaljke imale 
veće mogućnosti za takvo oblikovanje slova. Uncijala je tako i jedan od simptoma 
dekadencije i izvještačenosti doba dominata, jer dominirajuća ceremonijalna dekorativnost i 
formalizam u zemlji svoj odraz imaju i u pismenosti. Stari jasni, precizni oblici se povlaće 
pred ovalnim, estetiziranim oblicima slova. I uncijala ima kratice i litterae contiguae. Stariji 
kodeksi ne poznaju rastavljanje riječi ni rečenice. 

Kada je kršćansko postalo dominantno, svečana i estetizirana uncijala je potpuno 
odgovarala potrebama izraza kršćanske dogme na latinici. Zato su mnogi tekstovi religiozne 
prirode u kasnoj antici i ranom srednjem vijeku pisani uncijalom. Naravno, to ne znaći da su 
uncijalom pisani samo biblijski i drugi teološki tekstovi, jer se ona koristi i za prepisivanje 
djela klasičnih autora. Tako su pisani kodeksi sa veće spomenutim Ciceronovim djelom 
De re publica (koji je postao palimpset), Livius Lateranensis, Institutiones iuris civilis 
(djelo juriste Gaja), fragmenti Plinija Mlađeg iz kolekcije Morgan... itd... Uncijalom se pišu 
kodeksi sve do IX. st. 

Fragment teksta (pisanog uncijalom) iz purpurnog Codex Vercellensis , koji je po tradiciji 
napisan pod vodstvom Eusebija (biskup grada Vercelli u sjevernoj Italiji 370. god. n. e.). 
Prezentirana sekcija sadržava dio teksta evanđelja po Jovanu. 

Poluuncijala je pretežno minuskulna paleografska varijacija koja se upotrebljavala u 
kodeksima od V. do IX. st. I porijeklo i početci upotrebe poluuncijale zbunjuju stručnu 
paleografsku javnost i postoji više različitih teorija o njenom nastanku. Sam proces 
minuskulizacije slova poluuncijale je tekao postupno, i nisu sva slova odjednom postala 
minuskulna. Radi toga postoje i razmimoilaženja da li pojedine kodekse treba uvrstiti u 
uncijalne ili poluuncijalne. I u poluuncijalnim tekstovima isto ima kratica, ligature se više 
upotrebljavaju nego u uncijalnim tekstovima. 


Za najstariji primjer poluuncijale 
smatra se pismo Hilarija, episkopa 
iz galskog grada Pictaviuma 
(Poitiers / Poatje) iz V. st. n. e. 
Danas se nalazi u Vatikanskom 
arhivu. Pismo pokazuje i tragove 
polukurzivne rimske minuskule. 
Pored navedenog pisma najstariji 
rukopisi pisani poluuncijalom su: 
1. Fasti consulares (popis konzula 
za period 487. - 494. god. n. e.), 



palimpset iz kaptolske biblioteke u Veroni. 2. Didascalia Apostolorum , palimpset iz Verone 
sa kršćanskim tekstom koji je napisao neki grčki episkop u III. st. n. e., a naknadno je 
prevedeno na latinski. 3. Chronica Sulpicija Severa, historijsko djelo koje pokriva od Adama 
do početka V. st. n. e. Rukopis je nastao 517. god. i nalazi se u kaptolskoj knjižnici u Veroni. 

Pored latinica i grčko pismo se može bar od III. st. p. n. e. smatrati jednim od pisama 
rimskog svijeta. Istina oficijelno, državno značenje je sve do Justinijana imala latinica, ah je 
grčko pismo bilo vrlo korišteno, posebno kao pismo kulture i obrazovanja. Sljedeći 
političku rascjepkanost grčkog svijeta, i grčki alfabet je imao niz svojih varijacija. Ova 
činjenica ukazuje koliko politička situacija predestinira i kodificiranje određenih kulturnih 
tekovina, u konkretnom slučaju pisma. Jedinstvena Rimska država sa jednim pismom nije 
razvila više latinica, nego samo jednu. Grčki alfabet se tek standardizirao u helenističko 
doba, i imao kao i latinica svoje razvojne tipove. 

Minijature i iluminacije 

O minijaturi i iluminiranju rimskih književnih djela (odnosno o umetanju slika i ilustracija 
koje sadrže prizore iz pisanog djela) je teško govoriti jer nije sačuvan ni jedan primjerak 
stariji od IV. st. n. e. Ah da je praksa iluminiranja bila prisutna u klasičnom rimskom 

svijetu potvrđuju i neki podaci iz izvorne građe. Plinije Stariji u Naturalis historia kaže 
da je Marko Terencije Varon napisao 700 biografija slavnih Grka i Rimljana koje su 
sadržavale i njihove portrete. Po Pliniju Starijem, većinu tih portreta je oslikala grčka 
slikarka Iaya iz Kizika u tehnici tempera. Marcijal u jednom svom epigramu spominje 
Vergilijev rukopis u pergameni koji je na naslovnoj strani imao portret samoga Vergilija. 
Dva najstarija iluminirana kodeksa iz rimskog perioda su Vergilius Vaticanus i Vergilius 
Romanus , koji se čuvaju u Vatikanskoj biblioteci. 

Prvo spomenuti kodeks je imao 50 slika - minijatura, od kojih 9 pripada tekstu Georgika 
(ovi pastoralni prizori dostižu najveću umjetničku razinu u cijelom kodeksu), a 41 ilustrira 
Enejidu. Drugo spomenuti kodeks je ukrašen sa 19 minijatura (7 za Bukolike, 2 uz Georgike 
i 10 uz Enejidu). U oba kodeksa je primijenjen čitav spektar boja (zlatna, crna, bijela žuta, 
smeđa, purpurna, plava, zelena, crvena ... itd...). Ilustracije su jednako naturalističke, sa tim 
da su u Vergilius Romanus one sa mnogo manje elegancije nego u Vergilius Vaticanus. 
Vergilije je bio vrlo popularan pjesnik i u postklasičnom razdoblju, pa je zato i postojao 
značajan broj njegovih kodeksa. Rani primjer iluminiranja nudi i djelo Homera u knjižnici 
Ambrosiana u Milanu. Pored klasičnih autora, vjerojatno su iluminirana i djela kršćanskih 
pisaca nastala u rimskom periodu i o tome postoji samo jedan manji dokaz i to fragment 
Itale iz Quedlinburga (datiran u IV. st. n. e.). Itala ili Vetus latina ili „stari biblijski 
latinski 44 je skupni naziv za dijelove biblijskih tekstova prevedenih na latinski jezik prije 
Jeronimovog prijevoda Biblije (Vulgate). Ustvari danas ne postoji jedinstvena Vetus latina 
Biblija. Ovi tekstovi, uslijed različitih načina prevođenja, daju i različite varijante čitanja 
istih biblijskih odjeljaka i to u značajnom broju. Jeronimov prijevod Biblije je postupno 
potiskivao te stare tekstove koji su se pojavljivali i u srednjem vijeku. Tek je na crkvenom 
koncilu u Trentu priznata Jeronimova Vulgata kao oficijelni prijevod na latinski jezik. Inače 
su tekstovi u Vetus latina znači u prijevodu biti različiti u odnosu na Jeronimovu Vulgatu. 

I neki kasniji prijepisi klasičnih rimskih autora su mogli sačuvati barem u osnovi i 
iluminacije originala. Prepisujući tekst, prepisivaći su nerijetko pokušavali preslikati i 
minijature. Tako se smatra da je mediavelni (sa početka IX. st.) iluminator vatikanskog 
kodeksa dramaturga Terencija slikao minijature prema kodeksu Terencija koji se datira u 
IV. st. n. e. U tim primjercima su i maske osoba u dramama. Iz kasnijih stoljeća sačuvane su 
iluminirane Esopove basne, Perzijeve Satire, Horacijeva Carmina... itd... u kojima minijature 
imaju značajke grčko - rimskog stila. O kopiranju (u mediavelnom razdoblju) iluminacija 
nastalih u kasnoj antici potvrdu daje i Notitia Dignitatum. 

Iznimno vrijedni kodeksi su bili obojeni purpurnom ili crvenom, rjeđe plavičastom bojom. 
Na takvim se kodeksima pisalo zlatnom ili srebrnom bojom, pa nose naziv codex aureus 
ili codex argenteus. O tome postoji i svjedočanstvo u pismu Jeronima iz 384. god. n. e., 
u kojem se kore bogate kršćanke čije su knjige/kodeksi na pergameni bile u purpurnoj, 
zlatnoj i srebrnoj boji. —> Habeant qui volunt veteres libros vel in membranis purpureis 

auro argentoque descriptos. Primjer codex argenteus je i najstarija sačuvana kopija 
biblije (nastala u sjevernog Italiji u VI. st.) koju je Vulfila preveo na gotski jezik. 



Prikaz iz Enejide (Eneja i Didona). 


Iluminacija portreta Vergilije 


Kodeks iz IV. - V. st. n. e. 


u jednom od kodeksa. 


Kratice 

Još od samih početaka pismenosti na latinici, počele su se u značajnoj mjeri primjenjivati 
i kratice i to i u epigrafskim i u paleografskim tekstovima. Razlog uvođenja kratica je bio 
ušteda na prostoru, materijalu, a u slučaju epigrafike i u vremenu rada klesara. Načelno se 
sve rimske kratice dijele na suspenzije (pri kojima se piše jedno ili više prvih slova, a ostalo 
se izostavlja) i kontrakcije (pri kojima se unutar jedne riječ izostavlja jedno ili više slova). 
Suspenzije su starije i najviše ih se nalazi na epigrafskim spomenicima. Kratice u latinici za 
vrijeme klasičnog rimskog doba su imale jasna pravila, koja su omogućavala snalaženje 
čitatelju u pravom „moru kratica 46 . Tako su pojedine riječi uvijek označavani istim 
kraticama kao npr. prenomeni —>C = Caius, CN = Gnaeus, TI = Tiberius , A = Aulus , T = 
Titus...Atd... nomeni —>FL = Flavius , VL = Ulpius , AEL = Aelius , AVR = Aurelius.... itd... 
titule i počasni nazivi COS = consul , IMP = imperator , AVG = augustus.... Kratice koje 
imaju jedno ili više početnih slova nazivaju se litterae singulares , a kasnije samo siglae. 
Dvostruko slovo označava množinu: AVGG = Augusti , VVCC = viri clarissimi , DDNN = 
domini nostri , ali i DD koje ne označava množinu nego decreto decurionum (“odlukom 
vijeća dekuriona”) ili donum dedit („daje posvetu 44 ). I izrazi su podlijegali kraćenju pa se 
tako ima SC = senatus consultum („odlukom Senata 44 ), DM = diis manibus („bogovima 
Manima 44 , uobičajeni početak teksta na nadgrobnim spomenicima), VSLM = votum solvit 
libens merito (na nadgrobnim spomenicima: “zavjet ispunio rado zasluženo”). Pojedini 
epigrafski spomenici su toliko načičkani kraticama da ih je, bez poznavanja sustava kratica, 
veoma teško čitati. Čak umjesto slovnih kratica postoje i određeni grafički simboli koji 


91 





















zamjenjuju čitavu riječ, kao npr. u slučaju pisanja riječi centurio koja se često zamjenjuje sa 
simbolom koji se (radi grafičke sličnosti) transkribira kao naša brojka 7. U kasnorimskim 
paleografskim rukopisama su se ponekad izostavljala slova M i N, i to tako da se iznad 
posljednjeg vokala stavljala vodoravna ili valovita crtica. Kratice se nisu samo koristile u 
tekstovima ispisanim latinicom, nego i u onim tekstovima koji su ispisani grčkim pismom. 

Posebna velika skupina kratica u rukopisima jesu notae tironianae koje se pripisuju 
Ciceronovom tajniku Tironu. Ta se vrsta kratica upotrebljavala u govorničkim spisima, 
imala je ulogu stenografije i razlikovala se od uobičajenih kratica. Svaka tironska kratica se 
sastoji od glavnog znaka ( signum principale ) i pomoćnog znaka (, signum auxiliare) koji je 
manji od glavnog. Nažalost, nema sačuvanih primjera ovih stenografskih kratica iz rimskog 
doba, pa se najstariji sačuvani primjeri nalaze u merovinskim ranomediavelnim diplomama 
iz VII. i VIII. st. Notae tironianae su veoma koristile u ranom razdoblju ranomediavelne 
latinske Europe. Notae iuris su bile pravne kratice iz rimskog doba i upotrebljavale su se u 
spisima pravnog karaktera. Ove pravne kratice su zadavale teškoće u tumačenju pravnih 
pitanja, jer su se tekstovi mogli krivo interpretirati, pa se vremenom zabranjivala njihova 
upotreba. Senat ih je tako svojim odlukama zabranio 438. i 530. god. n. e., a Justinijan je 
takvu zabranu izdao 533. god. n. e. 

Nije samo klasična rimska pismenost koristila kratice, nego i ona kršćanska u okviru svoje 
terminologije. Kršćanske kratice se uobičajeno nazivaju nomina sacra (npr. XPS = Christus, 
u rimskom periodu Christus i Iesus se uvijek pišu grčki; SPS = Spiritus ; EPS = episcopus). 

Potrebno je navesti i da su brojni simboli ustvari bili kratice. 

Publiciranje knjiga 

Oni pojedinci koji su imali obimnu korespondenciju, koji su se bavili književnim radom 
(znanstvenog ili neznanstvenog tipa), koji su obnašali određene odgovorne javne funkcije su 
uvijek uz sebe imali stenografe i sekretare. Oni su mogli biti i poticati iz različitih socijalnih 
slojeva, pa se među stenografima i sekretarima pisami nailazi i na one koji su ingenuii i 
oslobođenici i robovi, i na one sa rimskim građanstvom i na one bez njega. Ono što su svi 
morali imati je visoka educiranost. U ranijim razdobljima te poslove su uglavnom obavljali 
ingenuii , ali od Kasne Republike stenografi i sekretari kod utjecajnih i bogatih pojedinaca 
sve više postaju robovi i oslobođenici. Uz opći naziv librarii , ako su bili robovi onda bi 
nosili naziv servi ab epistulis , servi a manu ili amanuenses. 

Rimski svijet nikada nije upoznao štamparsku mašinu i kopiranje i publiciranje knjiga se 
zasnivalo na pukom prepisivanju djela. Autorov primjerak bi kopirali njegovi librarii (ako 
je bio bogat čovjek kao npr. Ciceron, Cezar ili Salustije) ili njegovog patrona librarii (u 
slučaju npr. Terencija, Vergilija). Poseban problem su bile korekture i lekture, jer se svaki 
primjerak morao posebno pregledati, a to su nekada radili i sami autori. To se tako radilo, 

pošto je svaki primjerak posebno prepisivan, i greške nisu morale biti iste. Primjerci 
izrađeni na ovaj način su skoro uvijek bile predviđene kao pokloni i samo je manji broj 
izlazio na knjiško tržište. Sve do Kasne Republike nije bilo organiziranog knjiškog tržišta. 
Ako je neko želio da dođe do nekog književnog djela, on bi umjesto da ode u knjižaru, 
jednostavno nabavio jednu kopiju i njegovi librarii bi za njega prepisivanjem napravili 
kopija koliko je želio. Na ovaj načinje Atik za sebe i Cicerona napravio kopije svih grčkih i 
latinskih djela do kojih je mogao doći, a i distribuirao je i Ciceronova djela. Načelno isti 
postupak sa distribucijom knjiga se dešava i u modernom, digitaliziranom svijetu preko 
opcija copy - paste i download. 

I na primjeru štampanja je kineska civilizacija prednjačila u odnosu na svoj zapadni 
euroazijski pandan. Najraniji poznati primjeri korištenja štampanja tehnikom drvenih 
kocki (i to na svili) se datiraju u doba Han dinastije. Najraniji poznati i sačuvani dokazi 
printanja na papiru u kineskom svijetu se datiraju u drugu polovicu VII. st. 

Publiciranje književnih djela u smislu nuđenja na tržištu započinje tek u I. st. p. n. e. 
Zanimljivo je da rimsko pravo, koje se bavilo i najmanjim sitnicama u poslovnim odnosima, 
nije reguliralo autorsko i copyright pravo niti zaštitu intelektualne i umjetničke svojine. 
Izgleda da se smatralo da su produkti intelektualnog i umjetničkog stvaralaštva (npr. niko 
nije pravio probleme ako bi se neka poznata i lijepa skulptura kopirala) od javnog interesa i 
općeg probitka, pa se poradi toga načelnog stava nisu ni pokušavali donijeti određeni zakoni 
koji bi štitili autorov rad. Činjenica je da ubjedljiva većina autora klasičnog doba nije ni 
pisala svoja djela kako bi zaradila na njihovoj prodaji. Ciceron, Cezar, Salustije, Tacit i 
mnogi drugi koji su kao i navedeni autori bili dovoljno materijalno situirani, su pisali i 
objavljivali radi promoviranja svoje slave, svojih djela, svojih političkih ideja i svojih 
zamisli. Plinije Stariji, koji je bio odlično financijski situiran, je pisao i objavljivao vođen 
samo svojom znanstvenom žari koja je u njemu stalno buktila. Oni imovinski skromniji su 
zavisili od svojih patrona, od kojih bi dobivali poklone i financijske grantove za svoja djela. 
Horacije i Vergilije su imali imanja srednje veličine koja su im osiguravala dostatne 
prihode. Potrebno je reći da je ubjedljivo najveći dio rimskih historičara spadao u red 
imućnijih pojedinaca koji nisu morali da brinu o osiguravanju egzistencije. 

Profesionalne prepisivačke radionice su bile ujedno i knjižare i u njima je bio zaposlen 
veliki broj prepisivača, koji su mogli biti i ingenuii i oslobođenici i robovi. I na ovom polju 
se vodila prava poslovna i tržišna utakmica. Izdavač je tako u slučaju izdavanja novog djela 
ili reprodukcije starog djela morao bar približno procijeniti eventualnu potražnju za njim na 
tržištu, i ako bi krenuo u proces izdavanja trebao se osigurati da da nijedna kopija ne izađe 
prije nego što se završi i bude spremna da se izbaci na tržište čitava edicija. Nakon što se 
knjige pošalju na tržište, mogao ih je kopirati bilo ko. Najbolje izdavačke kuće su nastojale 
da što je moguće više svoja djela očiste od grešaka, pa su imali i kompetentne korektore i 
lektore, nekada zapošljavajući i ugledne učenjake da prečišćavaju kopije. I ta činjenica je 
uticala na cijenu, a kopije poznate po odlično obavljenom korektorskom i lektorskom radu 


93 




su bile veoma tražene. Inače je posao skriptorskih radionica i knjižara donosio velike 
prihode svojim vlasnicima, a kopije književnih djela su bila roba od prvorazrednog 
značenja. Cijene su naravno varirale, zavisno od ugleda autora, vrste i žanra djela, veličine 
djela, kvaliteta izdanja, tržišne potražnje. 

U nedigitaliziranom društvu bez štamparske mašine, brzina pisanja je mnogo značila. 
I obični ljudi, a posebno profesionalni pisci i prepisivači su svojom brzinom iznenađivali. 
Marcijal navodi da se njegova II. knjiga (od 540 stihova) mogla kopirati za jedan sat. 

Biblioteke 


Rimljani su još od ranih vremena bili opčinjeni pisanom riječi, samim tim i posjedovanjem 
knjiga. Zato je zauzimanje knjižnica smatrano vrlo vrijednim ratnim plijenom. Nakon bitke 
kod Pidne i konačnog sloma antigonidske Makedonije, pobjednik Emilije Paul je svome 
sinu Scipionu Emilijanu podario i čuvenu Persejevu biblioteku. Sula i Lukul su sa 
povratkom iz istočnih pohoda iz njih donijeli i cjelokupne knjižnice koje su zaplenjivali kao 
ratni plijen. Kako je napredovao kulturološki razvoj rimskog svijeta, tako su se počele 
stvarati i privatne i javne biblioteke. 

Stvaranje privatnih biblioteka je postalo općenito već u I. st. p. n. e. i Ciceron je posjedovao 
značajne kolekcije ne samo u svome domu u Gradu, nego takođe i u svojim ladanjskim i 
seoskim vilama. I formiranje javnih biblioteka postalo je općenita praksa i smatrano je 
značajnim zadužbinarskim djelom, pa je uskoro svako gradsko naselje imalo svoju 
biblioteku u kojoj bi bile izložene i biste velikih pisaca grčko - rimske kulturne ekumene i 
statue muza. Prvu javnu biblioteku u Gradu je osnovao Azinije Polion (zahvaljujući ratnom 
plijenu zadobijenom u ilirskim zemljama) i ona se nalazila u Atrium Libertatis. August je 
sam osnovao dvije javne biblioteke (jedna isto financirana ratnim plijenom iz ilirskih 
zemalja), i nakon njega i njegovih nasljednika broj javnih biblioteka u Gradu je dostigao 
broj od 28. Najveličanstvenija od ovih biblioteka je bila Bibliotheca Ulpia , koju je osnovao 
Trajan. Plinije Mlađi je bio osnivač javne biblioteke u svome rodnom gradu Komu na 
sjeveru Italije, koja je bila podržavana sa zadužbinom koja je donosila prihod od 30.000 
sestercija godišnje. 

Najpoznatije dvije biblioteke klasičnog doba su nastale u helenističko doba i nalazile su se u 
Aleksandriji i Pergamu. Prvospomenuta Biblioteka, nazivana još i kraljevskom (jer su je 
osnovali i financirali ptolemeidski kraljevi), je čuvenija i vjerojatno veća od pergamske. 
Aleksandrijska Biblioteka je, u okviru aleksandrijskog muzeja, otvorena vjerojatno za 
vrijeme vladavine sposobnog i učenog Ptolemeja I. Sotera ili za vladavine njegovog sina 
Ptolemeja II. Hol, poznat pod nazivom PiP^ioGrjicai, je sadržavao police za kolekcije 
svitaka. Postoji legenda daje na zidu iznad polica bio urezan natpis: „Mjesto za liječenje 
duše“. Aleksandrijska Biblioteka je imala univerzalističko značenje, jer je njena intencija 

bila da objedinji svo znanje tadašnjeg svijeta. To je bila i oficijelna državna ptolemeidska 
politika, koja je težila da svoju Biblioteku smjesti na prvo mjesto u svijetu po količini 
skupljenog znanja, što bi samim tim i podiglo autoritet Aleksandrije (koja se brzo po 
osnivanju pretvorila u najsjajniji biser mediteranske obale) i čitavog ptolemeidskog 
Egitpa. U tu svrhu je postojao i kraljevski fond, kojim se financirala nabavka knjiga i 
putovanja na sajmove knjiga na Rodosu i Ateni. Podržavanju razvoja Biblioteke je posebno 
doprinijela i činjenica daje Egipat i zemlja porijekla i proizvodnje papirusa. 

Dekretom Ptolemeja III. Euergeta od svih onih koji bi dolazili u Aleksandriju je bilo 
zahtijevano da predaju sve knjige bez obzira na jezik. Tako su praktično izvlačene knjige sa 
svih brodova koji bi uplovili u aleksandrijsku biblioteku. Ovakvu politiku su ptolemeidski 
vladari smjeli dopustiti, jer je Aleksandrija bila glavno trgovačko čvorište sa odličnom 
lukom na cijelom Mediteranu i Levantu, pa se nikome ne bi isplatilo da zbog ovog zakona 
izbjegava uplovljavanje u luku. Oduzete knjige bi se predavale službenim prepisivačima 
koji bi ih brzo i precizno kopirali. Originali bi se zadržavali, a odlično urađene kopije bi se 
vraćale vlasnicima. Prema ljekaru Galenu, Ptolemej III. je molio Atenjane za dozvolu da 
pozajmi originalne tekstove Eshila, Sofokla i Euripida za što su Atenjani zahtijevali kao 
garanciju povratka enorman iznos od 15 talenata. Ptolemej III. je platio garanciju, ali je 
zadržao tekstove za svoju Biblioteku. 

Nepoznato je koliki je bio kapacitet Biblioteke, i za sada se samo pretpostavlja da je na 
svome vrhuncu Biblioteka sadržavala između 400.000 i 700.000 papirusnih svitaka. 
Inače se pretpostavlja daje osnovica Biblioteke bila Aristotelova knjižnica. 

Do danas nije baš načisto šta se desilo sa aleksandrijskom Bibliotekom i uglavnom se za 
njen nestanak vežu četiri događaja: 1. Ulične borbe i požar koji je uslijed toga izbio za 
vrijeme aleksandrijskog rata koji je Julije Cezar vodio 48. godine p. n. e.; 2. Napad 

aurelijanovske armije na Aleksandriju; 3. Kršćanski obračun iz 391. godine n. e.; 
4. Muslimansko osvajanje Aleksandrije iz 642. god. Požar (koji je izazvao Cezar) iz 
48. god. p. n. e. spominju nepoznati autor „O aleksandrijskom ratu“, Plutarh, Aul Gelije, 
Amijan Marcelin i Orozije, i on se slučajno i nenamjerno proširio sa lučkih dokova na 
biblioteku. Međutim, veliko je pitanje šta se tada desilo i da li je uopće požar zahvatio 
Biblioteku ili neko skladište knjiga u luci ili u blizini luke. Da je moguće bilo nekog 
stradanja knjiga tada, govorio bi Senekin podatak o 40.000 knjiga koje su bile spaljene 
u Aleksandriji. Za vrijeme svoje samovlasti na istoku, Marko Antonije je opljačkao 
pergamsku biblioteku i njene kolekcije poklonio Kleopatri kao zamjenu za uništene knjige 
u požaru iz 48. god. p.n.e., iako ima mišljenja daje riječ o oktavijanskoj propagandi protiv 
Marka Antonija kako bi se on prikazao kao osoba koja radi u interesu egipatske kraljice. 
Pored aleksandrijske biblioteke u ovom gradu su postojale još i biblioteke u Serapeumu 
i u Cesarion hramu, koje su u odnosu na Biblioteku (koja je bila sastavnica Muzeja) imale 
više javni karakter. Ipak čini se daje (možda potpuno ili djelimično obnovljena?, ako je 
bila uopće zahvaćena požarom iz 48. god. p.n.e.) Biblioteka, sastavnica Muzeja, nastavila 

egzistirati i održavati i u prva tri stoljeća rimske vladavine. O tome bi možda svjedočio i 
epigrafski spomenik (sa datacijom cc 79. god. n. e.) AE 1924, 78 = AE 1927, +156 = 
AE 1933, +25lb = AE 1934, +1 iz Efesa na kome se spominje izvjesni Tiberije Klaudije 
Babil (Tiberius Claudius Balbilus) iz Rima i ALEXANDRINA BYBLIOTHECE. 

Drugi događaj koji je možda imao utjecaja na nestanak Biblioteke se desio kada je 
aurelijanska armija zauzimala Aleksandriju, kada je ugušivala Zenobijin pokret, kada je 
stradao elitni dio Aleksandrije. Kada je dominus Teodozije 391. god. n. e. zabranio sve 
druge religije izuzev nikejskog tipa kršćanstva, u opasnosti su se našli i aleksandrijski 
Muzej i njegova Biblioteka i Serapion , jer su bili usko vezani za neabrahamističkim 
vjerovanjima i kultovima (npr. Muza i Serapisa). Orozije navodi daje nakon uništenja iz 48. 
god. p. n. e., sve do njegovog vremena ostalo u aleksandrijskim hramovima škrinja sa 
knjigama, koje su u njegovo vrijeme bile ispražnjene od kršćana kada su bili pljačkani i 
demolirani ovih hramovi. Kada se 642. god. Aleksandrija predala muslimanskoj armiji koju 
je predvodio Amr ibn al 'Aas, navodno se desio posljedni čin uništenja kolekcija Biblioteke. 
O tome govori pet različitih izvora na arapskom jeziku (i od muslimanskih i od kršćanskih 
autora) i to najmanje 500 godina nakon tih dešavanja. Najduža verzija je ona koju prenosi 
sirijski kršćanin Bar-Hebraeus (poznat i kao Abu'l Faraj; živio 1226. - 1286. god.), i u kojoj 
se opisuje izvjesni Jovan Gramatik, koji je pitao Amra šta da se radi sa knjigama u 
„kraljevskoj biblioteci 44 . Amr je onda tražio instrukcije od kalife Omara, koji mu je 
odgovorio : „Ako su ove knjige u saglasnosti sa Kuranom, onda nema potrebe za njima, ako 
su suprotne Kuranu, uništi ih 44 . Abdl Latif iz Bagdada (živio 1162. -1231. god.) isto tvrdi da 
je Biblioteku uništio Amr, po naređenju kalife Omara, što isto tvrdi i Al-Qifti (živio 
1172. - 1248. god.), a ovu priču ukratko spominje i Al-Maqrizi (živio 1364. - 1442. god.) 
dok govori o Serapeumu. Čuveni historičar Ibn Haldun/Khaldun (živio 1332. - 1406. god.) 
kaže daje sličnu naredbu kalifa Omar izdao i za perzijske knjige. Potpuno je nejasno da li 
je ova mediavelna arapska tradicija tačna ili ne. Po ovom pitanju u historiografiji postoje 
mnoge nedoumice i dok neki historičari prihvataju ovu tradiciju, drugi je odbacuju. 

Eventualnoj destrukciji sadržaja Biblioteke je možda doprinijelo i propadanje papirusa, 
izloženog morskom vazduhu Aleksandrije. 

U toku 2004. god. je objavljeno da je moguće došlo do otkrivanja lokacije Biblioteke, 
uključujući 13 velikih predavaonica koje su mogle primiti 5000 studenata. Prostorije su bile 
orijentirane oko središnjeg uzdignutog podiuma za predavanje. Zahi Hawass, tadašnji 
predsjednik je izjavio daje to možda najstariji pozanti svjetski univerzitet. 

Druga velika biblioteka mediteranskog svijeta u helenističko i rimsko doba nalazila se u 
Pergamu. Za vrijeme atalidskog kralja Eumena II. Pergam je je kao kulturno središte bio 
rival ptolomeidskoj Aleksandriji i seleukidskoj Antiohiji. U njemu su se tada producirali 
mnoga značajna umjetnička djela, a sama država i njena prijestolnica su bili veoma bogati. 
Zato i ne treba da čudi daje Eumen II. odlučio da podigne veliku biblioteku na sjevernom 


96 





kraju gradskog akropolja. Zalaganjem kralja ova biblioteka je dobila obiman sadržaj i bila 
je čuvena. Na osnovi vrela pretpostavlja se da je biblioteka posjedovala veliku glavnu 
čitaonicu (u kojoj se nalazila statua boginje Atene) sa mnogim policama za knjige. 
Manuskripti su pisani na pergameni. 



Ostaci biblioteke u Pergamu. 


U Efesu se isto nalazila velika biblioteka (potpuno kompletirana 135. god. n. e.). To je 
ustvari bio i monumentalni mauzolej za grob Tiberija Julija Celsa Polemejana ( Tiberius 
lulius Celsus Polemaeanus , Tipspiog IouXiO(; Kštajoc; noA,spaiav6g; konzul 92. god. n. e., 
namjesnik provincije Azije 105. - 107. god. n. e.; inače porijeklom iz obližnjeg Sarda) 
posvećen od njegovog sina Tiberija Julija Akvile Polemejana ( Tiberius Caius lulius Aquila 
Polemaeanus ; konzul sufekt 110. god. n. e.). Novac je ustvari za ovu namjenu predvidio 
sam Cels. Kapacitet biblioteke je možda bio više od 12 000 svitaka. Statue u nišama sa 
prednje strane zgrade su danas kopije originala i one su predstavljale Mudrost ( Sophia ), 
Znanje ( Episteme ), Inteligenciju ( Ennoia ), Hrabrost ( Arete ), odnosno vrline Celsa. Postojao 
je i auditorijum koji je služio za predavanja i prezentacije, i to između biblioteke i 
mramornog puta, i izgrađen je za vrijeme vladavine princepsa Hadrijana. 

Ostaci biblioteke u Efesu. 



Cels je bio toliko cijenjen od svojih 
maloazijskih zemljaka da je mogao 
da bude sahranjen unutar gradskog 
područja, stoje bilo neobično za klasičnu 
historiju. Unutrašnjost biblioteke i njen 
sadržaj su uništeni požarom za vrijeme 
zemljotresa koji je pogodio Efes 262. 
godine n. e. 


Mramorna statua Celsa, koja je stajala 
u centralnoj niši gornjeg sprata efeške 
biblioteke. Danas se nalazi u Arheološkom 
muzeju u Istanbulu. 

Rodni odnosi 


Rimski svijet je u osnovi bio patrijahalno i patrilineamo uređen, stoje definirano primarno 
preko „običaja predaka”. Rimljanke su zakonski smatrane rimskim građanima i nositeljima 
rimskog građanstva, istina sa umanjenim pravima u odnosu na muške rimske građane. 
Međutim, polna segregacija i status žene - rimske građanke nisu bili ni približno izraženi ni 
loši kao u drugim istovremenim zajednicama. I za razliku od od grčko - helenističkog 
svijeta, uloga žene je ipak imala veće značenje. Iako pater familias ima formalno apsolutnu 
vlast, familijarni i to dosta snažan ugled ima i mater familias . Čak i u najkonzervativnijim 
familijama, mater familias je bila apsolutna gospodarica u kućanskim poslovima, a mogla je 
i pomagati suprugu ili sinovima u njihovim poslovima. Na osnovi prava na apsolutnu vlast 
„oca familije”, muž je mogao ženu na smrt osuditi samo radi dva slučaja: zbog preljube i 
zbog pijanstva (u kasnijim razdobljima ovo se zaboravilo). Žena se nije mogla tek tako 
i ostaviti, pa je Spurije Karvilije bio prezren u javnosti jer je ostavio ženu, pošto sa njom 
nije imao djece. 

Za razliku od mnogih drugih kultura, rimska kućanstva (bez obzira da li bila riječ o običnoj 
kući, domusu, vili i stanu u insuli) nisu bila podijeljena na muški i ženski dio. Samim tim i 
Rimljanka nije bila zatvorena u neke posebne „ženske” prostore (kao što je to bio slučaj u 
većem dijelu grčkih zajednica) i bila joj je otvorena čitava kuća. Ona nije bila udaljavana sa 
večera, nego su cene za razliku od grčkih simpozija uvijek bile počastvovane i prisustvom i 
žena. Dok su Grkinje, posebno Atenjanke, bile zatvorene i nisu smjele prisustvovati ni 
gozbama, dotle za rimske muškarce nije bilo sramno da svoje supruge vode na gozbe kod 
svojih prijatelja, naprotiv to je bila vrlo raširena pojava. Rimljanke su prisustvovale i 
javnim zabavama, priredbama i svečanostima, čak su bile i izmiješane sa muškarcima u 
gledalištu. One su mogle biti svjedoci na suđenjima, a od ranih razdoblja su mogle biti i 
ekonomski samostalne, naravno u ograničenoj mjeri. U slučaju daje muž umro prije svoje 
supruge, njegovi nasljednici u „očinskoj vlasti 66 su morali da njegovoj supruzi (često 
vlastitoj biološkoj majci) osiguraju dostojnu skrb i brigu ( tutela ). Žena sa ugledom se 
općenito nazivala matrona. Postojala su pravila pristojnosti i uglađenosti u odnosu i 
ponašanju prema matroni i u javnom i u privatnom životu. Varon je svoju prvu knjigu o 
poljoprivredi posvetio svojoj supruzi. 

Tradicija razloge takvog odnosa jedne izrazito patrijarhalne sredine prema ženama smješta 
u rano legendarno doba rimske historije. I mnoštvo rimskih mitova kao svoju osnovu ima 
upravo žene koje su nekada ujediniteljice države kao Sabinjanke, povod za zbacivanje 
kraljevske vlasti kao Lukrecija, časne, ponosne i odane djevojke kao Klelija ili spasioci 
domovine kao na primjer u priči o Koriolanu. U čast Klelije, Rimljani su na "Svetoj cesti" 
bili postavili i kip djevojke na konju kao simbol herojstva i ponosa jedne Rimljanke. 
A po tradiciji hram «Ženske sreće» (Fortuna muliebris ) podignut je u čast majke i 

supruge Koriolana. U ovom ranom razdoblju Rimljanke aktivno sudjeluju u političkim 
zbivanjima, a najbolji primjer nude Tanakvil, punica Servija Tulija i njegova kćerka 
Tulija koje iz zasjenka praktično rukovode sa izborom novoga kralja. I svetkovine 
Matronalije i Karmentalije su i bile uvedeno na spomen ženama i majkama. I priča 
o Klaudiji Kvinti ukazuje na značenje žene kao snažnog stuba zajednice. 

Ipak je potrebno naglasiti da o ženama u rimskom svijetu najviše znamo iz vizure 
muškaraca, jer su skoro svi pisci (i literarame i epigrafske građe), čija su djela sačuvana, 
bili muškarci. Uz to, najveći dio takvih podataka odnosi se na žene iz uskog kruga 
elitnih, bogatih i utjecajnih familija. Veoma malo se zna o ženama iz skromnijih 
slojeva stanovništva. Van okvira dešavanja iz političke historije i epigrafskih zapisa, 
najviše podataka o rimskim građankama u se nailazi u žanrovima kao što su drama, 
satira, poezija. Tako se iz djela Katula, Ovidija, Juvenala može dosta saznati o ženama 
u blagovaonicama, u budoarima, na raznim sportskim i teatarskim dešavanjima, na 
ulici, o njihovom ljubavnom i seksualnom životu.... itd.... Vrijedno svjedočanstvo o ženi 
kao jedinku u okviru jedne dosta utjecajne familije pružaju Ciceronova pisma u kojima 
se daju detalji svakodnevnom života sa suprugom Terencijom i kćerkom Tulijom. 

Bez obzira na to što je rimski svijet zakonima i običajima držao žene u inferiornijem 
položaju u odnosu na muškarce, ipak je za tadašnje vrijeme i uvjete pružao za žene 
najbolje mogućnosti u odnosu na njihove suvremenice koje su živjele u okvirima kultura 
Levanta i Srednjeg Istoka ili u okviru grčko - helenističkog svijeta, koji je spadao u red 
najšovenskijih društava u rodnim odnosima. Bolji položaj žene u odnosu na rimski svijet 
su imale neke kulturno zaostalije zajednice Kelta, Germana i Ilira. Ali sa njihovom 
romanizacijom i apsorbiranjem u rimski svijet, više - manje su i ovi narodi usvajali 
rimske odnose prema ženi. 

Iako oficijelno Rimljanke nisu bile punopravni građani, jer su im bila uskraćena politička 
prava i neka druga prava (nisu mogle služiti u vojsci), one su znale steći značajan politički 
utjecaj još u najranijim periodima. Zato i ne treba iznenađivati da se u rimskoj političkoj 
historiji pojavljuje znatno više žena nego u bilo kojoj drugoj političkoj historiji sve do 
modernih vremena, kada su žene tek dobile i politička prava. Rimska tradicija i historija 
su uvijek veličale pojedine žene zbog njihovog patriotizma, vrlina i samožrtvovanja. 

Ako bi otac, u slučaju da je još uvijek imao patria potestas nad kćerkama, umro bez 
oporuke, kćerka bi imala pravo kao i sinovi na očevu imovinu koja bi se dijelila na 
jednake dijelove među neposrednim heredes sui , bez obzira na dob i pol. Pod heredes sui 
su se podrazumijevali svi oni koji su se nalazili pod potestas preminulog, a koji su bili i 
njegovi priznati i legalni biološki i adoptirani potomci. U tu grupu su tako bili uključeni oni 
koji su zakonski smatrani njegovim sinovima i kćerkama, unuci i praunuci po agnatskoj 
liniji, i snaha ( nurus ) ako je bila udata cum manu (zakonski je bila smatrana unukom 
preminulog). I u braku cum manu supruga je mogla naslijediti dio imovine u slučaju daje 

njen muž umro bez oporuke. U tom slučaju je prema Zakoniku 12 ploča nasljeđe prelazilo 
na heredes sui. U ovu grupu heredes sui je spadala i supruga preminulog koja se nalazila 
pod njegovim potestas , jer je formalno zakonski smatrana njegovom „kćerkom”. U braku 
sine manu , ako je muž umro prije supruge i bez oporuke, ona nije ništa nasljeđivala. To se 
odnosilo i ako je neko njeno dijete umrlo prije nje (a nije ostavilo testament), i zato što nije 
bila vezana za njega u okviru patria potestas nije ga mogla naslijediti. U prvom redu su 
nasljednici bili otac (ako je bio još živ), a zatim i braća i sestar preminulog. 

Zakonodavstvo II. st. p. n. e. pokušavalo da ograniči ovo pravo žena nasljeđivanje, ali u 
praksi se ništa nije radikalno promijenilo. Zahvaljujući pravu na nasljeđe imovine 
preminulih osoba pod čijom su se potestas nalazili, kao i instituciji miraza žene su mogle 
doći u posjed značajne imovine. Posebno se to moglo desiti u slučajevima kada bi kćerke 
bile i jedina djeca. Vremenom će žene, koje su bile u braku sine manu (pa nisu imale pravo 
na nasljedstvo supruga ili osoba pod patria potestas supruga), sticati još više prava na 
nasljedstvo. Za vrijeme princepsa Hadrijana cc 128. ili 129. god. n. e., po Ad senatus 
consultum Tertullianum , majka sa troje djece (ako je ona u statusu ingenui ) ili četvoro djece 
(ako je oslobođenica), ako njezin pokojni muž nije imao ni potomaka ni braće po ocu, 
dobila pravo da nasljeđuje ab intestat (bez oporuke) bilo koje svoje dijete, pa i ako su bila 
rođena izvan braka. Naravno njena prava su bila ograničena, ako su bile druge osobe 
uključene u ovakvo beztestamentarno nasljeđe, npr. njena unučad, otac, braća i sestre 
preminulog. Za vrijeme princepca Marka Aurelija je 178. god. n. e. donesen je Ad senatus 
consultum Orfitianum , kojim se izrijekom daje pravo djeci da nasljeđuju svoju majku, bez 
obzira na valjanost veze iz koje su potekla, dajući im prednost nad rodbinom pokojnog 
muža. Ova dva senatska dekreta dokazuju da su patria potestas i sustav stare agnatske 
patrijahalne dominacije, koji su inače u prethodna dva - tri stoljeća doživjeli funkcionalnu 
devalvaciju, u antoninijansko doba i formalno bačeni u zasjenak familijarnih, rodnih i 
bračnih odnosa klasičnog rimskog svijeta. Na samom kraju rimskog svijeta, Justinijan je u 
svojim novelama donio niz odluka kojima je još više ojačao pravo na nasljeđe supruge, pa je 
tako ukinuo odrednicu o broju djece koju ona mora imati da bi naslijedila svoje preminulo 
dijete i dozvolio joj da nasljeđuje zajedno sa braćom i sestrama preminulog...itd... 

Rimljanke su još od ranih perioda rimske historije mogle posjedovati zemlju i ostavljati 
imovinu oporučno. Ako žena nije bila u braku cum manu , i ako bi joj umro otac, ona bi 
postajala sui iuris. Žena je ipak morala da ima formalnog zakonskog tutora (staratelja), čija 
je glavna svrha bila da daje oficijelni pristanak na ženino djelovanje. Žena sui iuris mogla 
da se uda za koga je željela, da administrira u svojim poslovima, a mogla je ako želi i da 
zamijeni tutora. Od kraja Republike, bilo je dovoljno da se štićenica požali makar i na 
kratko odsustvovanje svoga staratelja, pa da joj pretor dodijeli drugoga. August je svojim 
porodičnim zakonodavstvom, a u želji da poveća broj djece, još više smanjio značenje 
staratelja. Za Hadrijana je donesena odluka da udate žene više ne trebaju skrbnika da bi 
napisale oporuku. 

Za vrijeme Augusta, žena koja je dobila ius liberorum, kao povlasticu jer je rodila 
najmanje troje djece, je oslobođena tutorstva. Institucija tutorstva kao zakonskog statuta 
je vremenom nestajala, i jurista Gaj (II. st. n. e.) govori da više ne vidi razloga za 
njegovo postojanje. Ipak je pad klasičnog rimskog svijeta i uzdizanje kršćanskog 
svijeta promijenilo zakonski status žene, i to na njenu štetu. 

Posebno se pojačavala emancipacija žena sa Kasnom Republikom, i sa procesom 
slabljenja starih običaja i morala koji se paralelno odvijao. Kako je slabila patria 
potestas , tako je rasla emancipacija žena. Tome je uveliko pridonijelo i činjenica da je 
jedan broj žena raspolagao sa značajnom imovinom. A i mogućnost razvoda je dosta 
doprinijela da se uloga žene pojača. Sada vec ima ženskih branitelja i odvjetnika, 
koji samostalnim i bogatim ženama pomažu kod parnica i upravljanja imetka, te im 
imponuju pravničkom i poslovnom vještinom, a za to dobivaju znatne nagrade. 

Valerije Maksim je smatrao dostojnim da čak jednu sekciju svoga djela posveti ženama 
koje su obavljale odvjetničke usluge. One su pokazivale oratorske sposobnosti, a posebno se 
kao govornik isticala Mesija rodom iz grada Sentinuma (Maesia Sentinas). Ona je govorila 
u sopstvenu odbranu i njen govor je pokazao takvu snagu i efektivnost daje bila oslobođena 
nakon jednog kratkog suđenja. U ovom kontekstu je interesantan i slučaj Afranije, supruge 
jednog senatora za vrijeme Suline vlasti. Zbog sve češće ženske advokature, donesen je 
edikt kojim je zabranjivao ženama da na sudu zastupaju druge osobe, pod obrazloženjem da 
to ugrožava njihovu moralnu čistoću. Uprkos pokušajima da se žene udalje iz arene 
advokatske borbe, brojni su primjeri žena koje su bavile zakonom u Kasnoj Republici i 
principatu, uključujući i iza scene vođenje strategije za svoje advokate. 

Žene su postajale slobodnije, pa i moćnije, i u emocionalnom i seksualnom dijelu života, 
kao i u raspolaganju svojom imovinom. Jake žene su mogle vrlo lako manipulirati sa 
javnošću i sa istaknutim pojedincima, a aktivno su se petljale i u vrlo živi tadašnji politički 
život. One su bile aktivni sudionici stranačkih i drugih konspiracija i kampanja (kao 
Komelija - majka Grakha, Sempronija, Fulvija, Servilija, Porcija Katonis) i nerijetko su 
zauzimale radikalnije, nemilosrdnije i ekstremnije pozicije i stavove u odnosu na muškarce. 
Fulvija je uživala i podršku paravojnih bandi u Rimu, koje je ranije vodio njen prvi suprug 
Klodije. I zahvaljujući tome Antonije je mogao koristiti ove bande u sopstvenom sukobu sa 
npr. Dolabelom. Fulvija je pred kraj života čak komando vala armijama i izdavala novac sa 
svojim portretom. U te oblike političke borbe, žene su unosile i emocionalni aspekt i često 
su u njima nalazile i opravdanje za neke svoje osobne mržnje, ljubomore, komplekse i želje 
za uspjehom, utjecajem, moći, promocijom i bogatstvom. Naravno, to ne znači da one nisu 
bile vođene i idejnim i ideološkim motivima. Emancipacija žene je dovela i do toga da je 
bilo i onih žena koje su bile i prezahtjevne, pa onda ne bi birale sredstva kako bi ih ostvarili. 

U Ciceronovim govorima i pismima, npr., često se spominje Klodija, sestra Klodija, tribuna 
iz 58. god. p. n. e., koja se pročula svojim avanturama i za koju se čak sumnjalo da je 

počinila kriminalno djelo (trovanje muža ). Žene su koristile i svoju seksualnu moć, što se 
moglo lako primjetiti preko Cytheris , primadona' 4 tadašnjih baletnih plesačica. Ljubavne i 
preljubne veze u uglednim kućama nisu bile za posljednje decenije republikanskog sustava 
ništa neobično. U tome društvu je Klodija, sestra popularnog narodnjačkog demagoga, bila 
ta koja je bila općepoznata po svojim ljubavnim i seksualnim vezama i avanturama. Veliki 
skandal je npr. bio prilikom ženske svetkovine „Bona Dea“ kada je Publije Klodije u 
ženskoj odjeći ušao u kuću tadašnjeg pontifex maximusa Gaja Julija Cezara, kako bi imao 
ljubavni sastanak sa njegovom tadašnjom suprugom Pompejom. Njemu se tada osim 
sramote i javne sablazni nije ništa dogodilo, dok bi samo stoljeća ranije sigurno izgubio 
glavu. Čak su i časni i pošteni Rimljani, koji su pokušavali da se pridržavaju „starih 
običaja", ulazili u neke i za to doba čudne kombinatorike. Tako je Katon Mlađi, na molbu 
svoga prijatelja govornika Kvinta Hortenzija Hortala koji nije imao djece, 56. god. p. n. e. 
njemu prepustio svoju drugu suprugu Marciju /Marcia (prva supruga mu je bila Atilia). 
A kada je Hortenzije umro 50. god. p.n.e., onda je Katon Mlađi ponovo Marciju uzeo sebi. 
Marcija je naslijedila značajan dio Hortenzijevog bogatstva. Razvodi i ponovna vjenčanja 
su postala vrlo raširena pojava. A sve je više bilo i samaca a širilo se u najvišim rimskim 
slojevima i uvjerenje da su djeca teret (potpuno strano ranijim rimskim generacijama), 
što je imalo vrlo loš demografski efekt po više slojeve rimskog društva. Nesumnjivo su 
tada počele polako izumirati stare patricijske i nobilske familije. Umjesto njih je bilo sve 
više pridošlica. 

Prve mjere Augustovog principata su preko porodičnih zakona indirektno pokušavale da 
ureduju rodne odnose u tadašnjem rimskom svijetu, za koje su konzervativci tvrdili da su se 
dobrano iskvarili. Međutim, ni pokušaji tradicionalističke restauracije nisu utjecali na to da 
žene budu izbačene iz javnog života. U vrijeme principata supruge i majke kao što su bile 
Livija, Mesalina, Agripina Starija, Agripina Mlađa, Mesalina, Pompeja Plotina, Vibija 
Sabina, Fulvija Starija, Fulvija Mlađa, Julije Domne, Julije Mameje... koje su težile i da 
budu stvarni vladari u Državi. Sa preovladavanjem kršćanskog svijeta, rodni odnosi 
doživljavaju prekompoziciju i uloga žene (pod utjecajem mita o „prvobitnom grijehu za koji 
je Eva/Hava kriva”) se počinje drastično smanjivati. Ali i u tim vremenima se nailazi na 
snažne žene, kao što su Konstantinova majka Helena, kasnije Gala Placidija i Teodora. 

Pored već navedenih žena vrijedi spomenuti i Pomponiju ( Pomponia ; majka Afrikanca 
Starijeg i Scipiona Azijatika), Emiliju Tortilu ( Aemilia Tortilla ili Aemilia Tertia ili Aemilia 
Paulla ; supruga Afrikanca Starijeg), Serviliju (majku Bruta i ljubavnicu Julija Cezara), 
Atiju Balbiju (majka Oktavijana i Oktavije Mlađe), Oktaviju Mlađu, Antoniju Mlađa 
(majka Germanika i princepsa Klaudija), Plauciju Urgulanilu ( Plautia Urgulanilla ), 
Klaudiju Metrodoru ( Claudia Metrodora ; I. st. n. e., veliku zadužbinara sa otoka Kosa). 

Satiričari (posebno Juvenal), pjesnici (posebno Ovidije) i moralistički historičari i drugi 
pisci od ovoga vremena pa zaključno sa razdobljem principata svoju pažnju primarno 
usmjeravaju na takve emancipirane i snažne žene koje su dobri manipulatori i osobe bez 

skrupula. Zbog toga se u pučkoj javnosti stekla pogrešna impresija o Rimljankama 
posljednjih decenija Republike i principata kao nekim opasnim, gramzivim i raskalašenim 
bićima. Međutim, to je potpuno pogrešna predstava, jer iz kutova historijskih podataka 
proizlazi čitav niz žena, koje su iako obrazovane, ambiciozne, snažne i emancipirane ipak i 
dalje odgovorne i prema sebi i prema javnosti, i koje se drže vrijednosti morala i vrlina, i 
koje predstavljaju oličenje dostojanstva i samostalnosti Rimljanki. Tako je i u ovom 
razdoblju velika većina Rimljanki ipak bila po svome karakteru i ponašanju bliža slici jedne 
Aurelije (majke Julija Cezara), Oktavije (sestre Oktavijana Augusta), Sekstije (supruga 
Mamerka Emilija Skaura, počinio samoubojstvo 34. god. n.e.), Pakseje (supruga Pomponija 
Labeona, nastradao 34. god. n. e.), Arije (supruge Cecine Peta), Pauline (supruge Seneke), 
nego Klodiji, Plancini (supruga Kalpumija Pisona, optuženog da je otrovao Germanika), 
Mesalini ili Popeji. 

Čak se i u Marcijala nailazi na galeriju savršenih žena, kao što su Klaudija Rutina (koja 
po ovom pjesniku iako potiče od „tetoviranih Britanaca”, ima doista „latinsku dušu”), 
Nigrina, književnica Sulpicija. Po Pliniju Mlađem, koji u svojim pismima navodi čitav 
niz požrtvovanih supružnika, supruga njegovog prijatelja Makrina je bila dostojna: 
„da bude predložena kao primjer, čak i da je prije živjela. Provela je sa njim trideset i 
devet godina bez ijedne svađe, mrzovolje, u slozi bez sjene i u uzajamnom poštovanju”. 
I sam Plinije Mlađi je imao sretan brak sa trećom suprugom Kalpurnijom, koju u 
svojim pismima obasipa pohvalama i vrlinama, skoro do granica pretjeranosti. Kalpurnija 
je ustvari bila i „desna ruka” Pliniju Mlađem u njegovim javnim i književnim poslovima. 
Njihova pisma održavaju i patnju, ako su se zbog obaveza morali razdvojiti, što je 
velika rijetkost u modernim brakovima. Tako Kalpurnija, kada je Plinije Mlađi odsutan, 
ga traži u njegovim djelima koja miluje i stavlja na mjesta gdje je navikla njega gledati. 
Plinije Mlađi, kada mu je žena odsutna, uzima više puta njena pisma u ruke kao da su 
tek stigla. Noću, probuđen, predočuje njenu dragu sliku, a danju, u sate kada ju je navikao 
viđati, „noge ga same nose” prema prostoriji gdje se obično zadržavala i tužna srca „vraća 
se iz prazne sobe, kao da mu je ona zatvorila vrata”. Moguće je da je ovolika privrženost, 
koja se očituje u pisanju Plinija Mlađeg, možda ipak rezultat određene poetičnosti 
(na granici izvještaćenosti) i mondenske učtivosti kod tadašnje elite (sa početka II. st. 
n. e.), a ne stvarne opsesije. O tome da je u ovoj vezi, i pored opsesivne oblande, ipak 
nedostajalo suštinske topline, možda bi potvrdu davala i pisma koja je Plinije Mlađi 
poslao nakon što je Kalpurnija doživjela nesretni pobačaj. Uostalom, i kada su bili 
zajedno Plinije Mlađi i Kalpurnija su spavali u različitim sobama. 

U politički utjecajnim familijama, gdje je muškarac obnašao visoke dužnosti i često 
radi toga bio odsutan iz svoga doma, njihove supruge su na sebe preuzele vođenje svih 
poslova familije. Dok je Julije Cezar skoro deceniju bio odsutan za vrijeme Galskih 
ratova, njegova supruga Kalpumija je bila odgovorna za njegovu imovinu. Kada je 
August dao da se protjera Ovidije, njegova supruga je iskoristila veze i zakonske 

mogućnosti da se imovina familije ne otuđi. Od dobrih rimskih matrona se očekivalo 
da bude štedljive, stroge prema sebi i drugima. 

Sa pravom na sopstvenu imovinu direktno je povezano i poslovanje koje žene obavljaju. 
Pojedine Rimljanke su se znale pokazati kao vješte poslovne osobe, pa su one ne samo 
vodile imanja, nego i investirale novac i materijalna bogatstva, pozajmljivale i dugovale 
novac (uz kamatu). Tako je jedna žena bila među kreditorima Cicerona, a dvije među 
njegovim dužnicima. Među nobilitetom, i žene i muškarci su posuđivali novac osobama 
slične društvene pozicije kako bi izbjegli da se oni obrate zajmodavcima, koji su po pravilu 
imali karakter zelenaša i lihvara. Bogate žene su rado financirale i javne radove i zgrade o 
čemu svjedoči niz epigrafskih spomenika. Bogata žena iz provincije Azije po imenu 
Politta (prva polovica III. st. n. e.), koju je kršćanska martilogija prilično ocrnila, je 
pokazala svoju darežljivost u financiranju obnove gimnasiuma u Sardu. Zanimljivo je da 
postoje podaci da su bogatašice posjedovale i rukovodile brodskim kompanijama, što je 
i danas veoma rijedak slučaj. Epigrafski spomenici otkrivaju da su žene bile vlasnice i 
rukovodile manufakturama u proizvodnji cigli. 

U skromnijim slojevima stanovništva, posebno u nekim zanatskim, manufakturnim i 
trgovačkim aktivnosti nije bilo neke radne segregacije i žene su često pomagale muškarcima 
u ovim poslovima. Čak su neke žene bile i zanatlije, npr. na jednoj tablici kletve spominje se 
izvjesna Artemisa (koja se bavila izradom pozlatom) udata za Dionizija, izrađivača kaciga. 
Danas je vrlo teško naći ženu zanatliju. Čak su i zakoni za vrijeme carstva koji su kažnjavali 
žene za preljubu, pravili iznimku za one koje su bile zadužene za neki posao ili radnju. Žene 
su bile prisutne u zanimanjima kao što su dojilje, babice i kuharice. Bilo je i žena koji su bili 
pisari i sekretari, uključujući djevojke obučene za lijepo pisanje. Plinije Stariji daje i listu 
umjetnica i njihovih slika. Zanimanja kao što su glumice, plesačice, prostitutke bila su 
stigmatizirana kao nečasna. 

Ali proces snaženja uloge žene je imao i drugu stranu medalje. Opisi Kasne Republike i 
prvih stoljeća principata nude i niz primjera razuzdanih žena, koje izbjegavaju materinske 
dužnosti kako ne bi izgubile ništa od ugodnosti života, koje ne žele iz razloga samo prkosa i 
arogancije da popuste svojim muževima ni najednom polju, koje su živjele po trenutnoj 
potrebi i po cijenu preljuba, nevjera i razvoda. Augustovsko porodično zakonodavstvo nije 
uspjelo da uguši pojavu preljube, čak i nakon što je Domicijan svečano obnovio njegove 
odredbe. Nakon što je i Domicijanova obnova obiteljskog zakonodavstva doživjela 
devalvaciju, njegovu obnovu je ponovo izveo Septimije Sever. 

Žene su počinjale da žive kao obične susjede svojih muževa —> vivit tamquam vidna mariti. 
Tako jedna žena kaže svome suprugu : „Nekada je bilo u redu, kaže jedna svome mužu, da 
ti činiš što hoćeš a ja ću, sa svoje strane, zadovoljiti sve svoje želje. Možeš ti zazivati nebo i 
zemlju, ja sam ljudsko stvorenje.” ( Utfeceres tu quod velles nec non ego possem. Indulgere 
mihi. Clames licet et mare caelo. Confundas! Homo sumf). Čak su i princepsi nekada morali 

razriješavati parnice vezane za preljube. Tako Plinije Mlađi opisuje slučaj kada je jedan 
centurion zaveo suprugu svoga pretpostavljenog, legijskog tribuna, i koji je presudio 
princeps Trajan. Inače u okvirima najviše elite ima dosta brakova koji nemaju djecu, pa npr. 
Plinije Mlađi iz tri braka nije imao djece, pa su njegovu veliku imovinu razdijelile 
zadužbine i njegovi oslobođenici i robovi. Iz ovog perioda, ima dosta epitafa gdje pokojnika 
oplakuju ne njegovi biološki potomci, nego njegovi oslobođenici. Marcijal predlaže svojim 
čitaocima da se dive Klaudiji Rufini jer je imala troje djece, i podsjeća (kojoj je posvetio i 
jedan posebni epigram) na jednu ženu koja je bila slavljena na sekularnim igrama jer je sa 
svojim mužem imala pet sinova. 

Juvenal, inače očiti protivnik rimske inačice feminizma, daje gotovo niz karikiranih ženskih 
likova koje nastoje da sliče muškarcima i da ih čak nadmaše na svim poljima. Pa tako 
govori o onima koje se sa uživanjem zadubljuju u parničke spise ili se oduševljavaju 
politikom, željne novosti iz čitavog svijeta, lakome za gradskim glasinama i dvorskim 
spletkama, koje su dovoljno bezočne da u prisustvu svojih šutljivih muževa bučno i drsko 
izlažu svoje teorije i planove vojnim zapovjednicima, koje više vole i književnu slavu nego 
diplomatske kombinacije i bavljenje strategijom osvajanja. Po Juvenalu te koje se odaju 
književnošću su rječite i vole smiješne grčke i latinske purizme, začuđuju svoje sugovornike 
tačnošću svojih primjedbi i odlučnošću sudova. Bilo je muškaraca koji su u ovom 
ranoantoninijanskom periodu podlijegali čarima učenih žena. Nasuprot njima, Juvenal, 
preko svoga junaka Krisala, hvali ženu „koja nema svoga stila, koja ne zna ništa iz historije 
i ne razumije ono što čita.” Juvenal satiri izlaže i one žene koje u njegovo vrijeme odlaze sa 
muškarcima u lov, i kao Mevija, sa kopljem u ruci i razotkrivenih grudi, propadaju veprove 
u Etruriji. Juvenal nije štedio ni one koje obučene u muška odijela sudjeluci u utrci kola, niti 
one koje su se oduševljavale mačevanjem i hrvanjem. Tako on kaže : „Kakvu stidljivost 
može sačuvati žena sa kacigom koja se odriče svoga spola.” Naravno, Juvenal vođen 
svojom svjesnom ili podsvjesnom mržnjom prema ženskoj emancipaciji, u ismijavanjima i 
satiri uveliko pretjeruje iz razloga što nije shvatio razliku između ženske samosvijesti i 
samostalnosti na jednoj strani i ženske razuzdanosti na drugoj strani, odnosno nije u sebi 
razlučio (možda i nije želio to učiniti) distinkciju da učena i slobodna žena ne znači i 
raskalašenu, nemoralnu ženu. Dobar dio učenih i samostalnih žena iz antoninijanskog doba 
uopće nije bio ni raskalašen niti nemoralan. Juvenal je ustvari izražavao i uvjerenja dijela 
muške javnosti koje je sablažnjavala činjenica da se gube granice među polovima, jer su 
pojedine Rimljanke suviše oponašale muškarce pa su procesom svoje emancipacije prije 
preuzele njihove mane nego što su preuzimale njihove vrline i odgovornosti. 

Petronije opisuje Fortunatu, debelu Trimalhionovu suprugu, kako se natrpava jelom i pićem, 
a Juvenal ismijava bogate gospođe koje bez stida ističu svoju odvratnu proždrljivost i 
pijančevanje do kasno u noć. 

Freska na kojoj dvije žene pomažu muškarcu u bojađijskoj (bojenje tkanine) 
radionici (fullonica ) Veranija Hipseja (Veranius Hypsaeus) iz Pompeja. 
Danas se nalazi u Museo Archeologico Nazionale u Napulju. 


I žene su se iz ropstva oslobođale istim intenzitetom kao i muškarci, i zauzimale bi poziciju 
klijenta prema bivšem gospodaru. Pošto po rimskom zakonu, robovi nemaju roditelje, onda 
ni oslobođenici bez obzira na svoj pol nemaju pravo direktnog nasljeđa, izuzev ako nisu 
poimenično navedeni u oporuci. Odnos između oslobođenica i patrona je mogao biti složen 

i zavisan od situacije. U jednom pravnom slučaju, žena pod imenom Petronija Justa 
(Petronia Iusta ) pokrenula je slučaj pred sudom da joj se, iako nije imala potvrdu o rođenju, 
dokaže daje rođena u slobodi. Ona se pozivala na to daje rođena nakon oslobađanja njene 
majke koja je bila robinja Petronija Stefana (Petronius Stephanus) i Kalatorije Temis 
('Calatoria Themis ), i da samim tim ona nije oslobođenica i da nije klijent udovice 
Kalatorije koja je tvrdila daje Justa rođena dok je njena majka još bila robinja. Ni Kalatorija 
nije posjedovala ni jedan validan dokument koji bi dokazao navodnu manumisiju Juste i 
morali su se pozvati svjedoci. Status oslobođenica je mogao biti različit, zavisno od 
njihovog umijeća i sposobnosti. 



Mozaik koji prikazuje djevojke u «bikini» kostimima, nađen 
u Villa Romana del Casale, kod Piazza Armerina na Siciliji. 


Rimske žene u svim epohama su imale znatno veću slobodu kretanja u odnosu na npr. 
Atenjanke. One su se mogle kretati ulicama bez pratnje odraslih muških srodnika ili 
muževa, sretale su se sa prijateljicama, pohodile hramove i svečanosti i posjećivale javna 
kupatila, prisustvovale javnim debatama u forumima, igrama, svečanim večerama. Rimski 
dužnosnici i vojskovođe su znali voditi sa sobom i svoje supruge, dok bi boravili u 
provincijama ili na granici. Mnoge su i igrale značajnu ulogu u vojnim i političkim 
zbivanjima u tim provincijama, kao što su Agripina Starija (supruga Germanika) i njena 

nemesis Plancina, supruga Pisona. Najbogatije žene su mogle i ići na neke vrste turističkih 
turneja širom imperija rimskog naroda. 

Komelije Nepot u predgovoru svoga djela o biografijama vojskovođa daje kratak prikaz 
običaja između Grka i Rimljana i kaže u jednom dijelu: prema našim je običajima 

većina onoga što se kod njih (Grka op. a.) smatra sramotnim - časno. Ta koga li je među 
Rimljanima sram dovesti svoju suprugu na gozbu? Ili čija li majka obitelji ne zauzima 
najuglednije mjesto u kući i ne kreće se među svijetom? A to sasvim drugačije biva u 
Grčkoj. Niti se, naime poziva na gozbu, osim na onu kod rođaka, niti gdje sjedi, nego samo 
u unutrašnjem dijelu kuće, koji se naziva ginekonitid, kamo ne pristupa niko do onaj 
najbližim srodstvom povezan. 46 

Tacit u svojim Analima detaljno opisuje jednu senatsku raspravu iz 21. god. n. e., koju je 
inicirao senator Cecina Sever predloživši da se namjesnicima provincija zabrani da sa 
sobom vode svoje žene. Pozivao se na neku davnu odluku da se žene ne smiju voditi među 
saveznike ili u tuđe zemlje, te na karakterne osobine žena koje mogu da štetno djeluju u 
odnosu na vojsku i upravu. Međutim, Cecina nije naišao na podršku, i tome prijedlogu su se 
svojom argumentacijom suprotstavili Valerije Mesalinus i Druz (sin princepsa Tiberija). 
Cecinin prijedlog je tako odbijen. 

Žene su bile prisutne na većini rimskih religijskih praznika i kultnih obreda. U velikoj većini 
slučajeva žene nisu izvodile žrtvovanje životinja, glavni dio većine javnih ceremonija. 
Nazivi za žene svećenice su bili sacerdos (koji je bio općeniti naziv i za muške svećenike), 
flaminica , magistra (visoka svećenica koja je bila ekspert u religijskim stvarima), ministra 
(žena pomoćnik uglavnom na službi nekom božanstvu). Neki kultovi su bili rezervirani 
samo za žene ( Bona Dea). Najpoznatiji ženski svećenički religijski kolegij bile su vestalke. 
Muškarci nikada nisu obnašali i dužnost svećenika Cerere, nego su to uvijek bile žene 
(,sacerdos Cereris ili Cerealis). Neke svećeničke dužnosti su obnašane zajednički od 
bračnog para. Jupiterov flamen je bio obavezan da bude oženjen, a njegova supruga koja je 
nosila naziv Flaminica Dialis je imala jedinstvenu svećeničku odjeću i nalazila se kao i 
suprug pod određenim religijsko - magijskim zabranama. Flaminica Dialis je bila i jedan od 
izuzetaka od pravila da žene ne izvode žrtvovanje životinja, jer je ona nudila ovna Jupiteru 
svake nundinae (osmi dan ciklusa, slično našoj sedmodnevnom tjednu). Flamen i flaminica 
Jupitera se nisu smjeli razvesti, i ako je flaminica umrla onda je flamen morao dati ostavku 
na funkciju. Supruga rex sacrorum se zvala regina sacrorum (morali su biti vjenčani u 
formi confarreatio), i nosila je isto posebnu ceremonijalnu odječu i predstavljala je isto 
izuzetak od pravila žrtvovanja jer je predsjedavala obredu žrtvovanja svinje (porca) ili 
ženskog jagnjeta ( agna ) Junoni prvog dana svakog mjeseca. Za vrijeme izvođenja rituala u 
kojima je imala glavnu ulogu, regina sacrorum je nosila maramu zvanu arculum. 
Zahvaljujući natpisima se mogu saznati imena i pojedinih „svetih kraljica” kao što su 
Sergija Paulina/ Sergia Paullina (supruga Gneja Pinarija Kornelija Severa - Gnaeus 


109 



Pinarius Cornelius Severus , nešto prije 112. god. n. e.) i Manlija Fadila / Manlia Fadilla 
(na prelazu II. u III. st. n. e.). 

Inače je potrebno navesti da su rimska božanstva (čak i ako bi podlegla pod interpretatio 
greaca ) često bila svrstana po sustavu božanskih parova (Dii Consentes ), kao što su 
Liber i Libera, Silvan i Dijana, a i panteon od 12 bogova je bio rodno uravnotežen na 
6 muških i 6 ženskih božanstava. Čak su u vrhovnoj božanskoj trijadi Jupiter - Junona 
i Minerva bile dvije boginje. Sa apsorbiranjem niza drugih kultova i vjerskih i religioznih 
mišljenja, otvarala su se i nova mjesta za ženske svećenice. Posebno su kultovi Izide i 
Velike Majke davali istaknute uloge za žene. Sačuvan je i jedan epitaf koji spominje 
svećenički naziv sacerdos maxima za ženu koja je bila vrhovni svećenik hrama Velike 
Majke u Rimu. 

Kao i u modernim vremenima, žene su pored toga što su nekada predstavljale i uzore 
rimskih vrlina, češće (u odnosu na muškarce) padale u temperamentnu i pretjeranu 
pobožnost, sujevjerje, praznovjerje pa i magiju. Globalno gledajući žene su lakše 
podlijegale egzotičnim kultovima i ceremonijama, posebno onim koje su dolazile sa istoka 
i predstavljale su „lakši plijen” za raznorazne misionare i spasitelje. Kršćanstvo je u rimski 
svijet najviše prodiralo preko žena, koje bi se prve konvertirale a onda bi u kršćanski kult 
privlaćile i muškarce u svojoj blizini. Na kraju je abrahamizam u kršćanskoj verziji 
prevladao rimski svijet, a položaj žena se značajno pogoršao i u javnoj i u privatnoj sferi 
života. U prvoj poslanici Korinćanima Pavle kaže: „Kao u svim crkvama svetih, neka žene 
u crkvama šute, jer se njima ne dopušta govoriti, nego neka budu podložne, kako i Zakon 
govori. Ako se žene čemu poučiti, neka pitaju svoje muževe kod kuće, jer sramota je ženi 
govoriti u crkvi...” 

U abrahamističkoj dogmi žene su na sebi nosile kolektivnu stigmu tzv. „prvobitnog grijeha” 
i zato je njihova uloga naglo i ubrzano smanjivanja. 

Rimljani su inače bili veoma sumnjičavi prema tajnovitim religijskim i kultnim obredima, 
i Ciceron je upozorio da noćne žrtve ne obavljaju žene, izuzev za one obrede koji su ritualno 
propisani kao pro populo (za dobrobit rimskog naroda). 

Ljekar Soran preporučuje igranje sa loptom, plivanje, hodanje, čitanje naglas, kretanje u 
nosiljci ili kolima i rekreativna putovanja za žene kako bi se promoviralo dobro zdravlje. 
U istraživanju neplodnosti, pisci ginekoloških rasprava nisu samo razrađivali uzroke kod 
žena, nego su uključivali i informacije o muškom sterilitetu. Rimski svijet nikada nije 
podrazumijevao da i ženama treba oduzeti mogućnosti seksualnog zadovoljstva. Zato su 
helenistički i rimski ljekari i medicinski pisci operaciju otklanjanja klitorisa tretirali 
primarno kao „egipatski običaj”. 

Naravno, poradi navedenih podataka ne bi trebalo zaključivati da je rimsko društvo 
bilo idilično po interese žena, jer je to ipak i primarno svijet gdje muškarci dominiraju. 

Muškost je definirana kao umijeće vladanja sobom i vladanja drugima nižih pozicija 
na socijalnoj hijerarhijskoj ljestvici u svim segmentima života (i u ratu i u miru i svome 
domu). Sama latinska riječ virtus proizašla je iz pojma vir , i , m koji je označavao 
muškarca. Za Rimljane je i domovina bila ustvari otađbina (patria ), a matemji jezik se 
zvao „očinski jezik” (sermo patrius). 

I senatori su titulirani kao „očevi” (patres ), u riječima Jupiter, patriciji, patron osnova 
je bila riječ otac. I u riječi patron / patronus je bila osnova pojma za oca. Možda bi 
rodne odnose u klasičnom rimskom svijetu bilo najbolje definirati kao patrijahalno i 
patrilinearno društvo, ali koje nije bilo seksističko. 

Zanimljivo je da je, još od 
ranorepublikanskog doba, 
postojala institucija conventus 
matronalis koja se sastajala 
na Kvirinalu. Nadležnost se 
uglavnom ticala stvari vezanih 
za javnu etiketu, određene 
javne festivale ili kada bi 
matrona bila predstavljana sa 
insginijama tzv. „konzularnog 
braka”. Ovo bi dodjeljivali 
princepsi ženama koje bi im 
bile srodnici, a čiji su muževi 
bili nižeg društvenog statusa u 
odnosu na supruge. Tako te 
žene ne bi bile degradirane 
na društveni status svojih 
muževa. U vrijeme Elagabala 
ova skupština matrona je 
dobila i određeno oficijelno 
priznavanje. 


Freska ženske osobe koja potiče 
iz Villa San Marco iz Stabije. 

Brak 



Supružnici sa jednog grobnog reljefa. Danas se nalazi 
u Metropolitan Museum of Art u Njujorku. 


Kao i grčko društvo klasičnog i helenističkog doba, tako je i rimski svijet odbacivao 
poligamiju i poliandriju kao legalne oblike bračnog stanja. „Običaji predaka” i zakoni su 
zakonski sklopljen brak definirali kao monogamnu zajednicu muškarca i žene, i to ne kao 
dobrovoljni privatni dogovor (kao što se to danas tumači u liberalnom poimanju) dvije 
osobe, nego praktično kao instituciju od javnog značenja. 

Latinski pojam za brak je bio matrimonium , u čijem se korijenu nalazi riječ mater/majka 
definira glavnu funkciju postojanja braka u rimskom svijetu, a to je produciranje legitimne 
djece, koja će imati status rimskog građanina. 

Dionizije iz Halikarnasa navodi daje prvi bračni zakon donio još Romul. Po Dioniziju iz 
Halikarnasa to porodično zakonodavsto koje je proveo Romul je mudro i jednostavno 
definiralo brak, obaveze supruga i njihova prava. Po tome „zakonu” žena se pridružuje 
mužu u svetom braku u kojem dijeli njegovu imovinu i njegove svete obrede. Ovaj „zakon” 
je regulirao i pitanje nasljedstva i načine ophođenja prema slučajevima kada bi žena počinila 
neku što se tada smatralo lošim. Navodno je Romul definirao da se za preljubu i pijenje vina 

kažnjava smrću („jer je pijanstvo uzrok preljube”). Riječ je vjerojatno o najstarijim oblicima 
bračnih običajnih zakona, koji su kasnije postali samo „mrtvo slovo na papiru”. Tip braka 
koji Dionizije iz Halikarnasa opisuje je confarreatio. Potrebno je naglasiti da Dionizije 
svoje djelo stvara u vrijeme Augustove „restauracijske” politike, uključujući i donošenje 
porodičnih zakona. Plutarh daje sljedeće viđenje „Romulovog bračnog zakona”: „Romul je 
propisao neke zakone od kojih je oštar onaj koji ne dopušta ženi da ostavi muža, ali dopušta 
mužu da otjera ženu zbog trovanja djece ili krovotvorenja ključeva. Otpravi li je ko iz 
drugog razloga, jedan će dio imetka pripasti ženi, a drugi hramu Cerere. Ko god otpusti 
ženu, treba da žrtvuje podzemnim bogovima.” I ovaj tip braka je confarreatio. 

Najstariji oblik braka bio je vjerski obred, u kome su sudjelovali vrhovni svećenik, Jupiterov 
flamen i deset svjedoka (koji predstavljaju deset rodova kurije). Mladenka i mladoženja bi 
bili dovedeni zajedno sa matronom ( pronuba ) koja je samo jednom bila udata i koja je imala 
uzoran i dobar brak. Bračna veza bi bila posvećena od vrhovnog svećenika i Jupiterovog 
flamina sa soljenim brašnom na zajedničko uživanje i dijeljenje vode i vatre ( aquae et ignis 
communiciatio ), te bi uz propisane molitve supružnici jeli kao simbolični znak, kolač od 
pira (farreum libum ), po kome se čitav obred nazivao confarreatio. Sa ritualnim darovima 
Jupiteru, flamen je izricao molitvu Junoni, kao boginji braka, te Teri, Picumnu i Pilumnu, 
božanstvima zemlje i plodova. Stvari neophodne za ove darove koji se žrtvuju nosio je u 
košarici dječak koji se nazivao camillus , i čija su obja roditelja u to vrijeme morala biti živa. 
Zatim bi mlada prešla ispod plužnoga jarma mimo vage preko praga muževljevog 
domaćinstva i poklonivši se penatima rekla: Ubi tu Gaius , ego Gaia („Gdje ti Gaj, tu ja 
Gaja”). Ovom formulom mladenka bi ulazila u gens mladoženje. Tada bi mlada iz vlasti 
svoga „oca svoje familije” prešla pod vlast svoga muža ( cum conventione uxoris in manum 
viri), ili njegovog oca (što je bio češći slučaj) ili čak djeda (sve po agnatskoj liniji). Ovaj 
brak je onda predviđao za nevjestu i da postane mater familias, kada njen suprug postane 
pater familias. Po svemu sudeći, takav brak mogli su sklapati samo patriciji. Brak se inače 
čestitao sa riječi feliciter. 

Pored ovog vjerskog, postojao je i svjetovni oblik braka, koji se sastojao u fiktivnoj 
prodaji nevjeste mladoženji ( coemptio ), gdje nije moglo biti manje od pet svjedoka. 
Formalno je mlada kupovana za jedan novčić koji je polagan na vagu. Izvorno je 
mladoženja pitao mladu: šibi mater familias esse vellet. Nakon što je ona dala suglasnost 
slijedilo je njeno slično pitanje: šibi pater familias esse vellet. Kada je i on dao pozitivan 
odgovor, recitovala bi se molitva. Tako je ustvari obred mancipacije, i nevjesta je prelazila u 
vlast muža. Riječ je vjerojatno o rudimentu nekadašnjih prodaja i kupovina nevjesta. Brak 
se mogao sklopiti i bez ikakvih obreda ili fiktivne kupnje žena koja bi proživjela godinu 
dana u muževljevoj kući dolazila je pod vlast muža ili njegovog pater familiasa (usus ). Ta 
vlast kao da se stjecala davnašnjim posjedovanjem. Spomenuta tri načina sklapanja bračne 
veze su se zasnivala na načelu cum manu , odnosno na prelasku nevjeste u familiju muža i 
time automatsko stavljanje pod potestas supruga, njegovog oca ili djeda i izlazak iz 

potestasa nosioca svoje biološke familije. Još u ranom periodu vremena sklapani su i takvi 
brakovi u kojim žena nije stupala pod muževljevu vlast (, sine conventione in manum ili 
matrimonium sine manu mariti). Još je Zakonik 12 ploča određivao da žena koja ne želi nad 
sobom imati vlast muža (ili njegovog pater familiasa) mora svake godine odlaziti iz 
muževljevog domaćinstva na tri noći zaredom ( trinoctium ) i na taj način prekidati davnašnje 
posjedovanje. Ovi tipovi brakovi su u najranije vrijeme prakticirani od strane plebejaca. U 
prvo vrijeme, kao što je već govoreno u poglavljima koji su se bavili sukobom patricija i 
plebejaca, brak između pripadnika ova dva staleža je bio zabranjen. Patriciji su to pravdali 
religioznim stavom da su bogovi Države ustvari patricijska božanstva, i da auspicije mogu 
uzimati samo patriciji, pa su tako samo brakovi patricija bili sankcionirani/priznati od 
božanskih sila. Po toj definiciji, brakovi plebejaca u očima rimskih bogova nisu bili pravi 
brakovi, plebejka se mogla uzeti samo u matrimounium i mogla je biti samo supruga ( uxor ), 
a ne i mater familias. Prve pobjede plebejaca u političkoj borbi sa patricijima su se ticale 
upravo dobijanja prava na ius conubii. Uskoro su se sklapali brakovi tipa coemptio, usus y 
sine manu i među pripadnicima patricija i plebejaca. 

U brakovima cum manu , suprug nije mogao da kazni svoju ženu kako je on želio, u slučaju 
nekih njenih prijestupa, nego je morao sazvati iudicium domesticum , u koji bi bili uključeni 
i neki njeni biološki srodnici. Ona je mogla biti „otjerana” ili kažnjena samo za neke vrlo 
teške prijestupe. Tradicija tako navodi da je Romul odredio da ako se neko razvede bez 
dobrog razloga, da će biti kažnjen tako što bi izgubio svu svoju imovinu. Supruga ili snaha u 
cum manu verziji nije mogla biti prodata ni pod kojim uvjetima. Tako da je iako je žena 
ulazila u cum manu brakovima pod patria potestas muževljeve familije, prema njoj je 
običajno - zakonski odnos ipak bio nešto labaviji (jer je u teoriji smatran dobrovoljnim 
pristankom) nego prema drugim članovima familije (kod kojih je veza sa „ocem familije” 
nastala prirodnim putem, u kojem nije bilo izbora). 

U cum manu brakovima, žena bi bila uključena u kult familije u koji bi ulazila, i smatrala bi 
se da dijeli misterije i obrede kulta predaka kao i ostali ukućani. Time bi preko udatih žena 
dolazilo do međusobnih prožimanja familijskih kultova, jer su žene prije udaje cum manu 
bile obavezne da učestvuju u kultu familija u kojima su rođene. 

Formula Ubi tu Gaius, ego Gaia se kasnije upotrebljavala i u braku sine manu , iako je njeno 
izvorno značenje bilo izgubljeno. 

I patricijske žene su shvatile prednosti braka sine manu i ubrzo se ovaj tip značajno proširio, 
postajaći uskoro dominirajući oblik regularnog braka. Tako su brakovi bez muževljeve vlati 
(čak iako bi žena prešla da živi u kućanstvo svoga supruga) postali karakteristični za 
naredna razdoblja rimske historije, a uzimanje auspicija prije ceremonije vjenčanja smatralo 
se običnom formom. Time je brak gubio i sakramentalnu vrijednost. Naravno to nije značilo 
da je brak cum manu potpuno iščezao. Neke svećeničke dužnosti (flamines maiores i rex 
sacrorum) su mogle popunjavati samo one osobe koje su rođene u braku tipa confarreatio i 

koje su i same sklopile brak istog tipa. Ipak brakovi sine manu (jer žene nisu željele da 
prelaze pod muževljevu potestas) su se toliko raširili u svim slojevima rimskog 
stanovništva, da je postalo ugroženo čak i popunjavanje ovih preostalih svećeničkih 
dužnosti. Zato je bilo potrebno da se za vrijeme vladavine princepsa Tiberija donese 
kompromisna odluka po kojoj se cum manu opcija izbacivala iz braka tipa confarreatio. 
Brak sa sakramentalnim značenjem (samo bez rimskih bogova i odgovarajućih obreda) 
kasnije se ponovo javio u kršćanskom svijetu. 

Brak sine manu je praktično povećao ženinu slobodu jer na njom suprug imao potestas , a 
pošto je živjela fizički odvojeno (u većini slučajeva) od oca (koji je nad njom imao potestas) 
uživala je značajnu slobodu. 

I nakon ukidanja zabrane sklapanja braka između patricija i plebejaca, izbor partnera je 
ipak podlijegao određenim ograničenjima. Tako se rimski legalni brak (Iustae Nuptiae = 
regularni brak) mogao sklopiti samo partnerom koji je isto bio Rimljani/Rimljanka, ili sa 
osobom iz reda zajednica sa kojima je Rimska država imala ius conubii. Djeca iz regularnog 
braka su nazivana iusti liberi. U slučaju legalnog braka Rimljana / Rimljanke sa 
strankinjom/strancem, djeca su nasljeđivala status oca. Brak sa osobom sa kojom Rimska 
država nema ius conubii se nazivao iniustae nuptiae ili iniustum matrimonium , i djeca iz 
njega bi zauzimala poziciju roditelja (bez obzira bio on muško ili žensko) koji je imao niži 
status. Sudeći po Gajevim Institucijama, ovo pitanje mješovitog braka je ipak bilo znatno 
složenije i postajale su najrazličite varijacije po pitanju odnosa prema njemu i pitanju toga 
kakav građanski status djeca nasljeđuju. 

Za legalni brak bio je teorijski potreban obostrani pristanak mladenaca, ali praktično bolje 
reči pristanak njihovih roditelja. Za vrijeme Augustove vladavine odlučeno je da pater 
familias može uskratiti svoj pristanak samo ako je pokazao i dokazao valjane razloge za 
tako nešto, odnosno za nedozvoljavanje braka. Naravno, ugovaranje brakova je bilo znatno 
prisutnije među elitom, nego među skromnijim klasama, jer je brak mogao da ima i obilježja 
političkog, ekonomskog i društvenog cilja, dogovora ili savezništva među pojedinim 
predstavnicima elite. 

Veliki jurista Salvije Julijan je izjavio da se brak ne sklapa prisilom, nego pristankom, a 
slobodni pristanak djevojke nužan je za sklapanje brakdi^nuptiae consensu contrahentium 
fiunt; nuptiis filiam familias consentire oportet. 

Za razliku od nekih drugih kultura, u brak nisu mogla stupiti djeca. Nije postojalo neko 
precizirano pravilo o najnižoj dobi za stupanje u brak, i to je variralo između 12 i 14 godina 
starosti (za djevojke; mladići bi bili godinu - dvije stariji). Vjeridbe bi se dešavale još 
znatno ranije. 

Djevojke bi ranije stupale u brak, jer bi ranije završavale obrazovni ciklus, a i zbog bojazni 
familije da bi njena adolescencija mogla ugroziti njeno djevičanstvo i izgubiti reputaciju 

čednosti. Po pravilu su se djevojke iz nobilskih familija vjenčavale ranije u odnosu na 
djevojke iz skromnijih familija. Očekivano je da djevojka iz nobilskih familija prilikom 
stupanja u svoj prvi brak bude djevica. Djevojka je mogla odbiti brak sa osobom koju su joj 
nametali roditelji, ako bi uspjela dokazati daje predloženi mladoženja iz određenog razloga 
karakterno nepodoban. 

Gornja granica starosti za stupanje u brak nije postojala ni običajno ni zakonski. Osoba koja 
stupa u brak ne smije biti u legalnom braku sa nekom drugom osobom u tom trenutku. 
Incest je bio zabranjen, iako su u prvo vrijeme brakovi između daljih rođaka, a kasnije i 
između bližih rođaka bili sklapani. Odredbe o incestu su vremenom ublažavane, pa je na 
kraju princeps Klaudije proveo zakon po kojem je bilo dozvoljeno da se oženi sinovica. 
Istospolni brakovi nisu bili dozvoljeni, izuzev jednog Neronovog presedana. Naravno, ovaj 
Klaudijev postupak je izazvao zgražanje tadašnje rimske javnosti. 

Brak u rimskom svijetu, kao uostalom u svim antičkim kulturama nije morao 
podrazumijevati ljubav. To je bila institucija sa svrhom, a nipošto samo za zadovoljavanje 
emotivnih motiva. Brakovi su uglavnom ugovarani iz raznoraznih razloga i interesa. 
U nobilskim familijama brak je bio sredstvo političkih pozicioniranja i stvaranja 
međusobnih savezništava. Brak ostarjelog Tiberija Sempronija sa Kornelijom je imao 
značenje političkog saveza, brak Tiberija Grakha sa Klaudijom je imao odlike političkog 
vezivanja u neki reformski kružok iz kojeg će se razviti stranka populara. Fulvija je za 
muža imala Klodija, a zatim Marka Antonija koji je kasnije oženio Oktaviju. August je 
svoju kćerku Juliju tretirao kao oruđe svoje unutarnje politike, pa joj je tri puta ugovarao 
brak (rođak Marcel, Agripa, Tiberije). Primjera koji dokazuju da je brak promatran kao 
nešto sredstvo ostvarivanja određenih prozaičnih interesa ima i previše. Zato i ne treba da 
čudi pojava da se emocionalno ispoljavanje tražilo na drugim stranama, a ne u braku. Rijetki 
su primjeri da se neko iz ovih krugova vjenčao samo iz ljubavi, kao npr. Neron sa Popejom. 
Posebno je ugovaranje bilo bitno za prvi brak, za drugi i naknadne brakove supružnici su 
mogli imati više izbora. Mladići i djevojke iz skromnijih slojeva stanovništva su imali više 
slobode i izbora po ovom pitanju. 

Zaruke ( sponsalia ) su smatrane dobrim običajem, iako nisu bile zakonski neophodne. 
Obećanje u ime djevojke je davao njen pater familias ili drugi muški tutor vjereniku (samo 
ako je on bio sui iuris , znači punovlasan) ili njegovom pater familiasu. Prilikom vjeridbe su 
se davali i određeni pokloni, od kojih je najčešći bio prsten koji se nosio na prstu lijeve ruke 
koji je do maloga prsta. 

Po Aulu Geliju: „Kada otvorimo ljudsko tijelo, kao što to čine Egipćani, i seciramo ga, kako 
kažu Grci, nađemo vrlo tanak nerv koji polazi od prstenjaka i dopire do srca. Zacijelo je 
primjerenije dati čast tom prstu da nosi prsten, jer je tijesno spojen nekom vrstom veze sa 
glavnim organom.” 

Pokloni i prsten su vjerojatno rudiment vremena kada se davala kapara prije sklapanja braka 
prividnom kupnjom ( coemptio ). Običaj vjereničkog prstena se sačuvao do danas. Postojala 
je određena jezična formula kojom su se potvrđivale zaruke. Zaruke su se mogle prekinuti, 
formalni izraz za raskid zaruka je bio repudium renuntiare ili samo renuntiare. Razlozi su 
mogli biti različiti, a jedna osoba nije u isto vrijeme mogla biti zaručena sa dvije ili više 
osoba. 

Čast je nalagala da mlada u brak unese i svoj miraz {dos ili res uxoria). To je uglavnom 
osiguravao njen pater familias ili tutor. Davanje miraza je bilo više običajno, nego 
obavezno. Mirazi su mogli biti različitog karaktera (haljine, toaletni pribor, novac, itd..), 
a u pojedinim bogatim familijama miraz je mogao uključivati čak i zemljišta i robove. 
U slučaju da je mlada bila sui iuris to bi dolazilo iz njene imovine, a ako je nema onda bi 
miraz bio namirivan od rođaka. 

Miraz davan od same mladenke (ako je bila sui iuris ) ili neke druge osobe nazivao se dos 
adventicia , a miraz davan od oca mladenke je nazivan dos profecticia. U slučaju dos 
adventicia , ako supruga umre prije muža, miraz bi preuzimao muž. U slučaju dos 
profecticia, ako bi došlo do razvoda, otac bivše supruge ili ona sama (u slučaju smrti oca) su 
imali pravo zahtijevati povrat miraza. Ako bi supruga umrla prije svoga muža, njen otac je 
mogao potraživati dos profecticia natrag, ali je muž imao pravo zadržati 1/5 ovog miraza za 
po svako dijete. Postojao je i dos recepticia , koji je podrazumijevao dogovor o njegovom 
raspolaganju ili eventualnom povratku, i nakon suprugine smrti on se morao vratiti osobi 
koja gaje dala. Načelo rimskog zakonodavstva vezanog za miraz je jednostavno i zasnivalo 
se na sintagmi: „Nema miraza, gdje nema i braka.” Inače je u brakovima sine manu , 
imovina supružnika bila oštrije separirana nego danas. 

Pravila koja se bave restitucijom miraza pravila su distinkciju da li se brak završio smrću 
jednog od supružnika ili razvodom. U slučaju razvoda, pitanje reguliranja miraza nije 
zavisilo od toga čijom je krivicom došlo do razvoda. Suprugu je bio dodijeljivan beneficium 
competentiae i imao je pravo da zadrži neke dijelove miraza iz različitih razloga. 
Justinijanov kodeks je uveo određene reforme po ovom pitanju. 

Uobičajeno je miraz predavan prije samoga zaključivanja braka, ali se mogao dati i 
poslije čina vjenčanja. U slučaju braka cum manu , i imovina unešena u brak mirazom bi 
automatski postajala imovina supruga ili njegovog pater familiasa. Međutim, on je bio 
ograničen u raspolaganju sa imovinom donesenom u miraz, jer je miraz podrazumijevao 
održavanje zajedničkog domaćinstva. Iako je imao pravo rukovoditi imovinom koja je došla 
iz miraza, muž je morao tražiti saglasnost supruge kako bi zakonski mogao da učini nešto sa 
tom „miraznom” imovinom (npr. u slučaju prodaje zemlje, manumisije robova). 

U braku sine manu , napravljena je određena distinkcija u imovini donesenoj od strane 
mlade. Dio je bio rezerviran za njenu eksluzivnu upotrebu, a dio je predavan mladoženji pod 
formalnim izrazom dos. Omjeri ovih dijelova su varirali. 

Brak se sklapa spajanjem ruku. Prikaz sa reljefa. 

Za razliku od modernog doba, sklapanje braka u rimskom svijetu je spadalo u sferu 
privatnog, i nije bilo potrebe da se brak prijavljuje kod nekog državnog tijela, niti da se 
bračne ceremonije (bez obzira kojeg obima i karaktera one bile) izvode pred javnim 
dužnosnicima ili službenicima. Brak se mogao sklopiti samo ako su obje strane bile osobno 
prisutne, znači nije bilo brakova koji bi se sklapali pismom i preko posrednika. Glavni čin 
kojim se ozakonjuje brak bilo je ili spajanje ruku (dextrarum iunctio ) mladoženje i mlade u 
prisustvu svjedoka ili da mlada dopusti da bude ispraćena do suprugovog doma, vile, stana. 
Zanimljivo je da nije bilo neophodno za validan brak da supružnici žive zajedno, iako je ovo 
življenje u tipovima braka koji nisu bili confarreatio podrazumijevalo regularan brak. 



Detalj koji prikazuje vjenčanje na sarkofagu Dioskura. Druga polovica 
IV. st. n. e. Nalazi se u Musee de l'Arles et de la Provence antiques. 

Epigrafski, nadgrobni spomenika Aurelije Filematio (Aurelia Philematio). 


Dan vjenčanja je igrao veliku ulogu u životima Rimljana, a sujevjerje vezano za vjenčanje je 
kao i danas imalo zapaženo učešće. Vjenčanja se zato nisu sklapala za kalende, none, ide i 
dan koji ih neposredno slijedi, jer je to smatrano nesretnim po brak. Isto tako i maj i prva 
polovica juna nisu smatrani pogodnim (zbog praznika koji su tada održavani), a izbjegavane 
su i dies parentales (13. . 21. II.), dani (24. VIII.; 5. X.; 8. XI.) kada se Mundus otvarao. 
Vrijeme velikih praznika isto nije bilo poželjno, ne zbog toga što su smatrani nesretnim, 
nego zato što bi ljudi koji bi bili pozvani na svadbu mogli imati druge obaveze. Žene koje 
bi se vjenčavale po drugi put birale bi često upravo vrijeme ovih praznika, kako bi im 
vjenčanje bilo manje upadljivo. 

U predvečerje vjenčanja, mlada bi prvo otklonila od sebe odjeću i simbole djevojčice. 
Mlada bi oblačila tunica recta (ili tunica regilla ), koja je bila tkana u jednom komadu, bez 
poruba i spuštala se niz noge. Mladu bi uglavnom pripremala za svadbu njena majka ili neki 
drugi bliski ženski srodnik. Tunica recta je bila učvršćena oko struka sa jednom trakom koja 
je bila zavezana sa dvostrukim Herkulovim čvorom ( nodus Herculaneus ; vjerojatno zato jer 
se Herkul smatrao čuvarem bračnog života). Ovaj čvor je smio simbolički razvezati samo 
suprug. Preko tunike se nosio mladenkin veo u boji plamena (flammeum ), koji je imao 
veliko simboličko značenje za mladu. Izraz nubere („staviti veo”) je postao sinonim za 
vjenčanje žene. Specijalna pažnja je bila posvećena aranžiranju kose (stegnutu crvenom 

mrežom), a mlada je imala i vijenac od cvijeća i svetog bilja. Preko sve ove odjeće bi mlada 
stavljala ogrtač palla šafranove boje. Mladoženja je nosio togu i sličan vijenac od cvijeća na 
glavi. On je bio praćen do doma mladenke sa svatovima, koji su činili srodnici, prijatelji, i u 
utjecajnim familijama klijenti. U confarreatio braku auspicije su bile uzimane od augura, a 
kasnije bez obzira na tip braka, mogli su auspicije uzimati i haruspici koji su konsultirali 
iznutrice ovce ili druge žrtvovane životinje. Glavni dio ceremonije se obavljao u 
mladenkinom domu (samo uz iznimke to se dešavalo u mladoženjinom kućanstvu), i nakon 
što je data saglasnost (pristanak) za brak i tako on sklopljen, započela je zabava ( cena 
nuptialis). Kako je vrijeme odmicalo ove zabave vjenčanja su kod bogatih familija postajale 
sve estravagantnije i luksuznije, i u vrijeme Augustove vladavine je predložen zakon o 
ograničavanju svadbenih troškova do 1000 sestercija. Kao reminisenciju na legendarnu 
otmicu Sabinjanki, mladoženja je mogao i izvesti predstavu otimanja mladenke iz ruku 
njene majke, uz prikaz simbolične sile. Nakon zabave je mlada otpraćena u njen novi dom u 
ceremoniji koja se zvala deductio. Ova procesija je bila esencijalna za validnost braka i 
nikada nije bila izostavljena. U svečanoj procesiji od mladenkinog kućanstva do onog 
mladoženjinog mogao je učestvovati veliki broj ljudi, i slično su se odvijale kao i današnje 
subotnje svadbene povorke. U svadbenoj povorci bi se pjevali feskenini, a masa bi 
izvikivala vjenčani krik, drevni običaj čije značenje ni sami Rimljani nisu razumijevali. Taj 
krik su ustvari bile varijacije Talassius ili Talassio , vjerojatno imena nekog sabinjanskog 
božanstva. Livije navodi da je to bilo pretpostavljeno ime jednog senatora iz vremena 
Romula. Mlada je sa sobom nosila i tri novčića i bacajući jedan od njih učinila bi žrtvu 
Larima sa raskršća, drugi bi dala mladoženji kao simbol miraza koji je donijela i treći je 
davala Larima kućanstva u koji bi došla. Mladoženja bi uz put bacao orahe među masu, 
običaj koji se sačuvao do danas kada se bacaju riža, slatkiši i novčići u masu. Orasi su bili 
simbol plodnosti. Mlada bi u procesiji bila praćena sa tri dječaka (patrimi et matrimi ), od 
kojih je ona dvojicu držala za ruke, a treći je nosio baklju od bijelog trnja (spina alba). Prije 
samoga ulaska u kućanstvo mlada bi bila nježno prenesena preko praga, vjerojatno kako se 
slučajno ne bi udarila o prag što se općenito smatralo veoma lošim predznakom. I zatim bi 
se vrata zatvarala pred masom, a unutra bi bili primani samo pozvani gosti. Suprug je svoju 
ženu primao u atriju i ponudio joj je „vatru i vodu”, a mlada bi pripalila ognjište kućanstva 
sa spina alba , a onda bi se ova baklja bacala među goste, koji bi se borili za njen posjed jer 
je to donosilo sreću (slično danas u formi bacanja bidermajera). Ceremonija se nije morala 
završiti samo prvog dana, i mogla se odvijati i u toku narednih dana. Naravno, ceremonije 
vjenčanja nisu bile zakonski ni strogo običajno propisane, i procesije i načini vjenčanja 
općenito su varirali zavisno od bogatstva pojedinaca, filozofskih ili vjerskih uverenja, većeg 
ili manjeg držanja tradicionalnih običaja, pokondirenosti ili skromnosti onih koji 
organiziraju vjenčanja, slično uostalom kao i danas. Sama ceremonija vjenčanja je mogla 
biti još detaljnija i formaliziranija nego što je opisana, ali je mogla biti i znatno skromnija. 
Brak je sklopljen u trenutku kada mladoženja i mlada, ohrabreni božanskom saglasnošću 

(koju su dobili preko auspicija) zajedno izraze želju da se bračno vežu, dok je sve ostalo 
dodaci bez kojih se može. Kada se Katon Mlađi ponovo oženio sa Marcijom, oboje su se 
složili da im ti dodaci nisu potrebno, i prisegnuli su jedno drugome bez lažnog sjaja i 
ceremonijala. Čak nisu imali ni svjedoke, niti su pozvali svoju rodbinu. 




Priprema mladenke. 


Flammeum 


Brak bilo kojeg tipa nije predviđao da žena mora uzeti muževljevo gentilno ime, za razliku 
od sadašnje situacije gdje žene uobičajeno uzimaju i muževljevo prezime. Djeca su u 
republikansko doba uobičajeno dobivala samo očev nomen, kognomen pa i agnomen. 
U vrijeme principata djeca su mogla u svoje ime ubaciti i nomen i kognomen majčine 
familije. To se često radilo kako bi se prikazalo porijeklo od uglednih predaka i sa majčine 
strane. To je dovodilo do stvaranja obimnih imena, slično kao što se danas zadržalo u 
iberskom romanitetu. 

Rimski zakoni i običaji su smatrali prevarom ako oženjeni muškaraca počini ljubavni ili 
seksualni akt sa ženom koja je bila u braku sa drugom osobom ili sa neudatom djevojkom. 
Prevarom se nisu smatrale takve veze sa prostitutkom ili robinjom. Kazna za one koji su 
varali je bila različita u odnosu na epohe razvitka rimskog svijeta. Po svemu sudeći teške 
kazne za preljubu historijska vrela koja govore o periodu Republike, tumače u smislu 
arhaičnih rudimenata, a ne stvarne primjene. Prevara je smatrana privatnom stvari familije, 

koja je morala da u okviru svojih kapaciteta riješi ili ne riješi to pitanje. Ali iako nije bila 
teški kriminalni čin koji je kontinuirano izvođen pred sud, ipak je bila slučajeva kada je 
pitanje preljube supruge iznošen pred edile radi presuđivanja. 

Prema Katonu Starijem, suprug je imao drevno pravo da ubije svoju suprugu ako je uhvati u 
činu preljube. Ako je ovo pravo i stvarno postojalo, to je više bilo stvar običaja, nego 
zakonodavstva i samo bi se primjenjivalo na supružnike vezane brakom tipa cum manu , koji 
je sa Kasnom Republikom postao iznimno rijedak. Ustvari dosadašnja izvorna građa ne 
detektira nijedan slučaj po kojem je žena po ovom pravu ubijena zbog preljube od strane 
svoga muža ili svoga oca za vrijeme Republike. Preljuba bi se uglavnom završavala 
razvodom, kao i danas. Situacija se po pitanju preljube posebno pooštrila sa augustovskim 
porodičnim zakonodavstvom, i to posebno ako je udata žena bila uključena u preljubu. 
I pored oštrijih zahvata u samo vrijeme augustovskog režima, izgleda da se njegove oštre 
odredbe koje se tiču sankcija nisu bap primjenjivale. Izvorna građa ne daje podatke da su 
supruzi upadali u ložnice svojih žena i ubijali njihove ljubavnike u stilu renesansnog doba. 
Čak ni kasniji princepsi kao Domicijan i Hadrijan, čije su supruge izgleda imale vanbračne 
afere, nisu počinili neki radikalni i oštri obračun ni sa svojim ženama ni sa njihovim 
eventualnim ljubavnicima. 

Rimsko pravo nije dozvoljavalo porodično nasilje supruga nad svojom ženom. Katon Stariji 
je za onoga koji tuče ženu ili dijete govorio da diže ruku na najsvetiju od svetinja i da je 
veće hvale vrijedno biti dobar suprug nego veliki senator, a kao primjer je uzimao Sokrata 
kojemu se divi jer je u odnosu sa ženom neugodne naravi i tupavim sinovima uvijek bio 
ljubazan i dobroćudan. Od istaknutih Rimljana za vrijeme Republike se očekivalo da 
se prema svojim suprugama ponašaju dolično. Najpoznatiji slučaj porodičnog nasilja je 
Neronov udarac trudne Popeje Sabine zato jer gaje kritizirala. 

Teorijski razvod je u rimskom svijetu bio moguć još od njegovih ranih razdoblja, o čemu 
govori i već citirani Plutarhov podatak o „Romulovom bračnom zakonu” po kojem je muž 
iz određenih razloga mogao ostaviti ženu. „Romulov zakon” je praktično sprečavao muža 
(jer bi ga doveo na rub bankrotstva) da ostavi ženu iz nekih drugih razloga. Na osnovi niza 
primjera koje nude tradicijski i historijski podaci, u interesu stabilnosti familije do III. st. 
p. n. e. razvod od supruge zavisio je samo od osude i dokazane krivnje koja se rješavala na 
porodičnom vijećanju. Zakonik 12 ploča je dopuštao mužu da, na osnovi odluke takvog 
vijećanja, zahtijeva od svoje supruge ključeve kuće kojima je ona upravljala kao gospodarica 
i iz koje će biti otjerana: claves ademit, exegit. Međutim, izvorna literarna građa, u svojoj 
antikvarnoj nostalgiji za starim dobrim vremenima morala, navodi da je prošao značajan 
vremenski period u odnosu na Romulovo doba kada se desio prvi stvarni razvod. 

Po Dioniziju iz Halikarnasa prvi razvod se desio 231. god. p. n. e. za vrijeme konzula Marka 
Pomponija Mata (Marcus Pomponius Matho) i Gaja Papirija Masa (Caius Papirius Maso). 
Spurije Karvilije je bio prvi koji se razveo od svoje žene zato što nije imao djecu sa njom, 

a opravdanje mu je bilo to da se pred cenzorima bio obavezao da će dobiti djecu (što 
potvrđuje i Aul Gelije). Zbog toga što se razveo od svoje supruge, Karvilije je na sebe 
navukao prezir i mržnju tadašnje rimske javnosti. Karvilijev razvod spominju i Aul Gelije, 
Valerije Maksim i Plutarh. Gelije u svojim „Atičkim noćima” dva puta pravi različite 
reference o prvom rimskom razvodu. Prvi put pozivajući se na djelo Servija Sulpicija 
(,Servius Sulpicius ) o mirazu, navodi da se Karvilijev razvod (Karvilijeva supruga nije mogla 
roditi zbog nekog fizičkog problema) desio 227. god. p. n. e. za vrijeme konzula Publija 
Valerija Flaka (Publius Valerius Flaccus) i Marka Atilija Regula ( Marcus Atilius Regulus). 
Drugi put taj razvod stavlja u 223. god. p. n. e., i ovaj put uz spominjanje obaveze/zakletve 
prema cenzorima i neplodnosti djece, Aul Gelije navodi da su na ovaj čin Karvilija naveli 
njegovi prijatelj i. Valerije Maksim Karvilijev razvod stavlja u 604. god. p. n. e., a Plutarh u 
524. god. p. n. e. Valerije Maksim opet spominje da je Lucije Anije ( Lucius Annius) 
307/306. god. p. n. e. ostavio svoju ženu a da nije prije toga konsultirao o tome pitanju svoje 
„prijatelje” (odnosno nije uzeo u obzir implikacije takve odluke na one koji su se nalazili u 
okviru njegovih mreža amicitia i klijenta), radi čega su ga cenzori izbacili iz Senata. Inače, 
u konzulskim listama se nailazi na dvije osobe sa imenom Spurije Karvilije i to Spurije 
Karvilije Maksim (konzul za 293. i 272. godine p. n. e.) i Spurije Karvilije Maksim Rug 
(,Spurius Carvilius Maximus Ruga ; 234. i 228. god. p. n. e.). Najvjerojatnije je najtačniji 
Gelijev podatak (koji inače Karvilija oslovljava i sa Rug), posebno jer se nakon 227. god. 
p. n. e. Rug više ne pojavljuje u konzulskim listama. Ako je tačan podatak Dionizija daje 
Karvilije bio izložen preziru i mržnji naroda nakon čina razvoda, onda bi bilo teško 
očekivati da on bude izabran ponovo za konzula 228. godine p. n. e. Ciceron (u okviru 
Filipika) navodi da je u Zakoniku 12 ploča bila predviđena procedura razvoda. Moguće je 
daje do konfuzije u datumima prvog razvoda i mogućnosti razvoda kod navedenih autora 
došlo jer postoji više tipova brakova. Vjerojatno se Karvilijev razvod ustvari odnosi na prvi 
razvod braka tipa confarreatio. 

Da se i u drugoj fazi Srednje Republike na razvod gledalo sa dozom prijekora dokazuje i 
Plutarhov opis razvoda Emilija Paula (pobjednik u bitci kod Pidne op. a.) od njegove prve 
supruge Papirije: „... i nakon što je živio sa njom dugo vremena, razvede se od nje premda je 
sa njom imao lijepu djecu. Ona mu je naime rodila preslavnog Scipiona (razoritelj Kartagine 
i Numancije op. a.) i Fabija Maksima. Nikakav zabilježe razlog za razvod nije došao do nas, 
nego čini se da ima neke istine u pričici o razvrgnuću braka. (Plutarh navodi pričici op. a.) 
Razveo se Rimljanin od svoje žene, a kada su ga prijatelji kudili: Nije li pametna? Nije li 
lijepa? Nije li plodna. On ispruži cipelu na nozi (Rimljani je zovu kalkej), pa reče: Nije li 
lijepa? Nije li nova? Ali niko od vas ne bi mi znao reći mjesto gdje me žulja.” (Plutarh daje 
svoje mišljenje o razlozima razvoda op. a.) Jer stvarno, velike i općepoznate greške 
razdvajaju jedne žene od muževa, ali kod drugih sitne i česte zađe viče zbog neke 
neugodnosti ili nesklada naravi, što niko drugi ne primjećuje, stvaraju također neizlječiva 
otuđenja između onih koji žive zajedno.” 

Nakon stoje pojava razvoda zaživjela, to je otišlo u drugu krajnost. Rimljani su tako počeli, 
a da više nije bilo negodovanja ili sablazni, da se oslobađaju svojih supruga i zbog 
najmanjih sitnica i razloga. U prvo vrijeme su samo muškarci imali pravo na pokretanje 
razvoda, ali su to pravo kasnije počele dobivati i žene, posebno kako je jačala uloga žene u 
Kasnoj Republici. Ako je žena ušla u brak pod utjecajem svojih roditelja ili najbližih muških 
genetskih rođaka, trebalo je da oni kažu samo jednu riječ da bi ona prekinula tu vezu i tako 
bila rastavljena —> abducere uxorem. Ako je bila sui iuris , žena je i sama odlučivala o 
razvodu. Kao što je u utjecajnim familijama i brak mogao biti alijansa sklopljena iz 
političkih razloga, tako je razvod služio kao šansa za raskidanje starih, formiranje novih 
političkih, društvenih i ekonomskih veza. Zato i ne treba da čudi veliki broj brakova i 
razvoda koji su se dešavali u životima ambicioznih Rimljana/Rimljanki u vrijeme Kasne 
Republike i principata. U to vrijeme razvod braka je u potpunosti izgubio bilo kakvo 
obilježje srama, prezira ili prijekora kao što je to bilo u ranijim razdobljima, i postao je 
normalna i raširena pojava među tadašnjom rimskom elitom. 

Sula je imao pet brakova (sa lulia Caesaris, Aelia, Cloelia, Caecilia Metella, Valeria - 
polusestra govornika Hortenzija, koja je i sama bila razvedena), Julije Cezar je imao tri 
braka, Pompej Veliki čak pet brakova (sa Antistia, Aemilia Scaura, Muda Tertia, lulia, 
Cornelia Metella ), Ciceron je imao dva braka (Terencija i Publilija). Sama Terencija se 
nakon Cicerona još dva puta udavala i to prvo za Salustija Krispa, a onda za Mesalu 
Korvina da bi umrla prešavši sto godina života. Fulvija je imala tri muža i to prvo Klodija 
Pulhera, zatim Skribonija Kuriona i na kraju Marka Antonija. Sam Marko Antonije je imao 
čak pet brakova, od kojih su mu četiri bila priznata po rimskim zakonima (ona sa 
Kleopatrom to nije bio). 

Da bi se sada neko razveo bila je dovoljna volja samo jednog supružnika, samo zato što su 
to on ili ona tako željeli. Više nije bio potreban razlog. Pošto je to bila privatna stvar, i 
razvod se rješavao samo u okviru te privatnosti i nije trebalo obavijestiti o tome neku javnu 
instituciju kao danas. Pošto su nedostajali neki javni dokumenti o razvodu, dolazilo je do 
konfuzije u praćenju brakova i razvoda pojedinaca. U razvodu je najteže bilo pitanje 
imovine, odnosno ženinog miraza. Bivši suprug je mogao zatražiti dio miraza na osnovi 
zajedničke djece. I pored pokušaja augustovske tradicionalističke restauracije, razvodi 
brakova su ostali uobičajeni i u vrijeme principata. Porodično zakonodavstvo nije išlo na 
zabranu razvoda, jer je njegov cilj bila produkcija zakonite djece, pa je bilo nebitno je li se 
to dešavalo u jednom ili više brakova. August nije mogao, a izgleda nije ni htio, da spriječi 
razvode, nego se zadovoljio time da se u to unese nešto reda. Tako je i u augustovsko doba 
bila dovoljna samo volja i izrijeka jednog supružnika da dođe do razvoda, ali je sada bilo 
zahtijevano da se to izrekne u prisutnosti sedam svjedoka. Uostalom i sam August se tri puta 
ženio i dva puta razvodio. Zato se i nastavila praksa da se pojedinci u višim slojevima po 
više puta žene ili udaju. Posebno su žene bile ohrabrivane da se preudaju nakon smrti muža 
ili razvoda. Tadašnji ljekari su vjerovali da žena može da ozbiljno oboli ako joj je uskraćena 
seksualna aktivnost. 

Novi brakovi su bili čest slučaj, posebno među elitom. Dok nije postojao neki formalni 
period „čekanja” za udovce, uobičajeno bi bilo da žene ostanu u žalosti 10 mjeseci prije 
nego što se preudaju. Naravno bilo je i osoba koje su donosile i odluku da se više nikada ne 
preudaju. Najbolji primjer pruža Komelija, majka Grakha, koja je nakon smrti supruga 
odbila bračnu ponudu Ptolemeja VIII., odlučivši da ostane univira (matrona udata za samo 
jednog muškarca). Ako bi žena zatrudnila prije nego što joj je muž umro ili se od njega 
formalno razvela, dijete se smatralo njegovim. Nijedan zakon nije zabranjivao trudnicama 
da se preudaju. Tako je Oktavijan oženio Liviju dok je ona bila u šestom mjesecu trudnoće, 
noseći sina Druza (koji je začet dok je ona bila formalno u prethodnom braku). Oktavijan je 
od pontiflka tražio mišljenje da lije moguće da oženi Liviju dok je bila trudna. Oni su mu 
odgovorili da ako nema sumnje u začeće (odnosno u očinstvo djeteta) nema nikakvih 
zapreka da se odmah vjenča. 

Tako je došlo do prave pošasti razvoda unutar visoke rimske elite, a i trka za mirazom 
postaje čest razlog sklapanja brakova. Pojedinci su postajali pravi sužnjevi miraza, koji bi 
dolazili sa brakom, i ulazili su iz jednog dobrostojećeg braka u drugi. Radi toga žena počinje 
da stiće i nadređeni položaj nad suprugom. Po Seneki: „Nijedna žena ne stidi se da prekine 
svoj brak, budući da i najglasovitije gospođe običavaju da godine broje ne više prema 
imenima konzula već prema imenima svojih muževa. Razvode se da bi se preudale. Udaju 
se da bi se razvele. —> exeunt matrimonii causa, nubunt repudii ”. 

Posebno mjesto u ovom razmatranju zauzima pojava konkubinata ( contubernium ), 
odnosno stupanje muškaraca u ljubavne veze sa drugim ženama, izuzev sa prostitutkama. 

Izvorno je riječ contubernales ( guokt | voi ) označavala grupu vojnika koja je prebivala u 
istom šatoru ili u istoj garnizonskoj prostoriji. Porijeklo riječi je iz pojma taberna , koji je po 
Feštu, bio originalni naziv za vojni šator jer je bio rađen od ploča ( tabulae ). Mladići iz 
uglednih familija koji su pratili vojskovođu ili namjesnika provincije u svrhu sricanja 
iskustva su isto zvani njegovi contubernales. 

U širem značenju ovaj izraz se počeo primjenjivati na osobe koje su imale intimnu vezu i 
živjele pod istim krovom, a zbog zakonskih ograničenja ili nekih drugih razloga nisu 
mogled stupiti u regularni brak. Taj izraz se odnosio i na profesionalne vojnike (koji dok su 
bili u službi nisu smjeli biti oženjeni) i na žene sa kojima su oni živjeli, te na „brak” između 
robova. Njihova veza kao i mjesto u kojem su boravili se zvalo contubernium. Nekada se 
bilo kakvo zajedničko boravljenje nazivalo ovim izrazom, pa je tako Ciceron u pismu 
svome prijatelju Atiku Julija Cezara nazvao contubernalis Kvirina, aludirajući na činjenicu 
daje Cezar dozvolio da se njegova statua podigne u hramu Kvirina. 

Te veze nisu bile u formi avantura, zabavljanja, vanbračnih izleta nego bi bile neka vrsta 
braka bez oficijelnog sklapanja braka. Možda bi najviše odgovaralo današnjoj formi 
„zajedničkog života”. Pošto je poligamija bila zabranjena, konkubinat bi se mogao smatrati i 
nekom surogat varijantom ostvarivanja poligamnih sklonosti muškaraca. Ova pojava se 

tolerirala do razine do koje nije ugrožavala integritet familije. U konkubinat bi se ulazilo i 
kada bi neko želio da bude zajedno sa nekom osobom, ali to nije mogao jer su on ili ona 
poticali iz zajednica koje nisu imale ius conubii sa rimskim građanima. Konkubinat je 
bio i dobro rješenje za premošćivanje segregacijskih, klasnih barijera, posebno onih 
ustanovljenih augustovskim porodičnim zakonodavstvom. Tako je senator mogao da 
„privede” oslobođenicu ili bivšu prostitutku, odnosno da bude sa ženom sa kojom je to želio 
biti. Indirektno je augustovsko porodično zakonodavstvo dalo prvo legalističko priznanje 
konkubinata, u smislu veze bez bračnog statusa. Sam naziv konkubine u rimskom društvu 
nije bio pežorativan, kao što je to danas. Nekada se znalo desiti da konkubine postanu 
i zakonite supruge po rimskom zakonu. Zanimljivo je da su Rimljanke mogle ulaziti 
u konkubinat sa muškarcima koji su bili odgovarajućeg statusa ili su bili van okvira 
ius conubii. 

Konkubinat je bio prisutan i za vrijeme Kraljevine i Republike, ali ne toliko kao za 
principata. Zanimljiv je slučaj Scipiona Starijeg koji je bio prilično sklon vezama sa 
ženema, van okvira oficijelnog braka. Ironijom sudbine njegovom razvitku je najviše 
doprinijelo augustovsko porodično zakonodavstvo, posebno odredbe koje su uvodile klasnu 
segregaciju u sklapanju brakova. Po Svetoniju, Marko Antonije je prebacivao Oktavijanu 
da se razveo od Skribonije jer se ona potužila na značajan utjecaj njegove konkubine. 

Djeca iz konkubinatskih veza nisu smatrana legitimnim i nisu imala pravo na nasljedstvo. 
Djeca su nasljeđivala status majke i po zakonu nisu spadala po potestas svoga oca. Zato 
su pojedinci iz senatorskog reda često ulazili u konkubinat, nakon smrti prve žene, tako 
da djeca iz te druge veze ne bi mogla potraživati nasljedstvo i time ugrožavati poziciju 
djece iz regularnog braka. Konkubine nisu imale neki značajan oslonac u rimskom 
pravu, i poglavito su zavisile od svojih patrona. Na osnovi zakona koji se pripisuje Numi 
Pompiliju, konkubinama je bilo zabranjeno da učestvuju u bogoslužju Junoni, jer je ova 
bila boginja braka. 


Seksualnost u rimskom svijetu 


Rimski svijet u odnosu na kasnija historijska razdoblja Euromediteranskog pojasa se u 
pogledu odnosa prema seksualnosti razlikovao u temeljnom postulatu —> za Rimljane, kao 
uostalom i za Grke i druge neabrahamističke narode, seks može biti nemoralan, ali nije 
grijeh. Za abrahamistički religijsko - kulturološki okvir seks može biti moralan, ali je grijeh 
koji se može samo sakramentalno opravdati. Naravno u oba pogleda postoji čitav niz 
varijacija unutar njih samih. 

Freska iz Pompeja koja prikazuje seks na brodu koji plovi rijekom Nil. 
Freska se danas nalazi u Museo Archeologico Nazionale u Napulju. 


Zbog ideološke dominacije abrahamističkih denominacija u euromediteranskom području 
koja traje već duže od 1600 godina, razvijana je pogrešna predstava o odnosu prema 
seksualnosti u klasičnom rimskom svijetu. Shvatanja abrahamističkih denominacija o 
seksualnosti proizlaze iz tumačenja o grijehu, te se tako nije mogao na pravilan način 
razumijevati odnos prema seksualnosti u grčko - rimskoj kulturnoj ekumeni. Tako se ovaj 
vrlo vidljivi fenomen grčko - rimske kulturne ekumene sagledao samo kroz prizmu 
abrahamističkog morala i sustava vrijednosti. Sa druge strane, ideolozi postklasičnih epoha 
su željeli što je moguće više negativno oslikati taj period. Zato je rimski svijet promatran i 
objašnjavan kao neko orgijastičko društvo, slično kao što su starozavjetni proroci opisivali 
svoje nejevrejske neprijateljske i suparničke susjede. Zato je u pučkoj kulturi namjerno 
stvoren lažni mit o klasičnom rimskom svijetu u kojem „caruju” nesputane seksualne 
slobode, seksualna nasilja, perverzije, u kome se čednost „gazi” na sve strane, kao daje riječ 
o nekoj Sodomi i Gomori. Time su postklasične dominantne i vladajuće religije i ideologije, 
najviše abrahamistička rimokatolička denominacija koja je kontrolirala izvorni dio 
klasičnog rimskog svijeta, željele sebe predstaviti kao pozitivan kontrast svijetu kojeg su 
idejno porazile, i koji je kao bio razvratan, dekadentan i bezbožan. Naravno, istina je sasvim 
drugačija i uopće ne odgovara stereotipima koje su kreirali ideolozi postklasičnih društava, a 
nažalost prihvatili i moderni propagatori masovne kulture. 

Seksualnost, i njene izražajne manifestacije kao što su akti fizičkog odnosa, erotizam, 
romantika, zaljubljiva emocionalnost su uvijek bile povezivane primarno sa ulogom žene. 
Drevni jevrejski proroci, koji su oblikovali srž abrahamističke dogmatike, su bili po pravilu 
sa određenim kompleksima prema ženama. Pošto se smatralo da najveća moć žena u odnosu 
prema muškarcima proistiće iz njihove seksualnosti, da bi se održavala superiornost muškog 
svijeta, to glavno „oružje” žena se moralo sputavati i ograničavati. Jevrejski proroci su u 
borbi za jahvistički, „muški” kult, žestoku borbu vodili protiv različitih ženskih boginja, 
posebno onih koje su se povezivale sa kultom plodnosti, pa su zato i razvijali taj paranoidni 
specifični strah od ženske moći, u prvom redu od seksualnosti. Iako je rimski svijet bio 
patrijahalno i patrilinearno društvo, i iako se seksualnost isto promatrala kao moćno 
sredstvo kojim žene mogu ostvarivati svoju moć, manipulativnost i snagu, nikada rimsko 

društvo (naravno sve dok kršćanstvo ne prevlada) nije dostiglo takve nivoe suzbijanja 
žena i njihove seksualnosti kao u slučaju abrahamističkih shvatanja. Od Rimljanki 
se očekivalo održavanje seksualnog integriteta (pudicitia ) i izbjegavanje seksa izvan 
okvira braka. 

Regulacije u ponašanju i muškaraca i žena prema svim manifestacijama seksualnosti 
su proizlazile iz „običaja predaka”, osjećaja sramote (pudor ), određenih zakonskih 
odredbi i posebno djelovanja cenzora (u republikansko doba) i princepsa i dominusa 
(u postrepublikansko doba). 

Seksualnost u antičkom periodu, za razliku od abrahamističkog odnosa, nije bila sabijena u 
kutove stroge privatnosti (i ograničena strogim i krutim regulama), niti izopćena iz javnog 
diskursa, nego je bila prisutna čak i u određenim religijskim i kultnim manifestacijama, 
posebno onim vezanim za rituale plodnosti. Dok su u abrahamističkom svijetu polni organi 
skriveni pod prizvukom sramote, u antičkom svijetu njihovi pojedini izrazi su mogli biti 
smatrani i svetim, jer simboliziraju plodnost, materinstvo, snagu, moć koja tjera zlo. 
Vestalke su tako čuvale i „sveti falus”. Od muškaraca koji su služili u određenim 
svećeničkim kolegijama se očekivalo da budi oženjeni i imaju familije. Seks je direktno 
povezivan sa razmnožavanjem i samim tim je predstavljao suštinu glavne društvene forme - 
bračnog života, pa je bio neophodan za postojanje Države. Mnogi i rimski praznici su imali 
elemente seksualnosti, kao što su Lupercalia (koja se slavila sve do V. st. n. e.), Floralia 
(koja je uključivala plesanje u nagosti), u određenim aprilskim praznicima su učestvovale 
i prostitutke. 

Žene su 1. IV. slavile Fortuna Virilis („Muška Sreća”), na praznik Veneralia (praznik 
Venere). Po Ovidiju su se tada prostitutke pridruživale udatim ženama u ritualnom čišćenje i 
„oblačenju” statue „Muške Sreće”, iako je i tada bilo nekih segregacijskih postupaka prema 
prostitutkama i drugim nečasnim osobama. Prostitutke su 23. IV. (istog dana kada je bio i 
praznik Vinalia ) nudile darove u hramu Venus Erycina , manifestacije Venere koja se 
povezivala sa prostitutkama. Toga dana 181. god. p. n. e. je bio posvećen drugi hram u 
Gradu (na Kvirinalu) ovoj Venerinoj manifestaciji. Pueri lenonii je slavljen 25. IV., istog 
dana kada i Robigalia , arhaični agrikulturni festival. 

Temeljna sveta veza seksualnosti i rimskog svijeta (odnosno njegove reprodukcije i 
prosperiteta) je boginja Venera, koja se smatra i pramajkom rimskog naroda preko svoga 
sina Eneje. 

Za vrijeme I. građanskog rata, Sula je izdavao i novac sa okrunjenom Venerom 
kao njegovim osobnim božanstvom, i sa Kupidom koji je držao palminu granu kao 
simbol pobjede. Sula je nosio i naziv Epaphroditus („Afroditin vlastiti”), prije nego što 
je postao diktator. 

Novčić sa okrunjenom Venerom i sa Kupidom. 


Falus ( phallus ) se pojavljuje u mnogim aspektima rimske kulture, od nakita do zvona i 
svjetiljki, a korištenje i kao amulet za zaštitu djece i trijumfatora od uroka. Smatralo se da 
falus ima moć da odvrati uroke i druge zloćudne natprirodne sile, pa je zato korišten kao 
amulet (fascinum ). Preveliki falus je u rimskoj umjetnosti uvijek povezivan sa Prijapom 
(izvorno grčko božanstvo plodnosti, čije su statue bile smještene u vrtovima kako bi se 
odvratili lopovi. U ovoj svrhi postojali su recitali koje je kao izgovarao Prijap, a kojima se 
prijetilo lopovima najrazličitim kaznama. Zanimljivo je da postoji oko 120 zabilježenih 
latinskih pojmova i metafora za penis, što dovoljno ukazuje na opsesiju falusnom snagom. 
U Muzeju grada Sarajeva nalazi se jedan objekt (u obliku tave, patere) sa primjerom 
izrađenog falusa u erekciji, u funkciji drške. 



Brončano falusni tintinabulum (zvončići). 
Pronađen u Herkulanumu. Danas se nalazi 
u Museo Archeologico Nazionale. 

Brončani falusni (u obliku lava) 
tintinabulum. Danas se nalazi u 
British Museum u Londonu. 













I ženski polni organ je bio veoma prisutan i u literarnom izrazu i u slikovnom i drugom 
umjetničkom prikazivanju. Postojao je isto čitav niz izraza za ženski polni organ, a Kupid 
je izražavao želju, pohotu, a Prijap ( Priapus ; božanstvo uvezeno iz grčkog svijeta) je 
predstavljalo žešću i smiješnu požudu. Mutunus Tutunus je promovirao bračni seks. 
I božanstvo Liber je nadgledao fiziološke reakcije tokom seksualnog akta, a direktno je 
vezan i sa oficijelnim ulaskom dječaka u pubertet. Po ljubavnim pjesnicima dječak je 
postajući mladić, pod okriljem Libera ostavljao nevinost djetinjstva (pudor ) i dobijao 
ljubavno - seksualnu slobodu. 



Žena koja boji statuu Prijapa. Freska iz Časa del Chirurgo u Pompejima. 
Danas se nalazi u Museo Archeologico Nazionale. 

Mozaik na ulazu u caldarium kuće 
Menandera u Pompejima. Gornji dio 
prikazuje crnog slugu, a donji dio 
prikazuje spremnik za ulje uokviren sa 
strugačima u rasporedu koji oslikava 
ženski polni organ. 


Izvorna građa koja govori, opisuje ili samo prikazuje seksualnost u rimskom svijetu je 
relativno bogata i sadržava pravne akte, medicinske tekstove, druge podatke iz literarnih 
djela (posebno poezije), epigrafske zapise, grafite, freske, mozaike, skulpture, reljefe, 
amajlije... Čak se i na svjetiljkama često nailazi na prikaz seksualnog čina. 



Heteroseksualni čin prikazan na uljanoj 
svjetiljci. Danas se nalazi u Romisch- 
Germanischen Museum u Kelnu. 


Muški homoseksualni čin prikazan na 
uljanoj svjetiljci. Danas se nalazi u Romisch- 
Germanischen Museum u Kelnu. 

Freska iz Pompeja koja prikazuje ženski homoseksualni akt 


Najvažniji autori koji daju podatke o seksualnosti u rimskom svijetu su dramaturg Plaut (čiji 
su zapleti često zasnovani na seksu i mladim ljubavnicima koji su odvojeni poradi različitih 
uzroka), Katon Stariji koji tome pristupa sa moralističkih, tradicionalno italskih postavki 
(naravno u potpunosti različito od abrahamističkog moralisanja), pjesnik Lukrecije koji 
predstavlja epikurejski odnos prema seksualnosti, Katul čije poeme zahvataju široki raspon 
seksualnost od čedne romantike do same obscenosti, Ciceron čiji govori i pisma često 
sadržavaju tračeve ih aluzije na nečiju ih opću seksualnost, pjesnici augustovskog doba 
(posebno Ovidije sa svojim djelima), Marcijala, Juvenal. Ovidije čak i daje listu pisaca koji 
su se bavili tematikom seksualnosti. 

Pjesnici kasne Republike i augustovskog doba su odbacili tradiciju muške dominacije 
u seksualnosti i bih su spremni da se prepuste „ljubavnom ropstvu” (servitium amoris ), 

gdje bi patili zbog neuzvraćene ili slabo uzvraćene ljubavi. Ovidije je odstupio djelimično 
od ovog pravila, i on savjetuje u potpunosti prepuštanje seksualnom i ljubavnom žaru, 
nudeći i savjete o tehnici upražnjavanja strasti koje proizlaze iz seksualnosti. 

Postojali su i grčki priručnici o seksu i pornografski spisi koji su bili publicirani pod 
imenom čuvene hetere/kurtizane. Djelo sa snažnim seksualnim nabojem je bilo 
(Mi^pmaKa) od Aristida, koje je preveo Kornelije Sizena (jedan od pretora iz 78. god. 
p. n. e.). Nakon bitke kod Kare, Iranci su u prtljagu Krasa našli i primjerak Aristidovog 
djela. U II. st. n. e. je vrhunac objavljivanja djela i tekstova sa seksualnom sadržinom i na 
grčkom i na latinskom jeziku. U III. st. n. e. seksualnost se povlači iz literature, izuzev za 
medicinske rasprave i na kršćanske autore koji su raspravljali o seksualnosti u okviru 
teološke dogmatike. Tertulijan i Klement Aleksandrijski su tako debatirali da li je čak i 
bračni seks za razmnožavanje dozvoljen na osnovi kršćanske dogmatike. Posebno mjesto 
zauzima martirologija, gdje se fokus stavljao na testove kršćanske čednosti i morala ili na 
seksualna mučenja i iživljavanja posebno nad kršćankama. Posljednji predstavnik 
obscesivnog humora bio je Galorimljanin Ausonije (IV. st. n. e. iz Bordoa). 



Južni zid cubiculuma u Časa del Centenario u Pompejima sa freskom 
sa jednim seksualnim, heteroseksualnim činom u krevetu. 

Veliko slikovno bogatstvo sa seksualnom tematikom je sačuvano u Pompejima i 
Herkulanumu. Slike koje prikazuju seksualnost u svim njenim aspektima, od dolične 
romantike pa do penetracija, (i to ne samo u mitološkom nego i svakodnevnom kontekstu) 
nisu bile samo odlike javnih kuća, orgijastičkih kultnih mjesta ili lascivnijih osoba, nego i 
domova uglednih i utjecajnih muškaraca i žena. Te slike pokazuju da se Rimljani nisu 
sramili seksualnosti, čak i u onom eksplicitnom fizičkom izražaju polnog kontakta. 



Romantična scena sa mozaika iz Villa u Centocelle. 
Danas se nalazi u Kunsthistorisches Museum u Beču. 

Jedna serija slika iz kupatila u predgrađu Pompeja, otkrivena 1986. i objavljena 1995. god. 
prezentira čitav niz varijacija seksualnog odnosa. Pjesnik Horacije je navodno imao sobu 
punu ogledala, tako da kad bi unajmio prostitutku, on je mogao da promatra seks sa njom iz 
svih uglova. Princeps Tiberije je svoje spavaće sobe uredio sa veoma lascivnim slikama i 
skulpturama, a imao je i zalihu grčkih seksualnih priručnika od Elefantis. 

I pored seksualne otvorenosti, rimski svijet je i razlučivao ono što se smatralo moralnim i 
ono što se smatralo nemoralnim u okviru tadašnjih moralno - vrijednosnih sudova. Inače se 
opća moralnost izražavala sa rijeći castitas (čednost, čestitost, čistoća), dok se osoba koja je 
bila moralno čestita u užem seksualnom pogledu nazivala pudicus, a, um... Glavno 
božanstvo vezano za castitas je bila Vesta, a i boginja Cerera je imala nadležnosti za 
castitas. Cerera je utjelovljavala i majčinstvo. Ono što je suprotno od castitas se nazivalo 
incestum , i podrazumijevalo je neki akt koji vrijeđa ili krši religioznu ili seksualnu čistoću i 
moralnost. Iako naša riječ incest vodi porijeklo iz ove latinske riječi, ova pojava je bila 
samo jedan segment onoga što se podrazumijevalo pod latinskim pojmom incestum. Tu je 
u prvom redu spadao prekršaj čednosti koji bi počinile vestalke, a onda i niz drugih radnji 
koje bi se smatrale nemoralnim sa religijskog ili općedruštvenog karaktera. Kada je 
Klodije, peobučen u ženu ušao u Cezarov dom, i bio otkriven optužen je za incestum. U 
pravnom i moralnom govoru stuprum je nezakoniti seksualni odnos, i uključivao je široki 
spektar prekršajnih i krivičnih djela kao što su incestum , silovanje i preljuba. U ranijim 
razdobljima stuprum je bio općenito neki sramni čin, ili neka javna sramota rimskih građana 
koja nije bila ograničena samo na nezakoniti seks. Od vremena dramaturga Plauta njegove 
sadržinsko značenje se ograničilo samo na seksualno značenje. Zaštita od seksualnog 
„nedjela” na osnovi stupruma je spadala u grupu prava koja su razlikovala rimske građene 
od onih koji nemaju rimsko građanstvo. Po rimskom pravu raptus (ili raptio ; od latinskog 
glagola: vapio , rapere , raptu s = ugrabiti, oteti, odnijeti) je primatno označavao otmicu, a ne 
samo silovanje u užem smislu. Tako je i u otmici Sabinjanki seksualno uznemiravanje u 
drugom planu. 

U antičko vrijeme nisu samo žene bile žrtve silovanja, i česta su bila silovanja muškaraca. 
Za razliku od muških prostitutki i onih muškaraca koji su dobrovoljno pristajali na pasivnu 
ulogu u seksu, silovani muškarci nisu gubili svoj pravni ili socijalni položaj. Rimljani su 
smatrali silovanje osobe u statusu ingenuus i silovanje djevice kao najgore zločine, u rangu 
sa ubistvom oca ili majke ili pljačkanjem hrama. Silovatelj je kažnjavan smrtnom kaznom. 
Inače žrtva silovanja, bez obzira na svoj pol, nije po rimskom zakonu smatrana krivom ni po 
kojoj osnovi. Silovanje roba se po lex Aquilia smatralo štetom po imovinu gospodara 
roba/robinje, i po toj osnovi se procesuiralo. Promjene u odnosu prema otmici i silovanju su 
se promijenile kada je kršćanstvo zavladalo, i to teže po žene - žrtve otmice ili silovanja. 

Rimski građanin je mogao seksualno koristiti svoga roba/robinju kako je želio, jer 
rob/robinja nije imao nikakav pravni status. Izuzetak su bili rimski građani koji su bili 
robovi/robinje na osnovi dužničkog ropstva (prije 326. ili 313. god. p. n. e.). Sa ukidanjem 

dužničkog ropstva se utvrdilo uvjerenje da je nepovredivost fizičkog tijela rimskog 
građana fundamentalni koncept slobode, u kontrastu prema onome kako se moglo 
koristiti tijelo onoga u ropskom statusu. Seksualnost robova je bila strogo kontrolirana. Oni 
nisu mogli međusobno da imaju legalni brak, nego samo neku vrstu veze contubernium. 
Djeca iz veze bi po automatizmu isto bili robovi. Naravno, postojali su i određeni običajni i 
moralni uzusi koji su predstavljali zaštitu robovima / robinjama da ne budu izloženi 
seksualnoj pohoti svojih vlasnika. Prvo je sam ugled rimskih građana zahtijevao od njih 
suzdržavanje od takvih aktivnosti. Mater familias je u javnosti bila ocjenjivana i na osnovi 
seksualnog ponašanja ženskih robova u njenom kućanstvu, pa je ovo očekivanje o 
moralnom ili bar diskretnom ponašanju moglo ograničiti seksualno iskorištavanje robinja. 
Rimska javnost u svim svojim epohama nije sa odobravanjem gledala na seksualno 
iskorištavanje muških robova. Seneka je izražavao stoičko ogorčenje prema pojavi da se rob 
muškog pola feminizira i seksualno iskorištava, jer i ljudski dignitet roba ne bi trebalo 
ponižavati. Ugovori o prodaji i kupovini roba (bez obzira na pol) su mogli uključivati i 
odredbu ne serva prostituatur , kojom se zabranjuje njegovo zapošljavanje u prostituciji. 
Ova odredba bi ostajala na snazi i u narednim kupoprodajama toga roba, čak i ako bi kupac 
bio bez spoznaje o tome. Ako bi se ova odredba povrijedila, rob ili robinja koji bi ilegalno 
bili uvučeni u prostituciju bi bili oslobođeni. 

Za vrijeme Republike, rimsko građanstvo se definiralo i kao pravo da se sačuva tijelo od 
bilo kakvog fizičkog uznemiravanja, uključujući i seksualnu podređenost. Rimska kultura je 
u republikansko doba pod idealom muškosti i vrline koja mušku osobu (u polnom smislu) 
čini muškarcem (u društvenom smislu) podrazumijevala i uzimanje aktivne uloge u 
seksualnom ponašanju u rimskom svijetu. To je proizlazilo iz iz teorije o suverenitetu i 
veličanstvu rimskog naroda. To se posebno ispoljavalo u određenju rimskog svijeta prema 
muškoj homoseksualnosti, prema kojoj je za rimskog građanina - muškarca bilo dostojno da 
je on taj koji penetrira, ali u kojeg se ne smije penetrirati (bez obzira na njegove godine 
starosti). U suprotnom, ako bi on bio taj u kojeg se (sa njegovim dopuštenjem) penetrira 
(pasivni partner), to bi ugrožavalo njegovu slobodu i čast rimskog građanina, pa je u 
prenesenom smislu to bila i uvreda za čitavu rimsku zajednicu, odnosno izdaja Republike. 
Tako je za muškarca - rimskog građanina (u statusu ingenui ) bilo moguće da ima seks i sa 
ženama i sa muškarcima, dok god ima dominirajuću ulogu i dominirajući građanski status. 
U okviru braka, muškarac je svoju pohotu prema drugim osoboma, u odnosu na svoju ženu, 
mogao da upražnjava samo sa prostitutkama ili robovima, i znatno manje sa konkubinama. 
Ali i na to se nije baš gledalo sa odobravanjem, i nedostatak samokontrole u seksualnom 
životu pokazivao je da ta osoba nije sposobna ni da upravlja drugima. Prepuštanje u 
niske senzualne užitke prijetilo je da erodira dignitet muškarčevog autoriteta. Zato je 
Gaj Grakh ponosno tvrdio nakon povratka sa Sardinije (gdje je bio kvestor) da za vrijeme 
svoje dužnosti nije imao dječake - robove izabrane zbog njihovog izgleda, nisu mu 
ženske prostitutke posjećivale dom, i da on nikada nije pozdravljao dječake - robove od 
drugog čovjeka. 

Ustvari u antičkom načinu razmišljanja nije postojala pojmovna i sadržinska dihotomija 
heteroseksualno - homoseksualno. Ustvari, ovi pojmovi se uopće nisu koristili u grčko - 
rimskoj kulturnoj ekumeni. Ova dihotomija je u potpunosti konstrukcija novovjekovnog 
promišljanja o seksualnosti. 

Postojali su i zakoni kao lex Scantinia i dijelovi augustovskog zakonodavstva koji su 
izgleda ograničavali mušku homoseksualnost među slobodno rođenim muškarcima, jer je 
to prijetilo građanskom statusu. 

Postojala je i homoerotska literatura koja uključuje i određene poeme Katula i Horacija, 
elegije Tibula, Propercija i drugu eklogu Vergilija. Za razliku od njih Ovidije ima čistu 
heteroseksualnu poziciju, odbacuje pederastiju i kaže da mu je veće zadovoljstvo kada vodi 
ljubav sa ženom na jednakoj osnovi. Po njemu seksualno zadovoljstvo mora biti obostrano. 

Ali takvog republikansko shvatanje, se počelo mijenjati sa uspostavom principata, pa je 
devalvacija rimskog građanstva, dovela i do degradacije tumačenja aktivnog odnosa u 
seksualnom činu. To je i dovelo do povećanja pasivne homoseksualnosti među građanima. 
Ženska homoseksualnost u rimskom svijetu je slabije poznata, posebno u bvrijeme 
Republike i ranog principata. U kasnijim razdobljima se poveća broj podataka koji spominju 
žensku homoseksualnost. 

Rimska djeca su imala nepovrediv status, i čak je bilo religiozno nedopustivo da se govore 
obscene i proste riječi pred njima. Katon Stariji svjedoči da se on u prisustvu svoga 
maloljetnog sina trudio da govori kao da su se tu nalazile vestalke. Postojali su i zakoni koji 
su štitili djecu od onih sklonih pedofiliji. Optužbe za nedolično ponašenje seksualnog 
karaktera prema djeci su smatrane najtežim. Ciceron je tako optužio Kvinta Apronija 
(Quintus Apronius) daje plesao gol najednom banketu ispred maloljetnog dječaka. 

Izvorna grana donosi neke podatke daje bilo i kažnjavanja homoseksualaca od pojedinih 
rimskih političara, pretendenata na princepski tron i samih princepsa i dominusa. Historia 
Augusta navodi da je Klodije Albin uvijek kažnjavao homoseksualizam, a pola stoljeća 
kasnije princeps Filip Arabljanin je zabranio muško prostituisanje. Odnos prema 
homoseksualizmu se sistemski zaoštrava sa jačanjem kršćanstva, i do kraja IV. st. n. e. 
pasivni homoseksualizam je bio strogo kažnjavan. Kaznu smrti za tu vrstu seksa je 
predviđao i Teodozijev kodeks. Sa Justinijanom svim oblici homoseksualnog odnosa su 
zabranjeni i proglašeni suprotni prirodi i kažnjavani smrću. 

Na feminiziranost muškaraca se vrlo negativno gledalo, i ta optužba je bila vrlo česta u 
prljavoj političkoj kampanji, odnosno u invektivama upućivanim političkim protivnicima. 
Samim tim je i transvestija promatrana lošim ponašanjem. Ulpijan kaže da muškarac koji 
nosi žensku odjeću riskira da bude objekt ismijavanja. Svećenici Velike Majke zvani Galli 
su nosili ritualnu odeždu koja je uključivala i elemente odjeće svojstvene ženama. 

Pjesnik Enije je tvrdio daje izlaganje golih tijela među građanima početak javne sramote 
( flagitium ). Iako se na nagost u rimskom svijetu nije gledalo u tom stupnju podozrivosti kao 
danas, ipak je odnos Rimljana i Rimljanki prema nagosti bio znatno drugačiji nego kod 
Grka. Općenito su se rimska shvatanja prema nagosti razlikovala od grčkih. Dok je za Grke 
ideal muške odličnosti bio izražen kroz atletsku nagost, Rimljani i Italici su i kada bi skidali 
odjeću sa sebe radi vježbi ili drugih razloga, držali pokrivenim svoje genitalije i stražnjicu. 
I zato su prikazi muške i ženske nagosti u skulpturama znatno rjeđi u rimskom svijetu, 
nego u grčko - helenističkom. Ipak se pod grčkim utjecajem širila i nagost na atletskim 
takmičenjima u grčkom stilu, a i mijenjala su se shvatanja prema ovome fenomenu. Ah i 
tada bi se njeno manifestiran]e na javnom mjestu i u javnim okolnostima moglo naići na 
osudu, čak i ako je riječ o nekim tradicionalnim običajima npr. za praznika Lupercalia. 
Nagost nije nailazila na odobravanje prije svega iz socijalnih, a ne nekih moralnih 
seksualno - emocionalnih razloga i to zbog asocijacija na ratni poraz (zarobljenici su 
po pravilu bih skidani do gola) i ropstvo (na tržnicama robova oni su prezentirani goli). Pod 
grčko - helenističkim utjecajem još od II. st. p. n. e. počele su se u Rimu i Italiji pojavljivati 
u grčkom stilu „herojske” skulpture istaknutih Rimljana. Ah kada su se ove statue počele 
pojavljivati, one nisu šokirale tadašnju javnost zbog nagosti, nego zato što su rimsko 
građanstvo podsjećale na koncepte monarhizma i diviniziranja, što je bilo u kontrastu sa 
republikanskim načelima građanstva. U rimskoj postrepublikanskoj umjetnosti nagost 
ženskog tijela se uglavnom ispoljavala u djelimičnoj formi u vidu dostojanstvene 
izloženosti grudi kao simbola materinstva, obilja i mirnoće. U rimskoj umjetnosti ženske 
grudi znatno više povezivane sa majčinstvom i plodnosti, nego kao seksualnim objektom. 
Ipak erotska umjetnost, bar ona koja je sačuvana, ukazuje da su male grudi i široki kukovi 
bih smatrani idealnim oblikom ženskog tijela. Zanimljivo je da ovaj tip umjetnosti kada 
daje žensku nagost, uključujući i slike seksa, u nekim slučajevima prikazuje njihove grudi 
pokrivene sa mamillare i strophium , čak iako je ostatak tijela nag. 



Mastoi su bih pehari u obliku ženskih grudi 
i bili su česti kao votivni darovi. Česti 
dedikanti su bile dojilje. Ovaj tip pehara 
je imao i religijsko značenje. 



Mozaik iz Pompeja. Danas se nalazi u Museo 
Archeologico Nazionale u Napulju. 

Izlaganje grudi su žene primjenjivale da izraze žalost ili da mole za milost, ili neke druge 
ekstremne emocionalne situacije. Julije Cezar je opisao da su za vrijeme opsade Avarika, 
galske „matrone” izložile svoje grudi i ispružile svoje ruke u simboličkoj gesti molenja da 
se poštede žene i djeca. Tacit je zabilježio da Germanke izlaganjem grudi potiču svoje 
muškarce da se odvažnije bore. 

Od rimskih vojnika se očekivalo da pokazuju isti odnos prema seksu kao i od drugih 
doličnih građana. Vojnici koji su bili osuđeni za preljubu bi bili nečasno otpuštani iz vojske, 
osuđenim preljubnicima je bilo zabranjeno da se regrutiraju.Strogi zapovjednici bi iz 
tabora izbacivali makroe i prostitutke, koji su često pratili pokrete i taborovanje vojnika. 
Sa profesionalizacijom vojske (posebno od augustovske regulacije oružanih snaga) došla je 
i zabrana vojnicima da budu oženjeni, kako ne bi bili vezani za određeno područje ili za 
neke druge stvari izvan vojne strukture. Ova zabrana se odnosila na sve vojnike do 
zaključno ranga centuriona. Time se nastojala očuvati stabilnost jedinice i mobilnost trupa, 
te spriječiti vezanost vojnika za određeno područje na kojem bi boravila njihova familija. 
Vojnik je formalno trebao da bude bez ikakve druge emocionalne povezanosti, izuzev za 
svoju jedinicu i vojsku kao instituciju. Mislilo se da bi se time spriječile pojave dezerterstva, 
ali se to u praksi nije baš pokazalo 100 % djelotvornim. 

Ipak vojnici su uspostavljali trajnije veze sa lokalnim djevojkama i ženama, pa se razvijao 
contubernium između njih, koji nije smatran rimskim zakonskim brakom. Nakon časnog 
otpusta, vojnici (i legionari i auksilijari) su po pravilu dobij ali pravo da te veze ozvaniče kao 
legalni rimski brak. U tom slučaju su djeca iz takve veze po automatizmu dobijala prava 
rimskih građana. Septimije Sever je 197. god. n. e. ukinuo zabranu vojnicima da mogu 
stupati u legalni brak. Homoseksualno ponašanje među vojnicima (i za vrijeme milicijske i 
za vrijeme profesionalne faze) je bilo strogo kažnjavano (različito od ponašanja spartanskih 
i tebanskih vojnika), uključujući i smrtnu kaznu, jer se to smatralo povredom vojne 
discipline. Od vojnika se čak i više očekivalo da poštuju svoje tijelo i da imaju veći 
seksualni integritet u odnosu na civile. 

Plutarh prenosi jedan incident koji na najbolji način oslikovala koliko je za oružane snaga 
Rimske države u svim njenim epohama bilo bitno očuvanje seksualnog integriteta. Tako 
Plutarh u životopisu Marija kaže: „Gaj Lucije, njegov (Marijev op. a.) nećak, služio je u 
vojsci kao časnik pod njegovim vrhovnim zapovjedništvom a činilo se da inače nije rđav 
čovjek, ali je imao slabost prema lijepim mladićima. On se zaljubi u mladića koji je služio 
kao njegov podređeni, po imenu Trebonije, i često je bezuspješno pokušavao da ga zavede. 
Najzad, poslavši noću svoga pobočnika, dade ga pozvati sebi. Mladić je došao, jer nije bilo 
moguće da uskrati poslušnost pozivu, ali kada ga, uvedena u njegov šator, Lusije pokuša 
silovati, trgnuvši mač, mladić ga ubije. To se dogodilo kad Marija nije bilo kod vojske. 
Kada se vratio stavi Trebonija pred sud. No kad je, budući da su ga mnogi optuživali a niko 
branio, sam, smjelo ustavši, ispripovijedao sve o toj stvari i naveo svjedoke daje mnogo 

puta odbio Lusijeva napastovanja i da se nikome nije podao unatoč velikim ponudama, 
Marije, zadivljen i ushićen, naredi da se donese vijenda kakav Rimljani tradicionalno 
dodjeljuju za osobito sjajna djela i uzevši ga sam njime ovjenča Trebonija zato što je, po 
njegovim riječima, pokazao dični držanje u času kada su potrebni dični primjeri.” Postoji 
i niz drugih primjera u kojima su časnici koji su pokušavali da iskoriste svoj autoritet 
kako bi dobili seksualne usluge od vojnika morali podnijeti veoma teške konsenkvence za 
svoje ponašanje. Od najmlađih časnika, koji su regrutirani iz redova senatorske i viteške 
omladine i koji su u početku svoje službe mogli održavati neke civilne običaje, se 
očekivalo da dokažu svoju muškost i da odbace nježnost, feminizranost i sklonost npr. 
parfemima i brijanju dlaka ispod ramena. Oružana sila Rimske države je u pravom 
smislu iskorijenjivala u okviru svoje službe sve ono što je civilno društvo apsorbiralo od 
nezdravih i neprirodnih stvari. 

Iako je oružana sila Rimske države pojam discipline, ipak je vojnicama (i legionarima i 
auksilijarima) bilo dozvoljeno da u vanjskim ratovima provode masovna silovanja i to se 
nije smatralo krivičnim djelom, izuzev ako situacija na terenu i komande nisu drugačije 
zahtijevale. Ako bi do predaje došlo pregovorima i sklapanjem sporazuma, po običaju 
poraženi stanovnici nisu bili ni ubijani, ni porobljavani, ni pljačkani ni silovani ili na drugi 
način mučeni. Na teritorijama i provincijama u kojima nema rata ili koje se nalaze u 
određenom sporazumu sa Rimskom državom, vojnik koji počini akt seksualnog nasila je 
bio izložen strožim kaznama nego da je civil počinio isto djelo. Dok je upravljao 
Hispanijom, Sertorije je bio prilično strog po ovom pitanju, jer je on računao na suradnju sa 
lokalnim zajednicama. Tako je dao pogubiti čitavu jednu kohortu, kada je samo jedan njen 
pripadnik pokušao silovati lokalnu ženu. Aurelijan je isto bio veoma strog prema 
nedozvoljenim seksualnim ekspanadama svojih vojnika. Tako je neki vojnik bio zaveo 
ženu svoga domaćina. Krivac je privezan za dva silom spojena drveta i kada su oni naglo 
rastavljeni, vojnik je raščetvoren. 

I antičke filozofske škole mišljenja su imale svoj stav o seksualnosti. Ove teorije su više - 
manje odraz razmišljanja samo izrazito i odlično obrazovane elite, ali ne i velike većine 
stanovništva. U svojoj IV. knjizi djela De rerum natura , Lukrecije nudi jedan od najvećih 
odjeljaka o teorijskoj seksualnosti (viđeno kroz vizuru Lukrecijevog epikureizma) u rimskoj 
književnosti. Zanimljivo je da Lukrecije vrlo detaljno analizirajući aspekte seksualnosti, 
otkriva i neke elemente onoga što se danas naziva genetika, i kao da teorijski dokazuje 
postojanje gena. U ranom grčkom stoicizmu, seks je smatran dobrim, ako se odbija među 
osobama koje održavaju načela respekta i prijateljstva. U idealnom društvu seks bi trebao da 
se uživa slobodno, bez ograničenja braka koji tretira partnera kao imovinu. Od ovog 
grčkog stoičkog pristupa, odstupa u određenom pogledu rimski stoicizam koji naglašava 
vrijednost seksa u braku, koji kao ustanova pomaže očuvanju društvenog poretka. Iako 
su oni sumnjičavi prema strasti, uključujući i libido, i za rimske stoike je seksualna 
vitalnost bitna i neophodna radi reprodukcije. O seksu sa stoičkog aspekta su pisali i 

Seneka (koji se u svome viđenju seksualnosti oslanjao i na neopitagorejske stavove) i 
Musonije Ruf (koji je iako u načelu stoilc, ipak ugrađivao u svoje mišljenje i elemente 
platonizma i pitagorejstva). Rimski ideal braka, pa samim tim i seksualnosti je bio 
zajedništvo bračnih partnera, koji produciraju djecu, održavaju svakodnevne poslove, 
vode primjerene živote i uživaju međusobnu privrženost u svim pogledima. Seneka i 
Musonije kritiziraju duple standarde i u općoj kulturi i u običajima i u pravu koji 
muškarcima u pitanjima seksualnosti daju veću slobodu nego ženama. Seneka zadovoljstvo 
(voluptas) daje u kontrastu sa vrlinom ( virtus ). Princeps Marko Aurelije kaže: „... za polno 
općenje: to je samo trljanje jednog uda o drugi i lučenje nekakve sluzave materije praćeno 
nekim grčevima.” 



Venera se rađa iz mora. Freska iz Časa di Venus u Pompejima. 


Zanimljivo je da se i u medicinskim i magijskim tekstovima i priručnicima nailazi na 
spomen mnogih afrodizijaka, anafrodizijaka, kontraceptivnih sredstava i sličnog. Marcel 
iz Bordoa ( Marcellus Empiricus , poznat i kao Marcellus Burdigalensis ), koji je bio 
savremenik Ausonija, je sakupio u svojoj XXXIII. knjizi djela De medicamentis čak 70 
tretmana koji su vezani za određene probleme i rješenja seksualnih odnosa i organa. Uz 
medicinski tretman prilikom liječenja neplodnosti ili nekih bolesti vezanih ta reproduktivne 
organe, pribjegavalo se i traženju metafizičke, božanske pomoći što je podrazumijevalo i 
nuđenje votivnih predmeta božanskim silama na njihovim posvećenim mjestima. Ti 
predmeti su mogli i sami biti seksualnog sadržaja, kao što su falusi i grudi. 

Predmeti (u obliku penisa, ženskih grudi i materice) izrađeni od terakote, koji su bili 
votivni darovi. Pronađeni u samnitskom svetilištu u gradu Cales (Calvi Risorta). 
Danas se nalaze u Museo Archeologico Nazionale u Napulju. 


Pored toga tražila se i pomoć u seksualnim i ljubavnim pitanjima, posebno korištenjem 
raznoraznih magijskih sredstava. Amatorium je bio neka vrsta ljubavnog napitka, defixiones 
(uvezane čarolije) su navodno popravljale nečiju seksualnu privlačnost. Postojala je i 

kolekcija sinkretičkih magijskih tekstova na grčkom nazivanih Papyri Graecae Magicae 
(pronađena u Egiptu), koji su sadržavali i mnoge ljubavne čarolije. Može se slobodno reći 
daje postojalo vrlo živo tržište za ljubavno - seksualne čarolije i magiju u rimskom svijetu, 
koje su održavali neki svećenici koji su tvrdili da njihova moć i autoritet proistiću iz drevne 
egipatske religijsko - magijske tradicije. Horacije je opisao neku vrstu čarobnice po imenu 
Kanidija ( Canidia ) koja je izvodila čaroliju koristeći ženski lik kako bi dominirao manjom 
muškom lutkom. 

Po standarnom rimskom shvatanju kastracija i obrezivanje su smatrani barbarskim 
sakaćenjem. Kada je kult Velike Majke donesen u Rim krajem III. st. p. n. e. za ovaj kult 
vezani svećenici - eunusi (nazvani Galli ; zato što je njen kult bio središnji u središnjoj 
Maloj Aziji, u pokrajini Galatiji) su bili ograničeni samo na strance, dok su rimski građani 
formirali poseban svećenički kolegij koji je vršio bogosluženja, ali je zadržao svoje običaje 
nekastriranja. Zabrana da i rimski građani budu svećenici Galli ukinuta je za vladavine 
princepsa Klaudija, ali ju je ponovo nametnuo princeps Domicijan koji je zabranio da rimski 
građani vrše eviratio (kastraciju). Princeps Neron je dao svoga ljubavnika Spora kastrirati. 
Za Jevreje je obrezivanje bilo oznaka njihovog Sporazuma sa Jahveom, pa je to bio glavni 
element njihovog religijskog i etničkog identiteta. Sam običaj obrezivanja je nesumnjivo 
porijeklom iz drevnog Egipta, odakle se raširio među semitskim narodima. Jevreji su čak 
obrezivali i svoje muške robove i odrasle muške konvertite. Hadrijan je zabranio 
obrezivanje, a Antonin Pije je izuzeo Jevreje iz ove zabrane, kao i egipatske svećenike. Car 
Konstantin je dao da se oslobodi svaki rob koji je bio objektom obrezivanja, a 339. god. 
n. e. obrezivanje roba se kažnjavalo smrću. 

Smatralo se, ne samo u pučkom vjerovanju nego i u medicinskim teorijama da previše 
ejakulacija šteti i slabi čovjeka. Zato se radi održanja životne snage preporučivalo 
ograničavanje seksualne aktivnosti. Posebno se mislilo da prevelika seksualna aktivnost šteti 
glasu. Kvintilijan je savjetovao oratorima koji su se željeli da održavaju duboki muški glas 
radi sudbenih arena da apstiniraju od seksualnih odnosa. 

U rimskom svijetu prostitucija je bila legalna, ali i ograničavana zavisno od epohe te javnih 
potreba i okolnosti. Literarna izvorna građa pravi značajne reference na prostituciju, koja 
nije bila jedna uniformna pojava. Riječ je o slojevitoj profesiji koja se manifestirala kroz 
različite nivoe, od robova/robinja u prostituciji do prostitutki visokog ranga, kao uostalom 
što je i danas slučaj. Prostitucija nije bila samo ograničena na one u robovskom statusu, niti 
na one koji nisu imali rimsko građanstvo. Bilo je i slobodnih Rimljanki koje bi iz 
najrazličitijih razloga ostvarivale određenu zaradu kao prostitutke. Iako su prostituciju 
prakticirali predstavnici oba pola, svjedočanstva o ženskoj prostituciji su mnogo češća. 
Prostitutke su mogle živjeti sa podvodačicom ( lena ), a mogle su raditi i u bordelima (javne 
kuće) ili tavernama za makroa (leno). Prostitutke visokog ranga, koje bi dostigle nivo 
kurtizane su mogle imati patrone i mogle su postati bogate. Navodno je Sula izgrađivao 
svoje bogatstvo na osnovi nasljeđa koje je oporučno dobio od jedne takve prostitutke. 

U vrijeme Cicerona, kurtizana Kiteris ( Cytheris ) je bila dobrodošao gost na svečanim 
gozbama i u najvišim slojevima tadašnjeg rimskog društva. Ove kurtizane su po pravilu bile 
lijepe, šarmantne, obrazovane, sa umjetničkim umijećima i si... Od II. st. p. n. e. elitne 
prostitutke su bile jedine žene koje su nosile togu. Inače je odjeća ovog tipa prostitutki bila 
veoma skupa i raskošna. 

Većina prostitutki je dolazila iz robovskih ili oslobođeničkih slojeva. Ako nisu 
kupoprodajnim ugovorom ili čašću i ugledom gospodara bili zaštićeni od toga, robovi 
su mogli biti natjerani da se prostituišu. Zarada nije samo pripadala gospodaru, nego su 
i prostitutke iz robovskog sloja imale svoj dio. 

Do određenog nivoa prostitucija je bila regulirana. Prostitutke u Gradu su morale biti 
prijavljene kod edila. U prijavi su morali biti dati pravo ime, godište, mjesto rođenje i 
pseudonim pod kojim je prakticirala svoj zanat. Ako je slobodna djevojka bila mlada i 
odavala je utisak neporočne osobe, dužnosnik je imao zadatak da utiče na nju kako bi 
promijenila svoju odluku da se oda prostituciji. Ako u tome ne bi uspio, on bi joj izdao 
dozvolu ( licentia stupri ), utvrdio cijenu koju je prostitutka namjeravala da zahtijeva za svoje 
usluge i upisao njeno ime u službeni spisak. Jednom kada to ime uđe u spisak, više ne može 
ukloniti. Ovo administrativno uređenje nije činjeno radi nekih moralnih razloga, nego radi 
financijskih poslova Države. Kaligula je bio uveo porez na prostitutke ( vectigal ex capturis). 
Aleksandar Sever je zadržao taj zakon, ali je prihod namjenski usmjeren na održavanje 
javnih zgrada i objekata. Ovaj porez je ukinuo tek Teodozije, zahvaljujući snažnom 
urgiranju bogataša po imenu Florencije (Florentius). 

Augustovsko zakonodavsto kojim se kriminalizirala preljuba, nije se odnosilo na prostitutke 
u slučaju da su imale seks sa oženjenim muškarcima. Zanimljivo je da su neke istaknute 
žene izbjegavale da budu procesuirane zbog preljube registrirajući se kao prostitutke. Jurista 
Ulpijan je iznio mišljenje da otvoreno promiskuitetna osoba samu sebe dovodi u status 
prostitutke, bez obzira da lije primala novac ili ne za svoje seksualne odnose. 

Tacit u „Analima” opisuje jedan zanimljiv slučaj iz 19. god. n. e.: „Iste te godine, strogim 
senatskim odlukama suzbijena je raskalašenost žena. Ženama čiji je djed ili otac ili muž bio 
rimski vitez zabranjeno je da se podaju za novac. Naime, izvjesna Vistilija, porijeklom iz 
pretorske familije, izjavila je pred edilima da ima pravo da se prostituiše prema onom 
starom običaju koji počiva na shvatanju daje već i samo priznanje poroka dovoljna kazna za 
bestidne žene. Vistilijin muž, Titidije Labeon, morao je takođe da odgovara zato što nije 
tražio zakonsku odmazdu kada je krivica njegove žene bila dokazana. On se pravdao time 
što još nije prošlo vrijeme od 60 dana koje mu je zakon davao za razmišljanje. Senat se 
zadovoljio time da osudi Vistiliju i onda bude protjerana na otok Šerif.” Vistilija je željela 
izgleda da izbjegne procesuiranje zbog preljube, tako što bi se deklarirala kao prostitutka. 

Bordel u rimskom svijetu je uobičajeno nazivan lupanar ili lupanarium , od lupa (vučica, 
naziv u slengu za prostitutku) ili fornix. Prema regionarima Grada iz IV. st. n. e. bordeli su 

bili koncertirani u II. gradskom regionu Caelimontium , preciznije u Suburi. Ovaj gradski 
region je bio naposlovniji i najnaseljeniji dio Grada sa Velikom pijacom ( macellum 
magnum). Bordeli su mogli biti u zgradi, odnosno kući kojoj je bio vlasnik ili bar upravnik 
leno ili lena. U ovom slučaju vlasnik bordela je imao i tajnika ( villicus puellarum) koji je 
ustvari vodio poslove bordela i brinuo se o prostitutkama u njemu. Makro ili podvodačica su 
mogli i biti i prosti rentijeri prostora i soba. Iznad svake sobe nalazio se natpis sa imenom 
„zaposlenika” i cijenom. Kada je soba bila zauzeta, natpis se okretao na drugu stranu na 
kojoj je bila ispisana riječ occupata. Sačuvane cijene u Pompejima su se kretale od 2 do 20 
asa, i na kampanskoj obali su cijene bile najniže vjerojatno zbog velike ponude. Da je 
prostitucija bila veoma razvijena u Pompejima govore i natpisi ponude i reklame otkriveni 
na zidu gradske bazilike. Oni su nudili djevojke i zabavu, i ženske i muške prostitutke sa 
imenom i cijenom su nudile usluge, a jedan reklamni natpis spominje i izvjesnog Maritima 
(Maritimus) koji nudi oralni seks ženama (uključujući i djevice) za samo 4 asa. Naravno 
neki grafiti su predstavljali i predizborne uvrede na račun određenih kandidata, pa je tako 
jedan grafit CIL IV, 1383 (p 463) (našvrljanom na ulazu u jednu radnju u Pompejima) 
govorio da se glasa na izborima za edila glasa za izvjesnog Isidora, jer je on najbolji u 
oralnom zadovoljavanju žena (originalni tekst je jednostavniji sa vulgarnijim riječima, ali 
i napisan sa humorističnijim stilom). 



Freska koja prikazuje heteroseksualni čin iz vile Vetija u Pompejima. 

U drugim dijelovima rimskog svijeta, posebno onim manje kultiviranim cijene su bile 
znatno više. Čak i prostitutke sa nižim cijenama su zarađivale više nego tri puta više nego 
jedan nekvalificirani fizički radnik. Dekoracije bordela su uglavnom bile freske i mozaici 
sa pornografskim ili erotskim sadržajem. Primjer ove pornografske ili erotske umjetnosti 
pružaju nalazi iz Pompeja i Herkulanuma. 



Reljef sa heteroseksualnim činom 
(pozicija mulier equitans) nađen u 
Pompejima. Danas se nalazi u 
Museo Archeologico Nazionale u 
Napulju. 



Slika iz kuće Epigrama 
iz Pompeja. Danas 
se nalazi u Museo 
Archeologico Nazionale 
u Napulju. 

Lupanar iz Pompeja je najočuvaniji bordel rimskog svijeta, i do danas su čak 134 
grafita sa ovog bordela transkribirana uglavnom sa seksualnim aluzijama kao što su: 

Hic ego puellas multasfutui (CIL IV 2175; prikazan ispod) i Felix bene futuis. 

I lukovi cirkusa i amfiteatara su bila poželjna mjesta za rad prostitutki. I taverne su bile 
često predstavljane kao bordeli, a konobarice kao prostitutke. Zanimljivo je da se 
prostitucija odvijala i na nekim mjestima i na odmorištima, pa čak i u mlinovima. Kaligula 
je i svoju palatu jednom pretvorio u bordel, a za vrijeme nekih Neronovih zabava, bili su 
kreirani neki ad - hoc bordeli. Bavljenje prostitucijom je nekada moglo biti određeno i kao 
kazna za neki prekršaj, i poznati su slučajevi da su neke žene zbog određene dokazane 
krivice osuđene da rade u bordelima. 

Prostitutke su bile u skupini osoba koje su kategorizirane kao infames („ozloglašene”), i 
uživale su slabu zakonsku zaštitu čak i ako nisu bili robovi. U kategoriju infames su ulazili i 
glumci i plesači i gladijatori, odnosno svi oni koji su za novac izlagali svoje tijelo javnosti. 
Rimska javna klima je takođe podrazumijevala da su i glumci i plesači spadali u kategoriju 
onih koji za novac ili neki drugi dobitak pružaju seksualne usluge, pa se i kurtizane čija se 
imena pojavljuju u historijskim zapisima ponekad ne razlikuju od glumica ili nekih drugih 
sličnih izvođača. Pojedini glumci su lako stupali u seksualne veze sa oba pola. Sula i 
Mecena su imali homoseksualne veze sa glumcima, a i žene iz julijevsko - klaudijevske 
vladajuće familije su se isto upuštale u seks sa tada čuvenim glumcima. 

Ovi „ozloglašeni” su mogli biti tjelesno kažnjeni, čak i ako su bili u statusu rimskih građana, 
jer su oni javnim izlaganjem svoga tijela izgubili pravo na zaštitu slobode i integriteta tijela 
rimskog građanina/građanke od fizičkog ugrožavanja. Svaki rimski građanin koji je postao 
gladijator zaklinjao se da će trpiti povređivanje. Odnos prema gladijatorima je inače bio 
ambivalentan, jer dok su na jednoj strani spadali u grupu infames i samim tim bili prezreni, 
aa drugoj su bili slavljeni do stupnja glamuroznosti i toga da su predstavljali oličenje sirove 
seksualne privlačnosti prema ženama. Koje jednom ušao u stanje m/am/a/ozloglašenosti, iz 
njega nije izlazio. Prije Septimija Severa, žene koje bi kao robovi bile angažirane u nečemu 
što bi ih učinilo infames , i nakon oslobođanja bi ulazile u kategoriju infamia. Kao 
ozloglašen je mogao biti i onaj muškarac koji je pasivan u analnom seksu ili koji koji pruža 
oralne seksualne usluge i karakteriziran je izrazom cinaedus. Naravno, bilo je i zanimanja 
koja su smatrana nedostojnim za uglednu osobu. Pored već navedenih infames , Cezar je 
tako diskvalificirao pogrebnike i aukcionare za javne funkcije. 

Iako je uobičajena cena bila daleko od opisa holivudskih filmova i suvremene beletristike, 
ipak je bilo slučajeva kada su se dešavale privatne seks - zabave, koje su obilovale 
različitim razvratima i maštovitim rješenjima. Uostalom to nije bio nikakav rimski 
eksluzivitet, kao što se uobičajeno pomišlja i smatra kada se spominje pojam orgija, nego je 
ovakvih privatnih seksualnih orgija bilo u svim epohama euromediteranske civilizacije, 
samo što su one u drugim religijskim i ideološkom okvirima bile više skrivene ili licemjerno 
oblandirane. Jednu od takvih orgija koja se odigrala 52. god. p. n. e. spominje i Valerije 
Maksim, navodeći da su njoj prisustvovali i tadašnji konzul Metel Scipion i pojedini 
plebejski tribuni, te drugi ugledni Rimljani i Rimljanke. 

Na osnovi poznate izvorne građe do danas je poznato oko 90 pozicija za seksualni odnos 
koje su se primjenjivale u rimskom svijetu. Ovidije u svome djelu „Umijeće ljubavi” opisuje 
različite forme kopulacije ( concubitus varii) i pozicija u seksu (figurae vene ris). Najčešće se 
u heteroseksualnim predstavama nailazi na poziciju mulier equitans (ili Venus pendula 
conversa sa verzijom Venus pendula aversa ), koja ustvari ne naglašava muškarčevu 
dominaciju. Korišteni su i tipovi seksa fututio , pedicare , os impurum (ili oral turpitude ), 
cunnilingus, fellatio (sa verzijom irrumatio)... u paru ili sa više od dva učesnika. Iako su 
masturbaciju smatrali inferiornim oblikom rješavanja seksualne napetosti, u rimskom svijetu 
se na nju nije gledalo kao na nešto što je grijeh. 



150 

















Prizori koji prikazuju najraširenije seksualne poze u rimskom svijetu. 


Rimljani se nisu ustručavali ni korištenja riječi kao stoje glagol futuo , a jedan fragment iz 
jednog Plautovog djela spominje djevicu koja objašnjava da još uvijek nije naučila riječi 
pogodne za prvu bračnu noč (nupta verba ), što bi sugeriralo da je usvajanje erotskog i 
seksualnog vokabulara bio i dio uvođenja žene u bračnu seksualnost. Marcijal se nije 
ustručavao da obscene riječi ubacuje u svoje djelo. On je tako tvrdio da je prenio jedan 
epigram Oktavijana, koji je ovaj navodno napisao za vrijeme peruzijskog rata i u kojem se 
na više mjesta nalaze obscene riječi uključujući i navodni Fulvijin ultimatum Oktavijanu: 
,,Autfutue aut pugnemus ”. 

Rimljani su bili dobro upoznati i sa problemom hermafrodita, koje spominje i Plinije Stariji. 
Po drevnim rimskim religijskim shvatanjima, rođenje hermafrodita u fiziološkom smislu se 
smatralo prodigium , događajem koji signalizira narušavanje pax deorum. Livije opisuje 
kako je za vrijeme II. punskog rata otkriveno 4-godišnje dijete - hermafrodit. Na osnovi 
savjeta haruspika, sujevjerni Rimljani su dijete bacili u more da se udavi. Hermafrodit nađen 
133. god. p. n. e. je utopljen u lokalnoj rijeci. Izgleda je je utapljanje hermafrodita u rijeci 
bilo jedan od kultnih oblika kojima se navodno popravljao narušeni „prirodni poredak”. 
Vremenom se ovaj odnos prema hermafroditima iz osnova izmijenio, pa se tako u I. i II. st. 
n. e. oni više nisu utapali, nego su postali takav kuriozitet da su se oni u statusu robova 
mogli i kupovati na „pijaci čudovišta” u Gradu. Ipak po rimskom zakonu, hermafrodit se 
morao klasificirati bilo kao muško bilo kao žensko. Za razliku od moderne primjene ovog 
termina, koji se odnosi primarno na fiziološki poremećaj, u antici se pod izrazom 
hermafrodit tumačilo i nečije po tadašnjim normama neprimjereno ispoljavanje polnog 

identiteta. Hermafrodit je i čest motiv u rimskoj vizuelnoj umjetnosti. Makrobije čak opisuje 
i mušku manifestaciju Venere / Afrodite, koja je imala i kult na Kipru. Ta Venera je imala 
bradu i muške genitalije, ali je nosila žensku odjeću. 

Seksualnost je igrala određenu ulogu i u simboličkom predstavljanju rimskog osvajanja. Po 
pravilu su antropomorfizirane skulpture pobijeđenih naroda predstavljane kao žene, što se 
može vidjeti u Sebasteionu u Afrodiziju, na oltaru svetilišta Tri Galije u Lugdunumu, kao i 
na novcima. Klaudije i Neron se tako u scenama iz Afrodizija predstavljaju kao pobjednici 
nad Britanijom i Jermenijom, oličenim u ženama. 


Medicina 


Rimska medicina mnogo toga duguje grčkom i helenističkom svijetu, o čemu je već 
govoreno u poglavljima koja se tiču Republike. Svi najveći rimski ljekari su bili grčkog ili 
istočnjačkog porijekla (bez obzira imali rimsko građanstvo ili ne). O enormnom grčkom 
utjecaju na medicinu dovoljno govori i činjenica daje latinski medicinski rječnik (koji je i 
danas službeni rječnik medicine) u svome velikom broju ustvari grčkog porijekla. Primjer 
Galena, najpoznatijeg ljekara rimskog svijeta (o kojem će kasnije biti detaljnijeg govora), 
jasno pokazuje daje medicina u rimsko doba izvedenica grčke medicine. Dodatno znanje iz 
medicine je prostrujalo zapadnim dijelom rimskog svijeta, kada je Aleksandrija (glavno 
učenjačko i znanstveno središte tadašnjeg svijeta) postala sastavnica Rimske države. U 
Aleksandriji su ljekari mogli da izvode seciranje ljudskog tijela, što je vodilo do bitnih 
medicinskih otkrića. Zanimanje ljekara je u rimskom svijetu smatrano respektabilnim i bilo 
je cijenjeno. Julije Cezar je tako dao rimsko građanstvo grčkim ljekarima koji bi se doselili 
u Rim, a August im je dodjeljivao određene privilegije. Moćne familije su uvijek nastojale i 
da imaju dobro obućene ljekare u svojoj službi, bez obzira bili oni robovi, oslobođenici ili 
slobodni ljudi. Pojedini ljekari, posebno oni koji su bili u službi princepsa, su mogli biti 
odlično plaćeni. O tome govore i primjeri oporuka koje su oni ostavljali i godišnje stipendije 
koje su primali od princepsa (u jednom konkretnom slučaju od Klaudija). U II. st. n. e., 
mnogi gradovi su uobičavali da imaju plaćene ljekare ili druge medicinske službenike 
za tretman svojih siromašnih sugrađana, i dobij ali su od tih lokalnih zajednica i prostor za 
svoj posao. 

U antičko doba nisu postojali medicinski fakulteti suvremenog tipa i znanje se prenosilo u 
hramovima Asklepija, mentorskim sustavom ili samoukim načinom. Ljekari su uobičavali 
uvijek uz sebe imati i određeni broj učenika. Tako se Marcijal žali na mnoge hladne ruke 
koje opipavaju njegov puls kada pozvani ljekar dođe sa velikim brojem svojih učenika. 

Reljef sa nadgrobnog spomenika koji prikazuje oslobođenike koji su se bavili medicinom. 
Datacija druga polovica I. st. p. n. e. U centru je Clodius Metrodorus Medicus , desno od njega je 
Clodia Hillara , a lijevo Clodius Tertius Medicus. Danas se nalazi u muzeju Louvre. 



Freska koja prikazuje Asklepija (sjedi desno) uz kentaura. Potiče iz Pompeja. 
Danas se nalazi u Museo Archeologico Nazionale u Napulju. 

Postojalo je više škola mišljenja koje se tiču medicine. Dogmatici ili racionalisti 
( Dogmatici , Greek: AoypaiiKoi) su bili najstariji poznati pravac medicinskog mišljenja. 
Pošto su tvrdili da slijede mišljenje Hipokrata, oni su zvani i Hippocratici. Za njene 
osnivače se smatraju Hipokratov sin Tezel i zet Polibije i to oko 400. god. p. n. e. Ova škola 
je zadržala primat sve do uzdizanja aleksandrijske, empiricističke škole. Alije i nakon toga 
imala mnogo pristalica među uglednim ljekarima. Ova škola mišljenja je držala da treba 
upoznati skrivene uzroke bolesti, kao i evidentne uzroke. Isto tako su smatrali, iako nisu 
odbacivali eksperimentiranje, da sve treba počivati na razumijevanju. Dogmatici su davali i 
primarno značenje već ustanovljenim učenjima kako bi se stvorile nove teorije u ime 
medicinskog napretka. Empiricisti ( Empirici , ’Ep7rsipiKoi; £p7rsipia = iskustvo) su su davali 
značenje iskustvu, praksi i eksperimentu ili aktivnom učenju. Osnivanje ovog pravca se 
pripisuje Serapionu iz Aleksandrije i Filinu sa Kosa i to još u III. st. p. n. e. Mnogi istaknuti 
ljekari su pripadali ovom pravcu. Empirici su smatrali da je potrebno znati uzroke bolesti, 
ali su smatrali da je traženje skrivenih, tajnih uzroka besplodno. Metodici ( Methodici ; 
MsBoSikoi) su bili pravac koji je nastao kao reakcija na empiriciste i racionaliste. Za 
osnivača ovoga pravca se smatra Temison (Ospiooov) iz Laodikeje, najbolji učenik ljekara 
Asklepijada, iako ima mišljenja daje njen osnivač i sam Asklepijad oko 50. god. p. n. e. 
Metodici su se radije bazirali na tretmanu konkretne bolesti, nego na historiju pacijenta, i da 
je dovoljno da se promatraju generalni simptomi bolesti. Po njima sve što ljekar mora znati 
je bolest sama, i od toga znanja on će znati i liječenje. Oni su smatrali da bolest sama 
indicira i eventualno liječenje. Pored ove tri najzastupljenije škole mišljenja u tadašnjoj 
medicini postojao je još čitav niz manjih pravaca. Atenej (rodom iz kilikijske Atalije ili 
Tarsa) je osnivač pneumatika ( Pneumatici , IIvsupaTiKoi). Atenej koji je imao praksu u 
Rimu gdje je uživao veliki uspjeh. Od Atenej a (njegovo glavno djelo je bilo Ilspi 
PoriOppđioov) su sačuvani samo fragmenti. Atenejev učenik Agatin (Aya0ivog; rođen u 
Sparti) je možda bio osnivač episintetika ( Episynthetici ), dok je njegov učenik Arhigen 
možda bio osnivač eklektika ( Eclectici , ’Ek^sktikoi) koji su nazivani tako jer su iz svake od 
etabliranih škola uzimali ono što su smatrali daje dobro i da im odgovara. Njihov osnivač je 
možda bio Arhigen. Naravno, navedene škole medicinskog mišljenja su mnogo složenije i 
detaljnije, nego što je to prezentirano u navedenom odjeljku. 

Vrlo vrijedne podatke o medicini daje i rimski encklopedista Aul Kornelije Celz ( Aulus 
Cornelius Celsus , živio 25. p. n. e. - 50. god. n. e.). Iako je nažalost veći dio njegove 
enciklopedije izgubljen, sačuvana je sekcija o medicini (De Medicina). Ova medicinska 
sekcija nudi informacije o ishrani, farmaciji, terapiji, dijagnostici, kirurgiji i drugim sličnim 
temama i jedan je od najboljih izvora koji se tiču medicinskog znanja u grčko - rimskoj 
kulturnoj ekumeni. Tako se daju detalji o tome kako ukloniti dijelove strijela u tijelu, kako 
zaustaviti krvarenje, kako ukloniti kamen iz bubrega, o amputacijama i si. Sekcija se 
sastoji od osam knjiga i to: Uvod (diskusija o značenju medicinske teorije i prakse, te o 
eksperimentima na životinjama i ljudima), 1. Ishrana, higijena i vježba, 2. Opća patologija 

(uzrok bolesti, simptomi i prognoza) 3. Tretman bolesti, uključujući i običnu prehladu i 
upalu pluća, 4. Opis anatomije i određenih bolesti, 5. Lijekovi, uključujući opijate, laksativi 
i slično, 6. Čirevi i kožna oboljenja., 7. Operacije, kao što su vađenje kamena i uklanjanje 
katarakta/mrene, 8. Tretman fraktura. Hipokrat je prvi upotrebio grčku riječ carcinos , u 
značenju rak ili kraba, kako bi pojmovno odredili maligne tumore. A Celz je bio prvi koji je 
taj termin preveo na latinski kao cancer. Kolumela je svoje djelo djelimično bazirao na 
Celzusovoj izgubljenoj sekciji o poljoprivredi. 

Naravno bilo je i određenih dorada i unapređenja u rimsko doba u odnosu na grčko i 
helenističko razdoblje. Rimljani su preferirali prevenciju bolesti u odnosu na liječenje 
bolesti, radi čega su se gradile tolike banje, akvadukti, sanitarno - drenažni sustavi, pazilo 
na čistoću i si. I pored određenih teorijskih postavki Varona o eventualnom postojanju živih 
bića, ljudskom oku nevidljivih, koji mogu nanijeti štetu zdravlju, praktično znanje o 
postojanje bakterija i virusa je za Rimljane bilo nepoznato. 

U I. st. n. e. značajan ljekar, ali i farmaceut i botaničar je bio Pedanije Dioskorid (Pedanius 
Dioscorides ; IlsSđviog AiooKoupiSrig; oko 40. - 90. god. n. e.), rodom iz kilikijskog grada 
Anazarbusa. On je imao ljekarsku praksu u Rimu, a bio je vojni kirug, gdje je stekao odlično 
iskustvo. Pedanije je napisao golemo djelo na grčkom jeziku flspl (}Xr\q iaipiKpjg (na 
latinskom : De Materia Medica ) o herbalnoj medicini i općenito potencijalnim lijekovima. 
Ovo djelo je ostalo u upotrebi za narednih 1500 godina. Za vrijeme Nerona i Vespazijana je 
ljekarsku praksu imao i Aret (ApsiaTog; nazivan i Kapadokljaninom/Ka7i7rd8o^). Aret je 
spadao u red nekih od najboljih ljekara u historiji. Postoji dvojba da li je bio bliži 
pneumoticima ili eklekticima. Njegovo djelo je uglavnom sačuvano i sastoji se od po dvije 
knjige djela De causis et signis acutorum morborum, De causis et signis diuturnorum 
morborum, De curatione acutorum morborum, De curatione diuturnorum morborum. Na 
prijelazu iz I. u II. st. n. e. bio je poznat ljekar Arhigen (Ap^švrig), porijeklom iz sirijske 
Apameje. On je imao praksu u Rimu za vrijeme Trajana, gdje je uživao značajan ugled zbog 
svoga znanja i rada. Arhigen je pisao medicinske rasprave, od kojih su samo sačuvani 
pojedini fragmenti. 

U ovom periodu je živio i ljekar i pisac Apolonije Glauk ( Apollonius Glaucus , ATroMubviog 
r^aUKog) o kojem se zna vrlo malo izuzev daje imao djelo, danas izgubljeno, o unutarnjim 
bolestima. 

Značajan ljekar je bio Soran iz Efeza, koji je prakticirao medicinu u Aleksandriji i Rimu za 
vrijeme Trajana i Hadrijana. On je pripadao školi metodika, i bio je jedan od njenih 
najeminentnijih predstavnika. O njegovom istraživačkom i empirijskom duhu govori 
podatak daje on jedno vrijeme boravio u Akvitaniji, gdje je liječio neke kožne bolesti koje 
su tamo u to doba bile vrlo prisutne. On je bio i značajan pisac o medicinskim temama, pa je 
od njega sačuvano i dosta djela koja obrađuju pitanja ginekologije, fraktura, o akutnim i 
kroničnim bolestima... itd... Naravno dosta njegovih vrijednih radova je nestalo, koja su 


155 



obrađivala farmaciju, dušu (koju je Soran podijelio u sedam dijelova, i kojoj negira 
besmrtnost)... itd... On je uživao veliku reputaciju i u narednim stoljećima i sv. Augustin 
ga naziva „ medicinae auctor nobilissimus“ , a Tertulijan "methodicae medicinae 
instructissimus auctor." 

Ćelije Aurelijan (V. st. n. e.) iz Numidije je bio ljekar i pisac iz medicinske teorije, a 
najpoznatiji je kao prevoditelj sa grčkog na latinski dva djela Sorana o akutnim i kroničnim 
bolestima. Sačuvani su i fragmenti Celijevog djela Medicinales responsiones“ koji je isto 
adaptacija Soranovih rasprava. 

Muscio ili Mustio je svoju ginekološku raspravu Genecia (Gynaecia ), koja je nastala oko 
500. god. n. e. bazirao uveliko na Soranu. Ustvari ta rasprava je skraćeni i pojednostavljeni 
prijevod Soranovog ginekološkog djela. 



Reljef sa sarkofaga koji prikazuje okulistu i 
pacijenta. Datacija kraj II. - početak III. st. n. e. 
Danas se nalazi u Ravenna Museo Nazionale. 


Reljef koji prikazuje pregled kod 
ljekara. Danas se nalazi u Museo 
della Civilta Romana. 



Postupno se diferencirao i određeni broj specijalnosti kao što su kirurgija, ginekologija, 
oftamologija, stomatologija...itd... Potrebno je reći i da bavljenje medicinom nije 
bilo gender segrerirano. Iako su muškarci činili najveći broj ljekara, bilo je i žena koje 
su se bavile medicinom. Na razvoj pojedinih segmenata medicine su dodatno utjecali 
i neki praktični zahtjevi tadašnjeg društva. Tako je za razvoj kirurgije zaslužna bila 
i potreba vojske za saniranjem ranjavanja. Inače je u vojnim jedinicima uvijek bio 
prirodat i ljekar. 

Freska pronađena u Domu Kirurga (Domus del Chirurgo) u Pompejima 
koja prikazuje liječenje rane. Sama tematika slike se odnosi na priču o Eneji. 

Grčko - rimski ljekari su razvili i čitav niz instrumenata, posebno za kirurške intervencije, 
kao što su skalpel, kuka (koja je mogla biti oštrog ili tupog tipa), bušilica za kosti, forceps, 
kateter (pravljen od željeza ili bronce), vaginalni speculum , špatula, kirurška pila. Kirurški i 
drugi medicinski instrumenti su prije upotrebe prvo kuhani u vreloj vodi, čime se vršila 
njihova dezinfekcija. Medicinski instrumenti su pronađeni i u Pompejima i na drugim 
područijima. Za anesteziju su se upotrebljavali opijum i skopolamin, a za pranje rana ocatna 
kiselina. Rimljani su razvili i specifične bolnice koje su omogućavale pacijentima da se u 
potpunosti oporave. 



Medicinski i kirurški pribor pronađen u 
Domu Kirurga u Pompejima. Danas se nalazi u 
Museo Nazionale Archaeologico u Napulju. 


Reljef koji prikazuje hirurške 
instrumente. Datacija I. st. n. e. 
Danas se nalazi u Museo della 
Civilta Romana u Rimu. 


U velikoj mjeri korišteno je i ljekovito bilje, ali ne treba zaboraviti da ni u ovo vrijeme 
Rimljani i drugi Mediteranci se još uvijek nisu odrekli da lijek traže u molitvama, 
praznovjericama i magiji. 

Od bilja korištenog u antičkoj medicini vrijedi istaći: komorač (smatralo se da ima 
umirujuća svojstva), oman (koristio se probavu), kadulja (iako je imala i ljekovitu 
vrijednosti, imala je i golemu religioznu vrijednost), bijeli luk (koristan za čitav niz 
bolesti kao što su visoki pritisak i srčani problemi, posebno u prevenciji), piskavica 
(koristila se za upalu pluća), silphium (biljka koja se koristila u čitavom nizu prilika; 
bila je esencijalna za trgovinu Kirene), kora vrbe i mladice sa pupoljcima na vrhu (koristila 
se kao antiseptik). 

Sahrana 


Sve što se rodi, mora i umrijeti. Sahrana i rituali vezani za sahranu su u rimskom svijetu bili 
vezani za drevne „običaje predaka” koji su uključeni u kult i poštovanje predaka. Zato su i 
pogrebi trebali da budu sredstvo prezentiranja i čuvanja nasljeđa preminulog, familije i 
gensa kojima je pripadao. Zato su i postignuća preminulog bila slavljena zajedno sa onima 
njegovih predaka, odnosno članova „ognjišta” kojem je pripadao. 

Zanimljivo je da najviše podataka o životu rimskog svijeta imamo zahvaljujući smrti u 
njemu. Velika većina reljefnih prikaza potiće sa nadgrobnih spomenika. Najviše podataka o 
svakodnevnom životu u rimskom svijetu potiće iz Pompeja i Herkulanuma koji su 
konzervirani zahvaljujući smrtonosnoj erupciji Vezuva. Literarna vrela prosto odišu 
izvješćima o nečijoj smrti. Dok se kod velikana rimske historiografije kao što su Polibije, 
Livije, Tacit, Dion Kasije i Amijan Marcelin rođenja skoro da i ne spominju, smrt je stalno 
prisutna. Zanimljivo je da se i rekonstrukcija najranijeg palatinskog sela može izvršiti 
zahvaljujući modelima koliba koji su služili kao urne. 

Rimsko viđenje budućeg života objašnjava važnost ceremonijalnih pogrebnih običaja 
primjenjivanih u rimskom svijetu. Po tim shvatanjima duša je mogla naći mir samo onda 
kada bi posmrtni ostatci bili propisno položeni u grob. Ako se ovo ne bi desilo, duša bi bila 
nesretna i uznemiravala bi familiju, donoseći i nesreći drugima. Zato je izvrođenje 
odgovarajućih pogrebnih običaja bilo i religiozna dužnosti živih članova familije. Pojmovni 
izraz za takve obrede —>iusta facere , ukazuje je da je dostojna sahrana promatrana kao 
pravo preminulog. U slučaju tijela izgubljenog u moru ili ako tijelo nije otkriveno iz nekih 
drugih razloga, ceremonije su bile pobožno primjenjene. U tom slučaju bi se podizao prazan 
grob - kenotaf ( cenotaphium ; „prazan grob” od grčkog Ksvouđcpiov) u počast preminulog. 
Pošto su se svi rimski građani, u političkoj teoriji, smatrali članovima jedne velike familije 
rimske respublike pravilni pogrebni obred je svaki Rimljanin bio dužan da izvede i ako bi 
naišao na nesahranjeno tijelo drugog rimskog građanina. Ako iz nekog razloga potpuni 
ritual sahrane ne bi bio moguć, bilo je dovoljno za ceremonijalni pogreb i sreću duše da se 
rasprši tri puta šaka puna prašine i pijeska iznad pokojnika. 

Najdetaljniji sačuvani opisi pogrebnih ceremonija odnose se na osobe visoke ili najviše 
pozicije, a i same te informacije su sakupljene iz niza vrela, koja potiču iz različitih epoha. 
Radi toga postoji i opasnost da se način sahrane pojedinaca iz najviše (vrlo malobrojne) elite 
percepira kao uobičajeni vid pogreba u rimskom svijeta, kao i da dođe do konfuzije u 
određivanju kojoj epohi pripadaju pojedini oblici pogrebnih ceremonija. I pogrebne 
ceremonije u rimskom svijetu u toku 1200 godina njegovog postojanja su evoluirale, 
dograđivale se, dopunjavale ili transformirale zavisno od općekulturološkog razvitka. Ono 
što je sigurno jeste da su veoma mala djeca sahranjivana jednostavno i tiho (funus acerbum ), 

da nije bilo nekih posebnih ceremonija za robove, da su građani najniže klase 
sahranjivani bez javne parade. Pogrebi su se uglavnom odvijali noću, izuzev u 
posljednjem republikanskom stoljeću i u prva dva stoljeća principata. 

Pogrebni ceremonijal 

Ako bi pojedinac preminuo u svome domu, članovi familije i prijatelji bi se okupili 
oko njegovog tijela koje se nalazilo na postelji. Dužnost najstarijeg sina (biološkog ili 
adoptivnog) bila je da glasno imenom pozove pokojnika, kao neki vid običajnog posljednjeg 
prizivanja u svijet živih. Formalno izvođenje ovog čina ( conclamatio ) on bi izrekao odmah 
sa riječima conclamatum est. Pošto se često duša izjednačavala sa dahom, najbliži srodnici 
bi zapečatili prelazak duše iz tijela sa posljednjim poljupcem i zatvaranjem očiju pokojnika. 
Tada bi započele lamentacije i prizivanje pokojnika sa imenom. Nakon toga bi tijelo bilo 
položeno na zemlju, oprano sa toplom vodom i ritualno očišćeno („pomazano”). Tada se 
mogla uzeti i posmrtna voštana maska. Onda bi se tijelo oblačilo u odječu koja prikazuje 
status koji je pokojnik imao za života i bilo bi položeno na lectus funebris u atriju sa 
stopalima okrenutim prema vratima. Ovo je najčešći bio način koji se odigravao u 
domovima i vilama, a bilo je nekih drugih načina koji su se održavali prema onima koji su 
živjeli u insulama. 

Krevet na kome se nalazio pokojnik bio je okružen cvijećem, a tamjan je gorio. Ispred 
vrata doma stavljan bi set grana bora ili čempresa kako bi upozoravao da se u kući desio 
smrtni slučaj. Sve navedene ritualne radnje sa tijelom pokojnika su obavljali ili njegovi 
srodnici ili klijenti ili robovi, ali postojali su i oni ( libitinarii) koji su se profesionalno 
bavili ovim poslom. 



Reljef koji prikazuje 
ožalošćene iza pokojnika 
koji leži na kauču. 
Danas se nalazi u Museo 
Laterano u Rimu. 

Kada bi umrla neka istaknuta ličnost, javni telal bi izrekao sljedeću stilsku frazu: Ollus 
Quiris leto datus. Exsequias, quibus est commodum, ire iam tempus est. Ollus ex aedibus 
effertur. Tok i organizaciju ove vrste sahrane je određivao i organizirao designator. 

Pogrebna povorka ( pompa funebris) se kretala od kuće ili stana pokojnika do pogrebnog 
mjesta. Tijelo otkrivenog lica su nosili na svojim ramenima sinovi ili neki drugi bliži rođaci. 
Za mrtvim tijelom su išli u crno obučeni i bez nakita sinovi pokojnika zamotane glave, kćeri 
bez šminke, a za njima rođaci i drugi članovi familije, prijatelji, klijenti, oslobođenici, 
robovi. Za razliku od ksnijih epoha kada se na sahranama nastoje suzbijati izražavanje 
emocija na javnom mjestu, posebno kod muškaraca, u rimskom svijetu se sasvim normalno 
bilo slobodno izražavanje emocija u širokom spektru i bez suzdržavanja. Veličina, sjaj i 
prikaz pogrebne procesije su zavisila od bogatstva, ugleda i utjecaja pokojnika. Na početku 
procesije su se mogli nalaziti i muzičari koji su se specijalizirali u pogrebnoj muzici, oni 
koji bi pjevali tužaljke, te profesionalne narikače i plesači. Značajnu ulogu u ovom kultu 
predaka su imale i voštane posmrtne maske, koje su modelirane direktno sa lica pokojnika. 
Jedan od plesača je bio obučen u odijelo pokojnika (sa svim znacima dostojanstva, 
odlikovanjima i znacima funkcija i službi) i nosio je njegovu voštanu masku, te je 
gestikulirajući oponašao pokojnika i tako ga predočavao svjetini. Drugi glumci i plesači su 
nosili voštane maske drugih predaka, oponašajući ih. To je predstavljalo simboliku da su se 
pokojni preci vratili među žive, kako bi ispratili svoga potomka u svoj svijet senki. Nakon 
toga bi išli memorijali velikih djela koja je učinio preminuli. Procesiju bi pratili i nosioci 
baklji, čak i ako bi se ona dešavala po danu, kao reminisencija na drevni običaj 
sahranjivanja po noći. 

Nobilske i druge utjecajne familije su izlagale prikaze predaka (sing.: imago ; plur.: 
imagines ) u atriju. Imagines su bile uređene u vidu obiteljskog stabla ( stemma ), sa kraćim 
naslovom ( titulus ) koji sabire dužnosti, časti i dostignuća koje je predak postigao ( res 
gestae). Uglavnom su to bile portretne biste. Servije navodi daje čak 600 imagines bilo 
izloženo na sahrani mladog Marcela, Augustovog nećaka, 

Za istaknute pojedince, pogrebna procesija bi se zaustavila na Forumu, gdje je mrtvo tijelo 
podignuto. Glumce sa voštanim maskama, posadiše na kurulske stolice zato jer oni 
simbolički predstavljaju pokojnikove pretke koji su obnašali javne funkcije. To je bio 
simbolički prikaz skupa predaka koji su dočekivali u svoje „društvo 44 najmlađeg pokojnika. 
Po Polibiju, to „uskrsnuće 44 predaka je imalo veliki efekt na prisutne prilikom sprovoda. 
Tada bi se sa rostre u znak sjećanja na pokojnika održao i eulogij ( laudatio funebris ; 
pogrebni govor - panegirik) i pogrebna pjesma ( nenia ). U govoru, koji bi izricao sin ili neki 
bliži srodnik, isticale bi se vrline i dostignuća pokojnika i historija njegove familije. Tada bi 
došlo i do pretjerivanja u izrečenim podacima. Za vrijeme Republike, panegirici su bili 
manje uobičajeni, ali su zato više bili cijenjeni. U postrepublikansko doba, laudacije su bile 
češće davane, posebno članovima imperijalne vladajuće. Naravno, ovakva detaljna i velika 

ceremonija je bila primjenjivana samo kod najbogatijih i najutjecajnijih pojedinaca. 
U vremenima epidemije, ove ceremonije se nisu primjenjivale. Laudacije se nisu morale 
održavati samo na forumima, nego su se održavale i u privatnosti doma ili prilikom 
samoga pogreba. 

Ovi govori su nekada bili i izraz političkog mišljenja, npr. kada je Cezar održao govor u 
spomen svoje tetke u kojem je hvalio popularske lidere, te čuveni govor Marka Antonija 
na pogrebu Cezarovom. Ovaj govor je bio tako pripremljen i održan da je praktički 
„lansirao” Cezara na mjesto lidera popularske stranke i označio je ponovno okupljanje 
raspršenih marijevaca. 

Zakonik 12 ploča je zabranjivao sahranu pa i samu kremaciju preminulih unutar Grada 
(pomeriuma), i to pravilo se proširilo širom rimskog svijeta i zadržalo sve do kraja njegovog 
postojanja. Nakon što je procesija došla do grobnog mjesta, dalja procedura je varirala 
zavisno od epohe, ali u doba klasičnog rimskog svijeta tri stvari su bile zajedničke i 
neophodne u svim razdobljima: 1. sveto posvećenje počivajućeg mjesta, 2. prosipanje 
zemlje iznad posmrtnih ostataka i 3. pročišćen]e onih koji su „umrljani” smrću koja 
se desila. 

U drevna vremena, ako bi se tijelo skeletno sahranjivalo, ono bi bilo spuštano u grob ili na 
kauču na kojem je bio donesen na grobno mjesto ili u mrtvačkom sanduku od pečene gline. 
Ako je tijelo bilo spaljivano, kopan je plitki grob i popunjavan je suhim drvećem, iznad 
kojeg bi se smještalo tijelo. Onda bi se izvršila kremacija i na pepeo bi se nabacio zemljani 
humak. Grob u kojem je tijelo bilo spaljeno nazivalo se bustum , i bilo je sveto posvećeno 
uobičajenim pogrebnim ceremonijama. 

U velikoj većini slučajeva u klasičnom rimskom svijetu se primjenjivala incineracija 
(kremacija, spaljivanje tijela pokojnika). Ali i tada je kao ceremonijalna neohodnost bio 
običaj da se neki mali dio ostataka ( resectum ), uobičajeno kost prsta, zakopa u zemlju (kao 
neki atavizam drevnijeg skeletnog sahranjivanja). Ako bi se tijelo spaljivalo, oni bi se nosilo 
do mjesta zvanog ustrina, koje nije smatrano dijelom groba i smješteno je nad hrpu drveta 
(. rogus ). Na njih su onda bacani mirisi, parfemi, začini, pokloni i uspomene od strane 
prisutnih osoba. Vatru je upalio jedan od srodnika, koji je odvraćao lice za vrijeme ovog 
čina. Nakon što je vatra prestala goriti, žar je ugašen sa vodom ili vinom i prisutni su 
pozvani na posljednji oproštaj sa preminulim. Prisutni su zatim bili prskani tri puta vodom 
pročišćenja, i zatim su izuzev neposredne familije ostali napuštali mjesto spaljivanja. Pepeo 
bi bio sakupljen u tkanine, kako bi se osušilo, a ceremonijalna kost se zakopavala. Izuzetak 
je bio gens Kornelijevaca koji se tradicionalno sahranjivao inhumacijom (skeletno 
sahranjivanje kao što je danas uobičajeno u abrahamističkom svijetu). Jedino je Kornelije 
Sula incineriran, iz straha da bi njegov grob mogao biti namjerno oskrvavljen od političkih 
protivnika i kosti iskopane i obeščašćene. I bebe koje su bile umrle prije nego što bi 
doživjele 40 dana života bi bile skeletno sahranjivane. U kasnom periodu antike, kada 

je kršćanski svijet sve više zamjenjivao rimski svijet, polako se gasila incineracija i 
prelazilo se na inhumaciju. 

Do doba Cicerona bila bi prinošena žrtva boginji Ceres i htoničnim božanstvima. Kod 
uglednijih i bogatijih žrtvovala bi se svinja, a kod onih koji nisu mogli priuštiti svinju 
prinosile bi se libacije vina, tamjana, žito ili njegove prerađevine, plodovi voća ili povrća... 
itd... Dijelovi žrtvovane životinje bi se podijelili prisutnima, a jedan dio bi bio stavljen uz 
pokojnika. Ovo bi tako predstavljalo simbolički posljednji zajednički obrok pokojnika 
(, silicernium ) sa živima. Nakon toga bi se ožalošćeni vratili u svoje domaćinstvo, koje bi 
bilo pročišćeno darivanjem Larima i tako bi se završio pogrebni ceremonijal. 



Reljef na funeralnoj steli koji prikazuje ritualni obrok prilikom pogreba. 
Potiče iz Erdeka, a danas se nalazi u Arheološkom muzeju u Istanbulu u Turskoj. 


Neko vrijeme nakon kremacije, kada je pepeo imao dovoljno vremena da se u potpunosti 
osuši, članovi familije ili prijatelji su odlazili do mjesta spaljivanja, uzimali pepeo koji je 
bio zamotan u tkanine i prebacivali ga u urne koje bi se odlagale u grobnice. Nakon 

pogrebne ceremonije još neko vrijeme bi se nastavile pogrebne ritualne ceremonije. Deveti 
dan od pogreba bi se održavao sacrificium novendiale. Tada bi se održavala u 
domaćinstvu preminulog cena novendialis. Tradicionalno su na ovaj dan nasljednici 
preuzimali svoju baštinu a bile su priređivane i pogrebne igre (naravno kod onih koji su to 
mogli priuštiti). Period žalosti ako je umro najbliži član familije je trajao deset mjeseci, za 
umrlog odraslog rođaka period žalosti je trajao 8 mjeseci, a za dijete - rođaka (u starosti 
između 3. i 10. godine) onoliko mjeseci koliko je preminulo dijete imalo godina. Žalobni 
period od 10 godina ukazuje na veliku drevnost i konzervativnost običaja sahranjivanja, jer 
je desetogodišnji ciklus bila ustvari romulovska godina. 

Na mrtve se sjećalo prilikom odgovarajućih praznika, koji su mogli biti i javnog i privatnog 
karaktera.U februaru umrlima je bio posvećen devetodnevni festival Parentalia ili dies 
parentales , koji se nastavljao na praznik Feralia , kada bi se umilostivili zli duhovi 
preminulih. Održavanje ovih festivala u februaru je drevnog i simobličkog karaktera, jer je 
prije prelaska na godinu koja počinje sa 1.1., sa februarom završavala godina. 

Za vrijeme Parentalia , članovi familije bi se okupili na groblju i nudili jela precima, a i 
sami se gostili vinom i hranom. Inače bi se grobovi posjećivali i drugim prilikama, kada bi 
se nudila hrana i vino. 

Na praznike Violaria („Festival ljubičice”) i Rosaria („Festival ruža”) krajem marta i maja 
su se dijelile ljubičice i ruže među rođacima i postavljale na grobove ili sipale iznad urni. 
Proslavljale su se i rođendani ili dani sahrane osobe koja bi se komemorirala. Na sve ove 
prigode prinosili su se darovi u hramovima bogovima, a na grobovima manima preminulih. 
Kod grobova bi se tada održavala i gozba za članove familije, rođake i prijatelje, a „nudila” 
bi se i hrana mrtvima. 

Rimljani su ponekada prihvatali i neke strane običaje koje bi uključivali u sustav svojih 
pogrebnih aktivnosti. Tako su u literarnim vrelima i u arheološkim podacima nailazi na 
svjedočanstva da se pokojniku u usta stavljao „Haronov novčić”, što se povezuje sa grčkim 
mitom o Haronu koji na svome čamcu prevozi sjene mrtvih u podzemni svijet, preko rijeke 
Styx. Tim novčićem bi se onda plaćao prijevoz. Balzamiranje nije bilo uobičajeno i 
smatrano je uglavnom egipatskim običajem, sa samo nekoliko slučajeva koji su evidentirani 
van prostora Egipta. 

Grobnica 


Što se tiče izgleda groba i grobnog mjesta, tu je vladala prilična šarolikost. Rimski svijet 
nije bio homogen u pogledu izgleda grobnih mjesta i nadgrobnih spomenika. To je zavisilo 
primarno od materijalnih sredstava, ugleda i tradicije pokojnikove familije. Uz to, i skoro 
1200 godina postojanja rimskog svijeta uvjetovale su i kronološke različitosti u izboru, 
izgledu i veličini groba, grobnice i prostora oko njih. Ipak je osnovna misao vodilja, bez 

obzira na epohu i uložena sredstva, prilikom sahranjivanja bila da grob treba da predstavlja 
novi dom za pokojnika. Najprostiji vid bi bilo sahranjivanje u urne, koje su u ranija vremena 
imala oblik doma ili sobe. Ovi grobovi nisu imali sepulkarne prostorije, i ostaci su ostavljani 
u zemlji ispod nadgrobnog spomenika (slično današnjoj većinskoj praksi). U ovom slučaju 
cijev (od olova) bi vodila od počivališta do površine, i kroz nju bi se slivali kao posvetni 
darovi slijevalo vino, mlijeko ili nešto drugo. 

Bogate familije su mogle konstruirati monumentalne zajedničke grobnice koje su imale 
dekorirane prostorije u kojima su se čuvali posmrtni ostaci više njenih generacija. Glavni i 
najvažniji dio te grobnice bila je zatvorena prostorija ( sepulcrum ), čiji je pod uobičajeno 
ispod nivoa okolnog zemljišta i do kojeg se spuštalo sa manjim stepeništem. Oko baze 
zidova je vodila uzdignuta platforma ( podium ) na koju su se smještali mrtvački kovčezi ako 
bi se pokojnici sahranjivali inhumacijom. Urne su se smještale ili na spomenuti podium ili u 
niše koje su građene u zidu. Često se u ovom grobnicama nailazi na oltar ili neki drugi tip 
svetilišta, na kome su se nudili darovi manima, odnosno dušama preminulih. Vrlo čest nalaz 
u grobnicama su bile i svjetiljke. Zidovi, podovi i stropovi su bili dekorirani istim stilom kao 
i daje riječ o domu živih, pa se i tamo nailazi na vrijedne mozaike i freske. I predmeti koje 
je pokojnik za života volio su ili spaljivani zajedno sa njim prilikom incineracije ili polagani 
u grob, posebno je to bio slučaj ako je bila riječ o nečemu što je bilo vezano za njegovo 
zanimanje. U tim zajedničkim grobnicama bi se sahranjivali i hospites , koji bi umrli daleko 
od sopstvenih domova, i oslobođenici te familije. Princepske vladajuće familije su imale 
svoje mauzoleje, kao što su Augustov mauzolej i Hadrijanov mauzolej. 

Vanjski izgled monumenata je mogao biti različit, pa je tako mogao biti oblika oltara ili 
hramova, a bilo ih je i u obliku slavoluka sa nišama. U Pompejima se nekoliko puta nailazi 
na oblik polukružne klupe (koja je mogla biti natkrivena ili otkrivena), i koja se koristila za 
razgovor i ćaskanje van sopstvenog doma. 

Prostori koje su zauzimale grobnice su zavisili od sredstava sa kojima su njegovi graditelji 
raspolagali i bili spremni da u njega ulože. Inače se uvijek nastojalo da ovi monumenti 
zahvataju što širi prostor, kako bi zona grobnice mogla primiti i biti komforna za članove 
familije koji su posjećivali grobove svojih umrlih na određene regularne religijske praznike. 
Ako je prostor bio mali (kao u velikoj većini današnjih grobova), onda bi se bar postavljala 
klupa ili stolica. Znatno skuplje i monumentalnije grobnice su imale veći ne samo unutrašnji 
nego su zahvatale i širi okolni, vanjski prostor i mogle su imati zaklone, hladnjake, pa čak i 
ljetne („baštenske”) kućice, pa čak i blagovaonice na kojima bi obilježavale godišnji 
praznici i održavale određen kultne radnje. I privatna mjesta za kremaciju ( ustrinae ) se 
spominju. Zato su i pojedine grobnice izgledale i kao parkovi, sa drvećem i cvijećem, 
vrelima ili bunarima, rezervoarima vode ili fontanama, pa i kućama u koje bi se smještali 
robovi ili oslobođenici zaduženi za održavanje grobnica. 

U sredini parka je smještena area , 
odnosno prostor za grobnicu sa nekoliko 
objekata, od kojih je jedan bio skladište 
(i horreum ). Oko grobnice su se nalazili 
redovi ruža i ljubičica, koje su se koristile 
u praznicima. Oko njih su se nalazili 
vinove loze smještene na rešetke od 
drvenih letvi ( vineolae ). Postojali su i 
terasa ( solarium ), dva bazena ( piscinae ) 
povezana jednim malim kanalom sa area. 
Sve je to okruživala neka vrsta žive 
ograde ( harundinetum ). Ova vrsta 
grobnice okružena sa dodatnim, 
parkovnim i drugim sadržajima se zvala 
cepotaphium. 



Monumentalna grobnica Cecilija Metela duž via Appia. 

Ulaz u Sepulcrum 
Scipionum („Grobnica 
Scipiona” duž Via 
Appia ) koja je bila 
familij ama zaj ednička 
grobnica Scipiona, u 
funkciji od početka III. 
st. p. n. e. do I. st. n. e. 
Zanimljivo je da su 
tamo bili sahranjeni i 
neki koji nisu bili iz 
roda Kornelija Scipiona, 
kao pjesnik Enije, a da 
nisu sahranjeni neki 
istaknuti Scipioni, kao 
što su Afrikanac Stariji i 


njegov brat. Ova grobnica se vremenom pretvorila u neku vrstu porodičnog muzeja. 


Naravno, ove monumentalne grobnice sa parkovima i dodatnim sadržajima su bile vrlo 
rijetke, i velika većina stanovništva se sahranjivala u znatno skromnije zajedničke ili 
individualne grobnice. 




Nadgrobni spomenik Scipiona Barbata sa čuvenim natpisom. 
Danas se nalazi u Vatikanskom muzeju. 


167 


















Urne sa posrmtnim ostacima bi se mogle skladištiti u posebnom građevinskom objektu 
koji se nazivao kolumbarijum /columbarium, i koji je većim dijelom građen pod zemljom. 
Iznad vrata na ulazu u kolumbarijum bi se nalazio natpis koji je davao imena vlasnika, 
datum podizanja i druge podatke. Ove građevine za razliku od zajedničkih familijarnih 
grobnica su mogli biti otvoreni i ostalim ljudima, koji bi platili vlasniku kolumbarijuma 
grobno mjesto u njemu. Podizanje i posjedovanje kolumbarijuma su bili isplativ posao za 
poduzetne pojedince, jer im mušterija nikada nije nedostajalo. Kolumbarijumi su bili 
pravouglog oblika, sa velikim brojem niša (zvanih columbaria) koje su se nalazile u 
regularnim nizovima koji su mogli biti horizontalni ( gradus ) i vertikalni (< ordines ). U 
velikim kolumbarijima bilo je mogućnosti za komotan smještaj do 1000 urni. Kao što je već 
rečeno vezano za zajedničke grobnice, postojali su oko zidova i podiumi na koje bi se 
smještali sarkofazi u koje bi se smještali pokojnici koji bi bili skeletno sahranjivani. Nekada 
bi za istu svrhu bile iskopavane i posebne prostorije ispod poda. Na podium su takođe bile i 
niše, kako se ne bi „trošio” prostor uzalud. Ako je visina zgrade bila dovoljno velika, drvene 
galerije bi se podizale oko zidova. Do prostorije se dolazilo stepeništem koje je isto 
sadržavalo niše. Svjetlost se dobijala zahvaljujući malim prozorima blizu stropa. I zidovi i 
podovi su bili uređeni i dekorirani. 

Ove građevine svoj naziv kolumbarijum duguju sličnosti sa golubnjacima. 



Posebno je lijep kolumbarijum Pomponija Hilasa Edikula 

(.Pomponius Hylas ), koji je bio bogat freskama, 
dekoracijama i vrijednim mozaicima. Ovaj kolumbarijum 
je bio smješten blizu Porta Latina na Via Appia. 

Ostaci kolumbarijuma u Ostiji. 



Columbarium na Vigna Codini na via Appia. 


Niše su bile češće polukružnog oblika, a nekada i potpuno pravokutne. Neki od 
kolumbarijuma su imali donje redove pravokutne, dok bi oni gornji bili lučni. Niše su 
uobičajeno sadržavale po dvije urne ( ollae, ollae ossuariae). Povremeno su niše bile 

pravljene dosta duboko za dva seta umi, sa tim da bi one iza bile podignute malo iznad onih 
ispred. Iznad ili ispod svake niše je na zidu bio pričvršćen mramorni titulus na kojem se 
nalazilo ime vlasnika niše. Ako je osoba tražila za svoju familiju gmpu od 4 ili 6 niša, bilo 
je uobičajeno da se one označe nekom zidnom dekoracijom kako bi se pokazalo da one čine 
neku zajednicu; često bi se i podizali stubovi sa strana kako bi se odavao utisak prednje 
strane hrama. Ove grupe su se zvale edikule ( aediculae ). Niše u višim redovima su bile 
jeftinije, nego one što su bile bliže podu. One pod stepeništem su bile najmanje poželjne. 
Urne su bile od različitog materijala i bile su običajene cementirane za dno niše. Poklopci su 
bili pokretljivi. Na urnama su bila ispisana imena pokojnika čiji su se ostaci nalazili u njima, 
ponekad sa danom i mjesecom, a rijetko godine smrti. 

Urne, bez obzira da li se nalazile na skromnom ili monumentalnom grobnom prostoru su u 
većini slučajeva i same bile od iznimne umjetničke, pa i historijske vrijednosti. Mnogo se 
ulagalo u ljepotu i izgled urni, i one su bile reljefno ili na neki drugi način dekorirane. Na 
urnama su se mogli nalaziti i natpisi, najčešće imena pokojnika i njegove familije, 
eventualno godine starosti i dostignuća u toku života. Materijali za izradu urni su mogli biti 
različiti i to mramor, obični kamen, glina, staklo. 




Staklena urna sa pepelom. Potiče iz 
Augustoritum (danas Limož / Limoges 
u Francuskoj). Datacija druga polovica 
I. st. n. e. Danas se nalazi u Metropolitan 
Museum of Art u Njujorku. U I. st. n. e. 
staklene posude su postale popularan 
izbor za upotrebu kao grobnih urni. 


Rimska grobna urna sa poklopcem. 
Danas se nalazi u Walters Art Museum. 
U njoj se nalaze posmrtne ostaci žene 
po imenu Novia Clara. Drške su u 
obliku Zeusa - Amona. 

Etrurska brončana grobna urna sa 

poklopcem. Nalazi se u Metropolitan Mramorna grobna urna sa natpisom i 

Museum of Art u Njujorku. reljefom. Datacija kasno I. st. n. e. 




Rimska grobna mramorna urna. 
Datacija augustovsko doba. 


Grobna uma sa reljefnim prikazom omžja i ratnih 
trofeja. Datacija prva polovica I. st. n. e. Nađen blizu 
lokaliteta Anagni, sjeveroistočno od Rima. Danas se 
nalazi u Metropolitan Museum of Art u Njujorku. 

Grobna urna sa 
reljefnim prikazom 
posvetnog darivanja. 


Urna sa natpisom iz 
Donje Pecke kod 
Mrkonjić Grada, BiH. 


Urna sa natpisom iz 
Doljana kod Bihaća, BiH. 

Rimski sarkofag koji reljefno prikazuje Heraklova djela, nalazi se u 
Arheološkom muzeju u Konji, Turska. Datacija cc. 250 - 260. god. n. e. 


U kasnijim periodima počinju se koristiti sarkofazi za pohranu posmrtnih ostataka, koji su 
bili često ukrašeni reljefima vanredne umjetničke ljepote. Prikazi su mogli biti različite 
tematike, od one mitološke pa do nekih historijskih i pejsažnih pojava, te kultnih i 
filozofskih tema. 



Nadgrobni reljef familije Publija Gesija (Publius Gessius). 

Na grobnom mjestu bi se nalazili i epigrafski spomenici (često sa reljefnim prikazima), koji 
su ovjekovječivali pokojnikovo ime, njegova postignuća (ako ih je bilo), godine starosti, i 
dedikante. Ovi epitafi, koji su najčešće vrlo sažete informacije, mogu otkriti i filozofska i 
religijska uvjerenja pokojnika. Npr. epitafi onih koji su bili bliski epikurejskom učenju bi 
često izražavali formu: non fui, fui, non sum, non desidero (nisam bio, sam bio, nisam, ne 
želim), što u „lakonskoj formi” simbolizira pokojnikovo postojanje. 

Želja za ovjekovečivanjem pokojnika je glavni razlog da se grobna mjesta (svih mogućih 
tipova i arhitektonskih oblika) nalaze uzduž strana cesta i puteva koji povezuju gradove, 
naselja, sela i rustične vile. Uzduž via Appia nalazi se veliki broj grobova, nekropola, 
mauzoleja, zajedničkih grobnica i kolumbarijuma, posebno iz reda drevnih uglednih rimskih 
familija. Sličan raspored se vidi i u „Ulici grobova” kada se izlazi iz Pompeja. Rimska 
opsesija da neko nastavi svoje postojanje u kolektivnom sjećanju dovela je do toga da 
natpisi budu što izražajniji, kao i grobnice impozantnije i raskošnije. Ne samo civilni, nego i 
vojnički grobovi su često grupirani duž rimskih cesta i puteva. Vojnički grobovi se često 
nalaze na putevima koji vode iz tabora. Pored sahranjivanja uz ceste, postojali su i drugi 
grobni prostori, manje primjetni i manje skupi, a sahranjivalo se i na farmama i seoskim 
posjedima. Pojedini rodovi i familije su imale i svoje zasebne grobne prostore, kao i 
mnogobrojni kolegiji. 




„Ulica grobova” u Pompejima. 

Slika je nastala između 1890. i 1900. god. 


„Ulica grobova” u Pompejima. 

Slika je nastala između 1890. i 1900. god. 


Za vrijeme Republike na istočnom dijelu Eskvilina se nalazilo odlagalište za sve ono što 
odvodni kanali Grada ne bi mogli odnijeti. Takođe na istom prostoru su bile i grobnice 
( puticuli ), koje su bile obične jame u zemlji. Tu bi se jednostavno bacali posmrtni ostaci, 
kao smeće na odlagalište. Tako bi to postajalo počivalište za odbačene robove, 
izopćenike...itd... Ove grobnice su bile loše održavane, nekada i prepunjene pa je ovo 
eskvilinsko područje bilo nenastanjivo i izvor potencijalno najgore zaraze ili zagađenja. 

U te jame se nekada vršilo i brzo, masovno sahranjivanje umrlih uslijed epidemija. 
U augustovsko doba, opasnost za zdravlje i čistoću Grada je postala tolika daje odlagalište 
pomjereno na znatno veću udaljenost, Eskvilin je pročišćen, a jame - grobnice su zatrpane. 
Tu je nastao park, poznat pod nazivom Meceninin park (Horti Maecenatis). Pogubljeni 
kriminalci, na osnovi presude suda, se nisu uopće sahranjivali, nego su njihove lešine 
ostavljane pticama i životinjama (što se smatralo najvećom kaznom) na mjestu egzekucije. 



Velika rimska nekropola nalazi se na prostom Alyscamps, izvan zidina starog dijela 
južnofrancuskog grada Arla. Riječ je ustvari o dijelu ceste koja vodi prema gradskim 
kapijama. I u kršćanskom svijetu su se na ovom lokalitetu nastavljala sahranjivanja. 


Vojnički odnos prema smrti 

Posebno je kult mrtvih bio izražen kod vojnika i drugih profesija čiji je posao uključivao i 
eventualnu smrt. Vojnici su tako pokazivah posebnu sklonost da dostojno sahrane svoje 
drugove. Često uslijed ratnih okolnosti i brzine razvijanja operacija nisu dozvoljavah 
održavanje pravilnog rituala, a za vojnike koji bi poginuli na protivničkom području, 
vjerojatno su davane masovne kremacije ih sahrane. U slučaju kada bi prilike to 

dozvoljavale, poginuli drugovi bi bili kremirani, i njihov pepeo bi bio prebačen na 
predviđeno grobno mjesto. Zbog te vojničke posvećenosti kultu mrtvih, načinjen je veliki 
broj epigrafskih spomenika (sa ili bez reljefa) u spomen palim ili umrlim vojnicima i 
veteranima. Ako tijelo nije bilo pronađeno, onda bi se pokojnik komemorirao sa kenotafom. 
O posvećenosti tome da se dostojno sahrane drugovi po oružju, govori i primjer poginulih 
legionara i auksilijara iz Varove armije. Kada je Germanik sa svojom armijom došao na 
mjesto uništenja Varove armije u Teutoburškoj šumi, prvo što je uradio bilo je da se sakupe 
razbacani i neshranjeni ostaci poginulih vojnika, i da se dostojno sahrane pod jednim 
humkom. Za vrijeme principata jedan dio vojničke plate se odvajao i stavljao u poseban 
fond iz kojeg su se financirali pogrebni troškovi, uključujući i ritualno jelo, sahranu i 
komemoraciju. 

Natpisi na vojničkim nadgrobnim spomenicima uglavnom daju osnovne podatke o 
pokojnom vojniku ili veteranu, ime, jedinicu, godine starosti, godine službe i možda imena 
dedikanata. Reljefi mogu biti vrlo raznovrsni i tako između ostalog prikazuju i starješine sa 
insignijama činova, obične vojnike sa oružje, konjanike kako jašu (često iznad tijela 
oborenog neprijatelja). 

Pogrebni zavodi/kolegiji 

Inače su ovi pogrebni zavodi (collegia funeraticia) postojali i za civile i za vojnike. Rimska 
svijest je podrazumijevala dostojnu brigu o umrlim, zato je i postojao razvijen i raširen 
sustav koji se brinuo o sahranama, pa su i esnafi/kolegiji, kao i druge asocijacije (npr. 
gladijatora) brinuli o pogrebu svojih članova, pa i gradnji kolumbarijuma. Iako su se ovi 
kolegiji mogli zvati različitim imenima kao npr. cultores ovog ili onog božanstva, collegia 
salutaria, collegia iuvenum , njihove metode rad i razlozi postojanja su bili praktično 
isti. Ako su članovi imali osigurano grobno mjesto za sebe, oni su poradi održavanja 
neophodnih pogrebnih troškova, uplaćivali u zajednički fond određenu članarinu. Kada 
bi član umro, iz zajedničkog fonda bi se plaćala sahrana i odgovarajući obredi, a komitet 
kolegija bi nadzirao da su obredi na pravilno održani. Kolegij bi na odgovarajuće datume i 
praznike posvetio i kolektivno darivanje sjenima umrlog. Ako je svrha kolegija/zavoda bila 
izgradnja i održavanja kolumbarijuma, prvo bi bio određen trošak za planiranu radnju koji 
bi zatim bio podijeljen na udjele ( sortes viriles). Svaki član je po svojim mogućnostima 
učestvovao u ovom trošku i njegov udjel bi se slivao u zajedničku blagajnu. Nekada bi neki 
zadužbinar sam platio čitav trošak za gradnju kolumbarijuma, pa bi on postao počasni član 
kolegija sa titulom patrona. Podizanje kolumbarijuma bi bilo povjereno kuratorima, 
izabranih kockom, koji su načelno bili najveći udionici u zajedničkom fondu i najuticajnije 
osobe. Oni su sklapali pogodbe za radove i nadzirali gradnju i pratili utrošak novca. Služba 
kuratora je bila smatrana veoma počasnom, pa se njihova imena pojavljuju na natpisima 
izvan gradnje. Ovi pojedinci bi na svoj trošak nekada dali da se dekorira i unutrašnjost 

građevine, srede niše ili podignu dodatni sadržaji oko grobnice, kao hladnjaci ili 
blagovaonice. Nakon završetka gradnje, kuratori bi dijelili niše članovima i to na osnovi 
određenih pravila i reda. Pošto sve pozicije i niše nisu imale jednaku vrijednost i poziciju, 
kuratori bi cijeli prostor (što je moguće poštenije) podijelili u sekcije ( loci ), koje bi se onda 
ždrijebom dijelile udionicima u zajedničkim troškovima. Svakoje imao onaj broj loci koji je 
odgovarao visini njegovog udjela, iako su ove sekcije mogle biti na potpuno različitim 
stranama kontubernijuma. Članovi je bilo dozvoljeno da raspolažu svojim dijelovima 
grobnice po sopstvenoj želji, mogli su ih prodati, založiti, zamijeniti, pokloniti. Pojedini 
veći ulagaći su ustvari ulazili u posao oko izgradnje kontubernijuma ne kako bi osigurali za 
sebe i svoju familiju posljednje počivalište, nego kako bi mogli zaraditi i ostvariti profit. 
Oni koji su posjedovali određene dijelove kontubernijuma su stavljali na njih svoja imena, 
a mogli su staviti i stupove i statue... Neki tituli su mogli uz ime vlasnika niše ili grupe 
niša da daju i broj i poziciju njegovih loci ili ollae. Nekada bi tituli bilježili i prodaju 
ili kupovinu niša i ime bivšeg vlasnika. Nekada imena na urnama ne bi odgovarala 
imenima na titulima iznad niša, pokazujući da je vlasnik niše prodao samo dio svoga 
posjeda ili da kupac niše nije zamijenio titul. Troškovi održavanja su plaćani vjerojatno 
iz članarine članstva. 

Jedan titul ima sljedeći sadržaj: L ■ ABVCIVS • HERMES • IN • HOC / ORDINE • AB • 
IMO • AD • SVMMVM / COLVMBARIA • IX • OLLAE • XVIII / ŠIBI ■ POSTERISQVE • 
SVIS („Lucije Abucije Hermes / Lucius Abucius Hermes je osigurao u ovom redu, od 
najnižeg do najvišeg, 9 niša sa 18 urni za sebe i svoje potomke”). 

Sačuvan je i pravilnik jednog od pogrebnih zavoda (po imenu collegia salutaris Dianae 
et Antinoi ), zahvaljujući jednom natpisu iz 136. god. n. e. iz Lanuviuma. Taj pravilnik 
regulira troškove učlanjenja, mjesečnu članarinu, pogreb članova, i raspored za sastanke i 
zajedničke večere. Rimljani su nekada kršćane smatrali i nekom vrstom pogrebnih 
asocijacija. Zanimljivo je da su pogrebne asocijacije i zavodi ostavljani na miru, ako je i 
Država nekada zabranjivala udruživanje u skupine, organizacije i asocijacije. Bilo je i 
poduzetnika koji su prodavali prostor za smještaj umi osobe koje ili nisu bile dovoljno 
bogate da podignu sopstvene grobove ili nisu mogle potraživati pravo na sahranu na 
nekom rodovskom ili familijarnom grobnom prostoru ili nisu mogli na neki drugi način 
osigurati grobno mjesto (preko npr. kolegija zanatlija, vojske, gladijatora). Bilo je i 
slučajeva da neki zadužbiran javnom donacijom osigura grobni prostor za svoje 
sugrađane. Patroni bi brinuli za sahrane svojih klijenata, i obrnuto. Iz svega izloženog, 
jasno je daje velika većina rimskih građana bila dostojno sahranjivana. 

Zbog svojih eklektičnih shvatanja, klasični rimski svijet (za razliku od abrahamističkog 
svijeta) nikada nije bio načisto sa tim šta se dešava nakon smrti. Tumačenja različitih 
religija, kultova i mitologija su se miješala sa filozofskim shvatanjima i razumijevanjima. 
Po epikurejcima duša je bila tanko tkivo atoma koji se nakon smrti rasprše u svemim, te da 
su mitovi koji govori o zagrobnom životu obična fikcija. 

Rimska imena 


Crte rodovskog (gentilnog) poretka najbolje su se očuvale u rimskim imenima. 
Muškarci 


U najranije doba, o kome govore samo podaci koje prenosi tradicija, imena su bila 
jednostavna i monotematska (izražavala su samo jednu ideju i pojam, a ne dva kako se to 
često sreće i u modernim imenima) i sastojala su se samo od osobnog imena, npr. Romulus, 
Remus, Faustulus. Ubrzo se uz to osobno ime počelo koristiti i rodovsko/gentilno ime, koje 
je postalo srž nečijeg nominiranja ( Numa Pompilius, Ancus Martius, Tullus Hostilius). 
Kako se povećavao broj stanovnika, a rodovi se sve više granali, javila se i potreba za 
nominiranjem tih grana u pojedinim gensovima. Ovaj proces prihvatanja nominiranja 
grana gensa je bio postupan, zavisan od veličine određenog roda i njegovog značenja i 
njegove tradicije historije (rodovi sa starijom historijom su načelno imali više grana npr. 
Klaudiji, Korneliji, Semproniji). Bilo je pojedinaca i do duboko u Kasnu Republika koji su 
nosili samo osobno i gentilno ime. Ipak se neki standardni oblik imena rimskog građanina 
muškarca sastojao od tri ( tria nomina ) i više dijelova: 

1. Osobno ime ( praenomen ). Prenomen u rimskom društvu nije igrao veliku 
ulogu i često se u imenu nekog pojedinca navodilo umjesto punog ličnog 
imena samo prvo slovo imena. Postojao je vrlo mali broj ličnih imena koje su 
Rimljani upotrebljavali. Iako to nije bilo nigdje propisano, za očekivati je bilo 
da najstariji sin dobija prenomen svoga oca, a ostali sinovi prenomene svojih 
djedova, pradjedova i stričeva. Zato su pojedini rodovi i njihovi ogranci 
generacijama koristili specifičnu grupu prenomena. U rodu Kornelija najčešće 
su se koristili prenomeni Aulus, Gnaeus, Lucius, Marcus, Publius, Servius i 
Tiberius , u rodu Julija Lucius, Caius, Sextus i Vopiscus (ali je rano izašao iz 
upotrebe), u rodu Emilija Caius, Gnaeus, Lucius, Manius, Marcus, Quintus, 
Tiberius i Mamercus , u rodu Klaudija Appius, Caius, Decimus, Lucius, 
Publius, Servius i Tiberius, u rodu Postumija Aulus, Caius, Lucius, Publius i 
Spurius , u rodu Sempronija Tiberius i Caius , u rodu Junija Lucius, Marcus i 
Decimus , u rodu Valerija je vrlo čest prenomen bio Publius. U rodu Klaudija je 
samo ogranak Nerona koristio Decimus i Tiberius , a u rodu Kornelija je samo 
ogranak Scipiona koristio Gnaeus , Lucius i Publius. Zbog te limitiranosti, 
prenomen se rijetko koristio kako bi se određena osoba prepoznavala i 
navodila. Samo u najintimnijim familijarnim i drugim odnosima koristio bi 
se prenomen. 

Iz različitih razloga pojedini gensovi su izbjegavali davanje određenih prenomena. Juniji 
tako nisu muškoj djeci davali imena Titus i Tiberius , jer su se tako zvali izdajnički sinovi 
Junija Bruta. Čak se dešavalo da se oficijelno zabrani nekom gensu da daje određeno ime, 
kao u slučaju Manlija kojima je zabranjeno odlukom Senata da daju ime Marcus , kako se 
ne bi referiralo na Marka Manlija Kapitolinskog, te na primjeru roda Antonija kojima je 
zabranjeno da daju ime Marcus, kako ne bi podsjećalo na Marka Antonija. 

Za vrijeme Kraljevstva i prvih stoljeća Republike koristilo se nešto više od 30 prenomena, 
ah je ovaj broj sa Kasnom Republikom spao na oko 18 prenomena, često u tekstu 
korištenim u vidu uobičajene kratice (u zagradi). 


Agrippa 

Ancus 

Appius (AP.) 

Aulus (A., nekada i AV. 
i AVL.) 

Caeso ih Kaeso (K.) 

Decimus (D.) 

Faustus (“Sretan”) 

Caius (C., možda 
povezan sa gaudere ) 

Gnaeus (CN.) 

Hostus Lucius (L.) 

lulus 

Kanus 

Lucius (možda originalno 
značenje «rođen po danu») 

Mamercus (MAM., 
možda kao i ime 
Marcus povezano sa 
imenom boga Marsa) 


Manius (M\, možda 
originalno značenje 
«rođen ujutro») 

Marcus (M.) 

Mettius 

Nonus 

Numerius (N.) 

Octavius 

Opiter Paullus 

Postumus (POST., «rođen 
kao posljednji u nizu ih 
nakon očeve smrti») 

Proculus (PRO.) 

Publius (P.; “Javno”; 
možda etrurskog porijekla) 

Quintus (Q.) 

Septimus 

Sertor 

Servius (SER., možda 
povezan sa servare) 


Sextus (SEX., nekada i S. 
i SEX.) 

Spurius (S.) 

Statius 

Tiberius (TI., možda 
vezan za ime rijeke Tibar, 
odnosno ime njenog boga) 

Titus (T.) 

Tullus 

Vibius (V.) 

Volesus (varijanta 
Volero korištena od 
publilijevskog gensa) 

Vopiscus 

Pojedina značenja ovih imena su odgonetnuta, a o nekim drugim se još uvijek vode filološke 
rasprava. Najjasnija značenja imaju imena koja su nastala iz rednih brojeva. Sa procesom 
romanizacije Italije, mnoga imena svojstvena Umbro - sabelskoj skupini i Etrurcima su 
bila apsorbirana, ali u značajnom broju tako što bi podlijegali interpretatio romana (imali 
bi svoj latinski ekvivalent —> Attius = Appius , Decius = Decimus , Seppius = Septimus , 
Aule = Aulus , Cae = Caius , Cneve = Gnaeus , Lude = Lucius) ili tako što bi postajali nomeni 
ili kognomeni. Nejasno je koliko su Rimljani preuzeli u svoj skup prenomena umbro - 
sabelskih imena (koja su im jezički vrlo srodna) i etrurskih. Moguće je da je jedan dio često 
korištenih rimskih prenomena etrurskog, pa i umbro - sabelskog porijekla, i da ih poznajemo 
u latiniziranoj verziji. Najčešći prenomeni su bili Lucius , i Marcus , zatim su slijedili 

Publius i Quintus , pa nakon njih su po učestalosti bili Titus, Aulus, Gnaeus, Spurius, Sextus 
i Servius , a tek nakon njih po brojnosti dolaze Manius, Tiberius, Caeso, Numerius i 
Decimus. Pojedini navedeni prenomeni iz ranorepublikanskog doba su se vremenom 
transformirali u nomene ili kognomene, i nisu se koristili kao prenomeni. To je bio slučaj i 
sa sljedećim imenima: Agrippa, Faustus, Mamercus, Paullus, Postumus, Proculus, Statius, 
Vibius i Vopiscus. Do sa II. st. n. e. broj prenomena je opao i koristili su se samo Aulus, 
Decimus, Gaius, Gnaeus, Lucius, Manius, Marcus, Numerius, Publius, Quintus, Sextus, 
Titus i Tiberius. Kako je odmicalo doba principata i dominata, uslijedila je relativna 
konfuzija u određivanju šta je to prenomen. Čak su pojedini carevi stavljali riječ Imperator 
u ulogu prenomena, a tu ulogu su čak preuzimali i pojedini stariji nomeni kao što su Flavius 
(Fl.), Claudius (CL), Iulius, Iunius, Valerius (Val.) i Aurelius. Ovo je posebno izraženo u 
vanitalskim područijima, koja su se romanizirala i koja nisu imala punu razvijenu svijest o 
rimsko - italskom tri a nomina. 


2. Ime roda (nomen gentile ili gentilicium; uglavnom se koristilo samo nomen ), 
kojim se označavala pripadnost nekog pojedinca izvjesnom rimskom rodu. 
Nomen je za razliku od prenomena igrao mnogo bitniju ulogu za Rimljanina. 
Gensovi i njihova imena su mogli nastati na različite načine, pa su samim tim 
mogli imati i različita značenja. Originalni rodovi su predstavljali klanove iz 
prvih sela koja se ujedinila. Kako se širio rimski svijet, tako se povećavao i 
broj rodova, i to posebno procesom apsorbiranja drugih zajednica u rimski 
narod. Zato mnogi rodovi i u ranom dobu nose i latinska i sabinjanska i 
etrurska imena. Kasnije će u rimsko gentilno nominiranje, kako se bude širio 
rimski svijet, uči čitav spektar imena najrazličitijeg porijekla. 

Na osnovi dosada poznate izvorne građe (literarna vrela i natpisi) poznati su više - manje 
sljedeći nomeni rimskog svijeta: 

Aburius 

Atilius 

Caecius 

Accius 

Atrius 

Caedicius 

Accoleius 

Atronius 

Caelius 

Acilius 

Aufidius 

Caeparius 

Aebutius 

Aurelius 

Caepasius 

Aedinius 

Ausonius 

Caerellius 

Aelius 

Avidius 

Caesennius 

Aemilius 

Avitus 

Caesetius 

Albanius - možda 

Axius 

Caesius 

pomiješano sa 

Albanus ili Albinus 

Babudius 

Caesonius 

Allectius 

Baebius 

Caesulenus 

Amatius 

Balventius 

Caetronius 

Annius 

Bantius 

Calavius 

Antistius 

Barbatius 

Calidius 

Antius 

Barrius 

Calpurnius 

Antonius 

Betilienus 

Calventius 

Appuleius 

Betucius 

Calvisius 

Aquillius 

Blandius 

Camilius 

Armenius 

Blossius 

Camillius 

Arrius 

Bruccius , možda 

Camelius 

Arsinius 

isto kao i Bruttius 

Canidius 

Artorius 

Bucculeius 

Caninius 

Asinius 

Burrienus 

Canius 

Ateius 

Caecilius 

Cantilius 

Atius 

Caecina 

Cantius 

Canuleius 

Curtius 

Fulvius 

Canutius 

Decumius 

Fundanus 

Caprenius 

Desticius 

Furius 

Carius 

Dexsius 

Gabinius 

Caristanius 

Didius 

Galerius 

Carvilius 

Dillius 

Gavius 

Cassius 

Domitius 

Geganius 

Ceionius 

Duccius 

Gellius 

Cicereius 

Duronius 

Granius 

Cilnius 

Egnatius 

Gratius 

Cincius 

Epidius 

Gratidius 

Cispius 

Equitius 

Helvetius 

Claudius 

Fabius 

Helvius 

Clodius 

Fadius 

Herennius 

Cloelius 

Faenius 

Herminius 

Clovius 

Falerius 

Hirtius 

Cluilius 

Favonius 

Horatius 

Cluntius 

Festinius 

Hortensius 

Coiedius 

Flavius 

Hosidius 

Cominius 

Flavinius 

Hostilius 

Coruncanius 

Flavonius 

Icilius 

Cordius 

Florius 

Insteius 

Cornelius 

Floronius 

lulius 

Cosconius 

Fufius 

Iunius 

Curius 

Fulcinius 

Iuventius 

Laberius 

Manilius 

Norbanus 

Labienus 

Marcius 

Novius 

Laelius 

Marius 

Numerius 

Laetorius 

Matius 

Octavius 

Lafrenius 

Maximius 

Olcinius 

Lampronius 

Memmius 

Oppius 

Lartius 

Menenius 

Opsius 

Liburnius 

Messienus 

Oranius 

Licinius 

Metilius 

Otacilius 

Livius 

Milonius 

Palpellius 

Lollius 

Minicius 

Papinius 

Longinius 

Minucius 

Papirius 

Loreius 

Modius 

Papius 

Lucceius 

Mucius 

Pedius 

Lucilius 

Munatius 

Peltrasius 

Lucius 

Munius 

Pescennius 

Lucretius 

Murrius 

Petellius 

Lusius 

Naevius 

Petilius 

Lutatius 

Nasennius 

Petillius 

Macrinius 

Nemetorius 

Petronius 

Maecilius 

Nepius 

Pinarius 

Maelius 

Nigidius 

Piscius 

Mallius 

Nigilius 

Pisentius 

Mamilius 

Ninnius 

Placidius 

Manlius 

Nipius 

Plautius 

Plinius 

Rutilius 

Sornatius 

Plotius 

Sabucius 

Spurius 

Pollius 

Sallustius 

Statius 

Pompeius 

Salonius 

Statilius 

Pompilius 

Salvius 

Stertinius 

Pomponius 

Scribonius 

Suedius 

Pomptinus 

Secundinius 

Sulpicius 

Pontidius 

Secundius 

Tadius 

Pontius 

Seius 

Talmudius 

Popidius 

Sempronius 

Tanicius 

Portius 

Sennius 

Tertinius 

Postumius 

Sentius 

Tettidius 

Potitius 

Septimius 

Tettienus 

Paesentius 

Sepunius 

Tettius 

Publicius 

Sepurcius 

Titiedius 

Pullo (centurion 

Sergius 

Titius 

kojeg je spomenuo 

Julije Cezar) 

Sertorius 

Titinius 

Pupius 

Servilius 

Trebatius 

Quinctilius 

Sestius 

Trebellius 

Quinctius 

Sextilius 

Tremellius 

Quirinius 

Sextius 

Tuccius 

Rabirius 

Sidonius 

Tullius 

Rufius 

Silius 

Ulpius 

Rufrius 

Sittius 

Umbrenius 

Rusonius 

Socellius 

Umbrius 

Ummidius 

Vergilius 

Virius 

Urgulanius 

Verginius 

Visellius 

Uulius 

Vesnius 

Vitellius 

Vagennius 

Vesuvius 

Vitruvius 

Vagionius 

Veturius 

Volaginius 

Vagnius 

Vibenius 

Volcatius 

Valerius 

Vibidius 

Volumnius 

Varius 

Vibius 

Volusenna 

Vassenius 

Victricius 

Volusenus 

Vatinius 

Viducius 

Volusius 

Vedius 

Vinicius 

Vorenius (centurion 

Velius 

Vipsanius 

kojeg je spomenuo 
Julije Cezar) 

Veranius 

Vipstanus 


Verecundius 

Viridius 



Nomeni su originalno završavali na - ius , a završetci na -eius, -aius, -aeus su bili varijacije. 
Nomeni na -acus održavaju galsko porijeklo, na -na održavaju etrursko porijeklo (npr. 
Caecina ), na -enus ili -ienus su umbrijskog ili picenskog porijekla. 


3. Nadimak ( cognomen ), koje je označavalo određeni ogranak unutar pojedinog 
roda. Kognomen je često proistekao iz neke osobine nosioca - rodonačelnika 
ogranka roda, odnosno iz nadimka koji je taj pojedinac nosio, a koji se 
postupno ustalio kao sastavni dio imenskog prepoznavanja pojedinca, a koji je 
onda kao takav i prešao na njegove neposredne nasljednike. 

Gens Kornelija je u sebe uključivao i patricijske i plebejske ogranke, sa tim da su 
prvospomenuti bili daleko brojniji i značajniji. Patricijski ogranci su Arvina, Blasio, 
Cethegus, Cinna, Cossus, Dolabella, Lentulus, Maluginensis, Mammula, Merenda, Merula, 
Rufinus, Scapula, Scipio, Sisenna i Sulla. Zanimljivo je da su se i ovi ogranci mogli dalje 
podgranati, pa se tako iz ogranka Scipio razvio podogranak Našica. Plebejski ogranci su 

bili Balbus i Gallus , a nailazi se i na različite kognomene tipa Chrysogonus, Culleolus , 
Phagita koje su dobivali oslobođenici pojedinaca iz kornelijevskog roda. Tako je u red 
gensa Komelija apsorbiran i značajan broj osoba najrazličitijeg etničkog i socijalnog 
porijekla. I drugi načelno i originalno patricijski klaudijevski rod je imao plebejske ogranke. 

Zbog načina svoga nastanka, kognomeni su mogli imati šaljivo ili neobično značenje, mogli 
su održavati određene fizičke i karakterno-temperamentne karakteristike pojedinca - 
rodonačelnika ogranka, mogli su bili rezultat određene počasti, mogli su odražavati 
određeno naselje ili neku drugu zemljopisnu odrednicu, čak su se mogli referirati na 
određenu biljku ili životinju... itd. Neki od pokušaja prijevoda kognomena: 


Agelastus 

„Onaj koji se nikad ne smije* 

Ahenobarbus 

„Crvenobradi" 

Albinus 

„Bjeličast" 

Bestia 

„Zvijer" 

Brocchus 

,,Zubat“ 

Brutus 

„Glup", „Tupav" 

Cato 

„Lukavac", „Promućuran" 

Caecus 

„Slijep" 

Caepio 

„Prodavač luka" 

Caesar 

„Onaj sa bujnom kosom" 

Cicero 

„Slanutak/Leblebij a" 

Dentatus 

„Rođen sa zubima" 

Eburnus 

„Sačinjen od slonovače" 

Fimbria 

„Koji nosi šiške" 

Flaccus 

„Ušati" 

Galba 

„Trbušasti" 

Geta 

„Sa kraja zemlje" 

Glaucia 

„Sivozeleni" 

Gracchus 

„Čavka" 

Caldus 

„Mlak" 

Calvus 

„Ćelav" 

Carbo 

„Izgorio ili ugarak 44 

Carparius 

„Jarac 44 

Catullus 

„Štene“ 

Cotta 

„Vinska mrlja“ 

Crassus 

„Glupav 46 

Laenas 

„Sveštenički ogrtač 44 

Lentulus 

„Leća 44 (vrsta biljke) ili 
„Aljkav", „Spor", „Lijen" 

Lepidus 

„Sjajan momak 44 

Limetanus 

„Neko sa granice 44 

Lucullus 

„Šumarak 44 

Mactator 

„Koljač 44 

Mancinus 

„Bogalj ev“ 

Margarita 

„Biser 44 

Merula 

„Kos 44 

Metellus 

„Oslobođeni najamnik 44 

Mus 

„Pacov 44 ili „Miš 44 

Nazica 

„Nosonja 44 

Nerva 

„Žilav 44 

Paulus 

„Mališa 44 , „Sitnica 44 

Piso 

„Grašak 44 

Postumus 

„Rođen nakon očeve smrti 44 

Pulcher 

„Lijepi 44 

Ravilla 

„Onaj koji mnogo priča 44 

Rufus 

„Riđokosi 44 

Rufinus 

„Neko iz riđokose porodice 4 

Ruso 

„Seljačina 44 

Saturninus 

„Saturnov 44 

Scaevola 

„Ljevoruki 44 

Scipio 

„Ceremonijalni štap 44 

Serranus 

„Testerin 44 ili „Nazubljen 44 

Sikulus 

,,Sicilijanac“ 

Silo 

„Prćastog nosa 44 

Scaurus 

„Otečenih stopala 46 ili „Onaj 
koji pati od vodene bolesti 44 

Strabo 

„Zrikavi 44 

Tacitus 

“Šutljiv” 

Tubero 

„Grba 44 ili „Moralno iskvaren 4 

Vatia 

„Šepav 44 

Verrucosis 

„Prekriven prištevima 44 

Vopiscus 

„Preživjeli od blizanaca 44 


Iako je dobar dio rimskih familija do Kasne Republike imao i kognomen, ipak je još uvijek 
bilo rodova bez svojih ogranaka i kognomena. Čak su u ovu grupu spadali i nomeni Marius, 
Sertorius, Mummius. U vrijeme principata došlo je do određenih modificiranja u dobijanju 
kognomena, zavisno od situacija i različitih potreba (npr. identifikacijskih, statusnih, 
nasljednjih, financijskih) familije ili pojedinaca unutar njih. Sada više kognomen pojedinca 
nije morao da po automatizmu slijedi iz očevog imena, nego su postojale različite varijacije. 
To je direktno povezano sa slabljenjem patria p ote stas, i jačanjem uloge žene u društvenoj 
strukturi. Dobar primjer pruža familija Vespazijana. Njegov djed se zvao Titus Flavius 
Petro , otac Titus Flavius Sabinus, majka Vespasia Polla , stariji brat Titus Flavius Sabinus , 
on se prije izbora za princepsa zvao Titus Flavius Vespasianus , supruga mu se zvala Flavia 
Domitilla , stariji sin Titus Flavius Vespasianus , mlađi sin Titus Flavius Domitianus , 
kćerka Domitilla Minor. Iz ovog primjera je jasno vidljiv sustav dobijanja kognomena u 
Vespazijanovoj familiji. Stariji sin nasljeđuje prenomen, nomen i uglavnom kognomen oca, 
mlađi sin nasljeđuje prenomen i nomen oca, ali kognomen mu postaje ili majčin nomen ili 
kognomen. Karakala se po rođenju zvao Lucius Septimius Bassianus , i on nije imao očev 
kognomen Severus , nego kognomen majčinog oca koji se zvao Caius lulius Bassianus. U 
ovom slučaju je stariji Severov sin preuzeo kognomen majčinog, a ne očevog oca. 

Primjeri tria nomina iz Rane Republike: Lucius (prenomen) Iunius (nomen) Brutus 
(kognomen; razvio se iz nadimka koji je rodonačelnik Republike nosio); Lucius 
(prenomen) Tarquinius (nomen) Collatinus (kognomen; razvio se radi toga što je 
njegov predak dobio na upravu grad Kolatij u kojem je i Lucije imao dom); Publius 
(prenomen) Valerius (nomen) Publicola (kognomen; dobio ga od naroda). 

Politika apsorbiranja niza euromediteranskih zajednica u klasični rimski svijet se najbolje 
očitovala na primjerima korištenih kognomena, kojih je bilo mnogo više nego prenomena 
i nomena. Dosta kognomena nema uopće latinsko porijeklo. Na osnovi dosad poznate 
izvorne građe (literarna vrela i natpisi) poznati su više - manje sljedeći kognomeni 
rimskog svijeta: 

Abercius, Abito, Acacius, Acaunus, Achaicus, Acilianus, Adauctus, Adepphius, Adjutor, 
Adranos, Adventus, Aeacus, Aebutus, Aemilianus, Aetius, Afer, Agaptus, Agatopus, 
Agelastus, Agorix, Agricola, Agrippa, Agustalis, Ahala, Ahenobarbus, Albanus, Albinius, 
Albinus, Albucius, Alethius, Allectus, Aloysius, Aluredes, Alypius, Amandus, Amantius, 
Ambrosius, Amor, Amphion, Anatolius, Ancus, Andronicus, Angelus, Antius, Anullinus, 
Apelles, Apellinus, Aper, Apollonarius, Aponius, Aquila, Aquilius, Aquillius, Aratus, 
Arcadius, Arcavius, Archarius, Arius, Armiger, Arminus, Arpagius, Arrianus, Arruntius, 
Aruns, Arvina, Asellio, Asina, Asprenas, Asprenus, Assanius, Audaios, Audens, Augendus, 
Augurnus, Augurius, Augustalis, Augustanus, Augustus, Auila, Aurelianus, Aurelius, 
Ausonius, Auspex, Auxentius, Auxientius, Auxilius, Avienus, Avitus, Balbillus, Balbus, 
Balduinus, Bambalio, Bamballio, Banquerius, Barbatus, Baro, Bassus, Bato, Belenus, 
Belisarius, Bellator, Belletor, Bellicus, Bellus, Bestia, Betto, Bibaculus, Bibulus, Bitucus, 
Blandus, Bodenius, Bolanus, Bonifatius, Bonosus, Bonus, Bradua, Britannicus, Brocchus, 
Bromidus, Bruccius, Brucetus, Bruscius, Brutus, Bubo, Buccio, Bulla, Burcanius, Burrus, 
Buteo, Caecilianus, Caecina, Caecus, Caelistis, Caelestius, Caelianus, Caelinus, Caepio, 
Caerellius, Caesar, Calacicus, Calatinus, Caldus, Calenus, Calerus, Caletus, Caligula, 
Callisunus, Calogerus, Calpornius, Calpurnianus, Calpurnis, Calvinus, Calvus, Camerius, 
Camillus, Campanus, Candidianus, Candidus, Candidius, Canio, Canisius, Cantaber, 
Capito, Capiton, Caprarius, Caracturus, Carantus, Carbo, Carinus, Carius, Carnifex, 
Carus, Casca, Cassianus, Castinus, Castorius, Castus, Catianus, Catilina, Cato, Catonius, 
Catullus, Catulus, Catus, Cecilianus, Celatus, Celer, Celsus, Cenaeus, Cencius, Censorinus, 
Censorius, Centumalus, Cerialis, Cerinthus, Cerularius, Cervianus, Cervidus, Cethegus, 
Chlorus, Christianus, Cicero, Cico, Cimber, Cinna, Cinnianus, Čita, Cittinus, Civilis, 
Clarus, Classicianus, Claudianus, Clemens, Clement, Clodian, Clodianus, Cogitatus, 
Colias, Collatinus, Columbanus, Columella, Comes, Comitianus, Comitinus, Commidius, 
Commidus, Commius, Commodus, Concessus, Congrio, Constans, Constantius, Corbulo, 
Cordus, Cornix, Cornutus, Corvinus, Corvus, Cosmas, Cotentinus, Cotta, Crassus, 
Cremutius, Crescentius, Cresces, Crispian, Crispin, Crispus, Crito, Crotilo, Cucuphas, 
Culleolus, Cumanus, Cunobarrus, Cupitas, Curio, Cyprianus, Cyprias, Cyricus, Dacien, 
Dalmatius, Dama, Damasippus, Damasus, Damian, Dannicus, Dardanius, Dardanus, 
Decentius, Decianus, Decmitius, Decmus, Dentatus, Dexion, Dexippus, Didicus, Dignus, 
Dio, Diocletianus, Diocourides, Disertus, Docilinus, Docilus, Dolabella, Dominicus, 
Domitianus, Donatianus, Donatus, Donicus, Dorotheus, Dračo, Drusillus, Drusus, 
Dubitatius, Dulcitius, Durio, Durus, Duvianus, Eborius, Eburnus, Ecdicius, Eclectus, 

Egbuttius, Egnatius, Elerius, Eliphas, Elpidius, Elvorix, Emeritus, Encratis, Ennecus, 
Ennius, Ennodius, Eonus, Epidianus, Epimachus, Epolonius, Erasinus, Esdras, Eudomius, 
Eudoxius, Eugenius, Eugenus, Eulogius, Eumenius, Eunapius, Euphemius, Eustacius, 
Eutherius, Evodius, Excingus, Exsupereus, Exuperantius, Exupertus, Fabianus, Fabillus, 
Facilis, Fadus, Fagus, Falco, Falconius, Fah, Eamia, Familiaris, Fastidius, Farus, 
Faustillus, Faustinianus, Faustinius, Faustus, Faventinus, Felicissimus, Felissimus, Felix, 
Ferentinus, Ferreolius, Festus, Fidelis, Figulus, Fimbria, Fimus, Firminus, Firmus, 
Flaccus, Flavian, Flavianus, Flavillus, Flavinus, Florens, Florentius, Florianus, Florus, 
Forianus, Fortunatus, Fraucus, Fredisius, Frigidian, Frontalis, Frontinus, Fronto, 
Fructosis, Frugi, Frugius, Frumentius, Fullofaudes, Fulvianus, Furius, Fuscinus, Fuscus, 
Gaianus, Gaius, Gala, Galarius, Galenus, Galerus, Galba, Gallio, Gallus, Galvisius, 
Garilianus, Gaurus, Gavros, Gavrus, Gelasius, Gellius, Gemellus, Geminianus, Generidus, 
Genesius, Genialis, Gennadius, Gerardus, Germanus, Germanicus, Gessius, Geta, Getha, 
Glabrio, Glaucia, Globulus, Gluvias, Glycia, Gordian Gordianus, Gordio, Gorgonius, 
Gracchus, Gracilis, Gratian, Gratidianus, Grattus, Gregorius, Grumio, Gualterus, Gryllus, 
Habitus, Hadrianus, Hardalio, Haterius, Helvius, Herculius, Herenus, Herma, Hermina, 
Hesychius, Hiberus, Hilario, Hilaris, Hilarius, Hirpinius, Hirrus, Homullus, Honoratus, 
Horatius, Hortensis, Hortensius, Hortensus, Hosidius, Humilus, Hybrida, Iacomus, 
Igennus, Ignatius, Indaletius, Indus, Ingenuus, Ingenvinus, Iocundus, lovinus, Irenaeus, 
Isatis, Isauricus, Italicus, Ivmarus, lanuarius, Iavolenus, Iovinianus, lovinus, Iovius, Iuba, 
lulian, Iulianus, Iuncinus, Iuncus, Iunianus, Iustianus, Iustinianus, Iustinus, lustus, 
Iuvenlis, Labienus, Lactantius, Laeca, Laenas, Laetinianus, Laevinus, Larcius, Lartius, 
Lateranus, Latinius, Laurentius, Leddicus, Lentulus, Leon, Leontius, Lepidus, Lepontus, 
Leptis, Libanius, Liberalis, Libo, Licinianus, Licinius, Ligur, Ligustinus, Limetanus, Linus, 
Litorius, Littera, Litumaris, Livianus, Livigenus, Longinus, Lovernianus, Lovernius, Lucan, 
Lucanus, Lucianus, Lucius, Luccius, Lucceius, Lucilianus, Lucretius, Luctacus, Lucullus, 
Lunaris, Luonercus, Lupercus, Lupicinus, Lupinus, Lupiš, Lurco, Lurio, Lutherius, Lutorius, 
Maccalus, Macrinus, Macro, Macrobius, Mactator, Maecenus, Maecius, Magnentius, 
Magnus, Magunnus, Maius, Maior, Malchus, Mallus, Maltinus, Maluginensis, Mancinus, 
Manlius, Mansuetus, Marcallas, Marcellinus, Marcellus, Marcialis, Marcipor, Margarita, 
Marinianus, Marinus, Maritialis, Maritimus, Marius, Maro, Marsallas, Marsicus, Marsus, 
Marsyas, Martial, Martialis, Martianus, Martinus, Martius, Martyrius, Marullinus, 
Marullus, Maternus, Matho, Mauricius, Maursus, Maximian, Maximianus, Maximinius, 
Maximinus, Maximus, Medullinus, Megellus, Melissus, Melitus, Mellitus, Melus, Meminius, 
Memmius, Memor, Mercator, Mercurialis, Mercurinus, Merula, Messala, Messor, Metellus, 
Metilius, Metunus, Micianus, Mico, Micon, Milonius, Minervalis, Minianus, Minicianus, 
Moderatus, Molacus, Momus, Montanus, Montaus, Mordanticus, Mucianus, Muco, 
Muncius, Murena, Mus, Musa, Musicus, Mutilus, Mutius, Nabor, Naevius, Narcissus, 
Narses, Našica, Naso, Natalinus, Natalis, Naucratius, Nazarius, Nectaridus, Nelius, 
Nemesianus, Nemnogenus, Neneus, Nennius, Nepos, Nero, Nertomarus, Nerva, Nicasius, 

Nicetius, Nigellus, Niger, Nigidius, Nigrinus, Niraemius, Nolus, Nonius, Noster, Novation, 
Novellius, Numerianus, Numonis, Oceanus, Octavian, Octavianus, Octobrianus, Olennius, 
Olympicus, Opilio, Opimius, Opis, Optatus, Ordius, Orientalis, Orientius, Orissus, Orosius, 
Osterianus, Otho, Ovidus, Pacatianus, Pachomius, Pacuvianus, Paenula, Paetinus, Paetus, 
Palicamus, Pamphilius, Panaetius, Pansa, Pantensus, Pantera, Panthera, Papinian, Papus, 
Paratus, Parnesius, Pascentius, Pastor, Paterculus, Paternus, Patiens, Patricius, Paulinus, 
Paullus, Pavo, Pelagius, Pennus, Peregrinus, Perennis, Perpenna, Perperna, Pertacus, 
Pertinax, Petasius, Petreius, Petronax, Petrus, Philippus, Photius, Pictor, Pilatus, Pilus, 
Piso, Pius, Placidus, Planta, Plautis, Plautius, Plautus, Pleminius, Pollienus, Pollio, Polus, 
Polybius, Pompolussa, Pomponius, Poplicola, Porcus, Porphyrius, Postumianus, Postumus, 
Potitus, Praetextus, Prilidianus, Primanus, Primulus, Primus, Prisca, Priscian, Priscillian, 
Priscillianus, Priscus, Probus, Processus, Proceus, Proculus, Procyon, Profuterius, 
Propertius, Protacius, Protus, Proxsimus, Publianus, Publicola, Publicus, Pudens, 
Pudentius, Pulcher, Pulcherius, Pullus, Pusinnus, Pustula, Quartinus, Quarto, Quatruus, 
Quentin, Quietus, Quintilianus, Quintilius, Quintillius, Quintillus, Quiriac, Quiricus, 
Quirinalis, Ramio, Ramirus, Ravilla, Reburrus, Receptus, Rectus, Regillus, Reginus, 
Regulus, Remigius, Remus, Renatus, Respectus, Restitutus, Rex, Rhesus, Ripanus, Rogatus, 
Rogelius, Romanus, Romulianus, Romulus, Roscius, Rufinianus, Rufinus, Rufrius, Rufus, 
Rullus, Ruricius, Ruso, Rusticus, Rutilianus, Sabellius, Sabinianus, Sabinus, Sacerdos, 
Saenus, Salinator, Salonianus, Saloninus, Salonius, Salvian, Salvianus, Sanctus, 
Sandilianus, Sanga, Sarimarcus, Sarrius, Saturninus, Saunio, Scaevola, Scapula, Scaro, 
Scato, Scaurus, Schlerus, Scipio, Scribonianus, Scrofa, Sebastianus, Secundas, Segestes, 
Sejanus, Sellic, Seneca, Senecianus, Senecio, Senilis, Senna, Senopianus, Sentius, 
Septimianus, Seronatus, Serranus, Servanus, Servatius, Seuso, Severlinus, Severus, Sevso, 
Siculus, Sidonius, Sigilis, Silanus, Silius, Silo, Silus, Silvanus, Similis, Simo, Simplex, 
Simplicianus, Siricus, Sisenna, Sisinnius, Sita, Sollemnis, Sorex, Sorio, Sosius, Sotericus, 
Soulinus, Sparticus, Spendius, Speratus, Statius, Stichus, Strabo, Sudrenus, Suilius, Sulinus, 
Sulla, Super, Superbus, Superstes, Sura, Surinus, Surius, Surus, Sylla, Sylvian, Sylvius, 
Symmachus, Symphorian, Sympronian, Synistor, Synnodus, Tacitus, Taenaris, Tancinus, 
Tanicus, Tarquinius, Tarsicius, Tasius, Tatian, Taurinus, Telesinus, Terenteianus, Tertius, 
Tertullian, Tertullianus, Tertulus, Tetricus, Tetullianus, Thrasea, Thurinus, Tiberillus, 
Tiberinus, Tibullus, Tiburs, Tiburtius, Ticinius, Titianus, Titillus, Torquatus, Toutius, 
Traianus, Trailus, Tranio, Tranquillus, Trebellius, Trebius, Trebonianus, Trebonius, 
Tremerus, Tremorinus, Trenico, Trenus, Triarius, Trifer, Triferus, Trimalchio, Trogus, 
Trupo, Tubero, Tuccianus, Tuditanus, Tullas, Tullius, Turibius, Turpilianus, Turpilinus, 
Turpilias, Tuticanus, Tutor, Typhoeus, Tyranus, Ulfila, Ulixes, Ulpianus, Umbonius, 
Urbicus, Ursacius, Ursinus, Ursus, Uticensis, Vala, Valens, Valentinian, Valentinus, 
Valerian, Valerianus, Valgus (Gens Quintia), Varialus, Varro, Varus, Vatia, Vedrix, 
Vegetius, Velius, Velus, Venantius, Venator, Ventor, Venustinius, Vepgenus, Veranius, 
Verecundus, Vergilius, Verinus, Verres, Verrucosis, Verullus, Verulus, Verus, Vespasianus, 

Vespillo, Vestinus, Vestorius, Vetranio, Vettonianus, Veturius, Viator, Vibennis, Vibius, 
Vibullius, Victor, Victorinus, Victricius, Vincentius, Vindex, Vinicianus, Vipsanius, 
Virginius, Viridio, Virilis, Virnius, Vitalinus, Vitalion, Vitalis, Vitoricus, Vitulus, Vit us, 
Vocula, Volturcius, Volusenus, Volusianus, Vonones, Vopiscus, Voteporix, Vulso, Ženo, 
Zoilus, Zosimus. 


4. Na trici nomina ponekad je dodavano još više komponenti, koje je pojedinac u 
toku svoga života sticao na osnovu zasluga, pobjeda ili nekih izvjesnih fizičkih, 
psihičkih i drugih karakteristika ( cognomen ex virtute ili agnomen ; naziv 
agnomen je terminus techicus koji su uveli tek gramatičari iz IV. st. n. e.). 
U slučaju kada bi agnomen ušao u imenski sustav pojedinca, onda bi se on 
mogao i dalje prenositi biološkim ili adoptiranim potomcima. Iz Srednje 
Republike najbolje primjere sustava imena sa agnomenima daju: a) Publius 
(prenomen) Cornelius (nomen) Scipio (kognomen) Africanus (agnomen; 
dobio ga u znak pobjede nad Hanibalom i Kartaginom) Maior („Stariji 66 —> 
starosna odrednica; Scipion Afrikanac i njegovi suvremeni je nisu 
upotrebljavali, riječ je o znatno kasnijem distinkcionom umetku), b) Publius 
(prenomen) Cornelius (nomen) Scipio (kognomen) Aemilianus (agnomen; 
u konkretnom slučaju modificirani oblik imena biološkog roda pojedinca, 
prije njegove adopcije) Africanus (agnomen; dobio ga zbog osvajanja 
Kartagine) Numantinus (agnomen; dobio ga zbog osvajanja Numancije) Minor 
(„Mlađi 66 —> starosna odrednica radi distinkcije na Scipiona Afrikanca 
Starijeg). Agnomen je bio i praktičan način da se izvrši distinkcija između niza 
pojedinaca koji su nosili isti oblik tria nomina , a živjeli bi više-manje u istom 
vremenu. Dobar primjer pruža: 

a) Marcus Valerius Messalla Niger (konzul 61. god. p. n. e.). 

b) Marcus Valerius Messalla Corvinus (živio u vrijeme kraja Republike i 
augustovskog režima). 

c) Marcus Valerius Messalla Messallinus (konzul ordinarius za 3. god. p. n. e.). 

d) Marcus Valerius Messalla Barbatus (živio u vrijeme augustovskog režima). 

e) Marcus Valerius Messalla Corvinus (konzul ordinarius za 58. god. n. e.) 


Onaj Rimljanin koji je bio usvojen, mogao je dodati imenu koje bi dobivao od svoga 
usvojitelja i agnomen nastao proširivanjem imena roda (nomena) biološkog oca sa 
nastavkom -ianus, npr. Publius Cornelius Scipio Aemilianus. Ovaj nastavak se dodavao 
i na kognomen pojedinca, ako je on nastao od nomena ili kognomena majčine familije, 

npr. Titus Flavius Vespasianus. Inače su nomeni na koje bi se dodao navedeni nastavak 
ponekad smatrali kognomenima ili agnomenima, npr. Claudianus i Aemilianus. 

Pošto su osobe sa istim prenomenom, nomenom i kognomenom bile dosta čest slučaj, 
postojanje agnomena se nametalo kao neophodno kako bi se Rimljani uspjeli po imenu 
između sebe razlikovati. Agnomen je često kod Rimljana imao onu ulogu koju u našem 
društvu ima lično ime. Inače nije postojalo neko pravilo o tome kako bi se u svakodnevnom 
životu trebalo onomastički odnositi prema pojedincu, kao što je danas slučaj u 
istočnoslavenskim jezicima, gdje se pojedinac referira preko osobnog imena i deminutivnog 
(završava se na /-ići npr. Vladimir Vladimirovich / BjiaAHMnp BjiaAHMHpoBHu) ili 
genitivnog oblika (završava se na /-v/) očevog imena. Bile su moguće najrazličitije 
kombinacije, pa se tako koristilo referiranje samo sa prenomenom, nomenom, samo sa 
kognomenom, samo sa agnomenom ili u opcijama prenomen i nomen, prenomen i 
kognomen, nomen i kognomen, nomen i agnomen, u specifičnim slučajevima samo 
agnomeni. Čak je i referiranju narušavan i red dijelova imena, posebno u poeziji kako bi se 
uskladilo sa metričkim zahtjevima i potrebama. Ciceron često stavlja kognomen ispred 
nomena (npr. Ahala Servilius), dok Cezar stavlja prvo nomen, a onda dolazi kognomen. 
Horacije, Livije i Tacit koriste oba načina, a dok Plinije Mlađi slijedi Cezarovo načelo. Tri 
sina Marka Aneja Seneke su se zvali: Marcus Annaeus Novatus , Lucius Annaeus Seneca i 
Lucius Annaeus Mela , kako bi se preko kognomena međusobno razlikovali. Ista osoba se 
mogla pojavljivati i u oficijelnim dokumentima sa različitim rasporedom dijelova imena, 
npr. u konzulskim listama se tako nailazi osobu (konzularni tribun) koja se na jednom 
mjestu naziva Lucius Lucretius Tricipitinus Flavus , a na drugom Lucius Lucretius Flavus 
Tricipitinus . 

Bilo je i slučajeva da se u imenu naiđe na dva ili više prenomena ili dva i više nomena. Ove 
duplikacije su sve češće kako se zalazi u doba principata. Pojedinci su u svoje ime 
ugrađivali prenomene i nomene i sa strane majke. Kako bi se to ugrađivalo iz generacije u 
generaciju, došlo je do pojave glomaznih imena, pa se tako u imenu konzula ordinariusa 
( Q . Pompeius Senecio Roscius Murena Coelius Sex. Iulius Frontinus Silius Decianus 
C. Iulius Eurycles Herculaneus L. Vibullius Pius Augustanus Alpinus Bellicus Sollers Iulius 
Aper Ducenius Proculus Rutilianus Rufinus Silius Valens Valerius Niger Claudius Fuscus 
Saxa Amyntianus Sosius Priscus) iz 169. god. n. e., nailazi na enorman broj nomena. 

U nekim slučajevima vrela bi koristila i samo neoflcijelne nadimke koji nisu ulazili u sustav 
imena nekog pojedinca. Najpoznatiji primjeri tih neoficijelnih nadimaka, a preko kojih 
historiografija referira određene pojedince, su Caligula i Caracalla. To je dovelo do prilično 
kaotične situacije u literarnim vrelima, gdje je zbog korištenja različitih kombinacija za 
referiranje Rimljana, teško pratiti određenu ličnost, a zabuna i pogrešno distanciranje 
pojedinih osoba su vrlo realne mogućnosti. Dobar primjer pružaju Apijanovi građanski 
ratovi, u kojima se i Julije Cezar i Oktavijan (nakon što je adoptiran od Cezara) spominju 
pod imenom Cezar. Dodatni problem za istraživače (posebno prosopografije) predstavlja i 

činjenica da sustav rimske muške nomenklature uopće nije bio statičan, nego je pojedinac 
u toku života mogao mijenjati svoje ime, nadograđivati ga počasnim i drugim naslovima. 
U pojedinim slučajevima, prvi i posljednji oblik imena nekog pojedinca - rimskog 
građanina mogli su se radikalno razlikovati. Princeps Komod je posebno bio poznat po 
svojim stalnim promjenama imena. U pitanjima datiranja određenih događaja i dešavanja 
ova pojava stalnih mijenjanja, dogradnji i nadogradnji imena pojedinaca može biti i korisna. 
U kasnoj antici, rimski nomenklatumi sustav se u potpunosti izmijenio, posebno kada 
klasični rimski svijet bude zamijenjen kršćanskim svijetom. 

Proces političko - pravne romanizacije, odnosno dodjeljivanja rimskog građanstva je imao 
velikog utjecaja i na rimski nomenklatumi sustav. Kada bi peregrini primali rimsko 
građanstvo, oni bi trebali uzeti i novo ime, i to tako što bi za vrijeme Republike prenomen 
izabrali po želji, a nomen uzimali od osobe koja bi bila zaslužna zato što su postali rimski 
građani. Grčki pjesnik Arhija /Archia, je tako npr. uzeo gentilno ime svoga patrona Lucija 
Licinija Lukula, pa se kao rimski građanin zvao Aulus Licinius Archias. Cezar u svojim 
„Galskim ratovima' 4 spominje Gala po imenu Caius Valerius Caburus , koji je građanstvo 
dobio po Gaju Valeriju Flaku, namjesniku njegove provincije u to vrijeme. Zato i ne treba 
da čudi veliki broj Komelija na Siciliji (vezano za boravak i namjesništvo Scipiona 
Afrikanca Starijeg), Pompeja u španskim provincijama i Julija u galskim provincijama. Ovo 
je dovelo do apsorbiranje velikih masa izvorno etnički nerimskog ili neitalskog stanovništva 
u rimski gentilni sustav, pa je tako nosilaca klaudijevskog gensa bilo praktično u svim 
provincijama, a bez ikakve biološke ili adoptivne veze među njima. Zato i ne treba da čudi 
golemi broj novih i različitih kognomena i agnomena (sa grčkim, galskim, iberskim...itd... 
prizvukom) koji su se stavljali uz neke starinske rimske i italske nomene. Kako su peregrini 
i oslobođenici primali rimsko građanstvo, tako su u rimski sustav unosili i elemente svojih 
domorodačkih imena. Zato se kako vrijeme teče, sve više u formi kognomena i agnomena, 
ali i nomena imena koja nisu izvorno italska, nego imaju strano (posebno grčko - 
helenističko) porijeklo. Potrebno je navesti da su u postrepublikansko vrijeme peregrini koji 
su dobivali rimsko građanstvo po pravilu uzimali gentilno ime trenutno vladaj ućeg 
princepsa. Tako su oni koji bi dobili rimsko građanstvo za Augusta, Tiberije, Kaligule bili 
julijevskog gentilnog imena, oni koji bi dobili građanstvo za Klaudija i Nerona bili 
klaudijevskog gentilnog imena, oni koji bi dobili građanstvo za vrijeme I. flavijevske 
dinastije bi bili flavijevskog gentilnog imena, oni koji bi dobili građanstvo za vrijeme 
Trajana bi bili ulpijevskog gentilnog imena, oni koji bi dobili građanstvo za vrijeme 
Hadrijana bi bili elijevskog gentilnog imena, oni koji bi dobili građanstvo za vrijeme 
Antonina Pija, Marka Aurelija i Komoda bi nosili aurelijevsko gentilno ime. Sa 
konstitucijom Karakale su svi preostali peregrini, koji su bili slobodni, dobili rimsko 
građanstvo i automatski dobili aurelijevsko gentilno ime jer je Karakala kao princeps nosio 
ime Caesar Marcus Aurelius Severus Antoninus Pius Augustus. Ova praksa uveliko može 
pomoći istraživačima da prate nivo i brzinu odvijanja pravno - političke romanizacije na 

određenom području. Na osnovi ovih pokazatelja dokazano je da ubjedljivo najveći broj 
Rimljana koji su živjeli na prostorima današnje Bosne ustvari bio domorodačkog porijekla. 
Pravno - politička romanizacija današnje Bosne je započela sa I. flavijevskom dinastijom i 
završila sa Karakalinom konstitucijom. 

Zanimljivo je da osoba koja je postajala rimski građanin, i dobijala sukladno tome novo 
ime, nije morala odustajati i od svoga starog imena. Zanimljive primjere nude pojedini 
epigrafski spomenici: a) AE 1912, 184 = AE 1992, 101 = LIHarvard 9 iz Rima: M(arco) 
Baebio Ce/leri qui et Bato / Dazantis f(ilio) Delma(tae)... = “Marku Bebiju Celeru koji je i 
Bato Dazanta sin, Delmata (ili Dalmatinca)...”; b) C/L X, 3618 = = D 2901 = RICIS-2, 
504/502 iz Misenum/ Miseno: ...C(aius) Ravonius Ce/ler qui et Bato Sce/nobarbi nation(e) 
Dal[m(ata)]...= ”...Gaj Ravonije Celer, koji je i Baton, Skenobarba sin, delmatske nacije...” 
Ovi natpisi otkrivaju jednu opciju kojim je novi rimski građanin zadržavao i ranije nerimsko 
ime, tako što bi se oba imena povezala sa veznikom qui et... (...koji je i...). Ova pojava 
navođenja dvojnog imena je bila česta i kao veznici se koriste i izrazi ... qui et vocatur 
(vocitatur)..., ....sive... Ovo je uglavnom bio slučaj sa prvom generacijom novih građana, 
kao na primjeru ove dvojice Ilira. Već naredna generacija je više - manje napuštala stara 
imena, izuzev ako ih ne bi koristila u vidu kognomena ili agnomena. Oslobođenici bi 
uzimali gentilno ime svoga bivšeg gospodara, odnosno osobe koja ih je oslobodila. 

Rimski sustav imena osoba se razlikuje od uobičajenog indoeuropskog načina nominiranja 
koji se sastoji od osobnog imena + ime oca u genitivnoj formi ili sa dodatkom sin toga... 
Rimski sustav je posljedica etrurskih utjecaja. Nomen , kognomen i agnomen su se 
nasljedstvom dalje prenosili. 

U službenim ili oficijelnim dokumentima i zapisima (npr. na epigrafskim spomenicima) ime 
rimskog građanina je uključivalo prenomen i nomen, slijedila ga je filijacija (ili ime oca u 
genitivnom obliku bez filijacije), naziv tribusa kojem je pojedinac pripadao i zatim 
kognomen (ako gaje imao) i agnomeni (ako ih je imao). Moguće je bilo dodati i boravište 
pojedinca. Primjer Ciceronovog oficijelnog oslovljavanja: M. Tullius M.f. M. n. M. pr. Cor. 
Cicero = “Marko Tulije, sin Marka, unuk Marka, praunuk Marka, iz tribusa Cornelia 
Ciceron”. Sljedeći epigrafski spomenici nude ilustrativne primjere: a) C/L X, 5182 iz 
Casinum/C assino: C(aio) Ummidio C(ai) f(ilio) Ter(etina tribu) Durmio / Quadrato... = 
„Gaju Umidiju, sinu Gaja, iz tribusa Teretina, Durmiju Kvadratu... 46 ; b) C/L III, 4008. = 
C/L III, 4013 (p 1746) iz Šćitarjeva (Velika Gorica kod Zagreba): L(ucio) Funisulano / 
L(uci) f(ilio) Ani(ensi) Vettoniano...= „Luciju Funisulanu, sinu Lucija, iz tribusa Aniensi, 
Vetonijanu.... 44 ; c) C/L XI, 1833 = AE 1926, 123 = AE 1987, 392 iz S. Maria in Gradi 
(Arezzo, Arretium, Etruria ): C(aio) Cilnio C(ai) f(ilio) [Po]m(ptina) Procul[o... = „Gaju 
Cilniju, sinu Gaja, iz tribusa Pomptina, Prokulu.... 44 . Filijacija se nije morala ograničavati 
samo na oca, nego se mogla širiti i dalje u dubinu porijekla, zahvatajući i djeda pa i 
pradjeda, pa bi se uz riječi filius (sin), moglo naići i na riječi nepos (unuk), pronepos 
(praunuk) i abnepos (prapraunuk). Primjeri: a) C/L II, 1282a (p 842) = C/L IX, *628 iz 

grada Salpensa (danas Utrera u Baetica ): [Imp(eratori) Caes(ari) divi Hadriani f(ilio)] / divi 
Traiani Parthici / nepoti divi Nervae / pronepoti T(ito) Aelio Hadria/5no Antonino 
Aug(usto) Pio... = „Imperatoru Cezaru, božanskog Hadrijana sinu, božanskog Trajana 
Partskog unuku, božanskog Nerve praunuku, Titu Eliju Hadrijanu Antoninu Augustu 
Pobožnom... 46 ; b) Marcus (prenomen) Aurelius (nomen) Ludi f. (sin oca) Quinti n. (unuk 
djeda) tribu Galeria (tribus) Antoninus (kognomen) Felix (agnomen), domo Caesaraugusta 
(boravište; današnja Saragosa u Španiji). Slično službeno navođenje je bilo i u slučaju 
Rimljanki, samo što one ne bi imale prenomen, i koristile bi se riječi filia (kćerka) i 
neptis (unuka). 

Žene 


Rimska ženska nomenklatura se razlikovala od muške, a i mijenjala se kroz epohe razvitka 
rimskog svijeta. Zanimljivo je da su i žene imale prenomen, ali je njegovo korištenje 
ignorirano, pa je vremenom i napušteno od većine familija. Ženin prenomen je ostao u 
upotrebi u nekim familijama u seoskim područjima. 

Načelno su Rimljanke dobij ale referentno ime tako što bi nomen svoga oca prebacile u 
ženski rod (femininum ), na primjer Tarquinia od Tarquinius, Tullia od Tullius, Sempronia 
od Sempronius , Claudia od Claudius , Emilia od Emilius itd. U slučaju da je bilo više 
kćerki, onda bi one dobij ale i neki distinktivni dodatak imenu, kap npr. Prima („Prva 44 ), 
Secunda („Druga 44 ), Tertia („Treća 44 ), Maior („Starija 44 ), Minor („Mlađa 44 ). Ako je bilo 
potrebno žene su se mogle oslovljavati i referirati i sa svojim imenom i dodatkom čija je 
kćerka (npr. Annia P. Anni senatoris filia =“Anija, kćerka Publija Anija senatora 44 ). I nakon 
što su se udale (bez obzira na tip braka) žene su zadržavale svoje ime i nisu preuzimale ni 
jedan dio složenog suprugovog imena. Udate žene su mogle biti identicirane i sa genitivnim 
oblikom nomena supruga (npr. Clodia Metelli = Metelova Klodija), ali ovo se ne može 
smatrati njenim pravim imenom, nego više patrilianiziranim nadimkom (usporediti naš 
običaj kada se žena oslovljava modificiranim oblikom muževljevog imena: Mehaginica, 
Avdovica... i si.). Bilo je i slučajeva da žena kao kognomen uzme i feminizirani oblik 
muževljevog nomena (npr. Aquilia Severa ). Nekada bi se koristio invertirani prenomen, 
koji bi u referiranju žena bio korišten kao kognomen. 

Primjer starosnog određenja ženskog imena daju kćerke Gaja Lelija Sapiensa/ 44 Mudrog 44 
po imenu Laelia Maior (Lelija Starija) i Laelia Minor (Lelija Mlađa). 

Dodatci imenu po rednim brojevima i starosnim odrednicama nisu bili karakteristični samo 
za žene, nego i za muškarce, pa su tako bili rašireni prenomeni Tertius („Treći 44 ), Quintus 
(„Peti 44 ), Sextus ("Šesti”), Septimus („Sedmi 44 ), Octavius („Osmi 44 ), i Decimus ("Deseti"). 
Ovi muški prenomeni, ali u nekim slučajevima i ženski redni (manje starosni) dodatci 
imenu, nisu morali da podrazumijevaju da je riječ o praćenju reda rađanja. Oni su 

jednostavno postali uobičajeno ime u vidu prenomena. Dobar primjer pruža Quintus , 
brat Marka Cicerona. 

Jedan od značajnih izuzetaka u oslovljavanju Rimljanki po starosnoj odrednici predstavlja 
oslovljavanje Kornelije, majke Grakha koja se u vrelima uglavnom naziva samo Cornelia 
Africana , iako je ona ustvari bila mlađa kćerka, ali se u njenom imenu u vrelima ne 
nailazi na odrednicu Minor. Razlog je vjerojatno u tome što je ova mlađa Kornelija 
ostala daleko poznatija u rimskoj historiju od svoje starije sestre Kornelije, pa nije bilo 
potrebe praviti distinkciju. 

Kada se govori o imenima Rimljana mora se konstatirati da je rimski narod bio izrazito 
nemaštovit u smišljanju imena, i da su u izboru osobnih imena pokazivali pretjeranu 
praktičnost kroz čitavu svoju historiju. To je znalo dovesti da različite osobe nose u 
potpunosti ista imena, npr. tri istaknute ličnosti iz Kasne Republike su nosile ime Lucius 
Valerius Flaccus ( konzul 100. god. p. n. e.; konzul sufekt 86. god. p. n. e. i njegov sin). 
Ova pojava prilično otežava prosopografiju rimskog svijeta, posebno u vrijeme Republike i 
ranog principata. 



Natpis koji spominje ime Caecilia Metella (kćerka Metela Kretskog i supruga 
Marka Licinija Krasa, sina triumvira Krasa). Tekst: „Ceciliji, Kvinta Kretskog kćerci, 
Meteli (supruzi op. a.) Krasa“. Mauzolej Cecilija Metela na via Appia. 

Sa snaženjem uloge žene od Srednje Republike i u toku Kasne Republike, pored 
feminiziranog oblika očevog gentilnog imena, u njihovim imenima se mogu (ali ne i 
moraju) pojavljivati i feminizirani oblici očevog kognomena ili čak agnomena. Takve 
primjere pružaju Aemilia Paulla , Cornelia Africana, Cornelia Sulla , Pompeia Magna , 
Cornelia Metella , Krasove kćerke Licinia Crassa Maior i Licinia Crassa Minor, Claudia 
Pulchra. 

U ranom principatu, došlo je do određenih promjena u nominiranju žena, koje je izašlo iz 
tradicionalnih kalupa po kojem se žensko ime fomira na osnovu očevog imena. To se desilo 
već za Augusta, pa tako kćerke Julije sa Markom Vipsanijem Agripom ne nose imena tipa 
Vipsania Maior i Vipsania Minor , nego se zovu lulia (sa dodatkom Minor , kako bi se 
razlikovala od majke; naslijedila je majčino ime) i Agrippina (sa dodatkom Maior kako bi 
se razlikovala od svoje istoimene kćerke). Germanikova i Klaudijeva sestra Livilla je dobila 
ime tako što je u deminutivni oblik stavljeno ime očeve majke Livije (čiji je kognomen 
Drusilla bio deminutivni oblik kognomena njenog oca). I kćerke Agripine Starije (koja je 
bila u braku sa Germanikom, koji je adopcijom iz klaudijevskog prešao u julijevski gens) uz 
ime lulia nose i imena Drusilla (deminutivni oblik kognomena očevog oca), Livilla (po 
očevoj sestri) i Agrippina (po majci). Tako se uvodi u praksu i dobijanje drugog dijela 
imena za žene, a koje nije vezano za očevo ime, iako može (ali ne mora) imati veze sa 
očevim porijeklom. Kćerke Klaudija se nisu zvale Claudia Major i Claudia Minor, nego 
Claudia Antonia i Claudia Octavia. U konkretnom primjeru Antonia je ime Klaudijeve 
majke, a Octavia bake/nane/nene. Klaudijeva prva supruga Plautia Urgulanilla je dobila 
ime spajanjem feminiziranog očevog gentilnog imena Plautius i deminutivnog oblika imena 
očeve majke Urgulanije. Daje preuzimanje majčinog imena postalo primjetnije od ranog 
principata pokazuju i primjeri kćerke Trazeje Peta po imenu Arria i kćerke Servilija 
Nonijana ( Servilius Nonianus) po imenu Considia. Žene su mogle nositi ime i na osnovi 
mjesta rođenja, ali to bi se više smatralo nadimkom. Pojedine žene su mogle dobiti i 
počasna imena kao što je npr. Augusta. Kako je vrijeme odmicalo, ženska imena su se sve 
više udaljavala od veze sa imenom osoba iz reda očevih predaka. Sa kasnoantičkim 
periodom, posebno kada kršćanski svijet nadvladava klasični rimski svijet dolazi do 
potpunog preobražaja konvencija u nominiranju žena. Kćerka Teodozija I. se nije zvala 
Theodosia , nego Galla Placidia (djelimično nazvana po majci). Pored toga što su žene bile 
nazivane po svojim majkama ili drugim ženskim rođacima, počelo se koristiti i imenovanje 
iz korpusa kršćanskih imena (uglavnom iz starozavjetnih i novozavjetnih priča, te posebno 
iz reda mučenica, pa ponekad i feminiziranjem imena mučenika). Pojedine istočnorimske 
(romejske) carice su pri stupanju na tron i mijenjale svoja ranija imena. U Romejskom 
Carstvu, sa preobražajem u grčko - vizantijski ortodoksni svijet, usvaju se grčko - 
kršćanske konvencije u davanju ženskih imena. 

U ranom dobu, dok se ropstvo još uvijek nije bilo razvilo, rob je uobičajeno nazivao puer 
(“momak”; u sličnom kontekstu kako se u anglosferi sve do nedavno obraćalo crnim 

robovima sa riječi “boy”, bez obzira na njihovu starost). Do završnih faza Srednje 
Republike robovi su bili nazivani i preko korumpiranog oblika por koji bi se dodavao kao 
sufiks genitivnom obliku imena gospodara, npr. Marcipor (Marci /?wer/”momak Marcija”), 
Olipor (Auli puerrmomak Aula”). Kako se broj robova naglo povećavao od posljednjih 
decenija Srednje Republike i u Kasnoj Republici, ova forma se više nije mogla održati i 
robovi su dobivali individualna imena, uglavnom stranog porijekla (i često su se referirali na 
narodnosno, etničko ili političko porijeklo roba) kao što su Afer, Eleutheros, Pharnaces. 
Tada je i riječ servus zamijenila riječ puer. U ovom dobu se ustanovljuje i neka oficijelna 
konvencija nazivlja za roba, koja se sastojali od njegovog individualnog imena i nomena i 
prenomena gospodara u genitivnom obliku i na kraju sa riječi servus —> Pharnaces Egnatii 
Publii servus (“Farnak, Egnatija Publija rob”). Kada bi se promijenio gospodar, tako bi se 
prilagođavalo i nazivlje roba, pa je tako uziman nomen novog gospodara i stavljan ispred 
kognomena starog gospodara kojem bi se dodavao sufiks -anus —> Anna Liviae serva 
Maecenatiana (”Ana, robinja Livije, Mecenatijana, u značenju da je prije nego što je 
postala robinja Livije, daje bila u vlasništvu Mecene”). 

Oslobođenik je dobivao nomen onoga koji je zaslužan za njegovu slobodu (često je to bio 
sam bivši gospodar) te bilo koji prenomen koji bi mu se dodijelio. Nekadašnje individualno 
robovsko ime se često pretvaralo u neku vrstu kognomena. Često se dešavalo da u slučaju 
da ga oslobođa direktno njegov gospodar da oslobođenik uzima i njegov prenomen. 
Oslobođenik - muškarac neke žene uzima prenomen i nomen njenog oca, npr. u slučaju 
Livijinog oslobođenika Marcus Livius Augustae l(ibertus) Ismarus (“Marko Livije Auguste 
oslobođenik Ismar”). Gospodar je imao pravo da da bivšem robu ime koje on želi. Tako je 
Ciceron kada je oslobodio svoje robove Tira i Dionizija, prvog je nazvao Marcus Tullius 
Tiro , a drugom je dao svoj prenomen i nomen svoga prijatelja Tita Pomponija Atika, pa se 
Dionizije zvao Marcus Pomponius Dionysius. Često se dešavalo da kasniji potomci odbace 
ovaj kognomen koji bi mogao da asocira na robovsko porijeklo. Kada je Sula preuzeo vlast, 
robovi njegovih političkih protivnika koje je on dao osloboditi, a kojih je po Apijanu bilo 
10.000 su svi uzeli njegovo kornelijevsko gentilno ime. Tako je samo preko njih rod 
Komelija po brojnosti značajno uvećan. 


Građevinarstvo i arhitektura 


Rimski svijet je danas vidljiv ponajviše i zbog svoje građevinske djelatnosti, koja se 
odvijala na značajnom nivou sa enormnim sredstvima uloženim u nju. Građevinska 
djelatnost je bila je jedna od najprofitabilnijih grana privrede u rimskom svijetu, posebno u 
sferi utilitarnih objekata. Zato i ne čudi da su se mnogi pojedinci obogatili i upuštanjem u 

građevinarstvo (kao npr. Kras koji je to kombinirao sa špekulacijama na tržištu nekretnina). 
Ono što je jedna od osnovnih karakteristika građevinske djelatnosti u rimskom svijetu jeste 
njena kvaliteta, radi čega se možemo i nakon 2000 godina diviti mnogim objektima i 
zanimljivim i tehnički sofisticiranim rješenjima primjenjivanim na njima. Zanimljivo je da 
je i danas građevinska djelatnost veoma profitabilna, ali je zbog trke za pukim profitom i 
brzine gradnje sa tendencijom utroška što manje materijala, njena kvaliteta slabija u odnosu 
na onu iz rimskog perioda. Arhitektura je inače smatrana respektabilnim i cijenjenim 
zanimanjem. 

Rimsko - italsko umijeće graditeljstva se datira u vrlo drevna razdoblja. Tzv. kiklopski 
zidovi u Etruriji, Umbriji, Laciju, Sabinskoj zemlji spadaju medju najstarije građevine 
Italije. Sami Rimljani u prvo doba kraljevstva se po svojim građevinsko - arhitektonskim 
oblicima nisu razlikovali od drugih zajednica latinske i sabinjanske pripadnosti. Etrurski 
susjedi, sa kulturom na znatno višem nivou i značajnom građevinsko - arhitektonskom 
tradicijom (djelimično pod grčko - egejskim impulsima) su ostvarili prvi bitniji ka rimskom 
usvajanju kvalitetnijih i sadržajnijih arhitektonsko - građevinskih obrazaca. Rimljani se 
nikada nisu libili da preuzmu od drugih zajednica i kultura (makar bili sa njima i u 
neprijateljstvu) ono što su smatrali boljim, efikasnijim, praktičnijim i ljepšim. Tako su 
kasnije apsorbirali i arhitektonsko - građevinske tekovine grčko - helenističkog i feničansko 
- kartaginskog svijeta. U tome apsolutno nisu imali ni najmanju zadršku, niti osjećaj neke 
uskogrudne više vrijednosti. Ali Rimljani nisu bili samo dobri majstori kopiranja, oni su 
razvijali i usavršavali te oblike i tehnike u tolikoj mjeri da se sa pravom oni u konačnici 
mogu tumačiti kao rimski. Zato je kada se govori o rimskoj arhitekturi i građevinarstvu 
potrebno shvatiti daje riječ o eklektičko - simbiostičkom fenomenu i da se ono što se danas 
promatra, vidi i tumači kao rimsko, nekada samo vrlo uspješna adaptacija onoga što je 
izvorno etrursko, grčko, feničansko, orijentalno ... itd... Naravno, Rimljani nisu samo 
adaptirali, razvijali i usavršavali preuzete oblike i tehnike (kao uostalom i na drugim poljima 
opće kulture), nego su bili i tvorci nekih originalnih rješenja. 

U prva dva stoljeća republikanskog sustava slabo se razvijala arhitektonska i druga 
umjetnost, jer su zakoni protu-luksuzu i ćudoređu i poslovična skromnost tadašnjih 
Rimljana i patricija i plebejeca kao posljedicu imali i umanjivanje estetskog izražavanja 
(posebno ako je on bio skup). To je različito od npr. Etruraca sa raskošnim grobovima (koji 
su pravo arhitektonsko djelo sa oslikanim zidovima u živopisnim detaljima i pejsažima) i 
južnoitalskih Grka koji su imali razvijenu hramovnu arhitekturu. 

Od ranih vremena podizane su građevine od praktičnog značenja. Prva namjera drevnih 
Rimljana u podizanju javnih građevinskih objekata bila je da budu impresivni (kako bi 
dočarali moć Republike i njenih institucija) i da budu funkcionalni u realiziranju svrhe radi 
koje su podizani. Zato oni u javnoj, a i u privatnoj građevinskoj djelatnosti nisu bili 
ograničavani estetskim i drugim sličnim aksionima i šablonima. 

Ubrzo nakon galske najezde Rim je ograđen kamenim zidom, čiji su krajevi dopirali do 
Tibra. Još ranije, možda čak u doba kraljeva, stvorena je kanalizacija, kloaka obložena 
kamenom, radi odvođenja nečistoće. Kasnije su sprovedeni akvedukti (vodovodi), sagrađeni 
mostovi i putovi. Karakterističnu crtu rimskih građevina predstavlja njihova izvanredna 
čvrstoća. Rimljani su usavršili razne metode zidanja, preuzete uglavnom iz Etrurije, ali su 
naročito umijeće postigli u građenju svodova. Ove su upotrebljavali pri građenju mostova, 
akvedukata i raznih zgrada. 



Ilustracija koja prikazuje pentaspastos kran, koji je služio za podizanje teških objekata. 


Rimljani su se tako zadržavali na praktičnoj arhitekturi i monumentalnošću sa općom 
javnom realnom (a ne metafizičkom) svrhom kao što su ceste, akvadukti, kloake i mostovi. 

Posebno je ta javna gradnja imala velikog izraza za vrijeme epohalne cenzure Apija 
Klaudija Čeka (Slijepog) 312. god. p. n. e. Tada su izgrađeni rimska vojna cesta od Rima 
prema Kampaniji (čuvena via Appia) i prvi vodovod (Aqua Appia). Na temelju Apijeve 
ceste, Rimljani su kasnije raširili čitavu mrežu vojničkih cesta, bez kojih se njihova 
hegemonija i vlast nisu mogli održati. Manije Kurije Dentat je dao da se isuši znatan dio 
ravnice oko Rietija, a kao što je spomenuto nakon rata sa Pirom izgradio se i drugi vodovod. 
U ovoj epohi napredovalo je i rimsko umijeće u građenju lukova, i taj arhitektonski oblik su 
upravo oni razvili (iako se po grčkoj tradiciji teorijsko osmišljavanja luka pripisuje fizičaru 
Demokritu). I ta vještina gradnje luka (kod vrata, kapija, mostova, vodovoda, hramova) je 
nerazdruživa od rimskog imena. 

Vezano sa ovladavanjem konstruiranja lukova vezan je i originalni izum Rimljana, a to je 
križni svod koji nastaje poprečnim siječanj em dva bačvasta svoda (pod kutom od 90°), te se 
teret raspoređuje na četiri nosača. Križni svod dinamičnije zatvara prostor od bačvastog 
svoda (koji je bio poznat u različitim formama u znatno još starijim kulturama) jer su 
bridovi koji označavaju spoj dvaju poprečnih svodova nosioci dijagonalnog kretanja. 
Inženjeri i graditelji rimskog svijeta su toliko dobro ovladali lučnom tehnikom da su za njih 
vezane i monumentalne gradnje kupola. Rimske kupole su se nastavile kasnije razvijati u 
vizantijskoj i osmanskoj arhitekturi crkava i džamija. Razvijanje kupole je omogućilo 
kreiranje objekata sa golemim unutarnjim prostorom. 

Sa gradnjom se sam grad Rim (početkom III. st. p. n. e. grad Rim je možda imao oko 
150.000 stanovnika) se izmijenio iz jednog naselja sa prevashodno seljačkim izgledom u 
urbano naselje mediteranskog gradskog tipa. 

Neke od rimskih monumentalnih građevina sa religioznom svrhom spadaju u najstarije 
razdoblje rimske povijesti. Jedna od najstarijih zgrada bio je okrugli hram boginje Veste, 
koji je u arhitektonskom pogledu imao zajedničke crte sa etrurskim nadgrobnim 
spomenicima i koji je vodio porijeklo od ovalnih koliba neolitskog doba. U rano doba, po 
etrurskim uzorima, podignut je i pravokutni hram Jupitera na Kapitolu (oko 3.300 m 2 ). 
Rano se počeo manifestirati u rimskoj arhitekturi i grčki utjecaj. Hram na Aventinskom 
brežuljku, posvećen plebejskom trojstvu - Cereri, Liberu i Liberi, - po svom planu bio je 
etrursko - italski hram, ali je bio dekoriran u grčkom stilu. 

Grčki svijet je imao velikog utjecaja na rimsko - italsku građevinsku djelatnost, o čemu 
svjedoče riječi calx ( calex, calecare pripremati lijep = od grčkog halix), machina 
(grč. mehane), groma (grč. gnoma), clatri (grč. klethron). 

Rimljani su u svojoj iznimnoj građevinskoj djelatnosti (posebno u gradnji cesta, akvadukta 
i mjerenju zemljišta) koristili čitav niz instrumenata, kao što su chorobates (%<jopopĆTr|C;) 
kojim su se vršile provjere poravnanja (slično vaservagi), zatim groma koja je služila 
za pregled na terenu pravih linija i desnih uglova, a zatim kvadrata i pravokutnika. 

Groma, koja se u velikoj mjeri upotrebljavala u rimsko doba, je kasnije vjerojatno 
zamijenjena sa sofisticiranijim instrumentom dioptra, pretkom modernog theodolita (kod 
nas totalna stanica, koja služi za mjerenje uglova u horizontalnim i vertikalnim ravninama). 



Ilustracije koje pokazuju izgled grome i rad na njoj. 

Nadgrobni spomenik rimskog geometra i oslobođenika Lucije 
Ebutija Fausta (Lucius Aebutius Faustus) sa reljefom koji 
prikazuje i izvjesne atribute i predmete njegove geometarske 
profesije. Spomenik je Faust podigao za života, sebi, svojoj 
supruzi Ariji Aukti (Aria Aucta ; isto oslobođenica), djeci i 
oslobođenici Zepiri ( Zepyra ). Datacija I. st. p. n. e. Danas se 
nalazi u Museo Civico u Ivrea, sjeverna Italija. 


Sa jačanjem i širenjem Republike i sve snažnijim 
utjecajima i uzorima iz grčko - helenističkog svijeta, 
počela se obraćati pažnja i na estetiku. Tako su se javne 
zgrade počele ukrašavati. Na Kapitolu i na trgovima su se 
podizali spomenici i kipove legendarnim i historijskim 
herojima i uglednicima (bez ograničenja na spol i etničko i 
državno porijeklo). Forum je gubio izgled seljačke tržnice, 
okružene stajama za stoku, i pretvarao se u središnji trg 
velikog grada, ukrašen hramovima i javnim zgradama. 
U Rimu se pojavljuju dotad neviđene građevine. Krajem 
III. st. p. n. e. gradi se Flaminijev cirkus. 


Od početka II. st. p. n. e. pobjednici ukrašavaju grad trijumfalnim lukovima, koji 
predstavljaju dekorativnu primjenu svodne konstrukcije. Pobjednik nad Makedoncima 
Kvint Metel Makedonski je 143. god. p. n. e. ukrasio mramornim stubovima Marsovo polje. 
Slično je uredio Kapitol Scipion Nasika (konzul iz 138. god. p. n. e.), a Gnej Oktavije 128. 
god. p. n. e. trkalište. Ogroman utjecaj na rimsku arhitekturu u doba osvajanja izvršile su 
helenističke konstrukcije. Iako plan zgrade zadržava ranije etrursko-italske crte, sam način 
zidanja usavršava se pod utjecajem helenističke prakse, i novi smjerovi manifestiraju se 
naročito kod ukrašavanja fasade i drugih dijelova zgrade. Rimski arhitekti upotrebljavaju 
sva tri grčka arhitektonska stila - dorski, jonski i korintski, ali daju prednost korintskom 
redu, kao najdekorativnijem. Kombiniranje etrursko-italskog načina zidanja sa helenističkim 
načinom ukrašavanja može se pratiti na primjeru rimskih hramova podignutih u ovo doba. 
Oni su sagrađeni u raznim dijelovima Rima, a po svojim dimenzijama bili su osrednji, 
zaostajući u tom pogledu za starinskim Kapitolskim hramom (umjetnički su dekorirani u 
helenističkom luku). O uspjesima rimske arhitekture može se suditi po tome što je 
seleukidski vladar Antioh IV. 174. god. p. n. e. pozvao rimskog arhitekta Kosucija da 
dovrši radove na rekonstrukcije Olimpejona u Ateni. Rimu je djelovao i arhitekt Hermodor 
iz kiparske Salamine, koji je po narudbi Metela Makedonskog izradio hram Jupitera Statora, 
a Decimu brutu (konzulu za 138. god. p.n.e.) Marsov hram u flamininskom cirkusu. 

Razvoj vizuelne umjetnosti i arhitekture za vrijeme Kasne Republike kreće se istim 
smjerom kao i u prethodno doba. Jedan dio onih ogromnih bogatstva koja su pritjecala u 
Rim trošenje na izgradnju javnih i privatnih zgrada, koje su preobražavale vanjski izgled 
grada, i u to doba Grad se pretvara u snažan urbani centar mediteranskog i europskog svijeta. 

Dio reljefa iz groba Haterijeve familije koja prikazuje dizalicu - mašinu (na koju je 
spojen izvjestan broj konopaca i kotura) koja se koristila za dizanje tereta i građevinske 
radove na visini. Datacija I - II. st. n. e. Danas se nalazi u Vatikanskom muzeju. 

Zadnjih desetljeća II. st. p. n. e. sagrađena su dva nova vodovoda. Grad se ukrašava 
kamenim lukovima, sjajnim privatnim zgradama. Novim gradnjama osobito su se proslavili 
Sula, Pompej i Cezar. Potpuno je moguća pretpostavka da je Sulin boravak na Istoku 
pobudio u njemu želju da Rim preuredi po uzoru na snažne helenističke centre. U Sulino 
doba je došlo do najintenzivnijeg utjecaja helenističkih oblika na rimsku umjetnost, a to se 
odrazilo u arhitekturi toga vremena. 

Pompej je podigao ogromno kameno kazalište, u koje je moglo stati 10.000 gledatelja; 
zgrada je bila obložena mramorom, ona je izazivala divljenje izvanrednom čvrstoćom i 
neviđenim razmjerima. - O Pompejevom teatru će biti više riječi nešto kasnije. - Mnoge 
druge javne zgrade koje je Pompej podigao ukrasile su rimske trgove. Pompejanski prvi 
amfiteatar je bio izgrađen od Sulinih kolonista oko 70. god. p. n. e. Prvi stalni (drveni) 
amfiteatar u Rimu sa sjedištima je dao 53. god. p. n. e. izgraditi Skribonije Kurion (plebejski 
tribun iz 50. god. p. n. e.) u počast svoga oca Gaja Skribonija Kuriona. 

Gaj Skribonije Kurion (otac) je bio jedan od najistaknutijih Rimljana svoga doba. Bio je 
plebejski tribun za 90. god. p. n. e., konzul za 76. god. p. n. e. Prvi Rimljanin koji je na čelu 
vojske izbio na rijeku Dunav. Za vrhovnog svećenika je izabran 57. god. p. n. e., a umro je 
53. god. p. n. e. 

Grandiozni su bili planovi Julija Cezara za preuređenje Rima. U njegovo vrijeme stari 
Forum je popločan, sjeverno od njega udareni su temelji drugom (julijevsko - cezarovskom) 
forumu, u čijem se središtu trebao nalaziti hram Venus Genetrix , podignut od mramora. 
Cezara je smrt spriječila da realizira sve svoje planove. Jedan dio onoga što je Cezar bilo 
zamislio i započeo dovršio je kasnije August, dok je puno toga ostalo u projektu. Cezarovi 
projekti određivali su u određenoj mjeri daljnji tijek razvoja rimske arhitekture. Od njega 
počinje mijenjanje plana grada putem izgradnje novih foruma; on je inicijator pretvaranja 
Rima u "mramorni " grad. Za razliku od Sulinog perioda, arhitektura Cezarovog doba vraća 
se italskim uzorima, povećavajući razmjere konstrukcija i uvodeći novo arhitektonsko 
ukrašavanje. Od Sulinog vremena nove zgrade ukrašavaju se grčkim kipovima, bareljefima i 
vazama. Kiparske predodžbe igraju, dakle, dekorativnu ulogu. One se stavljaju u zgrade i 
vrtove. Izvanredno visoko cijene se kipovi grčkih majstora. U Rim stižu čitavi brodovi 
natovareni grčkim antikvitetima. U isto vrijeme, u Rimu se pojavljuju majstori koji izrađuju 
kopije grčkih i helenističkih originala. Umijeće kopiranja dostiglo je visok nivo, premda je 
izrađivano i niz stvari niske kvalitete. 

Pri samom kraju Kasne Republike, Oktavijan je pristupio javnoj građevinskoj djelatnosti, 
kako bi podigao svoj ugled među rimskim stanovništvom, a sve u svrhu svoje propagandne 
restauratorske djelatnosti. Pored njega, i njegovi suradnici i prijatelji su učestvovali u ovom 
projektu, koji će se još više nastaviti i razgranati u doba Augustovog principata. Tako je 
ponovo izgrađena legendama koliba Romula, koja je bila izgorjela. Gnej Domicije Kalvin je 
dao da se 36. god. p. n. e. ponovo izgradi Regia na Forumu. U periodu 36. - 28. god. p.n. e. 

izgrađen je hram Apolona na Palatinu (posvetio ga 9. X. 28. god. p. n. e.), a od 34. do 30. 
god. p. n. e. izgrađen je teatar na Marsovom polju (posvetio ga T. Statilije Taur IT. Statilius 
Taurus). Nakon 1. jula 34. god. p. n. e. završena je Basilica Aemilia (rađena od 55. god. 
p. n. e.; ustvari zamjenska zgrada za raniju baziliku Fulvia - Aemilia , izgrađenu 179. god. 
p. n. e.), a čin posvećivanja je izvršio Emilije Lepid Paul ( Aemilius Lepidus Paullus). Ova 
bazilika je dva puta popravljana i obnavljana i to prvi put 14. god. p. n. e. (nakon požara) i 
22. god. n. e. 

Kao edil Marko Vipsanije Agripa je poduzeo niz javnih radova na popravci mostova, ulica i 
reizgradnji akvadukta Aquae Julia, Anio Vetus, Appia, Marcia i podizanju fontana i delfina 
na Spini. Oktavijan je podigao Porticus Octavia na Marsovom polju (od plijena iz ilirske 
kampanje). Podignuti su i hramovi Heracles Musarum na Marsovom polju zajedno sa 
portikom (vezano za trijumf Lucija Marcija Filipa/L. Marcius Philippus) i hram Dijane na 
Aventinu (vezano za trijumf L.Kornificija/L. Cornificius). Oktavijan je dao se 32. god. 
p. n. e. reizgradi hram Jupitera Feretrijskog na Kapitolu. Nakon pobjede kod Akcija, izdani 
su dekreti za trijumfalnu kapiju na Forumu (u blizini hrama Kastora i Poluksa). Hram 
božanskog Julija je posvećen 29. god. p. n. e., a naredne godine Oktavijan je obnovio 82 
hrama u samom gradu, počelo je podizanje Mausoleum Augusti. Kalvisije Sabin je 
reizgradio Via Latina. Nakon povratka u Rim, pošto je oslobođen iz zarobljeništva poslije 
Akcija, Gaj Sosije je završio građevinski projekt izgradnje hrama Apolona Medicusa (koji 
se počeo graditi 34. god. p. n. e.), posvetivši ga u Oktavijanovo ime. Još 36. god. p. n. e. 
narod je bio izglasao odluku da se na javni trošak izgradi kuća Oktavijanu. Pored javnih 
građevina, potrebno je istaći i nek privatne poduhvate kao što su kuća i vrtovi Mecene na 
Eskvilinu. Prvi djelimično kameni amfiteatar u Rimuje inauguriran 30/29. god. p. n. e., radi 
trojnog Oktavijanovog trijumfa. 

Rimska arhitektura i graditeljstvo su nemjerljivo utjecali na budući razvitak arhitekture i 
graditeljstva u euromediteranskom svijetu. Bez rimskog obrasca je teško zamisliti postojanje 
vizantijske, arapske, latinsko - zapadne, osmanske, renesansne, klasicističke arhitektonsko - 
građevinske tradicije. Moderna arhitektura mnogo duguje rimskom arhitektonsko - 
građevinskom obrascu. 

Forum Romanum 


Najčešća pozornica političkih dešavanja u Republici bio je jedan mali odjeljak rimskoga 
gradskog područja, u udolini između brežuljaka Palatina i Kapitola, nazivan Forum 
Romanum i Veliki ( Magnum ) Forum ili Stari Forum ili samo Forum. To je bio središnji trg 
čitavoga rimskoga svijeta. Na Forumu ili u njegovom okruženju su se nalazile najvažnije 
građevine Rimske države, tuda su prolazile trijumfalne i druge procesije, održavali izbori, 
držali govori javnosti, održavala suđenja i poslovne aktivnosti uključujući i tržnicu i uslužne 
djelatnosti. Čak je bilo i primjera da su na Forumu bile održavane i igre (za vrijeme praznika 

ili pogreba), uključujući i gladijatorske borbe i teatarske predstave. Ljudi su na Forum 
odlazili i onako, da bi se sa nekim sreli, bili viđeni ili vidjeli nekoga, a nekada i da bi 
jednostavno „ubili vrijeme 66 ili se odmarali i opuštali šetajući ili družeći se na ovom 
središnju trgu rimskoga svijeta. Pristup Forumu nije bio zabranjen nikome, bez obzira na 
građanski status, pravni položaj, rod i dob. Tu su bile postavljene i mnoge statue i spomenici 
koji su komemorirali osobe koje su obilježile rimsku historiju. U pravom smislu to je bilo 
srce i Grada i općenito rimskog svijeta. Danas je Forum jedno od najvažnijih arheoloških 
nalazišta, i potpuno je prekriven ostacima objekata iz antičkog perioda. 



Današnji izgled Foruma. 



Tradicija početak Foruma smješta u prve dane rimskog svijeta, kada su se na njemu Romul i 
Tit Tacije sporazumjeli o miru i sinoikizmu svojih zajednica. Pošto se dolina, gdje će 
izniknuti kasniji Forum, pruža između Palatina (gdje je bilo Romulovo naselje) i Kapitola 
(gdje su bili Sabinjani) to je bilo savršeno mjesto za sastajanje i održavanje skupština. 

Pošto je ovo područje u to doba bilo pomalo vodenasto i močvarno, najbolja zona za 
sastajanje je bio njegov sjeverozapadni dio (koji je bio nešto malo viši, pa samim tim i 
suhlji), i koji će uskoro biti poznat kao Komicij ( comitium ), eponim i rimskih skupštinskih 
institucija i izbornih jedinica u tim skupštinama. Komicij, kao otvoreni prostor je bio 
smatran i svetim, posvećenim prostorom. Sjeverno od njega je bila Hostilijeva kurija, na 
zapadu su bili Tullianum 4 i Porcijeva bazilika, na jugu su bili rostra i Graecostasis 5 , dok je 
Senaculum 6 bio nešto dalje. U Komiciju se nisu održavale samo skupštine nego je to bilo i 
područje privrednih aktivnosti, posebno trgovine, u vidu pijace i trgovišta. Kako su se 
umnožavale potrebe i aktivnosti na Komiciju, tako se i povećavao zahvat korištenja doline 
Foruma. Na Komiciju su se nalazili i mnogi drevni spomenici. 

U blizini (na početku padina Kapitola) se vjerojatno još od prije rimskog sinoikizma 
nalazilo svetilište boga Vulkana ( Vulcanal ili Volcanal ). 7 I na mjestu ovoga drevnoga 
svetilišta su se konkretno desili i spomenuti mirovni sporazum i postignuti novi savez 
između sela na brežuljcima, što se može sa pravom smatrati i temeljem rađanja Rimske 
države. To je i mjesto gdje je pronađen Lapis niger i gdje se nalazio neki drevni hram 
etrurskog tipa. Najranija (još iz doba kraljevstva) svetilišta, hramovi i javni objekti su bila 
smješteni ili na Forumu ili u njegovoj blizini.Tako se kralju Numi Pompiliju pripisuje daje 
zaslužan za izgradnju kružnog hrama boginje Veste i zgrade poznate pod imenom Regia. 

Hram Veste ( Aedes Vestae) se nalazio na istočnom kraju Foruma, blizu Jutuminog izvora i 
hrama Kastora i Poluksa. Riječ je o jednom dosta drevnom svetilištu, koje se datira još na 
sami početak regalnog razdoblja Rimske politije. Bio je okrugle konstrukcije, vjerojatno kao 
imitacija drevnih italskih koliba iz vremena lacijske kulture. Moguće je da je originalno 
hram bio izgrađen od pruća sa slamnatim krovom. Kasnije je ozidan i izgrađen u punom 
smislu od bijeloga mramora, pa je imao i konični krov od bronce sa otvorom u sredini kako 
bi tuda izlazio dim od svete vatre. U hramu Veste je bila smještena jedna od najvažnijih 
relikvija rimskoga klasičnog svijeta: Paladij (naAMSiov; Palladium\ Palladion ). 8 Paladij se 


4 Car cere Mamertino. To je bila neka vrsta zatvora, bolje rečeno pritvora. Nalazio se između hrama Sloge i 
Hostilijeve kurije u podnožju Kapitola. 

5 Platforma koja je služila za oficijelni prijem izaslanika stranih državica i naroda. 

6 Mjesto gdje su se senatori okupljani prije ulaska u Hostilijevu kuriju na zvanične sjednice. Originalna struktura 
je vjerojatno bila uklonjena kada je hram Sloge / Konkordije bio proširen za vrijeme konzula Opimija 121. god. 
p. n. e. 

7 23. VIII. održavao se praznik Volcanalia , sa žrtvovanjem u čast boga Vulkana. 

8 Po staroitalskoj i starorimskoj tradiciji ovaj drevni prikaz bio je direktno porijeklom iz Iliona, odnosno Paladij 
iz Vestinog hrama u Rimuje po njima ustvari“trojanski Paladij” kojega spominju starohelenski epovi. I po toj 
helensko-italsko-rimskoj mitologiji i tradiciji, trojanski Paladij je u Lacij donio trojanski princ Eneja, koji se po 
mitologiji tradiciji o nastanku Rima smatra dalekim pretkom blizanaca Romula i Rema.Tako je i taj prikaz u 
obliku kipa predstavljao za rimsku državotvornu i nacionalnu ideologiju materijalni dokaz kontinuiteta sa 
drevnim trojanskim svijetom i civilizacijskim sustavom brončanog doba. Po mitologiji i mišljenju antičkog 
svijeta paladij je bio kultni lik/prikaz velike drevnosti i smatralo se da od njega zavisi sigurnost određenog grada, 

nalazi u hramu Veste jer se smatralo da ga tako ona čuva, jer ova boginja vidi sve stvari 
zbog vatre koja se nikada ne gasi ( tuetur Vesta, quod assiduo lumine cuncta videt). 
U Vestinom hramu pored paladija su se nalazili i sveta vatra koja je uvijek morala goriti i 
o kojoj su se morale brinuti vestalke, kao i drugi sveti objekti koji su se čuvali u tajnom 
udubljenju zvanom penus Vestae. Zanimljivo je da se u hramu nije nalazila statua boginje 
kojoj je posvećen hram. Vestin hram je bio prvi put uništen 390. god. p. n. e. prilikom 
galskog osvajanja većega dijela Grada, a zahvatio ga je i požar 241. god. p. n. e. 
Zahvaljujući zalaganju 13 robova, hram je spašen od novoga požara. Vrelo Jutume ( Lacus 
luturnae) je bilo na južnom dijelu Foruma, u podnožju Palatina, gdje su po starorimskoj 
tradiciji blizanci Kastor i Poluks bili viđeni da poje svoje konje nakon bitke kod Regilskog 
jezera. Zato je hram Kastora i Poluksa izgrađen sa zapadne strane vrela. Navodno su se isti 
blizanci (koji potiču iz starohelenske mitologije i po kojima je horoskopski znak blizanaca 
dobio ime) ukazali na istome mjestu nakon rimsko - italske pobjede kod Pidne 168. god. 
p. n. e. Juturna je bila riječna nimfa. Po rimskoj tradiciji, zavjet za podizanje hrama Kastora 
i Poluksa ( Aedes/templum Castoris\ xo5v AiooKoupoov ispov; to AiooKĆpsiov; vscbg xo5v 
AiooKoupcov) je učinio diktator Postumije ( Aulus Postumius Albus Regillensis , diktator u 
499. god. p. n. e. i ranorepublikanski pretor za 496. god. p. n. e.) nakon bitke kod Regilskog 


države, zajednice u okviru koje se nalazi, te je radi toga bio sakriven od javnosti ili se o njemu brižljivo brinulo i 
dobro čuvalo. U prvom redu taj zalog sigurnosti u mitologiji, tradiciji i historiji se najviše odnosio na Paladij 
Iliona i Rima. Njegovo postojanje u rimskom kontekstu je direktno vezano za legendu o navodnom trojanskom 
nasljeđu Rimljana. Po Ilijadi i trojanskom ciklusu, trojanski paladij je bio drveni prikaz - statua (sing : ^oavov, 
xoanon. plur: ^oava, xoana). Ovi kultni prikazi su poglavito nastajali u drevna prahistorijska ili protohistorijska 
vremena, ali je značajan broj je preživio i do historijskog razdoblja helensko - rimske klasične civilizacije. 
Pausanija je u svome putopisu Helade iz II. st. n. e. opisao mnoge drvene prikaze. Međutim, za sada nije poznato 
da je ijedan od njih preživio do modernog doba, izuzev ako nije njegov prikaz kopiran u kamenu. Najraniji 
xoanon je uglavnom bio jednostavnog oblika, da bi se vremenom usložnjavao, šematizirao pa dobijao i određene 
antropomorfističke oblike. Po Strabonu, xoanon je mogao biti izrađen i od bjelokosti, ali u svojim opisima 
Pausanija se uvijek drži striktnog smisla da su ovi kultni prikazi bili samo od drveta. Postojao je i tip kultne 
figure ( acrolith ) u kojoj su lice, ruke i stopala urađene od mramora, a ostatak tijela od drveta. Ovi drveni dijelovi 
su uobičajeno bili pokrivani sa odjećom ili bi bih pozlaćeni. 

Paladij je usko vezan za kult boginje Atene (A0pva, ABrjvaia, A0r|vafr|, A0đva, A0ijvri), kod Etruraca 
interpretirana pod imenom Menrva ili Menerva i kod Rimljana interpretirana pod imenom Minerve. Atena je bila 
boginja mudrosti, umijeća, znanja, pravde, zanata, svrsishodnog rata, a predstavljala je i inteligenciju, poniznost, 
svijesnost, kosmičko znanje, kreativnost, obrazovanje, prosvjetiteljstvo, umjetnosti, rječitosti i moći. Ona se 
zalaže i za istinu, pravdu i moralne vrijednosti, a smatrana je i pametnom, nezavisnom i sa snažnom osobnošću. 
Ona je vodila i bitke u smislu disciplinirane, strateške i taktičke realizacije borbenih aktivnosti u kontrastu 
prema pukom nasilju, krvoproliću i pokolju čije je božanstvo bio Ares. U mitologiji klasične civilizacije boginja 
Atena nije imala ni ljubavnika ni supruga, radi čega je nosila i epitet Ilapdšvot; = djevica. Boginja Atena je i 
patron mnogih heroja i zajednica, gradova i država. Najvažniji polis kojem je ona bila patron je bio onaj koji je i 
nosio njeno ime. Boginja Atena je pod nazivom A0r|va IRAiou; poštovana i kao zaštitnica gradova, naroda, 
zajednica i država. Ptica povezana sa Atenom/Minervom je bila sova. Iz izloženoga je jasno daje boginja Atena 
spadala u red vrlo, vrlo cijenjenih i uglednih božanstava i pod čijom zaštitom i patronstvom su svi oni koji su 
bili ili željeli da budu na strani “vrline” koju je poglavito reprezentirala Atena/Minerva Božanstvo poznato kao 
Atena/Minerva iz klasične helensko - rimske civilizacije, razvilo se iz kulta ženskog božanstva koje je bilo 
bitno i u minojskoj i u mikenskoj civilizaciji i među Etrurcima. 

jezera, ali je gradnja dugo trajala pa gaje 484. god. p. n. e. posvetio tek diktatorov sin 9 , koji 
je bio imenovan za jednog od duumvira za ovu svrhu. I ovaj hram je služio i kao mjesto gdje 
se sastajao Senat, i imao je bitnu ulogu u stranačkim i političkim borbama koje su se 
odvijale na Forumu, a njegove stepenice su služile i kao neka vrsta javne govornice. 
U ovom hramu su se čuvali standardi za težine i mjere. Hram boga Saturna (Aedes /fanum / 
templum Saturni ) se nalazio u podnožju Kapitola na samoj ivici Foruma, i smatra se jednim 
od najstarijih hramova podignutih na Forumu. Za vrijeme Republike u ovom hramu 
se nalazila državna riznica / trezor ( aerarium populi Romani/Saturni), za koju su bili 
zaduženi kvestori. 

Regia je bila u najranije doba rezidencija kraljeva, a kasnije je pripadala pontifex maximusu. 
Ali to nije značilo daje vrhovni svećenik živio u njoj, jer je njegovo obitavalište bilo domus 
publica koja je originalno bila dio doma vestalki ( atrium Vestae). U Regia su se čuvali 
arhiva pontifika, formule za sve vrste molitvi, zavjeta, žrtvovanja, anali, službeni kalendar, 
zakoni koji su se ticali braka, smrti, oporuka... itd...te drugi zapisi i oficijelni dokumenti, a 
tu se sastajao i kolegij pontifika. Restauracija Regia se desila 210. god. p. n. e., a nakon što 
je bila požarom uništena, obnovljena je 148. god. p. n. e. 10 Inače se atrium Vestae nalazio u 
podnožju Palatina, nešto istočnije od Foruma u pravom smislu riječi i između zgrade Regia i 
Palatina. Blizu rezidencije vestalki je bio smješten i već spomenuti domus publicae gdje je 
prebivao vrhovni svećenik, sve dok tu dužnost nisu preuzeli princepsi. 

Forum (zajedno sa još nekim udolinama između brežuljaka) je dao isušiti u jednom velikom 
infrastrukturnom projektu kralj Tarkvinije ,,Oholi“ sa izgradnjom drenažnog sustava 
Cloaca Maxima , koja će vremenom prerasti u kanalizaciono - odvodni sustav Grada. 
Cloaca Maxima će tek negdje iza vremena čuvenog rimskog dramskog pisca Plauta (Titus 
Maccius Plautus) biti natkrivena. Na Forum je ulazila sa njegove istočne strane i Sacra via 
(najstarija, najpoznatija i najhitnija cesta u Rimu i u simboličkom i u stvarnom značenju), 
dok je sa Foruma na Kapitol vodio put koji se zvao Clivus Capitolinus . n 


9 Aulus Postumius Albus Regillensis (ranorepublikanski pretor za 464. god. p. n. e.) ili Spurius Postumius 
Albus Regillensis (ranorepublikanski pretor za 466. god. p. n. e.). 

10 Kako se ne bi došlo u konfuziju, potrebno je znati da u Regia nije boravio rex sacrorum , koji je obitavao u 
domus regis sacrorum ili sacrificuli na brežuljku Velia. 

11 Clivus Capitolinus je bio glavni put koji je vodio na Kapitol. Počinjao je na Forumu kao nastavak Via Sacra i 
onda se uspinjao sve do hrama Jupitera Najboljeg Najvećeg (Kapitolinskog). Ovo je tradicionalno bila zadnja 
dionica kretanja svih rimskih trijumfa. Vjerojatno je ovaj put bio jedan od najstarijih puteva u Rimu i sigurno 
je išao prema drevnom sabinjanskom naselju na Kapitolu. Cenzori Kvint Fulvije Flak ( Quintus Fulvius Flaccus) 
i Aul Postumije Albin (Aulus Postumius Albinus ) su dah 174. god. p. n. e. da poploča Clivus Capitolinus. 
Izgrađen je i portik sa desne strane puta od pravca Satumovog hrama pa do Kapitola. Publije Komelije Scipion 
Afrikanac Stariji je 190. god. p. n. e. dao izgraditi dekorativni svod/slavoluk na vrhu puta. Ovo je bio jedini pravi 
put koji je vodio na Kapitol, uz stepeništa Centum Gradus i Gradus Monetae/Scalae Gemoniae/Ge monijanske 
stepenice. 

U sredini Foruma se nalazila konstrukcija koja se zvala Lacus Curtius („Kurcijevo jezero 44 ), 
čiji nastanak tradicija veže za rano razdoblje regalne epohe rimske historije. Na 
sjeverozapadu Foruma se nalazio i Umbilicus Urbis Romae , koji je bio simbolički centar 
Grada, odakle se mjere sve udaljenosti prema drugim mjestima. Tradicija navodi da je 
Romul dao da se iskopa jedna okrugla jama na Forumu, u koju su bačeni prvi plodovi 
godine kao žrtva i svi novi građani Rima su morali da bace šaku prašine ili zemlje koja 
potiče iz mjesta njihovog porijekla. Podzemna struktura pod nazivom Mundus („Svijet 46 , 
poznata samo preko literarnih vrela) se smatrala ulazom u podzemni svijet i bila je ritualno 
otvarana samo tri puta godišnje. Ovi dani su se smatrali dies nefasti , jer su zli duhovi 
podzemlja mogli da izađu tada u vanjski svijet. Moguće je daje Umbilicus Urbis Romae 
bio gornji, vanjski dio podzemnog „Svijeta 44 . Originalna gradnja Umbilicus Urbis Romae 
potiče iz II. st. p. n. e., dok postojeće njegove ruševine potiču iz vremena princepsa 
Septimija Severa. U blizini se nalazio i Zlatni miljokaz / Milliarium Aureum, koji je podigao 
princeps August. 

Za najstariji do danas poznati epigrafski spomenik na latinskom jeziku smatra se natpis na 
crnom kamenom bloku (cipus), radi čega se i naziva Lapis niger („Crni kamen”). Ovaj 
spomenik je pronađen u jednoj od zona Foruma (ispred julijevske kurije), odnosno drevnog 
Komicija. Po crnom kamenom bloku i čitava ta zona (gdje je pronađen navedeni epigrafski 
spomenik) se naziva Lapis niger. U smislu zone, Lapis niger je ustvari drevno svetilište na 
Forumu, i zajedno sa svetilištem boga Vulkana predstavlja jedini ostatak starog Komicija, i 
vjerojatno potiče iz jednog arhaičnog kultnog mjesta iz VIII. ili VII. st. p. n. e. čiji su ostaci 
pronađeni \Vi m. ispod originalnog sloja zone Lapis niger. Zona je bila otkrivena i 
arheološki ispitana u periodu od 1899. do 1905. god. u kampanji pod vodstvom Giacoma 
Bonia. Lapis niger je bio opisivan još u vrijeme Republike, ali je za tadašnje Rimljane koji 
su ga smatrali mjestom velike svetosti, njegovo stvarno značenje bilo više-manje 
misteriozno. Upravo i ta činjenica dovoljno govori o njegovoj drevnosti. Zato se u rimskoj 
tradiciji razvilo više tumačenja i verzija nastanka i postojanja zone Lapis niger , koja prenose 
Dionizije iz Halikarnasa, Plutarh i Pompej Fest. Tako se govorilo daje to ili grob Romula ili 
mjesto njegovog umorstva ili grob Hosta Hostilija (Hostus Hostilius ; djed kralja Tula 
Hostilija) ili lokacija gdje je Faust (poočim Romula i Rema) poginuo. Možda je samo riječ o 
prostoru odakle su se rani kraljevi obraćali narodu i senatorima. Originalna verzija zone 
Lapis niger je bila prekrivena za vrijeme Sulinog ili Cezarovog preuređivanja Foruma. 
Njeno iskopavanje je donijelo na svjetlo dana mnogo vrijednih arheoloških ostataka iz 
vremena kraljevstva ili Rane Republike. Druga verzija zone Lapis niger izgrađena u I. st. 
p. n. e. je bila znatno jednostavnije svetilište. 

Kako bi se povećalo područje sastajanja, Senat je za ranih razdoblja Republike dao 
proširiti otvoreno područje između komicija i hrama Veste. Time je Forum prerastao 
uveliko zatvorenu zonu komicija. 

Lapis niger: Sam natpis je 
teško razumljiv. Njegova slova 
su bliža grčkim slovima nego 
ijedan drugi latinski natpis, jer 
su kronološki bliža grčko- 
rimskom alfabetu koji su 
narodi Italije preuzeli i 
adaptirali. Natpis je napisan 
bustrofedonski, kao i mnogi 
drugi najstariji latinski natpisi. 
Iz onoga koliko se može 
saznati iz teksta, riječ je o 
dedikaciji kralju ili svećeniku 
rex sacrorumu, i davanju 
teških kletvi onome ko 
uznemiri svetilište. Nastanak 
natpisa se datira u VI. st. p.n.e. 


Najranije u VI. st. p. n. e. je bila izgrađena i uzdignuta platforma za javne govore u južnom 
dijelu Komicija, u blizini svetilišta Vulkana i nasuprot Hostilijevoj kuriji, koja će znatno 
kasnije dobiti ime rostra. 12 Ovu govorničku poziciju će posvetiti auguri i pretvoriti u 
templum (sveto područje). Rostra je nosila ime po šest rostra (vrhova ratnih brodova) koji 
su uzeti 338. god. p. n. e. sa zarobljenih brodova grada Ancija za vrijeme latinskog rata i 
postavljeni na strane ove govorničke platforme. Značenje ove rostre u komiciju je bilo 
toliko da je riječ rostrum postala generički termin za sve druge govornice i podijume i u 
Gradu i u drugim mjestima rimskog svijeta. Za ovu govorničku platformu su se koristili i 
izrazi suggestus i tribunal. Govornici su prvobitno govorili tako što bi stajali na rostri i bili 
okrenuti prema sjevernoj strani Komicija i u pravcu Hostilijeve kurije, gdje su se često 
sastajali senatori, dok bi se obraćali onima okupljenima. Plebejski tribun za 145. god. 
p. n. e. Gaj Licinije Kras je bio prvi koji se okrenuo prema narodu na Forumu, što je nešto 
kasnije ponovio i Gaj Grakh. Sa tim je započeo i običaj locus popularis , kada su se 
mladi, ambiciozni nobili obraćali narodu sa rostre. U Komiciju i neposrednoj okolici u 
republikansko doba su se i održavale kontione i sastajale tributske komicije i plebejske 


12 Prije nastanka rostre, Vulcanal je služio kao mjesto govorničke platforme, jer se na tome mjestu općerimskog 
kulta okupljao narod. 

skupštine. Prije početka rada komicija, magistrat ili neki drugi dužnosnik (kao npr. plebejski 
tribun) morao je da uzme auspicije u templumu (svetom prostoru) na rostri, odakle je on 
upravljao procedurom. Ako su znamenja bila povoljna, sazivanje narod preko glasnika koji 
su to činili preko rostre ili sa gradskih zidina. Prije glasanja za neki zakon, glasnik gaje sa 
rostre pročitao okupljenom narodu. Nakon toga, tribe su bile pozvane na templum na rostri 
da glasaju. Ova procedura ukazuje koliko je demokratski čin glasanja pretvoren u rimskoj 
svijesti u svetu kategoriju, kao nešto sankrosanktno što se obavlja na svetom području. 
Pošto se glasačka masa povećavala, onda su tributske komicije premještane na suprotni kraj 
Foruma oko hrama Kastora i Poluksa, čije stepenice su služile kao neka nezvanična 
govornička platforma. Ali to nije umanjivalo simboličko značenje rostre u komiciju. Za 
vrijeme građanskih ratova sa ove rostre su se obraćali ambiciozni političari, ratujući 
stranački lideri, vojni zapovjednici i zavjerenici. Tu su ostavljane glave proskribiranih i 
pogubljenih, a kontrola nad rostrom je imala i simboličko značenje kontrole nad Gradom. 
Rostra je korištena i za sudbene procese. Za vrijeme Republike krivični procesi su se 
uglavnom održavali na Forumu pred komicijama sa odgovarajućim magistratom koji 
predsjedava (procedura je specifizirana u Zakoniku 12 ploča) ili pred sudbenom porotom 
(quaestio de repetundis ) kojom je predsjedavao sudija sa oko 50 do 70 porotnika. U ovim 
procesima rostra je služila kao tribunal. Govornička platforma ili rostra su bili mijenjani, 
dograđivani, ukrašavani i uvećavani mnogo puta ali i pored tih remodeliranja ovo javno 
besjedništvo je ostajalo na istom mjestu za vrijeme Republike. Konačno je Julije Cezar za 
vrijeme svoga uređivanja Foruma, pomakao rostru van okvira komicija. Pomaknuta rostra 
(na lokalitet jugozapadno od novog Julijevog foruma) će biti završena tek od Augusta, koji 
ju je i proširio. Ova rostra je u postrepublikansko doba prozvana Rostra Vetera („Stara 
rostra“), kako bi se razlikovala od kasnijih platformi sa sličnom namjenom i koje su nosile 
isto ime rostra (sa dodatkom imena onoga koji je zaslužan njenu izgradnju ili koji se slavi). 
August je na drugom kraju Foruma dao da se 29. god. p. n. e. izgradi nova rostra ukrašena 
sa prednjim dijelovima zarobljenih brodova iz bitke kod Akcija. Ova rostra, koja je bila dio 
hrama božanskog Julija, je bila zvana rostra Augusti. Na Forumu otkrivena je još jedna 
rostra koja se naziva rostra Diocletiani (iako nije sigurno da je izgrađena za vrijeme 
Dioklecijana). Ona republikanska, prava rostra na Forumu bila je središnja pozicija za javni 
nastup i popularskih i optimatskih političara i revolucionara i kontrarevolucionara u 
turobnim vremenima kraja Srednje Republike i cjelokupnog trajanja Kasne Republike. 

Forum je vezan i za objekte gdje je Senat najčešće održavao sjednice. U rimskoj političkoj 
praksi nije postojala neka specijalna građevina u kojoj bi bio smješten Senat po defaultu. 
Senat je shvatan kao vanprostorna institucija, koju čine ljudi a ne građevinski objekti, pa se 
mogao sastajati na različitim i odgovarajućim mjestima. U slučaju da se primao neko ili 
delegacija koja nije smjela uči u sveti kurijski prostor, onda bi se Senat za tu svrhu sastajao 
bez ikakvih problema na drugom prostoru. Na Forumu se nalazila i Hostilijeva kurija ( Curia 
Hostiha). Ova zgrada na Forumu je bila popularno mjesto održavanja sjednica Senata za 

vrijeme Republike. Pretpostavlja se da se na mjestu gdje se kasnije uzdizala Hostilijeva 
kurija, nalazio hram (možda staroetrurskog tipa) gdje su plemena od kojih je nastao rimski 
narod položila svoje oružje za vrijeme vladavine prvoga kralja Romula. Ovaj hram je bio 
korišten od senatora koji su služili kao savjet kralj. 13 Za vrijeme trećega rimskog kralja Tula 
Hostilija, vjerojatno nakon što je požar uništio hram, podignuta je nova zgrada kao mjesto 
za javne sastanke. Hostilijeva kurija je imala golemo historijsko značenje za rimski svijet 
klasične civilizacije, a bila je izgrađena na uzdignutom tlu kako bi dominirala nad 
kompletnim prostorom Foruma. Sa svojim prominentnim mjestom na Forumu, koje je bilo 
lokacija i za neke vrlo drevne rimske svete objekte, Hostilijeva kurija je predstavljala u 
pravom smislu simbol snage Republike. Sula je dao ovaj objekt 80. god. p. n. e., zajedno sa 
komicijem u potpunosti preurediti. Svrha preuređenja je bila da se ona proširi kako bi mogla 
da primi sve veći broj senatora. Stara - nova kurija je zadržala drevno Hostilijevo ime. 
Nakon uništenja za vrijeme pogreba popularskog demagoga Klodija, novu kuriju na istom 
mjestu, ali sa novim imenom Curia Cornelia , dao je izgraditi Faust Sula. Za vrijeme 
redizajniranja Foruma 44. god. p. n. e. Komelijeva kurija je bila pretvorena u hram. 
Nepoznato je kada je ona bila u potpunosti srušena, možda za vrijeme izgradnje foruma 
Julija Cezara. Izgradnja nove kurije pod julijevskim imenom ( Curia lulia ) je započela 44. 
god. p. n. e., ali je dovršena tek 29. god. p. n. e. od strane Oktavijana. Dok je trajala 
izgradnja julijevske kurije, Senat se sastajao na drugim mjestima, kao npr. u Pompejevom 
teatru za vrijeme martovskih ida 44. god. p. n. e. Pored navedenih kurija Senat se znao 
sastajati i u prostranoj hali hrama Sloge, kao npr. 63. godine p. n. e. kada je Ciceron 
razotkrivao Katilininu zavjeru. 

Julijevska kurija je restauirana za vrijeme princepsa Domicijana, a 283. god. n. e. bila je 
teško oštećena požarom. Ponovo je reizgrađena za dominusa Dioklecijana, i u ovoj formi još 
uvijek postoji. Ponovo je restaurirana 412. god. n. e. zalaganjem gradskog prefekta Anija 
Euharija Epifana ( Annius Eucharius Epiphanius). Julijevska kurija je kasnije pretvorena u 
katoličku baziliku SanfAdriano al Foro. Originalni izgled julijevske kurije je poznat 
zahvaljujući Oktavijanovom denaru iz 28. god. p. n. e. Na krajnjem kraju julijevske kurije 
se nalazio oltar boginje Pobjede, koji se sastojao od statue Viktorije. Ovaj oltar je u 
julijevsku kuriju dao postaviti Oktavijan, a uklonjen je kada je zavladalo kršćanstvo. 
U blizini julijevske kurije je izgrađena i julijevska bazilika ( Basilica lulia), i to na mjestu 
ranije Sempronijeve bazilike i bila je posvećena 46. godine p. n. e. Nakon požara je 
obnovljena i ponovo posvećena 12. godine n. e., a rekonstruirana je ponovo (oštećenja 
uzrokovanih požarom iz 283. god. n. e.) za vrijeme Domicijana. 

Prva i najstarija poznata bazilika u Rimu, izgrađena za sudbeno - pravnu svrhu i poslovne 
aktivnosti, bila je ona koja je nazvana Porcijeva bazilika ( Basilica Porcia). Dao ju je početi 


13 Po tradiciji Senat se prvo sastajao u kolibi etrurskog tipa u blizini starog hrama etrurskog tipa, koji je kasnije 
pretvoren u Hostilijevu kuriju. 

graditi Katon Stariji za svoje cenzure 184. god. p. e., i pored žestoke opozicije. On je 
otkupio radnje i dvije privatne kuće, dao ih srušiti i na tome prostoru izgraditi baziliku. Bila 
je nešto zapadnije od Hostilijeve kurije. Porcijeva bazilika je trebalo da bude oficijelna 
građevina za plebejske tribune. Zatim je slijedila bazilika Emilija i Fulvija/Emilija/Paula 
(Basilica Aemilia et Fulvia/Aemilia/Paulli). Ova bazilika je bila na sjevernoj strani Foruma, 
blizu Hostilijeve kurije. Radove na njenoj izgradnji su dali 179. god. p. n. e. započeti 
tadašnji cenzori Marko Emilije Lepid i Marko Fulvije Nobilior. Kada je 159. god. p. n. e. 
bio cenzor, Publije Kornelije Scipio Nasika Korkul je dao postaviti vodeni sat u ovu 
baziliku. 14 Na južnoj strani Foruma se nalazila Sempronijeva bazilika ( Basilica Sempronia). 
Ova bazilika se počela graditi 169. god. p. n. e. po nalogu tadašnjeg cenzora Tiberija 
Sempronija Grakha Starijeg, koji je javnim novcem otkupio kuću svoga preminulog punca 
Afrikanca Starijeg i obližnje dućane i na tome mjestu dao izgraditi baziliku. Nalazila se na 
mjestu odakle se iz pravca vicus Tuscus ulazilo u Forum. Ništa se više ne zna o ovoj 
baziliki, izuzev daje vjerojatno uništena kada se gradila Julijevska bazilika. 



Model rekonstrukcije Sempronijeve bazilike. 


Opimijevu baziliku ( Basilica Opimia) dao je 121. god. p. n. e. izgraditi tadašnji konzul 
Lucije Opimije, u isto vrijeme kada je on dao obnoviti hram Sloge. Bazilika je stajala 
sjeverno od hrama. Hram Sloge ( Aedes/templum Concordiae) se nalazio na sjeverozapadu 
Foruma. Zavjet da se izgradi dao je Lucije Furije Kamil 367. god. p. n. e. za vrijeme 
višegodišnjih nesporazuma u odnosima između patricija i plebejaca koji su na kraju 


14 Baziliku je dao preurediti Marko Emilije Lepid (Marcus Aemilius Lepidus), konzul za 78. god. p. n. e. 

rezultirali donošenjem zakona Licinija i Sekstija. Odmah nakon njihovog usvajanja, narod 
je izglasao i izgradnju ovoga hrama koji je stajao iumeđu Volcanala i podnožja Kapitola. 
Prostor oko hrama se zvao Concordiae. Na krovu hrama je do 211. god. p. n. e. stajala 
statua Viktorije/Pobjede dok nije bila oborena sa udarom munje. Nakon ubistva Gaja 
Grakha, Senat je naredio konzulu Luciju Opimiju da se hram Sloge obnovi, uz veliko 
gađenje narodnjačkih i demokratskih elemenata. Nakon ove obnove, hram je često služio za 
sjednice Senata. U blizini hrama Konkordije se nalazilo brončano svetište (<aedicula 
Concordiae ) koje je podignuo na Grekostasis edil Gnej Flavije 304. god. p. n. e. Ovo 
svetište je bilo uništeno, kada je hram Sloge bio proširivan 121. god. p. n. e. 

Za razliku od kasnijih „carskih 66 foruma koji su modelirani na osnovi grčkih plateia 
(7i^aT8ia; javni trg), glavni Forum se razvijao postupno i organski stoljećima. Pošto je 
predstavljao i simbolički pa i stvarno „srce 66 rimskog svijeta, njega su pokušavali više - 
manje uspješno remodelirati Sula, Cezar i August. Kako se budu gradili novi objekti, 
posebno u postrepublikansko doba (kada je i potreba za narodnim zborovima gubila na 
važnosti), tako se i smanjivao otvoreni prostor na Forumu da bi se na kraju sveo na 
pravougaonik dimenzija 130 X 50 m. 

Sula je prvi pristupio pokušaja reorganiziranja Foruma i njegovog uređivanja i dovođenja u 
red. Golemi Tabularium je izgrađen 78. god. p. n. e. na kraju Foruma (na padinama Kapitola 
i ispod hrama Jupitera, Najboljeg, Najvećeg/Kapitolinskog) po nalogu tadašnjih konzula 
Marka Emilija Lepida i Kvinta Lutacija Katula. 



Zgrada Tabulariuma 

Unutarnji hodnik u Tabulariumu. 


Tabularium je bio neka vrsta državnog 
arhiva, u kome su se čuvali oficijelni 
zapisi, a u njemu su se nalazile i 
prostorije mnogih dužnosnika i 
službenika. Unutar zgrade su se nalazili 
ostaci hrama božanstva Veiovis. 
Tabularium je restauiran i obnovljen oko 
46. god. n. e. 

Cezar je preuređenjem Foruma konačno 
nastojao razbiti stari koncept Komicija, 
ali zbog martovskih ida Cezarovo 
preuređenje nije završeno. Nakon 
završetka III. građanskog rata, taj 
započeti posao je završio Oktavijan 
August. Na jugoistoku su izgrađeni 
hram božanskog Julija i Augustov 
slavoluk. U istom području je nakon 
Augustove smrti podignut i hram 
božanskog Augusta. 



Augustov slavoluk. 

Na jugozapadu, prije Tabulariuma se nalazio hram božanskog Vespazijana, a na 
sjeveroistoku Foruma je bio izgrađen i hram posvećen Antoninu Piju i Faustini. Sjeverno od 
njega se nalazio prostrani hram Mira, izgrađen još u republikansko doba. Septimije Sever 
je dodao svoj trijumfalni luk, a Dioklecijan je obnovio hramove Saturna i Veste te kuriju. 
Za vrijeme Konstantina je dovršena bazilika Maksencija i Konstantina. Posljednje 
značajnije građevinsko poduzeće na rimskom Forumu, u ime cara, bio je stup cara Foke 
(posvećen ili ponovo posvećen od strane italijanskog - ravenskog - eksarha Smaragda 
1. VIII. 608. god. n. e.). Sam stup, korintskog tipa, je vjerojatno nastao u II. st. n. e. za neku 
nama nepoznatu građevinsku strukturu. I postament je recikliran, i vjerojatno izvorno 
potiče iz vremena Dioklecijana. 



Jedna odlična karta Rimskoga Foruma. Objekti, zgrade i strukture iz 
republikanske epohe su pokazane u crvenoj boji, a one iz vremena 
principata i dominata u crnoj. Karta preuzeta iz Platner, 1904. 

Pored glavnog Foruma, u Gradu su nastali i drugi forumi, uobičajeno nazivani „carski”, 
kao što su npr. bili Julijevski forum, Augustov forum i Trajanov forum. 




Julijevski forum. 

II 


I svaki drugi grad širom rimskog svijeta težio je da ima forum ili forume kao svoja glavna 
mjesta okupljanja. 



iiii i—ni 

Fomm italijanskog grada Kose se bazira na otvorenom trgu koji su 
sa sjeverne strane oivičavali bazilika, dva hrama i komicij. 



Stari forum Leptis Magne u svom augustovskom obliku. Fomm je 
četvorougaon, sa bazilikom na istočnoj strani i tri hrama na zapadnoj. 

Novi forum Leptis Magne, 
koji je dao sagraditi 
Septimije Sever i kojim je 
dominirao hram posvećen 
carevoj porodici. Bazilika 
obuhvata cijeli forum. 



Forum u Zadru, Hrvatska. 
Trg sa kolonadom i bazilika 
bez krila na južnoj strani. 
Jedna ulica odvaja hram 
koji je slobodno postavljen. 

Beton i stilovi za prikaz lica građevine 


U najranije doba kao materijal za gradnju su korišteni više - manje obrađeni kamen, drvo 
i nepečene cigle (lateres crudi). Za fasadu je korišten malter, te na suncu sušene cigle 
(za samo neke manje bitne zgrade, ne javne objekte). A kasnije su uz beton, u gradnji od 
materijala korištene i pečene cigle (lateres cocti ), mramor koji se koristio uglavnom kao 
dekorativni materijal te drugi kameni materijali, drvo. 

Pored luka (koji su prenijeli mediteransko - europskom svijetu), Rimljani su građevinarstvu 
i općenito ljudskoj civilizaciji doprinijeli sa još jednim dostignućem i izumom —> betonom. 
Rimski beton (opus caementicium ) se sastojao od vulkanskog pepela (kao temeljnog 
sastojka), vode, kreća, pijeska, šljunka, fragmenata cigle ili crijepova, i bio je čvršći, 
snažniji i fleksibilniji od današnjih vrsta betona. 



Upotreba betona je 
postala vrlo raširena u 
tadašnjim konstrukcijama, 
i građevinarstvo je dobilo 
mogućnosti za nove 
dizajne i kompleksne 
strukture i dimenzije, koje 
su se održale sve do današnjih dana (npr. Panteon i Koloseum, te mnogi mostovi i 
akvadukti). Beton je u pravom smislu doprinio da se u rimskom svijetu desi arhitektonska 
i građevinska revolucija. Upotreba betona je zahvatala doba Republike, pa duž čitave 
imperijalne historije. Ovladalo se i tehnologijom podvodnog betona, što je naveliko 
korišteno u izgradnji luka (npr. Cezareja). Ipak Rimljani nisu poznavali upotrebu čelične 
rešetke, odnosno „armirani beton” koji je davao znatno višu čvrstinu građevinama. 


Naravno, građevinari 
rimskog svijeta su bili 
dovoljno maštoviti i 
poduzetni, pa je rimski 
beton doživljavao i 
određene varijacije u 
korištenim sastoj cima, 
zavisno od potreba 
građevine. Sama metoda 
formiranj a betonskih 
konstrukcija je bila više - 
manje ista kao i danas. 

Primjer opus caementicium na 
jednom grobu na Via Appia. 


Drvena konstrukcija za 
opus caementicium. 


Vitruvije u svojoj II. knjizi tako razlikuje sastojke (agregate) prikladne za pripremu 
vapnene žbuke. Za strukturalnu žbuku, on preporučuje vulkanski pijesak pozzolana (iz 
okolice grada Puteoli), a preporučuje i najbolji omjer korištenih sastojaka. Pozzolana je 
inače bila najcjenjenija da se koristi kao agregat u stvaranju betona. Pozzolana čak 
očvršćava pod vodom. Inače su komadi lave bili najbolji za izradu betona, pa su ovi 
korišteni za gradnju cesta. Inače je važilo pravilo, što jači agregat, to bolji beton. 



Dokaz čvrstoće rimskog betona —> primjer 
bačvastog svoda u Gradu. 

Velike terme u 
Hadrijanovoj vili. 









Kada su ekonomska sredstva bila oskudna za gradnju su se koristili jefitniji materijali, 
kao stoje opus craticum. To je drvena konstrukcija popunjena sa veććim kamenjem i malterom. 


Sirova površina bila je smatrana ružnom, pa su radi estetskog dojma primjenjivane određene 
modifikacije i tehnike (često na osnovi tehnike stucco/štuko maltera, ugradnje blokova, 
kamena i posebno cigli) za prikaz lica građevina i to: 


1. Opus quadratum , kvadratni blokovi 
kamena iste veličine smješteni u liniji 
(korišteno još od VI. st. p. n. e.). Primjeri 
ovog stila nalaze se u Cloaca Maxima , u 
servijanskom zidu, Klaudijevom akvaduktu 
i Tabulariju. 

2. Opus incertum , mali nepravilni kamenovi 
(upotrebljavana od početka II. st. p. n. e. do 
sredine I. st. p. n. e.). Ovom tehnikom su 
građeni hram Velike Majke i Porticus 
Aemilia. 


3. Opus reticulatum , u obliku „baklave” ili 
dijamanta (započela sa početkom I. st. 
p. n. e. i zamijenila prethodnu tehniku). 





3.1. Opus reticulatum 


3.2. Opus reticulatum. Primjer sa Palatina (Rim) 

4. Opus testaceum , gusto položene cigle, 
praktično isto kao opus latericium. 
Popularan stil za vrijeme Nerona. 




4.1. Opus testaceum. 

Primjer iz Ostia Antica. 4.2. Opus testaceum. Primjer iz Karakalinih kupatila u Rimu. 



5. Opus reticulatum mixtum ili opus 
mixtum , korišten za I. flavijevske dinastije 
i u toku II. st. n. e., do zaključno sa 
vremenom vladavine Antonina Pija. 

5.1. Opus reticulatum , Hadrijanova vila 
u Tivoliju. Opaža se mješavina opus 
reticulatum i opus testaceum. 



5.2. Opus reticulatum mixtum ili opus mixtum , 
Hadrijanova vila u Tivoliju. Mješavina opus 
reticulatum i opus testaceum. 



5.3. Opus reticulatum mixtum ili opus mixtum. 
Mješavina opus reticulatum i opus testaceum. 



6. Opus latericium , u formi položenih cigli. 
Dominantna forma u carsko doba za 
specifične konstrukcije. 

6.1. Opus latericium. 



7. Opus spicatum , u formi 
pravilnih šiljaka (uglavnom za 
podove). 



8. Opus vittatum , kvadratni tuf (vrsta 
vulkanske stijene) blokovi ispresjecani 
grupama cigli na pravilnim ili nepravilnim 
udaljenostima (uglavnom korištena za 
podizanje visokih zidova npr. Karakalinim 
kupatilima i Aurelijanovim zidinama u 
Rimu u III. st. n. e.). 

8.2. Opus vittatum simplex , korišten za vrijeme 
Republike i ranog principata (do Nerona). Blokovi 
su bili dobro urađen za vrijeme Republike i prvih 
decenija principata. Od posljednjih decenija Republike 
nalazi se u u kombinaciji opus reticulatum. Ponovo 
se javlja u kasnoj antici, u određenoj varijaciji. 


8.1. Opus vittatum. Primjer iz 
Vasio (Vaison la Romaine, 
Provansa, Francuska). 




8.3. Opus vittatum mixtum A, korišten od 
ranog III. st. n. e., pa kroz kasnu antiku. 
Vrlo uobičajen u III. i IV. st. n. e. 


8.4. Opus vittatum mixtum B , glavna 
pojava u kasnom IV. st. n. e., nastavlja 
se i u mediavelnom razdoblju. 



9. Opus africanum : vertikalni „lanci” 
uspravnih blokova sa izmjeničnim 
horizontalnim blokovima (uglavnom 
korištena u Africi, te u određenoj mjeri na 
Siciliji i južnoj Italiji). 

10. Opus signinum , vodootporne podne i 
zidne obloge. Malter pomiješan sa 
ulomcima terakote i slomljenih pločica 
i cigli. 



11. Opus sectile , dekoracija zidova 
i podova sa mramornim pločama 
položenim u regularni uzorak. 


Iz izloženih primjera se vidi niz varijacija, spajanja stilova i međusobnih arhitektonskih 
prožimanja, koji u potpunosti odgovaraju eklektičkom rimskom duhu. 


Za izgradnju javnih, monumentalnih objekata i za dekoraciju bogataških kuća korišten 
je mramor, granit ili porfirij. Bijeli mramor je uglavnom uvožen iz Grčke do 35. god. p. n. e, 
da bi se nakon toga u Italiji počeo koristiti bijeli mramor sa sjevemoitalijanskog lokaliteta 
Carrara. Obojeni mramor je dolazio sa egejskih otoke i iz Afrike. 

Auzonije, onako usput u svojoj poemi Mosella , spominje vodeni mlin za piljenje mramora 
na jednoj od pritoka rijeke Mozele. To je jedna od rijetkih referenci u literarnoj građi na 
korištenje vodenih mlinova za sjećenje kamena. Najraniji podaci o raširenoj upotrebi 
mlinova se nailazi u djelima Vitruvija i Plinija Starijeg. Iako su konstrukcija mlina za 
pilenje kamena bile različite, zavisno od tehnološkog umijeća i mašte, one su ipak bile 
jednostavnije u odnosu na vodeni mlin koji se koristi za dobijanje brašna ili mljevenje. 

Shema vodenog mlina za pilanje kamena iz maloazijskog Hierapolisa. Datacija III. st. n. e. 
Ovo je najranija poznata mašina koja je uključivala koljenasto vratilo (,,ručicu“) i klipnjaču. 



Oruđa za rad sa kamenom. 

Ceste 


Rimski juristi koristili su tri riječi da označe put ili pravo na put i to iter, actus i via. Po 
servitus itineris pojedinac se mogao kretati pješke ili na konju ili na nosiljci po određenom 
području (u privatnom ili javnom vlasništvu). Ovo pravo se nazivalo ius eundi. Actus ili 
agendi je bilo pravo tjeranja stoke ili kola kroz određeno područje. Viae su imale ius eundi 
et agendi et ambulandi. 



Ceste (viae) izgrađene u rimsko doba 
i po uzusima tadašnje rimske 
tehnologije spadaju u najveća 
dostignuća rimske kulture i 
civilizacije. Na ovom polju rimski 
praktični duh je pokazao svu svoju 
originalnost i umijeće. Ceste koje su 
tada izgrađene su u pravom smislu 
predstavljale krvotok rimskog 
svijeta, esencijalne po interese 
vojske, ekonomije i komunikacije. 
Ta cestovna mreža je po obimu 
prevazila monumentalnost svih 
građevina izgrađenih do modernog 
vremena. Pretpostavlja se daje njena 
dužina iznosila najmanje 400.000 
km (uključujući 85.000 km / 53.000 
rimskih milja popločanih cesta). 
Cesta je bilo posvuda u rimskom 
svijetu (od današnje Škotske sve do 
sjevernog Iraka) i kao da nije 
postojala prepreka koja bi ih 
Cesta u Pompejima. zaustavila. 


Stoljećima nakon Apijevog puta, rimske ceste će prolaziti i kroz močvare, i kroz tunele i 
preko planina, probile su i Alpe, kao i klisure na Đerdapu. Pojedini gradovi su mnogo 
dugovali svome razvitku činjenici da su se nalazili na cestovnim raskršćima 
(Lungdunum/Lion, London, Antiohija). Pojedine ceste kao npr. Trajanov put u arabijskoj 
provinciji je služio i kao neka vrsta granične zone u polupustinjskom i pustinjskom predjelu. 
Putna mreža koju su Rimljani uspostavili na euromediteranskom prostoru je i danas 

osnovica moderne cestovne mreže. Toliki je bio kvalitet rimskih cesta, da su se pojedine od 
njih koristile sve do suvremenog doba. Europa u XIX. st., a Amerika u prvoj polovici 
XX. st. su tek uspjeli dostići standarde rimske cestovne mreže. 

Livije navodi da su postojali putevi sa miljokazima i prije izgradnje Via Appia , prve 
popločane ceste. Vjerojatno su to bile samo utabani putevi, a ne kvalitetno izgrađene ceste 
po klasičnim rimskim standardima. A da su i u ovim ranim periodima Republike putevi 
imali veliko značenje dokazuju i Zakoni 12 ploča, koji su između ostalog regulirali i 
određena pravila vezano za puteve. Inače je i kasnije republikansko zakonodavstvo 
nastavilo da se bavi putevima i pravu pojedinca na kretanje i prijevoz robe. 

Osnovna intencija puta je bila da što je moguće više „sažima udaljenosti”, tj. da tačku A 
poveže sa tačkom B najkraćom mogućom linijom. Time su se ne samo pojednostavljivale 
putne linije, nego se štedilo i na materijalnim i ljudskim resursima, a dobijalo se i na 
vremenu jer je Rimljanima iz strateških razloga uvijek bilo stalo da se izgradnja određenog 
puta što je moguće prije završi. 

Postojalo je više specifikacija rimskih cesta. Po osnovi svoga nastanka, funkcionalnosti i 
pripadnosti ceste su se načelno dijelile na javne i privatne. Na osnovi zapisa rimskog 
gromatika ( gromaticus = geometar) Sikula Flaka ( Siculus Flaccus) iz vremena princepsa 
Trajana (čije je djelo uključeno u kolekciju gromatskih rasprava iz VI. st. n. e.) i 
čuvenog pravnika Ulpijana iz prvih decenija III. st. n. e. mogu se ceste sistematizirati 
na sljedeći način: 

1. Viae publicae, consulares, praetoriae et militares. Ove ceste su izgrađene i održavane 
javnim sredstvima na javnom prostoru. Sikul Flak ih naziva viae publicae regalesque 
i navodi da su se oni nalazili pod staranjem kuratora ( curatores ). Postojala je i neka 
vrsta fiksne kontribucije (kao putne takse) koja se radi održavanja cesta uzimala od 
obližnjih vlasnika zemljišnih posjeda. Ove ceste nose imena osobe koje su dale da se 
one izgrade (npr. via Appia, Cassia, Flaminia). Ove ceste su mogle nositi i ime po 
svojoj konačnoj destinaciji ili po oblasti preko koje su se pružale. Uz to su one bile 
nazivane i epitetima (vojne, konzularske, pretorske...itd...). 

2. Viae privatae, rusticae, glareae aut agrariae. Ove ceste su originalno izgrađene 
incijativom privatnika. U ovom slučaju korištenje puta je bilo javno, ali je tlo na 
kojem je izgrađen ostajalo u privatnom vlasništvu. 

3. Viae vicinales. Ovo je bila treća kategorija puteva koji su uglavnom imali strogo 
lokalno značenje za komunikaciju među selima i vilama i nisu morali imati priključak 
na glavnu cestu. Seoski putevi su mogli biti smatrani i javnim i privatnim, zavisno od 
izvora financiranja njihove izgradnje i njihovog održavanja. Za njihovo održavanje su 
bili zaduženi načelnici sela ( magistri pagorum ), koji su imali pravo zahtijevati da 
vlasnici zemlj. posjeda u zoni odgovarajućeg puta brinu o njemu i radno i financijski. 

Zanimljivo je da su za gradske ulice bili zaduženi sami stanovnici određenog grada. Svaka 
osoba (odnosno kućevlasnik ili domaćin) je bio zadužen za onaj odjeljak koji je odgovarao 
njegovom domu ili zgradi. Iz ovog uključivanja što je moguće većeg broja ljudi u sustav 
odgovornosti prema cestama i putevima, jasno se vidi svo značenje cestovne politike za 
rimskog društvo. 

Po metodu izgradnje i korištenom materijalu ceste i putevi nastali u rimsko doba su 
se dijelili na: 

1. Via terrena. Najprostiji vid puta, koji je nastao stalnim utabavanjem kretanjem 
ljudi, stoke i kola. 

2. Via glareata. U ovom slučaju površina ceste je bila otvrdnuta sa šljunkom, a kada je i 
bilo uvedeno i njihovo popločavanje, izgleda da su blokovi ležali na malom kamenju. 

3. Via munita. Standardni oblik rimske ceste. Sam njen naziv sugerira daje povezana sa 
vojskom, odnosno govori da su one viđene i kao neka vrsta fortifikacije. Latinski 
izraz za „graditi put” je munire viam , a glagol munire znači „graditi zid” ( moenia ). 
Zato i ne treba čuditi daje Via Appia bila sigurno prva via munita , jer je izgrađena za 
vrijeme samnitskih ratova sa svrhom bržeg i efikasnijeg prebacivanja trupa u 
Kampaniju i južnoitalski front. 



Via Appia 

Nejasno je da li su Via Latina, Via Gabina i Via Salaria koje spominje Livije za ranije 
periode bile ceste tipa via munita ili je riječ (vjerojatnije) o slabije kvalitetno izrađenim 
putevima. Bez obzira na navedene ceste, Via Appia se ipak može smatrati cestom iz koje 
se razvila mreža popločanih cesta, u pravom smislu to je bila „kraljica puteva” ( regina 
viarum). 

Po Izidoru iz Sevilje ( Primi autem Poeni dicuntur lapidibus vias stravisse; postea Romani 
eas per omnem pene orbem disposuerunt, propter rectitudinem itinerum et ne plebs esset 
otiosa ) znanje o izgradnji ove vrste cesta Rimljani su preuzeli od Kartaginjana, iako je 
nesumnjivo da su neke izvjesne aspekte oni naslijedili i od Etruraca. 

Ovaj tip ceste se smatra popločanim sa složenom konstrukcijom koja omogućava kvalitetno 
kretanje po njoj i njeno lakše održavanje. Prvo bi bila izgrađena dva paralelna plitka tranšea 
C sulci ), označavajući širinu planirane ceste. Širina je mogla varirati od 2,4 m. do 5 m. 
Između ovih tranšea su onda skidani mekši slojevi zemlje sve dok se ne dođe do čvrstog 
zemljišnog sloja (, gremium ) koji bi se teškim maljevima ravnao i učinio solidnim. U slučaju 
da se ne može doći do ovog sloja, zbog vodenastog (močvarog) tla ili nekih drugih 
osobenosti zemlje, gremium se vještački stvarao zabijanjem pilota. Iznad gremiuma su se 
postavljala četiri sloja materijala. Najniži sloj je bio statumen (kamenje koje po veličini 
može stati u šaku), rudus (sloj grubog betona ili slomljenog kamenja i vapna; sloj je bio 
debeo cc 23 cm.), nucleus (sastavljen od betona i fragmenata cigli i keramike - koji su bili 
manji od dijelova kamenja iz rudusa - i vapna; sloj je bio debeo cc 15 cm. ). Površinski sloj 
(dorsum ili agger viae) je bio popločan sa velikim i teškim blokovima od najjačeg kamenja 
ili bazaltne lave ( silex ). U izgradnji cesta je korišten i beton. Sa svake strane je postojao 
odvodni, drenažni jarak. Nastojalo se osigurati da površina ceste ostane suha, pa je zato 
središnji dio ceste bio neznatno uzdignut kako bi voda (nastala kišom, istopljenim snijegom 
ili nanosima) mogla u slobodnom padu da otiće prema odvodima. Eliptična površina ceste je 
sprečavala zadržavanje vlage i nastanak blata. Ceste, materijal korišten za njihovu gradnju 
i upotrebljena tehnologija i znanje trebali su osigurati njihovu trajnost, kako bi odoljevale 
atmosferskim prilikama (posebno smrzavanju i plavljenju). Bolje ceste u eksluzivnim 
zonama su imale i uzdignuti trotoar/pločnik sa svake strane ceste i linijsko kamenje 
(i umbones ) koje je odvajalo cestu od pločnika koji je služio kao trotoar pješacima (izraženo 
poglavito u gradskim naseljima). 

Cestovni nagib u brdsko - planinskom području nije iznosio više od 15 - 20 %. Uglavnom 
su rimske ceste nastojale da idu ravnom linijom i u poljima i na uzvisinama gdje su to 
preferirali u odnosu na korištenje serpentina (kako je to danas čest slučaj). To češće 
korištenje strmina, a ne serpentina, pokazalo se nepraktično za prebacivanje robe i 
komercijalni saobraćaj. Zbog te intencije za cestom kao pravom linijom, udaljenosti na 
rimskim cestama između pojedinih naselja su kraće, nego što je to slučaj sa današnjim 
putevima. 

Via Munita 


1. gremium; 2. statumen; 3. rudus; 4. nucleus; 

5. dorsum ili agger viae; 6. umbones; 7. semitae ili mar gine s 

U predstavljenoj shemi, kameni blokovi su predstavljeni sa donjom, ravnom površinom, 
ali su oni uobičajeno bili dotjerivani na svojim ivicama, kako bi se bolje uklopili u nucleus. 
U slučaju daje cesta prelazila preko stijena, nukleus je direktno stavljan na stjenovitu 
površinu (koja je ranije uglačana i oblikovana kako bi mogla primiti nukleus). 


Rimljani su uveli i neku vrstu prometnih putokaza, u vidu miljokaza koji su govorili na 
kojoj se udaljenosti nalazite i u kojem pravcu idete. Na njima bi se nalazile i posvete 
konzulima ili kasnije princepsima i dominusima za čijeg vremena su ceste bili građene ili 
opravljane i obnavljane. August je dao da se cc 20. god. p. n. e. na Forumu podigne zlatni 
miljokaz (%poaoUaa \iikiov — %P T)a °Cj? kicov, Milliarium Aureum ) na kojem su bili ispisani 
svi glavni gradovi imperija i udaljenosti do njih. Konstantin je dao se uradi sličan 
monument ( milion ) u Konstantinpolisu. Čak su uz put osiguravani i objekti koji bi služili 
pješacima, konjanicima i vozilima sa zapregom. Ako bi uz put bilo izvora vode oni bi se 
uređivali da budu na korist putnicima i životinjama (životinje koje služe za kretanje 
putnicima i stoka koja se prati). Postojale su i itinerariji, koji su putniku olakšavali kretanje i 
orijentaciju na cesti. 

Itinerarij ( itinerarium ) je bio lista naselja, drugih putnih stanica i mjesta koja su značajna 
za putnika na određenoj cesti i to sa distancama među njima. Kasnije su se ova mjesta 
povezivala sa linijama na kojima je naznačena udaljenost, a ucrtavani su i riječni tokovi 
i obalna crta (npr. Pojtingerova karta). Julije Cezar i Marko Antonije su uposlili grčke 
geografe Zenodoksa, Teodota i Poliklita da urade jedna veliki itinerarij. Oni su ovaj 
složeni zadatak obavljali 25 godina i rezultat je bio ugravirani itinerarij postavljen blizu 
Panteona. 

Miljokaz na ViaAppia. 




Miljokaz na lokaciji Alto 
Rabagao u Portugalu 
(cesta od Bracara 
Augusta do Asturias). 


Miljokaz na lokaciji 
Halapić kod Glamoč. 



Ostaci Milliarium Aureum. 

Gradske ulice, ako nisu bile 
središnjeg značenje su bile uske i 
u vrijeme gužvi su bile prilično 
nekomforne za kretanje. Inače 
ulice rimskih gradova, posebno 
onih na Mediteranu su bile 
prilično žive. Kako bi se olakšao 
prelazak sa jedne strane ceste na 
drugu u gradovima su postojali i 
nogostupi, kao što to pokazuje 
primjer iz Pompeja. Između 
nogostupa je bio prostor koji je 
omogućavao prolazak kotača kola. 


Ceste su imale veliko značenje za Rimsku državu, i zato su se njihova izgradnja i 
održavanje smatrali jednim od prioriteta funkcioniranja Države. Zato je razumljivo da su 
se najviši funkcioneri bavili ovim djelatnostima, uključujući i namjesnike u provincijama. 
U prvo vrijeme Republike glavnu nadležnost za konstrukciju i održavanje cesta i puteva 
(u Gradu i van njega) imali su cenzori. Kada cenzori nisu bili na dužnosti, ovlasti za ceste i 
puteve su imali konzuli, a u njihovoj odsutnosti gradski pretor, pa edili ili neki pojedinac 
kojeg bi Senat naimenovao. Sa početkom Kasne Republike, nadležnost izgradnje i 
održavanja cesta su preuzimali i plebejski tribuni kao npr. Gaj Grakh. Izgradnja i održavanje 
puteva su bile vrlo raširene metode za sticanje snažne javne podrške. Sličnu je „cestovnu 
politiku’Vodio i plebejski tribun za 50. god. p. n. e. Gaj Skribonije Kurion, koji je zaslužan 
za donošenje lex Viaria , kojim se on imenovao za glavnog komesara za cestovnu mrežu u 
mandatu od pet godina. Dion Kasije spominje da su drugi triumviri 43. god. p. n. e. 
obavezali senatore da opravljaju ceste na sopstveni trošak, odnosno donijeli su neku vrstu 
„cestovnog nameta” na senatorski red. 

Ciceron spominje izvjesnog Terma da je 65. god. p. n. e. bio curator Via Flaminia, a po 
Plutarhu je Cezar imao isto kuratorsko zaduženje (Drips^pTrig; curator viarum) za Via 
Appia , ulažući u njegovo održavanje velike količine sopstvenog novca. Kuratori su u 
republikansko doba bili imenovani u specijalnim situacijama, za konkretnu cestu, na 
privremenoj ad - hoc bazi. Pored ovih privremenih kuratorskih dužnosti, ipak su postojala i 
neka stalna tijela koja su se brinula o putevima u Gradu i van njega. 

Posebno se u cestovnoj politici za vrijeme Augusta istakao Agripa, a i sam se prvi princeps 
osobno angažirao na restauraciji Via Flaminia do Ariminija. August je radi boljeg i 
efikasnijeg djelovanja u sferi cestovnog prometa, izvršio i određenu reformu službi koje 
su se brinule o cestama i putevima. Sam August je preuzeo vrhovna ovlaštenja (čime je 

ustvari ostvario i ono stoje u drevnoj Republici ulazilo u okvir cenzorskih ovlaštenja) koja 
se tiču cestovne politike, ali ih je delegirao na dvije osobe pretorskog ranga (po Kasiju 
Dionu „graditelja cesta”/ 0So7roioU(;). On je i učinio dužnost kuratora svake od velikih cesta 
trajnom magistraturom. I kasniji princepsi i dominusi su smatrali svojom dužnošću da se 
bave cestovnom politikom i to prilično intenzivno. Natpisi posvećeni gradnji i opravci cesta 
i miljokazi spominju poimenično mnoge princepse i dominuse. U provincijama su se u 
izgradnji cestovne mreže prilično istakli namjesnici. Najzaslužniji za izgradnju cestovne 
mreže na prostoru provincije Gornji Ilirik/Dalmacije je bio njen namjesnik Publije Komelije 
Dolabela (na dužnosti 14. - 20. god. n. e.). 



Salonitanski / Solinski natpisi posvećeni Publiju Komeliji Dolabeli, radi izgradnje 
cestovne mreže. Danas se nalaze u Arheološkom muzeju u Splitu. 


Financiranje i restauriranje javne putne mreže se obavljalo iz javnih fondova, ali su bili i 
česti slučajevi da i pojedinci daju značajna sredstva, što se smatralo i patriotskim činom 
(upor. Cezar i Agripa). Zahvaljujući natpisima zna se da je praksa doniranja javnih cesta 

dobrovoljnim financijskim, materijalnim i ljudskim resursima bila veoma raširena i u 
Italiji i u provincijama. 

Za samu izgradnju su se angažirali poduzetnici (publicani ), koji su i sami bili ponosni da 
svoja imena zapisu na epigrafskim spomenicima vezano za izgradnju ili restauraciju 
određenih cesta. Magistrati ovlašteni za izgradnju cesta bi provjeravali da li su poduzetničke 
kompanije ispunile na kvalitetan način posao koji su preuzele. Pored poduzetničkih 
kompanija, ceste su posebno u provincijama sa snažnim garnizonom i na granici, gradile i 
vojne jedinice. Izgradnju Dolabeline cestovne mreže su vodile VII. i XI. legije. 

Prvo je inženjer pregledao teren i predložio trasu, a zatim su geometri/gromatici izvršili 
geometarsko „snimanje” uz pomoć štapa i grome. Gromatici bi postavili štapove i tako 
dobili liniju zvanu rigor. Onda bi inženjer promatrao duž štapova i rukovodio gromaticima 
da ih pomiču kako on zahtijeva. Koristeći grome (koje bi određivale uglove) oni bi tako 
polagali rešetku na plan ceste. 

Slično današnjim auto-putevima, ni kretanje rimskim cestama nije bilo baš besplatno. 
Cestarina (često na ulazu u određeni grad) i mostarina su se naplaćivale i donosile su 
značajne prihode. Duž cesta su postojale i putne stanice ( mansiones ). Putne stanice su bile 
međusobno udaljene oko 25 - 30 km / 15 - 18 rimskih milja. Znalo se desiti da oko ovih 
putnih stanica nastane i značajnije naselje, pa i pravi grad ili bar vojni tabor. U mansiones 
su postojala i prenoćišta ( cauponae ), ali su ona često bila puna lopova i prostitutki i bila su 
izbjegavana od uglednijih putnika. I vlasnici takvih prenoćišta ( caupones ) su imali lošu 
reputaciju. Putnicima su na usluzi bili i skuplji smještajni objekti, kao tabernae. Jedan od 
najboljih takvih hostela bila je Tabernae Caediciae u Sinuessa na Via Appia. Oko ovih 
taberna kompleksa znala su isto nicati naselja. Postojale su i stanice ( mutationes ) koje 
su pomagale servisiranju kola i promjeni konja i one su bile međusobno udaljene 
20 - 30 km / 12 - 18 rimskih milja. U ovim stanicama je bila omogućena čak i veterinarska 
pomoć. Zahvaljujući mutationes putnik je mogao za vrlo kratko vrijeme da prijeđe iznimno 
velike udaljenosti. 

Iako je prvotna intencija nastanka cesta (npr. Via Appia, Via Flaminia, Via Aemilia, Via 
Egnatia) bila u vojno - strateške svrhe, one su odigrale veliku ulogu u procesu romanizacije 
i širenja elemenata razvijene mediteranske kulture u tada zaostalu europsku kontinentalnu 
unutrašnjost. Istovremeno su ceste bolje povezale dijelove rimskog svijeta i omogućile 
njihovo brže srastanje u jednu cjelinu, jer „svi putevi vode u Rim”. Preko njih su strujale 
kulturne silnice, spajale se zajednice i ljudi, miješale se ideje i religije. Bez ovih cesta 
nemoguće je zamisliti tu snagu sinergije i simbioze koja je bila karakteristična za ljude 
rimskog svijeta. Tako su ceste ostvarivale i svoju općekulturološku namjenu. Ekonomsko 
značenje cesta je bilo golemo, i jedna razvijena trgovina bi teško bila shvatljiva bez 
njihovog postojanja. Preko cesta su brže cirkulirali poslovni aranžmani, smanjivali se 
troškovi transporta i povećavala dobit. Kretanje je u tolikoj mjeri bilo olakšano, da je tek 

XX. st. dostiglo taj nivo pokretljivosti pojedinca u Europi. Kozmopolitsko rimsko društvo 
počivalo je na temeljima i cesta koje su ovi naši preci, sa praktičnim duhom i njima 
svojstvenom upornosti, izgradili. 



Plan prenoćišta i gostionice u Pompejima: 

a) Široki ulaz kako bi se mogla 
primiti i velika vozila. 

b) Prostorija za vino. 

c) Prostorija vlasnika. 

d) Prostorija za vino. 

e) Spavaonica. 

f) Prostor za smještaj vozila. 

g) Spavaonica. 

h) Spavaonica 

i) Latrina 

k) Štala. 

l) Korito za vodu. 

m) Ognjište 


Prednje stepenište je imao sopstveni ulaz sa ulice. Postojao je i drugi sprat do kojeg se dolazilo 
stražnjim stepeništem. Uglovi ulica, posebno oni blizu granica ili zidina naselja su bili omiljena 
mjesta za postavljanje ovih prenoćišta. Ona su imala i znakove (slon, orao), kao i u kasnijim 
krčmama. U ovim prenoćištima cijene su bile umjerene. Naravno putnici su možda imali i 
sopstvene mjesta na kojima bi se zaustavljali, ili su kao putna odmorišta i koristili 
usluge i prijatelja i hospita koji bi imali domaćinstva uz ili u blizini puta. 


Rimski inženjeri su bili umješni i u izgradnji nasipnih puteva iznad poplavnih i močvarnih 
područja, te u blizini rijeka. Kako bi se napravio nasipni put, bacane su velike količine 
kamenja kako bi se dobilo vještačko suho uzdignuće više od 1,5 m. od vode i močvare. U 
pojedinim područijima su korišteni dugi , drveni, mostovi (pontes longi) koji bi nadvisivali 
močvaru. 

Za prijevoz su se koristila najrazličitija sredstva. Pored kretanja pješke (prosječno kretanje 
na cesti na ovaj načinje iznosilo 20 - 25 km / 12 - 15 milja dnevno) i na konju, česta su bila 

i kolica koja su vukli volovi, mule i konji (ova su se kretala prosječno 40 - 50 km / 25 do 30 
milja dnevno). Za kretanje na kraćim dionicama i u gradovima koristile su se nosiljke 
(lectica ) i viseće stolice. U kasnoj antici za nošenje nosiljki koristile su se umjesto ljudi - 
nosača i mule, pa su se u tom slučaju nazivale basterna. Potrebno je navesti da je jahačima 
iz postklasičnog razdoblja bilo lakše da se kreću samo na konjima, jer Rimljani nisu 
poznavali sedlo. 

Luksuzna kola su bila pilentum (sa 4 točka) i carpentum (sa 2 točka). Pilentum i carpentum 
su bili pokriveni, pokretani sa dva konja i korišteni u javnim procesijama (npr. njima bi se 
kretale vestalke, flamini i drugi svećenici) i za javne poslove. Po Liviju, prvi Tarkvinije je iz 
Etrurije u Rim stigao vozeći se u carpentumu. Petorium se koristio u trijumfalnim 
procesijama i to samo za prevoz ratnog plijena. Najčešća vozila su bila raeda ili reda 
(pokrivena, sa četiri kotača, pokretana sa 2 ili 4 konja i korištena za duže relacije i prevoz 
više osoba i prtljage) i cisium (koja su bila prostija nepokrivena varijanta carpentuma ; 
korištena za brzo kretanje). Ciceron navodi da je jedan glasnik sa cisium prešao 56 rimskih 
milja (83 km.) za 10 sati, vjerojatno sa jednom ili više promjena konja. U kasnoj antici su se 
koristili i tipovi essedum i covinum , a pojavilo se i dosta luksuzno putničko vozilo carruca 
dormitoria , koje je imalo i krevet u kojem bi se putnik sjedio danju i spavao po noći. 
Vojska je koristila standardna teretna kola zvana carrus clabularius, clabularis, clavularis , 
ili clabulare. Za prijevoz su se koristila i jednostavna kola po nazivu carrus. Pored konja, 
sva ova vozila su bila pokretana i snagom mula i volova. Zanimljivo je da su svi nazivi 
vozila (izuzev pilentuma) keltskog porijekla. 



Reljef Zollfelda ( Virunum ), Austrija koji prikazuje pilentum. 

Reljef sa jedne etrurske urne koji prikazuje carpentum. Možda iz Voltere. 
Danas se nalazi u British Museum u Londonu. 




Ilustracija reljefa koji prikazuje carpentum. 
Reljef se danas nalazi u muzeju Louvre u Parizu. 


Reljef koji prikazuje cisium.. 


U Rimu i u većim gradovima su se često dešavale zabrane kretanja kola u toku dana, 
kako bi se spriječile gužve u uskim ulicama. Iz tih zabrana bi bile izuzete sljedeće 
kategorije: 1. Dostavna vozila koja bi u toku noći donosila trgovačku i drugu robu u 
Grad, pa bi im bilo dozvoljeno da prazni napuste Rim u toku jutra. 2. Vozila za prijevoz 
( plaustro ) koja su dostavljala materijal za javne gradnje. 3. Vozila koja su koristile 
vestalke, flamini i rex sacrorum dok su obavljali svoje svećeničke funkcije. 4. Vozila 
korištena u pompa circensis i trijumfalnim procesijama. 

Rekonstrukcija rimskih kočija. Nalazi se u 
Romisch-Germanisches Museum u Kelnu, Njemačka. 



Via Appia (Rim - Kapua; 312. god. p.n. e.; 
kasnije produžena do luke Brundisium), 
Via Aurelia (Rim - Pisae ; cc 241. god. 
p. n. e.), Via Cassia (Rim - granice 
Ligurije), Via Flaminia (Rim - Ariminum\ 
220. god. p. n. e.), Via Salaria (Rim - 
Castrum Truentinum na jadranskoj obali), 
Via Aemilia (Ariminum - Placentia\ 
187. god. p. n. e.), Via Aemilia Scauri 
(Pisae - Placentia\ 115. god. p. n. e.), Via 
Egnatia (Dyrrhachium - Solun - Bizant; 
II. st. p. n. e.). ...itd.... U IV. st. n. e. čak je 
19 velikih cesta izlazilo iz Rima kroz 15 
kapija na Aurelijanovom zidu. 


Via Egnatia 

Rimska cesta u Irbidu, Jordan. 



Mreža cesta duž Dunava i u Dakiji. 

Mreža cesta u provinciji Donja Germanija. 



Mreža cesta u hispanskim provincijama. 

Dobra cestovna mreža i infrastruktura (uključujući i mostove) su nesumnjivo olakšavali 
komunikaciju i putovanja. Međutim, za razliku od suvremene prakse, fenomen putovanja 
nije se odvijao samo iz turističkih razloga. Putovanja su uglavnom imala druge uzroke, 
povode i razloge, a posjeta turističkim sadržajima je imala samo popratni karakter. U 
klasičnom rimskom svijetu veoma je malo bilo onih koji su putovali vođeni samo osobnim 
avanturizmom ili znatiželjom. Najviše od svih rimskih građana putovali su vojnici, 
posebno u razdobljima nakon profesionalizacije vojske. Zatim su dolazili trgovci, mornari, 
dužnosnici i njihovo prateće osoblje, studenti, latifundisti koji bi posjećivali svoje 
veleposjede, putujući i sezonski radnici, pastiri... itd... Uz nabrojane primjere, bilo je i 
drugih razloga za putovanja. 

Mostovi 


U rimskoj epohi su građeni i prvi veliki trajniji mostovi. Tome je ponajviše doprinio 
praktični duh Rimljana, koji su željeli da funkcionalno i dugotrajno po vežu različite dijelove 
svoga imperija. Rimljani su oduvijek bili odlično mostograditelji i to svoje umijeće su 
prenijeli na buduće kulture. To je razumljivo kada se ima u vidu daje Rim nastao upravo na 
tromeđi, na obali Tibra gdje se jedino ova rijeka mogla mostom premostiti. 

Mostovi su uglavnom građeni od kamena i sa lukovima kao bazičnom strukturom koja 
održava statiku konstrukcije. Čvrstoći gradnje je doprinosilo i korištenje betona. Pored 
kamenih mostova, građeni su i drveni mostovi. Rani rimski mostovi (pod utjecajem idealne 
kružne forme) su imali lukove koji su često opisivali puni krug, nastavljajući se pod 
zemljom. Kasnije se gradnja mostova zasniva uglavnom na polukružnim lukovima i nešto 
manje na segmentiranim lukovima. Naravno ima i nekih rijetkih primjera druge forme luka, 
kao što je upotreba “prelomljenog luka”. Rimski svijet, posebno vojska, je koristila i 
pontonske mostove. 

Do danas je evidentirano na stotine mostova izgrađenih u rimsko doba i sa tehnologijom 
svojstvenoj rimskom svijetu, od kojih je dobar dio i danas u upotrebi. Inženjeri i graditelji 
rimskog doba su premostili sve rijeke svoga svijeta, izuzev dvije i to Eufrata i Nila. 
Dunav je bio premošten sa dva mosta (Trajanov i kasnije Konstantinov) a Rajna sa više 
privremenih i trajnih mostova (Cezarovi mostovi, u Majncu, u Koblencu, u Kelnu). 

Inženjeri rimskog svijeta su bili umješni i u dosta složenim poduhvatima izgradnji luka i 
svjetionika. U sjeveroistočnoj Španiji (kod La Korunje u Galiciji) još uvijek postoji i još 
uvijek je u upotrebi Ovaj svjetionik (nazivan Herkulov toranj ili farum Brigantium) visok 
55 metara (originalno je bio visok 34 metra, pa su prilikom neoklasične restauracije 1788. 
god. dodata još 21 metra), izgrađen početkom II. st. n. e. Njega je projektirao arhitekta 
Gaj Sevije Lup (Caius Sevius Lupus) rodom iz grada Aeminium (danas Coimbra u 
Portugaliji), provincija Luzitanija. 

Od više stotina danas poznatih mostova nastalih u rimsko doba vrijedi istaći sljedeće: 



Pons Aemilius (sa polukružnim lukovima) u Rimu (dovršen 142. god. p. n. e.). 



Pons Fabricius (sa kružnim lukovima) u Rimu (iz 62. god. p. n. e.). 
Jedan od najstarijih svjetskih mostova koji se i danas koristi. 

Pons Augustus (sa polukružnim lukovima; prve decenije nove ere) 
kod Riminija u sjevernoj Italiji. 



Limyra most (sa segmentiranim lukovima) u Likiji. 

Alconetar most (sa segmentiranim lukovima) u današnjoj španskoj pokrajini Estramaduri. 



Alcantara most (sa polukružnim lukovima) nad rijekom Tagus u Španiji. 

Karamagara most (najstariji danas poznati most sa prelomljenim lukom) u Kapadokiji. 



Segura most (sa polukružnim lukovima) nad rijekom Segura 
u jugoistočnom dijelu Pirinejskog poluotoka. 

Penkalas most (sa polukružnim lukovima) nad rječicom 
Penkalas u sjeverozapadnoj Maloj Aziji. 



Most u Vaison-la-Romaine, Provansa u Francuskoj. 

Dugački rimski most (760 m. sa 60 lukova) na rijeci Gvadijani u Meridi. 


Gradnja mostova nije morala biti inicirana i vođena samo od strane središnje ili provincijske 
vlasti, nego su to mogle raditi i lokalne autonomne zajednice, bilo same ili u kooperaciji. 
Dobar primjer pruža izgradnja čuvenog Alcantara mosta. Njegov nastanak je rezultat 
kooperacije 11 luzitanskih zajednica, čija su imena ispisana na natpisu koji se nalazi na 
mostu. Njegov graditelj i arhitekt je bio Gaj Julije Lacer (Caius lulius Lacer). 


Putovanja vodenim tokovima i brodogradnja 


Postoji određena predrasuda da Rimljani nisu spadali u zajednice sa pomorskom 
tradicijom. Tačno je da su izvorni italski Rimljani bili kontinentalni, poljodjelski narod 
koji je stoljećima bio primarno orijentiran na kopnene poslove. I to je trajalo sve do početka 
I. punskog rata kada je rimski svijet proizašao iz svoje kopnene čahure. Sa širenjem 
rimskog svijeta i njegovim prerastanjem u kosmopolitsku zajednicu, došlo je i do 
apsorbiranja pomorskih tradicija drugih zajednica. I ti Rimljani, nastali apsorbiranjem 
različitih etničkih, kulturnih i političkih zajednica euromediteranskog pojasa, su između 
ostalog morali baštiniti i ranije pomorske i brodske tradicije euromediteranskog prostora. 

Činjenica je da rimske legende, tradicijske priče i historijski podaci ne nude nekog 
novog Odiseja, feničanske gusare, preduzimljive i hrabre trgovce i moreplovce, grčke 
avanturističke i kolonijalističke poduhvate po nepoznatim obalama, neke velike 
istraživače kao što su masilijanski Piteja, ali im se ipak ne može oduzeti to da su se 
dobro snalazili i na moru. Pa ti praktični Rimljani su se samo za par godina uspjeli iz 
kopnene sile preobraziti u pomorsku, uspješno potukavši tada glavnu pomorsku silu na 
Mediteranu —> Kartaginu. Pompejeva mornarica se za zapanjujuće kratko vrijeme uspješno 
obračunala sa piraterijom na Sredozemnom moru. Najsigurnije vrijeme za plovidbu 
Sredozemnim i Crnim morem, te zapadnoeuropskim atlanskim priobaljem bilo je u rimsko 
doba. Sigurnost će se na ova mora vratiti tek nakon napoleonskih ratova. Invazija Britanije 
bi bila nemoguća bez opremljene i organizirane flote. Grad je stoljećima opstajao 
zahvaljujući prekomorskim konvojima žita koji su iz Afrike, Egipta i Sicilije stizali. 
Razvijena trgovina rimskog svijeta bi bila nemoguća bez postojanja sofisticiranog 
pomorstva. Uz to, i mnoga otkrića rimskih brodova, posebna dva monumentalna iz 
nemijskog jezera, ukazuju na izraženu i razvijenu brodogradnju. 

Ono što se rimskom svijetu u pogledu pomorstva jedino može sa pravom prigovoriti jeste 
njegov do krajnosti utilitaran odnos prema ovom segmentu (prijevoz vojske, hrane). Kao 
da se primjećuje nedostatak istraživačkog i avanturističkog duha u pomorstvu rimskog 
svijeta, kao daje nestao onaj žar kojim su se vodili levantski i grčki moreplovci. To se može 
objasniti i time da se najveći dio obala koje su „otkrivali” feničanski i grčki moreplovci 
ustvari našao u okviru rimskog svijeta, te da tehnološke mogućnosti nisu dozvoljavale 
otiskivanje na otvoreni okean. Zato i nema, bar nam nije poznato, primjera da se neko 
usudio ploviti u dubinu Atlanskog oceana. Ne raspolaže se ni sa jednim podatkom daje neki 
brod iz rimskog svijeta posjetio bar Island. Naravno ovako izrečenu misao ne bi trebalo 
apsolutizirati, jer su se pomorci iz rimskog svijeta (poglavito oni iz njegovog istočnog 
dijela) upuštali i u daleka putovanja Indijskim okeanom, i da su posjećivali ne samo indijske 
priobalne zemlje, nego i vrlo daleke obale Indokine, indonežanskog arhipelaga pa i Kine. 

Uz korištenje cestovne mreže, putovanja su se obavljala i vodenim tokovima i morem. 
Postojale su i određene kompanije koje su se bavile prijevozom i kopnom i vodom, uz 
financijsku nadoknadu. Naravno, bogatiji pojedinci bi putovanja aranžirali u sopstvenoj 
režiji, i ne bi zavisili od tih prevozničkih kompanija. Većina brodova klasičnog historijskog 
razdoblja (još iz najranijih razdoblja), posebno onih većih su bile galije, odnosno pokretane 
su primarno veslima. 

Generički termin za galije je bio „dugi brod” (navis longa ), dok se onaj pokretan samo 
jedrima nazivao navis oneraria , a manji plovni objekti su nazivani navigia minora. 

Pogonu veslača je uz povoljan vjetar pomagalo i četverokutno jedro, a kasnije će galije 
dobiti ijedno prednje jedro —> upornik. Stare galije nisu imale kormilo i smjer je određivan 
veslom-kormilom, koje je bilo smješteno straga na brodu, uzduž palube. Vezano užadima, 
stajalo je gotovo okomito na valnicu. 

U grčko - rimskoj kulturnoj ekumeni brodovi su se pravili tako što bi se prvo podizao 
vanjski plašt plovila, a zatim bi se ugrađivao kostur. Daske brodskog trupa nisu bile 
preklopima sastavljene, nego su postavljanje jedan do druge, povezane konopcima i 
utorima. Trup je presvlaćen slojem olova, kako pokazuju primjeri dva Kaligulina broda iz 
jezera Nemi. 

Najbrojniji dio svake galije su bili veslači ( remiges ). Suprotno popularnom mitu, gro 
veslača u klasičnom historijskom razdoblju uopće nije poticao iz statusa robova ili 
osuđenika. Riječ je dobrim dijelom o slobodnim ljudima, oslobođenicima. Broj robova bi se 
povećavao samo u vrijeme ekstremnih opasnosti ili oskudice u ljudstvu. 



Mozaik koji prikazuje plovidbu, možda 
Tezeja kako bježi sa minojske Krete. Potiče 
možda iz Utike u Tunisu. Datacija prva 
polovina III. st. n. e. Danas se nalazi u 
University of Pennsylvania Museum, USA. 



Plovidba morem, prikaz sa 
jednog rimskog reljefa. 


Putovanje vodom, iako na prvi pogled izgleda prikladnije, je ustvari iziskivalo više truda i 
poteškoća. U luci je trebalo čekati odgovarajući brod, a zbog nedostatka kompasa brodovi 
su se orijentirali držeći se vidika obale ili preko sunca i zvijezda u toku noći. To je onda sa 
svoje strane produljivalo distance putovanja. Morskim putem se uglavnom putovalo 
sezonski, jer su zimske oluje i nevrijeme otežavali pa i onemogućavali plovidbu. Ako je put 
kopnom mogao putnike izložiti i razbojničkoj djelatnosti, onda je i put morem mogao 
mornare i putnike isto izložiti pirateriji. 

I na primjeru kompasa je kineski svijet prednjačio nad rimskim. Postoje indicije da su 
Kinezi poznavali magnetiziranu iglu (i da su se služili njome) stoljećima prije eksplicitnog 
spomena magnetskog kompasa koji je služio za orijentaciju i navigaciju u kineskim 
tekstovima u XI. st. 

Zato su neki pojedinci preferirali da smanje dionice koje bi prelazili morskim putem. Tako 
je bilo uobičajeno da putnik iz Grada koji želi da ode u Atenu, umjesto da plovi za ovaj 
grčki grad iz Ostije direktno brodom, bi išao kopnom do Brundiziuma, a odatle bi tek prešao 
more u dužini od cc 100 km. (i to više-manje u toku 24 sata) i došao u Dirahij ili Apoloniju. 

Konfiguracija rimskog svijeta, koje se radijalno širilo i prostiralo oko Sredozemnog mora 
kao svoje gravitacione osi, je ipak doprinijela da ako su uvjeti bili dobri da se brodom brže 
prelaze dionice od tačke A. do tačke B. 

U razdoblju prva dva stoljeća principata kada je plovidba morem bila bezbjednosno 
najsigurnija, a rimska se vlast prostirala obalama Sredozemnog mora, i morske dionice su se 
brže prelazile: Ostija - Kartagina od 3 do 5 dana, Ostija - Narbona 3 dana, Ostija - Tarako 
6 dana, Ostija - Gades 9 dana, Masilija - Aleksandrija cc 30 dana, Puteoli - Aleksandrija od 
15 do 20 dana (najbrže 9 dana), Cezareja - Ostija cc 20 dana, Cezareja - Bizant cc 20 dana, 
Antiohija - Aleksandrija od 8 do 10 dana, Rodos - Azovsko more 10 dana. 

Intenzivna pomorska aktivnost, posebno trgovačkog karaktera je neminovno vodila i ka 
izgradnji dostatne lučke infrastrukture. 

Ostija, drevna rimska luka na ušću rijeke Tibra je imala nekoliko ograničenja. Poseban je 
problem bio sa velikim brodovima koji nisu mogli u nju ući, jer se ispred samoga ušća 
nalazio pješćani sprud. Zato se roba sa velikih brodova morala prebacivati na one manje još 
dok su oni bili na moru. Ni ostijski kejovi nisu više imali dovoljno mjesta za sve 
sofisiciraniju i intenzivniju trgovačku prekomorsku aktivnost. Gradnja nove luke pod 
službenim nazivom Portus Augusti Ostiensis i kanala, koji su inicijacijom od strane 
princepsa Klaudija započeli 42. god. n. e. su omogućili da se tovari sa velikih brodova 
prebace na manja riječna plovila i preko Tibra donesu u Grad. Portus je bio luka namjenski 
izgrađena, na osnovi dobrih zemljopisnih predispozicija, za velike kapacitete, radi čega i ne 
treba da čudi njena impresivna lučka infrastruktura. Zbog enormne trgovačke aktivnosti, 
Portus i Ostija su imah i brojne strane zajednice, o čemu svjedoči i imena na nadgrobnim 
spomenicima. Posebno je izgleda bila brojna zajednica porijeklom iz sjeverne Afrike, 
vjerojatno vezano za vrlo obiman uvoz žita i drugih proizvoda (vino, maslinovo ulje, 
garum...itd...) iz provincije prokonzularne Afrike. Velike količine žita su u Portus dolazile i 
iz Egipta. Iako je dobar dio posla izgradnje masivne lučke infrastrukture bio urađen za 
vrijeme Klaudija (započeto već 42. god. n. e.), inauguracija je izvršena tek za vladavine 
Nerona. Kasnije je lučka zona značajno proširena za vrijeme princepsa Trajana, sa novim 
heksagonalnim “bazenom” iza onog bazena izgrađenog za vrijeme Klaudija i Nerona 
(portus Augusti). Za ovu trajanovsku heksagonalnu strukturu (koja je i sama bila 

podijeljena na numerirane sekcije/sektore) je možda bio zaslužan arhitekta Apolodor. 
Nakon dogradnje u trajanovsko doba ovaj lučki kompleks će se zvati Portus Augusti et 
Traiani Felicis , ali takođe i Portus Uterque (“Obje luke”). 



Plan luka Ostije i Portusa. 


Na kejovima je bio i zid, sa pet uskih prolaza na svakoj strani heksagona, koji je 
omogućavao carinskoj službi kontrolu protoka robe. Portus se vremenom razvio u pravi 
mali grad sa svim urbanim karakteristikama koje predstavljaju rimski grad (npr. amfiteatar). 

I pored toga Portus je ostao sastavni dio upravno - teritorijalne samoupravne ostijanske 
jedinice. Tek za dominusa Konstantina se, na osnovi jednog natpisa, identificira da je on 
središte posebne municipalne jedinice —> Civitas Flavia Constantiniana , a od tada je bio 
nazivan i Portus Romae (“Luka Rima”) i ostati će glavna luka preko kojeg je Grad obavljao 
trgovinu sa vanjskim svijetom. 



Reljef koji prikazuje ulazak u luku Portus. Brod se približava svjetioniku. 

Vidi se još jedan čamac, i na kraju lučka gostionica. Potiče sa nekropole Isola Sacra. 

Reljef koji prikazuje Portus. Datacija severijansko doba. U ovoj luci je pronađen 
veliki broj reljefa, uključujući i reljef na mramoru koji prikazuje plan Portusa. 



Relj ef koj i prikazuj e raj nski rij ečni 
brod. Vide se krma sa montiranim 
veslom - kormilom i vesla. Datacija 
I. st. n. e. Danas se nalazi u Romisch- 
Germanisches Museum u Kelnu. 



Replika rimskog broda (20 m. dugačkog) na 
osnovi jedne olupine iz III. - IV. st. n. e. 
Nalazi se u Mainz Museum fiir Antike. 


258 














Ostaci riječnog broda kojim je roba 
rijekom Tibar prebacivana u Rim. 



Ostaci malog ribarskog brodića 
sa bazenčićem za ribu. 


U sjeveroistočnom uglu Portus Augusti je 
između 1958. i 1965. god. pronađeno pet 
konstrukcija brodova. Pretpostavlja se da 
je riječ o “groblju brodova”, odnosno da 
su na tom mjestu ostavljani stari brodovi 
koji više nisu bili u upotrebi. Na istoj 
lokaciji gdje su nađeni brodovi, otvorenje 
1979. god. muzej. 



Ostaci malog morskog broda. 



Nadgrobni spomenik trgovca vinom u vidu kargo broda za prijevoz vina (u buradi). 
Nađen u Nijmegenu. Danas se nalazi u Rheinisches Landesmuseum u Trieru. 

Mramorni reljef koji prikazuje triremu. Datacija 
augustovsko doba. Danas se nalazi u Museo 
Archeologico Dei Campi Flegrei u Bacoli. 



Mramorni reljef iz Puteoli koji prikazuje 
triremu. Datacija I. st. n. e. Danas se nalazi u 
Museo Archeologico Nazionale u Napulju. 



Reljef koji prikazuje brod iz Kartagine. 
Datacija cc 200. god. n. e. Danas 
se nalazi u British Museum. 



Reljef sa mauzoleha Gaja Munacija Fausta 
(Caius Munatius Faustus ) koji prikazuje 
brod sa spuštenim jedrima. Mauzolej je 
dala izgraditi njegova supruga Nevoleja 
Tihe (Naevoleia Tyche). Datacija prva 
polovica I. st. n. e. Pronađena na zapadnoj 
strani Via dei sepolcri u Pompejima. 

Prilikom radova na izgradnji rimskog aerodroma pronađen je “Divovski brod” ili 
“Okrugli brod”, koji je bio dužine između 95 i 104 metra, a mogao je prevoziti 
minimum 7.400 tona robe i imao je posadu od 700 do 800 mornara. 



Reljef iz doba principata koji prikazuje dva broda kako se bore sa talasima. 
Danas se nalazi u Ny-Carlsberg-Glyptothek u Kopenhagenu u Danskoj. 



Reljef koji prikazuje brod koji prevozi lavove. Potiče iz luke Portus. 

Mozaik koji prikazuje vjerojatno ratni brod sa dvojicom naoružanih mornara. 
Datacija I. st. p. n. e. -1. st. n. e. 



Mozaik koji prikazuje Odiseja. Danas se nalazi u Bardo muzeju u Tunisu. 

Cursus publicus i slanje pošte 


Ovako dobra putna organizacija je sasvim razumljivo omogućila i poštansku službu. 
Državni emisari (poglavito konjanici) su dolazili u te stanice, mijenjali konje ili predavali 
poruke sljedećim emisarima. Javnu poštansku službu ( cursus publicus ; Srjpoaiog Spopog 
odakle naša riječ drum) je osnovao August, kako bi se prenosile poruke, prevozili 
dužnosnici i službenici, kao i slali porezni prihodi. Postojala je čitava serija utvrda i stanica 
(,stationes ) duž cesta, koje su bile na usluzi kuririma i dužnosnicima i snabdjevali ih 
konjima, mulama, magarcima, volovima i prijevoznim sredstvima (koja su se zvala 
clabulae). Isto tako putnici su mogli dobiti i hranu i smještaj. Tu su se nalazili i potkivači i 
kovači. Kako bi se moglo besplatno koristiti uslugama cursus publicusa , bilo je potrebno 
posjedovati diplomu izdatu od princepsa. 

Zloupotrebe, krađe i krivotvorenje diploma su bili česti. Namjesnici i niži dužnosnici i 
službenici su koristili te diplome da sebi osiguraju sebi i svojim familijama besplatno 
putovanje. Troškovi ove službe su bili enormno visoki. 

Drugi termin za cursus publicus je bio cursus vehicularius i munus vehicularius , posebno u 
periodu prije Dioklecijanovih reformi. Poznat je jedan praefectus vehiculorum po imenu 
Lucije Volusije Mecijan ( Lucius Volusius Maecianus ) koji je obnašao tu dužnost za vrijeme 
Antonina Pija, a i Gaj Fulvije Plautijan (rođak Septimija Severa) sudeći po jednom natpisu 
je bio praefectus vehiculorum. I ova dužnost je pripadala viteškom cursus honorumu. Ali i 
pored ove službe izgleda da nije bilo nekog središnjeg poštansko - transportnog ureda koji 
bi brinuo o ovom sustavu, nego je riječ ustvari samo o infrastrukturi koja omogućava 
efikasnije i brže kretanje poštara i magistrata. Do Hadrijana troškove održavanja stanica su 
snosile lokalne zajednice, a onda je financiran iz carskog fiska. 

Poštar (emisar) je nosio kožnu kapu (petanus ). Cursus publicus je postojao sve do 
Justinijanovog doba, kada je većim dijelom rasformiran, izuzev na dionicama prema 
iranskoj granici. Cursus publicus je na zapadu postojao za vrijeme Teodorikovog 
kraljevstva. 

Vrijeme koje je bilo potrebno da bi se određena poruka ili roba prenijeli sustavom cursus 
publicus je varirala, zavisno od niza faktora (vrste prijevoza, dionica koje treba preći, 
bezbjednosti na putu, vremenskih prilika...itd.). U neindustrijskom društvu, i pored odličnih 
rimskih cesta, bilo je nemoguće odrediti precizni red polazaka i dolazaka. Brže su se 
prenosile urgentne poruke, posebno one loše (konjanik bi u tom slučaju imao zakačeno pero 
na koplje; ako je nosio dobre vijesti imao bi vijenac na poruci). Ako je bilo zimsko vrijeme, 
poruke nisu mogle ići morem, pa im je trebalo duže vrijeme da dođu na svoj cilj. Poruka da 
je Pertinaks postao princeps je putovala od Rima do Aleksandrije najviše 63 dana, i prešla je 
cc 3.177 km / cc 2.000 rimskih milja (odnosno dnevno je prelazila oko 32 rimske milje). 

Naravno bilo je i slučajeva daje poruka mogla i znatno brže putovati, pa bi dnevno prelazila 
između 41 i 67 rimskih milja. Sa zamjenom konja i konjanika ako je stvar bila i više nego 
hitna, poštar je mogao preći čak 800 km u 24 sata. Na moru plovilo, je po uvjetima dobrog 
vremena i dobre plovidbe, moglo preći čač 120 rimskih milja dnevno, dok bi se pod 
nepovoljnijim uvjetima dnevno prelazilo oko 50 rimskih milja dnevno. 

Sa prelaskom na dominat, cursus publicus je bio podijeljen na dvije sekcije i to brzu ( cursus 
velox , O^U q Spopog) i regularnu ( cursus clabularis , 7rXaxUg Spopog). 

Privatnu poštu su prenosili tabellarii , odnosno službenici privatnih poštanskih kompanija ili 
robovi i sluge utjecajnih i moćnih pojedinaca. Oni su prosječno dnevno prelazili pješke 
26 - 27 rimskih milja, a kolima 40 - 50 rimskih milja. Pisma iz Rima u Brundizium su 
putovala cc 6 dana, a u Atenu cc 21 dan. Pisma sa Sicilije bi u Grad putovala cc 7 dana, iz 
provincije Afrike cc 21 dan, iz Britanije cc 33 dana. Zanimanje poštara u antičko doba je 
bilo vrlo opasno. 

Slanje pisama preko specijalnog glasnika, posebno prekomorskim putem, je bilo veoma 
skupo i izuzev za neke hitne stvari, češće je bilo slanje pisama preko trgovaca i putnika koji 
su išli u željenom pravcu. Osoba koja bi slala pisma preko specijalnog glasnika ili bi sama 
namjeravala da putuje, smatrala je čašću da o tome na vrijeme obavijesti svoje prijatelje, 
kako bi oni mogli da pripreme pisma za slanje; čak su oni nosili i pisma od neznanaca. 
Naravno, postojala je i opasnost da pisma budu izgubljena ili da padnu u pogrešne, pa i 
neprijateljske ruke. Zato se uobičajilo da se u slučaju bitnog sadržaja, šalje i kopija pisma 
0 litterae eodem exemplo, uno exemplo ) ili bar njegov abstrakt/sažetak drugom osobom 
koja bi po mogućnosti išla različitom rutom. Uobičavalo se i na neki način šifrirati pisma, 
pa Svetonije navodi da je Cezar jednostavno zamijenjivao svako slovo sa onim koje je 
stajalo tri mjesta dalje u abecedi (D za A, E za B...itd...). Korišteni su i znatno složeniji i 
bolji metodi šifriranja poruka. 

Materijal korišten za pisma je bio različit, ali uglavno su se preferirale tablice (voštane, 
drvene, metalne) za ona pisma koja nisu bila predugačka. Za pečaćenje pisama su bili 
potrebne niti ( linum ), vosak (cera) i pečat (signum). Pečaćenje nije samo osiguravalo da 
neko ima neprimjećeno ima uvid u pismo, nego je i potvrđivalo izvornost sadržaja. Na čvor 
niti koji je povezivao poruku (bez obzira na kojem materijalu je pisana) stavljanje istopljeni 
vosak na koji bi se utiskivao pečat (često nošen u vidu prstena pečatnjaka). Na vanjskoj 
strani poruke bi se napisalo ime osobe kojoj se pismo upućuje, možda i mjesto gdje se on 
nalazi (odnosno njegova adresa). Ako bi se pismo otvaralo, nastojalo se da se ne slomi pečat 
na čvoru, nego bi se sjekle niti i tako dolazilo do unutrašnjosti pisma i njegove sadržine. 
Tako se bi očuvao voštani pečat kao znak autentičnosti pisma. U petom poglavlju svoga 
trećeg govora protiv Katiline, Ciceron opisuje otvaranje pisma. Potrebno je navesti da pisma 
nisu sastavljali samo oni koji ih šalju, često su korištene i tajnika i stenografa. 

Drvene tablice sa pismom iz Vindolanda, koje je napisao Oktavije izvjesnom 
Kandidu ( Candidus ). Danas se nalazi u British Museum u Londonu. 



Papirusno pismo na grčkom iz Egipta. 
Datacija rano III. st. n. e. Pismo je napisao 
izvjesni Heraklid ( Heraclides ) svome bratu 
Petehoju (. Petechois ). 


Pisma su vrlo vrijedna svjedočanstva za sve one koji se bave izučavanjem historije rimskog 
svijeta, jer otkrivaju obične ljude sa svojim svakodnevnim životima i potrebama, te sa 
izražajima svojih intimnih osjećanja. Ona omogućavaju da istraživač ili bilo koji entuzijasta 
klasičnih studija udalji sa oblande visoke, hladne površine velikih priča koje poglavito nude 
literarna vrela, i da ponire u te dubine života rimskog svijeta. Tako saznajemo kako ljudi 
stvarno misle, kako žive, kako osjećaju... i ubrzo shvatamo da se oni u tim običnim ljudskim 
stvarima uopće nisu razlikovali od nas danas. I oni su voljeli, i mrzili, i bili emocionalni, i 
bili hladnokrvni, i imali bratske i sestrinske osjećaje, osjećali i privrženost, ali i potrebu za 
nekim, a nekada i željeli samoću. Pisma otkrivaju kako su se vodili poslovi i kako su ljudi 
radili. Jednom riječi tek sa analizom pisama, čovjek počinje da na pravi način razumije 
rimski svijet. 

Drvena tablica sa pismom iz Vindolande. U javnosti je najpoznatija sačuvana „vindolandska” 
korespondencija pismima između Klaudije Severe (Claudia Severa ), supruge Elije Broka 
(Aelius Brocchus, zapovjednika jedne obližnje utvrde), i njene sestre Sulpicije Lepidine 
0 Sulpicia Lepidina), supruge Flavija Cerijalija (Flavius Cerialius , prefekt IX. batavske 
kohorte stacionirane cc 100. god. n. e. u Vindolandi). Tako se u jednom pismu (na gore 
prikazanoj tablici) kaže sljedeće: „Klaudija Severa svoju Lepidinu pozdravlja. Za 11. IX., 
sestro, dan kada je proslava moga rođendana, šaljem ti toplu pozivnicu da dođete do nas, 
da zbog svoga dolaska učiniš dan još ljepšim za mene, ako si prisutna... Pozdravi i svoga 
Cerijalija. Moj Elije i moj mali sin mu šalju svoje pozdrave. Ja ću te očekivati, sestro, 
do viđenja, sestro, moja najdražo dušo, nadam se prosperitetu i zdravo; (druga strana 
pisma op. a.) Sulpiciji Lepidini, ženi Cerijala od Severa.” Veći dio pisma je Klaudija 
Severa diktirala pisaru, ali je zadnju najitimniju i najosjećajniju rečenicu ona osobno 
napisala. Danas se nalazi u British Museum u Londonu. 


Pisma su obavljala i ulogu koje danas imaju tv-vijesti, portali i novine. Postojale su i osobe 
koje su profesionalno skupljale vijesti, skandale, tračeve ... itd... Onda bi se to sve slagalo u 
pisma, koja bi se kopirala u veliki broj primjeraka i onda slala onima u udaljenijim 
područjima koji bi bili voljni da plate za tu uslugu. 

Po osnivanju cursus publicus u Augustovo doba za slanje poruka prvo se slijedio model 
Ahemenidsko - perzijskog iranskog carstva, koji su prvi uveli poštansku službu i na koje su 
se Rimljani vjerojatno ugledali kada su kreirali svoju službu, po kojem je kurir/poštar 
predavao poruku sljedećem kuriru/poštaru i tako bi se poruka kao neka štafeta prenosila 
do cilja. Međutim, ubrzo se još za samoga Augusta prešlo na metodu da samo jedan kurir 
nosi, uz zamjene konja, i prelazi čitavu razdaljinu od starta do cilja svoje misije. Ova druga 
metoda se pokazala znatno praktičnija i sigurnija. 

Sa druge strane horizonta 


Svijet koji se otkriva 

I u znanstvenoj javnosti, ali i pučkoj kulturi nekako se uvriježilo pogrešno shvatanje po 
kojem rimski svijet nije bio previše poduzetan da se otisne u nepoznate krajeve i da mu je 
nedostajalo pustolovnog žara istraživača, kakvi su npr. bili Heleni prije pada pod rimsku 
vlasti ili rimski euro-potomci iz vremena novoga vijeka. Međutim, ta teorija daje svijet sa 
druge strane limesa i imperijalnih granica bio izvan horizonta rimskoga klasičnoga svijeta je 
prilično diskutabilna kada se suoči sa do danas poznatim činjenicama. Izvorna građa je do 
danas donijela obilje materijala koji govore upravo suprotno, da su se ljudi iz rimskog 
svijeta (bez obzira bili nositelji rimskog građanstva ili ne) znali upuštati u putovanja u 
daleke i nepoznate zemlje i to i preko mora i preko kopna. Uostalom, i sam rimski svijet se 
razvijao apsorbiranjem u sebe enormnog helensko - helenističkog nasljeđa, koje je 
uključivalo i sklonost poduzetnim ili istraživačkim putovanjima. A i europski novi vijek, sa 
svojim uvezivanjem različitih strana svijeta, je ustvari obični surogat rimskoga svijeta 
antike. 

Ta putovanja su mogla biti rezultat i individualnog ili grupnog poslovnog poduzetništva ili 
avanturizma, ali i prave ekspedicije organizirane od državnih struktura i institucija. 
Uostalom, kada se malo odgrne koprena sa veličanja novovjekovnih europskih 
prekomorskih otkrića i ekspanzije, vrlo se lako može uvidjeti gdje se nailazilo i nadahnuće i 
na prve konkretne podatke kuda se kretati i gdje ići. Portugalski, italijanski, kastilijanski 
(kasnije španski), engleski (kasnije britanski), francuski i nizozemski moreplovci, 
poduzetnici, istraživači, pustolovi, ali i osvajači su raspolagali i sa djelima i sa tradicijom iz 
epohe svojih rimskih predaka koji su im omogućavali da dobiju konkretne parametre i 
koordinate za pokrete, istraživanje i uvezivanje različitih strana staroga svijeta (Euroazije i 
Afrike). Mnogo onoga što se danas u zapadnom svijetu slavi kao otkrića novoga vijeka npr. 
u Africi ustvari je bilo korištenje i potvrđivanje već u rimsko doba poznatih zemljopisnih 
činjenica. 15 


15 Čovječanstvo je jedinstvena zajednica koja je međusobno čvrsto povezana ne samo genetski i biološki, nego 
i uzročno-posljedičnom vezom i ostalim historijskim zakonitostima. Sukladno tome i njegovi kulturološki 
fenomeni su samo podskupovi jedne cjeline, pa je samim tim pogrešno pristupati izučavanju pojedinih 
općekultumih pojava izolirajući ih od utjecaja međuzavisnosti sa drugim fenomenima, proizvodima ljudskog 
općekultumog razvitka, čak i ako su one prostorno iznimno udaljene. U kontekstu spomenutog, bolje reći u 
potvrdu spomenutih stavova, zanimljivo je promatrati znanje jedne o drugoj, kontakte i odnose koje su jednom 
višestoljetnom periodu historije starog vijeka imale dvije političke jedinice koje su oblikovale i simbolizirale 
određeni civilizacijski razvitak na krajnjim tačkama euroazijskog prostora u periodu posljednjih stoljeća stare 
ere i prvih stoljeća nove ere. 

Rimski svijet i Daleki istok 


Istovremeno sa na Dalekom zapadu dostizanjem zenita Rimske Države i uopće antičke 
grčko - rimske civilizacije, na Dalekom istoku je cvjetala i dostigla svoju punu 
ekspanzionističku moć kineska civilizacija dinastije Han. A to je bilo vrijeme i jednog od 
onih cikličnih uspona kineske višemilenijumske civilizacije. Niti Rimska Država i u svoje 
republikansko i u princepsko razdoblju niti Kina dinastije Han, i pored svoga iznimnog 
teritorijalnog obima, nisu bile autarkične zajednice nego su uvijek usmjeravale svoju 
pažnju i prema vanjskom svijeta, ma koliko on bio udaljen. Sačuvana i do sada otkrivena i 
analizirana izvorna građa sa obje strane, i to ne samo ona zapadne provenijencije, potvrđuje 
da su dva euroazijska svijeta ne samo znala za postojanje onog drugog, nego da su na 
momente ostvarivali i direktne dodire, kontakte i upoznavanja još više od 1200 godina prije 
porodice Polo i italijanskih trgovaca. A dolazilo je, sudeći po nekim podacima i izvedenim 
zaključcima, i do nekih zanimljivih, uzajamnih prožimanja ljudi koji su izvorno poticali i 
pripadali bilo rimskom, bilo kineskom svijetu Han dinastije. Znatno više podataka o 
direktnim kontaktima ova dva krajnja euroazijska imperija daje kineska literarna izvorna 
građa nego zapadna. To je i razumljivo kada se zna da je kineska historiografija 
sistematičnija, organiziranija i detaljistička. A i očuvano je znatno više kineskih literarnih 
vrela iz vremena Han dinastija i stoljeća nakon završetka njenog postojanja nego onih iz 
odgovarajućeg antičkog razdoblja na Dalekom zapadu. Ali postoji i jedan vrlo vrijedan 
podatak iz rimskih literarnih vrela koji bi mogao govoriti o poslanstvu Kineza prvom 
rimskom princepsu. Kod pisca Flora, u njegovim epitomama Livijeve historije, sačuvan je 
podatak u kome govoreći o dostignućima Augustove vladavine i častima koje je on primio, 
on spominje i jedno izaslanstvo koje je došlo od naroda po imenu Seres, čije ime bi moglo 
bukvalno prevesti kao „Svileni 46 . 

a) Poslanstvo Seresa upućeno Augustu 

Skoro polustoljetna konsolidacija i transformacija Rimske Države provođena pod režimom 
Augusta, kao jednu od pozitivnih stvari imala i povećavanje ugleda te Države u odnosima sa 
vanjskim svijetom. O tome rječito govori iznimna diplomatska aktivnost što se najbolje 
očituje na primjeru „istočnog, parćanskog pitanja. 44 Augustu je upućen i niz poslanstava i to 
ne samo iz neposrednog susjedstva rimskog imperija. I Flor uz druga izaslanstva (skitsko, 
sarmatsko, indijsko 16 ) koja su došla Augustu spominje i poslanstvo Seresa. Sudeći po 


16 Dok su trajale posljednje dvije decenije Augustove vladavine i sva zbivanja koja su ih obilježila, iza rimskog 
horizonta i dohvata isto su se dešavah neki prijelomni događaji i procesi. Nekako istovremeno sa pobjedom 
Oktavijana i istočna indijska pokrajina Magadha sa glavnim gradom Pataliputrom je za neko vrijeme izgubila 
svoju ulogu sile koja ujedinjenu Indiju. Nekadašnja moć kuće Maurja je od 187. god. p. n. e. bila zamijenjena sa 
dinastijom Šunga, a od 75. god. p. n. e. do 30. god. p. n. e. nastupilo je doba dinastije Kanva. Nakon Maurja i 
Ašokinog eksperimenta sa budizmom, vladajući slojevi Magadhe su se vratili hinduizmu. A i u periodu od pada 
Maurja sjevernu Indiju su obilježili prodori i naseljavanja baktrijskih Grka i Šaka. I tako je sjeverna Indija novu 
eru dočekala razjedinjena u mnoštvo državica. 

ovome možda se i u Livijevoj historiji nalazio najmanje jedan podatak u kome se 
spominjala zemlja po imenu Seres. 17 Naziv «Seres» se kod grčko - rimskih pisaca 
uobičajeno odnosi na Kinu. Ako se i pod Florovim (ili možda Livijevim) Seresom krije 
stvarno Kina, onda bi taj podatak govorio da je za vrijeme Augusta bio ostvaren neposredni 
diplomatski kontakt između dva velika Carstva. Nije nemoguće pretpostaviti daje hanska 
Kina željela da ostvari i vezu sa moćnom Rimskog Državom na Dalekom zapadu. Međutim, 
za razliku od rimskih literarnih vrela koja spominju ovo izaslanstvo iz Seres, kineska vrela 
ga ne spominju. Naprotiv “Knjiga o Kasnijem Hanu” bilježi da ranija kineska izaslanstva 
Zhongguo (u odnosu na II. st. n. e.) nisu uspjela doći dalje od Babilonije. Ove činjenice 
unose dodatne nedoumice, jer ako Seres koje spominje Flor nisu bili Hanski Kinezi, ko je 
onda mogao biti u pitanju. Logično je ipak pretpostaviti da je poslanstvo Seres, koje 
spominje Flor upravo bilo kinesko/hansko, a ne poslanstvo neke druge dalekoistočne ili 
srednjoazijske države ili zajednice. Kinezi su, u tim decenij ama augustovskog režima u 
Rimu, kontrolirali dobar dio komunikacija prema zapadu kao i zajednica koje su se 
naslanjale na nju. I jedina zemlja dostojna da u zadnjim decenijama stare ere nosi i da se 
predstavlja kao zemlja svile bila je upravo Hanska Kina. Tih decenija ne postoji istočno od 
Partije nijedna posrednička zajednica dovoljno snažna da se Rimljanima lažno predstavi 
kao Seres, odnosno proizvođač i izvoznik svile. Uz to Partija i Rim su tih decenija od 20. 
god. p. n. e. stajali u dobrim odnosima pa je moguće daje olabavila i parćanska politika koja 
je sprijećavala direktan kontakt Rima i Kine. Tu stratešku politiku Partije su vrlo dobro 
primijetili i zapisali i sami Kinezi kada su spomenuli dolazak jedne rimske delegacije na 
hanski dvor 166. god. n. e., navodno kao poslanici cara An-tun (Antonin Pije ili Marko 
Aurelije). 

Datacija poslanstva Indijaca i Seresa bi se mogla odrediti ako bi se utvrdilo njihovo 
kretanje. Imajući u vidu Florov podatak da je njihov put trajao četiri godine izaslanstva 
su došla kopnenim putem. Najvjerojatnije je poslanstvo slijedilo onu komunikaciju 
sa Dalekog istoka do istočnog Mediterana koja je ostala poznata kao «Put svile». 18 


17 Značenje svile za ostvarivanje kontakta i između dvije krajnje zone Euroazije jasno se ogleda u terminološkom 
određenju Kine i Kineza od strane antičkog Zapada pod imenom Seres (Erjpsc;), koje se može prevesti kao 
«od svile» ili «zemlja odakle svila dolazi» i možda se primamo odnosio na sjeverozapadni dio Kine i njene 
stanovnike. Ime Seres je vjerojatno izvedenica od kineske riječi za svilu «si», iz čega proističe i latinski pojam za 
svilu =^> sericum, i, n. Sve to ukazuje daje trgovina svilom i njena cirkulacija bila vrlo rano ustanovljena između 
krajnjih zapadnih tačaka kineskog podmčja i Istočnog Mediterana, jer kao što je navedeno Seres možda 
spominje i helenski historičar Ktezija na prijelazu iz V. u IV. st. p. n. e., te je sasvim razumljivo daje Kina, kao 
monopolista u proizvodnji svile, morala biti poznata i stanovnicima onih zemalja kroz koje je svila putovala i u 
kojima je ta trgovina predstavljala krajnju točku. S druge strane i kineskom svijetu kao proizvođaču robe, moralo 
je biti bar okvirno poznato i kompletno tržište kuda je cirkulirao njihov vrijedan proizvod, prvo kako bi otvarali i 
štitili ti putovi a zatim i osiguravala i usmjeravala čitava trgovačka aktivnosti. Možda se i naziv Sinites, za koje 
Stari zavjet kaže da su potomci Kaanana, sina Hama, sina Noja odnosi na Kineze. 

18 Trgovina između dvije euroazijske krajnje zapadne i istočne civilizacije u antičkom razdoblju odvijala se i 
pomorskim putem. I kopnena i pomorska trgovina je imala posrednički karakter. Dosta rijetko su pojedini 
trgovci sa grčko-rimskog područja prelazili čitavu komunikaciju. Između Rimske Države i Kineskog Carstva 

Činjenica da je put trajao četiri godine jasno ukazuje da je izaslanstvo Seresa došlo sa 
kineskog teritorija i to sigurno prije privremenog povlačenja kineske vojske i službenika iz 
zapadnih protektorata 16. god. n. e. uslijed «uzurpacije» Wanga Manga. Na prijelomu era u 
Kineskom Carstvom, tom istočnom evroazijskom pandanu Res publicae Romanae, 
odbrojavale su se posljednje godine vladavine Rane ili Zapadne dinastije Han. Već na 
samom kraju I. st. p. n. e. sva stvarna vlast nalazila se u rukama porodice Wang. I glava 
porodice Wang Mang poduzeo je konačni korak kad je svrgnuo Ranu dinastiju Han i 
proglasio se carem. 19 Znači ovi pripadnici naroda Seres koje je primio August su iz svoje 
zemlje krenuli najvjerojatnije za vrijeme još uvijek vladajuće Rane/Zapadne dinastije Han. 
Spomenuto izaslanstvo je prema zapadu upućeno za vrijeme Rane/Zapadne dinastije Han, 
znači prije 9. god. n.e. i uzurpacije Wang Manga, te je u Rimu boravilo vjerojatno u vrijeme 
najvećeg vrhunca moći Augustove vladavine prije 6. god. n.e., ako ne i znatno ranije. Možda 
je moguće terminus ante quem poslanstva iz zemlje Seres odrediti i prema intervenciji 
Augustovog unuka Gaja Cezara na istoku i Jermeniji na samom početku nove ere. 

Možda bi se kinesko poslanstvo Rimu, 20 i zajedno sa njim i indijsko poslanstvo koje u istom 
podatku spominje Flor, 21 moglo datirati još u ranije razdoblje, odnosno u prve godine 
vladavine Oktavijana nakon bitke kod Akcija 31. god. p. n. e. tj. ili u vrijeme neposredno 
prije sklapanja sporazuma sa Partima 20. god. p. n. e. ili vjerojatnije neposredno nakon 
njega kada su i putovi za prolazak diplomatskih izaslanstava bili prohodniji, a arsakidski 
vladari (Fraat IV. vi. 37- 2. god. p. n. e. ili njegov sin Fraat V. vi. 2. god. p. n. e. - 4. god. 
n. e.) bili i blagonakloniji da preko njihove teritorije pređe poslanstvo iz Seresa za Augusta. 


dinastije Han nalazili su se arsakidsko - partski (kasnije sasanidsko - persijski) Iran i Kušansko cartsvo, te niz 
iranskih i drugih indoevropskih naroda te azijatski turski i mongolski narodi. Razmjena se vršila na nizu tačaka, 
na kopnenom putu postojao je niz stanica u Centralnoj Aziji na kojima se vršila razmjena i roba prebacivala iz 
jednih u druge ruke. Na morskoj komunikaciji postojale su dvije bitne tačke, prva se nalazila na Cejlonu te 
južnoj indijskoj, malabarskoj obali gdje su se susretali trgovci koji bi dolazili iz egipatskih crvenomorskih luka i 
Indijci i druga u Malaji i Anamu gdje su Indijci dolazili u kontakt sa Kinezima i Anamitima. 

19 Wang Mang, carski srodnik po ženskoj liniji, kratkotrajno je uzurpirao prijestolje (9-23. god. n. e.) i osnovao 
dinastiju Xin, za vrijeme koje su bile izvedene drastične socijalne reforme. Nakon sloma reformi obnovila se 
vladavina dinastije Han. Pojava i vladavina Wang Manga označava i podjelu razdoblja dinastije Han na Ranu ili 
Zapadnu dinastiju Han i Kasniju ili Istočnu dinastiju Han. 

20 Međutim, sudeći po Florovom podatku i načinu na koji je izložen, moguće je pretpostaviti da predstavnici 
naroda Seres koje je primio August uopće nisu bili zvanično poslanstvo, nego je riječ o privatnom 
preduzetništvu osoba sa kineskog graničnog zapadnog područja. To bi onda bilo suglasno sa time da kineske 
oficijelne historije ne spominju kinesko državno izaslanstvo daleko na zapad u zadnjim decenij ama stare ere. 

21 Po Kasiju Dionu, indijsko poslanstvo je Augusta posjetilo dok je on boravio u Grčkoj 20. god. p. n. e. 
Poslanstvo iz Indije spominju još i Eutropije i djelo Liber de Caesaribus (uz poslanstva Skita, Garamanta, 
Baktrijaca i Etiopljana). Poslanstvima indijskih kraljeva se pohvalio i sam August u Res Gestae. U ovom djelu 
se spominju dva takva indijska izaslanstva i to prvo dok je August bio u Španiji 26 - 25. god. p. n. e. i drugo 
koje gaje posjetilo na Samosu 20. god. p. n. e. August se isto hvali daje primio i izaslanstva i Bastarna, Skita, 
kraljeva Sarmata koji žive s one strane Tanaisa (Dona), kralja Albana (na Kaspijskom moru), i od Hibera 
(današnja Gruzija) i Međana. 

b) Ban Chao 


Rimsko - kineski odnosi su bili prisutni i narednim stoljećima i rimske i kineske historije. 
Sa imenom kineskog vojskovođe Ban Chaoa 22 (živio 32 - 102 god. n. e.) vezana je agresivna 
politika hanske Kine prema zapadu. Cijelo razdoblje njegovog prisustva u zapadnim 
regionima je obilježeno iznimnom i to dosta uspješnom kineskom djelovanju u središnjoj 
Aziji i to prema Xiongnu, narodima i zajednicama u oazama Tarimskog bazena, 
Sogdijancima, Kušanima. Najdalekosežniji njegov pohod je bio onaj iz 97. god. n. e. kada je 
već u znatnim godinama Ban Chao predvodeći veliku armiju prešao Tjanšan i Pamir, 
imajući skoro uništavajući efekt po one Xiongnu zajednice na koje je krenuo. U toku ovog 
pohoda kineske trupe pod zapovjedništvom Ban Chaoa su prodrle vrlo duboko u središnju 
Aziju, u pravcu Kaspijskog mora, dostižući arsakidski Iran. 

Ban Chao je sigurno bio dobro upoznat sa postojanjem i značenjem rimskog svijeta i 
motiviran željom za direktnim kontaktom sa njim poslao je kao svoga izaslanika Gan Yinga 
dalje prema zapadu sa zadatkom ne samo da dođe tamo, nego i da neposredno ispita taj 
svijet. Ali Iran je na kraju I. st. n. e. još uvijek bio snažan i Gan Ying je prevaren lažnim 
obavijestima o teškoćama pomorskog puta prema crvenomorskim lukama, i on je odustao 
od nastavka puta. Gan Ying je ostavio detaljan izvještaj o zemljama koje su se pružale 
zapadno od kineskog nastupanja, iako je on izgleda došao najdalje do Mesopotamije. On je 
namjeravao da otplovi na rimsko područje, i to pravcem preko Persijskog zaliva, Indijskog 
okeana i Crvenog mora, znači zaobilaznim putem oko Arabije sve do Akabe i egipatskih 
crvenomorskih luka. koji je još od helenističkog razdoblja bila uobičajena i poznata ruta za 
vezu Egipta sa indijskim i perzijskim lukama. Ali neki iranski i mesopotamijski trgovci i 
mornari, možda vođeni i državnim nagovorom, su osjetili da bi uspostavljanje direktnih 
veza dva velika Carstva koja su se upravo u tim godinama nalazila u iznimnoj teritorijalnoj 
ekspanziji štetilo njihovim interesima i održanju njihove profitabilne posredničke uloge, 
koju su praktično monopolizirali, u trgovini između Rima i Kine. Radi toga oni su lažno 
informisali Gan Yinga da put traje najmanje dvije godine (umjesto stvarnih oko dva 
mjeseca), kao i o nekim čudnovatim pojavama na tome moru koje utiću na putnika, te se 
Gan Ying razočaran vratio. 23 Arsakidsko - partskom Iranu je bio strateški interes 


22 Mlađi brat Ban Gua, čuvenog autora Kronike Rane dinastije Han=> Hanshu, koju je kompletirala njegova 
sestra Ban Zhao. 

23 Izvještaj Gan Yinga nudi i još jedno ime za kinesko terminološko označavanje Rimske Države=>Daqin 
(Ta-ts'in). Kao i u slučaju Liqian/Li-kan i Daqin se izvorno nije odnosilo na samo Rimljane, već je na njih 
preneseno nego je uopće označavalo sve ono što je pripadalo tome grčkom, a kasnije rimskom svijetu i 
civilizacijskom miljeu. Radi toga se i Baktrija, kojom su nakon Aleksandra Makedonskog vladali grčki 
kolonisti i njihovi potomci, naziva Daxia, a i kineski nazivi za kraljevsta u Fergani =>Dawan i Dayuan, isto 
održavaju grčki vladajući sloj u njima. Kineski prefiks DA—ustvari označava nešto veliko, te su ga 
Kinezi vjerovatno upotrijebili u nominiranju grčkih naseljenika i njihovih potomaka u dubokoj azijskoj 
unutrašnjosti zbog njihovog neuobičajenog fizičkog izgleda, koji je krupniji i viši u odnosu ne samo na 
Kineze, nego i druge azijske narode. 

zadržavanje svoje posredničke uloge u trgovini Kine sa zapadom, i definitivno im se nije 
dopadala mogućnost direktnog kontakta između Rimljana i Kineza. Iranci nisu imali ni 
interesa da Kinezi, koji su postali (istina privremeni) njihov novi istočni susjed, stupe u 
neku vrstu neposredne veze sa rimskim svijetom, njihovim opasnim zapadnim susjedom. 
Radi toga su, ne samo trgovački interesi, nego i čisto strateško - sigurnosni interesi 
arsakidskog Irana sprečavali eventualno postavljanje Irana u poziciju da se nalazi između 
«čekića i nakovnja». Uostalom i sami kineski izvori potvrđuju da su upravo partski 
Arsakidi, a kasnije persijski Sasanidi, bili ti koji su namjerno sprečavali ostvarivanje 
direktnog kontakta Rima sa Kinom. Nejasno je zašto Gan Ying nije koristio kopneni put i 
nije kroz Mesopotamiju nastavio put prema Siriji. Možda nije ni znao za tu mogućnost, što 
bi bila «zavjere šutnje» među Irancima sa kojima je kontaktirao i kojima je tako lako znao 
povjerovati. A izgleda da ni sam Gan Ying nije baš previše bio oduševljen time da dođe do 
rimskog teritorija, pa je napustio svoj cilj čim mu se ukazala mogućnost za neki ozbiljniji 
izgovor. Naravno istovremeno je pokupio iz različitih izvora čitav niz podataka o rimskim 
oblastima (u prvom redu bliskoistočnim provincijama), kako bi njegovo putovanje ostvarilo 
kakav-takav uspjeh. Klasičnu zabranu njegovog putovanja na rimski teritorij Iranci nisu 
mogli učiniti imajući u vidu snažno kinesko vojno prisustvo na svojim istočnim granicama, 
ali i poznavajući odlučnost Ban Chaoa. Kineska hegemonija u središnjoj Aziji se zadržala i 
nakon povlačenja Ban Chao u Louyang, glavni grad Istočnih Hana. 

c) Maes, zvan Titianos 

Klaudije Ptolemej u svome djelu „Geografija” navodi da je feničanski/sirijski geograf, 
kartograf i matematičar Marin iz Tira (cc 70. - 130. god. n. e.) zabilježio daje izvjesni 
Makedonac po imenu Maes, zvan i Titianos, sin trgovca i sam trgovac, zabilježio dužinu 
svoga puta do Kamene Kule, iako on sam nije došao do Sera 24 nego je poslao drugog 
tamo. 25 Ptolemejev podatak, a koji je preuzeo -gotovo sigurno ga u znatnoj mjeri 
excerptirajući- od Marina iz Tira, o Maesu daje dosta šture informacije. On govori da je 
do zaključno sa prvim godinama Hadrijanove vladavine sa prostora koji je bio pod rimskom 
vlašću prema Dalekom istoku krenula jedna ekspedicija. Vođa toga pokreta je bio izvjesni 
Maes. Karakter ekspedicije je imao kako izgleda primarno trgovački, a djelimično i 
avanturistički interes. Sam Maes nije došao u središnje dijelove Hanske Kine, nego je 


24 Sera ( Sinae, Serica) je po Klaudiju Ptolemeju «Zemlja Svile», odnosno Hanska Kina. Kao što je već ranije 
rečeno grčko - rimski izvori mnogo češće za Kinu upotrebljavaju termin Seres (Strabon, Flor, Seneka, 
Plinije Stariji, Pomponije Mela). 

25 Kamena Kula se može lokalizirati u području Pamira, vjerojatno na lokaciji Tashkurgan (danas na teritoriju 
N.R. Kine na samoj granici sa Avganistanom i Tađikistanom). Plinije Stariji opisuje Kamenu Kulu kao mjesto 
gdje su se sastajali Perzijanci i istočni trgovci da razmjenjuju robu. Sudeći po Plinijevom podatku ovo mjesto 
je bilo glavno trgovačko čvorište na Putu Svile, na južnoj granici Fergane prema Pamiru. Kamena Kula je bila 
i simboličko mjesto razmjene na kojoj su se ukrštali zapadni, srednjoazijski i dalekoistočni civilizacijski 
kulturni impulsi pa ne bi trebalo biti ništa neobično da se Maes zaustavio tamo. Ali da bi došao do Hanske 
Kine bilo mu je potrebno da se prebaci još i preko Tarimskog bazena, zaobilazeći veliku pustinju Takla Makan. 

ostao na postaji koja je bila jedna od glavnih kapija u hansko-kineski svijet. Ali je u svoje 
ime ipak tamo, preko puteva koji su zaobilazili Takla Makan, poslao svoga predstavnika i 
direktni kontakt je ipak bio ostvaren. 

d) Izaslanstvo iz 166. god. n. e. 

U “Knjizi o Kasnijem Hanu” (Houhanshu: Historija Istočne dinastije Han) od Fan Ye 
(sabrana do 445. god. n. e.), koja pripada skupu od „Četiri Rane historije" iz korpusa 
oficijelnog kineskog historiografskog Kanona „Dvadesetčetiri Historije' 4 nalazi se vrlo 
zanimljiv podatak o jednom rimskom izaslanstvu. Podatak se nalazi u 88. Vol. zajedno sa 
drugim detaljima koji se odnose na zapadne zemlje i čini se ima više uzgredni karakter. Po 
«Knjizi o Kasnijem Hanu», odnosno njegovom vrelu, vladari Ta-ts ? in (Rimske Države) su 
uvijek željeli da pošalju izaslanstva u Zhongguo (Kina), ali Ar-hsi (Partija) je željela da 
zadrži svoj posrednički položaj u trgovini svilom i radi toga je onemogućavala direktnu 
komunikaciju. To je trajalo sve do devete godine Yen-hsi perioda za vrijeme vladavine cara 
Huan Di (osobno ime Liu Zhi, vladao 146 - 168. god. n. e.) kada je Ta-ts'in vladar po imenu 
An-tun poslao izaslanstvo koje je došlo iz pravca granice zemlje Jih-nan (današnji Anam u 
Vijetnamu) i ponudilo slonovaču, rogove nosoroga i kornjačin oklop. Vrelo dalje dodaje da 
od toga vremena počinje direktna veza Kine sa zemljom odakle je došlo izaslanstvo. Deveta 
godina Yen-hsi perioda odgovarala bi 166. god. n. e. i petoj godini vladavine Marka 
Aurelija, međutim imajući u vidu udaljenost nije nemoguća ni pomisao da je ova grupa 
Rimljana krenula prema Istoku možda za vrijeme vladavine Antonina Pija. Za razliku od 
kineskih literarnih vrela, u poznatim zapadnim vrelima ne postoji ni jedan podatak ili bar 
posredna naznaka da je u Hansku Kinu upućeno neko zvanično državno poslanstvo, što 
naravno ne znači da se to stvarno nije i desilo. 

Ovo skupina Zapadnjaka je za svoj dolazak u Hansku Kinu u 166. god. n. e. koristila 
pomorsku liniju. Oni nisu svoj put završili na nekoj usputnoj stanici ili tranzitnoj luci na 
pomorskoj trasi, nego su nastavili putovati još dalje na istok, prošavši kroz Malajski prolaz i 
preko Indokine se pojavili na teritoriji Hanske Kine. Ovi Rimljani ili možda helenizirani 
Orijentalci su tvrdili da su oni oficijelno izaslanstvo Rimske Države te bi oni, ako je njihova 
tvrdnja bila tačna, predstavljali i prvu zabilježenu i do sada poznatu zvaničnu državnu 
delegaciju Rima koja je stigla u Kinu. Ovo «izaslanstvo» je primljeno u glavnom gradu 
Kasne Han dinastije. Sudeći po poklonima, rimska misija je poklone vjerovatno nabavila u 
južnoj Aziji, a nije ih donijela direktno s rimske teritorije. Radi ove činjenice možda ne bi 
trebalo odbaciti ni mogućnost da uopće nije riječ o zvaničnom državnom izaslanstvu, nego o 
grupi trgovaca - avanturista koja se radi lakšeg snalaženja na Dalekom istoku lažno 
predstavljala kao zvanično izaslanstvo. Zahvaljujući upravo činjenici da u bili primljeni na 
hanski dvor, njihova posjeta je i ostala zabilježena. Kineske dinastijske historije su bile neka 
vrsta oficijelnih dokumenata i kao svoj primarni izvor su koristile Jih-li, dvorske kronike ili 
bilo koje druge zvanične dokumente, izvještaje i opise. O daljoj sudbini nakon audijencije 
na hanskom dvoru ove grupe ljudi sa rimskog područja kineska vrela šute. Inače kasnije 

kineske dinastijske historije spominju dolazak još osoba sa rimskog područja (trgovci, 
izaslanici) u Kinu i u III. st. n. e. A sudeći po kineskim literarnim vrelima sve do zaključno 
sa dinastijom Sung više puta su se na kineskom dvoru pojavljivala i istočnorimska/romejska 
izaslanstva. 

Rimski svijet i subsaharska Afrika 

Literarna vrela i arheološki nalazi potvrđuju dolaske iz rimskog svijeta pojedinaca, manjih 
grupa, određenih skupina, istraživačkih, poslovnih i vojnih ekspedicija u saharsku i 
subsaharsku Africi. Motivacije za takve akcije i poduhvate bili su nabava vrijedne robe i 
sirovina kao što su zlato i drugi plemeniti metali, slonovača, robovi, divlje egzotične 
životinje, začini, kao i otvaranje kanala za trgovačke aktivnosti. Neke od istraživačkih ekipa 
bile su zamišljene i kao izviđačke prethodnice za eventualna nova osvajanja. Naravno, bilo 
je i primjera i pravih putovanja u svrhu istraživanja i znatiželje, pomiješanih sa 
mogućnostima sricanja profita. Period najviše aktivnosti koji je išao južnim pravcima 
prema obali i kontinentalnoj unutrašnjosti Afrike je bio od kraja stare ere pa do zaključno 
sa IV. st. n. e. 



Rimski novčić iz 136. god. n. e. Na aversu se nalazi portret princepsa Hadrijana, 
a na reversu personifikacija provincije Afrike sa „slonovskom krunom“ na glavi. 


Saharsko područje je bilo izloženo rimskim utjecajima i materijalnoj kulturi u značajnoj 
mjeri. Dosta je u sjevernoj Sahari pronađeno rimskog materijala, posebno na području 
berberskog naroda Garamanta. Evidentno je prihvatanje i nekih elemenata mediteranske i 
rimske materijalne kulture kod ovoga saharskog naroda. 

Na osnovi podataka iz literarnih vrela, definirano je otprilike pet pravaca/ruta kojim su se 
kretale ekspedicije iz rimskog svijeta u subsaharsku Afriku: 

1. Duž zapadne obale prema rijeci Senegal, Kanarskim otocima i Zelenortskim 
otocima. 

2. Iz prokonzularne Afrike kroz središnju zapadnu Saharu prema rijeci Niger i 
današnjem Timbuktuu. 

3. Preko planina Tibesti prema jezeru Čad i njegovoj okolici. 

4. Duž rijeke Nil prema današnjim Ugandi i Etiopiji. 

5. Plovidbom duž Crvenog mora, pa onda prema obalama današnjih Somalije, 
Kenije i Tanzanije pa onda eventualno i kopnenim putem prema Velikim 
jezerima u dubini Afrike. Ovaj posljednji pravac je inače bio usko povezan sa 
razvijenom trgovačkom aktivnosti rimskog svijeta sa indijskim potkontinentom. 

Od svih tih kontakata vrijedi kao primjere navesti sljedeće ekspedicije: 

a) Ekspedicija pod komandom Gaja Svetonija Paulina (Caius Suetonius Paulinus). 

Paulin je 41. god. n. e. u okviru ratne kampanje u Mauritaniji sa vojskom prešao 
planinski lanac Atlas, i došao do rijeke zvane Geri. Zatim je njegova vojska prodrla u 
polupustinjsko području od današnjeg Maroka i vjerojatno su neki njegovi vojnici 
došli u blizinu rijeke Daras (danas rijeka Senegal). Inače je oblast Akjoujt (krajnji 
zapad današnje države Mauritanija) bila poznata po rudnicima bakra i njegovoj 
metalurgiji, a rudarilo se i zlato. Tu i u Tamkartu su pronađeni materijalni nalazi 
(poglavito novac i fibule) koji ukazuju na rimsku trgovinu i kontakte. 

b) Ekspedicija Septimija Flaka (Septimius Flaccus). 

Septimije Flak je 50. god. n. e. poveo borbenu ekspediciju protiv nomada koji su 
napali Leptis Magnu. Njegove trupe su došle do Sabhe i teritorije Aozou. Zatim se 
prodrlo do rijeka Bahr Ergig, Chari i Logone u zoni jezera Čad. 

c) Ekspedicija Julija Materna ih Matierna (Julius Maternus/Matiernus). 

Julije Matern je cc 90. god. n. e. vodio jednu istraživačko - preduzimačku ekspediciju 
u dubinu Afrike. Polazeći iz zaliva Sirte došao je do oaze Kufra i oaze Arhei. Odatle 
je, putujući zajedno sa kraljem Garamanta, došao do rijeke Bahr Salamar i Bahr Aoulc 
u oblasti koja se tada zvala Agisymba (u blizini današnje Centralnoafričke republike). 
Matern se uspješno vratio na rimsko područje i u Grad je doveo nosoroga sa dva roga 
koji pokazan u Koloseumu. Njegovo putovanje je trajalo četiri mjeseca. 

d) Ekspedicija Fešta, legata III. legije Augusta. 

Fest je predvodio vojnu operaciju prema jugu. Njegova ekspedicija je prešla istočne 
Hoggar planine i ušla u Air/Ayar/Azbin/Abzin planinsko područje (u današnjem 
sjevernom Nigeru) odakle je došla u Gadoufaoua (na tuareškom „mjesto na koje 
se kamile boje ići 66 ) u nigerskoj pustinji Tenere. Gadoufaoua je inače poznata 
kao zona iznimno bogata fosilima dinosaurusa. Feštova ekspedicija je konačno 
došla do područja rijeke Niger kod Timbuktua. U znanstvenoj javnosti postoji i 
mišljenje da Festova ekspedicija uopće nije prodrla toliko duboko prema jugu nego 
da je samo došla do regije Ghat u današnjoj južnoj Libiji, iako je moguće da je 
neka manja skupina vojnika poslana prema daljem jugu i da je stvarno došla do 
rijeke Niger. 

e) Ekspedicija prema izvorima Nila. 

Izvor/i rijeke Nil su od samoga osvita ljudske civilizacije bili predmet interesovanja. 
Postojao je čitav niz i teorija, ali i istraživanja i pokušaja da se odgonetne tajna 
odakle dolaze vode Nila. Agatarhid izvještava da je u vrijeme ptolemeidskog 
faraona Ptolemeja II. Filadelfa (vi. 283. - 246. god. p. n. e.) bila poduzeta jedna 
vojna ekspedicija koja je prodrla duboko u etiopsko područje duž Plavog Nila 
i nakon toga utvrdila da su periodične poplave Nila rezultat sezonskih kiša sa 
etiopskog gorja. 

I princeps Neron je odaslao jednu ekspediciju sa ciljem da se otkriju izvor/i rijeke Nil, 
ali i istraži čitavo jedno područje južno od Egipta i Nubija. Ekspedicija je ustvari 
imala ne samo istraživačku ulogu, nego je bila i prethodnica za eventualno rimsko 
osvajanje prostranog područja koje su Mediteranci nazivali Etiopija, a što je 
Neron planirao. Glavno vrelo za opis ove ekspedicije je bio Seneka (u raspravi 
"De Nubibus" iz Naturales Quaestiones ), koji se poziva na osobno svjedočenje 
dvojice pretorijanaca koji su učestvovali u ekspediciji. Neron je 61/62. god. n. e. 
poslao vojnu jedinicu kako bi ispitala rijeku Nil i otkrila njegov izvor. Oni su krenuli 
iz Meroe, prijestolnice istoimenog nubijskog kraljevstva prema jugu. Ova ekspedicija 
je prodrla prilično duboku u afričku unutrašnjost, i trajala je nekoliko mjeseci. 
Rimska ekspedicija je prošla utok Plavog i Bijelog Nila, nastavila duž potonjeg, 
prešla sudanske močvare zvane Sudd za vrijeme sušne sezone i dostigla sve do dijela 
današnje sjeverne Ugande. Rimska ekspedicija je vjerojatno prodrla prema jugu duž 
Bijelog Nila više nego 2.000 km. 

I Plinije Stariji je zabilježio jednu ekspediciju (68. god. n. e.) prema jugu, duž Nila. 
Dok većina znanstvenika misli daje ekspedicija koju spominje Plinije Stariji ista kao 
ona koju detaljno opisuje Seneka, postoje i mišljenja da je riječ o ipak drugoj 
ekspediciji, koja nije imala samo istraživačke razloge, nego i vojno - političke. 

f) Ekspedicija Diogena. 


Jedna od najzanimljivih i najfascinatnijih ekspedicija je bila ona u privatnoj režiji 
izvjesnog poduzetnika po imenu Diogen, inače trgovca na indijskoj prekomorskoj 
trgovačkoj ruti. On je u povratku iz Indije, bio otpuhan sa uobičajenog kursa 
putovanja, i uplovio je u grad po imenu Rhapta (Parcia) na istočnoafričkoj obali. Ovaj 
grad još uvijek nije pouzdano lociran. Umjesto da se vrati na kurs plovidbe, Diogen je 
odlučio da se uputi u za helensko - rimski svijet nepoznatu afričku unutrašnjost. Tako 
je došao do visokih planina čiji su vrhovi bili pokriveni sa snijegom. Po Diogenu, 
domorodci su ove planine zvali „Mjesečeve planine 64 (grčki : xO ifjg Ss^fjvrig Opog; 
latinski : Montes Lunae\ arapski Jibbel el Kumri), a rijeka Nil započinje svoje 
postojanje na padinama Mjesečevih planina odakle utiče u velika jezera. Najčešće se 
„Mjesečeve planine 44 identificiraju sa Rwenzori planinama koje se nalaze na granici 
jugozapadne Ugande i krajnjeg sjeveroistoka Konga. Najviši vrhovi ovoga gorja su 
permanentno pokriveni snijegom. Snježni obronci Rwenzori planina stvarno 
predstavljaju jedan od rezervoara kojim se puni Bijeli Nil, a ovo gorje se i nalazi u 
zoni velikih jezera. Zanimljivo je daje Diogen morao ili preploviti Viktorij ino jezero 
ili ga zaobići kako bi došao do ovoga visokoga planinskog lanca. 



Rwenzori gorje. 


277 



Ova teorija o „Mjesečevim planinama' 4 kao prostom bitnom za lokaliziranje izvora Bijelog 
Nila je bila popularna u kasnijim epohama. Sva kasnija novovjekovna (uključujući i čuvene 
ekspedicije koje su vodili Richard Francis Burton i John Hanning Speke u šestoj i sedmoj 
deceniji XIX. st.) i moderna istraživanja problema izvora Nila su se naslanjala na rezultate 
i dostignuća Diogenove ekspedicije. Jedini do danas poznati sačuvani opis Diogenovog puta 
po istočnoj Africi se nalazi u Geografiji od Ptolemeja Klaudija, a koji je to preuzeo iz djela 
geografa Marina. 


Brane 


Praktičnost Rimljana se ogledala i u izgradnji brana i rezervoara. Ova građevinska 
infrastrukturna djelatnost rimskog svijeta je u odnosu na ceste, akvadukte, mostove i luke 
slabije istražena i poznata. Najviše brana i samim tim vještačkih jezera (rezervoara) je do 
danas evidentirano u sjevernoj Africi, Levantu i hispanskim provincijama. Brane su najviše 
građene radi potreba navodnjavanja, snabdjevanja vodom gradova i naselja, kontrole vode, 
promjene pravaca vodenih tokova...i slično. U Italiji je do danas poznata samo grupa od tri 
Subiaco brane, koje je princeps Neron dao da se izgrade radi rekreacijskih potreba. 

Nepropusnost rimskih brana je povećana sa uvođenjem hidraulične žbuke i posebno 
betona. Ovi materijali su omogućili izgradnju velikih struktura, kao što su brana na jezem 
Homs u Siriji (izgrađena za vrijeme vladavine Dioklecijana; još uvijek u upotrebi) i čvrsta 
Harbaqa brana isto u Siriji (izgrađena u I. st. n. e.). Zato ove brane pokazuju visoki stupanj 
cjelovitosti i inovativnosti. Kako bi brane bolje nosile sa pritiskom vode, inženjeri rimskog 
svijeta su prvi integrirali u njih stabilizirajuće lukove i podupirače. Rimski inženjeri su bili 
prvi koji su uveli sljedeće tipove brana: lučno - gravitacijski (2.000 godina kasnije na 
osnovi ovog tipa je izgrađena čuvena Huverova brana na rijeci Kolorado), lučni, 
kontraforski (potpornji), lučno - kontraforski (potpornji). Ustvari ovi tipovi su danas i 
osnovica izgradnje najvećeg broja brana. Sve do modernih vremena, rimske brane su bile i 
najveće, a dosta ih je i danas u upotrebi nakon 2.000 godina postojanja. 

Pored navedenih brana vrijedi spomenuti još i branu Almonacid de la Cuba u današnjoj 
španskoj pokrajini Aragonu (izgrađena u I. st. n. e.), branu Comalvo u današnjoj španskoj 
pokrajini Estramaduri (izgrađena u I. ili II. st. n. e.), branu Proserpina u današnjoj španskoj 
pokrajini Estramaduri (izgrađena u I. ili II. st. n. e.), branu Alcantarilla kod današnjeg 
Toleda u Španiji (izgrađena u I. st. n. e.), branu Ermita de la Virgen del Pilar u današnjoj 
španskoj pokrajini Aragonu (izgrađena u I. ili II. st. n. e.), branu Glanum u jugozapadnoj 
Galiji (izgrađena u I. st. p. n. e., najstarija do danas poznata rimska brana), branu Kasserine 
u Tunisu (izgrađena u II. st. n. e.)....itd.... 

Rudnici 


Ekonomika rimskog svijeta se u priličnoj mjeri oslanjala na rudarstvo. Čak je pitanje 
kontrole i iskorištavanja rudnika predstavljalo jedno od krucijalnih pitanja rimske visoke 
politike. Rimska država je uvijek bila zainteresirana da bude dominirajući faktor u rudarskoj 
djelatnosti. Rudarskoj djelatnosti je posvećivano dosta pažnje, i u nju su ulagani značajni 
resursi u ljudstvu i materijalu. Zato su i bile razvijene tehnike koje su omogućavale rudarsku 
aktivnost na tehnološki višem i produktivnijem nivou u odnosu na ranije epohe, što je 
uvjetovalo i sustavnu i intenzivnu proizvodnju u višem obimu. 

Rudarstvo i metalurgija su u Italiji bili poznati još od eneolita. Sama središnja Italija iz koje 
je potekao rimski svijet nije bogata u metalnim rudama, pa su Kraljevstvo i Rana Republika 
potrebe za metalom osiguravale trgovinom. Nešto veći depoziti metalnih ruda su se nalazili 
u Toskani i Padskom području, kao i na otocima Elba i Sardinija. Kako se rimski svijet širio, 
tako je dolazio u posjed značajnih rudnih zona u euromediteranskom području. 

Površinski kopovi su iskorištavani korištenjem tehnike zagrijavanja (paljenja vatre na stijeni 
radi njenog omekšavanja) i hlađenja, a zatim ispiranja i uklanjanja slojeva zemlje i krhotina 
stijena. Snaga vode je inače imala veliko značenje u rimskom rudarstvu, pa su i građeni 
dugački akvadukti koji su dovodili vodu u neposrednu rudnu zonu. Hidraulično rudarstvo je, 
pored hlađenja i ispiranja, korišteno i za pranje izdrobljene ili zgnječene rude. Rimske 
tehnike rudarstva nisu bile ograničene samo na površinsko iskorištavanje, i rudari su 
slijedeći rudne žile prodirali sve dublje u podzemlje. 

Voda bi se skupljanja u velike rezervoare i spremišta, i kada bi se oni otvorili, snažni vodeni 
talas bi sprao zemljane slojeve kako bi se ukazala živa stijena i potencijalne rudne žile. 
Zatim bi se vatra palila na stijeni, kako bi se ona zagrijala. Nakon dostizanja odgovarajuće 
temperature, naglo bi se ta vatra gasila tokom hladne vode. Temperaturni šok bi razbio 
stijenu, i onda bi se njeni ostaci uklonili isto sa dodatnim količnom vodom. Ovaj metod je 
opisao Diodor, kada je govorio o zlatnim rudnicima u drevnom Egiptu. I u slučaju dubinskog 
rudarenja, korišteni su i točko vi na vodu, kako bi se vršilo pražnjene od podzemnih voda. 
Kako bi se vršila ventilacija i adekvatna cirkulacija zraka dubokih okna rudnika, pravljeni 
su mnogi dugački vodoravni otvori koji su služili i za drenažu. Plinije Stariji opisuje i 
hidraulično rudarstvo, kao i dubinsko kada se prodire u utrobu zemlje. U Naturalis historia , 
od XXXIII. do XXXVII. knjige se nalaze vrijedni podaci o metalnim rudama i metalima. 
Plinije Stariji tako na jednom mjestu navodi: „Ono što se dešava daleko nadilazi rad 
divova. Planine su bušene hodnicima i galerijama, sa svjetlošću iz lampi sa trajanjem koje 
se koristi za mjerenje jedne smjene. Mjesecima rudari ne mogu vidjeti sunčevu svjetlost i 
mnogi od njih umru unutar tunela. Ovoj vrsti rudnika je dat naziv Ruina Montium. 
Pukotine nastale u unutrašnjosti kamena su tako opasne da bi bilo lakše naći purpurin ili 
bisere na dnu mora nego praviti ožiljke u stijeni. Kako smo opasnu napravili Zemlju/ 6 

Srebrni ingot iz privatne kolecije. Datacija II. - IV. st. n. e., sa žigom S P M. 



Olovni ingoti iz rudnika u zoni Carthago Nova (danas španska Kartahena). Na ingotima se nalazi 
žig C(ai) Aquini M(arci) f(ili). Danas se nalaze u Museo Arqueologico Municipal de Cartagena. 



Veoma rijedak brončani 
ingot iz perioda Republike, 
sa datacijom cc 275. - 
242. god. p. n. e. 


Olovni ingoti iz rimskih germanskih provincija. Natpisi 
na ingotima nose ime Lucija Flavija Verukla (Lucius 
Flavius Veruclo ), carskog službenika odgovornog za 
proizvodnju olova. Natpisi uključuju i odrednicu 
Plumb. Germ. ("olovo iz Germanije") i žig Imp. Caes., 
što indicira daje olovo izdvojeno za princepsa. Danas se 
nalaze u Musee de l'Arles Antique u Arlu, Francuska. 

Ruda 

Izvori ruda 

Zlato 

Hispanske provincije, Dalmacija, Dakija, Cisalpinska 
Galija, Britanija, Norik, Arabija, Afrika, Indija (uvoz). 

Srebro 

Hispanske provincije, Galija, Atika - Laurion, Mala 
Azija, Britanija, Kipar, Karmanija u Iranu (uvoz), 
Midijanci (uvoz), Indija (uvoz), Baktrija (uvoz). 

Bakar 

Hispanske provincije, Galija, Kipar, Britanija, Cisthene 
(Kia0f|vr|; sjeverozapadna Mala Azija - Mizija), Alep u 
Siriji, Sinaj, Arabija, Meroe u Nubiji (uvoz), Karmanija 
u Iranu (uvoz), Indija (uvoz). 

Kositar / kalaj 

Hispanske provincije, Britanija, Iran (uvoz). 

Olovo 

Hispanske provincije, Galija, Sardinija, Sicilija, 

Britanija. 

Željezo 

Hispanske provincije, Elba, Sardinija, Halštat, Norik, 
Dalmacija, Makedonija, Dakija, Sinaj, Britanija, Meroe 
u Nubiji (uvoz). 

Cink 

Galija, Kampanija, Germanija, Kipar. 

Živa 

Hispanske provincije, Karmanija u Iranu (uvoz), 

Etiopija (uvoz). 

Arsen 

Paflagonija, Karmanija u Iranu (uvoz). 

Antimon 

Hios, oko Smirne, Britanija, Transkavkazija (uvoz), 

Iran (uvoz), Pendžab (uvoz). 

Hispanske provincije su od prvih godina svoga (na prelazu iz III. u II. st. p. n. e.) 
uključivanja u rimski svijet bile podvrgnute iznimnoj rudarskoj eksploataciji. Iberija je 
imala značajne depozite zlata, srebra, bakra, kalaj a, olova, željeza i žive. U zlatonosnoj zoni 
Las Medulas u sjeverozapadnoj Španiji, 7 dugačkih akvadukta je izgrađeno kako bi 
dovodilo i odvodilo vodu sa nepotrebnom šljakom. Značajni rudnici su bili u ili oko rijeke 
Rio Tinto u južnoj Španiji i u Vipasca, blizu Beja (Pax lulia ) u današnjem Portugalu. 
Zanimljivo je daje u prvim stoljećima rimske vlasti, Hispanija služila Rimu i Italiji na isti 
način kao što će srednja i južna Amerika 1.500 godina kasnije koristiti svome kolonijalnom 
španskom (kastilijanskom) ili portugalskom (luzitanskom) gospodaru. To je bio poligon 
intenzivne eksploatacije, posebno mineralnih bogatstava zemlje, te prostor kolonizacije. Po 
Pliniju Starijem produkcija zlata u sjeverozapadnoj Španiji i Luzitaniji je iznosila 9 tona. 



Jedan od hodnika u Las Medulasu, nastalih rimskom rudarskom djelatnošću. 

Točak iz Rio Tinto koji je u dubinskom rudarenju služio za drenažu. 



Pejsaž u Las Medulasu je direktna posljedica rimske rudarske djelatnosti, odnosno tehnike 
„raznošenja brda“ za što su koristili snagu vode, koja bi se dobijala sustavom akvadukta i 
skretanjem tokova potoka, rječica i rijeka. Ukopavali su tunele u stijenu i onda bi ih poplavili 
kako bi pomoću vodenog pritiska „raznijeli 44 brdo. Nakon urušavanja brda, zlato bi bilo 
ispirano iz jezera koje bi nastalo na ovaj način. Na kraju ispiranja voda bi se pustila da 
odvodnim kanalom ode prema moru ili drugom većem toku. Riječ jeo vrlo sofisticiranom 
i sistemtiziranom načinu radu. Las Medulas je uvršten u svjetsku baštinu UNESCOa. 

Akvadukt probijen u stijenama kako bi se Las Medulas snabdio dovoljnim količinama vode. 


Veliko rudarsko područje se nalazilo i u ilirskim provincijama. U provinciji Gornji 
Ilirik/Dalmaciji planinska zona Vranića - Bitovnja je predstavlja i zonu značajnih depozita 
zlatnih žila, pa su područja Fojnica - Kiseljak (istočno od navedenih planina) i Gornjeg 
Vrbasa (zapadno od navedenih planina) bile veoma intenzivno iskorištavane čim je Rimska 
država zavladala unutrašnjošću Ilirika krajem I. st. p. n. e. Nakon kraćeg prekida uslijed 
Velikog Ilirskog ustanka, iskorištavanje zlatnih bosanskih rudnika je nastavljeno velikim 
intenzitetom. Po Floru, princeps August je Vibiju Postumiju, prvom postustaničkom 
namjesniku Gornjeg Ilirika, naložio da odmah po ugušenju ustanka pokrene intenzivnu 
proizvodnju u rudarskim kompleksima i to upošljavajući domorodce. O zlatonosnom 
bogatstvu provincije Dalmacije i njegovom značenju za rimski svijet I. st. n. e. svjedoče 
i pjesnici Stacije po kojem je, prilikom opisa jednog doma, zlato dalmatinski metal 
(dalmaticum metallum ) i Marcijal po kojem je Dalmacija zlatna zemlja (aurifera terra). 
U području Vareša i u zoni Japra - Sana i Ljubija (sjeverozapadna Bosna) bili su rudnici 
željezne rude, a u srednjepodrinjskom gradu Domaviji (današnje Sase kod Srebrenice) 

nalazilo se središte iskorištavanja srebra. Ovakva intenzivna rudarska djelatnost nije nastala 
ex nihilo , nego je sigurno imala i dugotrajnu podlogu u predrimsko doba. Zbog značenja 
rudnika, država je nastojala i centralizirati njihovu upravu, preko prokuratorskih uprava. 
U Domaviji se tako nalazila i državna uprava na čelu sa prokuratorom rudnika srebra za 
Dalmaciju —► procurator argentariarum Delmaticarum. Ujedinjavanje rudarske uprave 
na prostoru Ilirika koje se desilo možda za vrijeme Marka Aurelija je vjerojatno bilo 
motivirano potrebom centralizacije kontrole nad ovim vrijednim i esencijalnim resursom po 
interese Imperije u turbulentnim vremenima ratova sa Markomanima, Kvadima, Sarmatima 
i drugim transdanubijskim narodima na dunavskoj granici. Otada je uprava za sve rudnike 
metala na prostoru Ilirika centralizirana u ličnosti prokuratora za sve rudnike provincija 
Dalmacije i obje Panonije (Gornje i Donje) —> procurator metallorum Pannoniorum et 
Delmatorum. Sudeći po pojedinim natpisima iz Domavije, ova uprava je ponovo 
razdvojena, pa je u u Domaviji ponovo stolovao samo prokurator za srebrne rudnike. Pismo 
kralja Teodorika iz ostrogotske dinastije Amala (koje prenosi Kasiodor) upućeno komesu 
Simeonu je govorilo i o rudnicima željeza u provinciji Dalmaciji i u prvim decenij ama 
VI. st. n. e. U samom pismu se kaže da je željezo neophodno za odbranu domovine, za 
poljoprivrednu proizvodnju i za mnoge druge stvari u ljudskom životu, i da je željezo 
gospodar zlatu (zato što i nenaoružani bogataš pokorava se siromašku koji drži željezni 
nož). Sudeći po ovom pismu izvori zlata u Dalmaciji su u V. i VI. st. n. e. već bili iscrpljeni. 
Iliriku obližnji Norik je bio izrazito bogat u zlatnoj i željeznoj rudi, i njegove depozite hvale 
Strabon, Ovidije i Plinije Stariji. Glavna norička roba je bilo željezo, i trgovina sa njim se 
protegla i u V. st. n. e. Prepostavlja se da se i tehnologija kovanja željeza dodatno razvila 
u Noriku. 

I u Britaniji su Rimljani zatekli značajno mineralno i rudno bogatstvo. Ova provincija je bila 
bogata sa kositrom, bakrom, željezom, zlatom, srebrom i olovom. Ubrzo po okupaciji 
(najvjerojatnije za namjesnikovanja Frontina, nakon 74. god. n. e.) u području Dolaucothi u 
Velsu je pronađena zlatna žila, koja se iskorištavala hidrauličnom metodom. Ovi zlatni 
rudnici su poznati i kao Ogofau zlatni rudnik. Još uvijek su vidljivi ostaci nekoliko 
akvadukta i rezervoara i spremišta vode. Tehnika lomljenja stijena je producirala mnoge 
otvorene površine zone koje su još uvijek vidljive na brežuljcima. Kada površinske metode 
više nisu bile efektivne, pristupilo se kopanju okna u jedan od brežuljaka, i izvađena ruda bi 
se lomila teškim maljevima (moguće auomatiziranim sa točkom na vodu) do u vrlo sitne 
komadiće. Ti komadići bi se onda ispirali vodom, kako bi se uklonili ostatci kamena i 
ostalog taloga. Pronađeno zlato bi se rastalilo i pretvorilo u ingote i onda bi se slalo u 
kovnice i trezore. Vezano sa rudnikom podignuti su i utvrda i naselje (možda gaje naveo 
Ptolemej Klaudije pod imenom Luentinum ) sa kupatilom u obližnoj Cothi dolini. Mnogi 
elementi sprava koje su korištene u rimsko - britanskom rudarstvu u području Dolaucothi 
su sačuvani u British Museum i u Nacionalnom muzeju Velsa. Bakar i kalaj su se 
proizvodili u Kornvalu, dok su najveći izvora olova bili u Mendipu u jugozapadnoj 

Engleskoj, u Charterhouse i u Hawshaw Mooru. Samo šest godina nakon klaudijevske 
invazije, Rimljani su već imali u rudnike olova u Mendipu i na sjeverozapadu današnje 
Engleske i u Velsu, i to u punom proizvodnom kapacitetu. Ta proizvodnja je imala 
značajan efekt na tržište olova u rimskom svijetu (sigurno je uticala na pad cijena), pa je 
ubrzo došlo od strane Španaca i do podnošenja žalbe princepsu Klaudiju. Zato su 
postavljeni limiti na količinu olova koji je proizvođen u Britaniji, ali su te limitirajuće 
odredbe bile više - manje ignorirane i do 70. god. n. e. Britanija je u proizvodnji olova 
prestigla Španiju. U Britaniji su postojali i mnogi rudnici željeza, i najmanje su do danas 
evidentirana 33 rudnika. Bitna područje iskorištavanja ruda je bila i Dakija, i to zona Ro§ia 
Montana / Alburnus Maior. Posebno je velika količina đačkog zlata bila proizvođena, a u 
Dakiji se proizvodilo i željezo. 



Ostaci rudarskog padinskog 
akvadukta u Dolaucothi. 



Tragovi rimske rudarske 
djelatnosti u Dolaucothi. 



Akvadukti u Dolaucoth. 


286 












Razvitak rudarske djelatnosti u Dolaucothi. 



Svih pet grafičkih ilustracija koje pokazuju načine iskorištavanja zlatnih depozita u zoni su originalno 
i bez prerađivanja i prijevoda preuzeti sa http://en.wikipedia.org/wiki/Dolaucothi Gold Mines . 

Rudarski hodnici i galerija u Alburnus Maior. 


Za rad u rudnicima su se koristili različiti slojevi stanovništva. Za specijalističkije radove 
kao što su izgradnja i održavanje akvadukta, rad u procesu „temperaturnog šoka“, ispiranje 
vodom, rad sa spravama kao što su vodeni točak i za razbijanje i odjeljivanje rude su 
većinom korišteni majstori i iskusniji radnici, većinom slobodnjaci. Robovi i oni koji su 
osuđeni na rad u rudnicima su uvijek bili određeni za najteže i najopasnije poslove. 
U rudnicima su radili i nadničari. U Noriku su pronađeni grafiti na zidovima rudnika koji 
govore o slobodnjacima koji su zaposleni u rudarskoj djelatnosti i trgovini metalima. 
Pojedinci su dobij ali i rimsko građanstvo za njihove napore i doprinose za dobavljanje i 
snabdjevanje metalima. 

Rudarska djelatnost nije po defaultu spadala u državni monopol, iako se u državnom 
vlasništvu nalazio veliki broj rudnika. U ovim javnim rudnicima rad i proizvodnju je 
direktno mogla kontrolirati država preko svojih službenika, ili bi ih davala u zakup. 
U slučaju zakupa državni rudnici su davani u zakup konduktorima ( conductores ) , koji su 
državnoj blagajni dostavljali kovine u obliku poluga. Pored rudnika u javnom vlasništvu 
postojali su i rudnici u vlasništvu lokalnih zajednica i privatnih lica. I obim rudarske 
djelatnosti rimskog svijeta je našao svoje mjesto u teorijama o razlozima pada Rimskog 
Carstva. Pa se tako navodno značajno opadanje rudarske djelatnosti u kasnom rimskom 
svijetu u pojedinim promišljanjima o slomu rimskog svijeta navodilo kao glavni razlog, 
jer je za sobom vodilo i do opadanja proizvodnje i trgovine, što bi onda dovelo do 
privrednog kolapsa. 

Metalurgija 


Rimski svijet je koristio sljedeće metale: zlato, srebro, bakra, kositar, olovo, cink, željezo, 
živa, arsen i antimon. Zlato, srebro i djelimično bakar su bili esencijalni za održanje 
robno - novčane privrede, kositar sa bakrom za proizvodnju bronze. Olovo se koristilo za 
ispuste akvadukta i vodovodne cijevi, posuđe, oluke u vilama, a bilo je i izvor za srebro jer 
su se ova dva metala ponekad nalazila u istim mineralnim depozitima. 

Metali su se upotrebljavali zavisno od njihovih fizičkih osobenosti kao što su estetika, sjaj, 
boja, čvrstoća, težina, otpornost na koroziju, miris, akustičnosti i boje zvuke... itd... Ovi 
metali se nisu koristili samo u čistom obliku, nego i u legurama, kako bi se dobile određene 
tražene karakteristike i promijenila osnovna svojstva nekog metala. To je naravno 
zahtijevalo značajan razvitak metalurgije i umješnost metalurga i kovača. Stvaranje 
jedinstvenog kosmopolitskog rimskog svijeta je imalo veliki pozitivni efekt za širenje i 
razmjenjivanje, i samim tim i usavršavanje, metalurških tehnika. U tom periodu pojedine 
zemlje, kao npr. Norilc su sa svojim metalurškim umijećima mnogo zadužili civilizacijski 
razvitak euromediteranskog prostora. I pored određenih specifičnosti u načinu metalurške 
djelatnosti i sredstava koja su korištena, postojao je minimum zajedničkih neophodnih 
komponenti za njeno funkcioniranje u rimskom svijetu: ruda metala, peć nespecifiranog 
tipa sa formom izvora kisika (možda preko mijeha), metod restrikcija spomenutog kisika, 
izvor goriva (drvo, drveni ugalj, ugalj ili treset), kalupi, čekići, nakovnji, lonci (tiglovi) za 
taljenje u kojima bi se izolirali metali i ognjišta za separaciju metala. Postoje i dokazi da se 
u rimskom svijetu metalurška djelatnost mehanizirala u određenom dijelu, bar u procesu 
ekstrakcije. Uglavnom je za mehanizirane sprave korištena snaga vode. 

Za većinu metalurških operacija korišteno je gorivo koje se dobijalo od drveta i drvenog 
uglja, kao i običnog uglja. Posebno su u Britaniji bili eksploatirani rudnici uglja. 
U Sjevernom moru se razvila i živa trgovina ugljem, koja se proširila sve do Rajnske 
oblasti gdje se bitumenski (crni) ugalj koristio za taljenje željezne rude. 

U metalurgiji rimskog svijeta su se koristile različite tehnike naslijeđene još iz ranih 
metalurških epoha. Korištenjem visokih temperatura bi se metal topio i tako se odvajao od 
šljake. Postojala je i tehnika koja se zasnivala na korištenju kisikom bogatog okruženja 
kako bi se izolirao sumporni oksid iz metal oksida, koji bi onda mogao biti taljen. Taljenje 
se koristilo kako bi se proizveo metalni sadržaj (srebro, željezo, bakar i drui bazni metali) 
iz njegove rude, i to uz pomoć visokih temperatura i kemijske oksido-redukcije kojim bi se 
ruda razložila, i tako oslobodila drugih elemenata (poglavito gasova) ili šljake. Sredstvo 
oksido-redukcije je ugljen (ranije drveni ugalj), koji izvlaći kisik iz rude, ostavljajući metal. 
Karbon se onda oksidira u dva dijela, prvo producirajući ugljen monoksid, a zatim 
ugljen dioksid. Pošto je većina ruda nečista, često je bilo neophodno da se koristi vapnenac 

kako bi se uklonila prateća šljaka. Istopljeni, tečni metal je bio sipan u kalupe kako bi se 
dobio odgovarajući oblik. Gola snaga se upotrebljavala, koristeći malj, čekić ili neki drugi 
alat, kako bi se kovanjem dobili tanki limovi koji bi mogli biti kaljeni ili oblikovani. 
Poznavala se i tehnologija koja je dijelila metalne legure, kako bi se izolirao određeni metal. 
Rimljani su razvili i nova tehnološka dostignuća, i to u procesu separacije u legurama zlata. 
Dok je bilo uobičajeno naći zlato u samorodnom obliku, ruda zlata je nekada sadržavala i 
male količine srebra ili barka ili se nalazila u leguri elektrum (koja se sastojala uglavnom od 
zlata i srebra, ali su se nalazili i tragovi platine, bakra i drugih metala). Rimljani su koristili 
usavršeni i sofisticiraniji sistem separacije legura (u odnosu na ranije epohe) kako bi 
odvojili ove dragocjene metale, i to tako što bi se granulirala legura sipanjem istopljenog, 
tečnog metala u hladnu vodu. Zatim bi se rastalile granule sa solju, odvajajući zlato od 
kemijski promijenjenog srebrnog klorida. Srebro bi se nekada nalazilo uvučeno u rudu 
olova. Tehnologija izvlačenja srebra iz olova je bila veoma jednostavna. Ruda bi se 
zagrijavala do 1100°, i na toj tački bi se srebro odvajalo od olova. Metali bi se postavljali 
u kalupe koji bi ih formirali u ingote (poluge, šipke), i takvi bi se onda slali u kovnice, 
metalurške centre i tržište. Željezo je bilo itekako potrebno za Rimsku državu, jer se od 
njega primarno proizvodilo ofanzivno naoružanje. Kada bi željezna ruda bila izvađena iz 
rudnika, ona bi bila prvo lomljena a zatim isprana. Željezo bi bilo grijano do 1500°C 
korištenjem drvenog uglja. Preostala šljaka bi bila odvojena i uobičajeno odbačena. 
Nakon što je bilo rastaljeno, željezo bi bilo slano u kovačnice, gdje bi ponovo bilo 
zagrijavano i pretvarano u oružje ili nešto drugo. Proizvodnja željeza je zahtijevala i velike 
količine drveta. Ingoti proizvedenog metala su često imali na sebi žigove proizvođača. I 
keramika se isto grijala. 

Razvijeni i rašireni sustav rudnika i metalurgije, doprinijeli su da proizvodnji metala u 
enormnim količanama, skoro u protoindustrijskim skalama. Taj nivo nije dostignut sve 
do industrijske revolucije. Sa Rimljanima je došao i koncept masovne proizvodnje. I pored 
čestog korištenja kalupa u manufakturnoj proizvodnji, kreativnosti i umjetnički izražaj 
individualnog zanatlije nisu nestajali i dalje su se proizvodili unikatni primjerci ručno 
izrađenih predmeta, posebno u manjim radionicama. Uz kovanje novac, rimska 
metalurgija je bila zapanjujuće svestrana u primjeni metala od predmeta svakodnevne 
upotrebe do nekih umjetničkih dijela. Tako se izrađivala borbena oprema (mačevi, šiljci 
kopalja i strijela, oklopi, šljemovi, knemide/podkoljenice), oruđa (čekići, maljevi, sjekire i 
drugi alati), nakit (fibule, naušnice, prstenovi, narukvice, broševi, privjesci, ukosnice, 
igle...itd...), posuđe najrazličitijeg tipa, svjetiljke, kipovi i figurice...itd... Umješnost zlatara, 
juvelira i kovača rimskog svijeta je bila neprevaziđena. Oni su poznavali i tehnike pozlate, 
ubacivanja pojedinih zlatnih i srebrnih segmenata u brončani objekt, dobro su znali ukalupiti 
i metale u staklene objekte ili obrnuto... Predmeti izrađeni u metalurškim radionicama i 
manufakturama su bili predmet i intenzivne trgovačke aktivnosti. Za arheologe ovi predmeti 
se koriste za utvrđivanje datacija, trgovačkih ruta, centara proizvodnje i stupanja razvitka. 

Vrlo interesantna konjanička paradna kaciga (frigijskog tipa) sa maskom za lice, pronađena u 
selu Crosby Garett u Kumbriji (današnja sjeverna Engelska) je izvandredni primjer kvalitete 
rimske metalurgije na njenom vrhuncu. Na vrhu se nalazi figurica grifina. Maska i frigijski tip 
šljema davali bi auksilijarnom konjaniku izgled bezbradog Jupitera Dolihena. Ovi ceremonijalni i 
majstorski urađeni šljemovi se nisu nosili u borbenom okruženju, nego samo prilikom „konjaničkih 
sportskih igara“ (hippika gymnasia). Historičat i namjesnik Arijan iz Nikomedije, u dodatku svoga 
djela Ars Tactica , opisuje ove konjaničke vojničke igre. Konjanici bi bili podijeljeni u dva tima, 
i po Arijanu nošenje ovih maski - šljemova je bilo oznaka čina ili virtuoznosti u konjaničkoj 
vještini. Ovi tipovi šljemova su bili nabavljani od individualnih vojnika, i zato se oni često 
nalaze u pogrebnom ili nekom drugom nevojničkom kontekstu. Datacija kasno I. ili II. st. n. e. 




Rimska zlatna svjetiljka sa dva plamička. 
Potiče iz Pompeja. 


Rimski zlatni privjesak. 
Datacija I. - II. st. n. e. 

Grudni oklop sastavljen od tri brončana diska. 
Datacija IV. st. p. n. e. Vjerojatno je riječ o 
etrurskoj metalurškom radu. 



Rimski zlatni pehar. 



Rimska zlatna fibula. Datacija I. - III. st. n. e. Rimska zlatna fibula. Datacija I. - III. st. n. e. 





Rimske zlatne naušnice. 
Datacija II. - III. st. n. e. 

Rimske zlatne naušnice. 
Datacija II. - III. st. n. e. 




Zlatni rimski prsten sa modeliranom 

kamejom koja prikazuje dvije osobe. Zlatne naušnice sa biserima 


Datacija III. st. n. e. 



Rimski zlatni privjesak sa 
dragim kamenom u sredini. 
Datacija I. -. III. st. n. e. 



Rimski zlatni prsten u 
obliku zmije. Datacija cc 
I. st. p. n. e. -1, st. n. e. 



Zlatni prsten sa prikazom 
boginje Fortune. 




Brončana fibula. 


Rimska brončana fibula. 
Datacija I. - III. st. n. e. 

Brončana fibula u 
obliku delfina. Datacija 
I. - III. st. n. e. 




Rimski zlatni privjesak koji Brončana fibula, 

u reljefu prikazuje Dioskure. Datacija I. - III. st. n.e. 



Srebrni pehar koji reljefno prikazuje kako August prima predaju barbara i njegove otvorene 
ruke simboliziraju njegovu milost. Na drugom prikazu August je predstavljen kako sjedi na 
kuminoj stolici i kao vladar svijeta. Potiče iz Villa Pisanella u Boscoreale. Danas se nalazi 
u muzeju Louvre u Parizu. Datacija prva polovica I. st. n. e. 



Brončani bik iz Sirije, sa 
srebrnim očima, predstavlja 
egipatsko božanstvo Apisa, 
i moguće je da je imao 
polumjesec na svojoj glavi. 
Danas se nalazi u muzeju 
Louvre u Parizu. Datacija 
I. - II. st. n. e. 

Epigrafski spomenik sa reljefom Publija Kurtilija Agata, oslobođenika Publija 
(Publius Curtilius Publii libertus Agatus), majstora u izradi srebrnine 
(faber argentarius). Datacija prve decenije I. st. n. e. 

Mala srebrna statua satira. 
Datacija 150. - 200. god. n. e. 



Brončana figura boginje 
Fortune. Datacija 
I. - II. st. n. e. 



Djelimično pozlaćena 
srebrna statua boga Serapisa. 
Datacija I. st. n. e. 



Srebrna zdjela sa modeliranim portretom 
muškarca, možda prikaz vlasnika vile gdje je 
pronađen trezor od preko više 100 srebrnih 
objekata. Potiče iz Boscoreale. Danas se nalazi 
u muzeju Louvre u Parizu. Datacija I. st. n. e. 



Srebrna zdjela sa prikazom Merkura. 
Potiče iz Berthouville. Danas se nalazi 
u Cabinet des Medailles, Bibliotheque 
Nationale u Parizu. Datacija 
kraj II. st. n. e. 

Srebrni skyphos. Datacija 
cc augustovsko doba. 


Brončani oinochoe. 
Datacija I. st. n. e. 





Srebrni pehar koji reljefno prikazuje 
Tiberijev trijumf (vjerojatno nad ilirskim 
ustanicima iz rata od 6. do 9. god. n. e.). 
Prikazana je trijumfalna procesija, sa 
žrtvovanjem bika na Kapitolu. Potiče iz 
Villa Pisanella u Boscoreale. Danas se 
nalazi u muzeju Louvre u Parizu. Datacija 
prva polovica I. st. n. e. 

Circus / Cirkus 


Riječ circus (uz izvorno značenje „kruga 66 ) u rimskom svijetu je označavala građevinu, bez 
krova, sa dugačkim, avenijskim prostorom koja se koristila za javne događaje u rimskom 
svijetu. Cirkus, amfiteatar i teatar su bili glavni prostori za zabavu u rimskom svijetom. 
Iako su najpoznatiji po utrkama konja i kola sa upregnutim konjima, u cirkusima su se 
održavali i drugi perfomansi, u okviru igara (ludi). Čak su pojedini crikusi bili i poplavljeni 
vodom kako bi se u njima održavale naumahije. 

Cirkusi su evoluirali od prostih traka u polju, preko drvenih sjedišta do impresivnih 
kamenih i betonskih struktura. Avenijski prostor cirkusa (arena od harena = pijesak) je bio 
podijeljen u dvije trake, sa središnjim prugom zvanom spina koja je bila uobičajeno 
ukrašena stupovima, statuama i drugim umjetničkim djelima te komemorativnim obeliscima 
koji su za tu svrhu bili donošeni čak iz Egipta. Sjedišta su se okruživala ovaj avenijski 
prostor. Slični cirkusu, ali manji su bili objekti zvani stadium gdje su se izvodila atletska 
takmičenja u grčkom stilu. 

U republikansko doba spina i stupovi (metae) na njenim krajevima su pravljeni od drveta 
i bili su prenosive građe, kako bi se u slučaju predstava sa divljim zvijerima i konjičkim 
egzibicija omogućio širi prostor. Nakon što su se ove priredbe preselile u amfiteatre, cirkus 
je donio permanentnu spinu. U svakom cirkusu spina je na svojim krajevima imala i 
pijedestale; jedan je podržavao sedam velikih mramornih jaja, a drugi sedam delfina koji 
su spuštajući se označavali pređene krugove učesnika u trkama. 

Veličine cirkusa su varirale, i dužina trake je mogla iznositi više stotina metara, a i 
kapacitet gledališta je mogao zahvatiti više desetina, pa i stotina hiljada. Svi veći gradovi 
u rimskom svijetu su imali cirkuse. Sam cirkus je mogao biti i izvan urbanog središta, 
unutar zidina, pa čak i u samom središtu grada. 

Najpoznatiji cirkus u Rimu je bio Circus Maximus, smješten u dolini između Aventina i 
Palatina. U svom konačnom obliku (jer je on građevinski i prostorno evoluirao) Bio je 
dugačak 621 m., a širok 118 m., a mogao je primiti na svome maksimumu za vrijeme 
dominusa Konstancija oko 250.000 gledalaca. Po rimskoj tradiciji tu se održavao religijski 
festival Consualia (uključujući i konjske trke), u toku kojeg je došlo do otmice Sabinjanki. 
Po Liviju, Tarkvinije Prisk je bio taj koji je izgradio prvu verziju cirkusa sa uzdignutim 
drvenom konstrukcijom za sjedišta vitezova i patricija. Njegov sin je dao da se izgrade i 
niža sjedišta za plebejce. Oko 190. god. p. n. e., odlukom cenzora izgrađena kamena sjedišta 
i rezervirana za senatore. Za vrijeme Julija Cezara i Augusta desila su se velika preuređenja 
circus Maximusa. Međutim, zbog drvene građe u svojim dijelovima, cirkus je bio izložen 
požarima. Zato je Trajan dao da se circus maximus ponovo reizgradi i to u potpunosti od 
kamena. U zoni gledališta je postojao podijum na kojem su bili podignute „kabine 66 

predviđene za najvažnije magistrate i dužnosnike Države, i tamo je August odredio mjesta 
za senatore i druge uglednike. August je inače izvršio separaciju gledališta na mjesta koja su 
pripadala određenim redovima i staležima, a odvojio i muškarce od žena. Do Augusta nije 
bilo separacije u cirkusu po spolnoj osnovi. Patron Circus Maximusa je bio bog sunca (jer je 
i on vozio svoja kola sa četiri upregnuta konja na nebeskom svodu) i njegov sveti obelisk 
(koji je iz egipatskog Heliopolisa dao prenijeti August) je smješten u središnju prugu. 
Posljednje poznate trke u Circus Maximus održao je Totila 549. god. n. e. 



Rekonstrukcija Circus Maximus u Museo della Civilta Romana u Rimu. 


Pored Circus Maximusa u Rimu su kasnije izgrađeni i Circus Flaminius (podignut 221. god. 
p. n. e.; podigao ga Gaj Flaminije koji je zaslužan i za Via Flaminia ), treći je izgrađen za 
vrijeme Kaligule i Nerona. 

Današnji izgled Circus Maximus u Rimu. 


Najbolji sačuvani rimski cirkusi su u: 

1. Merida (.Emerita Augusta ) u Španiji. Bio je dužine više od 400 m. i 30 m. u širinu, 
primao je do 30.000 gledalaca; izgrađen krajem stare i početkom nove ere. 

2. Cezareja (Caesarea Maritima ) u Izraelu. Cirkus uz obalu, dužine cc 290 m. i širine 
cc 45 m. 



3. Maksencijev cirkus na trećoj milji na Via Appia. Bio je dužine cc 490 m. i širine 
cc 80 m. 



4. Jerash ( Gerasa ) u Siriji. Bio je dužine cc 245 m. i širine cc 50 m. 

5. Tir u Libanu. Bio je dužine cc 435 m. i širine cc 80 m. 



6. Santiago do Cacem (Mirobriga) u Portugalu. Bio je dužine cc 330m i širine cc 70m. 

7. Leptis Magna u Libiji. Bio je dužine cc 445 m. i širine cc 75 m. 



Plan Maksencijevog cirkusa: 

A. Carceres, stanice za kola i konje. 

B. Porta pompae , preko kojih procesija ulazi u cirkus. 

C. Gledalište. 

D. Porta triumphalis , kroz koja je izlazio pobjednik nakon trke. 

E. Kapije između kula i carceres. 

F. Na bokovima se nalaze kule. 

G. Metae , stupovi. 

H. Spina. 

Vanjski izgled gledano na carceres i kule (skupno nazivani oppidum). 



Današnji izgled oppiduma Maksencijevog cirkusa. 



Pogled duž spine Maksencijevog cirkusa. 

Mozaik koji prikazuje utrke kola sa upregnutim konjima u cirkusu. 
Danas se nalazi u Musee de la Civilisation Gallo-Romaine u Lionu. 



Mozaik koji prikazuje utrku kola sa upregnutim konjima. 
Pronađen u vila Selene, u blizini grada Leptis Magna u Libiji. 

Hipodrom iz rimskog doba u Aphrodisiasu. 


Rimski cirkus je bio sličan grčkom hipodromu (i7T7r6Spopo(;) koji je isto služio za trke konja 
i kola. Glavna razlika je bila u tome što hipodrom nije imao spinu, pa je bio prostraniji i 
više se moglo kola sa konjskom zapregom trkati, ali se onda one nisu kretale u krug kao u 
cirkusima. Na istoku, rimski cirkus nije u potpunosti zamijenio postojanje hipodroma i 
stadiuma. 


Teatri 


Teatar (u arhitektonsko - građevinskom smislu) u rimskom svijetu se oslanja na teatre 
građene u grčko i helenističko doba. Glavna razlika u dizajnu između rimskog i grčkog 
teatra je daje ovaj prvospomenuti izgrađen na na svojim vlastitim temeljima i daje bio u 
potpunosti zatvoren na svim stranama. Bazični dizajn za rimski teatar je bio prvi, trajni 
rimski, Pompejev, teatar. U teatrima su izvođene pozorišne predstave (tragedije i komedije), 
pantomime, horske izvedbe, govori, recitali.... 

U prvo vrijeme nije bilo podignutih teatara od kamena, nego se svaki put gradila daščara sa 
pozornicom i sa ostraga ukrašenom scenom, a u polukrugu prema tome bilo je gledalište. 
U takvim ad-hoc teatrima nije bilo sjedišta, a izgleda da su u to prvo vrijeme samo žene 
imale odijeljenja i najgornja mjesta. Tek 194. god. p. n. e. senatori su dobili najdonja i 
najbolja mjesta. Inače ulaz u takve privremene teatre je bio besplatan. 

Jedan od prvih trajnih od kamena izgrađenih teatara u rimskom svijetu je Pompejev teatar 
(Theatrum Pompeium ), koji se gradio sedam godina počevši od 55. god. p. n. e. na 
Marsovom polju. Pompej Veliki je bio inspiriran za financiranje ovog građevinskog 
poduhvata posjetom grčkim teatrima na istoku, posebno onim u Mitileni. 

Ali rimski teatar ipak pokazuje i određene razlike u odnosu na grčko - helenistički, pa 
se tako on podizao na ravnom području, za razliku od potonjeg koji se gradio na 
brežuljkastoj strani. Grčko - helenistički teatar je imao i prosto, uobičajeno polukružni, 
koji se zvao orchestra i to prije scenae. Ova orchestra je davala prostor za horove grčkih 
drama. U rimskom teatru orchestra nije korištena za hor (koji je rijetko korišten u rimskim 
predstavama) i zato je bila manje veličine. 

Istovremeno je želio da ostavi značajnu zadužbinu i da tako dobije značajnu podršku 
javnosti. Još prije nego što je bio u potpunosti završen, teatar je bio posvećen 52. god. 
p. n. e. Riječ je o gigantskom, arhitektonskom kompleksu. Sam teatar je ustvari bio samo 
dio jednog kompleksa koji je uključivao veliki quadriporticus , odmah iza scaenae frons. 
Tu se nalazio i prostran vrt sa fontama i statuama. Duž pružanja pokrivenih arkada nalazile 
su se prostorije koje su predstavljale izložbe umjetnina i drugih radova koje je sakupljao 
Pompej Veliki za vrijeme svojih kampanja. Na suprotnoj strani vrta se nalazila curia u kojoj 
su se održavali politički sastanci i sjednice Senata. Ova curia je bila i mjesto na kojem su 
liberatori izvršili atentat na Julija Cezara. Pompejev teatar je imao i najveću criptu ( crypta , 
Kpu7rir|; prostorija ispod posvećene ili javne građevine). Teatar je bio povezan sa hramom 
Venus Victrix („Venera Pobjednik 44 ) i radnjama. Sljedeći trajni teatri su izgrađeni tek 
decenijama kasnije i to Balbov teatar i Marcelov (u čast Augustovog sestrića) teatar. 



Rekonstrukcija Pompejevog teatra u Museo della Civilta Romana u Rimu. 

Pompej je čak u ovaj kompleks inkorporirao četiri hrama izgrađena u ranijem periodu u 
odjeljak koji se zvao sveto područje: 1. Hram Juturna, koji je dao izgraditi Gaj Lutacije 
Katul, nakon pobjede nad Kartaginjanima 241. god. p. n. e. (kasnije pretvoren u crkvu); 
2. Aedes Fortunae Huiusce Diei („Hram sreće toga dana“) koji je dao izgraditi Kvint 
Lutacije Katul 101. god. p. n. e. u znak pobjede nad Kimbrima; 3. Hram moguće posvećen 
drevnoj italskog boginji plodnosti po imenu Feronia (izgrađen u IV. ili III. st. p. n. e.); 
4. hram posvećen Lares Permarini (II. st. p. n. e.). 

Iako su na prvi pogled slični, rimski amfiteatri i teatri ipak imaju i određene distinkcije. 
Teatar je morao da bude tako konstruiran kako bi imao i odgovarajuću akustiku, što 
amfiteatru nije trebalo. Teatar je ustvari bio izgledom pozornicom presjećeni amfiteatar, 
odnosno amfiteatar je bio spoj dva teatra ako se izbace njihove pozornice. Zato su oni imali 
polukružnu formu, sa nizom standarnih oblika svojstvenih rimskom teatru. Scenae frons je 
bila bogato ukrašena pozadina pozornice rimskog teatra, i imala je uobičajeno više ulaza na 
pozornicu uključujući i veliki središnji ulaz. Ova pozadina je bila dva ili tri sprata visoka. 
Razine ili balkoni su bili podržavani sa stupovima. Proscaenium je bio prostor pozornice 
ispred scenae frons , odnosno zid koji podržava prednju ivicu pozornice sa dekoriranim 
nišama sa strana. Postojao je i podium , koji je nekada podržavao stupove scenae frons. 
Glavni dio teatra se sastojao od pozornice ( orchestra ) i mjesta za publiku ( auditorium ). 
Vomitoria su bili ulazi i izlazi za publiku. Teatri nisu bili pokriveni krovom, ali je nekada 
korištena tenda da gledaoce zaštiti od kiše ili sunca. 



Rimski teatar u Amanu, Jordan. 

Rimski teatar u Orange, Francuska. 



Rimski teatar u Bosri. 

Neki teatri, kao npr. u sirijskom gradu Bosra su imali i pulpitum , veliki masivni zaslon, 
porticus post scaenam i aditus maximus. Riječ cavea je označavala mjesta u teatru gdje 
gledaoci sjede na osnovi svoga mjesta u političkoj i društvenoj hijerarniji. Ova riječ se 
odnosila i na podzemne čelije u kojima su divlje životinje bile zatvorene prije izlaska u 
rimske arene. 

Sjedišta najbliža orchestra su bila predviđena senatorima ili magistratima lokalnih 
zajednica. Sljedeći redovi iznad njih su bili rezervirani u Gradu za vitezove. Postojala 
su i posebna mjesta za vestalke, za dužnosnike koji priređuju i nadgledaju igre, 
kasnije i za princepse i dominuse. 


Amfiteatri 


Posebno mjesto u arhitekturi i graditeljstvu rimskog svijeta zauzima forma amfiteatra 
(i amphitheatrum ; bukvalno u prevodu „teatar svuda okolo“, odnosno okrugli teatar) koji 
su bili prostorno veliki, kružnog ili ovalnog oblika sa uzdignutim sjedištima. Amfiteatri su 
se gradili širom rimskog svijeta, i praktično svaki njegov grad je imao amfiteatar. Oni su 
korišteni za gladijatorske borbe, trke konja i kola, borbe sa životinjama, priredbe različitog 
sadržaja pa i za javno izvršavanje smrtnih presuda egzekucijom. Do danas je pronađeno oko 
230 amfiteatara širom rimskog svijeta. 

Nepoznato je kada su prvi amfiteatri bili izgrađeni, a moguće je da su postojali privremeni 
drveni amfiteatri koji su građeni na Forumu još od II. st. p. n. e. Plinije Starije u svojoj 
Historia Naturalis tvrdi daje prvi amfiteatar izumio Gaj Skribonije Kurion 52. god. p. n. e., 
tako što je dao da se dva drvena teatra rotiraju kako bi se spojila i napravila jedan okrugli 
teatar, odnosno amfiteatar. Međutim, kameni amfiteatri su već ranije bili građeni krajem 
II. st. p. n. e. i to u kampanskim gradovima Kapua, Kime i Liternum. Kameni amfiteatar u 
Pompejima (koji je i najbolji istražen) je izgrađen nešto nakon 70. god. p. n. e. Pronađeni su 
predKurionski amfiteatri i u drugim italijanskim gradovima. 

Spominje se da je i Julije Cezar 46. god. p. n. e. u Gradu podigao drveni amfiteatar, 
koji je vjerojatno bio privremena konstrukcija. Statilije Taur je 29. god. p. n. e. je dao 
da se izgradi amfiteatar, koji je djelimično bio izgrađen od kamena i koji je postojao 
sve do velikog požara 64. god. n. e. Princeps Neron je dao da se podigne jedan 
privremeni drveni na Marsovom polju, i nakon toga je izgrađen čuveni Flavijevski 
amfiteatar (Koloseum). 

Amfiteatar u Pompejima je bio izgrađen u jugoistočnom dijelu grada i sa južne i istočne 
strane njegove strane su bile obrubljene gradskim zidinama. Oblik amfiteatra je bio ekliptičan. 
Arena je okružena sa 35 redova sjedišta koja su podijeljana u tri grupe: infima ili ima cavea 
(najdonja), media cavea (središnja) i summa cavea (najviša). Široka terasa se pružala oko 
amfiteatra na visini najvišeg reda sjedišta i do nje se dolazilo preko tri stepeništa. Između 
terase i najviših sjedišta je bio red odjeljaka (separae), ispod kojih se moglo proći sa terase 
na sjedišta. Amfiteatar je imao kapacitet od cc 20.000 posjetitelja. Pristup areni, donjim i 
srednjim sjedištima je išao preko dva podzemna prolaza. Iz arene je vodio ijedan niski i uski 
prolaz koji je vodio do porta Libitinensis , kroz koji su se izvlačila tijela mrtvih konopcima i 
kukama. Zanimljivo je daje samo donja grupa sjedišta bila podržana vještačkim konstrukcijama, 
dok su ostala sjedišta bila izgrađena na nagnutim stranama, kao u ranim teatrima. Cavea ima 
ustvari i nije u toku svoga pružanja bila sva od sjedišta. U donjoj grupi sjedišta nalazili su se i 
prostori rezervirani za lokalne dužnosnike, za priređivače igara i njihove prijatelje. 


U doba principata, amfiteatri postaju jedan od simbola rimskog svijeta i glavni objekt 
gradske, urbane infrastrukture. Oni postaju veći, ljepši, ekstravagantniji, za gradnju se 
koristi i mramor. Ukrašavaju se statuama i reljefima. Na zapadu amfiteatri se prave kao dio 
nastojanja za ubrzanijom romanizacijom starosjedilačkog stanovništva. Radi toga je i 
broj amfiteatara na zapadu bio veći u odnosu na istok, gdje se priredbe i igre češće 
održavaju u teatrima ili stadiumima. Amfiteatre pravi i Država, odnosno središnja vlasti, ali 
i lokalne jedinice autonomije, vojska, pa i privatni dobrotvori. Sa vremenom dominata 
započinje postupno napuštanje gradnje amfiteatara. Tome je doprinijelo više faktora. 
Gladijatorske borbe su postupno iščezavale, posebno radi sve snažnijeg utjecaja 
kršćanstva. Dominacija kršćanstva je doprinijela i da se zamijeni tradicionalno rimsko 
shvatanje javnog dobročinstva i zadužbinarstva. 

U rimskom svijetu, pojedinac je sebe vidio kao homo civicus , osobu koja donira javni 
interes u vidu gradnje infrastrukturnih i drugih objekata, priređujući igre i predstave na svoj 
trošak ili osnivajući određene fondove, institucije i zadužbine poradi određene javne 
potrebe. Za svoje beneficije osoba očekuje javna priznanja, čast i položaj. U kršćanskom 
svijetu situacija je drugačija, i osoba je orijentirana za dobijanje nagrade u 
„onozemaljskom 66 , metafizičkom „drugom svijetu 64 radi milostinje i dobrotvornog rada, 
a ne poradi javnih radova i igara. 

Posljednja konstrukcija amfiteatra je zabilježena 523. god. n. e. u Paviji za vladavine 
ostrogotskog kralja Teodorika. Amfiteatri su u srednjem vijeku služili kao majdan za 
druge gradnje, uništeni ili su transformirani u utvrde. Neki su amfiteatri pretvoreni i u 
kršćanske crkve ili su čak pružali zaštitu stanovnicima u mediavelnom razdoblju. 



Amfiteatar u Puli, Istra. 

Amfiteatar u Veroni. 



Amfiteatar u Arlu ( Arelas , južna Francuska). 

Amfiteatar u Nimu ( Nemausus , južna Francuska). 



Amfiteatar u E1 Djem ( Thysdrus ). 

Trijumfalni lukovi / slavoluci 


Jedan od elemenata arhitekture koji se u pučkoj kulturi često veže za rimski svijet jesu 
trijumfalni lukovi. Riječ je o monumentalnoj strukturi koja se sastoji od jednog ili više 
lučnih prolaza, od najmanje masivna stuba povezanih sa lukom ili lukovima i sa ravnom 
trabeacijom ili atikom. 

Trabeacija je jedan od glavnih elemenata klasične arhitekture. To je horizontalni element 
kojeg nose stupovi, a stoji na kapitelima. Pojavljuje se i na pročeljima hramova. Uobičajena 
podjela je na 3 dijela (počevši od najnižeg): arhitrav (horizontalna greda ); friz (horizontalni 
potez koji se sastoji od metopa i triglifa, te može biti ukrašen reljefima); vijenac. Struktura 
trabeacije varira kod 3 različita klasična reda - Dorskog, Jonskog i Korintskog. Kod svakog 
od tih redova proporcije pojedinih elemenata (arhitrav, friz i vijenac) su definirane 
proporcijama stupova tog reda. U antičkoj i renesansoj interpretaciji proporcije trabeacije su 
obično oko četvrtine visine stupova. 

U klasičnoj arhitekturi, pojam atilca označava niski zid (ili visine etaže) iznad vijenca 
klasične fasade. Dekoracija najvišeg dijela građevine bilo je vrlo važno u antičkoj Grčkoj 
arhitekturi. 

Glavna struktura je često ukrašena sa rezbarijama, reljefima i posvetama. Pojedini slavoluci 
daju čitavu jednu reljefnu, vizuelnu priču sa nizom detalj ama i prilično dobro urađenim 
frizovima. Trijumfalni luk nije građen samo kako bi komemorirao trijumfe, nego je 
označavao i druge događaje od važnosti za javnost kao što su osnivanje kolonije, 
izgradnja ceste ili mosta... 

Porijeklo rimskih trijumfalnih lukova je nepoznato. Monumentalne kapije su već 
hiljadama godina ranije bile u upotrebi kod mnogih ranijih naroda i civilizacija. Na osnovi 
određenih građevinskih etrurskih oblika, moguće je pretpostavi da su određene inspiracije 
za rimski trijumfalni luk dolazile i iz ovog smjera. Ali tu je sigurno bilo i grčkog utjecaja, 
posebno ako se ima u vidu trabeacija. Najraniji poznati trijumfalni lukovi/slavoluci su 
podignuti za vrijeme Republike. Zna se daje Lucije Steritin (Lucius Steritinus) podigao dva 
luka 196. god. p. n. e. u znak komemoracije svojih pobjeda u Španiji. Scipion Afrikanac 
Stariji je 190. god. p. n. e. izgradio luk na Kapitolu, a Kvint Fabije Alobrog je 121. god. 
p. n. e. izgradio luk na Forumu. Nažalost ovi lukovi nazivani fornix , koji su bili prilično 
skromni u odnosu na ranije konstrukcije, nisu uopće sačuvani. Sa uvođenjem principata 
trijumfalni lukovi su se značajno promijenili i terminološki, i sadržajno, ali i funkcionalno. 
Stari termin fornix je u principatu zamijenjen sa terminom arcus. Dok su u republikansko 
doba, fornixi podizani na inicijativu pojedinaca i njihov trošak, za podizanje arcusa je 
bila potrebna dozvola Senata. Ovi trijumfalni slavoluci su postali i sredstvo propagande i 
širenja imperijalne ideje. Ali i ovi slavoluci su zadržali svoju praktičnu vrijednosti jer 

nisu pravljeni kao ukras i da budu zaobiđeni u kretanju, nego su podizani nasred puta 
i očekivalo se da se prolazi kroz njih. 

Sa IV. st. n. e. samo u Gradu je u vremenima principata i dominata bilo izgrađeno 36 
trijumfalnih slavoluka, od kojih su samo tri sačuvana: slavoluk Tita, slavoluk Septimija 
Severa i slavoluk Konstantina. Mnogi lukovi i slavoluci su podizani i širom rimskog svijeta. 
Postojali su različiti tipovi lukova i slavoluka. Najčešći je bio samo sa jednim lučnim 
prolazom. Trijumfalna kapija (iz vremena Augusta) u galskom gradu Orange (današnja 
jugoistočna Francuska) je najstariji sačuvani i poznati primjer sa tri lučna prolaza. Arcus 
quadrifrons je podizan na raskrsnicama (posebno u sjevernoj Africi sa primjerom 
Severovog slavoluka u Leptis Magna) sa lučnim prolazima koji se otvaraju na sve četiri 
strane. U francuskom gradu Besangon sačuvan je jedan veoma lijep i dekorisani lučni 
prolaz (cc 100. god. n. e.; Porte Noire). 



Slavoluk južno od Saint - Remy u Francuskoj. 


Sačuvani trijumfalni slavoluci kao npr. Titov slavoluk je bio inspiracija za mnoge kasnije 
slične građevine u vidu trijumfalnih slavoluka i kapija koje se grade sve do modernih 
vremena. Najpoznatije kopije su „Are de Triomphe” u Parizu, Siegestor u Minhenu i 
Wellington Arch u Londonu. 

Domus, villa, insula 


O domovima u rimskom svijetu raspolaže se sa značajnom građom. U prvom redu tu su 
podaci iz literarnih vrela, posebno kod Vitruvija, zatim su brojni arheološki ostaci nastambi 
koje su podizane od Eufrata do Hadrijanovog zida. Praktično gdje god se odvijaju 
arheološka istraživanja naselja koja su funkcionirala za vrijeme rimske vladavine, nailazi se 
bogate tragove domova. Posebno su značajni arheološki nalazi iz Pompeja i Herkulanuma. 
U Bosni i Hercegovini vrijedni nalazi domova i zgrada su pronađeni u Sasama kod 
Srebrenici ( Domavia ), Duvnu ( Delminium ), sarajevskom naselju Ilidža ( Aquae ). Iako su se i 
domovi u rimskom svijetu podizah zavisno od klimatskh uvjeta u pojedinim područijima, a 
moguće su bile i varijacije u dimenzijama i nekim oblicima, ipak je njihova esencijalna 
struktura bila ista ih slična u vremenu rimske dominacije euromediteranskim zemljama. 

Najraniji oblik kuće iz vremena kada je nastajao Rim je bila okrugla koliba sa slamnatim 
krovom, kako je bila reproducirana kasnije tradicionalna „Romulova koliba” na Palatinu. 
Okrugli oblik je zadržan u formi hrama Veste, čije se bogosluženje i odvijalo u središtima 
ovakvih koliba, oko ognjišta. Nakon okruglih koliba, došle su one ovalnom, a zatim i one sa 
pravouglom osnovom. Vanjski izgled ovakve kolibe je prikazan u etrurskim pogrebnim 
urnama, koje se nalaze na različitim mjestima u Italiji. Osnova doma je bio jednostavni 
pravougaonik bez unutarnjih podjela. I pored nesumnjivog napretka građevinarstva, i u 
najranije doba Republike najčešći oblik rimsko - italskog domaćinstva je bila stara, 
skromna rimska drvena (uz korištenje blata izrađena) kuća / koliba, koja je bila 
jednospratna, pokrivena slamnatim ih od dašćica izrađenim krovom i bila temeljena na 
četverouglastoj osnovi. U središtu prostorije se nalazio prostor (kvadratnog oblika) iznad 
kojeg se nalazio otvor u krovu ( compluvium ) kako bi ulazila svjetlost, a izlazio dim. 
Otvor se mogao i pokriti sa pokrovom ( cavum aedium) koji je bio nad krovnim otvorom i 
služio kao zaštita protiv kiše. Ovaj središnji prostor je vjerojatno bio neki rani oblik 
atrija ( atrium ), koji je imao veliko značenje u životu ukućana. U njemu se odvijao 
cjelokupan život ukućana, tamo se i pripremalo jelo i objedovalo. Tu se nalazilo i ognjište 
i tu je gorila vatra (što je imalo značajno religiozno - kultno značenje), a u atriju su bile 
smještene i poštovane kućne i familijarne svetinje. Tako se u njemu nalazilo i malo 
svetilište posvećeno kultu kućnih božanstava i predaka. Nedaleko od ognjišta, i to nasred 
poda bila je urezana četverougla nakapnica ( impluvium ) za kišu, koja preko krovnog 
otvora ulazi u središnju prostoriju. U atriju je domaćin primao goste, a domaćica 
(po rimskom starinskom idealizmu) prela vunu. 

Ako je domaćin bio ugledni i utjecajni predstavnik rimskog društva, po običaju on je 
ujutro u svome domu primao procesiju klijenata, gostiju, izaslanika ( salutatio ). Tada bi se 
sa njima obavljah razgovori, primah i davali pokloni. Ovo poklonjenje je imalo veliko 
značenje u rimskom klijentskom sustavu. 

U jednom uglu atrija i to na najvidljivijem mjestu nalazila se velika drvena škrinja ( arca ), 
zakatančena brončanim ili željeznim obručima za zaštitu ili kao ukras. Sama škrinja je po 
pravilu bila spojena jakim kvakama za pod, kako je niko ne bi mogao oteti i odnijeti. U ovoj 
škrinji su se držali zapisi, dokumenti, računi, novac, dragocjenosti...itd... i sve ono što je 
domaćin smatrao vrijednim i značajnim da se u nju stavi, čak npr. i odjeću i neke tkanine od 
materijalne ili emocionalne vrijednosti. Kasnije su ove škrinje bile i vanredno lijepo 
dekorirane i ukrašavane. Drugih prostorija u kući nije bilo. 

Pojam atrium je možda originalno označavao u doba „seoskih koliba' 6 i cijeli dom, da bi 
kasnije nakon diferencijacije unutarnjih prostora definirao samo središnji prostor. Potvrdu 
bi tome davali i nazivi nekih drevnih zgrada, koje su služile u određene svrhe stare rimske 
religioznosti, u samome Gradu kao što su Atrium Vestae, Atrium Libertatis... itd... 

Kako vrijeme bude prolazilo, uslijed produbljivanja općekulturnog razvitka italsko - 
rimskog svijeta od V. st. n. e. pa u narednim stoljećima, došlo je i do diferencijacije 
unutarnjeg prostora. Iako je atrij zadržao središnje mjesto, oko njega su se stvarale nove 
zasebne prostorije. Ove prostorije su gravitirale prema atriju, i preko njega su bile 
međusobno povezane. Preko atrija su i gravitirajuće prostorije primale svjetlost i zrak. 





Atrij sa gravitirajućim prostorijama. 


Atrij i gravitirajuće prostorije + 
peristil sa gravitirajućim prostorijama. 


Političke i ekonomske promjene izvršene u II. st. p. n. e. odrazile su se i na unutarnjem 
uređenju pojedinih stambenih zgrada i na vanjskom izgledu grada. Osnovni plan kuće 
ostao je uglavnom isti kao u ranijim razdobljima, ali su kuće zidane na dva i tri sprata. 
Kako su kasnije Rimljani postajali sve bogatiji i odvažniji, tako su u svojim domovima 
počeli sintetizirati etrursku kuću sa atrijem i grčko - helenističku kuću sa peristilom. 
Ta rimska (bogatija) kuća (< domus ) se tako može smatrati i dvojnim objektom nastalim 
srastanjem navedenih objekata, što u najboljem smislu i održava rimsku kulturu nastalu 

u svojim temeljima sinergijom etrurske i grčke kulture. Od II. st. p. n. e. i za vrijeme 
principata i dominata domus se načelno opisuje na sljedeći način. 

Portik ( porticus ) je trijem (odnosno veranda) koji vodi u unutrašnjost određene zgrade ili 
je proširuje u vidu kolonade sa krovnom strukturom iznad sebe koju podupiru stupovi. 
Riječ jeo ideji koja se javila u grčko - egejskom svijetu i preko rimskog doba utjecala na 
mnoge zapadne arhitektonske stilove. Pronaos je unutarnji dio, smješten između kolonade 
portika i ulaza u zgradu. Rimski hramovi su uobičajeno imali otvoreni pronaos, sa 
kolumnama (a ne i zidovima). Postojalo je više tipova portika i to sa četiri stupa, sa šest 
stupova, osam stupova, sa deset stupova. 

Ulaz u dom se nazivao ostium , i pojmovno je u sebi sadržavao i zonu vrata i sama vrata. 
Nekada bi iznad vrata bile fraze dobrog znamenja, npr. —> Nihil intret mali. U bogatim 
domovima, koji su sebi mogli priuštiti sluge, na dužnosti u ovom dijelu domaje bio vratar 
(ostiarius ili ianitor). Nekada bi se u okviru ostium nalazio i pas - čuvar. 



Vrlo lijep prikaz psa čuvara, 
urađen u vidu podnog mozaika 
otkriven je u vestibulumu doma 
Tragičkog pjesnika (nazivanog i 
Homerskim domom i Ilijada 
domom) Pompejima. U mozaiku 
se nalazi i natpis CAVE CANEM 
= „Čuvaj se psa“. 


Sa ulice se preko ulaznog otvora prvo ulazi u neku vrstu ulaznog hola/hodnika ( vestibulum ), 
gdje bi se ukućani i gosti razodjevali. Ovaj hol je u bogatijim domovima mogao biti i nešto 
širi, koji je mogao biti i ukrašen na različite načine i zavisno od ugleda i bogatstva domaćina 
(grmlje, cvijeće, statue, ratni plijen). U skromnijim domaćinstvima pojmom vestibulum se 
nazivao mali prostor između vrata i unutarnje ivice hodnika. Takvi, skromniji i siromašniji 
domovi nisu morali ni imati vestibulum , nego se u atrij ulazilo direktno sa ulice. Zatim se 
išlo u već spomenuti atrij, koji je sada bio veći, luksuzniji i ukrašeniji. Ako je kuća bila 
prostranija, tada je imala na gornjem kraju atrija lijevo i desno dvije manje, krilne otvorene 
sobice ( alae ). U ovim krilnim otvorenim prema atriju sobama nalazile su se imagines (biste 
i voštane maske onih predaka koji su držali kurulne dužnosti, poredane u odgovarajućem 
redu sa natpisima). Sada se nasred mozaičnog poda nalazio ukrašeni (sa bogatim urezima i 
reljefima) impluvium (u kojem se mogla nalaziti i manja fontana), iz kojeg se voda 
skupljanja i odlagala u cisterne. Iznad impluviuma se i dalje nalazio compluvium. 

Toliko je bio bitan compluvium za atrij da su tipovi atrija bili nazivani na osnovi 
konstrukcija compluviuma. Po Vitruviju imaju četiri stila: atrium Tuscanium (krov formiran 
sa dva para greda koje se sijeku pod pravim kutovima), atrium tetrastylon (grede krova su 
na svojim spojevima bile podržane stupovima), atrium Corinthium (grede su bile podržane 
sa više nego četiri stupa), atrium displuviatum (krov je bio nagnut prema vanjskim 
zidovima, i voda je oticala olucima). Postojao je i peti tip, atrium testudinatum u kojem nije 
bilo ni compluviuma niti impluviuma i nepoznato je kako je svjetlost ulazila u domaćinstvo. 



Atrium i compluvium u domu Vetija u Pompejima. 

Umjetnička slika koja prikazuje atrij jednog pompejanskog doma. Autor Luigi Bazzani, 
urađena 1882. god. Danas se nalazi u Dahesh Museum of Art u Njujorku. 

Jednostavnost ranog atrija je kako se razvijao rimski svijet nestajala, i u Ciceronovo doba, 
to je bio i nadalje središnji prostor, koji je imao i ulogu predstave značenja, moći i bogatstva 
domaćina prema gostima i posjetiocima. Stubovi koji podržavaju krov su građeni od 
mramora ili skupog drveta, a između njih i duž zidova bi bile smještene i skulture i drugi 
umjetnički radovi. Zidovi su bili oslikani u svjetle boje, a zavisno od bogatstva domaćina 
zidovi su mogli biti bogato ukrašeni na različite načine i koristeći različite materijale 
(najluksuzniji ukrasi su bili od zlata i bjelokosti). 



Likovi penata i lara su se čuvali u objektu zvanom sacrarium , a njegova forma za lare se zvala 
lararium. Tu bi se izvodili i odgovarajući rituali. Na slici je primjer iz Pompeja, kuća Vetija. 
Dva lara, svaki drži rhyton, dok je između njih genije pretka drži posudu za libaciju u jednoj i 
kutiju sa tamjanom u drugoj mci. Glava genija je pokrivena, što označava neku svetu radnju. 
Zmija, povezana sa atributom plodnosti i prosperiteta, približava se niskom oltaru. 
Tympanum svetilišta pokazuje pateru, bukranij (volovska lobanja) i žrtveni nož. 

Bez obzira na stupnjeve promjene atrija, tamo se i nadalje smatralo da se nalazilo središte 
domaćinstva, u kome su se nalazili oltari kućnih božanstava i predaka (lari i penati), iako se 
uobičajeno žrtvovanje prenijelo u posebnu kapelicu u peristilu. Tradicionalistički duh 
Rimljana je čak i u najluksuznijim domovima i atrijima sačuvao naprave za predenje vune. 
Svadbeni krevet ( lectus adversus) je stajao nasuprot ostiuma , gdje se smještao samo za prvu 
bračnu noć. U ovom periodu niko stvarno nije više spavao u atrijima. Atrij je imao na tri 
strane vrata, preko kojih se ulazilo u razne spavaće sobe - cubicula (u jednini cubiculum ), 
od kojih je jedna bila namijenjena vrataru, a jedna je bila gostinjska. 

Spavaće sobe nisu imale značenja u životu Rimljana, smatrane su čisto utilitarnim 
prostorom samo za spavanje i bile su male sa oskudnim namještajem (čak i u 
najluksuznijim domovima). 

Sobe koje bi se koristile i u atriju i u peristilu za noćno spavanje ( cubicula dormitoria ) 
su smještavane na zapadnu stranu kako bi mogle dobijati jutarnju sunčevu svjetlost, 
a one za poslijepodnevnu siestu ( cubicula diurna) su bile situirane u najhladnijem dijelu 
domaćinstva. Za razdvajanje soba u domovima korišteni su zidovi od betona, koji su 
oslikavani freskama. Postoje i dokazi o upotrebi drvenih tankih zidova ili čak drvenih 
rešetki (slično našim mušebacima). 



Rekonstrukcija cubiculum diurnum iz vile Publija Fanija Sinistora (P. Fannius Synistor\ 
moguće je da je vlasnik vile bio i Lucije Herenije Flor / Lucius Herrenius Florus) 
iz Boscoreale kod Pompeja. Postavka u Metropolitan Museum of Art u Njujorku. 

Nasuprot ulazu na gornjoj strani atrija se nalazila soba ( tablinum ) sa mozaičnim podom i 
slikama (oslikanim jarkim i živahnim bojama) po zidovima. U tablinum je iz atrija 
premještena arca , te je tako tablinum postao praktično središte doma, dok je atrij sačuvao 
svoje formalno središnje značenje. 

Postojale su i male, prenosne škrinje, da bi se u njih pohranio nakit ili neke druge bitne 
vrijednosti. Ove male škrinje su preteče kasnijih kutija. Kod bogataša ove male kutije su 
bile izrađivane od plemenitih metala. 

To je bila neka vrste radne sobe domaćina, koja je predstavljala i simboličku i stvarnu 
sklopku spajanja zone atrija i zone peristila. Sa lijeve i desne strane tablinuma su se nalazili 
uski hodnici zvani fauces , koji su povezivali atrij i peristil. Na lijevo od ove arhivske 
knjižnice i radne sobe nalazila se blagovaonica ( triclinium ), a na desno soba za 
dragocjenosti sa tijesnim hodnikom za robove kako bi oni mogli prolaziti u unutrašnji dio - 
peristil, a da ne zalaze u navedene prostorije. 

Pretpostavlja se daje i tablinum bio jedan od ranih arhitektonskih oblika, odnosno prva od 
atrija diferencirana prostorija. Možda je njegovo stvaranje bilo motivirano poradi neke 
privremene svrhe, a odvojen je korištenjem drvenih ploča ( tabulae ) i imao je samo vanjska 
vrata bez veze sa atrijem. Postoji i drugo mišljenje da tablinum svoje ime duguje tome što je 
domačin tamo držao svoje knjigovodstvene i druge poslovne i privatne zapise {tabulae). Tek 
kasnije će atrij i tablinum biti povezani, kada se probije zid među njima. Varon tvrdi daje 
ovaj rani tablinum bio neka vrsta balkona ili trijema, korištenog kao blagovaonica u vrelim 
danima. Rani arhitektonski oblik su bile i alae. 

Iza svih ovih prostorija se nalazio četverouglasti trijem zvan peristil ( peristylium ili 
peristylum ; u koji se moglo ulaziti i kroz tablinum , preko vrata), koji je okruživao dvorište 
(sa kolonadama stupova) koje je predstavljalo unutarnji vrt domusa. Ovaj vrt je tako 
mogao sadržavati cvijeće, grmlje, fontane, skulpture, mozaike, freske pa i manje bazene i 
ribnjake ( piscina ), a mogao je i biti okružen stubovima. Ako je kuća bila manja, nije bilo 
ništa iza ovoga trijema. Peristil je imao značajno veći otvoreni prostor na vrhu, nego trijem. 
Vezano sa peristilom je bio i ljetni triclinium. Tom trijemu su sa lijeva i desna bile 
spavaonice, i još jedna blagovaonica i knjižnica. 

Knjižnica {bibliotheca) je imala svoje mjesto u svim uglednijim rimskim domovima. Knjige 
i papirusni svici su policama i ormarima oko zidova. Bilo je uobičajeno da se ova 
prostorija dekorira sa statuama Minerve i Muza, te sa bistama ili portretima osoba 
istaknutih u obrazovanju i nauci. Biblioteka je morala biti smještena u onom dijelu 
doma, gdje je opasnost od vlage najmanja. 

Desno od peristila se obično nalazila kuhinja {culina) sa ognjištem za kuhanje i prženje i 
sa peći, koji su građeni od opeke sa mjestom za gorivo ispod njih. Nekada su korištene 
prijenosne peći. U pojedinim slučajevima, zbog pomjeranja ognjišta u kuhinju, tamo bi se 

iz atrija prebacivalo i svetilište kućnih božanstava. Ima i primjera da su ova svetilišta 
nalažena i u vrtovima ili peristilima. 

U blizini kuhinje se nalazilo i kupatilo sa latrina. Ove prostorije su bile blizu iz praktičnih 
razloga, kako bi mogle koristiti isti odvodni sustav. U pojedinim domovima bi se 
pored kuhinje nalazila i pekara. U blizini kuhinje je bio i sporedni ulaz / izlaz za 
poslugu ( posticum ). Prostorije oko peristila su mogle služiti i kao spavaće sobe, saloni 
(<oeci ), stovarište...itd... zavisno od intencija i mogućnosti domaćina, ukućana ili 
arhitekte / graditelja. Ako je domaćinstvo imalo robove, u prostorijama koje gravitiraju 
peristilu bi se nalazile i sobe za robove. Kao i u slučaju atrija, i peristilu gravitirajuće 
prostorije bi od njega primale svjetlost i zrak. Iza peristila bi se nalazio polukružni 
prostor zvani exedra, koji se prije Nerona i njegovog Domus Aurea nije koristio u 
privatnim domovima. 

U većim kućama peristil nije bio na kraju i nije služio kao cvjećarnik, već se usred njega 
nalazio vodoskok ili ribnjak, a na kraju je bila obično najveća blagovaonica kojoj su se 
sa obje strane otvarale spavaonice i prostorija za slike i portrete predaka ( pinacotheca ). 
Kroz ove prostorije se išlo u novi četverouglasti prostor, koji je sličio peristilu, ali je bio 
znatno veći. To je bio vrt ( viridarium ) sa vodoskokom, kipovima i cvijećem. Za brojniju 
familiju bilo je još prostorija na obje strane toga drugog trijema. Sobe su bile vrlo male, 
jer su se posjetioci primali ili u atriju ili u peristilu ili u vrtu. I blagovaonice su bile male. 
Donji dio stubova su farbali crvenom bojom, a ako je vrt bio malen bio je običaj da se 
zidovima slikaju stabla, ptice, hramovi. Iako su sve kuće bile različite, one uvijek imaju 
isti okvir, znači svuda se nailazi na atrij, tablinum i peristil, jedno iza drugoga. Sa vanjske 
strane domusa mogle su se nalaziti u redu sa ulaznim holom i taberne ( tabernae ), odnosno 
radnje u kojima se mogao pojedinac snabdjeti sa najrazličitijim artiklima. Ove prostorije 
koje nisu bile povezane sa unutarnjim dijelom doma, su vjerojatno u prvo vrijeme za 
svoje poslove koristili sami domaćini, da bi ih ubrzo mogli i iznajmljivati. Sve veće kuće 
do sada otkrivene u Pompejima su uređene na ovaj način. 

Pored navedenih prostorija, mogle su postojati i one koje su imale stalna sjedišta i koja su 
korištena za predavanja i različite zabave. Solarium je bio prostor za uživanje na suncu, 
nekada je to bila terasa, često ravni dio krova (koji bi bio uređen u vidu vrta). Čest slučaj u 
domovima su bili i spremnici vode. Prostorije ispod domova su izgleda bile rijetke, iako 
su neke bile nađene u Pompejima. 

U domusu , i inače u rimskim kućama i zgradama, za razliku od grčkih nije bilo posebnih 
muških i ženskih prostorija. Prostorije koje bi pripadale kućnim robovima i slugama 
(cellae servorum ) nisu bile strogo odvojene od prostorija za ostale ukućane. Nepoznato 
je kada su se u domusu počeli dodavati drugi spratovi sa prostorijama. Da su domusi 
imali spratove dokazuje i činjenica da su čak i u skromnijim kućama u Pompejima 
otkriveni ostaci stepenica. 

1. ostium 

2. vcstibulum 

3. fauccs 

4. tabcmae 

5. atrium 

6. compluvium 

7. impluvium 

8. tablinum 

9. triclinium 

10. a/ae 

11. cubicula 

12. culina 

13. posticum 

14. pcristylium 

15. piscina 

16. excdra 



Rekonstruirani model doma Tragičkog pjesnika. 

Plan doma Tragičkog pjesnika u Pompejima (arheološka istraživanja potvrđuju daje 
postojao i gornji sprat). Atrij ovog domaje veoma dekoriran sa nizom umjetnički 
odlično izrađenih mozaika, sa predstavama iz grčke mitologije. 

Freska koja prikazuje žrtvovanje Ifigenije. Nađena na zidu lijevo od peristila doma 
Tragičkog pjesnika. Danas se nalazi u Museo Nazionale Archaeologico u Napulju. 



Vila misterija u Pompejima gledana iz zraka. 

1 . tabernae 

2 . ostium, vestibulum , 
fauces 

3. pekarski prostori 

4. pekarski prostori 

5. pekarski prostori 

6 . impluvium 

7. posebna domaćinstva 

8 . atrium Tuscanium 

9. pcristylium 

10 . portico 

11. prostor za sluge ili 
odlagalište sa 
sporednim izlazom na 
ulicu ( posticum ) 

12. odlagalište za vrt 

13. zimski triclinium 

14 . triclinium 

15. oecus (od peristila 
prema vanjskom vrtu) 
i bibliotheca (u zoni 
atrija) 

16. poslovni prostor 

17 . culina 

18 . tablinum 


Plan doma Panse iz Pompeja, koji spada u red najvećih i najkompleksnijih građevina u 
Pompejima. Na planu nisu označene alae i cubicula. Pansinom domaćinstvu su u pravom 
smislu pripadali samo neobojene prostorije + viridarium , u kojem su se nalazili i rezervoar 
sa vodom i spremnik. Dom Panse je imao i gornji sprat, ali pronađeni ostaci stepenica 
vode samo iz prostora koji je pripadao domaćinstvu u užem smislu. Zato se 
pretpostavlja daje gornji sprat isto služio za iznajmljivanje. 

Planovi zgrada na dijelu naselja Aquae (sarajevsko naselje Ilidža) prema 
današnjim Lužanima. 1. objekat ispod današnjeg hotela Bosna; A. villa /domus; 
B. nepoznata namjena; C. hospitalium, hospitium. 



Temelji zgrada u dijelu naselja Aquae (sarajevsko naselje Ilidža) prema 
današnjim Lužanima, viđeni preko Google Earth. 

Kako se mijenjala ekonomska, imovinska, socijalna i društvena struktura rimsko - italskog 
društva, tako se mijenjao i način stanovanja van urbanih centara. Srednje i sitno seljaštvo je 
zadržavalo stari, skromni način stanovanja u običnim seoskim domaćinstvima. Ali sa 
agrarnom krizom i socijalnim raslojavanjem rađa se i u rustičnim područijima novi vid 
boravišta. Bogatiji predstavnici rimskog društva su na van gradskih središta boravili u 
kućnom kompleksu koji se zove vila/W//a. Po Pliniju Starijem postojale su dvije vrste vila, 
i to: 1. villa urbana ili pseudourbana , do koje se moglo doći relativno brzo (za jedne ili 
dvije noći) iz Rima ili nekog drugog urbanog središta i koja je služila kao neka vrsta 
ljetnikovca ili „vikendice” i 2. villa rustica , koja je uvijek bila nastanjena i služila kao 
središte određenog gazdinstva. Mnogi bogatiji stanovnici i u Italiji i u provincijama su 
imali značajan broj vila. Tako je Ciceron posjedovao ne manje nego sedam vila na različitim 
lokacijama, a Plinije Mlađi tri ili četiri. 

U slučaju ljetnikovaca, raspored prostorija i dvorišta, njihov broj i dekoracija su zavisili u 
potpunosti od lokacije, ukusa vlasnika i sredstava sa kojima je raspolagao. Ostaci ovih vila, 
otkrivanih širom rimskog svijeta, pokazuju različite stilove i planove. Pored arheoloških 
nalaza, opise ovih vrsta vila daju i literarna vrela, pa tako Plinije Mlađi daje opise dviju 
svoju vila. Neke vile -ljetnikovci su bile smještene na brežuljcima i brdsko - planinskim 
padinama radi svježine zraka, a neke blizu vode. Bilo je slučajeva da su pojedine prostorije 
mogle biti građene kako „vise”, nalaze se iznad vode. U Bajama, popularnom morskom 
ljetovalištu, vile su građene zapravo nad stubovima tako da se protežu od obale preko 
morske površine. Vitruvije navodi da u vili urbani peristil uobičajeno dolazi nakon ulaznih 
vrata. Onda se tek ide u atrij, okružen kolonadama koje se otvaraju prema palestri i šetalištu. 
Ove kuće su bile opremljene prostorijama različitih tipova za sve prilike i sezone. Pa su 
tako imale kupatila, knjižnice, zakrivena šetališta, vrtove, sve ono što bi moglo služiti za 
opuštanje i uživanje. Prostori i kolonade koje bi se koristile za toplog vremena bi bili 
okrenuti prema sjeveru, a oni za hladnije dane su tako planirani kako bi mogli „uhvatiti” što 
je moguće više sunčeve svjetlosti i topline. Za raspored prostorija je uzimana u obzir i 
atraktivnost pogleda na okruženje. 

Kako se razvijao proces latifundizacije, tako je i rastao broj rustičnih vila. O funkcioniranju 
tih seoskih gazdinstava orijentiranih oko vila pisali su Katon Stariji, Varon i Kolumela. 
Villa rustica nije bila samo jedna kuća, nego je to bio stambeni kompleks koji je uključivao 
više zgrada i objekata. Tako su rustične vile mogle u pravom smislu biti i snažni proizvodni 
kompleksi, koji su osiguravali ekonomsku osnovu svoga postojanja, pa i profit. U njima se 
nije moralo samo baviti poljoprivrednim aktivnostima, nego su se u njima mogle nalaziti i 
metaloprerađivačke, keramičke i druge radionice te manufakturna tehnologija. Na ostatke 
rustičnih vila se nailazi po čitavom rimskom svijetu, a najbolje očuvane su one koje su 
otkrivene u zoni koju je zahvatila erupcija Vezuva 79. god. n. e. Veličina i tip rustičnih vila 
je varirao, zavisno od lokacija na kojima se nalazila, veličina samih posjeda, potreba i ukusa 
vlasnika. Ali po pravilu, rustična vila je morala imati prostor za vlasnika kada bi on tamo 

dolazio iz raznoraznih razloga. Katon Stariji je savjetovao da ovi prostori budu ugodni i 
komforni, kako bi vlasnik provodio što je moguće više vremena na svojoj farmi i tako se 
zanimao za ili vodio svakodnevne njene poslove. Kolumela dodaje da ovi prostori moraju 
zadovoljiti i gospodaricu. Soba za vilika se morala nalaziti blizu glavnih vrata, kako bi 
mogao bolje paziti na to ko dolazi ili odlazi. Druge prostorije u rustičnoj vili su uključivale 
dnevni boravak, službenu prostoriju, svetilište, spavaće sobe, blagovaonicu i kuhinju. Ako 
je na imanju bila veća koncentracija robova, postojali su i prostori za njih i to cellae 
familiae. Za one neposlušne robove koji su radili u lancima postojao je ergastulum , 
djelimično ukopane prostorije u podrumu. Služinčad (bez obzira da li je riječ o slobodnim 
ljudima, oslobođenicima ili robovima) se okupljala u velikim kuhinjama radi doručka 
ujutro i nakon završetka posla u predvečerje. Varon savjetuje da za ove svrhe postoji 
posebna dvorana za služinčad. Zanimljivo je da se sve do nedavno ovakav raspored (izuzev 
ergastuluma) i način ophođenja i odnosa (gazda i služinčadi) sačuvao i u country house 
britanske aristokratije. Vitruvije savjetuje da kupatilo bude blizu kuhinje, i to na to se 
stvarno nailazi u vilama u zoni Vezuva. Prostorije za presovanje grožđa i skladištenje vina 
su okrenute prema sjeveru, a one za ulje prema jugu. Postojale su i prostorije u vidu šupa za 
odlaganje alata i za raznorazna kola i kolica. Varon primjećuje da je u njegovo vrijeme bilo 
farmera na koje se moralo urgirati da drže svoju opremu zaklonjenu pod krovom. Tu su bile 
i štale i žitnice i sve drugo što bi moglo koristiti farmi. Villa fructuaria je predstavljala 
skladište proizvoda sa farme. U samom dvorištu bi se mogao nalaziti i bazen, a ako nije 
bilo neke tekućice, izvora ili bunara u blizini, građene su cisterne za vodu. Ako je rustična 
vila bila blizu ceste, dio nje bi se pretvarao u prodavnicu, odmorište ili tavernu. 



Freska iz Pompeja koja prikazuju vilu. 

Vile su znale biti veoma bogato ukrašene i opremljene, kako bi osiguravale lagodniji život 
domaćina. Vile su preuzimale klasične arhitektonske oblike kao što su atrij i peristil. 
Za vrijeme principata naglo se povećao broj carskih vila, pa je Tiberije na otoku Kapriju 
imao 12 vila. Najpoznatija vila je ona Hadrijanova u Tivoliju. Vile su nastavile i kasnije 
postojati na latinskom zapadu u mediavelno doba, jer su se polako transformirale u 
nukleuse budućih samostana. 

Od kraja III. st. p. n. e. počinju se graditi zgrade od više spratova (uglavnom šest ili sedam 
spratova) za iznajmljivanje, nazvane insulae (otoci). Na kraju su insule postale glavno 
obilježje Rima i drugih većih gradova i u njima se u različitim stanovima mogao smjestiti 
veliki broj gradskog stanovništva. Većina insula je građena brzo i jeftino, i Juvenal govori o 
velikoj opasnosti za njih od požara i kolabiranja. U doba principata su bila uvođena 
određena ograničena za visinu insula, ali uprkos tome bilo je i zgrada sa osma ili devet 
spratova. Nadzornik insule se nazivao insularius. 

Za vrijeme Augusta je donijeta odluka da insule ne smiju biti više od 70 rimskih stopa 
( pes ) / 20,7 m., a za vrijeme Nerona je donesen još rigorozniji zakon po kojem insula nije 
smjela prelaziti 60 pesa / 17,75 m. U IV st. n. e. bile su u gradu Rimu evidentirane 46.602 
insule i 1.797 domusa. 

Stanovi u insulama su bili različitih dimenzija i oni na donjim spratovima su bili bolji ali i 
skuplji. Uglavnom su najsiromašniji živjeli na najvišim spratovima, dok su u donjim živjeli 
nešto imućniji ili vlasnici same insule. Dok su na donjim spratovima stanari mogli računati 
na tekuću vodu i korištenje kanalizacione mreže, to nije bilo moguće na višim spratovima. 
U Ostiji su nađeni ostaci insula čiji su stanovi na gornjim spratovima imali svaki za 
sebe posebno stepenište. Domusi najbogatijih i insule ostatka stanovništva nisu bili u 
nekim segregacijski odvojenim zonama, kao što je to slučaj u modernim megapolisima 
(downtown - predgrađe). Prizemlja insula su bila korištena za taberne, radnje i druge 
poslovne objekte. Insule nisu imale strukturu (gore opisanu) kao što su je imali privatni 
domovi, tipa gradskih domusa i seoskih vila. Za razliku od domusa i vila, one su bile 
izgrađene od materijala slabijeg karaktera i slabije održivosti. Pojedinci su u svome 
posjedu imali veliki broj insula, i predstavljali su prave rentijere; najbolji primjer je bio 
Marko Licinije Kras. 

Taberne su imale veliko značenje za ekonomski život rimskog svijeta. Osobe koje su vodile 
taberne zvale su se tabernarri. 

Mediavelna, novovjekovna i suvremena percepcija klasičnog rimskog svijeta uglavnom 
ga doživljava, rekonstruira i tumači kroz bjelinu mramora i sivilo kamena. Ta predstava je 
potpuno pogrešna jer je proizašla iz promatranja onoga što je preživjelo iz materijalne 
kulture klasičnog rimskog svijeta. A ono što se prvo gubilo jeste boja i nijanse dizajna. 
Pošto je zanemario ovu činjenicu neoklasicizam je kopirao ostatke klasične historije, 
a ne njen stvarni izgled. A klasični rimski svijet je bio preplavljen različitim bojama i 

dekoracijama. Čak su i epigrafski spomenici bili bojani. Dekoriranje i bojanje domova je 
bilo rašireno, pa su čak i skromnija domaćinstva i stanovi imali dozu šarma. Freske i drugi 
oblici slika na zidovima domova i stanova obasjavaju ljepotom i ruše mit o bijelo - sivom 
klasičnom rimskom svijetu. Prikazi nisu bili samo mitološke, tradicijske i historijske 
prirode, to su mogle biti i teme iz svakodnevnog života, pejsaža, arabaske...itd... Čak su i 
vrata dekorirana i ukrašavana, sa bojenim i urezanim motivima ili dodaci od metala 
(posebno bronce). Podovi su bili dekorirani ili mozaicima ili mramornim pločicama 
dizajniranim u geometrijske figure sa bojama u kontrastu. 



Drvena debela vrata nađena u Herkulanumu. 


Rimljani su bili i majstori u krovnim strukturirna ( tecta ), posebno u izradi kvalitetnih 
crepova, koji su bili vodootpomi i dugotrajni (dosta ih se sačuvalo do danas). Oni su 
uglavnom pravljeni od pečene gline, ali nekada i od mramora (po pravilu znatno veće 
veličine), bronce i pozlate. U potpunosti su zamijenili šindru i bili su korišteni u skoro 
svakom tipu gradnje. Tegula je obični ravni crijep, ili ravan crijep sa uzdignutim ivicama 
(kako bi se bolje slivala kišnica), i postavljao ravno na krov. Imbrex je bio polucilindrični 
krovni crijep, koji se polagao nad spojevima između vertikalnih ivica tegula (kako bi se 
izbjegla filtracija vode). Tegule i imbreksi zajedno formiraju karakteristični grebenasti 
krovni stil, kakav se viđa i danas u Italiji i južnoj Francuskoj. 

Tegule i imbreksi iz Galije. Muzej 
Feurs (Loire), Francuska. 


Primjer imbreksa i tegula u „Fishbourne 
Roman Palace“, u današnjoj Engleskoj. 


Nagib rimskih krovova sa tegulama i imbreksima je uvijek bio umjereno slab, ne više od 
oko 30°. Krov je završavan sa serijom jednostavnih dekorativnih završetaka, koji su takođe 
mogli biti od terakote na zabatu. Neke građevine su imale antefixae (često pravljene od 
terakote), uspravnog bloka trokutnog ili okruglog oblika koje su bile postavljane duž ivice 
krova kako bi se pokrili krajevi svakog reda imbreksa. U pojedinim zgradama i kućama lice 
svakog antefiksa je bio bogato izrezbaren, često i sa anthemion ukrasom. U drugim 
zgradama antefiksi su bili kalupno izrađeni, mogli bi biti ukrašeni sa figurama ili nekim 
drugim sadržajima. Antefixae su mogle biti dekorirane i sa motivima koji odvraćaju od loše 
sreće ili sa natpisima. 



Rekonstrukcija izgleda krova sa antefixae. 

Obojeni etrurski antefiks, 
porijeklom iz etrurskog grada 
Cerveteri. Datacija 520. - 500. 
god. p. n. e. Danas se nalazi u 
British Museum u Londonu. 



Antefiks u vidu prikaza Gorgone. 
Pronađen u etrurskom gradu Vulci. 
Danas se nalazi u Gregorijanskom 
etrurskom muzeju Vatikanskih muzeja. 



U glavnim sobama privatnih kuća u gradovima prozori (fenestrae ) su se otvarali prema 
peristilu. Nije se uobičavalo da prostorije na prvom spratu korištene za domaće poslove 
imaju prozore otvorene prema ulici i vanjskom svijetu. One na drugom spratu i višim 
spratovima su to često imale, ali opet nisu imale prozore koje gledaju na peristil. Inače su 
viši spratovi u domovima bili građeni uglavnom u zoni peristila, tj. na prostorijama koje 
gravitiraju peristilu. Inače su i u insulama bili prozori stavljani prema vani, a ne prema 
unutarnjem dvorištu. Kuće na selu su mogle imati prozore prema vani i u prostorijama za 
domaće poslove na prvom spratu. Staklo je bilo poznato Rimljanima, ali je bilo i previše 
skupo da bi bilo u općoj upotrebi za prozore. Rimljani su prema vratima imali čisto praktični 
odnos, i zavisno od mjesta mjesta korištenja nosili su i poseban naziv ( ianuoostium, fores, 
posticum, serae). U unutrašnjosti privatnih domova vrata nisu tako često korištena. 

O namještaju u domovima i stanovima se malo zna, jer su oni napravljeni od organskog 
materijala (drvo) do sada uglavnom nestali, izuzetak su jedino nalazi iz Pompeja i 
Herkulanuma. Nešto više je sačuvan namještaj koji je bio izrađen od kamena ili metala. 
Ipak namještaj dosta često spominju literarna vrela, pa su moguće i njegove rekonstrukcije. 
A i freske i mozaici često prikazuju pojedine vrste namještaja. Za razliku od modernog 
vremena, klasični rimski svijet nije pokazivao neku veliku sklonost ka gomilanju ili 
specijalizaciji kućnog namještaja. Najvažniji objekti namještaja koji se nalaze u rimskim 
domaćinstvima su kauči i kreveti, stolice, stolovi, škrinje, drveni ormari i lampe. U nekim 
domovima bi se nalazio i vodeni sat. Najčuveniji predmet rimskog namještaja je kauč 
0 lectus, lectulus ) koji je služio i kao sofa i kao krevet, sa tim da su oni koji su korišteni kao 
krevet bili veći nego oni što su korišteni kao sofa. Ako je bila riječ o sofi, onda se na nju 
smještalo uglavnom tako što bi se naslonilo lijevom rukom. Ovi kauči su isto mogli biti 
visoko dekorirani, a njihove noge i ručke su mogle biti izrađene od skupog drveta, sa 
pokrovom od oklopa školjki, bjelokosti ili vrijednih metala. Pokrivala kauča su često 
izrađena od najboljih tkanina, obojenih u različite boje i sa određenim motivima. 
Najprimitivnija vrsta stolice je bila ona bez naslonjača i sa četiti noge. Klupa (subsellium) se 
razlikovala od stolice po tome što je mogla primiti više od jedne osobe, i koristili su se 
senatori u kurijama, sudije u sudovima i djeca u školama. Stolica sa visokim naslonjačem i 
ručkama se zvala solium , i često se nalazila u atriju i na njoj je sjedio domaćin kada bi 
primao goste i klijente. Ova vrsta stolice je bila i neka vrsta prijestolja. Cathedra je bila 
stolica bez ručki ali sa zakrivljenim naslonjačem, nekada fiksiranim u laganom kutu 
(i cathedra supina ), i u početku su je uglavnom koristile žene jer se smatrala preluksuznom 
za muškarce. Kasnije je ušla u opću upotrebu. 

Njeno kasnije korištenje od strane učitelja retorike doprinijelo je rađanju izraza ex cathedra, 
koji se i danas koristi u školama i univerzitetima. Iz toga se onda njeno pojmovno određenje 
prenijelo na sve autoritativne izraze, pa je odatle nastala onda u kršćanskom svijetu i riječ 
katedrala. 



Lectus 

Posebna vrsta stolice je sella curulis , koja je imala prekrižene noge od bjelokosti i nije imala 
naslonjač. Sella curulis je bila sklopiva stolica i praktična za nošenje. Ova neudobna sella 
curulis je imala posvećeno mjesto u rimskoj političkoj hijerarhiji, jer je predstavljala stolicu 
na kojoj su sjedili kumini dužnosnici, kasnije i princepsi. Svoje značanje kumina stolica je 
zadržala i u mediavelnom i novovjekovnom razdoblju. 





Sella , na osnovi jedne 
pompejanske freske. 


Sella curulis 


Solium 





Sella curulis , prikaz sa freske. 

Denar sa prikazom 
kuminih stolica. 



















Sto ( mensa ) je imao veliku važnost u domaćinstvu. Pravljeni su od najrazličitijih materijala, 
na najrazličitije načine. Pojedinci su znali za pojedine vrste stolova izdvajati velike količine 
novca. Od vrsta stolova vrijedi istaći monopodium (sa jednim osloncem), abacus , delphica 
(sa tri noge), a bilo je i statičnih stolova (u tricliniumu ) koji su građeni ciglama ili od betona 
i imali su mozaike ili su bili od poliranog kamena. Stolovi su imali i radnu funkciju, 
odnosno korišteni i za neki zanatski, umjetnički i intelektualni rad. Ormari ( armaria ) su 
imali čisto utilitarnu funkciju. 

Klasični rimski svijet je poznat i po opsjednutosti za lampama / svjetiljkama koje se 
sreću širom njegovog rasprostriranja i u čitavom nizu različitih oblika, od kojih neka 
predstavljaju i akte vrhunske umjetnosti. Rimska lampa ( lucerna ) za razliku od onih 
kasnijih nije imala stakleni okvir. Neke lampe su bile napravljene tako da se nose u 
rukama i takvih je najviše, dok su druge pravljene da stoje na stolu tipa monopodia. 
Postojale su i stajaće svjetiljke candelabra , koje su, kako im ime govori, izvorno bile 
namjenjene da drže vosak svijeće od loja ( candelae ). Inače Rimljani nisu baš ovladali 
tehnikom izrade svijeća. Kao gorivo je korišteno često ulje, što nije baš donosilo prijatan 
miris. Ulice nisu bile osvjetljavane po noći, pa bi se uz ulazna vrata nalazile baklje od 
suhog, lako zapaljivog drveta. 




Tipovi svjetiljki pronađenih u Pompejima. 



Candelabrum 


U solariumu bi se nalazio i sunčan sat, koji je uveden u klasični rimski svijet iz grčko - 
helenističkog svijeta 268. god. p. n. e. A stoljeće kasnije je isto iz grčko - helenističkog 
svijeta u upotrebu došao vodeni sat ( clepsydra ), koji je bio praktičniji jer je mjerio 
sate ne samo po danu (kao sunčev), nego i po noći, a mogao je biti smješten i u 
unutrašnjosti kuće ili stana. 


338 












Vrtovi 


Rimski vrtovi ( horti; od hortus, i, m = vrt) su se razvijali pod utjecajem tehnika i načina 
uređivanja vrtova koje su oblikovale u egipatskoj, srednjoistočnoj i grčko - egejskoj 
civilizaciji. 

Vrt je u svijesti stanovnika dolina rijeka Nila, Tigrisa, Eufrata, Jordana imao veliko 
značenje, jer je predstavljao na vještački način uređenu malu oazu, mali raj. Zato i vrt ima 
drevnu prošlost, i u tim civilizacijama postao je personifikacija idealnog, utopijskog 
prostora („Rajski vrt“). 

Kod ranih Italika vrt je bio sastavni dio samoga zemljišnog posjeda. Prema Katonu 
Starijem, svaki vrt je trebao biti blizu kuće i imati cvijeće i ukrasno drveće. Kako se 
razvijao rimski svijet, tako se i vrt razvijao i postajao je sve veći, luksuzniji i raskošniji. 
Vrtovi su postajali i prava arhitektonska remek - djela (posebno u ljetnikovcima), 
odnosno oni su građeni u pravim linijama i pravilnim krivuljama. 

Početkom nove ere prigovori na obim prostora za uživanje na velikim imanjima i na 
veličinu zemlje koja se radi toga nije kultivirala postali su uobičajeni. Vrt je simbolički 
postao mjesto mira i opuštanja, bjekstva iz svakodnevnog života, stresa i žurbe. 

Privatni rimski vrtovi su uobičajeno podijeljeni na tri dijela: 

a. Xystus (po rimskom, a ne grčkom shvatanju ovog arhitektonskog termina) 
je bio vrtno šetalište ispred portika. Podijeljen je na cvijetne zone i 
promenadu između redova velikog drveća. Najomiljenije cvijeće su bile 
ruže, ljiljani i ljubičice; 

b. Ambulatio se sastojao od različitog cvijeća, ukrasnog drveća i drugog bilja i 
predstavljao je glavni, rekreacijski dio vrta; 

c. Gestation je bio zasjenjena avenija koja je ili (uglavnom) zaokruživala 
ambulation ili je izgrađen kao posebni ovalni prostor, u kojem bi se šetalo. 

U većim vrtovima su mogli postojati i hipodromi za jahanje ili vožnju kolima sa konjskom 
zapregom. Kolonade i živica su osiguravali zaklon od sunca ili vjetra. U vrtovima su se 
mogli naći i triclinia , bazeni, fontane i kanali i terase na vrtovima koji se nalazili na 
obroncima su dopuštali efektivnu i racionalnu upotrebu vodu. Vrtlari ( topiarius) su bili 
eksperti i u šišanju živice, mirte ili čempresa ili u oblikovanju živice u simetrične 
ili fantastične oblike. Za dekoracije u vrtovima su korištene i statue i permanentni 
arhitektonski oblici, te uvijek zimzeleno lišće. 

Razlozi izgradnje vrtova nisu ležali samo na zadovoljavanju relaksacijskih i estetskih 
potreba elite. Rimska svijest je smatrala da ljepota vrtova treba da bude dostupna javnosti. 
U insulama gradski vrtovi su zamijenjeni sa žardinjerama ili krovnim vrtovima. 
U pojedinim provincijama su se razvijale modificirane verzije rimskih vrtova. Dizajni 
rimskih vrtova su bili kasnije preuzeti od renesansnih, baroknih, neoklasicističkih i 
modernih arhitekata prostora. Od renesanse u Italiji se prilikom izrade vrtova ustvari 
pokušava restaurirati vrt iz klasičnog historijskog razdoblja. 

Najpoznatiji i naljepši vrtovi su bili: 

1. Lukulovi vrtovi (Horti Lucullani ) na Pincianskom brdu na obodima Grada, koji 
su izgrađeni po uzoru na mesopotamijsko - iranske vrtove. 



Pokušaj rekonstrukcije Lukulovih vrtova. 

Preuzeto sa http://www.maquettes-historiques.net/P43.html . 


Boravak Licinija Lukula na čelu istočne armije u maloazijskim i levantskim zemljama 
kao posljedicu je imao i presipanje kraljevskog istočnjačkog luksuza u Italiju. Lukul, 
koji je bio osoba i obrazovana i istančanog ukusa, se vratio u Italiju zaveden 

elementima raskoši dvorova i vrtova, pa i mentaliteta istočnjačkih vladara. To se 
posebno vidi ne samo po Lukulovim vrtovima u Rimu, nego i po njegovim raskošnim 
vilama kod Tuskuluma i Napulja. Kako bi morska voda mogla dolaziti u ribnjak njegove 
napuljske vile, dao je i prokopati kanal, kao što je to učinio ahemenidsko - persijski 
“šah nad šahovima“ kada je probio kanal na rtu Athos. Pompej ga je podrugljivo nazvao 
rimskim Kserksom, a Tiberon Kserksom u togi. Iako su i Lukulove gozbe ušle u poslovicu, 
on je iza sebe ostavio i stvarne zadužbinske vrijednosti. On je dao da se otvori knjižnica, 
bio je patron piscima i umjetnicima, a i sam je pisao. 

2. Salustijevi vrtovi (Horti Sallustiani ), na sjeverozapadu Grada. Izgrađeni su 
po želji historičara i cezarovca Salustija na području koje je ranije pripadalo 
Juliju Cezaru. 

Oba ova vrta, koja su zahvatala veliko područje, su bila i prava umjetnička djela koja su 
sadržavala i prelijepe skulpture i dizajne. 



„Umirući Gal“, rimska mramorna kopija izgubljene helenističke skulpture koju je bio 
naručio pergamski kralj Atal I. Između 230. i 220. god. p. n. e. u znak pobjede nad 
Galatima iz središnje Male Azije. Rimska skulptura se nalazila na prostoru Salustijevih 
vrtova, a danas se nalazi u Palazzo Nuovo Kapitolinskih muzeja u Rimu. 

Hramovi 


Iako rani rimski svijet nije imao hramove u današnjem smislu riječi, u vidu izgrađenih 
objekata, ipak se i u njemu uslijed kasnijih kulturoloških procesa razvila praksa podizanja 
hramova. Danas su drevni hramovi rimskog svijeta među najvidljivijim arheološkim 
ostacima kulture klasičnog historijskog razdoblja, i predstavljaju veoma vrijedno vrelo za 
izučavanje rimske arhitekture. Rani Rimljani su hramovnu arhitekturu zasnivali na 
etrurskim modelima (koji su se isto inspirirali grčkim utjecajima), da bi kasnije prodro i 
direktni grčki utjecaj. Ipak je rimska hramovna gradnja imala i svoj originalni pečat, u 
skladu sa odgovarajućim shvatanjem božanskog. Konstrukcija i održavanje hramova i 
svetih prostora su bila glavni dio drevne rimske religioznosti i javnih dužnosti. 

Općenito neabrahamistička vjerovanja su se više obraćala prirodnom, vanjskom 
okruženju, pa je zato i razumljivo da je prostor ispred rimskog hrama naglašen. On se 
sastoji od portika sa stupovima i pronaosa. Ovo je bilo različito od grčkih hramovnih 
modela, koji su imali isto isticanje oko čitavog hrama, kako bi mogli biti viđeni i kako bi 
im se moglo prići iz svih pravaca. Glavni prostor hrama (cella) je u sebi sadržavao sliku, kip 
ili neki drugi prikaz (personifikaciju) božanstva kojem je hram posvećen, a u dodatku se 
nalazio često mali oltar za paljenje tamjana ili libacije i stol ili postolje na koje su se 
ostavljali votivni darovi kao što su statue, skupocjeni predmeti metala (posebno zlata i 
srebra) i keramike, novac, drago i poludrago kamenje, šljemovi, mačevi, strijele, koplja, 
ratni trofeji... Iza glavnog prostora bila je prostorija ili prostorije (aditon) koje su koristili 
svećenici, čuvari hrama ili polaznici hrama za skladištenje opreme ili onoga što se planira 
za žrtvovanje. Ugledniji i utjecajniji hramovi grčko-rimske kulturne ekumene su tokom 
stoljeća svoga postojanja akumulirali enormnu vrijednost darova u hramovnim trezorima. 


Cella (grčki: Naog) je arhitekt, pojam za unutrašnju, 
središnju prostoriju u hramovima izgrađenim u stilu 
arhitekture klasičnog historijskog doba. Ćela je uglavnom 
jednostavna prostorija bez prozora pravougaonog oblika 
sa vratima ili ulaznim otvorom u sredini jednog od nižih 
Plan ćele u klasičnom hramu. zidova, iza portika sa kolonadama. 



U većim hramovima ćela je bila uobičajeno podijeljena sa dvije kolonade na središnji 
brod i dva bočna krila. Po Vitruviju, etrurski hram (npr. u Portonaccio blizu Veio) je imao 
tri ćele, smještene jedna uz drugu, povezane sa duplim redom stupova na fasadi. Ovo je 
potpuno nova postavka u odnosu na druge hramovske građevine koje imaju samo jednu 
ćelu sa ili bez stupova. Uz neke iznimke, grčki hram je bio sa peripteralnim dizajnom koji je 


342 




smještao ćelu u centar plana (npr. Partenon na Akropolju i hram Apolona u Pestumu). 
Za razliku od njih Rimljani su preferirali pseudoperipteralni plan, koji je koristio 
polustupove ugrađene duž prednjih i stražnjih zidova ćele. Ugrađeni polustupovi su imali 
sličnu funkciju kao zidni podupirači, ali su različiti od pilastra koji su ukrašeni i ne 
intergralna komponenta. Hram Venere u Rimu, koji je Hadrijan dao da se izgradi, imao je 
dvije ćele, obje zatvorene u jednom vanjskom peristilu. Ćela je bio pojam koji se odnosio i 
na radnje - prodavnice koje su se nalazile prema ulici. U kršćanskim crkvama ćela je 
glavni arhitektonski brod. U kšćanskom svijetu ćela je označavala i ćeliju, monašku 
osobnu prostoriju u samostanima. Kasnije će se ovaj pojam prenijeti i na osobne 
prostorije za zatvorenike. Od XVII. st. riječ cella je počela da se primjenjuje i u biologiju 
za osnovnu stanicu organizma, a nedugo zatim se prenijela i na označavanje drugih 
osnovnih jedinica iz društvenog, političkog, ekonomskog života. 



Pseudoperipteralni hram Maison Carree u Nimu, južna Francuska, sa ugrađenim polustupovima 
na stražnjim zidovima ćele i korintskim stupovima ispred ulaza. Hram je dominirao forumom 
Nima. Ovo je jedan od najbolje sačuvanih monumenata iz klasičnog razdoblja. Vjerojatno je 
izgrađen nalogom Marka Vipsanija Agripe 20. ili cc 16. god. p.n.e., a rekonstruiran u narednim 
godinama. Ovo je uobičajeni tip hrama iz rimskog doba. Izvorno je ovaj hram bio posvećen 
princepskom geniju i boginji Romi, znači služio je u svrhu carsko - državnog kulta ( Augusteum ), 
ali je kasnije (možda cc 2. - 4. god. n. e.!?) bio posvećen Gaju i Luciju, unucima Augusta, koji su 
bili i patroni nimske kolonije. Nešto kasnije hram je ponovo bio preposvećen Romi i Augustu. 

O kultu u nimskom hramu su se brinuli augustales. Hram svoju očuvanost duguje činjenici daje 
pretvoren u kršćansku ckrvu u IV. st. n. e. Tako on nije doživio sudbinu mnogih drugih objekata 
koji su stradali za vrijeme kataklizmičke i fanatične destrukcije klasične grčko - rimske kulture 
krajem IV. i u toku V. st. n. e., koja je uslijedila nakon proglašenja nikejskog kršćanstva za jedinu 
dozvoljenu religiju. Kasnije je hram služio i kao gradska vijećnica, pa i dio dvora vizigotskih 
kraljeva. Danas je muzej. Maison Carree je primjer arhitekture koju izlaže Vitruvije. 

Već je ranije u tekstu rečeno da latinska riječ templum u rimsko doba nije označavala 
zgradu kao takvu, nego sveti prostor koji je ritualno ispitan i iscrtan. Vitruvije tako uvijek 
koristi riječ templum u označavanju svetog prostora, a ne za zgradu. Za označavanje 
primarno hramovnog građevinskog objekta koristile su se riječi aedes, delubrum ifanum. 
Danas je riječ templum sinonim za riječ hram u građevinskom smislu. 

Javne religijske svečanosti, ceremonije i obredi se izvode po pravilu vani, a ne unutar 
hramovne zgrade. Neke ceremonije u vidu procesija započinju ili posjećuju ili završavaju 
u hramu ili oltaru. Životinjske žrtve su se nudile na otvorenom, svetom prostoru unutar 
templuma. Sa svojim širenjem rimski svijet je pored italskih, u sebe apsorbirao enorman 
broj predrimskih svetih prostora i hramova, najrazličitijih formi i građevinskih oblika koji 
su pripadali Egipćanima, Levantincima (uključujući i Feničane), Maloazijcima, Grcima, 
Tračanima, Iberima, Baskima, Ilirima, Keltima, Germanima....itd... Većina tih svetih 
prostora i hramova je nastavila svoje postojanje, sa svojim kultovima, ritualima i obredima 
koji su uglavnom podlijegali načelu interpretatio. I u stoljećima nakon uključivanja 
u rimski, kosmopolitski svijet nastavljena su podizana i održavanja hramova na stari 
način kod različitih etnokulturnih zajednica, samo su sada više dolazili do izražaja i 
određeni simbiostički i sinkretički momenti. Jedino u apsorbirani, sinkretizirani sustav 
svetih prostora i hramova rimskog svijeta nisu uključeni hebrejski hramovi. 

Kraći popis najčešće spominjanih hramova u Rimu, Italiji i provincijama: 

Grad 

Pantheon na Campus Martius. 

Hram Antonina i Faustine na Forumu. 

Hram Apolona Palatinskog na Palatinu. 

Hram apolona Sosijana, blizu Marcelovog teatra. 

Hram Belone, blizu Marcelovog teatra. 

Hram Dobre Boginje (Bona Dea ) na Aventinu. 

Hram Cezara na Forumu. 

Hram Kastora i Poluksa na Forumu. 

Hram Sloge ( Concordia ) na Forumu, u podnožju Kapitola. 

Hram Kibele na Palatinu. 

Hram Dijane na Aventinu. 

Hram božanskog Augusta (Augusteum) iza Julijeve bazilike. 

Hram Hadrijana na Campus Martius. 

Hram Herkula Pobjednika. 

Hram Izide i Serapisa na Campus Martius. 

Hram Janusa na Forumu. 

Hram Janusa na forum Holitorium. 

Hram Junone Monete na Kapitolu. 

Hram Jupitera Kapitolinskog na Kapitolu. 

Hram Marsa Ultora na Augustovom forumu. 

Nymphaeum (pogrešno nazivan hram Minerve Ljekarke), ranije na forum 
Transitorum. 

Hram Minerve Ljekarke (poznat prema literarnim vrelima, ali još uvijek nisu 
pronađeni ostaci). 

Hram Mira na forumu mira. 

Hram Portuna. 

Hram Romula na Forumu. 

Hram Saturna na zapadnom kraju Foruma. 

Hram Sirijaka na Janikulu. 

Hram Venere i Rome, sjeveroistočni ugao Foruma. 

Hram Venere Roditeljke na Cezarovom forumu. 

Hram Vespazijana i Tita. 

Hram Veste na Forumu. 

Hram Veiovis na Kapitolu. 

Italija 

Hram Apolona u Pompejima. 

Hram Belone u Ostiji. 

Hram Veste u Tivoliju. 

Europske provincije 

Hram Klaudija u Kolčesteru, Engleska. 

Arthur's O'on, Stenhousemuir, Škotska. 

Pagans Hill Roman Temple, Somerset, Engleska. 

Rimska kupatila i Hram Minerve Sulis, Bath, Somerset, Engleska. 

Mitrej u Londonu, Engleska. 

Hram Augusta ( Augusteum ) u Barseloni, Španija. 

Rimski hram u Alcantara, Španija. 

Rimski hram u Vic, Španija. 

Rimski hram u Kordobi, Španija. 

Maison Carree u Nimu, južna Francuska. 

Hram Augusta i Livije ( Augusteum) u Vienne blizu Liona, Francuska. 
Rimski hram u Evora, Portugal. 

Hram Augusta ( Augusteum ) u Puli, Hrvatska. 

Hram Augusta ( Augusteum ) u Naroni, južna Hrvatska. 

Mitrej u Jajcu, BiH. 

Mitrej u Konjicu, BiH. 

Maloazijske provincije 

Hram Augusta ( Augusteum) u Ankari, Turska. 

Hram Augusta ( Augusteum ) u Afrodiziju, Turska. 

Hram Augusta ( Augusteum ) u Istanbulu, Turska. 

Donuktas rimskih hram u Tarsu, Turska. 

Levant ske provincije 

Hram Augusta ( Augusteum ) u Antiohiji, Turska. 

Hram Artemide u Jerashu, Jordan. 

Omajadska džamija u Damasku, Sirija. 

Hram Augusta ( Augusteum) u Sebaste, Izrael. 

Hram Bakha u Baalbeku, Liban. 

Ain Harcha, Liban. 

Kfar Qouq, Liban. 

Aaiha, Liban. 

Deir E1 Aachayer, Liban. 

Yanta, Liban. 

Afričke provincije 

Augustov hram ( Augusteum ) u Kartagini, Tunis. 


346 




Hram Augusta i Li vije ( Augusteum ) 

Augusteum u Puli. u vienne, Francuska. 



Ostaci Jupiterovog hrama u Pompejima, koji je predstavljao 
glavni dio gradskog foruma. U pozadini se vidi Vezuv. 

Ostaci Apolonovog hrama u Pompejima. 



Hram Zeusa / Jupitera u Aizanoi, Turska. Izgrađen u II. st. n. e. Hram je posjedovao značajan 
zemljišni kompleks, koji je rentao zakupcima. Međutim, granice hramovnog zemljišta nisu bile 
baš precizne i oni koji su radili na njemu su odbijali plaćanje takse. Princeps Hadrijan je 
riješio ovo pitanje i kopije sadržaja pisama su ispisane na zidovima hrama. 

Hram u Dougga u današnjem sjevernom Tunisu. 
Datacija II. st. n. e. i posvećen Kapitolinskoj trijadi. 



Tri hrama u gradu Sbeitla (ili Sufetula) u današnjem Tunisu. Umjesto da izgrade jedan hram 
posvećen Kapitolinskoj trijadi, stanovnici grada su odlučili da izgrade tri zasebna hrama, 
za po svaku sastavnicu trijade. Nešto slično je nađeno samo još u Baelo Claudia u Španiji. 

Rekonstruirani Garni hram u Jermeniji, posvećen bogu sunca Heliju. 

Dao gaje izgraditi jermenski kralj Tiridat I. u I. st. n. e. Izgradnja je novčano 
pomognuta i novcem koji je Tiridat I. dobio od princepsa Nerona. 



Hram Dionisa/Bakha u libanskom gradu Baalbeku (. Heliopolis ; ‘44*4). Moguće je daje riječ ipak 
o hramu Venere - Atargatis, boginje koja je pripadala semitskoj božanskoj trijadi poštovanoj u 
Balbeku. Trijadi su inače pored Atargatis (po grčko - rimskoj interpretaciji Afrodita i Venera) 
pripadali i Baal (po grčko rimskoj interpretaciji Zeus i Jupiter) i bog nepoznatog originalnog 
semitskog imena, ali je po interpretatio odgovarao Hermesu/Merkuru. Datacija izgradnje ovog 
hrama je cc 150. god. n. e. Pored ovog hrama u Baalbeku su postojala još dva velika hrama 
posvećena Veneri i Jupiteru - Baala, s tim daje ovaj potonji kreiran da bude najveći hram u 
rimskom svijetu. Od njega je sačuvano samo 6 od 54 masivna granitna stupa (od kojih je svaki bio 
visok 21 m.) hrama. Inače je Balbek poznat kao grad koji je vrlo dugo čuvao nekršćanski karakter. 

Bazilika 


Bazilika ( basilica ; Paai?aKf| axoa = „kraljeva dvorana”) je originalno označavala javnu 
zgradu rimskog svijeta, koja je uobičajeno (najranije od vremena Augusta) bila smještena 
na forumu bilo kojeg rimskog grada. U rimskom svijetu one se pojavljuju od početka II. st. 
p. n. e„ i imale su primarno svjetovnu svrhu. Bazilike su kasnije igrale veliku ulogu u 
rimskom društvenom životu. U bazilikama su održavana suđenja i vršene svakovrsne 
nagodbe, priređivani politički sastanci, čak se obavljale trgovinske i druge poslovne 
transakcije, u njima su se, najzad, ljudi sklanjali od kiše i sunčeve žege. Isti termin 
je korišten i za zgrade sa religijskom i kultnom svrhom, i to za neabrahamistička 
vjerovanja. Tako je pronađena jedna neopitagorejska bazilika iz I. st. n. e. (blizu Porta 
Maggiore u Rimu). Oblik i funkcija bazilike je prenesena iz helensko - helenističkog 
svijeta. Iako su po formi postojale varijacije, bazilike uglavnom imaju unutarnju 
kolonadu koja dijeli prostor i polukružnu apsidu (a\|/ig; absis ) iznad koje se nalazi 
polukupola. Apsida je bila na kraju i u njoj je magistrat sjedio. Ove apside su imale 
malo uzdignute podijum. Centralni prolaz je širi i viši nego bočni prolazi, kako bi 
svjetlost lakše prodirala kroz prozore. Kao što je već rečeno, najstarija poznata bazilika 
izgrađena u Rimu je Basilica Porcia (184. god. p. n. e.) za vrijeme cenzure i pod 
auspicijima Katona Starijeg. Ova bazilika je trebalo da bude oficijelna građevina za 
plebejske tribune. Pored nje poznate su i sljedeće bazilike: Basilica Aemilia (179. god. 
p. n. e.), Basilica Sempronia (169. god. p. n. e.; od cenzora Tiberija Sempronija Grakha 
Starijeg), Basilica Opimia (121. god. p. n.e.; možda od konzula Lucija Opimija), 
Basilica lulia (završena od Augusta), Basilica Ulpia , bazilika Maksentija (građena 
između 308. i 312. god. n. e.; započeta za Maksentija, a završena za Konstantina). 
Relativno je dobro poznata i bazilika u Pompejima (izgrađena na kraju II. st. p. n. e.). 

Od III. st. n. e. tip bazilike je zbog karakteristike velike hale postao i sastavni dio 
palata, odnosno služio za audijencije i okupljanje elite širom rimskog svijeta. Sjedeći 
na uzdignutoj apsidi, carski, regionalni i lokalni poglavar je mogao da bude i formalno 
uzdignut između osoba koje se još nalaze u bazilici. Tako se oblik bazilike u kasnoj 
antici pretvarao u glavnu upravnu zgradu. 

Nakon što je kršćanstvo zavladalo kao dominirajuća religiozna manifestacija, termin 
bazilika je počeo određivati velike i bitne crkve. Tako je pojam bazilika ujedno održavao 
i arhitektonsku i crkvenu sadržinu. Tip bazilike je bio vrlo prijemčiv za kršćane (prvo 
nakon njihove konačne dekriminalizacije, a zatim u doba njihove vlasti), jer je već bila 
simbol moći i vlasti, a pružala je za kršćanski obred (koji se uglavnom obavlja unutra, 
a ne vani) odličan prostrani ambijent. Bazilika je imala centralni, izduženi brod sa 
bočnim prolazima i apsidom; na ovoj uzdignutoj platformi je stajao ili sjedio episkop 
ili neki svećenik i obraćao se okupljenoj pastvi na misi ili nekom drugom dešavanju. 

U odnosu na bočne prolaze viši dijelova broda su sadržavali redove prozora, kako bi 
svjetlost ulazila u središnji dio. Izuzetak su bile kavkaske crkve u kojima je brod bio 
samo viši od bočnih prolaza, pa je njihova unutrašnjost bila mnogo mračnija. 



Ostaci Maksentijeve bazilike. 



Rekonstrukcija Maksentijeve bazilike. 

Ispred kršćanskih bazilika su se nalazila zaokružena predvorja - dvorišta sa kolonadama 
stupova. Bazilike su bile pogodne da budu tako izrađene kako bi njihov tlocrt sadržavao 
u sebi i simboliku krsta. Vrijednost svake pojedine kršćanske bazilike je proizlazila iz 
toga kolika je bila gradacija autoriteta i moći osobe koja je stolovala u njoj, odnosno 
njegove pozicije u crkvenoj hijerarhiji. 

Dobar primjer kršćanskih bazilika pružaju stara crkva sv. Petra u Rimu (IV. st. n. e. ), 
crkva svetih apostola u Konstantinpolisu (koja je prva po tlocrtu podsjećala na krst), 
rimske crkve sv. Sabine, sv. Jovana Lateranskog, sv. Pavla (kraj IV. st. n. e.; van zidina 
Grada) i sv. Klementa (VI. st. n. e.), crkva sv. Ilije u Solunu (V. st. n. e.), bazilika u 
Betlehemu (VI. st. n. e.), dvije velike bazilike u Raveni. Najpoznatija kršćanska bazilika 
na prostoru današnje Bosne i Hercegovine je pronađena na Bilmišću u Zenici. 

Kako je u kasnoj antici slabila svjetovna vlast, na uštrb vlasti svećeničke kaste, tako su i 
crkve - bazilike sa lokalnim episkopom postajale oličenje stvarne vlasti u odnosu na 
svetovne bazilike u kojima su se nalazili lokalni magistrati. Danas je arheologija otkrila 
tragove mnogih kasnoantičkih bazilika, koji se po defaultu smještaju u skup kršćanskih 
crkvenih objekata. Međutim, činjenica je da i u kasnoj antici još uvijek egzistiraju i 
arhitektonski oblici baziličnog tipa, a koji imaju svjetovnu sadržinu. I to bi trebalo da 
imaju na umu arheolozi kada započinju sa svojim istraživanjima baziličnog nasljeđa. 



Ostaci bazilike u Leptis Magni, Libija. Izgrađena početkom III. st. n. e. 

Vojna inženjerija 


Oružana snaga Rimske države, i u vrijeme Republike i u vrijeme principata je posjedovala 
jednu fantastičnu osobinu, a to je da je bila veoma fleksibilna institucija. Ona se nije 
uskogrudo niti dogmatski držala vojnih teorija i doktrina. Zavisno od potreba, uvjeta na 
terenu i konkretne situacije ona se mijenjala, apsorbirala i prilagođavala. To je 
podrazumijevalo i da se čak od najvećih neprijatelja preuzimaju određene vrijednosti 
strateške i taktičke prirode, tipovi oružja i borbene opreme, kao i načini borbe. Tako bi se 
moglo smatrati da rimska oružana snaga nije bila samo originalna tvorevina rimskog 
svijeta, nego i djelo uspješnog apsorbiranja raznoraznih elemenata vojnih i borbenih 
tekovina euromediteranskog, pa i srednjoistočnog područja. Rimljani su najviše 
preuzimali od razvijenih kultura Grka, Etruraca i Kartaginjana, ali se nisu ustručavali 
ni preuzimati od slabije kultiviranih europskih zajednica kao što su Kelti, Iberci i 
Germani. U skladu sa takvim načelima, oružana snaga Rimske države je bila otvorena 
i za najrazličitija inženjerijska i tehnološka iskustva i dostignuća. Zato je i vojna 
inženjerija u rimsko doba predstavljala najbolji i najkvalitetniji element inženjerskih 
umijeća i tehnologija rimskog svijeta. Praktični Rimljani su dobro znali da je za uspjeh 
rata, uz dobro oružje, dobru logistiku i dobre zapovjednike i obučene vojnike, potrebno i 
umijeće dobrog korištenja prostora. Zato je svaki vojnik, u svojoj standardnoj opremi, 
morao da ima i malu, vojničku lopatu. 

Još je Servije Tulije u svojim reformama ustanovio dvije centurije koje su u sebi okupljale 
zanatlije. 

Vojna inženjerija se posebno isticala u podizanju vojnih tabora, mostova, cesta, te drugim 
građevinskim aktivnostima (gradnja kanala i luka, melioracija tla, akvadukti, podizanje 
gradskih zidina, čak i u rudnicima i sadnji vinograda). Zapošljavanje profesionalne 
vojske na građevinskim poslovima u vrijeme mira je bila i potreba. Time se održavala 
njihova dobra fizička kondicija, a i vojnici su bili zaposleni, jer je vojnička dokolica mogla 
predstavljati vrlo opasnu pojavu iz koje su se mogle izroditi problemi, konspiracije, 
nezadovoljstva, pa i bune. Pošto je vojska veoma potrošačka institucija, njeno 
zapošljavanje na građevinskim poslovima je donosilo i značajne javne uštede. Uz to, 
činjenica je da su i najbolji građevinski utilitarni objekti bili oni koje je izgradila vojska. 

Tabori 


Za nominirane vojnog tabora u latinskom jeziku se koristila rijeć kastrum ( sing.\ castrum , 
plu.: castra ) i to poglavito za veće tipove u koje su se smještale i legionarske jedinice. Izraz 
u množini —> castra se ustvari koristio za jedan tabor, jer je castrum primarno pojmovno 
označavao samo jedan objekat, baraku, zgradu ili šator unutar tabora. Za postaju manje 

jedinice - većinom auksilijarnog tipa - se koristio termin castellum. Generički termin je 
praesidium (garnizon), a koristili su se i grčki termini <xupaT67isSov i cpponpiov. Toliko je 
bilo kastruma i kaštela širom rimskom svijeta da su se izvedenice iz ovih latinskih riječ 
zadržale u mnogim euromediteranskim jezicima i zemljama, uključujući i toponimiju, 
onomastiku i patronimike. Mnoga naselja u Europi i na Mediteranu razvila su se iz tabora 
oružanih snaga Rimske države, pa i pokazuju još uvijek tragove njihovog originalnog 
obrasca. Ovaj obrazac je korišten i za formiranje novih gradova u španskim kolonijama u 
Amerikama. U Engleskoj i Velsu mnogi gradovi koji u svome imenu sufiks chester isto 
predstavljaju nasljeđe kastruma iz rimske epohe. 

Vojni tabori su predstavljali jedan od vidljivih primjera ne samo rimske moći i vlasti, nego i 
zavidnog arhitektonsko - graditeljskog planiranja i rada. I na tom je vojna inženjerija 
pokazala sva svoja umijeća.Glavna strateška misao oružanih snaga Rimske države je 
dobro, promišljeno uređivanje sustava tabora. Po toj zamisli veće vojne jedinice se nikada 
ne bi zaustavile na određenom mjestu kako bi zanoćile (posebno na neprijateljskom ili 
stranom području), a da nisu podizale tabor u standardiziranoj formi koji bi bio u 
mogućnosti da primi kompletno borbenu jedinicu sa ljudstvom, pratećom logistikom 
(civili, konji, teretne životinje, prtljag) i ratnim materijalom i mašinama. Način izgradnje 
tabora, njegova unutarnja organiziranost i funkcionalna osposobljenost su bili kodificirani, 
kako bi se bez mnogo razmišljanja u svakoj prilici mogao brzo podići tabor. Toliko se 
smatralo esencijalnim podizanje tabora, da se i u slučaju da je došlo do neprijateljskog 
napada nije nikada prekidalo, nego je dio vojnika ostao da podiže utvrdu, dok su njihovi 
drugovi po oružju odbijali napad ili stražarili i bili pod punom borbenom gotovošću 
(ako je prijetila potencijalna opasnost). Ova praksa podizanja tabora - zanoćišta u toku 
jednog marša, daje fraza pervenire ad locum tertiis . . . quartis . . . septuagesimis castris 
označavala broj dana koji je trebala određena vojna jedinica preći od tačke A do tačke B. 

Tabori nisu služili samo za sklanjanje i zaštitu vojske u pokretu ili garnizoniranje na 
određenom prostoru, nego su predstavljali i neke vrste odstupne linije u slučaju poraza u 
bitki na otvorenom. Tabori bi se podizali prije same bitke, i u slučaju da nešto nepovoljno 
krene, vojnici bi se sklonili u utvrđeno područje, gdje bi se zaštitili i pregrupirali. 

Ovi privremeni tabori su ustvari činili skup šatora i torova zaštićenih drvenom palisadom, 
usjecima i nasipima. U slučaju da se jedan rejon, iz različitih razloga (strateških, stanja 
terenu, zemljopisnih, geomorfoloških, demografskih...itd...) koristio u dužem periodu taj 
tabor bi se nazivao castra stativa („permanentni tabor”) koji je mogao biti castra hiberna 
(zimski tabor) i castra aestiva ili aestivalia (ljetni tabor). Od augustovske reorganizacije 
oružanih snaga Rimske države, svaka legija i auksilijarna kohorta je imala svoju 
stalnu, glavnu bazu. Tabor pomorskih i flotnih jedinica se nazivao castra navalia ili 
castra nautica. Zimski tabori su uglavnom bili snažnije građevinske strukture (zbog 
vremenskih prilika) i nalazili su se u dubljoj pozadini (jer zima nije bila sezona ratovanja). 

U ljetnim taborima vojska je više bila u borbenoj gotovosti i bliža konkretnom ili 
potencijalnom protivniku. Naravno postojali su i tabori u kojima su se sve odgovarajuće 
trupe nalazile u toku cijele godine. 

Konstrukcija tabora je bila odgovornost inženjerijskih jedinica, koje su u svome sastavu 
imale specijaliste mnogih tipova kojima su nadređeni bili architecti. Oni su smatrani 
immunes vojnicima, koji su bili oslobođeni nekih regularnih dužnosti. Oni su mogli da od 
običnih vojnika zahtijevaju rad koliki je bio potreban, i postavljali su tabore na osnovi 
uzoraka iz priručnika birajući onaj koji bi bio najpodesniji za poziciju gdje bi se armija 
nalazila i u vrijeme koje će provesti u njemu. Postavljanje tabora i njegovo unutarnje 
uređenje je izvođeno od strane iskusnih časnika zvanih metafores koji su koristili mjerne 
štapove od 10 stopa ( decempedae ) i gromatika koji su koristili instrument groma. Kada bi 
glavni komandant okvirno odredio prostor gdje bi se trebalo taborovati, onda bi za to 
odgovorni oficir (uglavnom vojni tribun) vodeći sa sobom grupu centuriona (svi bi 
skupno bili zvani mensores ) ispitao taj prostor i određivao najbolju preciznu lokaciju za 
smještaj tabora. 

U ranije doba, dok su trajali ratovi u Italiji, vojnici bi se na kraju borbene sezone (otprilike u 
kasnu jesen) uglavnom vraćali kući. Ali kada su trupe odlazile u prekomorska područja, 
zimovanje u svojim domovima je postalo praktično teško izvodljivo, posebno ako je riječ 
bila o grčko - egejskom, maloazijskom, sjevernoafričkom ili hispanskom području. Tada 
bi se uglavnom povlačila vojska na zimovanje u neki grad ili seosko područje (na 
kantonovanje) gdje bi bila zaštićena od zimskih nepogoda i gdje bi se vojnici mogli 
odmoriti i ponovo uvježbavati (in hiberna concedere; exercitum in hiberna dimittere; 
exercitum per civitates in hiberna dividere). Naravno, postojali su i specifični uvjeti, npr. 
u slučaju kontinuirane opsade ili blokade kada je zapovjednik mogao odlučiti da trupe 
drži u borbenom poretku, bez odlaska u zimovališta, čitavu godinu ili duže. Nekada se 
zimovanje „pod šatorima” ( hiemare sub pellibus; hiemem sub tentoriis exigere ), tj. na 
borbenoj liniji bez ugodnosti zimovališta primjenjivalo kao kolektivna kazna za određenu 
vojnu jedinicu (neposlušnost, dezerterstvo, ležernost, omlitavost). 

U razvijenijim provincijama na istoku tabori su više - manje gravitirali već postojećim 
gradovima. Na kulturno zaostalijem zapadu i u graničnim zonama ovi tabori su se mogli 
nalaziti ili u blizini nekog već postojećeg domorodačkog naselja, ili na posebnoj poziciji. 
Stalni i veći tabori su u uvelikoj mjeri doprinosili procesu romanizacije i kulturizacije, jer 
se pored njih, posebno u kulturološko-zaostalijim sredinama i u udaljenijim provincijama, 
postupno stvaralo i civilno naselje. U mirnodopsko doba, ovi tabori su predstavljali pravi 
magnet za lokalne i okolne populacije. Vojnici su uvijek bili redoviti izvor svježeg gotovog 
novca, a i njihovo prisustvo je pružalo sigurnost. Zato su se oko tabori naseljavali trgovci i 
drugi poduzetnici. Uz to su vojnici stupali u veze sa ženama iz niza zajednica, pa bi se i 
one sa djecom naseljavali uz tabore. Tako bi se tabori postupno pretvarali i u gradska 
naselja koja su mogla prerasti u centar određene municipalne jedinice. 

Nepoznato je kada su Rimljani počeli koristiti taborski sustav kakav postoji od druge 
faze Republike zaključno sa principatom. Iako Livije i Dionizije iz Halikarnasa govore 
o taborima i u najranijim periodima rimske historije, riječ je sigurno o anahronističkom 
tumačenju. Po Frontinu, ideju o podizanju uređenog tabora u koji bi se sklonile čitave 
jedinice, ako ne i cjelokupna armija, Rimljani su dobili za vrijeme rata sa Pirom kada su 
zauzeli tabor Pirove armije kod Beneventa. Vjerojatnije je da je i po pitanju podizanja 
tabora riječ o postupnom procesu, uzrokovanom čestim ratovima na sve udaljenijim 
područijima od matičnog teritorija Republike. Dešavala su se stalna poboljšavanja i 
unapređenja strukture tabora od vremena samnitskih ratove, preko Pirovog, cispalpinskih 
kampanja i I. punskog rata, pa do II. punskog rata, kada je konačno zaokružen sustav 
tabora u pravilnom, standardnom smislu. 

Bez obzira na svoj karakter, obim i svrhu, svi tabori su imali fiksiran i dobro poznat 
načelni plan na osnovi kojeg su se podizali i gradili. Svaka jedinica je imala i svoj raspored 
u tome planu i svoje mjesto u taboru bez obzira na prostor gradnje ili želje zapovjednika. 
Poradi te uređenosti i discipline tabori su bili primjer sređenog i funkcionalnog sustava, 
u kojima nije dolazilo do konfuzije i odlaganja ili dodatnih zapovijedi. 

Detaljne opise tabora rimskih oružanih snaga, njihovoj strukturi, podizanju i funkcioniranju 
u različitim epohama daju Polibije (prva polovica i sredina II. st. p. n. e.), Josip Flavije 
(vrijeme Judejskog rata), djelo De Munitionibus Castrorum („O fortifikacijama vojnih 
tabora”) nepoznatog autora iz III. st. n. e., i Vegecije (kraj IV. st. n. e.). 

Tabor koji Polibije opisuje je predviđen za regularni sastav jedne konzularne armije (dvije 
premarijevske legije i isti broj saveznika - pješadinaca i veći broj saveznika - konjanika) za 
vrijeme Srednje Republike i koji se formira na kraju uobičajenog kretanja marša vojnika. 
Riječ je o taboru koji je dugačak 300 m., imao tri glavne ceste i četvero vrata, i koji je 
najviše u sebe mogao da sabere cc 16.800 pješadinaca i 1.800 konjanika. Po Polibiju: „Evo 
kako Rimljani podižu tabor. Kada nađu povoljan položaj, oni mjesto koje nudi najbolji 
pregled okoline i najbolje mogućnosti za izdavanje naredbi namjene za podizanje 
konzulovog šatora. Tamo gdje će podići njegov šator zabijaju zastavu, oko koje potom 
izmjere i obilježe prostor površine četiri pletra, tako da dobiju kvadrat čija je svaka strana 
udaljena 100 stopa od zastave. Duž jedne strane ovog kvadrata, one za koju se učini da 
pruža najveće pogodnosti za snabdijevanje vodom i hranom, raspoređuju se rimske legije. 
Kako u svakoj legiji, kao što sam rekao, ima šest tribuna, a svaki konzul vodi uvijek dvije 
legije, jasno je da sa svakim konzulom ide obavezno 12 tribuna. Njihove šatore postavljaju 
u jednom nizu, uporedo sa prethodno odabranom stranom kvadrata i na 50 stopa od nje, 
da bi ostalo dovoljno prostora za konje, tovarne životinje i ostatak tribunskog prtljaga. 
Svojom zadnjom stranom šatori su okrenuti pomenutom kvadratu i gledaju ka spoljašnjoj 
strani tabora koju ćemo sada i nadalje zamišljati i zvati prednjom stranom cijelog tabora. 
Tribunski šatori su podjednako udaljeni jedan od drugog, i taj razmak između njih je tako 
udešen da se prostiru duž čitavog prostora namjenjenog rimskim legijama. Potom odmjere 

stotinu stopa ispred tribunskih šatora, pa od linije koja omeđuje ovaj prostor, uporedo sa 
šatorima tribuna počinju sa određivanjem mjesta za svaku legiju. To rade ovako. Pomenutu 
liniju presjeku po sredini drugom, pa od mjesta njihovog spajanja, pod pravim uglom na 
osnovnu liniju, počinju da redaju šatore konjanika iz obje legije jedne naspram drugih na 
udaljenosti od 50 stopa, tako da sporedna linija prolazi između šatora. Postavljanje šatora 
konjanika i pješadinava je slično jer cijela površina koju zauzimaju i manipuli i turme ima 
oblik četverougla. Ovaj četverougao gleda na ulice koje prolaze kroz tabor i ima određenu 
dužinu uz glavnu ulicu —>100 stopa. Po pravilu, trude se da mu i dubina bude ista, izuzev 
kod saveznika. Kada vode veće legije, onda mu proporcionalno povećavaju i dužinu i 
dubinu. Dakle, šatori konjanika počinju od sredine tribunskih šatora, te tako stvaraju neku 
vrstu ulice koja leži pod pravim uglom na ranije pomenutu liniju i prostor ispred tribunskih 
šatora. Doista, čitav splet prolaza u taboru najviše liči na ulice u gradu, jer su čitavom 
njihovom dužinom, i sa jedne i sa druge strane, smješteni manipuli i turme. Iza konjanika su 
smješteni trijariji obje legije, uz svaku turmu po jedan manipul. Njihov raspored isti kao 
raspored konjanika i šatori im se dodiruju, ali gledaju u suprotnom smjeru. Dubina svakog 
manipula trijarija iznosi polovinu njegove dužine, zato što su, po pravili trijariji brojčano 
dvostruko slabiji od ostalih trupa. Na taj način, iako se manipuli često međusobno razlikuju 
po broju ljudi, dužina njihovih šatora je uvijek ista zahvaljujući razlici u dubini. Nakon toga, 
na udaljenosti od 50 stopa sa obje strane, naspram trijarija podižu šatore principa. Kako su 
ovi šatori okrenuti pomenutom međuprostoru od 50 stopa, stvaraju se dvije nove ulice koje 
polaze od iste ravne linije kao ulica na koju izlaze konjanici, tj. od one koja omeđuje prostor 
od 100 stopa ispred tribunskih šatora. Završavaju se na onoj strani tabora koja se nalazi 
naspram tribunskih šatora, koju smo nazvali prednjom stranom tabora. Iza principa i 
neposredno uz njih, a u smjeru suprotnom od onoga u kome oni sami gledaju, nalaze se 
hastati. Rečeno je već da ove starosne grupe imaju po deset manipula, iz čega slijedi da su 
im i ulice jednake dužine. Sve ulice se završavaju na prednjoj strani tabora kojoj su okrenuti 
i posljednji manipuli u svakom redu. Iza hastata odmjere 50 stopa pa naspram njih 
postavljaju savezničke konjanike, počinjući od iste linije i završavajući na istoj liniji kao 
legije. Kao što sam naprijed rekao, kod saveznika je broj pješadinaca isti kao u rimskim 
legijama, osim što je umanjen za 1/5 vojnika koji se biraju za ekstraordinarije, dok je 
konjanika dvostruko više, jer se i od njih 1/3 oduzima za ekstraordinarije. Zato saveznicima 
kod podizanja tabora daju proporcionalno dublji prostor, da bi na taj način dužinu 
njihovih šatora izjednačili sa dužinom rimskih. Kada su rimski šatori već obrazovali 
pomenutih 5 prolaza, postavljaju se šatori savezničkih manipula i turmi, pri čemu im se 
dubina uvećava u skladu sa njihovom jačinom. Pješadinci su leđima okrenuti konjaništvu 
i gledaju ka palisadi i dvije bočne strane tabora. U svakom manipulu prvi šator sa obje 
strane pripada centurionu. Praveći pomenuti raspored rimskih i savezničkih šatora, između 
pete i šeste turme i petog i šestog manipula uvijek ostavljaju prostor od 50 stopa, pa se tako 
stvara još jedan prolaz kroz cijeli tabor pod pravim uglom prema ulicama i paralelan sa 
tribunskim šatorima. Zovu ga guintana zato što se prostire duž pete turme i petog manipula. 

Prostor iza tribunskih šatora, lijevo od pretorija, koristi se kao trg, a desno od pretorija je 
smješten kvestorij sa rezervama koje se u njemu nalaze. Sa obje strane tribunskih šatora, 
manje više pod pravim uglom na posljednji od njih, nalaze se konjanici odabrani među 
ekstraordinarijima i dobrovoljci koji na pohod polaze da budu na usluzi konzulima. Njihovi 
šatori se pružaju duž bočnih strana tabora, i jedni su okrenuti kvestorij u, a drugi trgu. 
Po pravilu, ove trupe su i u taboru i na maršu uz konzula, a i u svim ostalim slučajevima 
paze na njega i na kvestora i uslužuju ih. Leđa uz leđa sa njima, okrenuti palisadi, nalaze se 
pješadinci koji obavljaju dužnost sličnu njihovoj. Iza ovih pješadinaca i konjanika 
imamo prolaz širok 100 stopa, paralelan sa tribunskim šatorima, koji sa zadnje strane trga, 
pretorija i kvestorij a prolazi kroz cijeli tabor. Sa njegove druge strane su smješteni šatori 
savezničkih konjanika ekstraordinarija okrenuti trgu, pretoriju i kvestoriju. Između ovih 
šatora, preko puta pretorija, ostavlja se prolaz od 50 stopa koji vodi do zadnje strane tabora i 
leži pod pravim uglom na pomenuti prolaz širok 100 stopa. Leđa uz leđa sa konjanicima 
postavljaju šatore odabranih savezničkih pješadinaca, tako da su okrenuti palisadi i 
zadnjoj strani cijelog tabora. Prazan prostor koji ostaje uz ove šatore duž bočnih strana 
tabora daje se strancima i saveznicima koji su došli određenim povodom. Ovakvim 
rasporedom rimski tabor stiče oblik kvadrata, a po uličnoj mreži i opštem uređenju svojih 
sastavnih dijelova podsjeća na grad. Palisada se na svim stranama nalazi 200 stopa udaljena 
od šatora, i taj prazan prostor im je od velike koristi. Naime, zgodan je za uvođenje i 
izvođenje legija, zato što svaka legija svojim ulicama izlazi na njega, pa se ne stiču svi na 
jednom mjestu, gdje bi im se vojnici sudarali i gazili jedni druge. Na isto mjesto smještaju i 
stoku (capita op. a.) uvedenu u tabor i plijen (praeda op. a.) osvojen od neprijatelja, i tamo 
ih u toku noći čuvaju na sigurnom mjestu. Što je najvažnije, u noćnim napadima ni 
vatra ni strijele ne stižu do šatora, izuzev u zanemarljivim količinama, koje su tada već 
bezopasne, kako zbog velike udaljenosti, tako i zbog slobodnog prostora ispred šatora.” 

Polibije nadalje objašnjava raspored u slučaju da dođe veći broj savezničkih i drugih 
vojnika, ako taboruju na istom mjestu dvije konzulske armije (taj zajednički tabor 
nastaje prostim spajanjem dva do sada opisana tabora). Za Rimljane podizanje tabora 
nije značilo samo puki građevinski poduhvat, nego i uređenje odnosa unutar ljudstva 
smještenog u njemu. Tako Polibije isto govori da vojni tribuni zaklinju sve one koji se u 
njemu nalaze i vojnike i civile, pa i robove da neće ništa ukrasti iz tabora, a ako nešto 
nađu da će odnijeti vojnim tribunima. Čak se od vojnika u taboru određuju i higijeničarska 
služba. Inače je dužnost vojnih jedinica i civila u taboru strogo određena, i tačno se zna 
ko, kada, gdje i zašto obavlja određenu dužnost i službu. Jedino su trijariji oslobođeni 
nekih fizičkih dužnosti (npr. služenje vojnim tribunima), ali zato svi svakodnevno 
daju stražu za konjanike iz turme koja se nalazi neposredno iza njih. Što se tiče 
kopanja rovova, podizanja nasipa/šančeva i palisada, saveznici su zaduženi za dvije 
strane uz koje se nalaze njihova krila, a za preostale dvije strane su odgovorne legije, 
svaka legija za po jednu. 

Polibije u zaključku svoga opisa oružanih snaga poredi rimski i helenski tabor: „Trudeći 
se da u ovoj stvari sebi olakšaju posao, čini se da su se Rimljani odlučili za metod 
potpuno suprotan helenskom. Zapravo, Heleni pri podizanju logora najvažnijim smatraju 
prilagođavanje prirodni pogodnostima terena, jer vjeruju da vještačka odbrana nije jednaka 
bezbjednosti koju položaju daje sama priroda, a stalo im je i da izbjegnu napore vezane za 
kopanje rovova. Zato su, što se tiče plana cijelog tabora, prinuđeni da usvajaju najrazličitije 
oblike kako bi se prilagođavali terenu, te da dijelove vojske smještaju čas na jedne, čas na 
druge, a ponekad i na neodgovarajuće položaje, što dovodi do toga da niko unaprijed ne zna 
ni svoj položaj ni položaj ostalih odreda u taboru. Rimljani, naprotiv, prihvataju naporno 
kopanje rovova i obavljanje ostalih odbrambenih poslova da bi imalu tu prednost da im 
tabor uvijek ima isti, svima poznati oblik.” Ipak su i časnici rimskih oružanih snaga pazili 
na neke zemljopisne karakteristike. Pa bi se tako za podizanje tabora odabrao prostor od 
cc 800 m 2 , blizu izvora vode ili vodenog toka koji bi tekao kroz tabor ( aquatio ), te livadama 
koje bi služile za ispašu (pabulatio ). Mjesto je trebalo i da bude na određenom uzvišenijem 
položaju kako bi se imala bolja percepcija okolnog terena, pa su zato u europskim oblastima 
za smještaj tabora korišteni akropolji gradinskih naselja iz ranijih epoha. Vojnici bi tako 
mogli formirati i acies, ili borbenu liniju izvan kapija tabora, gdje bi mogli biti snabjevani i 
podržavani od artiljerije i strijelaca za palisada ili zidina. Idealni model tabora se ipak morao 
prilagođavati zemljopisnim uvjetima, pa je tako skoro svaki tabor oružanih snaga Rimske 
države koji je arheološki istraživan imao neke svoje specifične planske i arhitektonske crte. 
Od pozicije na kojoj je smješten, prirodnih resursa sa kojima raspolaže, veličine i stalnosti 
tabora, na temelju generalnog i standardnog plana vršene su i određene modifikacije, pa i 
improvizacije u odnosu na objekte i fortifikacije u njemu. Tako se nailazi i na tabore u 
kojima nisu baš evidentirani baš svi propisani arhitektonski i građevinski elementi. 



Rekonstrukcija izgleda tabora po Polibijevom opisu. Ilustracija preuzeta iz Connolly, 1991:9-10. 

Vrijedne podatke o izgledu vojnog tabora polustalnog karaktera, koji je podignut za 
vrijeme opsade Numancije od strane trupa pod komandom Scipiona Emilijana dala su i 
arheološka istraživanja u Numanciji. Inače je otkopan i istražen veliki broj rimskih 
tabora, posebno onih koji se datiraju u vrijeme principata, i koji su dali nemjerljivo 
mnoštvo vrijednih podataka. 



Pokušaj ilustrativne rekonstrukcije nastambi manipula iz polupokretnog 
tabora pred Numancijom 134./133. god. n. e. Legionari su smješteni bočno, 
a centurioni u sredini. Ilustracija preuzeta iz Connolly, 1991:10. 


Po Josipu Flaviju kada trupe Rimske države prodru u neprijateljsko područje: „nikada se ne 
upuštaju u bitku, sve dok ne podignu utvrđeni tabor. A ovaj ne podižu na svakom mjestu, 
niti u nepravilnom obliku, niti svi bez reda, nego se najprije isplanira mjesto ako nije 
ravno, zatim se označi četverougaonik za tabor, pa tek onda mnoštvo graditelja prelazi sa 
potrebnim oruđem na posao. Unutarnji prostor tabora dijeli se za šatore, dok spoljna strana 
pruža izgled zida na kojem su u jednakom rastojanju tornjevi. U međuprostoru između 
tornjeva postavljaju se brzi bacači i katapulti, i bacači kamena (baliste) i naprave 
spremne za gađanje. Na ograđenom prostoru postavljaju se četiri kapije, svaka na po 
jednu stranu, koje dozvoljavaju slobodan prolaz teglećoj stoci, a i dovoljno široke za 
ispade ako se ukaže potreba. Unutrašnjost tabora je podijeljena na ulice. U sredinu se 
postavljaju šatori zapovjednika, a u njihovoj sredini opet šator vrhovnog zapovjednika, 
sličan hramu. U svemu izgleda kao mali grad sa svojim trgom, radionicama i sudačkim 
mjestom za niže i više oficire gdje se rješavaju razmirice, ako neke iskrsnu. A nasip podižu, 
i sve unutarnje uređenje, mnogi i vješti radnici. Ako se ukaže potreba, onda se unaokolo 
iskopa spoljni rov, dubok četiri lakta a isto toliko i širok. Kada tako završe utvrđivanje, 
vojnici u miru i poretku logoruju svaki na određenom mjestu. I sve ostalo izvršavaju oni sa 

isto tako dobrim poretkom i tačnošću: nošenje drva, pribavljanje namirnica, opskrbljivanje 
vodom vrši svako odjeljenje po poretku. Isto tako niko ne smije da doručkuje kada hoće, 
nego svi zajedno. Za spavanje, straže, ustajanje daje se znak trubama, niti se išta vrši bez 
naređenja.... Ako tabor mora da se napusti, truba daje znak. Niko ne oklijeva, nego zajedno 
sa datim znakom sklapaju šatore i sve pripremaju za odlazak. Ponovo trube zatrube 
dajući znak da moraju biti spremni, da brzo tovare prtljag na mazge i ostalu tegleću stoku, i 
da stoje kao takmičari pred trkačkom vrpcom spremni da nastupe. Poslije toga zapale tabor, 
jer je njima vrlo lako da ga ponovo sagrade... Treći znak truba obznanjuje polazak i tjera na 
žurbu one koji su ma iz kojeg razloga zaostali, da ne bi niko izostao od svoga poretka.” 

Opis vojnog tabora četiri stoljeća kasnije daje i djelo De Munitionibus Castrorum. Ovo se 
djelo ranije pripisivalo Higinu Gromatiku (Hyginus Gromaticus ), koji je djelovao u vrijeme 
princepsa Trajana. Međutim, danas se ono pripisuje nepoznatnom autoru koji se nominira 
kao Pseudo - Higin 0 Pseudo-Hyginus ), i datira preciznije u početak III. st. n. e. Veoma malo 
se zna o njegovom autoru, a sudeći po samom tekstu, djelo je zamišljeno da bude korisni 
priručnik kako pravilno konstruisati vojni tabor, napisan za visoke oficire. Struktura i 
organizacija rimskog tabora u potpunosti su pratili evolutivni razvitak Rimske države i 
vojske. Nestale su tako manipule, nema više ni trijarija, hastata, principa i velita. 
Konjaništvo je odvojeno u potpunosti od pješadije i čini poseban korpus. Nema više ni sodi, 
niti peregrinskih auksilijara, a njihovo mjesto pokrivaju stranci u službi Rimske države, koji 
se mogu prepoznati po stranim nazivima. U III. st. n. e. oružane snage Rimske države se ne 
sastoje više od Romanae legiones cum sodis (kao u Polibijevo vrijeme), ili legiones cum 
sodis et auxiliis , nego samo od legiones cum supplementis . A to se onda moralo odraziti i 
na uređenju vojnog tabora. U djelu De Munitionibus Castrorum se opisuje ljetni tabor koji 
sadržava tri legije i suplement jedinice. 

Po Vegeciju (retrospektivni prikaz): „Regrut također mora naučiti kako se utvrđuje tabor. 
U ratu, naime, ništa nije tako spasonosno ni tako nužno. Ako je tabor valjano sagrađen, 
vojnici unutar nasipa bez brige provode dane i noći, čak i ako ih opsjeda neprijatelj, te se 
čini kao da sa sobom posvuda nose obzidani grad. Međutim, to je znanje potpuno nestalo. 
Niko već dugo nije postavio tabor davši prokopati opkope i pozabijati kolce. Znamo da su 
tako mnoge vojske često uništene dnevnim ili noćnim prepadom barbarskih konjanika. 
No oni ne trpe od toga samo kada logoruju bez tabora, već i kada su u bojnom redu nekim 
slučajem započeli odstupati, a nemaju taborsko utvrđenje da bi se u njega povukli, pa padaju 
bez odmazde poput životinja, a umiranje ne prestaje prije negoli neprijateljima uzmanjka 
volje da ih progone. Tabor uvijek, a osobito kada je neprijatelj blizu, treba načiniti na 
sigurnom mjestu gdje ima dovoljno drva, krme i vode, a ako se mora duže zadržati, neka se 
odabere zdravo mjesto. Valja još paziti da u blizini ne bude brdo ili povišeni položaj koji bi 
mogao biti na smetnji ako ga zauzmu protivnici. Treba razmotriti ne plave li bujice obično 
ravan, da vojska u takvoj prilici ne bi pretrpjela udar. Tabor se pak mora utvrditi u skladu sa 
brojem vojnika i sa količinom prtljage, kako se preveliko mnoštvo ne bi zbijalo u malome 

taboru, ili malen broj opet bio prisiljen da se po previše prostranome razvlači više nego što 
je potrebno. Tabore katkada valja podizati u obliku kvadrata, katkada trokuta, katkad 
polukruga, kako već iziskuje kakvoća položaja ili nužda. Vrata koja se nazivaju pretorijskim 
moraju gledati na istok ili motriti na ono mjesto sa kojega se vide neprijatelji ili, ako traje 
marš, na onu stranu na koju će krenuti vojska. Iza njih razapinju šatore i postavljaju zmajeve 
i bojne znakove prve centurije, tj. kohorte. Vrata koja se nazivaju dekumanskim i kroz koja 
se vojnici prijestupnici izvode na kažnjavanje, nalaze se iza pretorija. Tabori se utvrđuju 
različito i trostruko. Ako ne pritišće prevelika nužda, sa zemlje se izrezuju buseni i slažu se 
poput zida, tri stope visoko iznad zla, tako da sprijeda bude jarak iz kojeg je busenje 
izvađeno. Potom se kopa privremeni opkop širok devet, a dubok sedam stopa. Kada zaprijeti 
žešći neprijateljski udar, onda valja utvrditi obod tabora propisnim opkopom, širokim 
dvanaest, a dubokim devet stopa ispod crte, kako to zovu. Iznad toga se na pregrade 
načinjene prema vani i prema unutra nagomilava zemlja koja je bila izbačena iz opkopa i 
raste uvis četiri stope. Tako je naposljetku visoka 13, a široka 12 stopa. Na nju se zabijaju 
kolci od vrlo čvrsta drva koje su vojnici obično nosili sa sobom. Za ovu gradnju prikladno je 
uvijek imati u pripremi motike, trnokope, košare i druge vrste oruđa. Lako je utvrditi tabor 
kada je protivnik odsutan. Međutim, ako neprijatelj pritisne, onda se svi konjanici i polovina 
pješadinaca svrstavaju u bojni red da odbiju nalet, dok preostali iza njih kopaju opkope i 
utvrđuju tabor. Glasnik objavljuje koja je centurija čitav rad završila prva, koja druga, a koja 
treća. Nakon toga centurioni pregledaju i mjere opkop te kažnjavaju one koji su previše 
nemarno obavili zadaću. Regrute zato valja pripremiti i za ovakav postupak, kako bi bez 
pomutnje, brzo i brižno mogao utvrditi tabor kada to nužda zatraži.” Vegecijev opis ukazuje 
daje taborska strategija, koju je oružana sila Rimske države primjenjivala još od Srednje 
Republike, krajem IV. st. n. e. zaboravljena. Njegov prikaz zato ima i namjeru da oživi 
ovu vrijednu stratešku doktrinu rimske vojske. Nesumnjivo je u toku IV. st. n. e. došlo do 
slabljenja kvalitete i vrijednosti vojske, njenog opuštanja i napuštanja takvih strateških 
stvari i vještina, kao što je taborovanje. 

Kada bi se kopao jarak, zemlja bi se bacala sa strane jarka i tako bi se automatski podizao i 
nasip koji su dopunjavali busenjem trave, povrh čega su postavljali ogradu od kolja. Ovo 
kolje su vojnici morali da nose dok su marširali. Kasnije, ako bi tabor dobijao stalnije 
značenje, drvena palisada bi bila zamijenjena sa kamenim i zidanim zidom. U svakom nešto 
većem taboru bi se postavljale i kule situirane u pravilnim razmacima. Pošto svaku stranu 
podijele po dionicama za svaku manipulu, centurioni se brinu za detalje i nadgledaju posao, 
a po dvojica vojnih tribuna su zaduženi za ocjenjivanje urađenog posla na onoj strani koja 
pripada njihovoj legiji. Polibije detaljno opisuje i sam postupak izgradnje tabora, kako se 
zastavama označavaju mjesta na kojima će se nalaziti šatori konzula ili drugih vrhovnih 
zapovjednika jedinice (mjesto se zove pretorij i označava se bijelom zastavom), te prostori 
gdje će se smjestiti šatori vojnih tribuna i legionara (sa purpurnim zastavama)....itd... i hvali 
poduzetnost i praktičnost rimskog vojnog tabora. Nesumnjivo je rimski vojni tabor vrhunac 

vojne inženjerijske genijalnosti i odlične strukture vojske, jer je svako znao svoje mjesto u 
njemu kao da se nalazi u sopstvenom gradu, bez obzira na kojoj se poziciji tabor podizao. 
Onaj dio vojnika koji bi gradio tabor, to bi obavljao u oklopima, dok bi drugi dio bio u 
punoj borbenoj pripravnosti, kako bi mogao dočekati potencijalni neprijateljski napad. Jasno 
su bila propisana i pravila ulaska u tabor. Posljednja bi u tabor ulazila konjica, i to tek kada 
bi na strani koja gleda prema neprijatelju bila postavljena ograda. Kada se napušta tabor, 
sklapaju se šatori i sakuplja oprema i sve ima svoju vrlo preciziranu proceduru do u 
najmanji detalj. Na prvi znak trube vojnici raspremaju konzulov i tribunske šatore, a 
potom svaki vojnik sklapa svoj šator. Na drugi znak trube učvršćavaju zavežljaje na tovarne 
životinje i na treći prethodnica napušta tabor. 

Shematski gledano svaki tabor bi načelno izgledao na sljedeći način. Iza jarka (fossa ), na 
nasipu ( agger ) bi se nalazila palisada ili zid ( vallum ). Vojnici su u nasip ugrađivali tajne 
prolaze, od kojih neprijatelj ne bi imao nikakve koristi. Postojala su tri tipa ovih tajnih 
prolaza: clavicula, agricola et tutulus. Ovo je podrazumijevalo da su vojnici sa sobom nosili 
ne samo oružje, nego i oruđe. Baza ( munimentum ) je bila smještena u potpunosti unutar 
palisade ili zida. Neposredno iza palisade ili zida pružao bi se prazan prostor ( intervallum ), 
u koji bi se smještali i stoka ( capita ) i plijen ( praeda ). U svakom taboru se nalazila 
„glavna” cesta ( via principalis) koja se pružala pravcem sjever—>jug i bila je veoma široka i 
ustvari je odgovarala gradskoj ulici cardus maximus. Zgrada ili šator komandanta armije 
koja se nalazila u taboru se nazivala pretori /praetorium, bez obzira da li je on bio konzul ili 
pretor ili je nosio neki drugi položaj. Na jednoj strani od pretorija se nalazio kvestorij/ 
quaestorium , koji je bio neka vrsta administrativne kancelarije tabora. U ovoj zoni se 
nalazio i forum, i to bi bilo okupljalište vojske. Duž via principalis su bili šatori ili objekti 
gdje su boravili vojni tribuni, i to ispred baraka ili šatora jedinica kojima su komandovali. 
Via principalis je izlazila iz tabora kroz porta principalis dextra i porta principalis sinistra , 
koje su dodatno bile osigurane i utvrđene sa kulama ( turres ). Središnji prostor via 
principalis gdje su bile smještene objekti ili šatori komandnog sosoblja nazivanje principia 
(plural od principium). Pod pravim uglom na via principalis je bila via praetoria. Ove dvije 
ceste su dijele tabor u 4 kvadratna dijela. Via praetoria je izlazila preko porta praetoria 
(što je bila glavna kapija) i porta decumana , koja je nazivana i porta quaestoria. Termin 
porta decumana („kapija od Desete”) je dolazio poradi rasporeda manipula ili turmi od 
I. do X., tako daje ova posljednja bila najbliža intervallumu na ovoj strani. Na ovoj strani 
via praetoria bi zbog toga bila nazivana i via decumana , a nekada bi i naziv via praetoria 
bio u potpunosti zamijenjen sa nazivom decumanus maximus. U vrijeme mira i u stalnim 
taborima unutar tabora bi bila postavljena i tržnica na kojoj bi se obavljala trgovina sa 
domorodcima, kojima bi tada bilo dozvoljeno da uđu unutar tabora do jedinice sa 
rednim brojem V. (na pola puta do pretorija). Tamo je postojala druga cesta koja je zvana 
via quintana („cesta od Pete”), koja je isto mogla izlaziti preko kapija. Bilo je i slučajeva 
kada ulica od Pete nije imala svoje izlazne kapije. Unutar tabora se pružao i periferni 
put = via sagularis. Ovakva shema uređenja vojnog tabora se prenijela i na planiranje 

gradskih naselja, i u postavljanju mreže ulica i glavnih zgrada sa trgom i u terminologiji. 
Ovo jasno pokazuje koliko je rimski urbs dugovao vojnoj organizaciji, i kakvo je veliko 
značenje vojska imala u životu rimskog svijeta. Via quintana i via principalis su dijelile 
tabor na tri dijela: latera praetorii , praetentura i retentura. U latera su se nalazili arae 
(žrtvenici), auguratorium (za auspicije), tribunal sa uzdignutom platformom (gdje su 
izvođeni sudski procesi i arbitraže), stražarnica, skladišta za žito ( horreae ) ili meso 
(< carnarea ), armamentarium u kojem se nalazilo ono teško naoružanje i artiljerija koje nije 
bilo situirano na zidu. Praetentura je u sebi sadržavala scamnum legatorum gdje su bili 
smješteni časnici. Blizu principia su bili i valetudinarium / kasnije nazvan hospitium 
(bolnica), veterinarium, fabrica (radionica za metal i drvo), a nešto dalje su bile smještene 
specijalne snage kao što su classici (marinci; pošto je većina stalnih tabora u Europi bila 
smještena na rijekama u njima su bile smještene i riječna zapovjedništva i riječne flotile), 
equites (konjaništvo), exploratores (izviđači) i vexillarii (nositelji zastava i simbola svojih 
jedinica). Retentura je bila najbliža principia i u njoj se nalazila kvestura. Do kasnog 
carstva, retentura se razvila i u zonu za čuvanje plijena i mjesto gdje su smještani taoci i 
visokorangirani neprijateljski zarobljenici. Blizu kvestorija se nalazio i dio za štapsko 
osiguranje (, statores ), dok su dalje od kvestorija bile barake ili šatori za smještaj 
auksilijarnih trupa ( nationes ) i legionara. 




Idealna baza za tabor: 1. principia , 
2. via praetoria , 3. via principalis , 
4. porta principalis dextra , 5. porta 
praetoria , 6. porta principalis sinistra, 
7. porta decumana. 

Utvrđeni tabor XVI. legije u Novaesium (Neuss) na rajnskoj granici u sjevernoj Njemačkoj. 
Tabor koji je pokrivao područje od oko 24 hektara (450 x 650 m.) je bio okružen zidom, 
nasipom i jarkom. 1. pretorij, 2. principia, 3. bolnica, 4.-9. prostorije vojnih 
tribuna, 10. radionice, 11. tržnica, 12. skladišta i kuhinje. 



Ostaci plana kastruma za X. legiju Fretensis ispod Masade u Izraelu. Gledano sa zidova Masade. 

Vojnici bi bili smješteni u perifernim zonama unutar tabora. Centurion je imao duplo veći 
objekt ili šator, koji je služio i kao oficijelna zona jedne centurije. 

Šator, baraka ili odjeljak u nastambi sa smještenom grupom vojnika (prosječno 8 ljudi) 
nazivao se contubernium. Stalni vojni tabori na granicama i u unutrašnjosti načelno po 
svojoj strukutri i rasporedu izgledaju isto kao i u vrijeme vojnih pohoda, samo su bile čvršće 
gradnje. Tako su šatori zamijenjeni prvo sa drvenim, a zatim i sa kamenim nastambama. 



Ilustracija preuzeta iz Connolly, 1991:34. 


Jedna nastamba bila je predviđena za cijelu centuriju. U stalnim taborima, izgrađenim 
od kamena, drva i cigli, jedna nastamba je bila predviđena za cijelu centuriju. Ogranci 
nastambe namijenjeni vojnicima imali su 10-11 odjeljaka, a u svakome od njih po dvije 
prostorije. Smješteni su bili na jednome kraju nastambe. Svaki odjeljak sastojao se od 
jedne sobe veličine 4,5 m 2 i predviđene za 8 vojnika, te jedne male ostave za odlaganje 
opreme. Na drugom kraju nastambe bile su službene prostorije centurije i štab centuriona. 
Nastambe su bile situirane u paru, tako da podsjećaju na stari raspored manipula. Sve 
nastambe su sagrađene najmanje 30 metara od zidina, izvan dometa neprijateljskih 
strijela i drugih projektila. 

Vojni hljeb se pekao u vanjskim pećnicama, ali su sami vojnici bili odgovorni za sopstveno 
kuhanje i serviranje. Mogli su i kupiti jelo ili neku dodatnu hranu i u kantini. Bilo je 
dozvoljeno i držanje sluga, posebno za časnike. Za sanitarne potrebe tabor je imao i javne i 
privatne latrine. U javne latrine je uvijek kanalima provođena tekuća voda, koja je odvodila 
kanalizacioni otpad. Voda za piće je dolazila iz iskopanih bunara. U veće i stalne tabore je 
voda dolazila i preko izgrađenih akvadukta. Pretorij je imao sopstvenu latrinu, kao možda 
i zona gdje su bili smješteni viši oficira, dok su latrine za vojnike bili u ili blizu 
intervalluma. Javno kupatilo za vojnike, koje je uključivalo i latrine, je bilo smješteno blizu 
ili na via principalis. Ova kupatila su mogla biti istog tipa kao ona u gradskim naseljima, pa 
su imala i dvorane za vježbanje i masažu. 

Kompletno područje koje je bilo potrebno za održavanje stalnog tabora je uključivalo i 
zonu izvan zidina, i zvalo se territoria. Ta territoria tabora je uključivala vodene resurse, 
pašnjake za konje, mazge i stoku, šumske oblasti, kamenolome, rudnike, predio za obuku 
i vježbalište i pridodata civilna naselja i sela. Posebno su za tabore bila bitna civilna naselja 
koja su izrastala uz njih ili u njihovoj blizini. Ta naselja su nosila naziv kanab dcanabae, 
i u njih bi se smještale žene koje su vojnici imali za priležnice, te eventualno njihova 
djeca. Pošto su stalni tabori djelovali kao magnet za lokalnu populaciju, u kanabe bi se 
naseljavali i trgovci, manufakturisti i zanatlije, gostioničari i svi oni koji su mislili ili 
nadali se profitirati od prisustva vojske. Uskoro su broj ovih civila naseljenih u kanabe 
značajno povećavao. Kanabe nisu imale poseban pravno - administrativni status, nego su i 
one padale pod upravu i jurisdikciju odgovarajućeg vojnog zapovjedništva u taboru. Tek 
kasnije kada bi se na osnovi dugotrajnijeg postojanja tabora i kanabe, formirale jedinice 
municipalne organizacije, dobijala bi se zasebna, autonomna civilna uprava i administracija. 
Zanimljivo je da urbano i upravno jezgro na ovaj način nastalih jedinica municipalne 
organizacije nisu morale da budu smještene na području gdje se pružao tabor sa kanabe. 
Ona su mogla biti u blizini, ali ipak nešto udaljenija. I poljoprivredna sela (vici) i gazdinstva 
su nicala vezano za tabor, jer im je ono, zajedno sa kanabe postajalo vrlo bitno tržište 
za njihove proizvode i robu. Nekada je i sama vojska stimulirala osnivanje ovih 
poljoprivrednih sela i gazdinstava, kako bi imala stalan priliv hrane. Tako su stalni tabori, 
posebno u zaostalijim europskim zemljama, imali neprocjenjivo značenje za njihov 
privredni razvoj. Središnji tabor je mogao da ima i izdvojene manje utvrđene pozicije, kao 
što su osmatračnice (, speculae ), kaštele, predstraže, postaje... itd... koje su bile zadužene i za 
osiguravanje logističke i komunikacijske podrške glavnom taboru. Iz toga je jasno da stalni 
tabori predstavljaju u pravom smislu značajne naseobinske komplekse i da zahvataju 
pod svojom odgovornošću prilično veliku teritoriju. Teritorija stalnih tabora na rijekama ili 
jezerima je uključivala i fortifikacije i objekte prilagođene i ovoj svrhi, sa dokovima i 
nadstrešnicama za brodove. Kada nisu bili korišteni, brodovi su smještani pod nadstrešnice 
radi zaštite i održavanja. Pored marinaca, za ove brodske instalacije su brinuli i optiones. 
Pošto je središnja zona tabora najčešće bila smještane na najboljoj poziciji na nekom 

brežuljku ili padini blizu rijeke, luke i riječne baze su se uglavnom nalazile van zidina, ali 
su marinci i opslužujuće osoblje (koje nije moralo biti smatrano vojnicima) stanovali unutar 
ograđenog tabora. Tabori su se polako pretvarali u rasadnike razvijene mediteranske 
kulture, pa su se tako u njima ili u naselju neposredno naslonjenom na njega gradile banje u 
rimskom stilu, dvorane za vježbanje i masažu, amfiteatri, tržnice, skladišta, velike kuhinje, 
pa i škole. Civilima iz kanabe i okolnih sela je u slučaju vojnog pohoda bilo zabranjeno da 
slijede vojsku. Izuzetak su bile sluge ili neposredni robovi oficira i zapovjednika. 



Rekonstrukcija osmatračnice 
na retijskom limesu, blizu 
Rainau-Buch, Baden- 
Wiirttemberg u Njemačkoj. 



Rekonstruirana zapadna kapija 
rimskog tabora u South Sheilds, blizu 
Newcastle upon Tyne u Engleskoj. 


Dan u taboru je započinjao sa prvim satom dana, i to zvukom trube. Vojnici bi ustajali i 
okupljali bi se u zoni jedinice za doručak. Centurioni bi ustajali još prije običnih vojnika i 
od njih je bilo zahtijevano da se sa konjanicima okupe na principia , dok su vojni tribuni već 
bili u pretoriju gdje bi se održao štabni brifing. Vojni tribuni bi dobili dnevne naredbe i 
lozinke, koje bi oni onda prenijeli centurionima koji bi se vratili u zone jedinice gdje 
bi ih prenijeli vojnicima koji su doručkovali. Odgovornosti i dužnosti vojnika su bile 
raspoređivane metodama koje su smatrane fer i demokratskim, kao što su kocka, rotacija i 
sporazumijevanje. Pojedine dužnosti su pripadale samo pojedinim rodovima vojske, a 
neki tipovi vojnika su bili po automatizmu isključivani iz obavljanja određenih dužnosti i 
poslova. Najčešće dužnosti su bile stražarenje, koje se po danu nazivalo excubiae , a po 
noći vigilae. Vrijeme dužnosti je bilo podijeljeno u osam vigilia , pa je stražarska dužnost 
iznosila tri rimska sata. To je praktično značilo da je u toku ljeta dnevna stražarska služba 

bila duža od zimske, dok je noćna bila kraća u ljeto, ali duža u zimu. Za javno signaliziranje 
protoka vremena korišteni su muzički instrumenti: buccina, cornu i truba. Komande su se 
inače izdavale preko muzičke službe, pa su vojni muzičari ( aenatores ) bili bitan segment 
zapovjednog ustrojstva. 

Vojnici su imali i obaveze održavanja i čišćenja tabora. Za vojnike su glavni dio 
uobičajenih vojnih obaveza, pored stražarenja, patroliranja i održavanja tabora, bili i 
obuka i kontinuirani trening. Nevezano za obuku i trening, svaki vojnik je imao i svoj 
regularni posao u taboru, u širokom rasponu od službeničkih preko stražarskih i manualnih 
do zanatlijskih dužnosti. Službena vojna politika je bila da je što je moguće veći broj 
vojnika umješan u što je moguće više zanimanja i poslova, kako bi se mogli međusobno 
nadopunjavati. Ipak su neki poslovi morali biti prepuštani i osobama sa užom specijalnosti 
(i optiones ), koje bi se samo time bavili. Pojedini vojnici su ipak bili sposobniji u 
nekim zanimanjima u odnosu na druge. Tabor se morao kontinuirano snabdjevati 
(sa najrazličitijim resursima i potrebama) uključujući i priličnu cirkulaciju novca, pa je 
zato u njemu bila razvijena i administrativno - logističko - financijska služba. O ovim 
poslovima je brinuo kvestorij. Vrijedna svjedočanstva o snabdjevanju utaborene vojske i 
vrlo izraženoj trgovačkoj, proizvodnoj i drugom poslovnoj interakciji sa okolnim civilnim 
stanovništvom pružaju pronađene tablice iz Vindolande. Stalniji tabori nisu bili samo 
veliki potrošači, jer su mogli sa svojom zanatskom i manufakturnom proizvodnjom i 
zarađivati. Posebno je vojska proizvodila cigle i crijepove. August je dao ustanoviti i stalnu 
vojnomedicinsku službu, a njeni pripadnici medici ordinarii su morali bili kvalificirani 
ljekari. Njima je bilo dozvoljeno da sa sobom vode i imaju studente medicine, one koji 
prakticiraju vidarstvo, i da imaju osoblja koliko žele. Tako je vojnomedicinska služba 
postala i neka vrsta medicinskih škola. 

Iako je vojnih tabora bilo širom rimskog svijeta, ipak je na pojedinim područijima 
njihova koncentracija bila veća. Posebno ih je bilo dosta u zoni Hadrijanovog zida i 
Britanije, zatim duž Rajne, dunavske granice, u Dakiji, istočnoj granici, te na drugim 
strateški esencijalnim tačkama, kao što su Egipat, rudarske oblasti, saobraćajna čvorišta, 
te u regijama sa problematičnom lojalnošću kao što su sjeverna Španija, Dalmacija, 
Judeja. Najmanje stalnih tabora je bilo u lojalnim i mirnim zemljama i provincijama, 
kao što su Italija, galske provincije, prokonzularne Afrika i Azije, grčke provincije... 


Regija, zemlja, provincija 

Tabori 

Sjevernoafričke provincije 

Ammaedara, Lambaesis, Thamugas, Theveste. 

Egipat 

Alexandria, Babylon, Coptos, Nicopolis. 

Judeja 

Aelia Capitolina, Raphana , Masada. 

Sirija 

Apamea, Bostra, Dura, Emesa. 

Mesopotamija 

Nisibis, Singara, Ziata. 

Osrhoene 

Circesium. 

Komagena 

Samosata, Zeugma. 

Jermenija 

Satala. 

Kapadokija 

Melitene. 

Britanija 

Alauna, Arbeia, Banna, Bremenium, Burrium, 
Camulodunum, Deva Victrix, Eburacum, Epiacum, 
Glevum, Isca Dumnoniorum, Isca Augusta, Condercum, 
Concangis, Corinium, Galava, Glannoventa, Leucarum, 
Lindum, Mamucium, Manduessedum, Mediobogdum, 
Olicana, Pinnata Castra, Portus Adurni, Segedunum, 
Trimontium, Vindolanda, Viroconium, Voreda. Tabori 
nepoznatog imena u Bar Hill, Bearsden, Binchester, 
Lunt Fort, Normandykes, Raedykes. 

Mezija 

Arrubium, Altinum, Argamum, Beroe, Capidava, 
Carsium, Cius, Dinogetia, Ibida, Halmyris, Oescus, 
Novae, Noviodunum, Ratiaria, Sacidava, Salsovia, 
Scupi, Singidunum, Troesmis, Ulmetum, Viminacium. 
Tabori nepoznatog imena u Basarabi-Murfatlar, 
Tirighina-BarboSi, Cernavoda. 

Dakija 

Acidava, Ad Mutrium, Ad Pannonios, Agnaviae, Aizis, 
Altenum, Augustia, Apulum, Arcidava, Arcobadara, 
Arutela, Bacaucis, Berzovia, Buridava, Caput Bubali, 
Caput Stenarum, Castra Traiana, Castra Martis, 
Castra Nova, Certinae, Cumidava, Dierna, Drobeta, 
Jidava, Largina, Megessalla, Micia, Noviodunum, 
Optatiana, Pelendava, Pons Aluti, Pons Vetus, 
Porolissum, Potaissa, Praetoria Augusta, Praetorium 
(Copaceni), Praetorium (Mehadia), Resculum, Romula, 
Rupes, Rusidava, Samum, Sucidava, Tibiscum, Ulpia 
Traiana Sarmizegetusa. Tabori nepoznatog imena 
u AlbeSti, Apoldul de Jos, Badeni, BoroSneu Mare, 


371 





Brusturi, BrancoveneSti, Bucium, Buciumi, Bulci, 
BumbeSti-Jiu, Baneasa, Banita, Chitid, Cigmau, 
CincSor, Cioroiu Nou, ColteSti, Constantin Daicoviciu, 
Cornutel, CristeSti, Crampoia, Calugareni, Desa, Drajna 
de Sus, Duleu, Federi, Feldioara, FizeSti, Falfani, 
Gherla, Gilau, Gresia, Gurghiu, Hinova, Hoghiz, 
Hunedoara, Ighiu, IliSua, Islaz, IzbaSeSti, Izvoarele, 
Castra of Jac, Livezile, Luncani, Moldova Noua, 
Negreni, Očna Sibiului, Olteni, Odorheiu_Secuiesc, 
Orheiu Bistritei, Pietroasele, PietroSani, PloieSti, 
Plosca, Poiana, Pojejena, Purcareni, Putineiu, Putinei, 
RoSiorii de Vede, Rau Barbat, Racarii de Jos, 
Razboieni-Cetate, Reci, Salcia, SebeS, Sfarleanca, 
SighiSoara, Slaveni, Stremt, Surducu Mare, Sanpaul 
(Harghita), Sanpaul (MureS), Šapata de Jos, Sarateni, 
Sfarleanca, Tihau, TiteSti, Tarnaveni, Tarsa, Urlueni, 
VoineSti, Voislova, Sinca Veche. 

Panonija 

Aquincum, Brigetio, Mursa, Poetovio, Sirmium. 

Dalmacija 

Delminium, Burnum, Ragusia ili Laus, Tilurium. Tabori 
nepoznatog imena u Makljenovcu. 

Norik 

Emona, Augusta Raurica, Brigantium, Carnuntum, 
Castra Maiense, Vindobona, Vindonissa. Tabori 
nepoznatog imena u Zwentendorf. 

Retija 

Tabori nepoznatog imena u Oberstimm. 

Italija 

Castra Albana, Castra Taurinorum, Cremona, Placentia. 

Galske provincije 

Argentoratum, Castra Constantia, Lugdunum. Tabori 
nepoznatog imena u Oudenburg. 

Germanske provincije 

Abusina, Augusta Vindelicorum, Batavis, Bonna, 
Colonia Agrippinae, Castra Regina, Flevum, 
Moguntiacum, Novaesium, Noviomagus, Vetera. 
Tabori nepoznatog imena u Saalburg. 

Hispanske provincije 

Asturica Augusta, Castra Servilia, Legio, Lucus 
Augusti, Tarraco. 

Korzika 

Aleria, Aurelianus. 




Navedeni tabori predstavljaju samo dio do danas poznatih utvrđenih pozicija oružanih 
snaga Rimske države. 




Ostaci vojnog tabora castra Potaissa, 
Turda u današnjoj Rumuniji. 


Sanitacijski kanal u 
castra Potaissa. 



Rekonstrukcija vojnog tabora Viminacium na Dunavu. 

Opsadne fortifikacije 


Direktno vezano za tabore, Rimljani su bili i majstori u podizanju opsadnih fortifikacija. 
I ovo je bio posao vojne inženjerije. Opsada se provodila na više načina. Blokada 
bi podrazumijevala podizanje dvostruke utvrde: odbrambene linije ( contra-vallo ) 
kojom su onemogućavali izlaz opkoljenima i opkopa ( circum-vallo ) kojim su nadzirali 
kretanje protivničkih snaga izvan opsade. Protivničke zidine ili palisade su se mogle 
rušiti i pijucima, te prokopavanjem hodnika. Tako su građeni podzemni hodnici 
poduprti gredama i stupovima premazanim katranom ili lojem. Kada bi se stiglo do 
neprijateljskih zidina, bila bi potpaljena drvena građa. Hodnik bi se urušio, a sa njime 
i zidine tako oštećenih temelja. Kroz nastale otvore bi onda prodirali pješadinci. Gradio 
bi se agger , građevina koja se u blagom nagibu uzdizala sve do neprijatelja. Građena 
je od debala, granja i zemlje. Privremene ograde od kolja su štitile građevinu od 
neprijateljskog oružja. Agger je rastao približavajući se cilju polako i neumoljivo. 
Preko njega bi se dovlačile ratne sprave i ratni tornjevi sve do bedema. Onda bi se 
spuštali mostovi i vojnici bi navalili na opkoljene. 



Ilustracija koja prikazuje agger koji je dao izgraditi Cezar prilikom opsade 
galskog grada Avarika. Ilustracija preuzeta iz Connolly, 1991: 27. 

Tribulus 


Vojnici bi u opsadama ili u svrhu odbrane sopstvenih 
tabora i pozicija koristili i raznovrstan spektar klopki i 
zamki, od uobičajenih u zemlju iskopanih i sakrivenih 
rupa sa postavljenim naoštrenim kolcima do željeznih 
šiljaka koji bi se dopola zakopavali u zemlju. Najpoznatije 
takvo oružje je bilo tribulus, koje se sastojalo od četiri oštra 
eksera. Korišteno je protiv nadiranja konjice, bojnih kola, 
slonova, pješadije, a posebno je bilo učinkovito protiv 
napada jedinica na kamilama. 


Borbene mašine 


Rimske borbene mašine su većim dijelom adaptirane mašine i tehnike koje razvijene još u 
klasičnom grčkom razdoblju i u helenističko doba. Rimljani su poboljšali dejstvo i borbeni 
rezultat ovih mašina dobro ih uklapajući ih svoj agresivni stil. Julije Cezar je uspješno 
integrirao borbene mašine u okvire vojnog sustava, poretka i borbene linije kako bi se što je 
u moguće većoj mjeri poboljšala njihova učinkovitost na bojnom poprištu. 

Tri su cilja ovih mašina bila da uzrokuju oštećenja na neprijateljskoj odbrani, poveća 
protivničke žrtve i djeluje na moral suparničke strane. Istovremeno je djelovanje 
mašina trebalo da zaštiti sopstvene trupe, posebno one jedinice koje su napadale 
protivničke pozicije ili gradile opsadne fortifikacije. Borbene mašine ( tormenta ) su 
izbacivale koplja i sulice, strijele, kamenje, stijenje, pa i grede. Zahvaljujući zakonima 
fizike koje su inženjeri i vojnici zaduženi za ove mašine praktično primjenjivali, ovi 
projektili su prelazili značajne udaljenosti i imali su veliku probojnu i udarnu snagu. 
Ponekad su projektili bili i zapaljivi, kako bi šteta za živu silu i infrastrukturu protivnika 
bila veća. Kao i svake mašine i one su se morale kontinuirano održavati, kako bi se 
zadržala njihova efikasnost. 

Ove borbene mašine nisu samo korištene za napade na utvrđene pozicije, nego i u odbrani 
tih pozicija. Prilikom napada ilirskih ustanika na Salonu 6. god. n. e., jedan projektil 
ispaljen sa rimskih odbrambenih pozicija je ranio glavnog ustaničkog vojvodu Batona 
Dezitijatskog. I ratni brodovi su mogli biti snabdjeveni sa borbenim mašinama. 

U armijama kasne Republike pojavljuje oznaka praefectus fabrum , koji je vjerojatno 
bio zapovjednik inženjerijskih jedinica ili možda vojni, inženjerijski savjetnik pri 
komandantovom štabu. Za konstrukciju mašina su bili odgovorni već spomenuti 
architecti. Mašinama su rukovali, odnosno slali projektile libratores. Inače se taktika 
zasnivala da se neprijateljske pozicije, bilo na otvorenom polju ili u utvrdama i 
gradovima, prvo zaspu projektilima i strijelama, kako bi se oslabile protivničke linije. 
„Kiša” projektila je pružila i podršku napredovanju trupa prema protivničkim pozicijama. 

Najpoznatije borbene mašine i tehnike su bile: 

1. Balista ( Ballista od grčki PaATđoipa, odnosno od P&Aloo = baciti) je bilo antičko 
artiljerijsko oruđe, koje je, koristeći mehanizam dvije poluge s uvrtanjem, 
ispaljivalo projektile u obliku teških kopalja ili kamenja. Svaka centurija je u 
I. st. n. e. imala jednu balistu. Po Vegeciju, za upotrebu u balisti je najbolje bilo 
riječno kamenje koje je bilo zaobljeno. Domet baliste je iznosio cc 300 - 350 m. 
Od Cezarovog doba vršena su stalna poboljšanja i modificiranja balista. To je 
uključivalo i zamjenu drvenih dijelova sa metalnim, te kreiranje manjih i lakših 
mašina. Razvijene su i pojedine verzije ovog oružja kao što su Cheiroballistra ili 
Manuballista (u potpunosti izrađena od metala, a bila je i manja; dizajnirao 
Hero iz Aleksandrije cc 100. god. n. e.), Carroballista (neka vrsta pokretne 
artiljerije, balista na kolima), možda i Polybolos („repetirajuća balista”). Vojnici 
specijalizirani za rukovanje artiljerijom nazivani su ballistarii. 



Balista 

Prikaz korištenja carroballista za vrijeme đačkih ratova. Reljef sa Trajanovog stupa. 


2. Onager („divlji magarac”) je bio tip katapulta koji koristi torzijsku silu (uvijanje 
tijela zbog djelovanja momenta). Oružje je bilo namijenjeno primarno za 
nanošenje štete na neprijateljskim fortifikacijama, tako što bi na njih izbacivalo 
veliko kamenje ili stijenje. 



Onager 

3. Scorpio / Škorpion bilo izuzetno precizno oružje velike probojne moći i dometa. 
To je ustvari bio modificiran i uvećani samostrijel, namijenjeno neprijateljskoj 
živoj sili. Projektili su bili samo strijele ili koplja. Svaka centurija je imala jednog 
„škorpiona”, pa je legija mogla imati do 60 škorpiona u upotrebi. To bi legiji u 
punom, standamom sastavu i brojnosti davalo snagu od oko 240 projektila 
u minuti koji bi se slali na neprijatelja. U borbi na distanci, pri izbacivanju 
projektila u pravoj liniji, „škorpion” je mogao ubiti bilo kojeg neprijatelja 
na daljini od oko 100 m. Kod paraboličnog izbacivanja domet je iznosio oko 
400 m. sa većom brzinom paljbe (oko 3-4 projektila u minuti), ali sa znatno 
umanjenom preciznošću. 



Scorpio 


4. Testudines su bile mašine na točkovima koje su imale krovnu zaštitu, najčešće 
ovalnog tipa. One su imale drvenu konstrukciju i bile su zaštićene šibljem na 
stranama. Vojnici su se nalazili unutra i mogli su zaštićenije dolaziti do 
neprijateljskih fortifikacija i linija. Riječ je o nekoj vrsti rimskih „transportnih 
bornih kola”. Musculus je bio sličan, ali manji. 

5. Vineae su bile prepreke isprepletene od pruča koje su vojnici nosili iznad svojih 
glava. One su mogle imati i dvostruki krov, pa je prvi krov bio izrađen od dasaka, 
a drugi iznad je bio prepleteno pruće. Trijemovi prekriveni svježim kožama nisu 
bili lako zapaljivi. Kada bi se spojilo nekoliko vineae dobivao bi se hodnik koji 
je vodio do grada koji su opsjedali. 

6. Plutei su bili neka vrsta kola sa vrstom približavanja protivničkim zidinama. 
One su imale tri točka kako bi se omogućila svestranija pokretljivost u različitim 
pravcima. 

7. Za proboj u opsadnim fortifikacijama (uglavnom vrata, a rijetko i slabijih zidina) 
služio je „udarni ovan” ( Aries ). Sastoji se od jednog brvna (sa željeznim vrhom, 
koji je mogao biti izrađen u obliku ovnujske glave) koji može biti na točkovima 
(a ne mora) i daskama, prućem, kožama pa i algama (koje su se slagale između 
dva sloja svježih koža), pločama od kovanog metala postavljenim iznad radi 
zaštite od strijela, kamenja, vrelog ulja. Konstrukcije udarnog ovna su mogle biti i 
vrlo složenog tipa, kao prave pokretne mašine. Nekada udarni ovan nije morao 
ni da bude u posebnoj konstrukciji, nego bi to bilo jednostavno brvno. Potrebno 
je više snažnih ljudi za primjenu. Ti bi se ljudi zaletili i brvnom razvaljivali vrata. 



Pokretni udarni ovan, prema Vitruviju. 


8. Kako bi se zauzele protivničke fortifikacije i zidine, građene su i pokretne 
opsadne kule (Turres mobiles ) koje su bile veoma složeni građevinski objekt 
koji se mogao sastojati i od artiljerijskih mašina, mostova za prebacivanje trupa 
i „udarnih ovnova”. Izloženi dijelovi pokretnih opsadnih kula su bili zaštićavani 
kožama ili metalnim, kovanim pločama. Kule (najmanje visine od 30 m.) bi se 
nalazile na točko vima, a vojnici bi ih gurali. Svaka tri metra bio bi ugrađen po 
jedan sprat, koji bi međusobno bili povezani stepeništem. U kulama bi se nalazili 
vojnici koji bi se prebacivali mostovima na neprijateljske položaje, ili bi strijelama 
i drugim projektilima „čistili” te položaje. 

Ilustracija koja prikazuje 
opsadnu kulu. Ilustracija 
preuzeta iz Connolly, 
1991: 58. 



Ilustracija koja prikazuje opsadnu kulu. 


9. Kako bi se omogućilo zauzimanje protivničkih fortifikacija (posebno zidina) 
građeni su i vještački nasipi. Najbolji primjer tih nasipa je izgrađen za vrijeme 
opsade Masade. 

10. Kako bi se provalilo u unutrašnjost opsjednutog prostora, išlo se na i na 
potkopavanje zidina ili na građenje kanala kojim bi trupe provalile u protivničko 
područje. Ako se išlo na potkopavanje zidina, onda su na kraju posla, mineri 
rušili zidine tako što bi potpalili noseće drvene stubove sa smolom, sumporom 
ili nekim drugim zapaljivim materijalom. Rimska vojna inženjerija je svoje 
puno umijeće pokazala za vrijeme opsade Alesije (kada je stvorena dvostruka 
borbena linija u vidu prstena), Jerusalima i Masade. 

Katapult 



Testudo / kornjača je bio prepoznatljivi oblik približavanja rimskih legionara 
protivničkim pozicijama. U ilustriranoj formi kornjače / testudo se nalazilo 27 vojnika. 
Svaki je red drugačije boje. Ilustracija preuzeta iz Connolly, 1991: 58. 

Vizuelna umjetnost 


Vizuelna umjetnost rimskog svijeta se najviše ogleda preko mozaika, skulptura, portreta, 
reljefa i freski. 

Mozaik 


Mozaik je umjetnost kreiranja slika slaganjem raznobojnih, manje ili više pravilnih kockica 
od malih komadića stakla, kamenčića, glazirane keramike. Kockice se utiskavaju u svježu 
žbuku, cement, masu na bazi disperzije umjetne smole, razna ljepila, poliesterske smole (od 
koje se mogu praviti i kockice) i slično. Mozaikom se oslikavaju zidne, podne ili svodne 
površine. Podni mozaici su uglavnom od kamenčića, a zidni mogu biti i od drugih 
materijala. Postojalo je više načina izvedbe mozaika kao što su opus tesselatum, opus 
vermiculatum, opus sectile , opus regulatum , opus regulatum... itd... 

Tehnika mozaika je izvorno porijeklom iz Mesopotamije, odakle se polako širila iranskim 
područjem i istočnim Mediteranom. Tako su prihvaćeni i u rimskom svijetu od posljednjeg 
republikanskog stoljeća, gdje su postali jedno od hitnijih sredstava izražajne umjetnosti. 
Tako su se raširili i postali su obilježja skoro svakog domusa i vile od Hadrijanovog zida do 
Dura Europosa. I u sarajevskom naselju Ilidža su pronađeni brojni i lijepi mozaici. Iz 
perioda rane upotrebe mozaika vrijedi istaći čuveni mozaik iz Pompeja koji prikazuje 
Aleksandra Makedonskog u suočavanju sa ahemenidskim „šahom nad šahovima”, 
Darijem III., u bitci kod Isse 333. god. p. n. e. 



Mozaik sa slikom bitke kod Isse je pronađen u „Kući Fauna”. Original se nalazi u 
Museo Archeologico Nazionale u Napulju, a kopija u „Kući Fauna” u Pompejima. 

Prikazi na mozaicima su mogli biti najrazličitiji, od mitoloških priča do nekih pejsažnih 
slika, portreta, historijskih opisa, svakodnevnog života, lova, hrane, gladijatorskih borbi... 
itd... Mozaici su vrijedno historijsko-arheološko svjedočanstvo koje iz prve ruke daje 
slikovit prikaz mnogih stvari koje konvencionalne historijsko - arheološke metode nisu 
uspijevale da otkriju. Čuveni Zliten mozaik iz Libije daje mnoge scene gladijatorskih borbi, 
lova i svakodnevnog života. 

Značajna kolekcija mozaika iz rimskog doba se danas nalazi u Bardo muzeju u gradu 
Tunisu. Najčuveniji mozaik iz Bardo muzeja je onaj na kome se nalazi slika pjesnika 
Vergilija. 



Vergilije sjedi u sredini, i drži volumen na kojem je ispisan ep Enejida. Sa strana stoje Klio 
(muza historija) i Melpomena (muza dramske targedije). Mozaik je otkriven u Hadrumetum 
u Sousse u Tunisu. Datacija III. st. n. e. Danas sa nalazi u Bardo muzeju. 

U muzeju u Trieru se nalazi i isto često prikazivani mozaik devet muza. Mozaici u Villa 
Romana del Casale (blizu Piazza Armerina na Siciliji) su najveća kolekcija kasnoantičkih 
mozaika na svijet in situ. 



Mozaik «Mali lov», u kojem se prikazuju slike lova na divljač, iz Villa Romana del Casale. 

Kasnohelenistički „palestrina mozaik” koji prikazuje rijeku pejsaže doline rijeke Nila 
od Etiopije do Mediterana. Ovaj mozaik sa mnoštvom detalja jasno ukazuje 
na rimsko - italsku fascinaciju sa egipatskom egzotikom. 


U turskom gradu Gaziantep je 9. IX. 2011. god. zvanično otvoren najveći muzej mozaika 
(„Zeugma muzej mozaika”) na svijetu. Mozaici su imali i značenje i ranokršćanskoj i 
vizantijskoj umjetnosti. 

Skulpture 

Rimska umjetnost skulpture je uglavnom uvezana u zajednički kontekst sa grčkom 
skulpturom. Mnogi primjeri čuvenih grčkih skulptura nisu sačuvani u svome originalnom 
obliku, nego preko kopija izrađenih u helenističkom ili rimskom svijetu. Navedena činjenica 
o kopiranju se uvijek mora imati u vidu prilikom izučavanja grčke skulpture, jer su 
neke impresije koje su se pripisivale umjetnosti grčke skulpure, mogla bile ustvari izrazi 

rimskog izražaja. Sami primjeri skulpture (u cjelosti, djelimično, oštećeno, fragmentarno) 
rimskog svijeta su sačuvani i enormno velikom broju. I literarna vrela daju određene 
podatke o rimskoj skulpturi, pa tako Plinije Stariji u XXXIV. knjizi Naturalis historia 
opisuje statue. 



Skulptura starog čovjeka. 
Danas se nalazi u Vatikanskom 
muzeju u Rimu. 


Rimska mramorna kopija originalne helenističke 
skulpture pod nazivom „Tri Kharite/Gracije”. Nađena 
u Villa Cornovaglia u Rimu. Datacija originala II. st. 
p. n. e., datacija rimske kopije II. st. n. e. Danas se 
nalazi u muzeju Louvre u Parizu. 


Još od III. st. p. n. e. u Rim su se doseljavali skulptori iz grčkog svijeta. Zato je i razumljivo 
daje poglavito adaptiran grčko - helenistički repertoar sa dodavanjem nekim specifičnim 
rimsko - italskim značajkama, koje su se više izražavale u ekspresiji ideja rimsko - italskih 
naručilaca skulptura. Tako i skulptura rimskog svijeta pokazuje eklektičnost. 

Grčko - helenistička tradicija se najbolje uočava na skulpturama sa friza na tzv. „oltaru 
Domicija Ahenobarba” ili „baze statue Marka Antonija” koji se datira cc 110. god. p. n. e. 



JPM i j u«p» - » — — r- -^- 

Tematika reljefa je čisto mitološka i predstavlja svadbenu procesiju sa vjenčanja Neptuna i 
Amfitrite. Potiče sa Marsovog polja, a danas se nalazi u Glyptothek u Minhenu. 

Skulptura svećenice Skulptura Fortune iz Tomisa. Danas se nalazi u 

kako pali tamjan. muzeju Konstanca u Rumuniji. Pored Fortune 

se nalazi i znatno manja skulptura Ponta. 



Statua leteće Pobjede ( Victoria ). Skulptura brončanog genija familije. 

Jedna od najmonumentalnijih mramornih skulptura izrađena u rimsko doba je Laokontova 
grupa, koja prikazuje epizodu sa samog kraja Trojanskog rata u kojoj su stradali Laokont i 
njegova dva sina. Statuu spominje Plinije Stariji i pripisuje je trojici skulptora sa otoka 
Rodosa: Agesanderu , Athenodorosu i Polydorusu. Pretpostavlja se daje izrađena u periodu 
između 42. i 20. god. p.n. e. Nepoznato je da lije riječ o originalnom radu ili je to kopija 
neke ranije helenističke skulpture. Plinije Stariji navodi daje Laokontova grupa bila 
smještena u domu Tita. Danas se nalazi u Vatikanskom muzeju u Rimu. Laokontova 
grupa je imala veliki utjecaj na italijanske renesansne skulptore, posebno Mikelanđela. 


390 


Umjetnost u svrhu religioznosti i određenih kultnih radnji igrala je veliku ulogu u izradi 
rimskih skulptura. Središnja odlika većine kultova u rimskom svijetu je bila statua koja je 
personificirala božanstvo ili božansku narav i manifestaciju. Zato se često nailazi na takve 
statue i statuetice različitih dimenzija, koje su mogle biti smještene i u hramovima, i u 
javnim prostorima, ali i u privatnim svetilištima (koji su mogli biti i u domaćinstvu, ali i u 
vrtovima, parkovima, poljima...itd...). 

Kao materijal za izradu skulptura su se koristili mramor, obični kamen, metali (poglavito 
bronca) i terakota. Pored božanskih, religioznih i mitoloških predstava, skulptura je mogla 
imati i sekularno značenje. Pa je tako podizan veliki broj skulptura koje su prikazivale 
određene pojedince, posebno one istaknute i moćne. Skulpture su mogle izražavati i 
naj različite predstave iz svakodnevnog života. 



Fontana sa skulpturom riječnog boga kako se odmara na kauču, 
u uobičajenoj pozi prilikom svečanih večeri. 

Brončana skulptura plesajućeg Mramorna skulptura Venus Genetrix 

lara. Datacija I. st. n. e. („Venere Roditeljke”). Datacija I. st. n. e. 



Rimska kopija helenističke originalne 
skulpture Afrodite sa Erosom Dedalsasa 
iz Bitnije (cc 250. god. p. n. e.). Rimska 
kopija se datira u II. st. n. e. Danas se 
nalazi u muzeju Hermitage u 
Sankt Petersburgu, Rusija. 



Brončane figure Bakha i Pana. 
Datacija II. st. n. e. Danas se 
nalaze u muzeju Louvre u Parizu. 

Statua Marsa Kobana (Mars Cobannus). Potiče 
iz Galije. Datacija 125. - 175. god. n. e. Natpis 
na latinskom jeziku navodi posvetu duumvira 
Lucija Makija Eterna (Lucius Maccius Aeternus) 
bogu Kobanu koji je predstavljen kao mladić 
obučen u tipičnu odjeću sjevernih provincija: 
dugu tuniku sa rukavima, dokoljenice, ogrtač 
pričvršćen brošem. Na glavi nosi tada uobičajenu 
rimsku kacigu. Koban je bio lokalno božanstvo 
koje se interpretiralo kao Mars. 



Rimska kopija helenističke originalne 
skulpture Pana / Silvana / Fauna. 
Helenistička skulptura pripada 
Heliodorovoj grupi Heliodora sa 
Rodosa i datira se u II. st. p. n. e. 
Rimska kopija se datira u II. st. n. e. 
Danas se nalazi u muzeju 
Louvre u Parizu. 

Mramorna statua poznata pod nazivom „Barberini Faun” ili „Pijani satir”. Skulptura je ili 
original kojeg je izradio helenistički skulptor pergamske škole (kraj III. ili rano II. st. p. n. e.) 
ili je rimska kopija visoke kvalitete. Vjerojatno se nalazila u Hadrijanovom muzeju, pa je 
možda poslužila kao projektil koji su ispaljivali Belizarovi vojnici prilikom opsade 
Rima 537. god. n. e. Danas se nalazi u Glyptothek u Minhenu. 

Mramorna skulptura Apolona sa kitharom (Apollo Citharoedus). Statua je bila 
nađena 1774. god., zajedno sa sedam statua muza u ruševinama vile Gaja Kasija Longina 
(Caius Cassius Longinus ), blizu Tivolija. Datacija II. st. n. e. Danas se nalazi u 
Holu muzea, u Museo Pio-Clementino Vatikanskih muzeja. 

Portreti 


Svoj najorginalniji umjetnički rimski svijet je ostvario u portretima. Društveno - politički, 
općekulturni, moralni i vrijednosni sustav, kao i način razmišljanja rimskog svijeta su 
poradi svojih osobenosti sasvim razumljivo vodili ka tome da se vodila pažnja posvećuje 
portretnom prikazivanju. Rimsko poimanje značenja i vrijednosti građanina (onakvog 
kakav on jest) kao sastavnice šireg kolektiva (res publicae ), kult predaka (izražen i kroz 
posmrtne maske) i odsustvo značajnijeg izražavanja borbe za „savršeno društvo” (što je 
posljedica dominiranja praktičnosti) na ovom umjetničkom polju nisu dopuštali 
eksperimentiranje ili totalni eklekticizam. Pošto je u slučaju portretisanja riječ o direktnom 
prikazivanju pojedinca - Rimljanina, italsko - rimsko javno mnenje je u skladu sa 
svojim poimanjem društvene slike i odnosa pojedinca i kolektiva zahtijevalo da to bude 
što realniji prikaz. Idealiziran]e pojedinca (u orijentalnom, grčkom i helenističkom stilu) 
bi sigurno u republikansko doba (kada je i definitivno nastala forma rimskog portreta) 
izazvalo podozrenje javnosti, jer bi asociralo na to neko želi da se izdigne iznad svojih 
sugrađana (možda do i kraljevske vlasti). A to je bilo nedopustivo. Smatralo se i dobrom 
karakternom osobinom to da se fizičko nesavršenstvo ne pokušava zagladiti ili sakriti. 
I radi takvog shvatanja karaktera, ljudi su nastojali sebe predstavljati u posebno čvrstom 
i ravnodušnom odnosu prema taštini. Iz sličnog razloga su vjerojatna i nastajala ona 
mnogobrojna gentilna, kognomenska i agnomenska imena sa šaljivim, uvredljivim i 
osobenim značenjima. 

Porijeklo nastanka realističnog rimskog portreta je i u tome što je vjerojatno evoluirao iz 
posmrtnih voštanih maski, koje b se uzele sa lica pokojnika i držala u kućnom svetilištu. 
Pored voska, za izradu maski korišteni su i brozna, mramor i terakota. Tako je kult 
predaka doprinio iznimnoj produkciji bisti. Rimskoj realističnoj portretnoj umjetnosti 
su doprinijeli i etrurske i italske skulpturalne tradicije. Tako bi se preci rimskih portreta 
mogli tražiti i u stiliziranim glavama etrurskih pogrebnih ćupova i umi. 

Zato su rimskom portretu svojstveni neuobičajeni (čak i rigorozni) realizam, usmjerenost 
na i najmanje detalje, ispoljavanje individualnih (osobenih) karakteristika pojedinca, 
odsustvo idealizma i proporcija, i visok kvalitetan stil izrade. Za razliku od rimskog 
portreta, raniji grčki portreti streme ka idealizaciji, jer je grčka civilizacija bila pobornik 
kulta ljepote, pa je za njim dobro često bilo jednako lijepo. Sačuvani rimski portreti 
po pravilu se uvijek direktno odnose na neku specifičnu individuu koja je postojala. 
Rimska portretna umjetnosti predstavlja i jedan od najvažnijih perioda u razvitku ovog 
umjetničkog izraza kroz čitavu historiju. Sačuvan je izrazito veliki broj portreta, posebice 
u vidu bisti, ali i u vidu skulptura, na reljefima, na freskama, na mozaicima (koliko su 
to tehničke mogućnosti mozaika omogućavale), na novcu, na metalnom nakitu, na 
gemama i kamejama, dok je materijal mogao biti mramor, kamen, stijena, glina, zid, 
metal, bjelokost, drago kamenje, vosak... 

Velikom broju portretnih skulptura je doprinosio i uvriježen običaj da Država, provincije i 
lokalne zajednice donose odluke o tome da se u znak određene počasti prema nekom 
pojedincu podigne portretna skulptura, bilo u punoj veličini ili samo u vidu poprsja. 
U vrijeme Republike, takve statue su podizane uglednim javnim dužnosnicima, radnicima 
i vojnim komandantima. U slučaju da su podizane unutar pomeriuma Grada i na javnom 
prostoru, za to je bila potrebna odluka Senata, i to uvijek povezano sa komemoracijom 
pobjeda, trijumfa i političkih dostignuća. U vrijeme principata i dominata, na javni 
trošak i na javnim mjestima su uglavnom podizane portretne skulpture careva i članova 
njihovih familija. 

Ipak postoje i određene razlike u razvitku rimskog portreta. U republikansko doba, portret je 
više naturalistički, realističniji, prirodniji i umjereniji, u odnosu na postrepublikanska doba 
kada portreti princepsa, dominusa i članova njihovih familija postaju i sredstvo carske 
propagande. Za carska ideološka poruka se izražava u pozi, autoritetnom izrazu i odjeći. 
Dobar primjer pruža portretiranje Augusta, koji je doživio duboku starost. Pošto rimska 
portretna umjetnost i u postrepublikansko vrijeme zadržava realni prikaz anatomije 
portretiranog, rješenje toga da se izbjegne eventualno lošije fizičko predstavljanje Augusta u 
portretu je nađeno u tome da se njegov portret „zamrzne u vremenu”, odnosno da se on 
uvijek predstavlja kao kada je bio mladić. 

Tako se u vrijeme Augusta i njegovih nasljednika primjećuje stilizacija inspirirana 
grčkim klasičnim djelima. Realistično prikazivanje, koje je čak blisko naturalizmu, 
ponovo se pojavljuje u vrijeme Flavijevaca. Portret Vespazijana pokazuje osrednjeg, čak 
običnog čovjeka, sa otežalim, napregnutim licem, a u Titovoj predodžbi uhvaćene su neke 
"dječačke” crte. Ovaj realizam nastavlja se i u sljedećem razdoblju. Ah je u Hadrijanovo 
vrijeme rimsko kiparstvo podvrgnuto snažnoj helenizaciji. Oštre crte rimskog realizma 
blijede, jača moment idealizacije. To se očitovalo i u predodžbi samog Hadrijana i 
Antonina Pia. Osobito jasan utjecaj helenističkih uzora pokazuje se u predodžbama 
Hadrijanovog ljubimca Antinoja, koga je on deificirao. U tim predodžbama gotova da i 
nema rimskih crta; one nastavljaju tradiciju grčkih klasičnih škola. 

Zanimljivo je kada se uporede portreti iz republikanskog i postrepublikanskog doba da se 
na ovim prvospomenutim jasno uočava na licima ozbiljnost zainteresirane odgovornosti, 
dok se na onim potonjim više na licima uočava određena ravnodušnost. Tako se i na 
portretnoj umjetnosti jasno uočava evolucija građanskog osjeća kod Rimljana od one 
aktivne participacije u političkom životu u vrijeme Republike do neumitnosti prepuštanja 
vođenju od strane princepse, kasnije dominuske vlasti. 

Ipak i u strogom republikanskom realizmu mogu se naslutiti određene idejne, moralne i 
vrijednosne smjernice koje su oblikovale tadašnji klasični rimski svijet. Tako se u 
portretima građana Republike može jasno naslutiti tradicionalni rimski koncept vrline, koji 
se manifestira kroz tradicionalističke vrijednosti. Zato izrazi lica Rimljana, ma koliko bih 

realistično predstavljeni, uvijek odaju karakteristike jasne posvećenosti pojedinca 
ozbiljnosti, odgovornosti, odvažnosti, kao i mudrosti, iskustva i ugleda. Tako bi i ovi 
portreti služili kao uzor novim generacijama da se ugledaju na svoje pretke. Izgleda daje 
upravo ta realističnost ozbiljnosti, odgovornosti i predanosti bila rimski ideal za portretnu 
umjetnost, a fizička ljepota. 

Nisu samo istaknuti pojedinci i pripadnici elite ostavljali svoje portrete, to je bila veoma 
uobičajena praksa za praktično sve slojeve rimskog svijeta. Izgleda da su Rimljani i preko 
svojih portreta željeli da na neki način osiguraju bar kakvu - takvu vječnost i sjećanje na 
sebe. Zato je ostalo toliko mnogo portretnih predstava, i to u velikom broju slučajeva 
običnih ljudi. 

Posebno mjesto u portretu rimskog svijeta predstavljaju „fajumski mumijski portreti” koji 
potiču iz Egipta. Riječ je o tipu naturalistički crtanim portreta na drvenim pločama koje bi 
onda bile postavljane u slojeve platna koje je obavijalo mumiju i bile su okružene trakama 
tkanine, kako bi se dobio efekt „prozora” kroz koji je „lice” (predstavljeno portretom) 
pokojnika moglo biti viđeno. Portreti su nekada bili direktno slikani na platno ili krpe koje 
su obavijale mumiju. Svaki portret predstavlja pokojnika (odnosno njegovo lice, i 
eventualno poprsje), koji je sahranjen mumificiranjem. Iako su pokojnici sahranjivani na 
tradicionalni egipatski način, slikarski i umjetnički stil kao i same predstave pokojnika 
odaju primarno grčko - helenistički i rimski utjecaj. Ovaj tip portreta je pronalažen širom 
Egipta, ali najčešće u bazenu Fajuma (odakle i potiče skupno ime) i to posebno na 
lokalitetima Hawara i Antinoopolis. Radi toga naziv „fajumski portreti” više predstavljaju 
stilističku, nego zemljopisnu odrednicu. Njihova egzistencija započinje sa početkom 
inkorporiranja Egipta u rimski svijet, i odvija se do otprilike sredine III. st. n. e. 
„Fajumski portreti” se dijele na dvije grupe, zavisno od tehnike kojom su rađeni, i prva 
predstavlja enkaustično (voštano) slikanje, a drugo slikanje sa temperama. 

Enkaustika je stara, zaboravljena tehnika i još uvijek se pokušava saznati način postupka. 
Slična je uljanoj tehnici, ali razlikuje se po tome što boje nisu sastavljane od ulja niti se 
miješaju lanenim uljem ili terpentinom, i ne polažu se na platnenu podlogu kistom, 
nego se, vezane voskom (koji proizvode pčele u košnicama), postavljaju metalnim 
štapićem na drvenu, mramornu ili bjelokosnu podlogu. Boje rađene ovom tehnikom su 
jake i otporne, i najviše njoj „fajumski portreti” imaju zahvaliti svoju dobru očuvanost. 

Do danas je poznato oko 900 „fajumskih portreta”, preko kojih se može proniknuti i u 
modne stilove koji su vladali u rimskom Egiptu u određenom periodu. Modni stilovi na 
„fajumskim portretima” (posebno oni koje se odnose na žene i njihove frizure) pomažu i u 
njihovom datiranju. Sudeći po modnim detaljima (odjeća, nakit, frizure), egipatska elita je 
uglavnom slijedila modne obrasce ustanovljene u prijestolnici, ali ih je i zadržavala duže, 
pa su možda i različiti modni stilovi i koegzistirali. 

Uobičajeno je bilo da se portretne skulpture koje predstavljaju cara i njegovu najbližu 
familiju šalju i šire kroz čitav rimski svijet. Njihovi oblici su imali direktan utjecaj na 
modne procese u provincijama. 

Vrijednost „fajumskih portreta” je u tome što i predstavljaju najveću sačuvanu kolekciju 
slikarija na pločama (odnosno na pokretnom materijalu) iz klasičnog historijskog 
razdoblja i što svjedoče o visokoj kvaliteti slikarstva u tome periodu. Inače je 
slikarska tradicija klasične civilizacije bila dosta snažna i izražena, ali je poradi 
propadanja materijala na kojima je bila rađena, od nje ostalo vrlo, vrlo malo. 
„Fajumski portreti” su sačuvani samo zahvaljujući suhoj egipatskoj klimi. 




Brončana bista „Kapitolinskog Bruta“, izrađena za 
vrijeme Srednje Republike, IV. ili III. st. p. n. e. 
Danas se nalazi u Hodniku trijumfa, Palazzo dei 
Conservatori Kapitolinskih muzeja u Rimu. 


Mramorna statua koja prikazuje rimskog nobila 
koji nosi portrete (u vidu bisti) svojih predaka. 
Datacija cc 30. god. p. n. e. Danas se nalazi u 
Kapitolinskom muzeju u Rimu. 

Portret Rimljanina. Datacija cc. 
80. god. p. n. e. Danas se nalazi u 
Palazzo Torlonia u Rimu. 



Mramorna bista ozbiljnog Rimljanina. 
Datacija republikansko razdoblje 
I. st. n. e. Danas se nalazi u Metropolitan 
Museum of Art u Njujorku. 



Rimski portret od mramora, koji prikazuje 
uglednika sa velom od toge preko glave. 
Datacija 75. - 65. god. p. n. e. Danas se 
nalazi u Kapitolinskim muzejima u Rimu. 

Rimska brončana bista. Danas se 
nalazi u Museo Archeologico 
Nazionale u Napulju. 




Mramorni portret muškarca 
iz ranog I. st. n. e. 




Bista od gline koja prikazuje 
Rimljanina. Danas se nalazi u 
Museum of Fine Arts u Bostonu. 



Odlično urađen mozaični portret matrone. 
Pronađen u Pompejima. Danas se nalazi u 
Museo Archeologico Nazionale u Napulju. 

Portret djevojčice od mramora. Datacija 
13. god. p. n. e. - 5. god. n. e. Danas se nalazi 
u Metropolitan Museum of Art u Njujorku. 




Brončana bista rimskog dječaka. 
Datacija kasno klaudijevsko i rano 
neronijansko doba. Danas se nalazi u 
Metropolitan Museum of Art u Njujorku. 



Portret od mramora koji prikazuje 
djevojku. Datacija rani severijanski period 
(cc 193. - 200. god. n. e.). Danas se nalazi 
u Metropolitan Museum of Art u Njujorku. 



Portret Rimljanina. Datacija cc. 230. 
god. n. e. Danas se nalazi u Ny Carlsberg 
Glyptothek u Kopenhagenu, Danska. 

„Fajumski” portret muškarca 
uklopljen u zavijenu mumiju. 



Portret žene. 



Portret mlade svećenice. 



„Fajumski” portret žene, 
vjerojatno iz er-Rubayat, 
Egipat. Datacija cc. 160. - 170. 
god. n. e. Danas se nalazi u 
British Museum u London. 



„Fajumski portret” dječaka 
po imenu Eutyches. Datacija 
II. st. n. e. Danas se nalazi 
u Metropolitan Museum 
of Art u Njujorku. 




„Fajumski portret” koji 
prikazuje ženu sa nakitom 
i prilično dobro uređenom 
frizurom. Danas se nalazi u 
Royal Museum of Scotland. 


403 














Reljefi 


Reljefi predstavljaju vid umjetnosti, koji je veoma čest još od vremena ranih civilizacija 
(Egipat, Mesopotamija, Mala Azija, Levant, Iran, grčki i helenistički svijet). Riječ je o 
vizuelnim prikazima koji su integralno vezani za podlogu i koji su uvijek dio šireg 
umjetničkog sklopa. Nekoliko različitih reljefa može činiti povezani niz scena u vidu friza. 
Reljefi su mogli biti izrađivani na bilo kojoj trajnijoj materiji kao što su mramor, stijena, 
kamen, zidovi, metal, keramika, staklo, bjelokost, drvo. 

Tri su glavna tipa reljefa : 

1. Visoki (duboki) reljef (italijanski: alto-relievo) je reljef kod kojega se prostor i masa 
međusobno "isprepliću", tj. pojedini dijelovi reljefa su toliko izbočeni od okvira 
reljefa prema nama da prodiru kroz prostor, dok se on pak zavlači u udubljenja 
nastala oblikovanjem izbočenja. On je sličan statui u punoj plastici, tako da se za 
pun dojam i njega treba sagledati sa više strana. 

2. Niski (plitki) reljef ili bareljef (francuski: bas-relief) je za razliku od visokog ispunjen 
manjim izbočenjima, iako se i tu javlja igra sa svjetlom i sjenom. Zbog sjena 
stvorenih razlikama u visini pojedinog dijela reljefa dolazi do izgleda plastičnosti 
reljefa. Friz u klasičnom korintskom redu se često ukrašavao s niskim reljefima. 

3. Uleknuti (ucrtani) reljef nema nikakvih izbočina, već udubljenja koja su uklesana u 
kamenu ploču. Udubljenja su plitka i uska, sve su plohe ravne, a odnos mase i 
prostora je manje zamjetniji nego kod visokog i niskog reljefa. Uleknuti reljef 
promatramo samo iz jednog pravca, za razliku od promatranja visokog reljefa, a 
primjer za njega su mnoge nadgrobne ploče i sarkofazi. Upravo zbog toga uleknuti 
reljef se vizualno približava svojstvima slike. 

Rimski svijet je imao veoma razvijenu reljefnu umjetnost, koja nije bila rezervirana samo 
za elitu, nego su je za svoje potrebe koristili i skromniji slojevi stanovništva. Zavisno od 
umješnosti majstora i cijene koju je naručilac bio spreman prihvatiti, varirali su i reljefni 
dizajni. Tako je bilo i reljefa urađenih najprostijim stilom, kao i reljefa sa visokom 
tehničkom i umjetničkom izradom. Vrhunac monumentalnosti rimske reljefne umjetnosti 
su reljefi na Ara Pacis , na Titovom slavoluku, Trajanovom i Aurelijevom stupu, te posebno 
na sarkofazima. Sačuvan je enorman broj reljefnih prikaza iz rimskog svijeta. Reljefni 
prikazi nude čitav spektar prikaza, od onih koji reprezentiraju scene iz grčke ili rimske 
mitologije i misterijskih orijentalnih religija, preko reminisencija na vojničke pobjede do 
prizora iz svakodnevnog života, zanimanja (profesija) i portreta. Reljefi predstavljaju 
veoma vrijedan izvor za rekonstruiranje načina života u rimskom svijetu, pa se tako 
otkrivaju mnogi povijesni elementi koje ne detektiraju literarna i epigrafska građa. 
Posebno su interesantni nalazi izgubljene tehnologije. 

Nadgrobni spomenik sa reljefnim 
prikazom supružnika Lucija Caltilija 
Stefana ( Lucius Caltilius Stephanus) i 
Kaltilije Moskis ( Caltilia Moschis). 
Potiče iz Ostije. Datacija cc. 100. - 125. 
god. n. e. Danas se nalaze u Getty 
Museum u Los Anđelesu. 


Mramorni nadgrobni spomenik sa 
reljefnim prikazom majke Petronije 
Hedone ( Petronia Hedone) i njenog 
sina Lucija Petronija Filemona 
(Lucius Petronius Philemon). 
Datacija cc 110. - 120. god. n. e. 
Danas se nalazi u Museum 
of Fine Arts u Bostonu. 



Sarkofag sa reljefnim prikazom bitke. Datacija cc 190. god. n. e. 
Danas se nalazi u Dallas Museum of Art, USA. 

Veoma ilustrativan i detaljan reljefni prikaz, sa sarkofaga, bitke između Rimljana i Germana. 
Datacija 180. - 190. god. n. e. Danas se nalazi u Palazzo Massimo alle Terme u Rimu. 



Tzv. „Veliki Ludo vici sarkofag” na prednjoj strani daje scenu bitke između legionara 
i Germana. Središnji Rimljanin na konju se identificira kao Hostilijan, sin princepsa 
Decija. Datacija cc 250. god. n. e. Danas se nalazi u Palazzo Altemps u Rimu. 

Reljefni frontalni prikaz, sa mramornog sarkofaga, četiri godišnja doba. Datacija III. st. n. e. 
Danas se nalazi u Palazzo dei Conservatori Kapitolinskih muzeja u Rimu. 



Mramorni sarkofag iz Vicovaro, sa reljefnim prikazom grčke mitske priče o Kalidonijskom lovu. 
Danas se nalazi u Palazzo dei Conservatori Kapitolinskih muzeja u Rimu. 

Freske 


Freska (od italijanski fresco = ,,svježe“ ili ,,vlažno“) je tehnika zidnog slikarstva. Slika se 
bojama, koje su razređene u vodi, po svježem sloju krećnog maltera, žbuke. Boja se suši 
istovremeno sa podlogom i tako se nerazdvojivo i zastalno povezuje s njom. Nakon 
sušenja boje postaju znatno svjetlije. Postupak slikanja freske je jako zahtjevan i slikar 
mora da podijeli svoj rad prema tome koliko može dnevno da oslika fresku, tako da 
tokom dana malter ostane svjež. Rad na svježoj žbuci zahtijeva brzinu i sigurnost 
jer se naknadne promjene mogu izvršiti tek tako da se ukloni čitav sloj žbuke i da 
se zamijeni novim slojem. Zato su slikari prethodno izrađivali crtež na kartonu koji 
se u mjeri slagao sa konačnim djelom i prenosili obrise na svježu žbuku. Postoji još 
jedna varijanta fresko-tehnike, a ona se zove al secco (italijanski „na suho“). Boja se 
nanosi na osušenu žbuku, koja se prije slikanja osvježi gašenim vapnom. Stapanje 
boje s podlogom nije tako potpuno i zato dolazi do znatnih oštećenja. 



Rimsko slikarstvo (posebno u svojoj “trećoj pompejanskoj fazi”) se odlikovalo 
i u sakro - idiličnim prikazima pejsaža. Ove slike idiličnih pejsaža 
pojaviće se u europskom slikarstvu tek sa renesansom. 

Tehnika slikanja freskama se razvila u vrijeme drevnih civilizacija i najraniji sačuvani i 
tako poznati primjeri su oni koji pripadaju Minojskoj civilizaciji. U Egiptu su freskama 
oslikavani zidovi u grobovima, uobičajeno korištenjem al secco tehnike. I u grčko - 
helenističkom svijetu su korištene freske, ali je sačuvano samo malo od ovih radova. 
U južnoitalijanskoj grčkoj koloniji Pestumu, pronađen iz cc 470. god. p. n. e. grob 
pod nazivom „Grob vozača' 4 , sa freskama koje prikazuju scene iz svakodnevnog i 
društvenog života. Rimski svijet je isto bio veoma bogat freskama, nažalost najveći 
dio fresaka koje su bile izrađivane u tom periodu je propao. O rimskom fresko slikarstvu 
jedino svjedočanstvo pružaju Pompeji i Herkulanum. U ova dva grada freske su bile 
toliko česte, da se može reći da su činile uobičajeni sadržaj domova. I u narednim 
periodima su freske igrale veliku ulogu. 



Freska iz Herkulanuma koja prikazuje kentaura Hirona kako podučava 
mladog Ahila. Danas se nalazi u Museo Archeologico Nazionale u Napulju. 


Za zidno slikarstvo iz flavijevskog vremena karakterističan je takozvani "četvrti" 
pompejanski stil sa raznim neprirodnim i fantastičnim predodžbama, naslikanim i 
modeliranim arhitektonskim detaljima, i sa kombinacijama živih boja. 

Freska iz Herkulanuma koja prikazuje Artemidu. 



Freska iz Stabije (kod Pompeja) 
koja prikazuje boginju proljeća 
Floru. Danas se nalazi u Museo 
Archeologico Nazionale u Napulju. 


Freska koja prikazuje vrt i voće 
iz Livijine vile u Prima Porta, 
nedaleko od Rima. Danas se nalazi 
u Palazzo Massimo u Rimu. 

Čuveni slijed freski u Vili misterija, na krajnjem sjeverozapadu Pompeja, nalazi se možda 
u tricliniumu doma. Sama tematika odlično urađenih freski je još uvijek predmet debata i 
različitih mišljenja. Jedna od pretpostavki je da fresko - priča prikazuje scene inicijacije žene u 
dionizijevski kult. Postoji i mišljenje daje riječ o prikazu djevojke sa ritualima vjenčanja u toku. 



Fragment freske - priče iz Vile misterija. 

Freska iz Pompeja koja prikazuje tri 
Gracije. Pronađena u domu Tita Dentata 
Pantera (Titus Dentatus Panthera). 










Proizvodi od keramike 


Proizvodi od keramike su u rimskom svijetu bili producirani u enormnim količinama, 
poglavito u čisto utilitarne svrhe. Keramički proizvodi su u to vrijeme imali jednaku važnost 
kao danas plastični proizvodi, i mogli su biti izrađivani u najrazličitijim oblicima i tipovima 
(posuđe, figure, svjetiljke, amfore...itd...). 

Iako su metalne posude napravljene od bakra, bronce i željeza bile široko korištene u 
rimskom svijetu, ipak su praktični, jednostavni i jeftini keramički objekti (zdjele, tave, 
tepsije, tegle...itd...) najrazličitijih tipova bili esencijalni za pripremu hrane i bili su 
standardni u kuhinji svakog domaćinstva. To je različito od modernog doba, kada 
prednjače metalni i plastični predmeti u kuhinji. 

Keramička proizvodnja rimskog svijeta, direktno proizašla iz višemilenijumske produkcije 
zemljanih proizvoda na mediteranskom području, je bila iznimnog kvaliteta. Kao i u 
drugim primjerima kulturoloških procesa definiranih “rimskim” imenom, i keramička 
proizvodnja u rimskom svijetu se mora promatrati kao kosmopolitski fenomen, koji 
sažima u sebe različite kulturne tradicije i forme ali ih i ponovo preoblikuje i nadograđuje. 
Na nalaze keramičke proizvodnje (bilo u njihovoj cjelosti ili u fragmentima) se nailazi 
širom rimskog svijeta, pa i van njegovih granica. Proizvodnja zemljanih predmeta 
je predstavljala vrlo bitnu stavku privredne i produktivne aktivnosti rimskog svijeta. 
Zato su se razvile mnogobrojne radionice i manufakture, koje su mogle biti i vrlo 
specijalizirane za izradu određenih vrsta i tipova. Trgovina sa proizvodima izrađenim 
od keramike je bila vrlo raširena. Za arheologe keramika je ključni materijal koji služi 
za dataciju, a kvantitet i tipologija keramike rimskog svijeta u velikoj mjeri olakšavaju 
posao kronološkog određivanja. Radi svega navedenog i stručna literatura o keramici u 
rimskom svijetu je enormna. 

Etrurci su čak pravili glinene sarkofage. 

Uobičajeno je da se “kućna” keramika dijeli na grubu i finu. Gruba keramika su predmeti 
svakodnevne upotrebe kao što su krčazi, amfore, zdjele, tave, tepsije, tegle, i stolne posude 
(slabijeg kvaliteta i lokalno proizvedene), i koji su korišteni za prenošenje i skladištenje 
materijala (hrana, piće, ulje), pripremanje i posluživanje jela i pića. Fina keramike su bili 
servisi i stolne posude korištene za formalne i svečane prilike, koji su uobičajeno bili više 
dekorativnog i elegantnog izgleda, uključujući i umjetničke sadržaje. Masovnost proizvodnje 
ukazuje na veliku potražnju. Metalno posuđe (posebno od zlata i srebra) i predmeti od stakla 
su bili izrazito skupi i dostupni samo bogatim slojevima, dok je i fina keramika bila znatno 
jeftinija i dostupnija širim slojevima stanovništva. Tek od III. st. n. e. počinje da opada i 
kvalitet i kvantitet fine keramike, iz razloga ekonomskih i političkih potresa i turbulencija te 
činjenice daje stakleno posuđe za piće zamjenjivalo ono izrađeno od keramike. 

Zanimljivo je da u rimskom svijetu nema odgovarajućeg ekvivalenta važnom slikarstvu 
grčkog svijeta, koje se polako ugasilo. Ali to nije značilo da na keramici proizvođenoj u 
rimskom svijetu nije bilo vrijednog umjetničkog stvaralaštva, jer se umjetnički izraz ogleda 
na drugi način (poglavito preko prikaza niskog reljefa). U ukrašavanju i oblikovanju 
zemljanih predmeta rimski svijet se izgleda više ugledao na stilove, oblike i dekoraciju 
prestižnog metalnog posuđa, nego na tradiciju crtanja po površini. 

U rimskom svijetu je bila raširena i upotreba pečene neglazirane gline (terakota/ terracotta) 
u građevinske svrhe (za izradu cigli i crij epova i povremeno za arhitektonsku dekoraciju) 
i za proizvodnju figurica i svjetiljki. 

U toku 12 stoljeća postojanja rimskog svijeta, korištene su najrazličitije vrste keramičkih 
proizvoda (u vidu lonaca, tava, šaljica, čaša, zdjela, boca, pehara, vrčeva, bokala, tanjira, 
vaza, svjetiljki, figurica, urni, cigli, crijepova, cijevi...itd...). Zanimljive su npr. primjerci 
fine keramike kao što su oni sa sjajnim, “staklastim” olovnim glazurama i posuđe za piće sa 
delikatnim i tankim stijenkama. Najupečatljiviji keramički proizvodi rimskog svijeta su 
oni koji su nastali na samom kraju Republike i koji su poznati pod skupnim nazivom 
terra sigillata. 

Terra sigillata 

Terra Sigillata (na latinskom „pečaćena zemlja”; preciznije rečeno „glina koja nosi male 
prikaze” od latinski sigilla ; riječ je o terminus techicus , koji su ustanovili antikvari) 
je tipična vrsta keramičkih / glinenih / zemljanih posuda u rimskom svijetu. Ova vrsta 
proizvoda izrađenih od gline se u rimskom svijetu javila nešto prije sredine I. st. p. n. e., 
i karakteristična je po odličnoj i kvalitetnoj izradi i načelno crvenkastim nijansama 
površinske glazure i reljefnim, pečaćenim ukrasima. Ovi visokokvalitetni proizvodi su 
bili vrlo popularni i rašireni u zapadnim zonama rimskog svijeta, gdje su uglavnom i 
izrađivani. Ova vrsta keramike se proizvodila u radionicama Italije, Galije, Germanije 
(rajnske oblasti), a u doba Antonina i u Britaniji, a postojala je i lokalna proizvodnja u 
hispanskim provincijama, sjevernoj Africi, alpskim provincijama i Iliriku. Posebno je 
manufakturna proizvodnja terra sigillata bila izražena u onim oblastima sa snažnijom 
tradicijom izrade objekata od keramike, i gdje su se nalazili dostatni izvori kvalitetne gline. 

Terra sigillata je i pored svojih specifičnosti kao novog izražajnog i oblikovanog tipa, ipak 
činila sastavni dio finog keramičkog posuđa iz grčko - helenističkog i republikanskog 
italsko - rimskog posuđa. Grčka umjetnost važnog slikarstva i tehnika njihove izrade 
(posebno shvatanje kontole uvjeta pečenja kako bi se postigao kontrast crne i crvene boje) 
su nalazile svoga odraza i među kultura koje bi se prožimale sa grčkim svijetom. Atičke 
obojene vaze i njeni kasniji regionalni varijeteti su uključivali su i izradu sjajne površine 
kojoj nije trebalo poliranje. Sjajna crna keramika pravljena u Etruriji i Kampaniji je 

nastavila ovu tehnološku i umjetničku tradiciju, sa tim da su bojene dekoracije i prikazi 
polako ustupali mjesto pečaćenim motivima i u nekim slučajevima ukalupljenim reljefnim 
motivima. Inače je i tradicija dekoriranja posuda niskim reljefom bila duboko etablirana 
i u grčko - helenističkom svijetu. Tako su helenistička reljefna keramika proizvedena u 
Kampaniji, zatim pergamska, samoska i „Čandarli” keramika uticale na stvaranje rimske 
terra sigillata. Uglavnom se smatra daje za aretinsku terra sigillata direktna inspiracija bile 
male, hemisferične megarske zdjele bez prstenova na dnu i čija je dekoracija uobičajeno 
reminisencija istovremenih srebrnih zdjela sa formaliziranim uzorcima lišća i cvijeća. 



Terra sigillata vaze iz cc II. - III. st. n. e., sa finom crvenom glazuzom i sa kalupnom 
dekoracijom. Reljefi su urađeni u visokoj kvaliteti i sa različitim motivima. 


Posuđe je bilo proizvođeno u standardnim oblicima (tanjiri, posude, šaljice, čaše, zdjele, 
pehari, vaze) i u velikim manufakturnim količinama (skoro protoindustrijskog tipa). 
Proizvodnja terra sigillata zato nije služila samo za zadovoljavanje autarkičnih, domaćih 
i lokalnih potreba, nego je naširoko izvožena. Posuđe terra sigillata je prolazilo i kroz 
svoje evolutivne faze, što je dovodilo i do različitosti njegovih tipova. Prvi detaljniju 
podjelu je dao Hans Dragendorff 1895. god., i njegova sistematizacija na 55 tipova je i 
danas osnovna klasifikacija terra sigillata . Pored Dragendorffa, postoji još čitav niz 
klasifikacija terra sigillata , što u priličnoj mjeri olakšava datiranje pronađenog materijala 
u znatno specifičnija razdoblja (unutar 20 ili čak manje godina). 

U arheološkom smislu terra sigillata određuje dva glavna tipa i to arentinski i samianski. 
U toskanskom Areciju se nalazila najproduktivnija radionica terra sigillata. Termin 
arentinska terra sigillata se ne odnosi samo na striktno ono posuđe koje je izrađeno u 
Areciju, nego na sve proizvode vrste terra sigillata koje su izradile italijanske radionice. 
Tako su postojali i proizvodni ogranci aretinskih manufaktura u Pizi. Arentinska terra 
sigillata svoj vrhunac dostiže u vrijeme vladavina Augusta i Tiberija. U tom zenitu 
neukrašeno posuđe dobij a lako utisnuti ornament i skromnu reljefnu dekoraciju, kao i 
pečat u obliku stopala (planta pedis ). U početku je aretinska keramike bila crvene boje, 
da bi kasnije pod grčko - helenističkim i orijentalnim utjecajem bila uvedena crvena 
prevlaka. Uklopljavanje posljednjeg helenističkog kraljevstva (ptolemeidskog Egipta) 

u rimski svijet je sigurno imalo utjecaja na dobijanju zamaha u razvitku aretinske 
keramike. Tako je ona dobila i one stimulanse sa istoka. Najpoznatiji majstori - lončari 
aretinske terra sigillata su bili Kerdo Marko Perenije, Marko Perenije Tigran ( Marcus 
Perennius Tigranus ), Rasinije i Gnej Atej ( Gnaeus Ateius). Najčešći oblici bili su pehari 
(i calix ) i tanjiri raznih dimenzija sa oštro profiliranim obodom i stopom. Aretinska terra 
sigillata ima lagane i tanke zidove, zemlja je blijede boje, dok je bojena prevlaka 
odlične kvalitete. Ukras je dobro raspoređen i estetski i prostorno, i djeluje ukomponiran, 
umjetnički i usklađeno. Mlađa faza aretinske terra sigillata se naziva padanskom 
ili sjevernoitalskom, jer se proizvodnja preselila na sjever, gdje je u dolini rijeke Po 
nastalo više središta izrade. Karakteristični oblici ove faze su zdjele skromno ukrašene 
apliciranim maskama, malim erotima, rozetama ili spiralama. Pečat u obliku stope je 
sa unutrašnje strane. Arentinska terra sigillata je bilo vrlo cijenjena i u kasnijim epohama 
i od renesanse je nastupio običaj njenog skupljanja. 



Aretinska terra sigillata iz Novaesium 
(danas njemački grad Neuss u Rajnskoj 
oblasti). Proizvođač Perenije. Danas se 
nalazi u Clemens-Sels-Museum, Neuss. 


Aretinski pehar. Datacija cc. 25. god. 
p. n. e. - 10. god. n. e. Proizvođač Tigran. 
Danas se nalazi u The Metropolitan 
Museum of Art, Njujork. 


Aretinska terra sigillata je svojom kvalitetnom izradom, impresivnom dekoracijom i 
jeftinijom cijenom (u odnosu na metalno posuđe) imala veoma dojmljivo dejstvo na 
stanovnike zaostalijih zapadnih provincija, pa se i veoma brzi širila i koristila. Tako je i 
aretinska terra sigillata imala i propagandno dejstvo kojim se promovirala rimska kultura, 
i sukladno tome i rimska državna, imperijalna ideja. Već od početka I. st. n. e. Atejeva 
i Rasinijeva manufaktura otvorili su proizvodne ogranke u južnoj Galiji. Već na samom 
kraju I. st. p. n. e. i u ranom I. st. n. e. započelo je i kopiranje pojedinih formi arentinske 

terra sigillata u sjeveroistočnoj Galiji, i ova grnčarija je poznata pod nazivom galsko - 
belgijska keramika. Mnogi od proizvoda galsko - belgijske keramike i sa crvenom 
glazurom ( terra rubra ) i sa crnom glazurom ( terra nigra ) nose žigove. Nedugo 
zatim se u Galiji započelo i izrađivanje sopstvenih ukalupljenih terra sigillata posuđa. 
Opadanje značenja Italije u kasnijim epohama razvitka rimskog svijeta, a jačanje 
uloge provincija ogleda se i u proizvodnji i distribuciji arentinske terra sigillata. 




Aretinski scyphos (pehar). Datacija 15. god. 

p. n. e. - 60. god. n. e. Proizvođač Perenije Aretinska posuda. 

Tigran. Danas se nalazi u The Metropolitan 
Museum of Art, Njujork. 


Provincijski centri proizvodnje nastaju na osnovi arentinsko - italskih tipova, ali razvijaju 
i svoje varijacije. Proizvodi vrste terra sigillata izrađeni u galskim radionicama i 
manufakturama se terminološki određuju kao samianski. Galska samianska terra 
sigillata je prvo proizvođena u južnoj Galiji već od kasnog I. st. p. n. e., posebno oko 
La Graufesenque (blizu Millau) te još i na lokalitetima Bram, Montans, Le Rozier i 
Banassac. Ova južnogalska terra sigillata je brzo postala vrlo kvalitetan proizvod 
i u kasnom I. st. n. e. južnogalska samianska terra sigillata je bila izvožena ne samo u 
galsko - germanske provincije i Britaniju, nego i u samu Italiju i druga mediteranska 
područja, pa i izvan granica rimskog svijeta. 

Samianska terra sigillata je pronađena i u Pompejima. Proizvodi iz La Graufesenque su 
imali impresivnu i raširenu distribuciju u kasnom I. st. n. e., i fragmenti posuđa iz La 
Graufesenque su nalaženi od Indije do Sudana i Kaledonije. 

Iz južne Galije proizvodnja se brzo širila i na središnje galsko područje, glavna proizvodni 
pogoni su bili situirani u Lezoux i Les Martres-de-Veyre, nedaleko od Clermont-Ferrand u 

Overnju. I centralnogalska samianska terra sigillata se izvozila, i iako nije dostigla širinu 
južnogalske samianske keramike, ova odlično i umjetničko kvalitetno izrađena terra sigillata 
je bila daleko najuobičajniji tip posuđa u galsko - germanskim provincijama i u Britaniji za 
vrijeme II. st. n. e. Postoji i određeni podtip centralnogalske terra sigillate sa sjajnom crnom 
površinom. Poznati proizvođači u drugom II. st. n. e. centralnogalske samianske terra 
sigillate su bili Cinnamus (koji je dominirao tržištem sa svojom golemom produkcijom), 
Paternus, Divixtus, Doeccus, Advocisus, Albucius... itd... Od kraja II. st. n. e. opada izvoz 
centralnogalske samianske terra sigillate, iako se proizvodnja nastavlja i u III. st. n. e., ali 
sada samo za lokalne potrebe. U istočnogalskim i germansko - rajnskim područijima se isto 
raširila proizvodnja samianske terra sigillata , gdje su na mnogim lokalitetima konstatirane 
radionice i manufakture. Posebno su značajan doprinos proizvodnji i izvozu davali 
lokaliteti Rheinzabern, blizu Speyera i Trier. U Trieru je proizvodnja počela početkom 
II. st. n. e. i bila je aktivna i sredinom III. st. n. e., a poznat proizvođač u Rheinzabemu je 
bio Ianus. U III. i IV. st. n. e. istočno od Rheimsa je izrađivano Argonne posuđe, 
dekorirano po cijeloj površini sa uzorcima malih pečata. Argonne posuđe je načelno još 
uvijek bilo tip terra sigillata. Aretinska i južnogalska samianska terra sigillata su bile 
inspiracija i za proizvodnju španske varijacije koja se naziva terra sigillata hispanica. 
Španska varijacija razvija neke svoje određene specifičnosti i nastavila se proizvoditi do u 
IV. i V. st. n. e., ali se nije izvozila u druge regione rimskog svijeta. 




Južnogalska samianska zdjela. Datacija 
kasno I. st. n. e., nađena u Londonu. Danas 
se nalazi u British Museum u Londonu. 


Južnogalska samianska zdjela. Datacija 
kasno I. st. n. e. Proizvođač Merkat /Mercato. 
Danas se nalazi u British Museum u Londonu. 


Proizvodnja provincijske terra sigillata se dodatno razvila nakon opadanja italske aretinske 
proizvodnje i trajala je sve do u IV. st. n. e. Razlike između aretinske i provincijske terra 
sigillata ogledaju se u tehnici izrade, nijansama boje, oblicima predmeta i načinu 
ukrašavanja, izostaju pečati u obliku stopala, natpis je cijeli ili u skraćenom obliku a ime 
majstora je u nominativu ili genitivu jednine. Dok je dekoracija arentinske terra sigillate 

često u stilu visokog naturalizma (i uporediva sa istovremenim srebrnim posuđem), 
samianska terra sigillata je fuzionirala klasične grčko-rimske i domorodačke umjetničke 
tradicije. 



Centralnogalska samianska posuda. Datacija 
150. - 190. god. n. e. Proizvođač Divixtus. 
Danas se nalazi u British Museum u Londonu. 



Samianska vaza iz Rheinzaberna sa 
barbotinskom dekoracijom. Kasno 
II. st. n. e. Danas se nalazi u 
British Museum u Londonu. 



Terra sigillata zdjela. Danas se nalazi u Archaologisches 
Landesmusuem Konstanz u Njemačkoj. 

Aretinske i južnogalske posude imaju oblik metalnog prototipa, poput plitke zdjele na nozi 
sa fino detaljisanim profilom. Mali pehari su aretinskog porijekla. Karakterističan oblik 
italijanske terra sigillata su pehar na nozi i zdjela na nozi. U poznijim fazama razvitka 
terra sigillata karakteristična je zdjela sa profilacijom na trbuhu, koja se proizvodila u 
centralnogalskim i istočnogalskim radionicama kasnog II. st. n. e. 



Ostaci velike manufakture (preciznije 4 velike peći) samianske terra sigillata u 
La Graufesenque. Procjenjuje se daje ova stmktura bila u mogućnosti da peče 
30 - 40.000 posuda u isto vrijeme na temperaturi od oko 1000° C. 


U istočnim i sjevemoafričkim provincijama je istovremeno sa aretinskom i samianskom 
keramikom postojala i vrlo slična keramička proizvodnja, koja se uobičajeno ne navodi 
u okviru skupa terra sigillata , nego sa specifičnim nazivima. 

U istočnim provincijama egzistirala je proizvodnja lijepog crvenonijansiranog posuđa 
sa sjajnom i glatkom površinom od oko sredine II. st. p. n. e., znatno ranije prije 
nastanka aretinske terra sigillata . Centri proizvodnje su se nalazili u Siriji, zapadnoj 
Maloj Aziji (Pergam, Čandarli, a izvozilo se preko Efeza), Kipru. Od ranog II. st. n. e., 
kada je samianska terra sigillata dominirala tržištima zapadnih provincija, istočna 
sigillata je bila potiskivana sa afričkom crvenim posuđem koje se širilo Mediteranom 
i istočnim dijelom rimskog svijeta. U IV. st. n. e. razvio se iz istočne sigillate fokejska 
crvenkasta kermika koja je postojala do u VII. st. 

Afričko crveno posuđe je predstavljalo završnu fazu terra sigillata , i proizvodila se od 
sredine I. st. n. e. do u VII. st. n. e. Dok je aretinska terra sigillata i samianska terra 
sigillata producirala i izvozila u periodu od jednog do dva stoljeća, afrička produkcija je 
trajala više nego 500 godina. Od III. st. n. e. afrička crvena keramika se pojavljuje na 
lokalitetima širom Mediterana i u glavnim gradskim naseljima rimskog svijeta, a u 
kasnoantičkom periodu to je bio najrašireniji tip sigillata tradicije. Pojedini predmeti se 
pronalaze i u Britaniji V. i VI. st. n. e. Centri proizvodnje su bili u provinciji Africi i 
Numidiji. Od oko IV. st. n. e. dobro urađene kopije su izrađivane i u drugim regijama, 
uključujući Malu Aziju, istočne provincije i Egipt. U okviru proizvodnje afričke crvene 
keramike produciranje veliki broj zdjela, posuđa, boca u širokom rasponu tipova i oblika. 
U crvenoj afričkoj keramici aplicirani motivi su često bili korišteni gdje je dekoracija u 
reljefu bila zahtijevana, odvojeno pravljeni i primjenjeni na posuđe prije sušenja i pečenja. 
Dekorativni motivi afričke crvene keramike, posebno u kasnijim periodima, počinju 
da odražavaju i kršćansku simboliku. Uspješnost produkcije i širenja afričke crvene 
keramike su vjerojatno usko vezani za poljoprivrednu proizvodnju sjevemoafričkih 
provincija i sukladno tome za istovremenu distribuciju sjevemoafričkih amfora. 




Tri posude afričke crvene keramike. Datacija II. - IV. st. n. e. 
Danas se nalaze u British Museum u Londonu. 


Prema načinu ukrašavanja terra sigillata se dijeli na ukrašenu i neukrašenu ili glatku terra 
sigillata. Posude su ukrašavane niskim reljefom koji je dobijan tako što su pravljeni 
kalupi sa prikazima, a u nekim slučajevima je upotrebljavan i stylus. Motivi i dizajni 
„reljefne” terra sigillate održavaju eho grčko-rimske dekorativne umjetnosti, sa prikazima 
božanstava, mitologije, legendi, tradicije, pa i slike svakodnevnog života (uključujući i 
lov i erotske sadržaje). Pored reljefnih izraza i oblici posuđa mogu biti estetski izrađeni 
tako da i sami daju određenu predstavu (kao ovolo modeliranje, akantus / acanthus , 

zavojnice vinove loze...itd...). Pojedini reljefni izrazi, zajedno sa odgovarajućim oblikom 
posude, se mogu preciznije povezati sa specifičnim i poznatim centrima proizvodnje 
(radionice i manufakture). Ukrašena keramika je najčešća, ali se takođe nailazi i na barbotin 
na najjednostavnijim oblicima posuda i na ureze, koji podržavaju tehniku rada u staklu i 
aplikacije. Proizvodnja neukrašene (glatke, obične) terra sigillata je bila velika, jer je pribor 
za ručavanje u doba ranog principata bio sačinjen od tanjira, zdjela i šolja. I ova neukrašena 
terra sigillata ponekad nosi neku jednostavnu dekoraciju, često u formi prstena unutar 
ravne unutarnje baze posude. Dekoracije, neki tehnički aspekti izrade (oblici, moduli), 
pečati radionica i manufaktura i potpisi majstora omogućavaju da istraživači terra sigillate 
dobiju vrlo dobru okvirnu sliku razvitka i datiranja predmeta izrađenih na ovaj način. 



Tanjir afričke crvene keramike. Datacija 
350. - 400. god. n. e. Danas se nalazi 
u British Museum u Londonu. 


Na posudu, kao uostalom i na drugim 
zemljanim predmetima, se često 
nailazi i na imena vlasnika radionica 
i manufaktura u vidu žigova. 
Ovi „brendovi” mnogo koriste u 
istraživanju produkcije i datacije 
rimskih keramičkih proizvoda, bez 
obzira bili oni vrste terra sigillata , 
neke druge vrste ili je riječ o terakoti. 

Gnej Atej koji je prominentni 
proizvođač u Areciju, ali posuđe sa 
njegovim žigom na osnovi modernih 
analiza gline od kojih je izrađeno, 
ukazuje da se njegova produkcija 
desila ustvari u Pizi, i u proizvodnim 
ograncima u Lionu i La Graufesenque. 


Istaknuti pečati vidljivi u dekoriranim dijelovima i ukomponirani u dekoraciju oglašavaju 
ime proizvođača (radionice; manufakture). Imena (žigovi) samih majstora - izrađivača 
grnčarije pojavljuju se na običnim, neukrašenim posudama, i riječ je o nekoj vrsti 
brendirane garancije. I kalupi za izradu dekoriranih posuda su ponekad bili potpisani 
rukom (kurzivom) od strane izrađivača kalupa, pa se i njihov potpis nekada pojavljuje na 
završenoj grnčariji. Površina posuđa je mogla varirati od lakog sjaja do veoma sjajne 
glazure, dok se boja kretala nijansama od blijedo naranđaste do svijetlo crvene. Površina 
rimske terra sigillata nije trebala poliranje. Upotreba robovskog rada u italijanskim 
radionicama terra sigillata još uvijek nije dokazana, iako neka imena nesumnjivo 
pripadaju oslobođenicima. 

Ostali vidovi keramike 


Pored terra sigillata i njoj sličnih keramičkih vrsta i tipova, u rimskom svijetu su postojale i 
drugačije vrste keramičkih proizvoda, koji su imah lokalno ih regionalno značenje. Bojom 
obložena keramika je proizvođena u britanskom Kamulodunumu/ Kolčesteru i dolini rijeke 
Nene u današnjoj istočnoj Engleskoj. Mnoge i različite dekorativne tehnike i metode su 
korištene da uljepšaju keramičke proizvode, uključujući bojenu glazuru, slikanje i različite 
površinske teksture. Ah kao što je rečeno u rimskom svijetu nije nastavljena grčka i etrurska 
tradicija slikanja na luksuznom stolnom posudu, iako se neki jednostavni slikani dizajni 
pojavljuju na pojedinim tipovima i grube i fine keramike. Keramika sa olovnom glazurom 
je pravljena u mnogim područijima rimskog svijeta. Ovaj tip „staklaste” glazure je najčešće 
korišten za male, dekorativne predmete stolnog posuđa, uključujući kalupima izrađivane 
pehare sa reljefnim dekoracijama, svjetiljke i zoomorfne spremnike. Glazura varira u 
bojama od jantarske do smeđe i mnogih nijansi zelene. Egipatsko posuđe glazirano u 
živopisno plavoj, tirkiznoj ih zelenoj boji je nastavljeno da se proizvodi u velikim 
količinama i u rimsko doba. Proizvođeno je i veoma dekorativno višebojno posuđe. 26 

Pored ove proizvodnje luksuznijih i dekorativnijih keramičkih predmeta, širom rimskog 
svijeta lokalne tradicije predrimske proizvodnje jednostavnog kuhinjskog posuđa su se 
nastavljale kroz stoljeća bez nekih radikalnih stilskih i drugih promjena. U pojedinim 
područjima imperija rimskog naroda, kao npr. u unutrašnjosti Ilirika koji je bio kulturno 
zaostaliji, ova činjenica donosi arheolozima određene probleme vezane za datiranje 
nalazišta. Pošto se nastavlja tradicija keramičke proizvodnje iz željeznog doba i u rimsko 
doba, teško je samo na osnovi keramičkih nalaza povući neke kronološke granice između 
kraja mlađeg željeznog doba i početka klasičnog historijskog razdoblja. Ova činjenica 
još jednom ukazuje na to da Rimljani nisu imah namjeru da guše druge kulture, jer 
stilovi keramičke proizvodnje u prednovovjekovno doba predstavljaju jednu od glavnih 
osobenosti određene kulture. Rimska kultura tako nije za cilj imala gušenje, nego 
sažimanje i prožimanje kultura. Preživljavanje lokalnih stilova u produkciji keramike 
ukazuje i na to da nema naglih i radikalnih etničkih, populacionih promjena i da je 
domorodačko stanovništvo opstajalo na širokim pojasevima i onda kada bi ta područja 
bila inkorporirana u rimski svijet. Jedinstveno političko i ekonomsko područje je čak 
imalo i pozitivne efekte za tu lokalnu proizvodnju, jer je olakšalo njegovo širenje i 
povećavalo njegovu proizvodnju. Naravno to se dešavalo samo ako je lokalni 
predrimski produkt bio kvalitetan, ako su za njegovu izradu primjenjivane nove 
tehnološke mogućnosti i nove ideje o modeliranju i načinu proizvodnje. 


26 Riječ je ustvari o tzv. „egipatskom fajansu“, keramici koja nije pravljena od gline, nego je sastavljena od 
zdrobljenog kvarca ili pijeska sa malim količinama kalcitnog vapna i alkalne mješavine. Glazura je često 
sastavljena od bakrenih pigmenata kako bi se dobio svjetlo plavo-zelenkasti sjaj. 

Rimsko - britanski pehar, napravljen 
u Kolčesteru. Dekoriran u barbotinskoj 
tehnici sa prikazom trke konjskih kola. 
Datacija II. st. n. e. Danas se nalazi 
u British Museum u Londonu. 



Kalupom napravljena boca, i olovom 
glazirana. Proizvedena u središnjoj 
Galiji, a nađena u Kolčesteru. 
Datacija I. st. n.e. Danas se nalazi 
u British Museum u Londonu. 




Terra nigra pehar pronađen u 
Kelnu. Danas se nalazi u Romisch- 
Germanisches Museum u Kelnu. 


Olovno glazirana keramička boca, 
modelirana u formi groždanog 
grozda. Potiče iz Sirije. Datacija 
I. st. n. e. Danas se nalazi u 
British Museum u Londonu. 

Crnoglazirani pehar. 
Datacija III. st. n. e. 



Vrč od bijele gline. Proizveden 
u Kelnu. Datacija III. st. n. e. 



Primjeri keramike pronađena u Britaniji, a koja potiče iz rimskog perioda. Primjerci su bilo 
lokalne britanske proizvodnje ili su importirani. Danas se nalaze u British Museum u Londonu. 
Na lijevoj strani slike se vidi posuda za potisak na sir, iza njega dvije crne vaze koje su primjeri 
rimsko-britanskog crno poliranog posuđa koje se proizvodilo u današnjoj jugozapadnoj 
Engleskoj još u predrimsko doba. Ova vrsta britanskog posuđa se u rimsko doba nastavila 
proizvoditi, čak i u većim količinama. Veliki crni pehar dekoriran sa scenom lova (prikazi 
lovačkih pasa i zečeva) u barbotinskoj tehnici, potiče iz doline rijeke Nene. 

Poradi toga kontinuiteta lokalne proizvodnje, kuhinjsko posuđe se u okvirima rimskog 
svijeta izučava na regionalnoj ili provincijskoj osnovi. Ipak postoji jedan tip posuđa 
koji je karakterističan za rimsku kulturu i rimsku kuhinju —> mortarium . Riječ jeo robusnoj 
plitkoj posudi sa debelim, izvijenim rubom i koja je jednostavna sa rukovanje. Ova 
posuda je imala često i mali izliv na rubu. Koristila se za mrvljenje, pravljenje sosova 
i začina. I mnogi pronađeni mortariumi nose žigove proizvođača ili majstora na 
svojim rubovima. Korištenje ove posude je indikator razvijanja procesa kulturološke 
romanizacije, a njihova kronologija i distribucija uveliko pomažu arheolozima da 
razumiju trgovačku aktivnost u rimskom svijetu. 



Mortarium nađen u Londonu. Lokalne je 
proizvodnje i na svome rubu ima žig sa 
imenom proizvođača —► Sollus. Datacija I. 
st. n. e. Danas se nalazi u British Museum 
u Londonu. 


Amfor damphorae, krčazi/ dolia, oenochoai 

Veliku važnost u keramičkoj proizvodnji imaju amfore i krčazi, koji su bili glavno sredstvo 
za prijenos i skladištenje hrane i pića. Ovi čisto utilitarni predmeti su najčešće korišteni za 
maslinovo ulje i vino, te za garum i voćne sirupe i prerađevine. Amfore su trebale da budu 
tako dobro urađene da mogu biti dugotrajne, da mogu izdržati putovanje, da ne budu 
preteške, da budu tako modelirane kako bi bile prikladne za lako smještanje u brodove te za 
rukovanje kada dođu do krajnje destinacije. Oblik amfora je jednostavan, sa cilindričnim 
terakotnim tijelom, obodima različitih oblika, sa dvije drške i zašiljenom ili u rjeđim 
slučajevima ravnom bazom. Zašiljena baza je služila u praktične svrhe, kao treća drška 
prilikom pražnjena. Amfore su bile proizvođene u enormnim količinama širom rimskog 
svijeta. Žigovi, grafiti i natpisi na amforama su sadržajniji od onih na ostalim predmetima 
od keramike, pa sadržavaju i informacije o proizvođaču, sadržaju i komercijalnoj upotrebi. 
Žigovi su uobičajeno stavljani na amfore u njihovom djelimično suhoj fazi izrade i 
indiciraju ime radionice ili manufakture (fi glina ) i/ili ime njenog vlasnika. Obojeni žigovi 
(i tituli picti ) su stavljani na već izrađene amfore i oni sadržavaju informacije koje se tiću 
težine i vrste sadržaja. Najstariji znanstveni pokušaj sistematiziranja i klasifikacija rimskih 
amfora je učinio njemački učenjak Heinrich Dressel. Ima i dosta primjera analize 
regionalno - lokalnih tipova amfora (neofeničanski, galski, kretski, španski, jadranski, 

zapadnomediteranski...itd...). Amfore danas predstavljaju jedan od najčešćih nalaza 
rimskog perioda, posebno ih se veliki broj (dobro sačuvanih) nalazi u minama potopljenih 
brodova. Krčazi su uglavnom korišteni za skladištenje vina, ulja, žitarica i suhog voća, i 
često su bili zakopavani u zemlju. U rimskom svijetu se zadržao i oblik uglavnom 
keramičke (pronalaze se i oni izrađeni od metala) posude (nastao u grčkom svijetu) pod 
nazivom oenochoe/oinochoe (olvo%6r|). Oenochoai mogu biti dekorirani ili neukrašeni, i 
za razliku od amfora, imaju samo jednu dršku (to je ustvari vrsta našeg bokala za vodu). 

Izražena proizvodnja kvalitetnih amfora je pored Italije bila i na dmgim podmčjima 
rimskog svijeta. Proizvodnja u Masiliji (počela u kasnom periodu augustovskog doba) je 
imala više tipična lokalna obilježja i nije se zasnivala na imitaciji ranijih italskih formi 
kao što se to dešavalo na početku proizvodnje rimskih amfora u galskim provincijama. 
U kasnorepublikansko doba su posebno bile popularne amfore proizvođene u hispanskim 
provincijama. Sjevernoafrička proizvodnja amfora je proisticala iz one feničanske, radi 
čega se i nziva neofeničanskom. U egejskom području amfore sa Rodosa su bile prilično 
popularne počevši još od III. st. p. n. e., zahvaljujući najviše lokalnoj produkciji vina. 
Kretske amfore su bile isto tražene i korištene su širom Mediterana od augustovskog doba 
do III. st. n. e. Sjeverno - afričke tipovi su prilično korišteni od II. do kasnog IV. st. n. e. 
Tip iz Gaze je bio popularan između IV. i VII. st. n. e. 

I amfore su prolazile svoj evolutivni razvitak, koji se uglavnom bazirao na poboljšavanju 
njihove praktičnosti. Tip italsko - rimskih amfora iz kasnog II. st. p. n. e. je imao debele 
stijenke i karakterističnu crvenu boju, i bio je snažan i izdržljiv, ali i težak. Oko sredine 
I. st. p. n. e. javio se tip amfora koji je bio lakši i sa tanjim stijenkama, pa je brodski 
prostor iste veličine mogao primiti bar za trećinu više amfora ovog tipa, nego prethodno 
spomenuti tip. Uslijed toga je došlo i do zamjene u proizvodnji navedenih tipova. 





Oinochoe. Datacija 
I. st. p. n. e. 


Oinochoe. Datacija 
I. - II. st. n. e. 


Oinochoe. Datacija 
II. st. n. e. 

Amfora. Datacija druga 
polovina II. st. n. e. 



Amfora. Datacija druga 
polovina II. st. n. e. i prva 
polovina III. st. n. e. 



Amfora. Datacija prva 
polovina III. st. n. e. 


Amfora. Datacija prva 
polovina III. st. n. e. 


Amfora. Datacija druga 
polovina IV. - prva 
polovina V. st. n. e. 

Svjetiljke 


Jedna od najouobičajnijih stvari rimskog svijeta su bile njegove svjetiljke. Dok se svijeće, 
pravljene od voska ili loja, nisu očuvale, na svjetiljke se nailazi na skoro svakom važnijem 
nalazištu. Svojim najvećim dijelom su pravljene od terakota keramike, dok je samo mali 
broj pravljen od metala (i to u skupim i veoma razrađenim formama koje su uključivale 
statue i više plamičaka). Keramičke svjetiljke su bile male, jeftine i imale su jedan izlaz za 
plamičak. Kao gorivo za svjetiljke je korišteno maslinovo ili neko drugo biljno ulje. Većina 
svjetiljki je oblikovana korištenjem kalupa u radionicama i manufakturama, radi čega su 
dobrim dijelom bile i standardiziranih tipova. Svjetiljke su mogle biti dekorirane niskim 
reljefom i to sa motivima široke tematike kao što su ,,paganska“ božanstva, mitovi i 
legende, svakodnevni život, životinje, lov, igre i zabave, seks i erotika, i u kasnoantičkom 
periodu i ranokršćanska simbolika. Pronađene su i jevrejske svjetiljke koje imaju na sebi 
simbole menorah. Naravno, bilo je i svjetiljki koje nisu bile dekorirane, kao što su npr. bile 
one tipa ,,Firmalampen“ koje su bile popularne u vojnim zonama sjeverozapadne granice 
u toku II. st. n. e. I same svjetiljke nisu morale biti samo jednostavno oblikovane u 
standardnom obliku, nego su mogle biti modelirane da reprezentiraju životinje, čak 
neke dijelove ljudskog tijela i mnoge druge oblike. Tipovi svjetiljki su mogli biti direktno i 
lako kopirani korištenjem postojećih svjetiljki kao arhetipova za produciranje kalupa. 
I svjetiljke su bile označavane žigovima sa imenima proizvođača ili majstora. Jedan 
od poznatijih brendova proizvođača svjetiljki je bio Fortis , i njihova velika raširenost je 
mogla biti rezultat ili kopiranja ili činjenice da je Fortis imao u nizu provincija svoje 
proizvodne ogranke. 



Svjetiljka dekorirana sa 
motivima lišća. Pronađena 
u Tunisu i danas se nalazi u 
tuniskom Nabeul muzeju. 

Datacija I. - II. st. n. e. 


Svjetiljka sa seksualnim 
prikazom. 


Svjetiljka koja prikazuje 
mit o Ledi i labudu. 
Datacija cc I. - II. st. n. e. 

Svjetiljka koja 
prikazuje gladijatora. 
Datacija I. - II. st. n. e. 



Dvije svjetiljke tipa 
Firmalampen, ona lijevo je 
napravljena u Kolčesteru, 
a ona desno u Galiji 
(sa žigom proizvođača sa 
imenom Atimetus). Obje 
su nađene u Britaniji. 
Danas se nalaze u British 
Museum u Londonu. 



Svjetiljka u obliku 
stopala sa sfingom 
kao drškom. Napravljena 
u Italiji, a nađena u Libiji. 
Datacija I. st. n. e. Danas 
se nalazi u British 
Museum u Londonu. 



Svjetljka koja prikazuje pale 
heroje/ratnike ili gladijatore. 
Datacija I. - II. st. n. e. 

Svjetiljka koja prikazuje 
dvije polunage boginje. 
Datacija I. - II. st. n. e. 




Svjetiljka sa reljefom koji prikazuje borbu 
gladijatora. Danas se nalazi u Romisch- 
Germanischen Museum u Kelnu. 


Svjetiljka sa prikazom trke 
kola sa konjima. Datacija 
200. - 300. god. n. e. 



Svjetiljka koja prikazuje 
mladića kako jaše kozu. 
Datacija III. - IV. st. n. e. 

Svjetiljka koja prikazuje 
Herkula. Datacija I. - II. st. n. e. 
Proizvođač: AVNT7IPP. 



Terakota figurice 


Egipat, levantske i maloazijske oblasti i egejsko - grčko područje su imale dugotrajnu 
kontinuiranu tradiciju produkcije terakota figurica, pa je i razumljivo da je njihova 
dominacija na ovom polju zadržana i u rimsko doba. Galsko - germanske zone nisu 
imale domaću željeznodobnu proizvodnju terakota figurica, ali se inkorporiranjem u 
rimski svijet i tamo razvila proizvodnja u kalupu izrađenih terakota figurica u finoj 
bijeloj glini. Značajna produkcija terakota figurica u galsko - germanskoj zoni se nalazila u 
dolini rijeke Allier i u Kelnu. 

Kao i brončane statuetice, koje su bile mnogo skuplji predmeti, i jeftinije terakota figurice 
su uglavnom pravljene za ritualne i religijske svrhe, kao što su posvete hramovima i 
božanstvima, izlaganje u kućnim svetilištima ili za odlaganje u vidu grobnog priloga. Neke 
terakota figurice su bile korištene i kao dječije igračke. Kao i drugi zemljani objekti, i 
terakota figurice su proizvođene u golemim razmjerama, i većina ih je bila farbana u 
svjetlim bojama nakon pečenja. Nažalost, boja na sačuvanim figuricama se većim dijelom 
izgubila. Svaka regija rimskog svijeta je imala svoj posebni stil izrade terakota figurica. 
Oblik figurica je mogao prikazivati božanstva (uključujući i njihove lokalne interpretacije) 
i njihove atribute, mitološke ili tradicijske likove, predstave životinja i ptica. Terakota 
figurice često pokazuju izraženi sinkretizam u predstavama, gdje se kombinuju egipatske, 
italsko - rimske, grčko - helenističke, keltsko - germanske...itd... tradicije. 



Figurica psa izrađena u južnoj Italiji. Datacija I. st. p. n. e. -1. st. n. e. 
Danas se nalazi u British Museum u Londonu. 

Figurica koja prikazuje Eneju kako bježi iz Troje, noseći svoga oca Anhiza na svojim 
ramenima i vodeći za ruku sina Askanija. Idealni arhetip rimskog odraslog muškarca. 
Pronađena u Pompejima. Danas se nalazi u Museo Archeologico Nazionale u Napulju. 

Figurica goluba, napravljena u Galiji. 
Datacija II. st. n. e. Danas se nalazi u 
British Museum u Londonu. 


Figurica Harpokrata (grčka forma 
Horusa) iz Egipta. Danas se nalazi 
u muzeju umjetnosti u Lionu. 



Figurica boginje Fortune 
(“Sreće 66 ), napravljena u 
Kelnu. Datacija II. st. n. e. 
Danas se nalazi u British 
Museum u Londonu. 



Figurica keltske „Majke boginje 66 pronađene 
u groblju u Welwyn Grange, Hertfordshire u 
Engleskoj. Boginja doji bebu. Datacija II. st. n.e. 
Danas se nalazi u British Museum u Londonu. 
Figurica „Majke boginje 66 kako doji i sjedi je 
popularan tip u sjeverozapadnoj Europi, i slikovito 
odaje sinkretizam svojstven rimskom svijetu. 

Građevinski materijal 


Keramika je imala široku primjenu u građevinarstu, i to u izradi cigli, crijepova, u sustavu 
hipokausta i arhitekturalnoj dekoraciji. Cigle i crijepovi su često na sebi imali žigove 
proizvođača. I cigle i crij epove su mogle proizvoditi i vojne jedinice, radi čega mnogi 
pronađeni primjerci nose simbole i nazive pojedinih legija. Cigle su više - manje bile 
standardizirane, u četvrtastom ravnom obliku, tanke (5-7 cm.). Cigle su mogle 
biti različitih tipova, i to: 1. bipedalis (,,dvostopne“) od 59 cm, 2. sesquipedalis 
(„jednoipostopna”) od 44 cm, 3. pedalis („stopna”) od 29,5 cm i 4. bessalis od 
20 cm. I cijevi za vodovodnu i drenažno - kanalizacionu mrežu su često pravljene 
od pečene gline. 

Imbrekse i tegule su prvi počeli koristiti Grci, a nastavili Etrurci i Rimljani. U rimskom 
svijetu, postojala je snažna proizvodna djelatnosti crij epova, u kojoj su učestvovale i 
legije. Zato znatan broj pronađenih crij epova nose i pečat legijskih znakova. 



Crijepovi sa legijskim natpisima. 
Potiču iz grada Ulpia Noviomagus 
(danas Nijmegen). 



Antefiks sa imenom XX. legije i slikom divljeg vepra 
(amblemom dotične legije) potiče iz velškog mjesta Holt, 
Clwyd. Datacija II. - III. st. n. e. Danas se nalazi u British 
Museum u Londonu. 

Antifeks sa imenom IX. legije i 
slikom bika (amblenom dotične legije). 


t 



4 


Crijep koji je izradila XIV. legija 
Gemina Matria Victrix. Nađen u 
Karnuntumu. Datacija I. st. n. e. 



Tegule i imbreks, pronađeni na 
lokalitetu ,,Panossas“, oko 42 km. 
istočno od Liona. 



Rimska ,,stopna“ cigla, koju je 
izradila XIV. legija Gemina. 
Datacija kasno III. st. n. e. 

Crijep koji je izradila XIV. legija. Datacija I. st. n. e. 



Tegule (porijeklom iz Ceasar Augusta, I. st. n. e.), imbreks (porijeklom iz Colonia Celsa\ 
danas Velilla de Ebro, Saragosa; I. st. n. e.) i antefiks (iz E1 Convento Mallen, 
Saragosa; I. st. n. e.). Danas se nalaze u Museo Provincial de Zaragoza. 

I neki keramički reljefni obloga paneli sa figuracijom koji se postavljaju u zidove 
imitiraju mramorne frizove velikih hramova i ovaj stil se naziva „Kampana reljefi 46 
(po italijanskom učenjaku i kolekcionaru Giampietro Campana). „Kampana reljefi 44 se 
razvijaju od oko 50. god. p. n. e. do cc kraja II. st. n. e. i koristili su se skoro eksluzivno 
u Italiji, i to između Etrurije i Kampanije, i možda predstavljaju neki ostatak etrurske 
kulture. U početku su se koristili u malim hramovi, ah se kasnije nalaze i u javnim 
i privatnim zgradama. Uobičajeno su ove ukrasne ploče bile široke između 22 i 50 cm, 
a visoke između 27 do 48 cm, i aranžirane su bile u grupama. Tematika je najčešće 
mitološke prirode. 




Prizor iz grčke mitologije: Herakle se priprema da 
ubije trojanskog kralja Laomedona. Jedna od strana 
sa terra sigillata boce, izrađene od Feliksa iz južne 
Galije. Datacija kasno I. - rano II. st. n. e. Danas se 
nalazi u Museo Civico Archeologico della Valle 
Sabbia in Gavardo u Breši, Italija. 

Keramički fragment sa predstavom 
Jupitera Amona iz I. st. n. e. Reflektira 
helenistički utjecaj. Danas se nalazi 
u Museo Barracco u Rimu. 


Fragment terakotne keramike sa 
predstavom Silena i Erosa iz ranog 
I. st. n. e. Nađen u gradiću Scrofano 
u Laciju. Danas se nalazi u Cabinet 
des Medailles u Parizu. 


Zemljane posude su se koristile u 
najrazličitije svrhe. Slika lijevo prikazuje 
urnu sa poklopcem. Pored ostataka 
incineriranog pokojnika u njoj se nalazio 
i sestercij, na osnovi koje se pogreb datira 
u 138. god. n. e. 

Proizvodi od stakla 


Iako se u prirodi nastalo staklo (posebno vulkanski obsidijan) koristilo još u kamenom 
dobu, arheološki dokazi ukazuju da se proizvodnja stakla može pratiti do sredine IV. 
milenij uma prije nove, i da se razvila u oblanim zonama sjevernog Levanta, Mesopotamiji i 
drevnom Egiptu. Za vrijeme kasnog brončanog doba u Egiptu, Levantu, Mesopotamiji, 
mikenskom i minojskom svijetu je došlo do rapidnog rasta u tehnologiji izrade stakla. 
Helenističko razdoblje je posebno doprinijelo razvoju staklarske proizvodnje, uvodeći i 
neke nove tehnike. 

Rimski svijet je poznavao tehnologiju izrade stakla i njegovog korištenja u 
različitim kontekstima. Najviše se staklo upotrebljavalo u proizvodnji posuda, te u 
znatno manjoj mjeri za izradu mozaičnih pločica i prozora. Rimska staklarska 
proizvodnja se direktno razvila iz helenističke tehničke tradicije. U rimskom svijetu 
staklo je, od kasnog republikanskog perioda staklo, bilo proizvođeno korištenjem 
primarno helenističkih tehnika i stilova. Zanimljivo je da i pored te rimske proizvodnje 
naslonjene na helenističke tekovine, latinski jezik sve do nove ere nema svoju riječ za 
staklo. Većina tadašnjih tehnika proizvodnje je bila dugotrajna i inicijalni produkti su 
bile posude sa debelim zidovima, koje su zahtijevalo značajno dodatno dotjerivanje. 
Ovo je uz uvoz natrona (koji se koristio u proizvodnji sirovog stakla) doprinijelo 
ograničenoj upotrebi stakla i njegovom pozicioniranju kao veoma skupog i elitnog 
materijala. Za vrijeme Republike, staklarstvo je bilo relativno slaba zanatska djelatnost, 
da bi se za vrijeme prvih decenija I. st. n. e. i kvantitet, i kvalitet i raznolikost staklenih 
proizvoda naglo povećali. 

Naglo povećanje proizvodnje stakla u najranijem principatu je nesumnjivo rezultat 
kosmopolitizacije euromediteranskog svijeta koja je bila direktni produkt uspostavljanja 
reda i mira u širokom euromediteranskom pojasu u augustovskom periodu. Helenistička 
proizvodnja stakla se tada u potpunosti apsorbirala u kulturne i proizvodne procese 
klasičnog rimskog svijeta. Levantski, egipatski, grčki staklarski majstori i tehničari su 
se raširili i po Italiji i zapadnim provincijama, doprinoseći i adopciji dekorativnih stilova 
svojstvenim helenističkom prostoru. Tada je započeo i izvoz staklenih objekata iz 
rimskog svijeta, i to ne samo u susjedne zemlje (kao što je arsakidski Iran), nego 
i u prilično daleka područja kao što su Kušansko Carstvo i Hanska Kina. Dok su 
„putem svile' 6 sa istoka (Kine i Indije) stizali svila i začini, sa zapada su išli manufakturni 
predmeti. Najraniji poznati stakleni predmet, izrađen na zapadu a došao do Kine, nađen 
je u jednom grobu u Guangzhou i datira se u rano I. st. p. n. e. 

Staklarska proizvodnja u rimskom svijetu se zasnivala na dva procesa: primarnoj 
proizvodnji sirovog stakla i njegovoj sekundarnoj preradi u staklene objekte. Oba procesa 
su se mogla izvoditi na geografski veoma udaljenim područijima, jer je prvi proces 

zahtijevao i pristup sirovinama za proizvodnju stakla i velikim količinama goriva, pa nije 
mogao biti lokaliziran bilo gdje. Radionice za sekundarnu preradu su zavisile samo od 
uvoza sirovog stakla. Prvi proces se odvijao, u spremnicima situiranim unutar visoko 
specijaliziranih peći. Proizvodnja sirovog stakla se oslanjala na vrelinu koja je trebala 
fuzionirati dva glavna sastojka: silica (osnovna komponenta; silicijum - dioksid) i sodu. 
U rimsko doba silica je bila kvarcni (kalcijumom bogati) pijesak, dok je glavni izvor sode 
bio natron. Najvažnije nalazište natrona u rimskom svijetu je bio Wadi E1 Natrun, Egipat. 
Staklo nastalo spajanjem silica i sode je prirodno topljivo i zahtijeva dodavanje određenog 
stabilizatora. U rimskom svijetu vapno je bilo glavni stabilizator. Manufakture za primarnu 
proizvodnju su mogle producirati tone sirovog stakla samo u jednom paljenju peći (koje je 
moglo trajati sedmicama). Iz ovih manufaktura, situiranih uglavnom u istočnom 
Mediteranu, sirovo staklo se izvozilo i isporučivalo u radionice za sekundarnu preradu 
sirovog stakla, odnodno proizvodnju konkretnih objekata. Zbog oslanjanja na natron iz 
Wadi el Natrun, u većini rimskog stakla je prilično homogena kompozitnost. 



Zelenkasta staklena posuda otkopana iz 
jednog groba iz perioda Kasne dinastije 
Han u pokrajini Guangxi. Danas se nalazi 
u Nacionalnom muzeju u Pekingu. 


Za razliku od primarnih pogona koji su proizvodili sirovo staklo u velikim količinama, i 
kojih je izgleda bilo relativno malo, radionica za preradu sirovog stakla u konkretne 
staklene objekte je bilo znatno više. Za razliku od pravljanja sirovog stakla, njegova 
sekundarna prearada je zahtijevala znatno manje temperature i manje goriva. Već do kraja 
I. st. p. n. e. razvili su se ovi staklarski prerađivački centri u Rimu, Kampaniji i Padskoj 
dolini. Italija je bila i centar za izradu i izvoz svjetlo obojenih posuda u ovo vrijeme sa 
produkcijom koja je dostigla vrhunac sredinom I. st. n. e. Od ranog I. st. n. e. sekundarna 
prerada stakla se širila, pa su Keln i druga mjesta u Rajnskoj oblasti postali važni 
staklarsko - prerađivački centri. Proizvodnja staklenih objekata u rimskom svijetu je 
dostigla svoj vrhunac u II. st. n. e. Rast prerade stakla u germansko - galskim područijima 
je nastavljen i u narednim periodima, a u III. st. n. e. izgleda daje Keln doživio značajnu 
ekspanziju u ovoj privrednoj djelatnosti. Staklene posude izrađene u Kelnu nose 
oznaku CCAA ili CCA (kratica za Colonia Claudia Ara Agrippinensium). I od III. i 

ranog IV. st. n. e. proizvodi ovih galsko - germanskih radionica su se izvozili u sjevernu 
Italiju. Značajan staklarski prerađivački centar se nalazio i u Akvileji, koji je ujedno 
imao i bitnu ulogu u širenju tradicije staklarstva. Značajan centar staklarstva se nalazio 
i u Ptuju ( Poetovio ) i Celju ( Celeia ), gdje su nađeni ostaci plavo - zelenih staklenih 
posuda, izrađenih tehnikom „puhanja stakla 44 . 



Staklena posuda iz rimskog svijeta sa prikazom gladijatora urađenog tehnikom emajliranja. 
Nađena u Begramu, Avganistan. Danas se nalazi u Musee Guimet u Parizu. 

Ipak, od IV. i V. st. n. e. italijanske staklarske radionice ponovo dominiraju. I pored ovog 
značajnog razvitka sekundarne staklarske proizvodnje na zapadu, i dalje su se uvozili i 
objekti izrađeni na istoku, kao npr. u aleksandrijskim i sirijskim i radionicama. Marcijal 
tako spominje Aleksandriju kao izvor previše dotjeranog staklenog posuđa. 

Stacije i Marcijal indiciraju da je i reciklirano slomljeno staklo bilo važan dio staklarske 
proizvodnje, čime bi se objasnila činjenica da se rijetko nailazi na staklene fragmente bilo 
koje veličine. U zapadnim provincijama je recikliranje i ponovno preradivanje u sirovo 
staklo izgleda bilo češće, nego u istočnim provincijama gdje su se nalazili glavni, primarni 
kapaciteti za proizvodnju originalnog sirovog stakla. 

Proizvodnom skoku u staklarstvu je doprinijela i jedna nova tehnika izrade pod nazivom 
„puhanje stakla" koja je bila u rimski svijet uvedena u toku I. st. n. e. Inače je ova tehnika 
otkrivena na Levantu u toku I. st. p. n. e. Jedan od najprominentnijih i najumješnijih 
majstora je bio Ennion iz Libana/Fenikije, a vrijedi spomenuti i radionice Jasona, Nikona, 
Aristeasa i Megesa. Sa Levanta se tehnologija „puhanja stakla' 6 raširila i Egiptom i 
aleksandrijskim radionicama, a onda su istočnjački, levantski majstori sredinom I. st. n. e. 
u Italiji počeli otvarati radionice sa primjenom tehnike „puhanja stakla", a zatim i u 
drugim mjestima zapadnog dijela rimskog svijeta. Italija je brzo postala glavni centar 
staklarske proizvodnje tehnikom „puhanja stakla". Ovom tehnikom su se stakleni objekti 
širokog spektra, od unguentaria (posuda za toaletni, kozmetički pribor), preko posuđa do 
kameja. Cijevi za puhanje su prvo pravljene od gline, a kasnije od metala. I u Saloni se 
nalazila staklarska prerađivačka radionica, jer je tamo nađen željezna cijev u obliku štapa 
koja se koristila za „puhanje stakla". Tehnika „puhanja stakla" je omogućavala da se 
proizvode posude i predmeti sa značajno tanjim zidovima, što je i smanjivalo količinu 
stakla potrebnog za jednu posudu, a povećavalo njegovu estetsku vrijednost. „Puhanje 
stakla" je doprinijelo i znatno kraćem periodu izrade, a objekti izrađeni ovom tehnikom su 
zahtijevali i značajno manje završnih radova i dotjerivanja. Do sredine I. st. n. e. ranije 
tehnike su uglavnom bile napuštene u korist „puhanja stakla", iako se u manjoj mjeri 
sačuvalo lijevanje. Troškovi proizvodnje su se smanjili, što je doprinijelo da stakleni 
objekti postanu pristupačni i za šire slojeve. U svojoj Geografiji, Strabon navodi da se 
„stakleni pijači pehar može kupiti za jedan bakreni novčić". Naravno, i nadalje su se 
proizvodili i primjerci izrazito skupe i dekorativne izrade. Još jedna tehnička novina 
je doprinijela dodatnom razvitku manufakture staklenih objekata, a to je izum „čistog 
stakla" (kroz uvođenje manganskog dioksida) od strane aleksandrijskih „puhača stakla", 
cc 100. god. n. e. Moda i stilovi staklenih posuda su vezani i sa naglim razvitkom 
keramičke proizvodnje sa uspostavom principata. Keramičke posude, stilovi i forme su 
služile kao uzor staklarskoj proizvodnji posuđa. Upotreba obojenog stakla kao 
dekorativnog dodatka blijedim i bezbojnim glazurama takođe se povećala, pa su i 
metalne posude imale utjecaja na oblik staklenih posuda. Ovaj razvoj staklarstva je 
podrazumijevao i produkciju prvih staklenih pločica za mozaike i prve staklene prozore. 

Krhotine od slomljenog stakla su korištene u mozaicima još od augustovskog perioda, a 
od početka naše ere se počinju koristiti i male staklene pločice koje su bile proizvođene 
namjenski za izradu mozaika. Ove pločice su bile uobičajeno u nijansama žute, plave 
ili zelene i uglavnom su korištene u mozaicma koji su ležali pod fontanama. Najranije 
staklene ploče za prozote su lijevane u drvene okvire, 

Iako je bilo određenih promjena u tipovima staklenih posuda, tehnologija njihove izrade 
je ostala skoro nepromjenjena sve do kraja rimskog svijeta. 

Pored lijevanja i „puhanja stakla 46 postojale su i druge tehnike izrade staklenih objekata 
kao što su: oblikovanje pomoću jezgre formirane od blata i slame fiksirane oko 
metalne šipke (rana tehnika koja je bila popularna i u I. st. p. n. e.); tzv. „srozavanja 44 ; 
tzv. „hladnog rezanja 44 ; tehnika proizvodnje „pehara u kavezu 44 ; cameo staklo (o čemu će 
kasnije biti više riječi). 



Stakleni tanjir, rađen tehnikom lijevanja. Datacija III. st. n. e. Nađen na Kipru, 
a danas se nalazi u Nacionalnom arheološkom muzeju u Madridu. 


Posude dobijene tehnikom lijevana su kasnije fiksirane na tokarski stol, rezane i polirane 
preko čitave površine kako bi dobile konačni oblik. Sudeći po Pliniju Starijem tokarski 
stol je bio upotrebljavan za produkciju većine stakla sredinom I. st. n. e., dok 
nije preovladala tehnika „puhanja stakla 44 . Ali u periodu izrazite dominacije tehnike 

„puhanja stakla 46 lijevanje se koristilo i u drugoj i trećoj dekadi II. st. n. e. Neka 
vrsta obnove tehnike lijevanja se desila u III. ili IV. st. n. e., ali je producirala relativno 
mali broj posuđa. 

„Pehar u kavezu 44 je tip kasnorimskog luksuznog posuđa (datacija sredina III. - IV. 
st. n. e„ u istom periodu kao i kameo stakleno posuđe, sa kojim dijeli mnoge sličnosti) 
i predstavlja vrhunac rimskog staklarstva. Većina sačuvanih primjeraka ove vrste posuđa 
ima kavez sa kružnim geometrijskim uzorcima, često sa natpisom ili frazom. Rjeđi su 
primjerci sa figuralnim scenama. Ovaj tip posuđa je nesumnjivo bio vrlo težak za izradu, 
pa je samim tim bio i izrazito skup. Najveći dio do sada nađenih nalaza koji se odnose 
na ovaj tip staklenog posuđa potiče sa lokaliteta uzduž ili blizu Rajne, što navodi na 
pomisao da se ono tamo i proizvodilo, možda u Trieru (Augusta Treverorum ) ili Kelnu. 
Ipak nekoliko drugih vrijednih otkrića potiču iz istočnog dijela rimskog svijeta, tako da 
je moguće da su bila dva proizvodna područja. 



„Likurgov pehar“ rađen tehnikom 
„pehara u kavezu“. Datacija 
IV. st. n. e. Danas se nalazi u 
British Museum u Londonu. 


„Likurgov pehar“ se pojavljuje u 
zelenkastoj boji, ako nema svjetlosti 
koja prodire kroz staklo. Fantastičan 
vizuelni efekt koji je ostvario majstor. 

„Kelnski pehar“ rađen tehnikom „pehara 
u kavezu 44 . Na njemu se nalazi „natpis 44 na 
grčkom: niE ZHCAIC KAAGDC AEI = 
niE ZHSAIi: KAAAEI - „pij, živi 
dobro zauvijek 44 . Datacija druga polovina 
IV. st. n. e. Danas se nalazi u Romisch 
Germanisches Museum u Kelnu. 


ti 11 «ii# 



Pehar nazvan „Coppa diatreta Trivulzio 44 
rađen tehnikom „pehara u kavezu 44 . Na 
njemu se nalazi latinski natpis: Bibe vivas 
multis annis = „pij i živjeti ćeš mnogo 
godina 44 . Datacija IV. st. n. e. Danas se 
nalazi u Arheološkom muzeju u Milanu. 



„Minhenski pehar 44 rađen tehnikom „pehara 
u kavezu 44 . Na njemu se nalazi latinski 
natpis: Bibe multis annis = „pij (i živjeti ćeš) 
mnogo godina 44 . Datacija druga polovica 
IV. st. n. e. Nađen u Kelnu, a danas se nalazi 
u Staatliche Antikensammlung u Minhenu. 



„Corning posuda 44 . Pretpostavlja se da 
potiče iz istočnog dijela rimskog svijeta. 
Danas se nalazi u Corning Museum 
of Glass u Njujorku. 

Najraniji stilovi i oblici rimskih staklarskih proizvoda slijede helenističke tradicije i koriste 
snažno obojene i mozaične uzorke. Od samoga kraja Republike, nove jarko obojene 
prugaste posude se uvode. Za vrijeme ovog perioda postoje određene indicije da su 
stilovi stakla varirali, pa su one lijepo urađene i prozračno obojene posude iz ranog 
I. st. n. e. bile više zapadnog porijekla, dok su one kasnije bezbojne lijepe posude imale 
više internacionalistički karakter. Ovi objekti su karakterizirani i sa novim bogatim 
bojama. „Smaragdno 44 zelena, plavo-zelena, plava ili kobaltno plava, perzijsko plava ili 
,,paunsko“ plava su uobičajeno vezane za ovaj period, dok du druge boje prilično 
rijetke. „Smaragdno 44 zelena i paunsko plava su bile nove boje uvedene od italijanskih 
radionica i uvijek su povezane sa produkcijom lijepih posuda. Od zadnjeg kvartala 
I. st. n. e. dolazi do značajne stilske promjene, jer snažne boje iznenada nestaju i 
zamjenjuju se sa bezbojnim i „ aqua“ (blijeda plavo - zelena boja; inače uobičajena 
prirodna boja neobrađenog stakla) staklom. Bezbojne i „ aqua“ staklene posude su se 
koristile i ranije, ali sada počinju da dominiraju tržištem. Jeftinije staklene posude su 
sada išle prema svjetlijim nijansama plave, zelene i žute. 

Nije jasno da lije ova stilska promjena, koja se dešava oko 70. god. n. e., rezultat promjene 
u modi ili je indikator promjene shvatanja o upotrebi objekata izrađenih od stakla. Možda 
se više nije zahtijevalo da stakleni predmeti imitiraju drago kamenje, keramiku ili metal, ili 
je prelaz na bezbojno staklo rezultat da se imitira visoko cijenjeni kristal. Plinije Stariji 
navodi daje najvrijednije staklo ono koje je bezbojno, i koje što je moguće više podsjeća 
na kristal. Moguće je da se i zbog ove tzv. „kristalizacije 44 stakla održavala i tehnika 
lijevanja, jer je ona mogla producirati debele zidove posuda koje su jedino mogle izdržati 
pritisak stalnog rezanja i poliranja koje su vezane za rad na tzv. „kristalizaciji stakla 44 . 
Moguće je daje i dominiranje tehnike „puhanja stakla 44 bilo uzrok za dominiranje bezbojnog 
ili ,,aqua“ stakla. 

Do danas je identificirano 6 primarnih uzoraka mozaičnog stakla: 1. cvijetni i 2. spiralni 
uzorci, 3. mramorni i 4. prošarani uzorci, 5. gajtanasti uzorci (bili popularni u ranom 
periodu, ali su izašli iz mode od sredine I. st. n. e.), 6. prugasti uzorci (razvili se iz 
prethodnog, gajtanastog tipa). Kao tehnike dekorativnog ukrašavanja korišteno je i 
emajliranje i graviranje. 

Pored navedenog obojenog stakla, koristili su se i sljedeći obojeni tipovi: jantarski, 
purpurni, tamno zeleni, egipatsko plavi, neprozirno crveni prema smeđem (Plinije ga 
naziva haematinum ), bijeli, žuti. Boje su se inače dobijale u toku samoga hemijskog 
procesa izrade stakla i staklenih predmeta (dodavanjem određenih elemenata) i bile su 
njihov sastavni dio, a ne naknadnim farbanjem ili bojenjem. Poznavanje ovih procesa 
u staklarskoj proizvodnji, te primjena određenih metalurških proceca ukazuje da su 
majstori rimskog svijeta imali i zavidno znanje vezano za kemijske procese, ako ne u 
teorijskom onda sigurno u praktičnom pogledu. 

Širenje sekundarne staklarske prerade stakla je doprinijelo i razvitku prepoznatljivih 
distinkcija u oblicima objekata koje su proizvodile pojedine radionice. Od II. st. n. e. 
stilovi su postali regionalizirani, i određeni dokazi ukazuju da su boce i posude sa 
poklopcima kao unguentaria korištene primarno za prijenos robe, i mnoge su zato 
odgovarale rimskim mjernim skalama. Nakon što je kršćanski svijet potisnuo klasični 
rimski svijet, ikonoklastika i dekoracija staklenih objekata se počela pomjerati sa 
prikazivanja scena svojstvenih grčko - rimskoj kulturnoj ekumeni prema adoptiranju 
kršćanske simbolike. 



Rimsko monohromno posuđe. Datacija II. st. n. e. 
Danas se nalazi u Musee Saint-Remi u Remsu, Francuska. 



Staklena posuda sa prikazom gladijatorske borbe 
4 para. Imena gladijatora su navedena na posudi. 
Datacija 50. - 80. god. n. e. Danas se nalazi u 
Metropolitan Museum of Art u Njujorku. 


447 




Monohromna staklena 
urna. Danas se nalazi u 
Nacionalnom arheološkom 
muzeju u Madridu. 


Staklena posuda. Datacija 
II. st. n. e. Danas se nalazi 
u Zemaljskom muzeju 
u Sarajevu. 


Staklena posuda. 



Staklena posuda. Datacija cc kasno 
I. st. p. n. e. - rano I. st. n. e. 


Mozaična staklena posuda. Datacija 
cc kasno I. st. p. n. e. - rano I. st. n. e. 





Mozaična staklena posuda. 
Datacija cc kasno I. st. 
p. n. e. - rano I. st. n. e. 

Staklena posuda. 




Staklena boca. 
Datacija cc I. st. n. e. 




Staklena boca levantskog Staklena boca. Datacija 

porijekla. Datacija I. st. p. n. e. -1, st. n. e. 

cc sredina I. st. n. e. 


Geme i kameje 


Jedan od najljepših produkata rimskog svijeta su kameje i geme. Gliptikom ili gliptičkom 
umjetnošću se naziva graviranje/rezbaranje na malim podlogama od dragog, poludragog 
kamenja ili nekog plemenitog metala. Gravirana gema je podrazumijevala rezbaranje koje 
je kao posljedicu imalo određene prikaze, simbole pa i natpise na samo jednoj strani. 
Striktno govoreći graviranje je značilo rezbarenje u intaglio formi (korištena je tehnika 
,,tiska“), ali je ovaj pojam podrazumijevao i reljefno rezbarenje. 

Najvećim dijelom ova tehnika se koristila za izradu pečata, posebno na prstenovima. 
Tradicija ovog tipa rezbarenja ima dugu povijest u većini ranih kultura Levanta, srednjeg 
Istoka pa i u civilizacija Harapa - Mohendžo daro. Odatle se proširila minojsko - egejski 
svijet, i preko njega na kontintenalnu Grčku. Okrugle ili ovalne grčke geme (zajedno sa 
sličnim objektima izrađenim od bjelokosti) se nalaze već od VIII. i VII. st. p. n. e. 
U početku je u grčkom svijetu prisutna forma intaglio, da bi u V. st. p. n. e. reljefno 
rezbarenje postalo uobičajeno. Inače je reljefni prikaz mnogo impresivniji, nego onaj 
urađen u intaglio formi. Kameje (za koje je karakteristično reljefno rezbarenje) su se javile u 

grčko - helenističkom svijetu u III. st. p. n. e. Geme izrađene u rimsko doba poglavito 
nastavljaju helenističke stilove. Prikazi na rimskim gemama su mogli biti različiti, pa 
tako Ciceron npr. spominje da su neki pojedinci imali geme sa portretima njihovih 
najomiljenijih filozofa. U postrepublikansko doba portreti vladara članova vladajuće 
familije su postali česti. Njihov kvalitet je naglo opao krajem II. st. n. e. 



Primjeri ranih rimskih gema. 

Gema sa prikazom satira iz Etrurije. Datacija sredine VI. st. 
p. n. e. Danas se nalazi u British Museum u Londonu. 


Rimska gema iz I. st. n. e. 
sa prikazom Sokrata. 



Portret princepsa Karakale, urađen u 
intaglio formi. Natpis na grčkom i krst su 
dodani u vizantijskom periodu kako bi 
transformirali portret Karakale u onaj od 
svetog Petra. Danas se nalazi u Cabinet des 
Medailles Nacionalne biblioteke u Parizu. 



Ovalna gema sa portretom žene. 
Datacija kasno I. - rano II. st. n. e. 

Sardoniks kameje koje su služile kao dekorativni dijelovi ogrlice. Portret se 
vjerojatno odnosi na mladog Nerona, da bi u III. st. n. e. bio ugrađen u ogrlicu. 



Sardoniks kameja sa prikazom 
Minerve. Datacija doba 
Julijevaca - Klaudijevaca. 



cc II. st. n. e. 

Zlatni prsten sa 
karnelijanskom gemom 
koja na sebi ima prikaz 
Sreće. Datacija cc I. st. n.e. 


Cameo je metoda rezbarenja objekata kao što su nakit ili posude u formi kontrasta boja, i 
predstavlja podvrstu gema (koje nisu morale biti u kontrastu boja), odnosno njen savršeniji 
i umjetnički ljepši tip. Skoro uvijek u glavnom prikazu je uzdignuti reljef čija je boja u 
kontrastu prema boji pozadine. Ovo se dobij a pažljivim rezbarenjem materijala sa ravnom 

površinom, gdje se dvije boje u kontrastu susreću. Rezbarenjem se eliminiše oni dijelovi 
jedne boje, koji ne ulaze u okvir željenog prikaza. Kameje klasičnog historijskog i kasnijeg 
renesansnog razdoblja su pravljene od specifičnih vrsta poludragog kamenja, posebno od 
različitih tipova oniksa i agate, te bilo kojih drugih kamena sa ravnom površinom i sa dvije 
kontrastirajuće boje. To je različito u odnosu na geme, koje su mogle biti od bilo kojeg 
dragog ili poludragog kamena. Pored na kamenju Cameo rezbarenje se primjenjivalo i na 
staklu. Njihova upotreba je bila različita, od vste nakita, memorijalnih objekata, pa do 
prstena pečatnjaka. Kameje posjeduje veliku umjetničku vrijednost i smatrane su vrlo 
skupocjenim predmetima. 

Kameje velike umjetničke vrijednosti su se pravile u grčko - helenističkom svijetu već od 
III. st. p.n.e. U rimski svijet je ova umjetnost prenešena zahvaljujući Augustu, u čiju službu 
je nakon pada Aleksandrije 30. god. p. n. e., prešao tada čuveni aleksandrijski gliptičar 
Dioskurid (inače inače rodom iz Kilikije). Dioskurid se preselio u Rim, i njegova radionica 
je direktno bila vezana za Augustovu familiju. Dioskurida (koji je izgleda živio prilično 
dugo) je u ovoj proizvodnji naslijedio sin Herofil. Najpoznatije kameje upravo se odnose 
na detalje iz života Julijevaca - Klaudijevaca i predstavljaju jedno od sredstava njihove 
propagande. Najčuvenija kameja je tzv. Gemma Augustea koja se danas nalazi u 
Kunsthistorisches Museum u Beču. 

Gemma Augustea je kameja na arabljanskom oniksu, izrađena najvjerojatnije ili od nekog 
Dioskuridovog učenika ili od njegovog sina Herofila. Jedan vrlo zahtjevni prikaz najvjerojatnije 
se odnosi na sami završetak Velikog Ilirskog ustanka i Tiberijev ilirski trijumf. Gemma Augustea 
je bila prigodan dar koji je poklonjen Augustu čijoj je riznici pripadao. Sama kameja se sastoji 
od dvije kompozicije koje su sigurno sadržinski i uzročno-posljedično vezane. Gornji friz 
prikazuje u prvom planu boginju Romu i idealiziranog i stiliziranog Augusta kao Jupitera 
kojem druga ženska osoba, vjerojatno personifikacija naseljene zemlje Oikumene, drži «krunu» 
iznad glave. August (predstavljen skoro u deificiranoj formi) predsjedava trijumfu Tiberija koji 
se nalazi ovjenčan vijencem u trijumfalnim kočijama, dok se pored njih u punoj bojnoj opremi 
nalazi Germanik, U donjem redu je u jednom odličnom realističkom ambijentu prikazan svečani 
čin podizanja podizanja tropaeuma , tj., dosta slikovito, po Rim pobjedonosni završetak jednog 
rata. I to najvjerojatnije onog zbog kojeg je Tiberije proslavio trijumf iz gornje kompozicije. 
Sam tropaeum podižu četvorica legionara, a pored njih na donjem frizu nailazi se i na dva para 
«barbarskih zarobljenika)), i što je posebno zanimljivo na dvojicu pripadnika pomoćnih jedinica. 

Na tropaeumu koji dižu legionari nalazi se i štit sa slikom škorpiona, koji je bio Tiberijev 
zodijački znak. U gornjem frizu između Augusta i Rome nalazi se disk, koji možda predstavlja 
sunce sa slikom jarca, koji je bio Augustov zodijački znak, ali ne njegovog rođenja nego 
začeća, znači kraj prosinca ili siječanj, jer se Oktavijan August po Svetoniju i Dionu Kasiju 
rodio devet mjeseci kasnije 23. IX. 63. god. p. n. e. U svakom od dva para “barbarskih 
zarobljenika” se nalaze po jedan bradati i do pasa goli muškarac i po jedna žena u dugoj haljini 
(koje su prilično sofisticirane i lijepe). Jedan par sjedi (muškarac je sa zavezanim rukama na 
leđima), dok drugi par za kosu vuku auksilijarni vojnici. Jedan od zarobljenika (muškarac kojeg 
vuče za kosu auksilijar) nosi oko vrata torkves, što ukazuje na preciznost stvaraoca kameje i 
bavljenje sitnim detaljima koji su bili karakteristični za zarobljenike. Torkvese inače Rimljani 
nisu nosili a njihova upotreba je bila široko rasprostranjena i na ilirskom prostoru, možda 
označavajući i određeni statusni položaj. Ovaj prikaz je utoliko vrijedniji jer daje sliku ilirskih 
domorodaca u vrijeme prije nego što su bili romanizirani. Iako je vjerojatno u prikazivanju 
zarobljenih barbara stvaralac kameje koristio ustaljene kalupe, ne bi se mogla odbaciti ni 
činjenica da je on u svoj prikaz zarobljenih «barbara)) iz rata 6-9. god. n. e. unio i neke 
određene crte osobene za «ilirsku baštinu)), odnosno za stvarni fizički izgled zarobljenika. Ta 
posebna osobnost najviše je izražena na primjerima prikaza dvije zarobljene žene, čija odjeća 
ne odaje ništa od onoga što bi se moglo smatrati općeprihvaćenim barbarskim kalupom. 
Stvaralac kameje je uostalom mogao da vidi zarobljenike iz ilirskih zemalja i u trijumfalnoj 
povorci Tiberija, uključujući i samoga Batona Dezitijatskog. Uostalom Iliri nisu bili ništa 
neobično za Rimljane i oni su već u većem broju boravili i u Italiji. U ovom kontekstu potrebno 
je istaći i činjenicu da stvaralac kameje na donjem frizu na kojem se i nalaze zarobljeni parovi 
pravi jasnu distinkciju između legionara i auksilijara, prikazujući izvjesnu specifičnost u odjeći 
ovih potonjih (npr. jedan od prikazanih auksilijara nosi petanos —šešir sa širokim obodom). 

Pa ako je bilo moguće prikazati određenu specifičnost auksilijara koji su imali drugorazrednu 
ulogu u ratu 6-9. god. n. e., zašto onda ne bi mogao biti to slučaj i sa ubacivanjem 
određenih osobnosti u prikaze zarobljenika koje su bile po shvaćanjima Grka i 
Rimljana karakteristične za njihove narode. Može se sa pravom reći da Gemma 
Augustea predstavlja najvažnije svjedočanstvo iz historije ilirskih zemalja. 

Najveća do danas poznata i sačuvana kameja iz klasičnog historijskog razdoblja je „Velika 
kameja iz Francuske 44 , izrađena na sardoniksu sa datacijom cc 23. god. n. e. U Francusku je 
došla preko romejskog carskog trezora. Jedno vrijeme pogrešno je smatrano da predstavlja 
biblijsku scenu trijumfa Josipa (sina Jakova) na dvoru faraona. Prikaz na kameji je čisto 
propagandističkog karaktera u svrhu promocije Julijevaca - Klaudijevaca i njihovog legitimiteta 
na princepsku vlast. U gornjem dijelu su prikazani tada mrtvi članovi familije: August, Druz i 
Germanik, u sredini su živi članovi sa Tiberijem u sredini, te Livija i Germanikovi sinovi Neron 
(tada designirani Tiberijev nasljednik), Druz i mali Kaligula. U donjem dijelu su prikazani 
zarobljenici. Danas se nalazi u Cabinet des Medailles Nacionalne biblioteke u Parizu. 

Kameja od oniksa, iz cc 27. god. p. n. e. sa prikazom orla, kao simbola 
rimske vlasti i moći. Danas se nalazi u Kunsthistoriches Museum u Beču. 



Gemma Claudia , izrađena na oniksu 49. god. n. e., predstavlja dva para i to na 
jednoj strani princepsa Klaudija i njegovu novu suprugu Agripinu Mlađu 
(prikazanu kao boginju Kibelu), a na drugoj Germanika i Agripinu Stariju. 
Između njih je orao. Danas se nalazi u Kunsthistoriches Museum u Beču. 

Kameja koja prikazuje Jupitera sa orlom 
pored nogu. Danas se nalazi u Bibliotheque 
nationale de France u Parizu. 



Cameo staklena vaza pronađena u 
Pompejima. Danas se nalazi u Museo 
archeologico nazionale u Napulju. 


Cameo tehnika se primjenjivala i na staklu, i to počevši oko 30. god. p. n. e., imitirajući 
kameje rađene na poludragom kamenju. Za razliku od uobičajenih kameja koje su 
rezbarene i gravirane na ravnim površinama, cameo staklo uglavnom predstavljaju okrugle 
i ovalne posude. U ovom vidu umjetnosti prikazi su uobičajeno svjetlijih boja na podlozi 
sa tamnijim kontrast bojama. Staklo je bilo znatno jefitniji materijal za cameo tehniku, 
nego poludrago kamenje, a i nudilo je mogućnosti da se manipulira bojama. Kameje 
izrađene na poludragom kamenju su imale su prirodne boje, dok su se u procesu kemijske 
obrade stakla mogle dobiti željene boje i nijanse. I pored toga, cameo staklo je veoma 
rijetko, i znatno ga se manje pronašlo u odnosu na kameje od poludragog kamenja. Ono se 
smatralo izrazito elitnim i skupocjenim, pa zato i ne treba da čudi da se „Portland vaza' 4 
našla u sarkofagu princepsa Aleksandra Severa (koji je vladao 200 godina nakon 
nastanka pomenute vaze). 

Sudeći po pronađenim fragmentima i posudama izgleda da se proizvodnja cameo stakla 
odvijala u dva perioda i to sa prvim koji pada u vrijeme Julijevaca - Klaudijevaca i drugim 
koji pada u razdoblje od sredine III. do sredine IV. st. n. e. Najpopularnije sheme boja za 
raniji period su bile bijela na tamnoplavoj, a staklo je bilo neprozirno. U kasnijem periodu 
evidentiran je prozirno obojen sloj sa virtualnom bezbojnom podlogom, moguće je riječ o 
imitaciji kristala. Ovaj kasniji period je takođe vidio i kraću obnovu umjetnosti graviranja 
gema. Zanimljivo je da je jedan primjerak rimskog cameo stakla iz potonjeg perioda 
pronađen čak u Norveškoj, što pokazuje razgranate trgovačke veze koje su povezivale 
rimski svijet i Skandinaviju. Istine radi, pitanje podjele na ova dva perioda je prilično 
diskutabilno, i sasvim je moguće pretpostaviti da je i u pretpostavljenom intermezzu 
postojala produkcija cameo stakla u rjeđem obimu i na skromnijih primjercima. 




Strana A. „Portland vaze“. 


Strana B. „Portland vaze“. 


Najpoznatija cameo staklena posuda je tzv. „Portland vaza 66 , čiji se nastanak datira u 
periodu između 5. i 25. god. n. e. Vaza je sa bijelim figurama na tamnoplavoj podlozi. 
Ukupno je prikazano sedam antrofomorfnih figura, ljudi i bogova. Na strani A. su 
prikazane četiri osobe u izvjesnom gaju, i to muška i ženska figura sa krilatim Amorom 
koji leti i nosi „baklju vjenčanja 66 . Sudeći po tome riječ je o činu vjenčanja. Sve to 

promatra starija, bradata muška figura. Na strani B. su prikazane tri osobe, i to dvije 
na stranama (muška i ženska) i jedna ženska u poluležećem stavu između njih. Za 
interpretacije figura i scena do danas postoji čitav niz interpretacija, koje se uglavnom 
vežu za neke mitološke priče ili za neke odnose u ranom augustovskom dobu. Od otkrića 
vaze navodno u grobnici princepsa Aleksandra Severa cc 1582. godine, ovu vazu su 
posjedovale italijanske i britanske aristokratske familije. Sama vaza je odigrala veliku 
ulogu kao inspiracija za nastanak sličnih umjetničkih djela u novom vijeku. Vaza je 
bila teško oštećena jednim vandalskim činom 1845. god., ali je kasnije restaurirana. 
Na dnu boce je bio cameo stakleni disk, takođe u tamnoplavo - bijeloj kombinaciji, 
sa prikazom glave, pretpostavlja se Parisa ili Prijama (na osnovi frigijske kape koju 
nosi, kao simbola Male Azije). Ovaj okrugli disk nije originalno pripadao vazi, nego je 
naknadno dodan. Danas se nalazi u British Museum u Londonu. 



Cameo staklena posuda koja prikazuje 
scenu sa Bakhom / Dionisom i Arijadnom. 
Datacija 25. god. p. n. e. - 25. god. n. e. Danas 
se nalazi u Getty Museum u Los Anđelesu. 



Morgan cameo staklena posuda. 
Danas se nalazi u Corning 
Museum of Glass u Njujorku. 



Staklena kameja sa portretom člana vladajuće dinastije, moguće 
preminulih Druza Starijeg ili njegovog sina Germanika. Autor 
kameje je Herofil, sin Dioskurida, koji se i potpisao u lijevom 
donjem uglu. Vjerojatni naručitelj kameje je bio princeps 
Tiberije u komemoraciju svoga mlađeg brata i nećaka. Ustvari 
ovo je jedna od staklenih kopija originala urađenog na 
poludragom kamenu (vjerojatno tirkizu). Izlivene staklene 
kopije su predstavljale ili princepske poklone ili neku vrstu 
medalja za vojnu službu. Danas se nalazi u Kunsthistoriches 
Museum u Beču. 

Cameo staklo koje prikazuje satira kako daje 
grožđe Bakhu / Dionisu dok je ovaj bio dijete. 
Datacija prva polovica I. st. n. e. Potiče iz Italije. 
Danas se nalazi u Petit Palais u Parisu. 



Staklena cameo boca, sa 
prikazom egipatskih božanstava. 

Datacija 25. god. p. n. e. - 25. 
god. n. e. Danas se nalazi u Getty 
Museum u Los Anđelesu. 



Stakleni pano (I. dio) sa prikazom (urađenim u cameo tehnici) 
inicijacije Arijadne u dionizijevske misterije. Pronađena u Pompejima. 
Danas se nalazi u Museo Archeologico Nazionale u Napulju. 

Stakleni pano (II. dio) sa prikazom (urađenim u cameo tehnici) 
inicijacije Arijadne u dionizijevske misterije. Pronađena u Pompejima. 
Danas se nalazi u Museo Archeologico Nazionale u Napulju. 


Izvanredna umjetnička vrijednost gema i kameja su doprinijeli i ranom razvitku 
kolekcionarstva. Veliku kolekciju je posjedovao Mitridat Pontski, i nju je zarobio Pompej 
da bi je darovao hramu Jupitera u Rimu. Po Pliniju Starijem Marko Emilije Skaur 
(Marcus Aemilius Scaurus\ pretor 56. god. p. n. e.) je bio prvi rimski kolekcionar. Julije 
Cezar je poklonio šest kolekcija hramu Venere Roditeljke. Prema Svetoniju, Cezar je bio 
i kolekcionar gema i kameja. I neki princepsi su bili kolekcionari. 



Tzv. „Pehar Ptolemeja“ (strane A. i B.) je ustvari kameja od oniksa ili halkedonija sa dionizijevskim 
motivima. Nastao je najvjerojatnije u Aleksandriji za vrijeme I. st. p. n. e., ili možda kasnije. Igrao je 
veliku ulogu u historiji francuskog kraljevstva. U srednjem vijeku je dobijao određene dijelove, kao 
ijedan kršćanski natpis. Danas se nalazi u Cabinet des Medailles Nacionalne biblioteke u Parizu. 


461 






Tradicija izrade kameja i gema se dugo sačuvala u mediteranskim zemljama. Ponovo 
je došla do izražaja za vrijeme renesanse i danas je vrlo izražena u juvelirstvu Italije. Ova 
prelijepa i vrlo precizna umjetnost, jer dobar dio gema i kameja su vrlo sitni primjerci 
od samo par centimetara, je imala veliki utjecaj na renesansu i neoklasicizam. 


Rimski svijet i voda 


Odnos rimskog svijeta prema vodi je bio zanimljiv. Iako je glavni napitak bilo vino, 
posvećenost vodi je bila i više nego izražena. Tome su doprinosile i higijenske i neke druge 
navike koje su se raširile rimskim svijetom. Najbolje svjedočanstvo o toj rimskoj 
posvećenosti vodi pružaju akvadukti, kupališta (banje i terme) i odvodni kanali, koji su uz 
ceste, rimsku vojsku i političke institucije glavni stubovi rimske kulture. 

Akvadukti 


Sustav akvadukta predstavlja jedno od najvidljivjih obilježja rimske civilizacije, iako su 
kanali i građevine za dovođenje vode postojali i u ranijim kulturama i civilizacijama (Asirci 
su bili izgradili u VII. st. p. n. e. akvadukt dužine 80 km.). Akvadukti su bili zadivljujuće 
umijeće rimskog graditeljstva, i znali su se pružati i desetinama kilometara kako bi 
kao vještačka rijeka dovukli vodu u gradove, utvrde, sela, vile, rudnike, metalurške i 
manufakturne pogone, mlinove....itd. Akvadukti su, zajedno sa irigacionim kanalima, 
korišteni i za navodnjavanje. Dovedena voda je korištena i kao odvodna snaga nečistoća, 
čime su naseljene zajednice čuvale čistim svoje okruženje. U gradnji akvadukta, inženjere i 
graditelje rimskog svijeta nije sprečavala nikakva prepreka. Akvadukti su građeni u svim 
dijelovima rimskog svijeta, od Britanije do Eufrata. Dobar dio rimskih akvadukta se 
pokazao veoma izdržljivim i trajnijim, a neki su se održavali i koristili sve do u suvremeno 
doba, a nekoliko ih je još uvijek u upotrebi. Metode polaganja i izgradnje akvadukta daju 
Vitruvije i Frontin. 

U prvo vrijeme Grad se snabdijevao vodom preko velikog broja iskopanih bunara, dok je 
kišnica bila skupljana u cisterne. Voda je uzimana i iz toka rijeke Tibar i potoka koji su 
strujali niz padine rimskih brda. Vremenom je ovaj tip snabdjevanja vodom za Grad 
postajao sve više neadekvatan, pošto su se potrebe za pitkom, svježom vodom povećavale, 
pa se pristupilo gradnji akvadukta. U sam Grad se slijevala voda iz čak 11 akvadukta, 
snabdijevajući njegovo stanovništvo, mnoge banje, latrine i fontane sa vodom iz obilnih 
vrela. Taj složeni sustav je bio uvezan i sa sustavom kanalizacije i odvoda. Grad Rim 
su vodom snabdijevali sljedeći akvadukti: Aqua Appia (312. god. p. n. e.), Anio Vetus 

(272. - 269. god. p. n. e.), Aqua Marcia (144. - 140. god. p. n. e.; dao da izgradi Kvint 
Marcije Reks / Quintus Marcius Rex ), Aqua Tepula (125. god. p. n. e.; nazvana zbog 
temperature svoje vode), Aqua lulia (33. god. p. n. e.), Aqua Virgo (19. god. p. n. e.), 
Aqua Alsietina (2. god. p. n. e. ?; nije bila za piće), Aqua Claudia (38. - 52. god. n. e.), 
Anio Novus (38 - 52. god. n. e.), Aqua Traiana (109. god. n. e.), Aqua Alexandrina 
(226. god. n. e.). Aqua Appia i Anio Vetus su snabdjevali donje dijelove Grada, dok je 
Aqua Marcia bila prvi akvadukt na visokom nivou i dovodila je hladnu i dobru vodu do 
vrha Kapitola. Ukupno su akvadukti Grada bili dugački preko 415 km. 

Za akvadukte je bio nadležan curator aquarum, Akvadukti su zahtijevali kontinuiranu 
brigu, i za dužnosnike i službenike zadužene za akvadukte su se birali odgovorne i sposobne 
ličnosti. Iako se danas u pučkoj javnosti rimski akvadukti promatraju samo u vidu svojih 
nadzemnih monumentalnih dijelova sa lukovima (koji su se nerijetko u kasnijim 
razdobljima korišteni i kao mostovi), veliki dio mreže akvadukta se ustvari prostirao ispod 
površine (slično kao danas u vodovodno - kanalizacionoj mreži). Konstrukcija samih 
akvadukta je bila vrlo sofisticirana, i mogla je da prenese veliku količinu vode, veću nego 
mnogi moderni vodovodi. Ustvari tehnološka osnova svih kasnijih vodovodnih i 
kanalizacionih sustava je ona koju su razvili Rimljani. 

Za kretanje vode je načelno korištena sila gravitacije, ali na pojedinim područijima gdje se 
morala preći određena „depresija 46 dublja od 50 metara, korištena je tehnologija sifona 
(Sicpoov; syphori) kako bi se voda „silila 44 na kretanje uzbrdo. Kanali akvadukta su 
uglavnom građeni zidanjem, zbog nedostatka cijevi. Lijevane željezne cijevi rimski svijet 
nije poznavao, olovne su se rijetko koristile za cijevi šireg promjera i veće dužine, dok su 
brončane bile preskupe. Zbog zidanih kanala, nije bio poželjan visok pritisak vode jer je 
on mogao ugroziti i oštetiti gradnju. Da bi se izbjegao visok pritisak vode, akvadukti su 
građeni sa veoma slabim nagibom, i uvijek su vođeni oko brdovitih zona i dolina, kroz 
tunele i preko mostova. Akvadukti su zahtijevali pored značajne tehničke ekspertize i 
inženjerijskog umijeća i redovni sustav održavanja, kako bi se opravljala oštećenja ili čistili 
kanali (posebno od kalcijum karbonata). Bila je potrebna i zaštita kanala od krađe vode. 
U gradovima se voda skupljala u rezervoare ( castella ), odakle je vodila distributivna mreža. 
Olovne cijevi (fistulae ) su vodile vodu u domove. Ove olovne cijevi, koje su bile više 
kruškolikog nego okruglog oblika, su isto nosile žigove proizvođača ili vlasnika ili 
korisnika. U gradovima koja su imala klimu kao Pompeji, navedene cijevi su često 
postavljane na zemlju blizu doma, a ne zakopavane. Skromniji stanovnici koji nisu imali 
domove do kojih je dolazila voda, morali su uzimati vodu iz javnih fonatana koje su bile 
smještene na pravilnim udaljenostima u ulici. 

Akvadukti su mogli biti vrlo dugački, i od najdužih vrijedi istaći onaj koji je snabdijevao 
Konstantinpolis (Valensov akvadukt koji je kasnije dobio novu liniju Aquaeductus 
Theodosiacus , da bi kasnijim razdobljima bio stalno dograđivan, popravljan i mijenjan 

po željama i naredbama romejskih vasilevsa i osmanskih sultana), te Zaguan akvadukt 
koji je snabdijevao rimsku Kartaginu. Pored akvadukta koji su snabdijevali Grad, za 
Italiju vrijedi istaći i čuvenu Aqua Augusta koja je snabdijevala plodnu i bogatu zonu 
današnjeg Napuljskog zaliva i Pont dAel u dolini Aosta. Vrlo vidljivi su i monumentalni 
ostaci akvadukta Pont du Gard u južnoj Francuskoj koji je snabdijevao Nim i akvadukta 
koji je snabdijevao Segoviju u Španiji. 



Pont du Gard, blizu Nima ( Nemausus ), izgrađen do sredine I. st. n. e. Pont du Gard je mogao 
transportirati do 20.000 kubnih metara vode (skoro 6 miliona galona) dnevno, dok su akvadukti 
Rima mogli dovesti dnevno čak 1.127.220 kubnih metara vode (skoro 300 miliona galona). 
Lokalni kamenolomi iz kojih je donošen materijal za gradnju su još uvijek vidljivi. 


Potrebno je istaći još i akvadukt u Plovdivu (Bugarska), Burnum akvadukt i Dioklecijanov 
akvadukt (na prostoru današnje Dalmacije), akvadukt od Gorze do Meza, četiri akvadukta 
(uključujući i akvadukt Gier) koja su opskrbljivala Lugdunumu (Lion), Eifel akvadukt u 
Njemačkoj koji je snabdijevao vodom Keln (Colonia Claudia Ara Agrippinensium ), zatim 
akvadukti u Grčkoj kao što su onaj u Nikopolju i Hadrijanov akvadukt u području Korinta. 

Akvadukt u Segoviji. Izgrađen u I. ili II. st. n. e. 



Ruta pružanja akvadukta Pont du Gard. 


Ruta Eifel akvadukta. 

Pored čuvenog segovijskog akvadukta za Španiju vrijedi istaći i Los Milagros u Meridi, 
pet akvadukta (od kojih se, adaptirana u andaluzijskom razdoblju, četiri još uvijek 
koriste) u Almunecaru i Aqiieducte de les Ferreres (koji je vodom snabdjevao grad 
Tarraco/ Tarragona). U Maloj Aziji su zapaženi akvadukti kod Smirne, Aspendos i 
Lamaš, a na Levantu su bitni bili akvadukti Caesarea Maritima, Zubaida (Bejrut), Tira, 
Msaylha, Nahr Ibrahim. I u dalekoj Britaniji, na kraju rimske ekumene pronađeni su 
značajni akvadukti. Pored klasičnih akvadukta, u rimsko doba su bili rašireni i vještački 
napravljeni vodeni kanali. Ovi kanali su dovlačili vodu u svrhu poglavito ispiranja ruda, 
„lomljenja 66 stijena (prvo se jakom vatrom zagrije stijena, a onda se naglo hladi vodom) 
ili nekih manufakturnih i zanatskih poslova. Primjer takvih kanala pružaju Dolaucothi 
u jugozapadnom Velsu i Las Medulas u sjeverozapadnoj Španiji. Akvadukti su mogli 
služiti i za snabdijevanje mlinova, kao npr. Barbegal koji je služio kao vodovodni sustav 
Arla u južnoj Francuskoj. 



Aqiieducte de les Ferreres (nazivan i Pont del Diable) u današnjoj Kataloniji. 


Kupališta 

Posebno mjesto u rimskoj kulturi zauzimaju banje i terme. Većina naselja urbanog tipa 
u cjelokupnom klasičnom rimskom svijetu od Eufrata do Hadrijanovog zida je imala 
najmanje jedno kupalište, više - manje javnog karaktera, koje se nije koristilo samo za 
kupanje, opuštanje, masažu, rekreaciju, relaksaciju i održavanje higijene, nego su to bila i 
mjesta intenzivnog druženja gdje su se sklapali i poslovni i drugi dogovori. Kupališta su 

tako bila neki naročiti socijalno - zdravstveno - rekreacijski klubovi sa širokom lepezom 
ponude. Ona nisu bila ograničena samo na javne objekte, nego su ona bila prisutna i u 
privatnim domovima te u vojnim taborima. Kupališta su se snabdjevala vodom direktno 
iz obližnjih rijeka i (posebno onih ljekovitih i toplih) vrela, te preko akvadukta. Ako nije 
riječ o već toplim vrelima, onda se voda zagrijavala. Javne banje su bile otvorene za sve 
stanovnike, i nisu imale nikakve socijalne ograde. 

Još od najranijih razdoblja Rimljani su cijenili čistoću. U tim ranim razdobljima kupalo se u 
domu, koristeći neku vrstu improvizirane praonice ( lavatrina ). Takva praonica se nalazila 
u blizini ognjišta i kuhinje, jer se tamo grijala voda. Sa tako dobrim osnovama u običaju 
kupanja i održavanja čistoće tijela, sa daljim razvitkom klasičnog rimskog svijeta, kupanje 
postepeno postaje jedno od glavnih obilježja njegove kulture i načina života. Kupanje izlazi 
iz okvira privatnog, pa se počinju sve više javljati i javna kupatila u Gradu i drugim 
italskim gradovima, dobijajući i temeljna obilježja. Najraniji do danas poznati podaci 
evidentiraju javna kupatila nakon II. punskog rata. Samo u Gradu je 33. god. p. n. e. 
postojalo 170 javnih kupatila, da bi prema jednom katalogu građevina u Rimu iz 354. 
god. n. e. bilo evidentirano čak 952 kupatila različitih dimenzija u Gradu. Kako bude 
napredovalo širenje rimske vlasti, tako će i taj kulturni aspekt kupatila napredovati kroz 
Italiju, provincije, savezničke i vazalne državice i kraljevstva. Širenje sustava javnih 
kupatila nije značilo da su nestala i privatna kupatila, pa sve do samoga kraja klasičnog 
rimskog svijeta su svaki domus i vila imah svoja kupatila. Rimljani se mogu sa pravom 
nazvati jednim od najčistijih naroda u historiji čovječanstva. 

Šarolikost pojmova u latinskom jeziku koji su proizlašli iz grčke riječi fiakavsiov na 
najbolji način ocrtava koliko se u rimskom svijetu cijenilo i razvijalo kupatilo. Balneum ih 
balineum se u svome osnovnom smislu odnosi na veću ih manju kadu, odnosno prostoriju 
u kojoj se ta kada ih manji bazenčić nalazi (što je takođe i pravilni prijevod riječi 
balnearium). Seneka je usvojio deminutiv balneolum kako bi opisao jednostavno kupatilo 
Scipiona Afrikanca Starijeg u Liternumu. Tim opisom je Seneka želio da ukaže na 
umjerenost drevnog republikanskog doba, odnosno da je moralizatorski uporedi sa 
luksuzom njegovog vremena. Kada su kupatila privatnih osoba umjesto jednostavne 
prostorije koju opisuje Seneka postala raskošnija i dobila više prostorija, počeo se koristiti 
pluralni oblik balnea ih balinea. Ciceron naziva kupatila u vili svoga brata Kvinta naziva 
balnearia. Po Varonu balneae i balineae ako nemaju određeni broj uz sebe su bih javna 
kupatila. Međutim, ova pojmovna određena nisu apriori bila prihvaćena, i varirala su 
zavisno od pisca (posebno pjesnika koji su to prilagođavali metrici). Plinije Mlađi za javno 
kupatilo koristi izraz balnea , a za privatno kupatilo balneum. Terme (od grčkog pridjeva 
thermos = vruće, vrelo) su prvotno označavale topla vrela ih kupatila sa vrućom vodom. 
Vremenom se ovaj termin u literaturi počeo primjenjivati na impozantne građevine u vidu 
banjsko-rekreacionih kompleksa koje su nastajale za vrijeme principata i dominata. 
Kod antičkih pisaca ova distinkcija između terma i banja nije bila baš primjenjivana. 

Arheološki ostaci bezbrojnih javnih i privatnih kupatila, zajedno sa zapisima Vitruvija i 
nizom podataka iz literarnih vrela jasno ukazuju na konstrukciju i izgled kupatila. Tako se 
očitava i temeljni zajednički dizajn, ali i maštovita rješenja u detaljima. Zanimljivo je 
napomenuti da je posvećenost klasičnog rimskog svijeta kulturnom aspektu kupanja bila 
tolika da se ono nije obavljalo samo u jednoj prostoriji (kao danas), nego u više različitih 
prostorija od kojih je svaka bila specijalizirana za neki segment. Javna kupatila su građena 
sa tri osnovne prostorije i to tepidarium (topli dio kupališnog kompleksa), caldarium 
(calidarium; cella caldaria; cella coctilium ; kupatilo sa vrućom vodom, sa ne više od 
50-55°C) i frigidarium (kupatilo sa hladnom vodom). 

Caldarium je grijan zahvaljujući sustavu hipokausta ( hypocaustum ), koji je bio neka vrsta 
podnog grijanja. Vitruvije pripisuje pronalazak ovog sustava izvjesnom Sergiju Orati 
(i Sergius Orata ,), iako to u historiografiji još uvijek nije potvrđeno. Prije ovog pronalaska, 
prostorije su grijanje sa pećima koje bi bile u njih smještene. Hipokaust nije korišten 
samo za grijanje kupatila, nego i općenito a grijanje kuća. Pod ( suspensura ) je bio uzdignut 
od tla malim stubićima (pilae stacks ), koji su bili slojevito sastavljeni od pločica između 
kojih se nalazio beton. Ostavljen je i prostor unutar poda i zidova tako da topli zrak i dim 
iz peći mogu prolaziti ove zone i izlaziti preko dimnjaka. Ustvari riječ je o zidnom i 
podnom grijanju, a ne prostom puštanju toplog zraka u prostorije. Tako bi se zagrijavale, 
ali ne i zagađivale prostorije. Terakota (glina pečena na velikoj temperaturi, crvenkaste 
boje koja se mnogo koristila u rimskom građevinarstvu, uključujući i izradu crijepova i 
oblaganje zidova) propusne kutije ili cijevi su bile smještene ispod poda i unutar zidova 
kako bi se izbacio vreli zrak, ali i kako bi se zagrijavali zidovi. 



Iako su bile izvan neposrednog vizuelnog kontakta, ove cijevi (tube) su isto 
mogle biti dekorirane. Primjer bogato dekorirane cijevi/tube pruža primjerak 
pronađen u Britaniji. Danas se nalazi u British Museum u Londonu. 

Hipokaust je bio dosta složen sustav, koji je zahtijevao stalnu pažnju (posebno što se 
tiče regulacije vatre u peći) a bio je i dosta skup jer je trošio mnogo goriva. Stepen 
zagrijanosti je zavisio i od blizine prostorije gdje se nalazila peć (praefurnium ili 
propigneum ) koja je zagrijavala hipokaust. Zato se laconicum uvijek situirao iznad te 
peći, zatim bi dolazili caldarium , pa tepidarium , a frigidarium i apodyterium , pošto nisu 
imali potrebe za toplotom su se nalazili na najdaljoj udaljenosti (u odnosu na prostoriju 
sa peći koja je grijala hipokaust) u kompleksu. Osobe zadužene za grijanje zvale su se 
fornacatores. Na vrhu peći, odmah iznad nivoa poda nalazila su se tri kotlića za grijanje 
vode. Onaj koji se nalazio odmah iznad peći je sadržavao kontinuirano vrelu vodu, onaj 
iznad njega toplu vodu, a najudaljeniji je bio kotlić sa hladnom vodom koji se puno iz 
rezervoara sa vodom. Iz vrelog kotlića voda je cijevima odlazila u caldarium , a ovaj kotlić 
je popunjavao onaj topli kotlić, a njega je opet punio hladni kotlić. Vitruvije je opisao i 
uređaj koji je korišten za podešavanje toplote preko brončanog ventilatora u zasvođenom 
stropu. Mnogi nalazi hipokausta su preživjeli u rimskom svijetu. Kod nas su vidljivi 
tragovi hipokausta u objektu C na Ilidži, a pronađeni su i tragovi hipokausta u jednoj 
rustičnoj vili u selu Krivoglavci kod Vogošće. 



Hipokaust pod podom rimske vile u Vieux-la-Romaine u normandijskom Kanu, Francuska. 

Prostor ispod caldariuma banjskog 
kompleksa u Aquae Sulis, danas 
Bath u Velikoj Britaniji. 


Ilustracija koja prikazuje 
podni hipokaust. 



Ilustracija koja prikazuje grijanje pomoću hipokausta. 


Sa ulaza se prvo išlo u apodyterium (od grčkog Ć7roSt)Tf|piov = svlačionica), u kojoj su se 
gosti svlačili i ponovo oblačili. Tamo su se ostavljale i personalne stvari prije ulaska u 
glavne prostorije kupatila. Javno kupalište je moglo imati i osobu ( capsarius ) zaduženu 
da čuva te stvari. Odatle bi posjetilac krenuo prema tepidariumu, koji je u rimskim 
kupalištima bio središnja sala, oko koje su sve ostale sale i prostorije grupirane, i zato je 
često bio veoma dekoriran sa mramorom, kipovima, mozaicima, slikama. Tepidarium je 

služio i kao prostor u kome bi se posjetitelj aklimatizirao, kako ne bi došao u opasnost 
naglog ulaska u caldarium. Najednom kraju caldariuma se nalazio okrugli bazen ( labrum , 
solium ), a na drugom veće pravokutno središnje mjesto za kupanje ( alveus, puelos, solium, 
calida piscina) do kojeg se dolazilo preko par stepenika. Vrela voda je u alveus dolazila 
direktno iz kotlića koje je grijala glavna peć ili je održavana vrelom sa metalnim grijačem 
(i testudo ) koji je povezivao alveus i prostor ispod poda u kome se nalazio vreli zrak. 
U labrumu se izgleda držala hladnija voda, koja je služila za tuširanje i osvježavanje 
gostiju nakon boravka u alveusu. U privatnim domovima labrum je uobičajeno smještan 
u ugao. U caldariumu bi se nalazio nekada i laconicum (vrući, suhi odjeljak; slično 
današnjim saunama; navodno uveden od Marka Vipsanija Agripe) korišten za intenzivno 
znojenje. Sudatorium je bio posebna zasvođena prostorija za znojenje, koji Vitruvije 
naziva concamerata sudatio. Da bi se dobila odgovarajuća vrelina u sudatoriumu , cijeli zid 
je obložen sa vertikalnim terakota cijevima kroz koje je prolazio dim prema izlazu krovu. 



Mramorna statua Herkula, 
pronađena u okviru kompleksa 
Karakalinih termi. Rimska 
kopija grčkog orginala. Danas 
se nalazi u Museo Archeologico 
Nazionale u Napulju. 


Mramorna skulpturalna grupa pronađena u okviru 
kompleksa Karakalinih termi. Prikazuje mit o Dirsi, 
prvoj ženi tebanskog kralja Likosa. Vjerojatno je 
riječ o helenističkom djelu i koje je ranije pripadala 
Aziniju Polionu. Danas se nalazi u Museo 
Archeologico Nazionale u Napulju. 


471 



U frigidariumu se nalazio hladni bazen ( loutron, natatio, natatorium, piscina, baptisterium, 
puteus). Prostorija za masažu i pomazanje sa uljem se nazivala unctorium , i u njoj se 
uglavnom završavao „obred 44 kupanja. Tijelo se relaksiralo masažom, korišteći maslinovo 
ulje i čišćenjem prljavštine i onoga što je znoj izbacio sa strigilom (metalnim oruđem koje 
je pravljeno u različitim dimenzijama za različite dijelove tijela). 



Banjski mozaik iz Sabrathe u Libiji, koji 
prikazuje banjske sandale, tri strigila i ima slogan 
SALVOM LAVISSE („kupanje je dobro za vas“). 



Rimski brončani strigil. 



Reljefni prikaz scene iz palestre. 

U kupatilima (kao u primjeru starog kupatila u Pompejima) se mogao nalaziti i atrium. 
Veća javna kupališta su inače u sebi sadržavala i palestru (7ia^aiGTpa), odnosno vježbalište 
sa bazenom i prostorijom ( destrictarium ) u kojoj bi se znoj i prljavština nastala intenzivnim 
vježbanjem skidala sa strigilom. 

Terme su imale i dodatne sadržaje, pa su se tamo nalazile i brijačnice, knjižnice, prostorije 
za čitanje poezije, muzičke i teatarske perfomanse, parfimerije, pa i prostorije da se jede i 
pije, kao i vrtovi sa fontanama. Pojedina kupališta su predstavljala prave trezore vrijednih 
umjetničkih djela. Načelno puni aranžman bi uključivao boravak u sve tri prostorije. 
Naravno, sve je zavisilo od ukusa i potreba posjetilaca kupališta, pa se nisu morale posjetiti 
sve prostorije, nego samo one koje bi se željele. 



Plan Karakalinih kupatila. 


U skromnije izgrađenim kupatilima, nisu morale postojati sve nabrojane prostorije, nego 
bi se one spajale kako bi se uštedilo na prostoru, pa bi se npr. funkcija apodyterium 
prenijela na frigidarium ili tepidarium , ili bi se funkcija unctorium prenijela na tepidarium. 

Dioklecijanove banje u Rimu. 1. piscina (bazen), 2. apodyterium 
ifrigidarium (zajedno), 3. tepidarium , 4. caldarium. 



Plan privatnog kupatila u Caerwent, 
Monmouthshire u Engleskoj. Datacija 
vrijeme vladavine dominusa Konstantina. 

a. ulaz 

b. cijevi 

c. toplo kupatilo 

d. prostorija sa peći 

e. peć 

f. hladno kupatilo 

Za vrijeme Republike javna kupatila često su imala posebne odjeljke za muškarce i žene, pa 
su tako njihovi sadržaji praktično bili duplirani. Ipak su muške prostorije bile veće (kao 
npr. u Pompejima). Moguće je bilo i da muškarci i žene koriste iste prostorije za kupanje, 
ali u različitim terminima. Pored ovih dupliranih kupatila, postojala su i kupatila u vidu 
zasebnih zgrada, predviđena samo za žene. Ali od I. st. n. e. uobičajilo se mješovito kupanje 
(o čemu govore Marcijal, Juvenal, Plinije Mlađi, Kvintilijan, Klement iz Aleksandrije). 
Princeps Hadrijan je ponovo u kupatilima proveo polnu segregaciju, ali se zajedničko 
kupanje nastavilo sve do vremena kada je kršćanski svijet prevladao nad rimskim. 

Odlazak u kupališta je postao skoro svakodnevni običaj. Prva javna kupatila su otvarana 
od pojedinaca iz Spekulativnih razloga, da bi se kasnije uvriježila praksa zadužbinarstva, 
odnosno bogataši, istaknuti pojedinci, princepsi, dominusi su podizali kupatila i poklanjali 
ih svojim rodnim gradovima ili naseljima u kojima su živjeli. Time su željeli pokazati 
narodu veličinu svoje dobrohotnosti i darežljivosti. I lokalne zajednice su učestvovale u 
izgradnji kupatila, koristeći sredstva iz javnih fondova. 



Plan Stabijskih kupatila u Pompejima (duplirano kupatilo). 

Glavni ulaz na jugu (1) je vodio u palestru (2) koja je sa tri strane bila zatvorena sa kolonadama, a na 
njenom zapadu se nalazila aleja za kuglanje (3) gdje su nađene velike kamene kugle. Iza aleje se 
nalazila piscina (bazen) pod suncem (6). Sa strane bazena su se nalazile sobe (5 i 7) za tuširanje i 
destrictarium (4). Na sjeverozapadu su se nalazila i dva postrana ulaza (8 i 11), sa sobom za portira 
(12; balneator) i kancelarijom upravitelja (10). Soba broj 9 na vrhu aleje je korištena od igrača. Iza 
kancelarije upravitelja je bila latrina (14). Tek je na istoku započinjalo kupatilo u pravom smislu, i 
njegov južni dio je bio predviđen za muškarce. Bila su dva apodyteria za muškarce (24 i 25), i svaki 
je imao i posebne čekaonice za sluge (26 - imao je i vrata prema ulici - i 27). Frigidarium je bio 22, 
tepidarium 23 i caldarium 21. Glavni ulaz u ženski dio kupatila je bio na sjeveroistoku (17), ali je 
postojao i ulaz sa sjeveroistoka kroz dugi hodnik (15). Oba su ulazila u ženski apodyterium (16) koji 
je u jednom uglu sadržavao hladno kupatilo (jer nije bilo firgidariuma za žene). Tepidarium je bio 18, 
caldarium 19. Glavna peć (20) je bila između dva caldaria (što je bilo praktično i štedljivo rješenje), 
a krugovi u njemu pokazuju tri kotlića. U svim dupliranim kupatilima uvijek su se apodyteria i 
frigidaria nalazili na suprotnim stranama kompleksa, a caldaria su bila jedna uz drugo, odnosno 
prislonjena na prostoriju sa glavnom peći. U ovom kupatilu nema laconicum. Moguće je daje jedna 
od prostorija označenih 24 i 25 bila korištena i kao unctorium. Prostorije su bile vrlo, vrlo luksuzno i 
umjetnički uređene. Prostorije koje nisu označene brojevima i koje se otvaraju prema ulici, posebno 
sa južne i zapadne strane su korišteni kao radnje i prodavnice. 


Zadužbinarstvo je inače bilo vrlo rasprostranjena pojava u klasičnom rimskom svijetu, 
pa su mnogi javni objekti (pored kupatila i teatri, amfiteatri, mostovi, cirkusi, hramovi, 
biblioteke, vodovodi, drenažno - kanalizacioni kanali, luke, zdravstvene ustanove... itd..) 
podignuti upravo u vidu dara istaknutih i bogatih pojedinaca. Sustavom zadužbinarstva 
su se javni objekti i obnavljali i restaurirali. 

Uprava nad kupatilima je povjeravana lokalnim autoritetima, koji su se brinuli o njima. 
Javna kupatila iznajmljivala poduzetnicima ( conductor ) koji bi ostvarivao prihode od 
prodatih ulaznica. Zato se za ulazak u kupatilo načelno morala plaćati ulaznica 
( balneaticum ). Posjetitelji bi nosili sa sobom svoje peškire, ulje, miomire i sluge (ako su ih 
imali). Cijene ulaznica bi i varirale, zavisno od vrste i kvalitete korištenog kupatila, kao i 
godina starosti i spola posjetilaca. Besplatni ulaz je bio moguć samo za neke magistrate 
ili neke osobe koje bi bila javno nagrađene. Pojedinci su kako bi se omilili kod naroda 
(radi kandidiranja na izborima ili nekih drugih razloga), znali nekada zakupiti za jedan 
dan ili određeni vremenski period javno kupatilo i omogućiti besplatan ulaz svim 
posjetiocima. Agripa je 33. god. p. n. e. oslobodio plaćanja ulaznica svih 170 tadašnjih 
javnih kupatila. Neka kupatila (npr. Karakaline terme u Rimu) su mogla biti od osnivača 
određena i kao slobodna i besplatna. A ako se ulaz i plaćao, cijena ulaznica se nije 
smatrala skupom i bila je pristupačna i običnim ljudima. I bogati pojedinci bi nekada u 
svojim vilama osiguravali besplatno kupanje za svoje skromnije sunarodnike, naravno 
samo za određeni vremenski period. 

Načelno se u kupatila odlazila između meridiatio i cena , naravno i to je zavisilo od 
godišnjeg doba te tipa posjetitelja (zavisno od njihove klase, spola i afiniteta). Po pravilu 
ugovora koji su conductores sklopili sa lokalnim vlastima, oni su morali 8. rimskog sata da 
kupatila drže otvorenim i u njima sve spremno kako bi se primili posjetitelji. Kupatila su 
mogla biti otvorena i prije ručka, odnosno meridiatio. Veliki broj pronađenih svjetiljki u 
Pompejima ukazuju da su se dešavala kupanja i u noćnim satima. Ustvari poduzetnici 
su držali otvorenim kupatila, dok god je za njih to bilo profitabilno. 



Ostaci Karakalinih termi u Rimu (pogled iz zraka). 



Ostaci Karakalinih termi u Rimu (pogled sa prednje strane). 

Rekonstrukcija Karakalinih termi u 
Museo della Civilta Romana u Rimu. 


Stolica iz latrine. Danas se nalazi 
u British Museum u Londonu. 


Veliki broj rimskih kupatila je preživio, u različitom stupnju očuvanosti. Najpoznatija 
kupatila u Rimu su izgrađena od Agripe, Tita, Trajana, Karakale i za vladavine 
Dioklecijana. Najveća je bila ova posljednja spomenuta i u njoj je po Olimpijadom 
moglo biti u jednom trenutku do 3.000 kupača. 



Ostaci Dioklecijanovih termi u Rimu. 

Ostaci kupatila kod Stramice, Makedonija. 



Latrinae u Kiklopskim kupatilima u Dougga, Tunis. 

Ostaci termi u Trieru. 



Ostaci kupatila u B ej rutu. 


480 




















Tamo gdje su postojali prirodni izvori ljekovite i tople vode razvili su se pravi urbani centri, 
koji su mogli biti i središta jedinica municipalne organizacije. Tih Toplica ( Aquae ) je bilo 
širom rimskog svijeta: 

1) Aquae (sarajevsko naselje Ilidža); 

2) Aquae Sulis (Bath, Velika Britanija); 

3) Aquae Arnemetiae (Buxton, Velika Britanija); 

4) Aquae (Baden - Baden, Njemačka); 

5) Aquae Mattiacae (Wiesbaden, Njemačka); 

6) Aquae Calidae (Vichy, Francuska); 

7) Aquae Neri (Nevris-les-Bains, Francuska); 

8) Aquae Sextiae (Aix-en-Provence, Francuska), još za Augusta je podignuta na 
rang kolonije i bila je središte teritorije pod nazivom civitas Aquensium ; 

9) Aquae Convenarum (Bagne; res -de-Bigorre, Francuska); 

10) Aquae Tarbellicar (Dax, Francuska); 

11) Aquae Bormonis (Burbon Lancy, Francuska); 

12) Aquae Segestae (područje Orleana, Francuska); 

13) Aquae Quarquernae (u Španiji); 

14) Aquae Bilbilitanorum (Bilbilis u Španiji); 

15) Aquae Flaviae (Chaves, Portugal); 

16) Aquae Apollinares (u Etruriji/Toskani, Italija); 

17) Aquae Neptuniae (Italija); 

18) Aquae Cumanae (kod Kime u Kampaniji, Italija); 

19) Aquae Perticianenses (kod Parthenicuma na Siciliji); 

20) Aquae Regiae (Tunis); 

21) Aquae Calidae (Alžir); 

22) Aquae Thibilitanae (kod Thibilisa u Numidiji); 

23) Aquae Herculis (Numidija); 

24) Aquae Caesaris (kod The veste, Numidija); 

25) Aquae Flavianae (Numidija); 

26) Aquae lasae (Varaždinske Toplice, Hrvatska); 

27) Aquae Balissae (Daruvar, Hrvatska), koja je imala i status urbanog i upravnog 
sjedišta municipalne jedinice ( Res publica Iasorum)\ 

28) Naročito je veliki broj rimskih toplica i topličkih naselja sa nazivom Aquae 
Callidae : u Trakiji, Kapadokiji, Akvitaniji, na afričkoj obali blizu Kartage, u 
provinciji Hispania Tarraconensis , u južnoj Britaniji i dr. 



Umjetnička slika koja prikazuj q frigidarium. Autor Lawrence Alma-Tadema, 1890. god. 


Odvodni kanali 


Rimljani su vrlo rano počeli primjenjivati drenažno-odvodnu i kanalizacionu tehnologiju. 
Kanalizacioni kanali su bili pokriveni kamenjem, i voda koja bi dolazila iz latrina bi se 
spuštala u glavni kanalizacioni kanal, a odatle u rijeku ili potok (kao i danas). 

Kanalizacioni sustav je direktno povezan sa fenomenom objekata u formi javnih nužnika 
(latrine). U rimskom svijetu javni nužnici su bili veoma rašireni, i za razliku od modernog 

doba, u njima nije bilo privatnosti. Ove latrine su nađene na mnogim mjestima u rimskoj 
utvrdi na Hadrijanovom zidu, u Pompeji, Herkulanumu, Ostia Antica... itd... Ovi javni 
nužnici su isto bili mjesta druženja. Voda bi prolazila ispod rupa u kojima se vršila nužda i 
spirala bi sa sobom nečistoće. Za čišćenje se koristila spužva na štapu. Zanimljivo je da su 
rimski inženjeri bili ekonomični sa korištenjem vode, pa se ona i reciklirala tako što bi se 
iskorištena voda iz banja i termi koristila za odvođenje nečistoća iz latrina. 

Tradicija izgradnju prvog kanalizaciono - drenažnog sustava smješta u VIII. st. p. n. e., 
i u prvo vrijeme je služio za isušivanje močvara i odvođenje površinskih, drenažnih voda. 
Ali pravi drenažno - kanalizacioni sustav u gradu Rimu je vezan za Cloaca Maxima , 
prvobitno otvoreni kanal koji je kasnije pokriven. Cloaca Maxima se smatra jednim od 
najboljih odvodnih kanala u antičkom svijetu. Navodno je za nju bila zadužena boginja 
Cloacina. Iako je po tradiciji izgrađena u doba Tarkvinija Priska, Cloaca Maxima se 
stalno dorađivala i održavala, tako da je i danas u funkciji. Poznato je da je pod 
rukovodstvom Vipsanija Agripe 33. god. p. n. e. izvršena njena inspekcija. I u drugim 
gradovima je imitiran sustav drenažno - kanalizacione mreže u Rimu, kao u Eboracumu. 
Rimska posvećenost održavanju drenažno - kanalizacione mreže je bila tolika da je to 
primijetio i Plinije Stariji izjavivši da je od svih stvari koje su Rimljani ostvarili, 
kanalizacija bila najvrijednija od svih. Praktični duh Rimljana je jednostavno davao 
prednost izgradnji akvadukta i odvodnih kanala u odnosu na kozmetičko uljepšavanje i 
estetsko uređivanje grada. 

I pored postojanja ovog sustava, ipak u velikim gradovima nije bilo neobično da se desi 
izbacivanje (posebno iz insula) nečistoća direktno na put. Zato je bio i donesen zakon 
kojim bi se štitili prolaznici od toga da budu žrtve ovakvog „ispadah Oko 100. god. n. e. 
započelo je i povezivanje privatnih objekata (istina od bogatijih vlasnika) na javnu 
kanalizacionu mrežu. Međutim, problem odvoza đubriva je bio kroničan. 


Ishrana 


Ishrana Rimljana se mijenjala kako se mijenjao, odnosno povećavao i razvijao rimski 
svijet. Tako su se i političke i društvene i kulturne promjene održavale na ishranu. Kao što 
je to bio slučaj i sa drugim segmentima rimskog života, i ishrana nije shvaćana u nekom 
„nacionalnom smislu 44 i bila je vrlo prilagodljiva, odnosno izložena svim mogućim 
utjecajima. Kako je rimski svijet na kraju apsorbirao kompletan Mediteran i dobar dio 
Europe, tako je njegova ishrana u apsorbirala sve tekovine i navike tih područja. U starija 
vremena „čednog i skromnog Rima 44 , u ishrani su Rimljani bili dosta umjereni, pa su se 
uglavnom jele čorbe i kaše (puls ) od zrnevlja ili leguma, mlijeko, sir, svježe ili sušeno voće, 

masline, a povremeno svježe ili suho meso. Hranu su pripremali ženski članovi familije 
(pod vodstvom mater familias) i ishrana svih Rimljana bez obzira na stalež i status je 
više - manje bila slična. Sa širenjem rimskog svijeta, socijalnim raslojavanjem i dubljom 
kulturnom i društvenom preobrazbom prirodno se mijenjao i stil u ishrani. Posebno su 
tome doprinijeli grčko - helenististički i orijentalni utjecaji koji su ubrzano mijenjali 
način života u posljednjem poslustoljeću Srednje i u toku Kasne Republike. Kako su 
izvori hrane postajali sve raznovrsniji, i potražnja je postajala raznovrsnija, detaljnija i 
eksluzivnija, a ukus profinjeniji. Kaše su zamijenjene hljebom, a različite vrste mesa 
su se koristile češće. Bogataši su sebi priuštavali i nabavljanje, upošljavanje ili 
iznajmljivanje (nešto slično modernom ketering) specijaliziranih kuhara, a njihova 
ishrana (po sadržaju, namirnicama i načinima pripremanja) se sve više razlikovala od 
ishrane većine rimsko - italskog stanovništva. Ti bogataši na hrani i piću više nisu štedili, 
i sve su više trežili egzotičnom, skupom i luksuznom objedu koji je nekada više služio za 
javno demonstriranje bogatstva pojedinca, nego samoj svrsi prehrane. 

Po tim luksuznim i ekstravagantnim gozbama poznat je bio Lucije Licinije Lukul, i to 
u tolikoj mjeri da riječ je ,,lukulski“ postala sinonim za nešto raskošno, luksuzno i 
gurmanski. O tome segmentu Lukulovog života Plutarh iznosi čitav niz anegdota: „Kada 
mu (Pompeju op. a.) je njegov ljekar propisao da uzme kao hranu drozda, a kućni robovi 
rekoše da je ljeti drozda nemoguće naći drugdje osim kod Lukula koji ih tovi, ne dopusti 
im Pompej da ih uzmu odande, nego rekavši ljekaru: „Da, dakle, Lukul ne živi u raskoši, 

Pompej ne bi preživio?' 4 naredi im da mu prirede nešto što se moglo lako nabaviti.Da 

Lukul, međutim, nije samo uživao u tome načinu života, nego se i dičio njime, bilo je 
jasno iz anegdota spominjanih o njemu. Pripovijeda se tako da je mnogo dana gostio 
neke Helene koji su došli u Rim, a da su oni se oni, ustručavajući se na pravi helenski način, 
stidjeli i najzad odbijali njegov poziv zato što on toliko troši svakodnevno zbog njih; 
našto im je, kažu Lukul rekao nasmijavši se: „Nešto je od tih troškova doista zbog vas, 
moji helenski prijatelji, najveći je ipak dio zbog Lukula." Kad je večerao sam, pa su mu 
pripremili jedan stol i skromnu večeru, ljutio se pa je pozvao slugu u čijoj je to bilo 
nadležnosti. Kada je ovaj rekao da je mislio, budući da niko nije pozvan, da Lukulu ne 
treba ništa osobito skupo, reče mu gospodar: „Što govoriš? Zar nisi znao da danas Lukul 
večera kod Lukula?" Kako se, prirodno, o toj zgodi mnogo govorilo u gradu, pristupiše 
mu, dok je besposličario na Forumu, Ciceron i Pompej, prvi jedan od njegovih intimnih i 
prisnih prijatelja, dok je sa Pompejem imao razmiricu od vremena zapovjedništva nad 
vojskom, ali su ipak uobičajili da se posjećuju i često međusobno učtivo razgovaraju. 
Pozdravivši ga, dakle, Ciceron ga upita kako je raspoložen prema molbama; a kada je on 
rekao daje raspoložen izvrsno i pozivao ih neka je samo iznesu, reče Ciceron: „Mi želimo 
danas večerati sa tobom onako kako je za tebe pripremljeno." A kada se Lukul skanjivao i 
tražio da može izabrati koji drugi dan, rekoše da mu to neće dopustiti niti mu dozvoljavahu 
da se dogovara sa slugama da ne bi naredio da se priredi bilo što više od onoga što se 

priređuje za njega osim što na njegovo traženje pristadoše da pred njima kaže jednom od 
sluga da će danas večerati u Apolonu. To je naime bilo ime jedne od njegovih raskošnih 
dvorana i tako je njih nadmudrio a da to nisu primijetili. Jer svaka je od njegovih 
blagovaonica, kako se čini, imala unaprijed utvrđenu cijenu večere kao i poseban jelovnik 
i pribor tako da su robovi, čuvši gdje želi večerati, znali koliki treba da bude trošak i 
kakva treba da bude večera po svom redu i rasporedu. Uobičajeni troška za večeru u 
Apolonu je bio 50.000.“ 

U principatu je bilo i bogataša, posebno skorojevičkog tipa kao što je bio Petronijev 
Trimalhion, koji su trošili na gozbe i više od Lukula. Ove ekstravagantne gozbe, na granici 
dobrog ukusa i dekadensa, su često bile meta satiričara i pisaca. Naravno bilo je i bogataša 
koji su se i ovim razdobljima pridržavali jednostavnijih običaja u jelu, kao što je bio npr. 
Ciceronov prijatelj Atik. 

Potrebno je navesti da se kuhinja rimskog svijeta i moderna mediteranska kuhinja razlikuju 
u određenim sastojcima. Tako Rimljani, kao ni drugi Mediteranci antičkog doba, nisu 
poznavali tjesteninu, paradajz, papriku, kukuruz... koji se danas smatraju karakterističnim 
elementima mediteranske kuhinje. Riža je bila dosta rijetka, jer se uvozila i bila je skupa. 

Kaše su bile toliko raširene u kralj evstu, ranoj i srednjoj Republici daje Plaut šaljivo svoje 
zemljake zvao pultiphagonidae („jedači kaše“). Pojam frumentum se odnosio na mnoge 
vrste žitarica: pšenica, ječam, zob, raž. Raž se nije posebno kultivirala, dok se zob davala 
kao hrana stoci. U prvo vrijeme bio je raširen uzgoj i upotreba pira (far ; rana sorta pšenice), 
ali je kasnije izišao iz upotrebe izuzev za kolač na ceremoniji svadbe tipa confarreatio 
(kojoj je i dao ime). Hljeb je ranije bio pravljen od emera (dvozrna pšenica) sa malo soli. 
Oko nove ere, sve se više počeo koristiti hljeb pravljen od uobičajene pšenice. Vremenom 
su prerađevine od ove pšenice sve više zamjenjivale one od emera. Prilikom obrade žitarica 
nije bilo rafinisanja, pa je zato i njihova nutricionistička vrijednosti bila veća. 

U klasičnom rimskom svijetu i mlinari i pekari su se zvali pistores , i često su mlinovi i 
pekare činile isti kompleks, a ne odvojeni kao što je danas uobičajeno. Mlin je pokretala 
snaga konja, mula, magaraca, mazgi, ljudi, voda (tek u kasnijim periodima). Postojali su i 
ručni mlinovi koje su koristili vojnici kako bi mrvili žitarice koji su dobijali kao namirnice. 
Postojale su mlinovi - pekari i u privatnom i javnom vlasništvu. Za vrijeme Trajana 
uobičajilo se da se umjesto dijeljenja žita jednom mjesečno, dijeli hljeb svakog dana 
stanovnicima Grada. I mlinari - pekari su, kao i ostale zanatlije i manufakturisti, bili 
uvezani u strukovnu organizaciju (collegium). 

Rimljani su u pojedinim segmentima kulinarstva i daleko nadmašivali grčke uzore i to 
posebno u pravljenju poslastica (< dulcia ), u čemu su bili pravi majstori te u pekarskom 
asortimanu. Pekar - pistor (a ako je bio i poslastičar zvao se placentarius) je koristio tri 
vrste brašna različite kakvoće: siligo ili pollen (sitno brašno), simila ili similago (srednje 
mljeveno brašno), cibarium (brašno od cijelog zrna). Postojali su različiti tipovi kruha, 

zavisno od kvalitete i načina proizvodnje, sorte i rada mlina. Hljeb od čistog bijelog 
brašna se zvao panis siligineus , onaj od grubljeg brašna ili od kombinacije brašna i 
mekinja ili samo od mekinja se zvao panis plebeius, castrensis, sordidus, rusticus...e te... 
Vekne kruha su bile okruglog oblika sa povučenim linijama iz centra koji bi je dijelili u 
četiri ili više područja. Od brašna su rimski pekari proizvodili veliki broj najrazličitijih 
ukusnih proizvoda, uključujući i kolače. Kvasac se nazivao fermentum i proizvodio se iz 
pjene - vrenja tokom fermentacije piva. Ova vrsta kvasca se proizvodila uglavnom u 
galskim i hispanskim provincijama. Postojao je i kvasac pravljen sa prosom. 



Rimski mlin (mola) sa 
svojim dijelovima meta i 
catillus , ali i bez okvira. 




Fragment reljefa na kome se vidi mlin 
u punom obliku, a kojeg pokreće snaga 
konja. Danas se nalazi u Vatikanu. 

Reljef iz Ostije koji prikazuje mlin 
kojeg pokreće snaga životinje. 




















Ostaci rimskog mlina kojeg je pokretala voda u Barbegalu, 12 km sjeverno od 
Arlesa u Francuskoj. Riječ je o do sada poznatom najvećem mlinarskom kompleksu 
iz antičkog perioda. Pokretanje sa 16 mlinskih kotača, postavljenih u dva paralelna 
stupca. Vodom (kojaje vrlo racionalno i štedljivo upotrebljena) gaje snabdjevao 
glavni akvadukt koji je vodio u Ari. Datacija cc 100. - 300. god. n. e. Procjenjuje 
se daje ovaj kompleks mogao da proizvede 4,5 tone brašna za jedan dan. 



Ilustracija koja prikazuje rad u mlinu - pekari. 

Rekonstrukcija mlina u Barbegalu. To bi Freska iz Pompeja koja 

otprilike bilo dovoljno za populaciju od 12.500 prikazuje prodavnicu hljeba, 

ljudi, a što je otprilike brojnost Arla u to doba. 



Ostaci mlina i pekare u pekarskom kompleksu u Pompejima. 

Sačuvana vekna rimskog hljeba iz Pompeja (zahvaljujući tome što je brzo 
bila ugljenisana). Na njoj se jasno očitava i pečat pekara - proizvođača. 


Veliko upotrebno značenje u ishrani su imale maslina i maslinovo ulje. Maslina se jela i 
svježa, a postojali su i različiti načini njene konzervacije. 

Maslinovo ulje se nije koristili samo u ishrani, nego i za relaksaciju tijela nakon kupanja, 
kao gorivo za svjetiljke, te za spravljanje kozmetičkih sredstava. Kada se cijedila maslina, iz 
nje je prvo tekla tečnost ( amurco ), gustoće kao u vodi, i ona se nije koristila u ishrani (bila 
je tamna i gorka), nakon još jačeg pritiska iz maslina bi zatim teklo ulje ( oleum ). Najbolje 
ulje je dolazilo iz onih maslina koje još uvijek nisu bile dovoljno zrele, ali se kvantitavno 
najviše ulja dobijalo iz zrelih maslina. Ulje se čuvalo u zemljanim krčazima i amforama. 



Zemljani krčazi (, dolia ) pronađeni u Ostiji. U njih se nije odlagalo samo maslinovo ulje, nego 
i svi drugi prehrambeni proizvodi (vino, žito), kao što se i amfore nisu koristile samo za vino. 

Reljef koji prikazuje branje maslina. 



Presa za cijeđenje maslinovog ulja, pronađena u Villa Pisanella u Pompejima. 




















So se dobijala i iz morske vode i slanih vrela, a kasnije i rudarstvom. Pošto se nije poznavao 
šećer (iako su imali botaničko znanje o šećernoj trsci), za zaslađivanje je u velikoj mjeri 
korišten med. U velikoj mjeri su korišteni i začini, i to samo oni koji su se mogli dobiti 
od bilja i sjemenki na prostoru Mediterana i Europe, nego i oni koji su se uvozili (kao 
npr. biber). 

Za vrijeme Republike, mlijeko i mliječni proizvodi kao što su vrhnje, sirutka i sirevi 
različitih tipova i vrsta su bili korišteni u ishrani u velikoj mjeri u svim slojevima 
stanovništva. Sirevi su se jeli i u raznovrsnim kombinacijama sa raznim vrstama bilja, 
začina i žitarica. Pošto sve do agrarne krize, socijalne razlike nisu bile prevelike, to se 
odražavalo i na ishranu. To je značilo da nije bilo nekih prevelikih razlika u konzumaciji 
hrane i pića unutar rimskog društva. 

Najčešće meso u upotrebi je bilo svinjsko, goveđe i ovčje, dok se kozje smatralo slabijim i 
uglavnom su ga jeli siromašni. Posebno je korištenje svinjskog mesa za ishranu bilo rašireno 
i to u svim klasama i staležima, o čemu govori raznolikost pojmova koji se odnose na svinje 
(sus, porcus, porca, verres, aper, scrofa, maialis, nefrens) kojih je više nego u odnosu na 
bilo koju drugu životinju. Tu činjenicu potvrđuje i činjenica da u ceremoniji suovetaurilia , 
svinja zauzima prvo mjesto. Kada bi se žrtvovala životinja, onda bi se priređivala gozba sa 

obiljem mesa, a srce, jetra i pluća (nazivane skupno exta) su bile dio koji je pripadao 
svećeniku. Jelo se i meso drugih životinja, kao što su zečevi, kunići, veprovi. Rimljani nisu 
bili tabuizirani u korištenju mesa. Jeli su npr. i meso puha (što je bio specijalitet), a 
popularani su bili i puževi. Rimljani su prilikom širenja svoga imperija, širili i pojedine 
životinje, pa su tako raširili zeca po čitavoj Europi. Za ishranu su korištene u značajnoj 
mjeri i kokoši, guske, patke i golubovi, a bogataši su koristili i raznolike vrste divlje peradi, 
kao što su tetrijebi, jarebice, šljuke, drozdovi. U Ciceronovo vrijeme je cijenjen bio i fazan. 
Ćurka je bila nepoznata. Veliku ulogu u rimskom svijetu je igrala i ishrana ribom, potočno - 
riječnim i morskim plodovima, posebno u primorskim i potočno - riječnim oblastima. 
U početku ti proizvodi nisu imali veću važnost, ali se ta situacija ubrzo promijenila i hrana 
dobijena iz slane i slatke vode je postala vrlo popularna. Tržište svježe i slane ribe je bilo 
veoma značajno. Ciceron spominje jedno popularno jelo tyrotarichus , koje se pravi od slane 
ribe, jaja i sira. Bogataši su u svojim vrtovima imali i bazene i sa slanom i sa slatkom 
vodom u kojima su uzgajali ribu kako bi je imali svježu za obrok. Primjer za takvu praksu 
je uveo Lucije Licinije Kras (Lucius Licinius Crassus) 92. god. p. n. e. 



Mozaik koji prikazuje hranu. Nađen u Villa at Tor Marancia. 
Danas se nalazi u Vatikanskom muzeju u Rimu. 

Mozaik koji prikazuje ribe i patke. 


Mozaik iz kuće Fauna u Pompejima. 



Mozaik koji prikazuje lov na zeca. 

Mozaik koji prikazuje hranu iz mora. 
Nađen u Pompejima. Danas se nalazi u 
Museo Archeologico Nazionale u Napulju. 



Mozaik koji prikazuje puževe. 


Postojale su i zanimljive metode tovljenja. Guske su npr. tovljene smokvama, a onda 
nalivale medovinom (skoro do iznemoglosti) što je premu mišljenju antičkih pisaca 
njihovom mesu davalo specifičan okus. Tako uvećana guščja jetra/džigerica se zvala iecur 
ficatum. Poznate kobasice ( lucanica ) su bile porijeklom iz Lukanije. 

I pored ratova i nemira za vrijeme Kasne Republike, van samoga Grada se nastavljao, pa i 
ubrzavao privredni, društveni i kulturni razvitak. Kulture vinove loze i maslina, stočarstvo, 
zemljoradnja, voćarstvo (u ovo doba počinje i korištenje maloazijske trešnje), ribarstvo, 
ptičarstvo, pčelarstvo su zadovoljavali potrebe tadašnjeg rimskog svijeta. Rimljani su bili 
oportunisti u ishrani, i nisu imali nekih tabua i praktično su jeli sve, što je omogućavalo 
izrazitu svestranost u poljoprivrednim aktivnostima. Samim tim su oni bili i vrlo otvoreni za 
primanje novih biljnih kultura, a sve u svrhu poboljšavanja ishrane. To je dovodilo i do 
vrlo maštovitih rješenja u kulinarstvu, sa egzotičnim i ekscentričnim jelima i sastojcima. 

Pošto su bogati sve više jelu i gozbama posvećivali veliku pažnju, nastojali su se zaposliti ili 
držati (kao robovi) dobri kuhari. Glavni majstor u kuhinji se zvao magirus (ili arhimagirus). 

Rimljani su uobičajeno dan započinjali jakim doručkom ( ientaculum ili iantaculum ), dok 
bi se oko podneva pravila pauza za ručak (prandium ). Međutim, za razliku od modernog 
doba, gdje je ručak glavni dnevni objed, u antičko doba taj ručak je bio više neka vrsta 
užine. Inače upravo radi ovog ručka, koji je bio neka vrsta jela „na brzinu 44 i često van 
kuće, u Rimu se razvila vrlo povoljna klima za otvaranje i poslovanje velikog broja 
„ugostiteljskih objekata 44 . Najvažniji objed je bila večera ( cena ili coena ), koja je bila 
obilan i potpuni obrok. 

Reljef sa jedne funeralne stele (datacija cc II. st. n. e.) prikazuje 
prodavnicu hrane. U ponudi ove prodavnice vidljivi su živi puževi, zečevi 
ili kunići, guske i voće. Dva majmuna su trebala da privuku kupce. 



Reljef iz sjeverne Europe koji prikazuje jedan 
ugostiteljski objekt sa brzo spremljenom hranom. 

Večera u vidu gozbe ( convivium ) je bila društveni događaj i radi toga su i prostorije u 
kojima se događala bile posebne. Pošto Rimljani nisu poznavali institucije prijema i balova, 
večere su postajale mjesto socijalne interakcije i to u svim slojevima društva. 

Ciceron navodi da su Katon Stariji i njegovi sabinjanski susjedi razvlačili ove večere do 
duboko u noć, provodeći ih u razgovoru i socijalizaciji. Iz toga razloga Katon Stariji je 
riječ convivium („živjeti zajedno 66 ) uveo kao prikladniju za pojmovno definiranje ovih 
večeri, u odnosu na grčku riječ symposium („piti zajedno 66 ). 

Pod grčko - helenističkim utjecajem i povećanim uvozom različitih tipova namirnica, 
večere (kod bogatijih familija) su se povećavale i u veličini i po različitosti jela, i uglavnom 
su se priređivale u kasno poslijepodne ili sumrak. Posebno su svećeničke gozbe bile 
skupocjene i odabrane, posebice kada je pontifex nastupao u svojoj časti. Prejedanje 
(i uslijed toga razni probavni problemi, praćeni sa povraćanjem) nije bilo ništa neobično na 
tim luksuznim gozbama, pa su čak uvođeni i specijalisti koji su podučavali mladiće iz 
bogatijih i uglednijih familija, kako se treba „gostiti 66 . Postojala i vesperna , lagana večera 
u noći, ali je ona postupno napuštana kod bogatijih familija koje su priređivale convivium. 
Skromniji slojevi društva su se ipak pridržavali više uobičajenog poretka objeda. 

Dok je za stanovnike sa skromnijim prihodima, kuhinja biti i trpezarija, u bogatijim kućama 
cena je bila postavljana u tricliniumu , sa (u standardnoj formi) tri specijalno dizajnirana 
kauča ( lectus triclinaris ) na kojima se ne sjedi nego se nalazi u poluležećem stavu na 
lijevom boku i prinoseći hranu desnom rukom (po grčkom uzoru) . Između kauča koji 
formiraju kvadrat nalazi se okrugli sto na koji se smješta hrana. Četvrta strana kvadrata (po 
pravilu okrenuta prema ulazu u blagovaonicu) je slobodna, kako bi se mogla na sto 
posluživati jela. Naravno bilo je i blagovaonica i sa dva i sa četiri, pa i više kauča, zavisno 
od praktičnih potreba i mogućnosti domaćinstva.Tako su postojale i velike blagovaonice 
(.triclinium maius) koje su se upotrebljavale za veće večere, koje bi uključivale i više gostiju 
i mnoge klijente domaćina. Večere nisu bile samo povezane sa hranom i pićem, to su znali 
biti i pravi kulturni događaji, na kojima bi se recitovala lirska i epska poezija, održavali 
govori, čitali historijski zapisi....itd... Ujedno su one služile i kao mjesto na kome bi se 
diskutiralo o politici ili nekim drugim javnim temama. Blagovaonice su bile često ukrašene 
slikama i freskama. Potpuno je pogrešno prikazivanje ovih večeri kao mjesta razuzdanog 
ponašanja kako se to uobičajilo promatrati u modernoj pučkoj kulturi. Naravno, bilo je 
i večera koje su, posebno u pojedinim periodima principata, ličile na zabave sa 
muzičarima, plesačima, akrobatama... itd... Manje blagovaonice su se nazivale triclinium 
minus , i uglavnom su formirale neku vrstu apartmana sa kupatilom i spavaćom sobom. 
U predprincipatsko doba Varon daje osnovna pravila kojih se treba držati prilikom 
organiziranja conviviuma. Na ovim specijalnim večerama je postojao i pravilan raspored 
gdje će ko poluležati ili sjediti. Uglavnom je etiketa nalagala da domaćini budu na kauču 
koji se naziva lectus imus , dok su gosti bili na kaučima nazvanim lectus summus i 

lectus medius („središnji kauč“). Čak su i pojedina mjesta na kaučima imala svoje nazive 
i tačno se znalo gdje će se ko smjestiti. Početkom principata pojavio se novi tip kauča 
polukružnog oblika zvan sigma. 



Freska iz Pompeja koja prikazuje triclinium. 



Freska iz Pompeja koja prikazuje večem - cena. Danas se 
nalazi u Museo Archeologico Nazionale u Napulju. 

Sam naziv blagovaonice ukazuje na grčki utjecaj, jer je riječ o adoptiranju grčke riječi 
ipiK^iviov: tri kauča. Sam ovaj običaj blagovaonice tipa triclinium je izvorno grčki, pa se 
onda proširio i među Etrurcima, odakle su ga prihvatili Rimljani. Za razliku od grčkog 
svijeta, gdje su gosti na ovim formalnim večerama bili samo muškarci, Etrurci i Rimljani 
nisu po ovom pitanju imali nikakvu gender segregaciju i muškarci i žene su bili potpuno 
ravnopravni sudionici večera. I uvođenje korištenja tricliniuma ukazuje na onu promjenu 
iz skromne jednostavnosti u luksuzniji pristup, jer je u tim bogatijim domaćinstvima 
kauč potisnuo klupu i stolicu. 

I na ovim večerama bogataša, na kojima se lijepo jelo i zabavljalo, postojao je običaj 
(preuzet od Egipćana) da se podsjeti na efemernost užitaka i prolaznost života. Mali, 
zveckavi kostur ( larva convivalia ) napravljen od drva, slonovače ili metala (u Pompejima 
je nađen jedan od srebra) je donošen i pokazivan svakom gostu sa riječima: „Pogledaj 
ovoga, pij i veseli se, jer kada umreš bićeš kao i ovaj ovdje 46 . 

Za vrijeme Republike, jela na večeri su se razvila u dva dijela i to glavno jelo i neku vrstu 
dezerta (voće i morski plodovi). Od kraja Republike c ena u obliku conviviuma je 
započinjala sa predjelom ( gustum, gustatio, promulsis ), zatim dolazilo glavno jelo ( mensa 
prima ili caput cenae) i desert ( mensa secunda). Dezert se zvao još i bellaria ili mensa 
pomorum , jer se jelo često voće. Inače je voća bilo u izobilju i kao hrana i kao dekor, i bio 
je neizostavna završnica svakog obroka, od čega je u govor ušla i poslovica ab ovo usque 
ad malum (od jaja do voća). 

Pojedini podaci iz literarnih vrela omogućavaju da se dobije uvid u uobičajenu večere. 
Juvenal tako daje meni koji se sastoji: predjelo od jaja i šparoga, glavno jelo od mlade 
jaretine i piletine, desert od voća. Sačuvana su i dva menija od Marcijala, te jedan meni 
Makrobija koji se odnosi na gozbu pontifika za vrijeme Republike. 



Freska iz Herkulanuma koja prikazuje 
jabuke i stakleni bokal vode. 


Freska iz kuće Julija u Pompejima. 

Mozaik sa predstavom branja voća, 
pronađen u Saint-Romain-En-Gal u Francuskoj. 
Datacija prve decenije III. st. n. e. 



Freska iz Pompeja koja prikazuje 
voće i pijetla koji jede nar. 


U zavisnosti od vrste večere i onoga koje je priređuje postojao je širok dijapazon gozbi, pa 
su tako poznate npr.: cena pontificalis (večera koju priređuju pontifici), cena auguralis 
(večera koju priređuju auguri), cena Capitolina, cena Persica (vjerojatno objed sa 
jelima od perzijskih začina, namirnica ili nekog drugog iranskog/perzijskog sadržaja), 
cena Sibaritica (objed vjerojatno sa namirnicama sa otoka Sibarisa), cena Campanae, 
cena cerealis (žitna večera), cena triumphalis (objed koji se priređuju za trijumfa), cena 
saliaris, cena polinctura...; manje zvanične gozbe, ali sa posebnim sadržajem: cena 
philosophica, cena platonica, cena laconica, cena rustica, cena cynica....\ sa specifičnim 
povodom: cena Hecates (u čast boginje Hekate), cena novendialis (gozba 9. dana od 
pogreba)...; ili običnih: cena terrestris (vegetarijanska), cena deum (samo sa domaćim 
jelima), cena saturnia (bez uvoznih jela i inostranih specijaliteta), cena dapsilis, cena 
pellocibilis, cena uncta, cena epularis, cena regalis. ..itd... U pravom smislu pijanka 
nazivala se commissatio ili compotatio i često je trajala do iznemoglosti gostiju. I ove 
pijanke su imale određene običaje, uglavnom preuzete iz grčko - helenističkog svijeta. 
Tako su se na njima upotrebljavali parfemi, cvijeće i lišće (koje su često uvezivali u 
vijence = coronae convivales). Posebno su ruže bile popularne, pa su uskoro bile povezane 
sa commissatio na kojima bi se imenovao i rex (magister , arbiter) bibendi („kralj 
pijanke 66 ) koji je određivao pravila pijanke ( leges insanae, kako ih Horacije naziva). 
Ove pijanke bi u sebi sadržavale nekad i kockanje, a veseljaci bi znali i tumarati ulicama. 

Kako bi se hrana i piće sačuvali, postojao je i široki dijapazon konzerviranja hrane, kao što 
su kiseljenje, usoljavanje, dimljenje i sušenje. Korištene su sve tehnike pripravljanja hrane 
kao i danas: kuhanje, dinstanje, prženje, pečenje (uglavnom pod sačem). 

Za vrijeme ljeta, bilo je popularno jesti vani. Zbog toga su se postavljali kauči i u vrtove 
i dvorišta. 

Kuhinje u modernom smislu nije bilo, većina stanovništva je kuhala u atriumu, nešto 
imućniji bi imali i posebnu prostoriju u kojoj se kuhalo (ali malu i sa slabim 
provjetravanjem), dok su samo kuće najbogatijih imale prave kuhinje sa sopstvenim 
dimnjakom. Gdje su klimatski uvjeti dozvoljavali, kuhalo se na otvorenom. Hrana se 
spremala na ognjištu, koje moglo biti statično ili pokretnog tipa ( clibanus\ neka vrsta 
rešoa). Koristio se i roštilj craticula , a u većim domaćinstvima nalazile su se i peći. Peklo 
se i pod sačem, a korišten je i thermospodium, neka vrsta samo vara za grijanje vode i 
podgrijavanje hrane. Za vatru su se koristili i drvo i drveni ugalj koji je proizvodio 
manje dima. 



Clibanus 


Rimski svijet je posebnu brigu posvećivao i čuvanju hrane i pića u amforama, ćupovima, 
teglama, zagipsanim zemljanim posudama, krčazima. Meso se sušilo. Kuhinjski pribor je 
bio vrlo raznovrstan, maštovit i praktičan. U ranijim razdobljima je bio jednostavan i 

skroman, a posuđe je bilo izrađivano od zemlje ili od drveta, da bi sa produbljivanjem 
razvitka rimskog svijeta došlo i do usložnjavanja i obogaćivanja posuđa i pribora za jelo. 
Tako je postojao npr. široki dijapazon tipova noževa ( cultellus; culter ), kašika 
(<cochleare ), kašičica sa zašiljenom drškom za puževe ili levkom za školjke, špatula 
(palus ), varjača (ferula; surcellus).... itd... Posebno je izbor različitih tipova posuđa 
(i keramičkih i metalnih): šerpi, lonaca, tiganja, poslužavnika bio impresivan. Bilo je čak 
posuđa za jednokratnu upotrebu. Neke posude kao patela (ih patina ) su dale i ime i 
pojedinim popularnim jelima. 

Najpoznatiji i najautentičniji rimski začin je bio garum, koji je nastajao preradom ribe. 
Veliki proizvođači garuma nalazili su se duž čitave mediteranske obale, u Pompeji, Leptis 
Magni, južnoj Španiji, Klazomeni u Maloj Aziji, i na svakom drugom mjestu gdje je 
postojala solana i manufaktura za preradu ribe. Najskuplji je bio garum sociorum , španski 
proizvod koji je pravljen isključivo od skuše. Talog koji bi ostao iza prvoklasnog garuma 
se koristio za garum lošijeg kvaliteta zvanog alec. Najslabiji po kvaliteti garum je pravljen 
od ribljih iznutrica. Postojala je čak i neka vrsta lcošer - garuma ( castimoniale ) koji je 
pripravljan za Jevreje (bilo je garantirano da je pravljeno od riba sa oba peraja, i da nisu 
korišteni mekušci, jegulje i si.). Korištenje i orijentalni sos nuocman , koji je u osnovi bio 
riblja esencija. Inače je rimska kuhinja bila karakteristična po sosovima, prelivima i 
umacima. Za kuhanje je često korištena ukuhana šira {sapa ih defritum), koja se mogla 
zamijeniti i vinom. 

Glavno piće je bilo vino, kojeg je bilo najrazličitijih tipova i kvaliteta. Vino su koristili svi 
od najsiromašnijih i robova do najbogatijih i najmoćnijih, pa se praktično preobrazio u 
glavni prehrambeni sastojak i napitak. Pošto je vino postalo glavni element rimske kulture, 
i uzgajanje vinove loze se širilo po europskim područijima u koja su dolazili Rimljani i 
drugi Mediteranci. Toliko je duboko bila usađena kultura vinove loze u rimsko biće da 
je u romanskom svijetu (Francuska, Italija, Španija, Portugal) i danas neromanskim 
zemljama koje su nalazile unutar limesa (Rajnska oblast, Istra, današnja Dalmacija) 
vinogradarstvo i danas jedna od glavnih poljoprivrednih grana. Naravno, Rimljani su 
preuzeli vinogradarstvo i spravljanje i korištenje vina od drugih Mediteranaca, poglavito 
Grka (čija su vina u početku bila importirana u velikim količinama), ah su kasnije dah 
tome svoj nemjerljiv doprinos. Od II. st. p. n. e. započinje „zlatno doba“ rimsko - italskog 
vinogradarstva, što je usko vezano i sa agrarnom krizom. Jačanje i širenje vinograda je 
doprinosilo smanjivanju korištenja zemljišta za uzgajanje žitarica i povrća. Posebno je 
berba iz 121. god. p. n. e. postala čuvena, i po velikom urodu i po kvaliteti vina (neki 
primjerci su se pili čak 100 godina kasnije). Procjenjuje se daje samo grad Rima (na svome 
vrhuncu) konzumirao 180 miliona litara vina godišnje. Već od Augustovog vremena, 
italijanski vinogradari su po kvaliteti svoga proizvoda prevazilazili i Grke i druge 
Mediterance. Plinije Stariji tako navodi daje od 80 vrsta vina po izboru, 2/3 proizvođeno u 
Italiji, a u II. st. n. e. Arijan je rekao da su vina iz Italije po čuvenju bila poznata i do Indije. 

Zato je i razumljivo da su se Rimljani od svih industrija vezanih za ishranu najviše posvetili 
vinu, njegovoj proizvodnji i tehnici, degustaciji i ukusima. Njihovo umijeće rada sa vinom 
je bilo veoma umješno. Posebno su cijenjena bila vina iz Kampanije (među njima čuveno 
falernsko vino), Galije - odakle su dolazila aromatizirana vina, Španije i grčko - egejskog 
područja (Knosos, Hios, Kos i Rodos). 

Od italijanskih vina vrijedi istaći i ona iz Preneste, Velitre i Formija, gdje su se vinogradi 
nalazili na sunčanim padinama albanskog gorja. Blizu Teracine je bio ager Caecubus , gdje 
se proizvodilo kekubijsko vino, koje je August nazvao najplemenitijim od svih. Vinogradi 
su i smještani na laganim osunčanim brežuljcima, te u blizini drveća na koje bi se vinova 
loza penjala. Za tu podršku rastu vinove loze je preferiran brijest ( ulmus ), pa Vergilije 
govori o „vjenčanju vinove loze za brijest 44 . Sezona branja grožđa bi počinjala sa festivalom 
vinalia rustica, koja se slavila 19. VIII. i trajala je zavisno od uroda i mjesta berbe. Sama 
tehnologija dobivanja vina se malo razlikovala od načina koji su se primjenjivali sve do 
modernih vremena. Tekućina koja bi se dobijala cijeđenjem se zvala mustum , i često se 
pila nefermentirana. Kada bi se ovaj mustum ukuhavao, smanjio bi se za l A i postajao bi 
grožđani žele ( defrutum ). Fermentirana vina bi se dobij ala skupljanjem mustuma u velike 
krčage, koji bi se djelimično, ali trajno, ukopavali u podrumima (vinariae cellae). 
Fermentacija bi trajala prosječno oko devet dana. Lošija vina bi se koristila direktno iz ovih 
krčaga, a bolja vina bi se nakon godinu dana iz krčaga presipala u amfore koje bi se onda 
slale ili u skladišne prostore (često na gornjem spratu domaćinstva) ili slale na tržište. 
Amfore sa vinom bi uobičajeno bile markirane (uz pečat proizvođača amfora) sa nazivom 
vina i imenima konzula ordinarius iz godine kada se desila berba. 



Mozaik (iz Uthina/Oudhna) koji prikazuje kako rob poslužuje vino svome 
gospodaru po imenu Fmktus. Danas se nalazi u muzeju Bardo u Tunisu. 

Mozaik koji prikazuje cijeđenje grožđa. Pronađen 
u ostacima vile, Yad-Ashmona, Izrael. 


Kako vino ne bi prokislo, procijeđenom grožđu su dodavani stabilizatori i konzervansi, 
kao morska voda (u Grčkoj), dok Katon Stariji i Kolumela predlažu smolu, katran, 
korijen irisa i gladiole, čak i kreč i olovo. Vino je prevoženo u amforama. Kako bi se 
olakšala jačina ukusa vina, ono je razredivano vodom. Pijenje čistog vina se smatralo 
nekultiviranim i „barbarskim 44 , te činom čiste alkoholizirane razuzdanosti. Vino je često 
korišteno i začinjeno, sa cvjetnom esencijom i sa raznim sjemenjem (što danas nije slučaj). 
Čak su se i snijeg i morska voda znali miješati sa vinom. Vinu je dodavan i med ( mulsum ). 
Kombinacija vina, meda i začina zvala se conditum , a ako bi se kombinacija sastojala od 

vina, meda, bibera, lovora, mastike, sjemenki hurme i šafrana, pa se onda sve to kuhalo i 
stavilo da odstoji dobivao bi se conditum paradoxum. Passum (vjerojatno kartaginskog 
porijekla) je bilo vino pravljeno o grožđa koje je ostavljeno da se na vinovoj lozi osuši, 
pa tek onda obere i izgnječi. Slično je bilo našem prošeku, i bilo je jače i slađe od običnog 
vina, pa je služeno uz dezert. Vino je korišteno i tako što se ukuhavalo. Pored što bi se 
pretvaralo u vino, grožđe se u velikoj mjeri konzumiralo i svježe, te osušeno (kao rozini). 

Kada je kao začin korišten pelen (absint) dobijao se vinum absinthiatum. Germani su ovan 
naziv prevodili doslovce ( absinthium - wormwood), pa je ovaj naziv vremenom potisnuo 
originalni absint i polako iskvaren u vermut. Danas se vermut pravi od vina i bilja (među 
kojima se koristi i pelen). Naše piće pelinkovac i rimsko vino absint nemaju nikakvu vezu. 

Takođe su se koristila i pića nastala fermentacijom krušaka, dunja, hurmi. Naročito 
popularno piće je bilo mješavina 1/3 meda i 2/3 vode i zvalo se hidromeli. Pilo se odmah 
po spravljanju ili je mješavina prepuštena fermentaciji. Za okrepljenje i osvježenje je 
korišteno piće posca , odnosno acidifikovano vino (neka vrsta sirćeta), koje je bilo popularno 
među vojnicima i skromnijim slojevima društva. Mleko je bilo korišteno više u seoskim 
nego u gradskim sredinama. Posebno je bilo cijenjeno kamilje mlijeko kao najslađe i 
najhranjivije. Koristilo se i pivo ( cervesa ), koje se pravilo od pšenice i ječma, ali bez hmelja 
(koji daje pivu dugovječnost) radi čega se morao brzo konzumirati po pripravku. Pivo ni 
približno nije uživalo ugled i značenje kakvo je imalo vino. 

Bogataši se nisu libili da uvoze velike količine stranog vina. U vinskom podrumu govornika 
Hortenzija se tako nalazilo čak 10.000 vrčeva inostranog vina. Taj uvoz je naravno izazivao 
nezadovoljstvo italskih vinogradara radi nelojalne konkurencije. 

U „Apicijevom kuharu 44 se nalazi i ovaj recept pod naslovom „Lazanja na Apicijev način 44 
(mjere su date po modernim mjernim jedinicama): 

- paket tijesta za lazanju, za četiri osobe (500 gr.), 

- 800 gr. sjeckanog mesa, piletine ili ćuretine, džigerice i mozga po izboru, 

- 4 jaja, 

- 1 čaša crnog vina, 

- 1 čaša prošeka, 

- 100 gr. pinjula (i bibera u zrnu po ukusu), 

- 1 kašika maslinovog ulja, 

- 1 kašika garuma, 

- 1 kašičica mljevenog bibera, 

- 1 kašičica maj orana, 

- 2 kašike brašna. 

Meso dinstati na maslinovom ulju i vinu. Kada bude skoro gotovo, dok je vrelo, umiješaj 
četiri razmućena jaja. Meso izvadi, pa u soku od distanja uprži dvije kašike brašna kao 
osnovu za sos. U tu smjesu dodaj biber i majoran, pa polako razredi garumom, i kako se 
zgušnjava nalivaj ostatkom vina i prošeka. U vatrostalnu podmazanu činiju složi lazanju: 
tijesto, meso, sos, pinjule (biber u zrnu), tijesto, meso... i tako redom sve dok ne potrošiš sav 
materijal, tako da ga na kraju pokriješ probušenim tijestom (da se ne bi potklobučilo), 
sosom ili narendanim sirom po izboru. 


Odijevanje rimskog svijeta 


Odjeća 

Jedan od rijetkih segmenata klasičnog rimskog svijeta koji nije ostavio veće nasljeđe u 
kasnijim epohama je njegova odjeća i obuća. U odnosu na suvremeni svijet, raznolikost u 
odijevanju u klasičnom rimskom svijetu je bila manja. Ustvari, pojedinac je uglavnom na 
sebi imao dva ili eventualno tri odjevna predmeta (danas ima prosječno oko 5-6 odjevnih 
predmeta). Karakteristike njihove odjeće su bile takve da je bila komotna, i da nije bila 
uska. Načelno su se odjevni predmeti dijelili na indutus („onaj koji se oblači 46 ) i amictus 
(koji se omotava oko). Uobičajeno je bilo da se indutus oblači u vidu „rublja 44 , dok je 
amictus bio onaj vanjski dio odjeće. 

Naj prepoznatljivi dio odjeće u rimskom svijetu je bila toga, koja je bila ijedan od glavnih 
elemenata rimskog identiteta skoro čitav milenijum, sve do posljednje faze razvitka 
klasičnog rimskog svijeta. Toga se razvila iz odjeće koju su koristili Etrurci, a rimska 
tradicija njen izum i početak nošenja smješta u vrijeme oko Numa Pompilije. Toga je 
predstavljala tanku vunenu tkaninu koja se omotavala oko ramena i tijela i uobičajeno 
je nošena preko tunike, pregače ili nekog drugog odjevnog predmeta koji je bio oko kukova. 
U prvim stoljećima togu su nosili i muškarci i žene, da bi od II. st. p. n. e. (ili bar nešto 
ranije), ona postala samo muški odjevni predmet. Od tada je smatrano sramotnim za ženu 
da nosi togu, jer je oblačenje muške odjeće za ženu bilo automatski povezivano sa 
prostitucijom ili preljubom. Ovaj odjevni predmet je bio relativno nepraktičan za nošenje i 
zato se koristio samo kao dostojna odjeća kada se boravilo van doma, na oficijelnim 
poslovima i dužnostima, svečanim događajima (npr. na vjenčanju i pogrebu) ili nekom 
prijemu. Tako npr. Cincinat kada je vidio delegaciju Senata poslao je svoju suprugu da mu 
donese togu kako bi obučen u nju saslušao oficijelnu delegaciju, jer je to tako nalagala 
nepisana etiketa rimske kulturu. U kasnijim vremenima, kada je republikanski sustav postao 
samo nostalgično sjećanje, nošenje toge se smatralo i teretom, pa je Juvenal uzdisao za 
slobodom zemlje, gdje samo mrtvaci nose togu, Marcijal je hvalio nekonvencionalnost u 

oblačenju u provincijama, a Plinije Mlađi je u prednosti svoje vile ubrajao i to da nijedan 
gost tamo ne mora da nosi togu. Naravno, pošto je postojala skoro hiljadu godina toga je 
morala proći i određenu, istina malenu, evoluciju. U početku je bila jednostavnija i više je 
odgovarala tijelu, da bi se kasnije prilično usložnila. U ovim vremenima kada se oblik i 
dizajn toge usložnio, bogatiji građani bi imali i slugu ( vestiplicus ) koji je brinuo o njoj. 



Brončana statua govornika (,,A rringatore”), 
možda III. st. p. n. e. prikazuje jednostavniji 
tip toge. Skulptura se danas nalazi u 
Museo Archeologico u Firenci. 



Oblik toge za vrijeme Kasne 
Republike i ranog principata. 
Mramorna statua Augusta. Danas se 
nalazi u Museo Nazionale u Rimu. 

Oblik toge u periodu Antonina, nakon 
vladavine princepsa Trajana. 



Oblik toge, gledano sa zadnje strane. 


Još od vremena srednje Republike toga se promatrala kao nešto što je specifično za osobe sa 
rimskim građanstvom i što ih (zajedno sa njihovim pravima i obavezama) u vanjskom, 
vizuelnom smislu najbolje detektira. Zato se Rimljani u Vergilijevim stihovima pojavljuju i 
kao „narod toge 66 (Romanos, rerum dominos, gentemque togatam). Pošto je imala službeno, 
ceremonijalno značenje togu su nosili magistrati u svim prilikama. Smatralo se nedostojnim 
da se magistrat pojavi u grčkom ogrtaču paliju (pallium ) i sandalama. Kako se zbog 
nepraktičnosti toga i samom Gradu sve manje nosila među rimskim građanima, August je 
u okviru svoje tradicionalističke politike naredio da se nijedan muškarac - rimski građanin 
ne smije pojaviti na Forumu ili Circusu bez toge. Nijedan strani narod nije nosio togu, i 
strancima nije bilo ni dozvoljeno da nose togu, pa je bilo zabranjeno čak i onima koji su 
živjeli u Gradu i Italiju generacijama, a nisu imali rimsko građanstvo da nose togu. 

Pošto togu nisu nosili vojnici, ona je predstavljala i simbol mira. Tako je i civil nazivan 
togatus. U vrijeme posljednjih decenija Kasne Republike, kada su armije i građanski ratovi 
pustošili posljednje ostatke republikanskog uređenja, stav o tome daje vojska podređena 
civilnoj vlasti, koju reprezentiraju magistrati i senatori obučeni u toge, najbolje je izražena u 
već spomenutoj frazi cedant arma togae , koju je izgovorio Ciceron. 

Postojali su različiti tipovi toge : 

1. Toga virilis aut alba aut pura aut libera. Najčešći tip toge u bijeloj boji. Početak 
njenog nošenja je bio i glavni dio ceremonije vezane za ulazak u punoljetstvo 
mladića. 

2. Toga candida je nošena od strane kandidata za neku od javnih dužnosti. Ova toga 
je bila izblijedena kredom do skoro „zaslepljujuće bijele 44 (< candida = „čista bijela 
boja 46 ), što bi simbolički trebalo označavalo da su kandidati čisti i u svakom 
pogledu kao osobe, ali i da su čisti sa namjerama i ciljevima svoje kandidature. 
Iz ovog termina je proizašla i naša riječ kandidat. 

3. Toga praetexta je bila bijele boje sa širom purpurnom prugom na svojim krajevima, 
nošena preko tunike sa dvije široke verikalne purpurne pruge. Smatralo se da ovaj 
tip toge štiti nositelja od nekih zle magije. Nosili su je maljoljetni rimski građani 
(rođeni u slobodi dječaci i mladići, a nekada i djevojčice i djevojke) kao simbol 
da su oni zakonski zaštićeni od seksualnih predatora i nemoralnih i dekadentnih 
utjecaja, svi kumini magistrati, bivši kumini magistrati, svećenici najznačajnijih 
kolegija (pontifici, auguri, arvalska braća, tresviri epulones)... itd... Mogli su je 
nositi i dužnosnici municipija, kolonija i respublika. Oni koji su imali pravo da 
nose ovaj tip toge su nekada nazivani i laticlavius. U rano doba purpurna pruga 
je bila tkana ili šivana na zakrivljenu ivicu, a u kasnijim formama purpurna pmga 
se stavljala na ivicu sinusa (koji je služio i kao neka vrsta džepa na togi). 

4. Toga pulla. Ova crna toga se nosila u žalosti, ili u vremenima opasnosti i javne 
anksioznosti. Nekada je nošena u znak protesta. Osobe koje su nosile ovaj tip 
toge su se nazivali sordidati. 

5. Toga picta. Ova toga je bila obojena u cjelosti u purpurnu boju i ukrašena i 
uglavnom je bila dekorirana obrubljivanjem zlatom. Za vrijeme Republike nosili 
su je trijumfatori, te gradski pretor kada je vozio „kočiju bogova 44 za vrijeme Ludi 
Apollinares. Za vrijeme Carstva obojenu togu su nosili magistrati koji su davali 
gladijatorske igre, te konzuli i sami princepsi i dominusi u specijalnim prilikama. 

6. Toga trabea , isto obojena u purpur, nalazila se na statuama božanstava i careva. 

7. Šafran toga, koju su nosili auguri i svećenice, je bila bijela sa purpurnom trakom. 
Nosili su je takođe konzuli na festivalima i vitezovi za vrijeme transvectio. 

Vestis mutatio („promjena odjeće 44 ) je označavao javnu demonstraciju simpatija za 
političkog ili drugog vođu, lidera koji je izgubio političku borbu. Za određene ceremonijalne 
obrede, dio toge koji se nazivao sinus je stavljan kao pokrivalo na glavu. Drugi način 
aranžiran]a toge za izvjesna žrtvovanja i službene obrede se nazivao cinctus Gabinus. 

Toga je završila svoje korištenje zaključno sa krajem klasičnog rimskog svijeta. Do 
Justinijanovog vremena, ona je već zamijenjena sa tunikom ili dugim hitonom, preko 
kojih pripadnici viših slojeva nose druge odjevne elemente, kao što je dalmatica. 

U modernim vremenima toga se isto nosi, uglavnom prilikom toga - zabava, pa i od osoba 
i zajednica koje se smatraju potomcima romaniziranih naroda. Posebno je nošenje toge 
u ceremonijalnim prilikama izraženo među sjevernoafričkim zajednicama zapadno 
od Egipta. 



Mramorna statua Li vije Družile, 
nađena u kampanskom gradu 
Paestum. Danas se nalazi u Museo 
Arqueologico Nacional u Madridu. 
Na figuri se vide stola i palla. 



Mramorna statua Faustine Mlađe. 
Datacija cc 160. god. n. e. Danas se 
nalazi u Palazzo Massimo alle 
Terme u Rimu. Na figuri se 
vide stola i ogrtač preko nje. 

Nakon što su prestale da nose togu, tradicionalna svečana odjeća za Rimljanke je bila 
stola . Ovaj odjevni predmet je bio inspiriran odijevanjem antičke Grčke. To je bila duga 
naborana haljina, nošena nad tunikom ili intimnom tunikom ( tunica intima ; rimska 
verzija ženskog kombinezona). Stola je dopirala do stopala, i na donjoj ivici je imala 
dodan široki obrub ( instita ). Uobičajeno je stola bila bez rukava, ali su postojale i verzije 
i sa dugim i sa kratkim rukavima. Tradicionalna stola bez rukava je bila na ramenu 
pričvršćena fibulama. Stola je bila sa vrpcama i sa dva pojasa, od kojih se prvi nosio 
ispod grudi, a drugi oko struka (oko kukova). Pojas (zona) se uobičajeno sakrivao između 
nabora odjeća. Iako je uobičajeno stola pravljena od vune i pamuka, bogatije žene 
su sebi mogle priuštiti i onu napravljenu od svile. Ova ženska odjeća je mogla biti u 
različitim bojama, a mogle su se dodati i dekoracije. Bogatije žene su na stola mogle 
dodati limbus , zasebni komad tkanine sa mnogim naborima koji su bili prišiveni na 
ivicu. Time se stvarala iluzija o još jednoj haljini ispod vanjske odjeće, što se smatralo 
simbolom bogatstva i statusa. Žene su nosile crocota haljinu za vrijeme praznika Kibele. 

Toga je bila primarno ceremonijalno - dostojanstvena muška odjeća i nije se odijevala 
kada se radilo, vojevalo ili odmaralo. Zato su još dosta rano Rimljani počeli koristiti i 
tuniku ( tunica , grčki hiton / yvussv), koja je postala veoma raširen odjevni predmet. Nju su 
nosili i muškarci i žene, i rimski građani i oni ko to nisu. Ako su na tunici postojale 
purpurne pruge (koje se pružaju od ramena do dna tunike) i određene dekoracije, to bi 
označavalo da je riječ o osobi određenog ranga. Tunika viteza je zvana tunica augusti 
davi ili angusticlavia , a senatora tunica lati clavi ili laticlavia. Vojnici su redovito nosili 
tunike, ispod svoga ogrtača, oklopa i borbene spreme. Tunike su mogle biti različitih 
dimenzija, i pružati se do koljena ili do članaka. Najčešće su bile one koje su dolazile do 
koljena i sa veoma kratkim rukavima. Tunike koje su sa rukavima dolazile do ručnih 
zglobova ( tunicae manicatae) i one koje su dolazile do gležnjeva ( tunicae talares ) su bile 
poznate i u kasnoj Republici, ah su smatrane nemuževnim i feminiziranim. Postojale su 
tunike za kuću ( tunica interior ih subucula ) i tunike za van ( tunica exterior). August, koji 
je bio osjetljiv na hladnoću je čak nosio i veći broj tunika, kada je hladnoća bila vrlo 
ozbiljna. Zato su i debljine tunika bile različite, iako su sve vrste bile pravljene od vune. 
Tunike su i danas popularan odjevni predmet, posebno kod žena. 



Mozaik iz Orfejeve kuće, Sepphoris, Galileja, današnji Izrael. 


Paenula je bio ogrtač sličan današnjem ponču. U početku su ovaj rimski ,,pončo“ nosile 
osobe iz nižih društvenih slojeva i robovi, da bi se u III. st. n. e. počeo koristiti kao jahački 
ih putnički odjevni predmet. Kasnije se paenula još više statusno izdignula i po zakonu 
iz 382. god. n. e. bila je propisana kao svakodnevna odječa senatora, umjesto vojničke 
hlamide (%Xapbg), dok je toga ostala rezevirana samo za službene, ceremonijalne prilike. 

Pallium je bio (sa ili bez kapuljače) ogrtač koji su nosili i muškarci i žene (u njihovom 
slučaju palla). Ovaj ogrtač je smatran eksluzivno grčkim i u početku preziran od Rimljana, 
ali je kasnije polako ulazio u upotrebu kod običnih građana, filozofa i učitelja. Za njegovu 
izradu je korištena vuna, koža, krzna, lan i pamuk, a bogatiji slojevi su koristili i svilu, 
koja je mogla biti ukrašena i zlatnim vezovima i nitima. Boja ovog ogrtača je mogla biti 
različita. Ovaj ogrtač je primarno služio u utilitarne, a ne estetske svrhe jer je štitio od kiše, 
vjetra i hladnoće. Koristili su ih putnici i vojnici koji su bili stacionirani u krajevima sa 
hladnijom klimom. Mogao se koristiti i kao pokrivač. 



Pallium Lacerna 


Postojale su još neke vrste civilnih ogrtača kao što su lacerna i laena. Lacerna je 
ulazila u modu otprilike u Ciceronovo doba, i izgleda da je bila prvo nošena od vojnika 
i skromnijih slojeva da bi se kasnije proširila na ostatak populacije. Ovaj ogrtač, koji je 
mogao biti različite boje je bio vrlo popularan, a mogao je imati i kapuljaču / kukuljicu 
(i cucullus ). 

Vojnici su nosili vuneni plašt ili ogrtač paludamentum ili sagum (koji se ranije 
zvao trabea ), koji je tradicionalno bojen u crvenoj boji. Kao što je toga bila simbol 
za civila i civilnog uređenja, tako je sagum postao simbol vojnika i vojnog uređenja. 
Sagum je izgleda bio sličan lacerni, ali je bio rađen od težeg i čvršćeg materijala. 



i kukuljicu, spomenik 

Tri figure obučene u ogrtače sa kapuljačom. Reljef nađen u p OZZ uoli II st n e 

nađen u jednom svetilištu na Hadrijanovom zidu. Danas se nalazi u Pergamon 


Museum u Berlinu. 

Žene su mogle nositi, u vidu donjeg rublja, i odjevne predmete za grudi ( mamillare i 
strophium). 



A/r -jr Strophium u vidu 

Mamillare 1 

pojasa podupirača. 



Za pokriće bokova se koristio 
subligaculum ili subligarium. Posebno 
je onaj kožni bio popularan kod 
vojnika. To je bio dio i odjeće 
atletičara, gladijatora i glumaca na 
pozornici. Radnici na zemlji su nosili 
pokrivalo za slabine zamotano kao 
pelene. Na slici je prikazan kožni 
subligaculum pronađen prilikom 
iskopavanja rimskog Londona. Danas 
se nalazi u Museum of London. 


Tradicija prenosi da je je subligaculum bio jedino rublje koje su u svoje najranije 
doba Rimljani nosili. Cethegi su se ovog drevnog običaja pridržavali sve vrijeme 
Republike, noseći preko njega samo togu. Subligaculum + toga su nosili i oni pojedinci 
koji su željeli da se istiću kao predvodnici borbe za „dobre, stare običaje jednostavnosti' 6 , 
kao npr. Katon Mlađi. Ipak je uglavnom subligaculum nošen ispod tunike ili ga je 
ona u potpunosti zamijenila. Izuzev subligaculuma Rimljani nisu imali nekog drugog 
redovitog donjeg rublja, iako su starije i bolesne osobe nosile neke vrste vunenih 
predmeta radi dodatne topline. 

Iako Rimljani nisu generalno nosili pantalone, ipak su korištene i neke vrste kraćih 
pantalona, do koljena ili do iznad članaka. Nekada je upravo nošenje pantalona značilo 
distinkciju između barbarskog i civiliziranog. Gali i Germani su nekada nazivani i braccati 
(oni koji nose pantalone / braccae ), a europski barbarski politički narodi su nazivani 
nationes braccatae , što će postati i sinonim za barbara. Vojne jedinice i legijskog i 
auksilijarnog sastava su dok su garnizonirale u hladnijim, europskim krajevima usvajali 
i nošenje braccae. Tacit u svojim Historijama prenosi priču o Cecini koji je po povratku 
sa vojne dužnosti sa galsko - germanske granice nastavio da nosi braccae , pa je bio 
izložen uvredama od strane u togu obučenih građana italijanskih gradova kroz koje 
je on prolazio. Ipak je ovaj „barbarski 44 odjevni predmet uspio pobijediti i postati 
dominantni vid odjeće za muškarce. 

Najčešći materijal za izradu odjeće je bila vuna, ali su korišteni i lan, konoplja pa i 
kopriva. Posebno je vuna od tarentinske ovce bila cijenjena, ali je dobra vuna dolazila i iz 
Kalabrije i Apulije. Ali tolika je bila potražnja za vunom u Italiji, da se i pored dosta 
raširenog intenzivnog ovčarstva, ona morala još i uvoziti. Postoje i dokazi o korištenju 
pamuka ( carbasus ) koji se uvozio iz Indije, dok je svila uvožena sa Dalekog istoka. 
Rimljani nikada nisu saznali za tehnologiju izrade svile, koja je na zapadu bila veoma, 
veoma skupa roba i simbol luksuza. U početku je svila bila miješana sa lanom ( vestes 
sericae ), da bi se u III. st. n. e. koristila odjeća od čiste svile. Za vrijeme princepsa Tiberija 
je bila zabranjena upotreba svile od strane muškaraca, ali ovaj zakon je ubrzo postao 
„mrtvo slovo na papiru 44 . Postojali su i još neki materijali za izradu luksuzne odjeće, kao 
što je bilo platno sa prelijepim zlatnim sjajem poznat kao morska svila. Ovo platno se 
pravilo od dugih niti koje je proizvodila velika mediteranska školja (pinna nobilis). 
U značajnoj mjeri su korištene i kože i krzna, a njihovi prerađivači su bili dosta umješni. 
Stavljeni kožni ogrtači su korišteni u vojsci i u krajevima sa hladnijom klimom. Inače 
su kožni i krzneni materijali bili popularni kao odjevni predmeti kod vojnika. 

Najveći dio trajanja rimskog svijeta odjeća se tkala na vertikalnom tkalačkom stanu, ali 
se na kraju III. st. n. e. počeo koristiti i horizontalni tkalački stan da bi na kraju potpuno 
zamijenio raniju tehnologiju. Trgovina tkaninama i odjećom je imala velike razmjere. 

Čuvena purpurna boja (7iopcpupa), koja je simbolizirala državni suverenitet, autoritet i moć, 
a kasnije postala carska boja se dobivala iz jedne vrste morskog puža ( Bolinus brandaris 
ili Murex brandaris ) koji je čest na Mediteranu. Ekstrakciju purpurne boje iz ovih morskih 
puževa su poznavali i Minojci i Feničani. Bio je potreban veoma veliki broj ovih puževa da 
bi se dobio mali ekstrakt purpurne boje, radi čega je ova boja bila rijetka, cijenjena i skupa. 
Poznati centar proizvodnje ove boje je bio libanski grad Tir, pa se ova purpurna boja 
naziva nekada i Tirski purpur. Za razliku od današnje definicije purpura koji ga približava 
ljubičastoj boji, tirski purpur je bio više prema grimiznim, tamnocrvenim nijansama, 
odnosno purpurno - crvenoj (magenta boja). Indigo boja, koja se nekada naziva kraljevsko 

plavom ili hijacint purpurom, se dobivala iz druge (srodne) vrste morskog puža ( Hexaplex 
trunculus ili Murex trunculus). Kod Mogadora na mauritanskoj atlanskoj obali je postojao 
snažan proizvodni pogon za dobijanje indigo plave boje. Iz biljke broć se dobivala 
nijansa crvene i bila je jedna od najjeftinijih boja. Iz šafrana se dobivala žuta boja i bila je 
skupa i rezervirana za odjeću matrona i vestalki. Bijela boja je dolazila iz samog materijala 
koji se koristio, kao što je vuna. Postojale su i određene vrste vune koja su imale određene 
bojene odsjaje, pa je iz Kanusija dolazila smeđkasta vuna sa primjesama crvenkastog, iz 
Mutine sivkasta ili bijelo - sivkasta, iz Polencije ( Pollentia ) u Liguriji tamno sivkasta 
(pulla ), iz Betike pomalo blijedo žućkasta, crna boja je dolazila iz vune crnih ovaca. 

Pored navedenih odjevnih predmeta postojali su i synthesis ili vestis cenatoria ili 
cenatorium (vrsta ultramodne odjeće za večere), abolla (teški vuneni ogrtač), endromis 
(neka vrsta banjske haljine, koja se koristila i nakon gimnastičkih i atletskih vježbi). 

Rimljani nisu uobičavali nositi neke kape i uglavnom su glavu pokrivali dijelovima odjeće 
kao što su toga i raznorazni ogrtači, te sa kapuljačama. Nekada bi se upotrebljavali šeširi 
tipa causia ili petasus , uglavnom radi zaštite od sunca. 



Causia 



Petatus 



Jedna od najinteresantnijih kapa koja se nosila u helensko - rimskoj kulturnoj ekumeni je 
bio pilleus (jz\Xoq). Pilos je izvorno grčka kapa koničnog oblika, koja je bila uobičajena za 
putnike. U umjetnosti se sa njom prikazuju Dioskuri i Pariš, a postojala je i vojna bronzana 
kaciga tipa Trikoe,. U klasičnom rimskom svijetu je oslobođenik stavljao pilleus na svoju 
glavu (koju je prije toga dao obrijati) ovu kapu (7iRsov ^sukov), a fraza servos ad pilleum 
voćare je postala poziv na slobodu, jer je to bio uobičajeni poziv kojim su robovi često 
pozivani da uzmu oružje sa obećanjem slobode. Zato je kapa ubrzo postala i sinonim za 
slobodu. Statua Slobode na nekim od novaca Antonina Pija, kovanim 145. god. n. e. drži 
ovu kapu u desnoj ruci. Jedna od varijacija pilleusa je frigijska kapa, sa zakrivljenim vrhom 
prema naprijed. Sa frigijskom kapom se predstavljaju i božanstva Mitra i Atis, te sami 
Frigijci (maloazijski narod srodan balkanskim Tračanima, sa kojima se ona i povezivala), 
a na Trajanovom stupu frigijsku kapu nose Dačani (srodni Tračanima), a na slavoluku 


517 


Septimija Severa Parti. Makedonske, tračke, đačke vojne kacige su podsjećale na 
frigijsku kapu. Inače su pilleus / 7nXog i njena varijacija frigijska kapa imali i simboliku 
nečega što dolazi sa istoka. Ova kapa se nosila za vrijeme festivala Saturnalia. 



Početkom III. građanskog rata Brut je dao 
da se izradi novac sa prikazom na kojem se 

nalazi pilleus, kao simbol slobode koju su Terakota prikaz seljaka koji 

donijeli bodeži sa „martovskih ida“. nosi ^ Urađena u Myrina u 

toku I. st. p.n.e. Danas se nalazi 
u muzeju Louvre u Parizu. 




Mladić nosi frigijsku kapu. 
Mramorna bista, rimska kopija 
grčkog originala nastalog u 
IV. st. p. n. e. Danas se nalazi u 
Fitzwilliam Museum, Cambridge. 



Frigijska kapa prikazana najednom mozaiku 
iz Ostije, koji je vezan za kult Mitre. 


518 









Frigijska kapa je postala najčešće nošena kapa za vrijeme Francuske revolucije, te je 
praktično postala i sinonim za nju. Frigijska kapa se nalazi i na grbovima pojedinih država 
danas, te u njihovim simboličkim antropomorfnim predstavama (npr. Marijana, simbol 
Francuske). Izvedenice kape pilleus / 7riXog, nešto manje i u bijeloj boji su veoma nošene 
među Albancima. 

U vrijeme dominata je došlo do naglih promjena u odijevanju. Odjeća dužnosnika, 
službenika i vojnika je postala veoma nakićena (iscrtana) sa različitim motivima. Povećala 
se upotreba svile i većina dvorjana u dominatu su nosili svilene haljine. Drevna toga se u 
potpunosti izgubila. 

U vizantijskom periodu je prevladao jedan vid hlamide, koji je bio veći i nošen je sa 
svake strane tijela. Ranovizantijska hlamida je bila pričvršćena sa kopčom na ramenu i 
skoro se pružala do same zemlje. 

Obuća 


Za razliku od Grka, čiji su se i mitološki i epski i historijski junaci i ratnici znali boriti bosi, 
a koji su isto tako i van bojišta znali hodali bosi, Rimljani su znatno više koristili obuću. 
Dok je za njih odjeća bila i simbol statusa, obuća je viđena kao neophodnost življenja u 
civiliziranom svijetu. Smatralo se dostojnim građanina da ne hoda bosim nogama, izuzev 
ako to nije odrza najvećeg siromaštva. Naravno i u rimskoj epohi, u određenim uvjetima, 
konkretnim situacijama, specifičnim prilikama i vanrednim okolnostima muškarci i žene 
su hodali bosi i van svoga doma. Npr. kada su uslijed galskog napada vestalke bježale 
iz Rima, one su to činile bose noseći sveti pribor. Time su one direktno ukazivale na 
vanrednost situacije u kojoj se rimski svijet tada našao. Inače je bila veoma rijetka pojava da 
se istaknutija Rimljanka vidi izvan svoga doma bez obuće. Kada su ostaci Augusta bila 
skupljani nakon obavljene incineracije od uglednih Rimljana, oni su to činili bosi. Ustvari, 
hodanje bosim nogama van doma u rimskoj svijetu je često izražavalo tugu i poniznost, kao 
npr. u slučaju procesije Nudipedalia , koja se održavala kada se bogove molilo za milost 
prestanka suše. i neki obredi orijentalnih kultova koji su apsorbirani u rimsku kulturu 
(npr. Izida, Kibela) su se znali obavljati bosi. 

Sandale klasičnog tipa (sandalium, oavbodaov ili aavdodtov) su kao i većina druge obuće 
apsorbirane iz grčko - helenističko - orijentalnog područja, i uglavnom su ih nosile 
Rimljanke. Solea je bila najjednostavniji tip sandala, koji se sastojao od đona koji je za 
stopalo pričvršćen sa remenima. Korištenje ovih sandala je bilo neprimjereno za službene 
izlaske i nošene su uglavnom uz tuniku i često unutar doma, posebno prilikom svečane 
večere. Na svečanim večerama kada bi se leglo na kauče, one bi se skidale sa nogu. 
Fraza soleas poscere značila je da se neko priprema da ide, napusti određeno domaćinstvo. 
Ova vrsta obuće je nekada pravljena od drveta (,soleae ligneae ), pa i određenih biljnih 

elemenata ( baxa/baxae ). I potkove za mule su se zvale soleae , samo su bile od željeza 
(soleae ferreae), a u ekstravagantnim prilikama i od srebra i zlata. Crepida (Kpr|7rig) su bile 
neka vrsta papuča koje su bile nošene sa palijem, ne sa togom. Dok su koturne nosili glumci 
u tragedijama, dotle su glumci u komedijama nosili krepide. Sličnu funkciju kao krepida je 
imao i soccus (,socculus ). 

Različito od sandala i papuča (izvorno uglavnom grčkog porijekla), glavna prava obuća 
(koja je pokrivala cijelo stopalo) u rimskom svijetu je bio kalkej ( calceus, calceamen , 
calceamentum; U7roSf|pa, 7is8ita)v). Kalkej je imao varijacije zavisno koliko se protezao od 
tabana, pa čak i do koljena. Mogao je biti zatvorenih prstiju i tako bi se približavao cipelema 
iz kasnijih epoha, ili je mogao imati otvorene prste. Ženske cipele ( calcei muliebres) su bile 
po pravilu pravljene od mekše i tanje kože sa svjetlijim varijacijama boje i mogle su biti 
vrlo ukrašene. Nekada su bogatije Rimljanke stavljale i svilene trake da se vežu na kalkeje. 
Zavisno i od pozicije, uglede i reda kojem je pripadao, pojedinac je mogao nositi različite 
tipove kalkeja. Senatori su nosili visoke kalkeje ( calceus senatorius ), pričvršćene sa četiti 
crna remena ( corrigae ). Kalkeje posebno omiljene kod senatora su bile crvene mullei 
(muleji) i alutae (kod kojih je koža bila omekšana upotrebom stipse). Izvorno su crvene 
kalkeje muleji nosili samo, patriciji a kasnije su postale odrednica senatora i viših, kuminih 
magistrata. Onaj tip sa polumjesecom (izrađenim od bjelokosti; lunula) na vrhu (izvan 
gležnja) kalkeja muleja nosili su bitni dužnosnici iz nobilskih familija. Za senatorske kalkeje 
vjerojatno kao model su služile kalkeje sa istaknutim vrhom ( calcei repandi) koje su nosili 
Etmrci u VI. st. p. n. e. Više - manje su ove kalkeje izašle iz upotrebe, iako se verzija sa 
zaokrugljenim vrhom koristila do III. st. n. e. Pojedinci iz skromnijih klasa su nosili kalkeje 
zvane periones , rađene od gmbljeg materijala i ne toliko ukrašene. 



Primjerci rimske obuće koji su ostali sačuvani. 

Najčuvenija vojna obuća su bile 
kalig dcaligae, kožne čizme koje su 
se veoma dugo koristile i u legijskom 
i auksilijarnom sastavu rimskih 
oružanih snaga. Zato su vojnici, 
uključujući i centurione, bili nazivani 
i caligati , a sama riječ caligae je bila 
i simbol za vojnu moć i vojni status. 
Za Marija se govorilo da se uzdigao 
do konzulata iz kaliga, odnosno da je 
svoju političku karijer dugovao 
vojnoj karijeri koju je započeo sa 
nižim činovima. One su bile simbol 
rimske vojne ekspanzije i izgradnje imperije. Potrebno je razjasniti da kalige nisu bile 
sandale (kako se uobičajeno tumači u pučkoj kulturi), nego čizme sa jakom potplatom 
ojačanom ekserima. Kalige su imale otvore (kako bi stopalo imalo ventilaciju), i bile su tako 
dizajnirane da su smanjivale mogućnosti nastanka problema na stopalima, koji bi nastajali 
uslijed dugih marševa. One su bile bolje i prikladnije za nošenje, nego moderne vojničke 
čizme. U hladnijim krajevima ispod kaliga su nošene vunene čarape. Same kalige su bile 
izrađene iz tri kožna sloja, i vezivale su se na sredini gornje strane stopala i na vrhu članka. 




Originalna rimska kaliga nađena u Qasr Ibrim u Egiptu, I. st. p. n. e. - 
I. st. n. e. Danas se nalazi u British Museum u Londonu. 

Carbatina/carbatinae (ĆpPi3Xr|; KapPaxivr|) je bila niska obuća iz jednog komada kože koju 
su nosili zemljoradnici i pastiri. Imala je snažan đon i bila je adaptirana za stopalo sa 
velikom tačnošću. Ovo je izgleda bio najraniji tip cipela među Grcima, Rimljanima i 
Keltima, i zbog svoje praktičnosti bila je nošena sve do duboku u srednji vijek. Postojali su 
različiti tipovi: 1 . galicae (koja se nosila u neformalnim prilikama, ali ne i sa togom): 
biriles (za muškarce), cursuriae (za trkače) i rusticanae (za poljoprivrednike); 2. pero 
(mekana koža koja pokriva cijelo stopalo i članke). 

Koturn ( cothurnus , KĆOopvog) je bila neka vrsta čizme, koja je nekada dostizala do koljena. 
Nju su nosili konjanici, lovci i osobe od položaja i autoriteta. U većini slučajeva donje bio 
uobičajene debljine, ali je nekada pravljen debljim kako bi osoba izgledala viša. Ove (i to 
prilično) više donove su nosili glumci u atenskim tragedijama još u klasično doba grčke 
historije. Zimska obuća je bila uobičajeno sa jakom potplatom. 

Službenim ediktom u vrijeme Dioklecijana su i viteške kalkeje diferencirane u odnosu na 
senatorske. Inače je dominat izmijenio i tipove obuće. U Dioklecijanovom ediktu su 
caligae (nekada vojnička obuča) sada označene kao čizme za goniče mula i radnike na 
zemlji, dobre kvalitete, ali bez učvršćivanja ekserima.“ U istom ediktu ženske lcalige 
(caligae muliebres ; bez učvršćivanja ekserima) su koštale samo 60 sestercija. Iz ovog 
kasnoantičkog određivanja sadržine pojma kalige, vjerojatno su se i razvile naše riječi 
kaloše, kaljige. Inače riječ kalige se sačuvala i u pojedinim našim prezimenima. 
Kasnoantičke vojničke cipele su se zvale campagus/campagi i po Dioklecijanovom ediktu 
koštaju 75 denara. Campagi imperiales su bile cipele nošene od careva iz kasnijih perioda 
i ranoromejskih vasilevsa. 


Uljepšavanje 


Kao i sve druge žene, i Rimljanke su brinule o svome izgledu. Ovidije je čak napisao i 
poemu o pravilnom nanošenju šminke. Tako se izbjeljivalo lice (sa bijelom kredom ili 
arsenikom), dodavale boje na obraze, te isticale oči. Kod matrona i bogatih žena vrlo je 
često korištenje najrazličitijih oblika nakita, kao što su prstenovi, broševi, fibule, ukosnice, 
igle, dugmad od dragog kamenja i plemenitih metala, vijenci od vrijednih materijala, 
narukvice, ogrlice, naušnice. Ovaj nakit nije bio vrijedan samo zbog materijala od kojeg je 
bio izrađivan, nego i zato što je često bio i umjetničko djelo. Biseri su bili posebno omiljeni. 
Svetonije navodi daje Julije Cezar platio za jedan biser čak 6 miliona sestercija kako bi ga 
poklonio ljubavnici Serviliji. Plinije Stariji prenosi daje Lolija Paulina, jedna od Kaligulinih 
supruga, imala kolekciju bisera i smaragda u vrijednosti od 40 miliona sestercija. 

Nivo ekstravagantnosti i korištenja tehnika uljepšavanja je varirao u epohama. U ranijim 
razdobljima žene su se i nosile, šminkale i kitile jednostavnije i skromnije. Kozmetika je 
prvo korištena u ritualne svrhe, da bi se kasnije počela koristiti i za uljepšavanje. Asortiman 
sastojaka i predmeta koji su se koristili u uljepšavanju, te njegovih sve boljih načina 
korištenja i tehnika se povećavao kako se širio imperij rimskog naroda. Veće bogatstvo 
dovelo je i do pojave da žene iz bogatih familija imaju na raspolaganju znatno više 
vremena, koje su često trošile na procese svoga uljepšavanja. Na Rimljanke su nesumnjivo 
uticali i ideje o ljepoti grčko - helenističke i drevne egipatske kultura. Ipak za razliku od 
njih, Rimljani su načelno smatrali da je prihvatljivije čuvati ljepotu, nego je neprirodno 
uljepšavati. Tako su i Rimljanke, i pored utjecaja sa istočnog Mediterana ipak znale 
preferirati da izgledaju što je moguće prirodnije kao znak čednosti i čestitosti. Smatralo 
se da neprirodnost u nanošenju kozmetike i drugih elemenata uljepšavanja ustvari 
predstavlja izraz žene da bude zavodljiva. Iz toga su muškarci često izvodili pitanje radi 
čega onda stvarno žena želi da izgleda atraktivna. Vestalke zato nisu koristile šminku, zato 
što se pretpostavljalo da one izgledaju sveto i čestito. Postumija je izazvala ovo pravilo i 
bila je optužena za incestum (prekršaj zavjeta djevičanstva). Od svih muških autora koji 
spominju kozmetiku i uljepšavanje, samo Ovidije opravdava njihovu upotrebu. Juvenal je 
pisao da žena kupuje parfeme i losione sa preljubom na umu. Upotreba parfema je gledana 
i kao maska da se sakrije miris seksa i alkohola. Seneka je savjetovao žene da izbjegavaju 
kozmetiku, jer je vjerovao daje korištenje šminke jedan od uzroka pada morala u rimskom 
svijetu. Stoici su uglavnom bili protiv upotrebe šminke, jer su načelno bili protiv bilo 
kakvog luksuza koji je bio produkt ljudske djelatnosti. 

Međutim, izgleda da se na osnovi dokaza o uljepšavanju, Rimljanke nisu previše obazirale 
na mišljenja ovih autora i da su kako je vrijeme odmicalo, a posebno u Kasnoj Republici i 
principatu pribjegavale uljepšavanju, posebno kozmetici. Uljepšavanje se uobičajeno 
obavljalo u maloj prostoriji, u koju muškarci često nisu zalazili. Robinje koje bi pomagale 
svojoj gospodarici u uljepšavanju su nazivane cosmetae i mogle su biti zbog svojih 
vještina veoma slavljene. Latinska riječ cultus je u sebi sadržavala kozmetiku u užem 
smislu, parfeme i nakit. Kršćanke su izbjegavale korištenje kozmetike, jer su vjerovale da 
trebaju slaviti ono što im je bog dao. 

Čista bijela koža je naročito bila popularna, jer je ona bila simbol klase koja se ne bavi 
fizičkim poslovima. Žene koje radu u polju, u trgovinama, radionicama i općenito koje se 
više bave fizičkim poslom su po pravilu više preplanule od onih iz familija u kojoj njihova 
egzistencija nije povezana sa fizičkim radom. Problem je bio da Mediteranke nisu bile 
prirodno izrazito svjetle puti, što je kao posljedicu imalo da se troši i vrijeme i novac na 
stalno izbjeljivanje puti ili mažući maslinovim uljem izložene dijelove (poglavito lice) 
kada bi izlazile vani, na sunce. Inače zbog teških sastojaka kozmetike, žene su prije njenog 
nanošenja pripremale lica stavljajući masku, koja se mogla sastojati od najrazličitijih 
sastojaka. Kupanje u mlijeku magarice je bio vrlo skupi tretman i njega su koristile samo 

najbogatije žene kao Kleopatra i Popeja Sabina. Na lice bi se onda nanosile kozmetiku za 
izbjeljivanje, kao što su kredni puder, bijeli lapor, krokodilski izmet i bijelo olovo. 
Zanimljivo je daje olovo, iako otrovno, bilo prilično korišteno u izradi šminke. Postojali su 
i mnogi drugi sastojci korišteni za ovu svrhu, od pčelinjeg voska preko životinjske masti i 
krastavaca do korijena ljiljana i jaja. Tehnika uljepšavanja i korišteni sastojci i predmeti su 
zavisili i od stupnja financijskih i drugih mogućnosti korisnika. Skupu kozmetiku su 
uglavnom koristile bogate matrone ili prostitutke i kurtizane visokog ranga. Postojali su i 
jeftiniji i pristupačniji za većinu žena sastojci i objekti uljepšavanja. Rimljanke nisu voljele 
ni bore, pjege, perutanje kože i druge slične stvari. Da smanje bore, koristile su mast labuda, 
mlijeko magarice, grah...itd... Vanjski čirevi i pjege su tretirani sa pepelom puževa. 
Depiliranje je isto bilo česta pojava i to se obavljalo na najrazličitije načine. Rumeni obrazi 
su se smatrali privlačnim, jer su bili simbol dobrog zdravlja. Za ruž su se koristili isto 

različiti sastojci, između ostalog i latice ruže i maka, crvena kreda, crveni oker.... itd. 

U rimskom svijetu idealne oči su bile one velike sa dugim trepavicama. Plinije Stariji je 
smatrao da trepavice opadaju od prevelikog seksa, i zato je bilo važno za žene da drže svoje 
trepavice duge, kako bi dokazivale svoju čednost. Glavni sastojak za kozmetiku očiju je 
bio kohl (originalno porijeklo sa Bliskog istoka) koji se sastojao od pepela ili čađi i 
antimona sa šafranom koji se dodaje kako bi se poboljšao miris. Postojale su i drugi 
oblici kozmetičkih preparata za uljepšavanje područja oko očiju. Iako postoje dokazi za 
upotrebu karmina u ranijim civilizacijama, za sada ne postoje naznake da su Rimljanke 
bojile svoje usne. Jedini dokaz za bojenje noktiju dolazi od crvene boje koja je bila 
uvožena iz Indije, gdje je proizvođena iz jedne vrste insekta. Higijena i ljepota usta i zuba je 
bila cijenjena u rimskom svijetu, pa su zato pravljeni i umjetni zubi od kostiju, bjelokosti i 
drugih sličnih sastojaka. Svoj dah su Rimljani često popravljali sa određenim sastojcima, 
npr. sodom. Mirisi su bili važan element ljepote, jer se pretpostavljalo da žena koja miriše 
dobro da je zdrava. Zbog smrada mnogih sastojaka koji su se koristili u kozmetici toga 
doba, žene su često sebe na sebe stavljale velike količine parfema koji su mogli dolaziti 
u različitim agregatnim stanjima. Tehnologija izrade parfema je došla sa istoka. Cvijeće, 
bilje i ulje su bili glavni sastojci za izradu parfema. Najpoznatije trgovište parfema u 
Italiji je bila Seplasia u gradu Kapui. Različiti mirisi su bili korišteni za različite prigode, a 
dezodoransi od stipse i ružinih latica su bili uobičajeni. Parfemi su korišteni i za 
osvježavanje domova i prostora u kojima se boravi. Ogledala su uglavnom bila ručnog 
oblika i pravljenja su od poliranog metala ili žive iza stakla. Provođenje previše vremena 
ispred ogledala je za ženu značilo da je slabog karaktera. Pretjerana upotreba šminke je 
bilo uobičajeno povezano sa prostitutkama, a latinska riječ lenocinium je ujedno označavala 
i prostituciju i kozmetiku. Kurtizane su često kao poklone primale kozmetiku i parfeme. 

Vrsta suncobrana umbraculum ili umbella (sličnog oblika kao današnji kišobrani) je 
uobičajeno korištena od žena od kraja Republike. Uglednije i bogatije žene su imale 
pomoćnike koji bi za njih nosili ovu vrstu suncobrana koji se mogao i sklopiti kada se nije 

upotrebljavao. Muškarci koji bi koristili ove suncobrane smatrani su feminiziranim. Za 
rashlađivanje je korišten flabellum , a upotrebljavali su se i rupčići/maramice (sudario) 
i to bez obzira na spol. 



Reljef koji prikazuje bogatu rimsku matronu prilikom jutarnje toalete. Nađen u Neumagen-Dhron 
u Rajnskoj oblasti. Danas se nalazi u Danas se nalazi u Rheinisches Landesmuseum u Trieru. 


I poneki muškarci su koristili kozmetiku, ali se na to gledalo kao na feminiziranost i 
smatralo se neprimjerenim. Muškarac viđen kako nosi ogledala je smatran feminiziranim, a 
oni koji su koristili šminku za izbjeljivanje lica su smatrani nemoralni, jer se smatralo da 
muškarci moraju da budu više preplanuli zbog posla vani. Ono što je bilo jedino prihvatljivo 
je lagana upotreba određenih parfema i umjereno friziranje. Muškarac koji bi uklonio 
previše dlaka sa tijela je isto smatran feminiziranim, dok je ukljanjanje premalo dlaka 
smatrano nerafiniranim. Smatralo se da je najbolji put umjerenost. Princeps Heliogabal je 
uklonio sa tijela sve dlake i često se šminkao, što je izazvalo kod Rimljana mnogo zlovolje. 

Muškarci su izbjegavali nošenje nakita i jedini nakit koji bi odrasli Rimljani imali je bio 
jedan prsten. I ovdje se ogleda praktičnost klasičnog rimskog svijeta, jer je nošenje 
prstenova imalo značenje određivanja statusa, imalo je i utilitarnu korist ako je bilo 
riječ o prstenu pečatnjaku. Prstenovi su uglavnom bili rađeni od željeza, ali ih je bilo i od 
zlata i srebra te sa ugrađenim dragim kamenom. Prstenovi su mogli biti i od značajne 
umjetničke vrijednosti. Naravno bilo je slučajeva da su pojedinci na rukama nosili i znatno 
veći broj prstenova. 

Frizura 


Stilovi nošenja kose su se mijenjali kroz rimsku historiju, posebno u vrijeme principata i 
dominata kada je postojao veliki broj različitih tipova uređivanja kose. Naravno, promjene 
stilova frizura su znatno češće kod žena, nego kod muškaraca. Različitost stilova 
u uređivanju kose je tolika da omogućava historičarima i arheolozima da na osnovi 
portretnih prikaza vrše periodizaciju i datiranje određenih objekata, pa i epoha. Posebno se 
to odnosi na žene, pa se tako zahvaljujući tipu frizure koji se pojavljuje na portretnim 
prikazima carica na novcima koji su radi određenih oštećenja nečitljivi mogu oni preciznije 
datirati. Frizura je, posebno u postrepublikansko doba, izražavala i društvenu poziciju 
pojedinca. U svim epohama rimske historije kosa je smatrana erotičnim i atraktivnim 
dijelom ženskog tijela. Zato je bilo i prikladno za žene da se prilično posvećuju uređivanju 
svoje kose, iako su neki pisci (Tertulijan i Plinije Stariji) negativno komentirali trošenje 
previše vremena na uređivanje kose. Brojni prikazi uređivanja ženske kose u reljefima i 
portretima jasno ukazuju koliko je to smatrano dijelom ženske domene. Friziranje je 
smatrano i elementom kultiviranosti i elegancije. Zato u postrepublikansko doba frizura 
nije težila naturalizmu, nego se razvijala kako bi pokazala poziciju žene, njeno bogatstvo i 
moć. To je dovelo do razvitka vrlo kompleksnih stilova, jer što je frizura bila složenija to je 
značilo daje ta žena imala vremena da se posveti uređivanju, odnosno daje bila iz bogatih 
krugova. Robovi - frizeri su se nazivali ornatrices , i oni su praktično svaki dan brinuli o 
frizura svojih bogatih gospodarica, uključujući i skidanje sijedih dlaka. Naturalistički stil je 
bio povezivan sa nekultiviranim barbarima, pa se zato izbjegavao. Kako ne bi bili 
povezivani sa svojim sjevernjačkim priprostim susjedima (koji su nosili duge kose i brade), 
Rimljani - muškarci su održavale svoje kose kratkim, što je običaj koji se u muškoj 
populaciji više - manje zadržao do danas. 

U ranim razdobljima muškarci su nosili brade. Na osnovi arheoloških podataka, danas se 
zna da su Italici, a među njima i Rimljani, vrlo rano počeli koristiti makaze i britve. Po 
Varonu prvi profesionalni berberi u Rim došlo 300. god. p. n. e. Od Scipiona Afrikanca 
Starijeg Rimljani su prestali nositi brade i redovito su se brijali, dok se nošenje brade 
smatralo nedostojnim. To je dovelo do procvata brijačke djelatnosti, i dok su bogataši 
sebi mogli priuštiti umješnog roba - frizera plativši za njega golemu cifru, skromniji slojevi 

su se zadovoljavali odlaskom u brijačnice koje su postajale i mjesto razbibrige i 
socijalizacije pojedinaca. Tu bi se širile i vijesti, ali i glasine. Brada i kosa su se puštali u 
znak žalosti, i nošene su uz odjeću žalosti. Filohelenizam Hadrijana je doprinio da se kao 
muška moda ponovo uvede nošenje njegovane brade i frizure (često u obliku kovrča). 
Ovaj stil se zadržao više - manje do cara Konstantina. 



Razvitak stilova muške frizure i nošenja brade najbolje se sagledava preko 
otkrivenih bisti. Prva slika pokazuje modu prije Scipiona Afrikanca, druga slika 
prikazuje najučestaliji i najčešći modni vid koji se nalazi na bistama i pokriva 
uglavnom doba od II. st. p. n. e. do zaključno sa vladavinom princepsa Trajana, a treća 
slika pokazuje modu od princepsa Hadrijana pa do uvođenja dominata i Konstantina. 


Toleriralo se da dječaci u pubertetu i mladići u ranoj dobi puštaju da im kosa i brada raste. 
Prvo brijanje brade se smatralo se posebnim, ceremonijalnim činom (depositio barbae ), i 
moglo se poklopiti sa danom kada bi dječak oficijelno ulazio u punoljetnost i postajao 
mladić. Uz brijanje tada bi se održavala i određena svečanost na koju bi se pozivali rođaci i 
prijatelji. Skinute dlake bi se onda skupljale i ponudile kao dar određenom božanstvu. 
Poznati su i datumi tih ceremonija, pa se tako Oktavijan tome podvrgao u septembru 
39. god. p. n. e., njegov sestrić Marcel 25. god. p. n. e., Kaligula i Neron u danu kada su 
postali punoljetni. Najednom epitafu ožalošćeni roditelji navode daje njihov pokojni sin 
baš nedavno skinuo bradu, na isteku svoje 23. godine. Neron je svoje skinute dlake 
bio pohranio u zlatnoj piksidi prinesenoj Jupiteru Kapitolinskom. Petronije u svome 
romanu opisuje da je Trimalhion pohranio svoje malje (smještene u zlatnoj piksidi) u 
privatnoj kapelici, između srebrnih statua svojih lara i mramorne statue Venere. Skromniji 
slojevi su za pohranu dlaka koristili i staklene pikside, a jedna takva je nađena prilikom 
iskopavanja u jednoj antičkoj kući na Via Salaria. 

Postojali su i tipovi ženskih frizura koji su se nosili za određene prilike, kao za sprovode 
i vjenčanja. Mlade djevojke su uglavnom svoju kosu aranžirale tako što bi je češljale 
nazad i skupljale u punđu na pozadinskoj strani glave. Nevjeste i vestalke su nosile stil 
zvan seni crines , tj. kosu učvršćenu pomoću šest umjetnih vitica odvojenih vrpcama, 
a u slučaju nevjeste je bio podignut sa nekom vrstom drške koplja. Zbog erotičnosti 
kose, preko nje se nekada stavljao veo. Postoje i dokazi da se i palla nekada koristila 
i kao veo. Vunene vrpce ( vittae, taeniae, fasciolae) su vezale kosu udatih žena, pa 
su i one bile oznaka ženine umjerenosti i čednosti i bile su viđene kao dio odjeće i 
prezentacije matrona. Vittae su mogle biti umetak sa dragim kamenjem ili u slučaju 
flaminicae (supruge flamena), mogle su biti purpurne boje. Da bi se uređena kosa 
držala u predviđenom obliku, korištene su ukosnice koje su mogle biti od najrazličitijeg 
materijala (drveta, bjelokosti, srebra, zlata, nekada ukrašene dragim kamenjem i 
rezbarijama). Kosa je mogla biti ukrašavana i vijencima od cvijeća, lišća, perli, bisera, 
dragog kamenja i drangulija...itd... Perike su bile pravljene od ljudskih dlaka i one 
,,plave“ (žute) boje iz germanskih zemalja i izrazito crne iz Indije su bile posebno 
cijenjene. Zna se da su perike koristili i muškarci i žene. Princepci Oton i Domicijan 
su nosili perike. Perike su korištene i umetci kako bi se bolje dostigao „viseći 44 stil 
ženskih frizura za vrijeme Prve flavijevske dinastije i Trajanove vladavine. Ovaj stil 
je toliko uzdizao ženske frizure da je Juvenal takve frizure satirično uspoređivao sa 
višespratnim zgradama. U slučajevima kada je perika trebala sakriti ćelavost (uglavnom 
u slučaju muškaraca) preferirao se prirodni izgled, bez pretjerivanja u izgledu perike 
i sa bojom dlake koja je bila ista ili slična onoj koju je pojedinac originalno imao. 
Bile su dvije vrste perika u rimsko doba i to „puna perika 46 ( capillamentum ) i 
„pola perike 44 ( ( galerus ). Zanimljivo je da su i biste mogle imati odvojive perike. Postoji 
više teorija o razlozima zašto su postojale takve vrste bista. Možda je razlog praćenje 
mode pa je bilo previše skupo da se izradi nova bista svaki put kada se moda 

stilova frizure promijeni ili je riječ o običaju sirijsko - levantskog porijekla koji je 
podrazumijevao pomazanje uljem glave biste. Bojenje kose je bilo vrlo popularno 
među ženama, iako je učestalost bojenja štetila kosi. Umjetne boje su se primjenjivali 
kroz pudere, gelove i izbjeljivače. Kana (privremena boja) pa čak i životinjska mast 
su bile korištene kako bi se kosom bolje rukovalo. Pored kane, uobičajene trajne boje 
su bile bazirane na prirodnim supstancama i nekim neortodoksnim mješavinama. 
Plinije Starije za bojenje kose u crnu boju preporučuje pijavice koje bi trunule u crnom 
vinu 40 dana. Crvena boja je zahtijevala mješavinu životinjske masti i pepela od 
bukovine, dok je zlatna boja zahtijevala šafran. Ovidije daje mnogo primjera za 

izradu primjera boja. Za liječenje gubljenja kose Plinije Stariji preporučuje svinjski 

žučni mjehur, pomiješan sa urinom junaca ili pepelom magarčevih genitalija ili 

korištenje drugih mješavina kao što su pepeo jelenovih rogova pomiješan sa vinom. 
Kozje mlijeko ili kožni izmet su korišteni da čiste kosu od uši. 

Primjeri poze Pudicitia u umjetnosti skulpture rimske epohe. Matrona sa palla. 



Vjerojatno prve decenije 
Kasne Republike. Porijeklom 
sa prostora Male Azije. 

Danas se nalazi u 
Selingrove Museum u 
Glazgovu, Škotska. 



/V r - 


Rani antoninijanski 
period. Nalazi se u 
Museo Montemartini 
Kapitolinskih muzeja. 



Stil frizure je iz 
antoninijanskog doba. 
Nalazi se u Palazzo 
Nuovo Kapitolinskih 
muzeja. 


Kovrđanje kose je izvođeno sa željeznim instrumentom nazvanim calamistrum , koji se 
sastojao od šupljeg metalnog vanjskog valjka i manjeg krutog cilindra unutar valjka. 
Kosa bi se uvrtala oko krutog cilindra i umetala oko vanjskog metalnog valjka koji 
bi bio zagrijavan. Za kosu su korištene i mreže, kao i igle. Korištene su drvene, zlatne, 
bjelokosne, kristalne, srebrne ili od slikane kosti igle, koje su mogle biti i ukrašenje i vrlo 
lijepim umjetničkim rezbarijama, perlama ili privjescima. 

Zlatna mreža za kosu iz Via Tiburtina, Postrepublikansko doba. 
Museo Nazionale Romano: Museo Massimo u Rimu. 


Od korištenih stilova za uređivanje frizura vrijedi istaći: 

a) Tutulus. Izvorno je etrurski stil i nošenje često od mater familias . Ovaj stil je ostajao 
u upotrebi čak i kad se moda mijenjala u toku stoljeća rimske historije. Da bi se 
postigao ovaj stil, kosa je bila podijeljena i uzdignuta u obliku konusne punđe. 

b) U republikansko vrijeme, stil čvora je bio čest. Kosa je bila razdijeljena u dva ili tri 
dijela, sa kosom sa strana glave povezanom u punđu na pozadini glave. Augustova 
žena Livija i sestra Oktavija su preferirale ovaj stil, kako bi se to možda usporedilo sa 
kićenošću Kleopatre. Ovaj stil je čest i u julijevsko - klaudijevskom dobu. 

c) Ženske, pa i muške frizure iz vremena Prve flavijevske dinastije i Antonina su 
najpoznatije i najekstravagantnije frizure rimskog svijeta. One su bile sa kovrđama 
i gajtanima. Visoke lučne krune na prednoj strani glave su izrađivane korištenjem 
redova vune i tupeta. Kosa je bila počešljana na dva dijela. Prednji dio je počešljan 
prema naprijed i izgrađen sa kovrđama, dok je zadnji dio zamotan u raskošnu 
punđu. U kasnijem periodu doba Antonina, kovrđe sa prednje strane su dovedene 
na niži nivo u odnosu na flavijevsko razdoblje. Pletenice namotane na stražnjem 
dijelu glave su dovodili naprijed, umjesto da se stavljaju na vrh glave. Drugi 
,,antoninijanski“ stil je podrazumijevao kosu podijeljenu u zakovice i vezane na 
stražnjoj strani. 

Česta frizura matrona iz vremena Prve flavijevske dinastije i sa početka II. st. n. e. 
„Fonseca bista“ Bista mlade žene (možda Julija Flavija, kćerka princepsa Tita). 
Nalazi se u Palazzo Nuovo Kapitolinskih muzeja u Rimu. 



Frizura matrona iz rano antoninijanskog doba. Možda bista Salonine 
Matidije (nećakinja princepsa Trajana i punica princepsa Hadrijana). 
Nalazi se u Palazzo dei Conservatori Kapitolinskih muzeja. 

d) U severijansko doba Julija Domna je nosila posebnu frizuru sa perikom, a pošto je 
ona porijeklom Sirijka, ima mišljenja da je riječ o nekom sirijsko - levantinskom 
tipu. Međutim, žene iz istočnih provincija nisu uobičavale nositi perike. Moguće je 
daje Julija Domna nošenjem perike i svojom frizurom željela ipak da imitira svoju 
prethodnicu Faustinu Mlađu. Kako je vrijeme prolazilo, severijanske frizure su se 
prebacile sa talasastog stila u onaj sa više kovrđa, često uz umetke. 



Bista Julije Domne sa karakterističnom talasastom 
frizurom. Nalazi se u muzeju Louvre u Parizu. 

Zabava 


Ludi 


U rimskoj kulturi još od najranijih razdoblja veliko značenje imaju ludi (igre; množina od 
ludus = igra, sport). Kao i grčke igre, i rimske su proizašle direktno iz religioznih festivala. 
Za razliku od grčkih igara, ludi su bile znatno svestranije i sadržajnije a i bile su sklonije 
stalnom mijenjanju svoga sadržaja. 

Iako nisu toliko bili posvećeni grčkom idealu tjelesne ljepote i fizičkom vježbanju, 
bavljenje sportom u vidu relaksacije je bilo prisutno i u privatnim životima Rimljana. Tako 
je zabilježeno: igranje loptom, trčanja i drugih atletskih vještina, jahanje, mačevanje, 
streljaštvo, hrvanje i boksanje, bacanje diska, plivanje... Potrebno je navesti daje praktična 
misao Rimljana ovim igrama pristupala radi održavanja zdravlja, a ne kompetitivnog žara 
ili pokazivanja i sticanja fizičke ljepote. Sjeverozapadni dio Marsovog polja, koji je bez 
javnih i privatnih zgrada bio je uobičajeno rimsko igralište. Tu bi se okupljali mladići 
(nekada i ljudi u zrelim godinama) kako bi se relaksirali bavljenjem određenim sportskim 
sadržajima, i koji bi se umjesto odlaska u gradska kupatila ostali kupati u obližnjem Tibru. 



Uz mnogobrojne vrste i varijacije igranja loptom, vrijedi istaći igru 
trigon (prikazan na fresci) u kojoj su bila trojica učesnika. Igra je 
zahtijevala značajnu vještinu i koordinaciju pokreta. 

Ipak u klasičnom rimskom svijetu nije u tolikoj mjeri bilo svojstveno učestvovanje u 
sportskim nadmetanjima, nego njihovo promatranje i navijanje, posebno ako bi to 
uključivalo i kockanje i eventualno povređivanje natjecatelja. Inače je kockanje bilo jedna 
od glavnih razbibriga Rimljana, i to u tolikoj mjeri da su bili i donošeni zakoni (koji su bili 
teško provodi vi) koji su ga zabranjivali i ograničavali. Posebno su bile za kockanje 
popularne igre tali (izrađene od kostiju gležnja ovce) i tesserae (kockice, slične današnjim). 




Mozaik koji prikazuje kockanje. 


Freska koja prikazuje kockanje. 




Skulptura iz III. st. n. e. koja prikazuje 
žene kako se zabavljaju igrajući tali. 


Rimske vojničke 
kockice. 

Ludi su bile javne igre sponzorirane od predstavnika vladajuće elite (ili same Države i 
njenih dužnosnika) i mogli su biti posvećeni božanstvu, religijskom festivalu, božanskom ili 
herojskom pretku, kasnije za vrijeme Carstva vladajućem princepsu ili dominusu ili 
komemoraciji nekog određenog događaja. Najraniji ludi su bile konjske trke, konjaničke 
egzibicije, lov na životinje ( venatio ) i druge igre koje su se održavale u cirkusu ( ludi 
circenses) i teatarske predstave ( ludi scaenici ) održavane u teatru. Ludi su često bili 
povezani i sa trijumfom. Najraniji zabilježeni venatio je predstavljen 186. god. p. n. e. od 
Marka Fulvija Nobiliora kao dio njegovih ludi votivi , koje je on platio iz ratnog plijena 
koji je bio izložen na njegovom trijumfu. Dani u koje bi se održavali ludi smatrali bi se 
javnim praznikom. 

Pošto su razlozi nastanka ludi bili religiozne prirode, njih su u vidu religijskih ceremonija 
prvo organizirali različiti svećenički kolegiji. Kasnije su to preuzeli na sebe konzuli, 
ali je njihovo organiziranje najviše povezano sa službom edila. Ludi Romani su 
bile prve igre koje su 367. god. p. n. e. smještene u religiozni kalendar kao godišnji događaj 
sponzoriran od Republike. Ustvari možda bi se moglo govoriti da je sa nastankom 
institucije kurulskih edila došlo i do reguliranja periodičnog održavanja rimskih igara, 
koje su tako dobile sustav i stalnost. Ako su igre organizirali javni dužnosnici ili svećenici 
radi neke javne ceremonije, onda su i ludi bili financirani iz javne blagajne. Naravno, 
kako bi uvećali same igre, dužnosnici su (a radi i sopstvene popularnosti i filantropije) u 
nekim slučajevima sufinancirali te igre. Uskoro se i očekivalo da edili i svojim novcem 
učestvuju u organiziranju ludi. Ludi su nekada uključivali i javne bankete, pa i javne 
radove (posebno restauraciju, obnavljanje ili podizanje hramova). Pošto su ludi kao 
po pravilu bili uvezani sa neabrahamističkim kultovima i vjerovanjima, kršćani su 
izbjegavali participirati u njima. 

Godišnje javne ludi : 

Ludi compitalicii („Igre raskršća”), između Saturnalia i 5. januara u počast Larima sa 
raskršća, u vezi sa festivalom Compitalia. Ludi Compitalicii su jedan veoma drevan 
festival, i antički pisci njegovo osnivanje pripisuju ili Tarkviniju Prisku ili Serviju Tuliju ili 
Tarkviniju Oholom. Po Dioniziju iz Halikarnasa Larima sa raskršća su se nudili kolači 
od meda (7is?axvoi). Oni koji su služili na festivalu su bili robovi. 

Ludi Romani , osnovane u drevno doba (možda u VI. ili početkom V. st. p. n. e.) u čast 
Jupitera. U početku su održavane po prilici, ne po utvrđenom godišnjem redu. Godišnje su 
postale vjerojatno 367. god. p. n. e. i održavane su u periodu 12. - 14. IX., kasnije 
se proširivši na period od 5. do 19. IX. U počast božanskog Julija dodat je i 4. IX. 
Ove igre su prve uvele i kazališnu dramu u Rim. 

Ludi Plebeii , prvobitno 13. XI na Ide od Jupitera, kasnije proširene na period 4. - 17. XI., 
osnovane 216. god. p. n. e. i održavane u Circus Maximus. Održavale se sve do IV. st. n. e. 

Ludi Apollinares , 6.-13. VII., prvi put održane 211. god. p. n. e. u čast Apolonu kako bi 
se dobila njegova pomoć u ratu protiv Hanibala. Od 208. god. p. n. e. senatskim dekretom 
održavale su se godišnje. 

Ludi Megalenses , 4. - 10. IV., osnovane 204. god. p. n. e. u počast Velike Majke, u vezi 
sa festivalom Megalensia. 

Ludi Ceriales , 12. - 19. IV., osnovane 202. god. p. n. e. u vezi sa festivalom Cerealia. 

Ludi Florales , 28. IV. - 3. V., osnovane 173. god. p. n. e. u vezi sa festivalom Floralia. 

Ludi Augustales , 3. - 12. X., osnovane nakon smrti Augusta i u vezi su sa festivalom 
Augustalia. 

Javne ludi koji se nisu održavali godišnje: 

Ludi Saeculares (“Sekularne igre“) / “Stoljetne igre“, navodno prvi put održane nakon 
protjerivanja posljednjeg kralja. Rok održavanja je određivan preko „Sibilskih knjiga“ i 
pod utjecajem etrurske Velike Godine (110 - godišnji ciklus). Teorijski „Stoljetne igre“ 
su trebalo da budu slavljene u Rimu svakih sto godina. Ove specifične igre vode porijeklo 
od privatne svetkovine sabinskog roda Valerija. U početku im je bio cilj da očiste Grad 
od grijeha, da odvrate zlo i nesreću od Rima, i bile su posvećene podzemnim (htonskim) 
božanstvima (Dis Pater - Proserpina). Od Augusta su stoljetne igre trebale da donesu 
Gradu i zemlji napredak i blagodet za narednih 100 godina, i tada su molitve upućivane 
Jupiteru i Junoni (zaštitnicima Rima), Apolonu i Dijani (zaštitnicima cezara), parkama, 
Ejletiji i Majci Zemlji, te božanstvima plodnosti i rađanja. Najranije zabilježena javna 
proslava stoljetnih igara pod nazivom ludi Terentini praznovana je 249. god. p. n. e. 
(po savjetu „Sibilskih knjiga“ kao „krizni ritual za I. punskog rata“), zatim 146. god. 
p. n. e., i onda pod Augustom tek 17. god. p. n. e. Naziv ludi Terentini su dobile zbog 
toga što su se održavale na dijelu Marsovog polja koji se nazivao Tarentum ili Terentum. 
Na ovom dijelu su se nastavile održavati stoljetne igre, što dokazuje i pronađeni natpis 
stoljetnih igara održanih 17. god. p. n. e. Stoljetne igre su imale formu rituala koji su 
se održavali u toku tri noći i konjskih utrka u čast Dis Pater i Proserpine. U okviru ovog 
dijela Marsovog polja su se nalazili i podzemni oltari Dis Pater i Proserpine i Nixae 
(božanstva rađanja), gdje su se izvodile konjaničke vježbe) je bio mjesto godišnjeg 
žrtvovanja „Oktobarskog konja”. 

Inače žene su imale veoma zapaženu ulogu u vrijeme rituala stoljetnih igara, moleći 
se i održavajući svete gozbe. To da su stoljetne igre iz 17. god. p. n. e. imale tu 
karakteristiku neuobičajene slavljenja žena, djece i familije je razumljivo ako se ima u 
vidu augustovsko porodično zakonodavstvo i njegove intencije. Posljednje su održane 
397. god. n. e. 

Prikaz konja i stabla nara, koji su bili vezani za drevni grčki mit o Proserpini i 
njenoj otmici od Hada i ostajanju u podzemnom svijetu jedan, manji dio godine. 
Mozaični prikaz je dio poljoprivrednog kalendara izrađenog u vidu mozaika 
(urađenog u durgoj polovici IV. st. n. e.), koji se danas nalazi u Museo de Zaragoza. 


Ludi Capitolini , osnovane 388. god. p. n. e. u komemoraciju Jupiterove pomoći u odbrani 
Kapitola za vrijeme upada Gala. Održavale su se neredovno, od Domicijanovog uređivanja 
86. god. p. n. e. održavale su se svake četvrte godine. 

Ludi Pontificales ili Ludi Actiaci , ustanovio ih August 30. god. p. n. e. i održavale su se 
svake četvrte godine u komemoraciju na pobjedu kod Akcija. 

Ludi Decennales , ustanovljene od Augusta, održavale se na desetogodišnjicu princepsove 
vladavine. 

Javne ludi održane samo jednom: 


Ludi Victoriae Caesaris , održane od 20. do 30. VII. 46. god p. n. e. prilikom posvećivanja 
hrama Venere Roditelj ke. 

Ludi Volcanalici , održane 23. VIII. 20. god. p. n. e. unutar svetilišta Vulkana u počast 
sporazuma sa iranskim Partima. 

Lusus Troiae ili Ludus Troiae je bio konjanički događaj koji se održavao za vrijeme 
ludi, na sahranama princepsa, prilikom postavljanja temelja hramova ili u komemoraciju 
pobjede ili neke druge prigode. „Trojanske igre” su bile nekada predstavljane i na 
Stoljetnim igrama. Učešće u njima je bila privilegija dječaka i mladiča iz uglednih familija. 
„Trojansku igru” je „oživio” Julije Cezar, željeći da naglasi svoju vezu sa Enejom i 
Trojancima. August je „Trojansku igru” uveo kao regularni događaj, što se poklapalo sa 
intenziviranjem pozivanja na „trojanske korijene” u augustovsko doba, o čemu na najbolji 
način svjedoči Enejida. Mladi Tiberije, budući princeps, je vodio konjičku turmu u 
„Trojanskoj igri” za vrijeme posvećivanja hrama božanskog Julija 18. VIII. 29. god. p.n.e. 


Ovi praznici su vremenom postajali sve brojniji i brojniji, pa je krajem Republike 66 dana 
u Gradu otpadalo na njih, a u vrijeme vladavine Marka Aurelija ne manje od 135 dana 
u godini. Davale bi se i privatne igre, iz različitih razloga (npr. pogrebne igre). 

Od prvog uvođenja u redovni kalendar, ludi su bili usko vezani sa poezijom i 
umjetnošću. Igrači, plesači, svirači, šaljivđije, a osobito utrkivanje na kolima uveličivaše 
igre. Država je 364. god. p. n. e. izgradila za igre privremeni teatar, te dodijelila edilima 
200.000 asa za uzdržavanje igara. Da su igre i pozornica stajale pod grčkim utjecajem, 
dokazuje dovoljno riječ scena (aKT|vr|). Grassatores (skitalice pjevači), spatiatores išli su 
od grada do grada, od naselja do naselja, pa i od kuće do kuće, te su pjevali svoje pjesme 
(saturae) uz gestikularno plesanje i sviranje po saturnijskom stihu. Te se pjesme rano 
javiše na rimskoj pozornici, te su dale temelj rimskom teatru. Kako su raspušteni pjevači 
i kako su nepristojne bile te pjesme, vidi se iz stroge zakonske zabrane u zakoniku od 12 
ploča, gdje se određuju stroge i teške kazne. Zato su Rimljani smatrali sramotnim djelom, 
ako bi ko za novce i bez krinke na pozorištu pjevao pjesme, od kojih su mnoge često bile 
improvizovane. Takvom pjevaču zabraniše u vojsci služiti. 

Iako su sa procesom intenzivne helenizacije u drugoj fazi Srednjoj Republici tragedija i 
komedija po grčkom uzoru dobile vrlo istaknuto mjesto u rimskoj kulturi, ipak nisu 
potisnute ni stare predstave i igre koje su još u prethodnom razdoblju razvile i oblikovale. 
Njihovo održavanje je bilo i posljedica toga što su bile vezane za razne rimske praznike. 
Među najstarije predstave spadaju svakovrsna natjecanja. Ona su održavana u dolini 
između Aventinskog i Palatinskog brežuljka (Circus Maximus), gdje su, po predaji, 
Rimljani nekad oteli Sabinjanke. Tu su još u rano doba napravljena mjesta za gledatelje. 

To su bile drvene skele, koje su skidane po završetku igara. Socijalni uvjeti rimskog života 
(priljev bogatstava, težnja predstavnika aristokracije da privuku na svoju stranu rimsku 
svjetinu, povećanje gradskog plebsa) učinili su predstave trajnima, raskošnima i 
raznolikima. Cirkuske predstave sastojale su se iz raznih natjecanja: priređivane su borbe 
u boksu, trke na kolima, pojedini građani natjecali su se u trčanju, mladi Rimljani izvodili 
su pred gledateljima uzor-bitke. Od 186. god. p. n. e. domaćim borcima i natjecateljima 
se pridružuju i grčke atlete. 

Ipak su cirkuske predstave i pojedine ludi najviše povezivane sa trkama konja i dvokolica 
koje su bile vrlo popularne u rimskom svijetu. Tradicija utrke povezuje još sa Romulovim 
dobom i to konkretno sa legendom o otmici Sabinjanki. Po legendi dok su u toku slavljenja 
praznika Consualia Sabinjanski muškarci bili zabavljeni gledanjem utrka, Rimljani su oteli 
Sabinjanke. Utrke kočija su imale i obredno značenje u pojedinim rimskim religijskim 
festivalima, i tu tim slučajevima su im prethodile procesija koja je zvanično otvarala neke 
od ludi (pompa circensis ), sa kočijašima, muzikom, kostimiranim plesačima i prikazima 
bogova. Procesije u Gradu su započinjale na Kapitolu i išle bi do Circus Maximus. Na čelu 
parade bi bio predsjedavaći magistrat, a za njim bi išla masa uglednika, zatim bi u koloni 
bili učesnici u trkama i za njima bi slijedili svećenici po redu kolegija. Nošene su statue 
božanstava. U procesiji su bili i muzičari. 

Kočije (tipa carrus) su mogle biti sa dva konja ( bigae ), sa tri konja ( trigae ), sa četiri konja 
(<quadrigae ), i kasnije i sa šest konja (seiuges) pa i sedam konja (, septeiuges ). Ipak su 
najčešće bile kočije sa četiri konja. 



Mramorna biga. Danas se nalazi u Vatikanskom muzeju. 

U najranije dobe vjerojatno su trke u cirkusima bile otvorene svima onima koji su željeli 
da pokažu svoje konje i umijeće u konjaništvu i trkama. Međutim, već do kraja 
Republike, nijedna osoba od društvenog ugleda nije uzimala učešća u trkama. Kako se 
gasio amaterizam u natjecanjima u cirkusima, tako je nastajao profesionalizam koji se 
očitavao u nastanku posebnih timova (factiones ). Ovi timovi su praktično kontrolirali 
sve što je bilo vezano za konjička natjecanja, i sa njima je onaj ko je bio donator igara 
dogovarao sve što je bilo potrebno za održavanje trka (uključujući i broj utrka). 

U rimskom svijetu su se razvile četiri tima, koja su se razlikovala po boji odječe koju su 
nosili njihovi kočijaši i jahači. Tako su postojali timovi plave boje ( veneta ), zelene boje 
(prašina), crvene boje (russata) i bijele boje ( albata ). Po Tertulijanu prvo su postojali Bijeli 
(posvećeni zimi) i Crveni (posvećeni ljetu), dok su Plavi i Zeleni nastali kasnije. Navodno 
su Crveni bili posvećeni Marsu, Bijeli Zephyrsu, Zeleni Majci Zemlji i proljeću, a Plavi 
moru i nebu, i jeseni. Princeps Domicijan je bio za kratko formirao dvije nove frakcije i to 
Purpurnu i Zlatnu, ali su one iščezle uskoro nakon njegovo ubojstvo. Već od ranog doba se 
razvio veliki rivalitet među timovima koji su trošili velike količine novca na osiguravanje 
dobrih konja, za dobre kočijaše i jahače, kao i za krotitelje i trenere. Nisu su birala sredstva 
da bi se ostvarila pobjeda, od dopingovanja konja do podmićivanja suparničkih kočijaša i 
đokeja. Razlog suparništva je bio i materijalne prirode, jer su klađenja na trkama bila 


U trkama nije bilo baš fair playa, i uobičajeno je bilo vidjeti 
bezobzirnu međusobnu borbu kočijaša ili jahača. Ozljede, pa 
i gubitak života nisu bile neobične stvari koje su se dešavale 
na pijesku cirkusa. Kočijaši su zato bili obučeni prilično 
zaštitnički, a nosili su i nož kako bi mogli presjeći uzde u 
slučaju da padnu sa kola. Vozači i jahači (agitatores, aurigae ) 
u timovima su uglavnom bili ili oslobođenici ili robovi ili neki 
drugi stranci. Oni po rođenju rimski građani su rijetko bili 
profesionalni vozači i jahači na trkama. Kočijaši i jahači su 
bili profesionalni sportaši i ako bi preživjeli trke mogli su 
dobro zaraditi, a bili su iznimno popularni u narodu. Daleko 
najpoznatiji kočijaš je bio Gaj Apulej Diokle (Caius Appuleius 
Diocles; hispanskog porijekla) koji je pobijedio u 1462 od 4257 
utrka u kojima se takmičio. Kada se penzionirao u 42. godini 
(nakon 24 godine karijere) imao je imovinu od 35.863.120 
sestercija, što je kada se preračuna u moderne vrijednosti 
više nego što zarađuju i najskuplji fudbaleri i sportisti 
sadašnjice. Zahvaljujući epigrafskim spomenicima poznata 
su i imena još nekih velikih pobjednika. 


nešto sasvim uobičajeno. 



Statua koja 
prikazuje kočijaša. 

Tako je Publije Elije Gut Kalpumijan ( Publius Aelius Gutta Calpurnianus ) pobijedio 1127 
puta, prije nego je poginuo u svojoj 27. godini kočijaš Flavije Skorp (Flavius Scorpus ) je 
pobijedio u 2048 utrka, Marko Aurelije Liber ( Marcus Aurelius Liber ) je imao čak 3000 
pobjeda, Pompej Muskos (. Pompeius Muscosus) je zabilježio 3559 pobjeda. Nisu samo bila 
poznata imena vozača i jahača, nego i samih konja. Prije same utrke bi bile izdane liste 
konja i vozača kao neka vrsta vodiča za one koji bi se željeli kladiti. Zato su se i pratili 
uspjesi pojedinih konja, kočijaša i jahača. Konji koji su učestvovali u trkama su gotovo 
uvijek bili pastuvi (kobile se rijetko spominju) i nikada nisu učestvovali u ovim trkama 
mlađi od pet godina. Imajući u vidu sve opasnosti u rimskim trkama, iznenađujuće je kako 
su neki konji dugo imali “karijeru”. Diokles je imao imao konja koji je pobijedio čak 200 
puta. Ti pobjednički konji su bili veoma slavljeni i popularni. 





ŠŽSŽM21 


CIL VI, 10050 (p 3489, 3895) iz 
Rima. 

Tekst natpisa: 

“Kreskens, vozač plave frakcije, 
maurske nacije, 22 godine starosti. 
On je prvu svoju pobjedu ostvario 
kao vozač quadrigae za vrijeme 
konzulata Lucija Vipsanija Mesale, 
na rođendan božanskog Nerve, u 
24. utrci sa ovim konjima: Circius, 
Acceptor, Delicatus i Cotynus. 
Od Mesalinog konzulata pa do 
rođendana božanskog Klaudija on 
se trkao 686 puta i bio je pobjednik 
47 puta. U trkama između kola sa 
jednim od svake frakcije on je 
pobijedio 19 puta, sa dvije od svake 
23 puta, sa tri od svake 5 puta. On se 
vratio namjerno jednom, uzeo prvo 
mjesto na startu 8 puta, uzeo od 
drugih 38 puta. 130 puta je bio na 
drugom mjestu, 111 puta je bio na 
trećem mjestu. Zaradio je 1.558.346 
sestercija. 


Natpis u počast izvjesnog Kreskensa. 

Reljef koji prikazuje utrku u cirkusu. 



Mozaik koji prikazuje četiri tima (zeleni, crveni, bijeli, plavi). 
Datacija kraj II. I početak III. st. n. e. Danas se nalazi u Museo 
Nazionale Romano (Palazzo Massimo alle Terme) u Rimu. 

Mozaik iz Villa del Casale, Piazza Armerina pokazuje pobjedu zelenog tima. 



Zanimljiv mozaik koji prikazuje Junija Basa (konzula 331. god. n. e.) kako 
vozi kola sa dva upregnuta konja i iza njega četiri konjanika iz četiri tima. 

Za ulaz u cirkuse se nije plaćalo (iako su bogatiji mogli platiti za bolja mjesta), pa je rimski 
plebs tu mogao zadovoljiti svoje potrebe za izražavanjem javne snage, što mu je bivalo 
sve uskraćenije kako je napredovao sustav principata. Trke i gladijatorske borbe su tako 
postajala jedino mjesto gdje su se carevi pojavljivali pred masom, pa su se polako stadioni i 
igrališta preobražavali i u neke vrste demokratskih izražaja mase. Tamo je car mogao da 
osluškuje pa i čuje raspoloženje mase, ili da usmjerava ta raspoloženja. Sa postupnim 
gašenjem starih republikanskih demokratskih institucija (kao što su komicije), narod je 
svoju pažnju i svoje političke, ekonomske, društvene, staleške i klasne interese 
preusmjeravao na pijesak hipodroma, amfiteatara, gladijatorskih pozornica. Tako su se 
ovi timovi pretvarali i frakcije određenih interesnih skupina, pa su Zeleni bili naklonjeniji 
interesima običnog stanovništva, a Plavi su uobičajeno naginjali interesima senatorske 
“aristokratije”. Uostalom Plavi i Zeleni su polako postajali najsnažnije frakcije i glavna 
mjera diferencijacije, dok su Crveni i Bijeli polako zamirali, dok na kraju nisu nestali ili 
se stopili sa dvije dominirajuće frakcije i to Bijeli sa Plavima, a Crveni sa Zelenim. Sukobi i 
neredi navijača su bili vrlo česti, pa je i vojska morala intervenirati. Tome je doprinosila i 
raširenost kockanja i klađenja na utrke, čemu su se odavali sa velikim žarom i članovi 
vladajuće familije. Plavi i Zeleni su nastavili svoje postojanje stoljećima i bili su prisutni 
kao snažna politička i navijačka pojava i u ranoromejskom periodu (VI. i VII. st.). 
Zadnja zabilježena utrka kočija u Circus Maximus je održana 549. godine n. e. 
I Konstantinopolis je naslijedio timove Zelenih i Plavih, preživjevši čak i jednu 
njihovu veliku oružanu pobunu. 

Gladijatorske borbe 

Pored igara, pojavljuju se i druge predstave, koje su kasnije davane u rimskom amfiteatru. 
U Etruriji su još u doba cvjetanja etrurskih gradova uživale popularnost gladijatorske 
igre, koje su prvobitno bile u svezi s kultom predaka. Etrurci su tjerali zarobljenike - 
vojnike da se bore međusobno na život i smrt nad grobom umrlih aristokrata, kao neka 
vrsta darova krvi i snage bogovima. Pobjednik je bio pošteđen, bar za neko vrijeme. 
Kasnije su te krvave predstave davane kao predstave u amfiteatrima. 

Po Nikoli iz Damaska gladijatorske igre su etrurskog porijekla, dok je Li vije naveo da su 
prve gladijatorske igre održali Kampanci 310. god. p. n. e., prilikom slavlja pobjede nad 
Samnitima. Izidor iz Sevilje (radnosrednjovjekovni pisac iz VII. st.) neke aspekte 
gladijatorske (nazivi lanista i Charon ) borbe vezuje za etrursku jezičnu tradiciju. Ali 
grobne freske iz kampanskog grada Paestum , koje se datiraju u IV. st. p. n. e., pokazuju 
uparene borce, sa borbenom opremom u odgovarajućem pogrebnom ritualu koji liči na 
rane rimske gladijatorske igre. Inače gladijatorske igre kod Kampanaca, a koje opisuje 
Livije, su praćene i javnim banketom u znak komemoracije pokojnika. A i najranije 
rimske gladijatorske škole (ludum gladiatorium ) su smještene bile uglavnom u Kampaniji. 

Ipak rimski historičari i moderna historiografija uglavnom porijeklo gladijatorskih igara 
veže za Etrurce, a ne za Kampance, jer su prve rimske gladijatorske borbe bile one u 
vidu pogrebnog rituala. 

U početku se zvanični Rim opirao, pa je došlo i do zabrane kod javnih svečanosti 
održavanja gladijatorskih igara, pa je npr. konzul Publije Sempronije Sofus /Publius 
Sempronius Sophus 268. god. p. n. e. raspravljao u pismu sa svojom ženom, jer je 
prisustvovala nekoj mrtvačkoj igri. Livije najranije gladijatorske borbe kod Rimljana 
datira u 264, god. p. n. e. (tek nakon pet stoljeća od osnivanja Grada), kada je Decim Junije 
Brut Skeva (. Decimus lunius Brutus Scaeva) u čast svoga preminulog oca Bruta Pera 
priredio predstavu sa tri para gladijatora koji su se borili do smrti na Stočnom Forumu 
(Forum Boarium). Ove borbe su opisane kao munus (u značenju obaveza, dužnost; u pluralu 
munera ), odnosno komemorativna dužnost koja se duguje Manima preminulog pretka od 
njegovih nasljednika. Rane munera su organizirane i rukovođene od strane muneratora 
(„onoga koji je napravio nuđenje”). Kasnije je to prešlo u nadležnost osobe koja se nazivala 
editor. Sama riječ gladijator znači „čovjek sa mačem” (od gladius = mač), Marko Emilije 
Lepid ( Marcus Aemilius Lepidus ; konzul za 232. i 221. god. p. n. e., drugi put kao sufekt; 
bio je i augur) je 216. god. n. e. bio od svojih sinova komemorativno „počašćen” sa tri dana 
gladijatorskih borbi na Forum Romanum , u kojima su učestvovala 22 para boraca. Deset 
godina kasnije Publije Scipion Stariji je u Iberiji priredio komemorativne munera za svoga 
oca i strica. Ove rane igre su tako povezane i sa “darežljivosti” u znak slavljenja vojničke 
pobjede ili religijskog ispaštanja za ratne katastrofe. Ove munera su tako služile i kao neka 
vrsta moralnog programa u doba teškog II. punskog rata. Marko Valerije Levin ( Marcus 
Valerius Laevinus ) je priredio munera 200. god. p. n. e. Po svemu sudeći nakon 
višestoljetnog opiranja uvođenju ovog običaja svojih susjeda, Rimljani su od trenutka kada 
su započeli sa održavanjem gladijatorskih borbi, to prihvatili sa velikim žarom. 

Sljedeće zabilježene munera održane su 183. god. p. n. e. na pogrebu Publija Licinija i bile 
su mnogo ekstravagantnije sa tri dana održavanja i uz učešće 120 gladijatora (uz javnu 
distribuciju mesa/visceratio data). Gladijatorske igre su bile popularne i brzo su se širile i 
bile prihvatane i van specifično rimsko - italskog konteksta, npr. u Iberiji, a proširile su se i 
na helenistički svijet koji ih do tada nije poznavao ni upražnjavao, pa ih je na svome dvoru 
bio uveo seleukidski vladar Antioh Epifan (vi. 176. do 164. god. p. n. e.). Po Liviju su 174. 
god. p. n. e. održane mnoge gladijatorske borbe, od kojih je vrijedna pažnje bila ona koju je 
priredio Tit Flaminin u znak komemoracije svoga istoimenog oca (čuvenog pobjednika iz 
II. makedonskog rata). Ove Flamininove igre su trajale 4 dana, i bile su praćene javnom 
distribucijom mesa, javnim banketom i scenskim predstavama. Borila su se ukupno 74 
gladijatora. I tako je od prve polovice II. st. p. n. e. priređivanje tih igara postalo obična 
pojava, njih su obično davale privatne osobe, i to samo poslije sahrane uglednih Rimljana 
i bile su infrenkventne. Tako bi gladijatorske borbe u ovom periodu Republike spadale 
u munera i načelno nisu bile održavane u javnoj produkciji kao ludi. Samim tim nisu 

imale fiksirane dane kada bi se trebale održavati, a privatnik je sve morao platiti iz svojih 
sredstava i imati neki razlog zašto ih održava. Broj gladijatora koji sudjeluju u borbama 
sve više raste, a na organiziranje predstava troše se značajne svote novca. Gladijatori su 
uzimani iz redova osuđenih zločinaca (ad ludum), ratnih zarobljenika i robova-krivaca. 
Posebni nadzornici učili su ih borbi. Kasnije se javlja profesija učitelja gladijatorskog 
umijeća i počele su se otvarati gladijatorske škole. 

Po Valeriju Maksimusu dvije godine nakon poraza kod Arauzija, konzuli za 105. god. 
p. n. e. Publije Rutilije Ruf / P. Rutilius Rufus i Gnej Malije Maksim / Cn. Mallius Maximus , 
su ponudili predstavu „barbarske borbe” od gladijatora iz Kapuanskih škola. To je bila 
neka vrsta trening obuke za vojsku (u kritičnim trenutcima rata sa Kimbrima i Teutonima). 
Nejasno je da li su ova dvojica tadašnjih konzula sami financirali ovu predstavu ili su 
nastupali kao aktualni magistrati pa bi u tom slučaju predstava bila od Republike 
sponzorirana. Turbulentna vremena Kasne Republike su dovela do pojave gladijatorskih 
igara koje su bile skupe, ekstravagantne i česte, a financirane su od strane ambicioznih 
političara i vojskovođa koji su time željeli u masama steći popularnost. Munera su tako 
održavane u izbornoj sezoni, kada je ova darežljivost prema masama mogla donijeti 
glasove. Sula je za vrijeme svoje pretorske službe priredio raskošne munera povodom 
pogreba svoje supruge. Novi izabrani kurulni edil Gaj Julije Cezar je 65. god. p. n. e. 
priredio igre u znak komemoracije svoga oca (koji je ustvari umro dvije decenije ranije). 
Učestvovalo je čak 320 gladijatorskih parova u srebrnom oklopu. Gladijatori su služili i 
kao tjelesna straža i oružana pratnja istaknutih i ambicioznih političara. Tako su oni bili 
i udarna pesnica raznoranih skupina pristalica pojedinih političara, koje su izazivale 
nerede na ulicama i na javnim skupovima (skupštinama i sudovima), ili su upravljale ili 
osujećivale izborni proces. Plašeći se stvaranja privatnih gladijatorskih armija koje bi 
služile ambiciozne pojedince, Senat je 65. god. p. n. e. donio odluku o limitu (koji je iznosio 
320 parova gladijatora) koje je jedan građanin mogao „zaposliti” u Gradu. Povod za ovu 
odluku su bile Cezarove pripreme za već spomenute gladijatorske predstave za vrijeme 
njegovog edilstva. Senat nije smio dozvoliti da Cezar zadobije izvanrednu popularnost u 
masama, a ni da u jednom trenutku raspolaže sa većim brojem dobro istreniranih boraca. 
Tako su polako gladijatorske igre iz sfere pogrebnog rituala ( munera ) prelazile u sferu 
zabavnih igara za narod (ludi). 

Vremenom su se razvili i tipovi gladijatorskih boraca koji su postali kanon. Prvo su 
Kampanci opremali svoje gladijatore onako kako su izgledali samnitski ratnici (tada su 
Kampanci i Samniti bili ljuti neprijatelji), pa su ih i nazvali Samniti. Izgleda da su oni 
tako željeli da preko gladijatorskih igara, u nekom prenesenom vidu, ustvari žrtvuju same 
Samnite na svojim pogrebnim ritualima, bez obzira da li su sami gladijatori bili samnitskog 
porijekla ili su samo glumili ratnike sa samnitskom opremom. Za Rimljane su gladijatorske 
igre postajale i pozornica na kojoj su se teatralno (naravno često sa stvarnim krvavim 
ishodom) u prenesenom značenju prikazivali narodi neprijatelji Republike (sa oružjem i 

metodama borbe njima svojstvenim). Na osnovi toga su i nastali tipovi sa nazivima samnit 
(koji su izgleda bili najstariji razvijeni tip), gal, tračanin koji su se borili sa njima 
specifičnom opremom i taktikom. Pored tipova gladijatora koji su nosili etnička imena, 
postojali su i tipovi koji su nosili imena na osnovi oklopa, naoružanja, izgleda opreme koju 
su nosili, načina borbe... Gladijatori svakog tipa su bili specijalisti za pojedine vrste 
naoružanja i oklopa. 

Pored tipa samnit (teško naoružani borac sa pojasevima, debelim rukavima na desnoj 
ruci - manicae , dugim štitom - scutum , šljemom sa vizirom i kratkim mačem) a koji je kao 
ime išćezao u ranom principatu, tipovi gladijatora su bili i: Andabatae, Arbelas, Bestiarii, 
Bustuarii, Cestus, Dimachaerii, Equites, Essedarii, Galli, Hoplomachi („teško naoružani”, 
koji su se razvili iz tipa samnit, kada je ovaj naziv iščezao), Laquearii, Myrmillonis, 
Paegniarii, Praegenarii, Provocatores, Retiarii, Rudiarii, Sagittarii, Scissores, Secutores 
(kao i hoplomachi se razvili iz tipa samnit), Tertiarii / Suppositicii, Thraeces , Velites , 
Venatores, Noxii. Parovi boraca su uobičajeno bili različito opremljeni, ali tako da ipak 
izražavaju određenu ravnopravnost u borbi jedan na jednog. Essedarii predstavljali u 
arenama taktiku borbe sa bojnim kolima, evocirajući borbe sa Britancima. 

Najpopularniji tipovi gladijatorskih boraca su bili retiarii (nosili su trozubac, mrežu i nož), 
koji su se razvili u rano augustovsko doba, myrmillonis (koji je nosio šljem sa stiliziranom 
ribom na kresti), secutores (varijanta od prethodnog tipa, ali sa šljemom koji je pokrivao 
cijelo lice, izuzev dvije male rupe za oči), i thraeces (nosili mali štit zvan parma i 
zakrivljeni mač). Gladijatorska borba je imala i muzičku pratnju, koja je slijedila tempo i 
intenziteta borbe. Tipični instrumenti su bili duga prava truba (tuba), veliki zakrivljeni 
instrument lituus i organum. 

Borbe nisu morale samo biti jedan na jednog (koji je ipak bio najčešći tip sučeljavanja 
gladijatora), nego su se znale kombinirati i različite vrste borbi kao što su grupne borbe 
(gregatim, catervatim ; kao neke mini bitke). Da bi se “razbila” monotonija uobičajenih 
načina borbi, uvođene su i novine, često na granici bizarnog. Ljudi su se borili sa povezima 
preko očiju (andabatae), naoružani sa dva mača (dimachaeri) ili sa lasom (laqueatores). 
Čak je bilo i borbi patuljaka. Posebno mjesto su zauzimale one borbe u kojoj je dolazilo do 
serijske zamjene protivnika pobjedniku, što je na kraju moglo iscrpiti i najbolje borce. 

Gladijatorske igre imale su i u kasnijim razdobljima Republike, u Rimu i Italiji takav uspjeh 
kakav dramske predstave nikad nisu uživale. Ovo ukazuje na to da helenistički utjecaji nisu 
duboko prodirali u rimsko društvo, zahvaćajući samo ograničene krugove, a da su lokalni 
običaji, porijeklom iz duboke starine, i dalje zadržavali svoje značenje i bili rašireni više 
nego ranije. Sve više su postajale popularne i borbe životinja. Javne svečanosti sada u sebe 
uključuju i životinje, pa se prvi lavovi u rimskoj areni pojavljuju 103. god. p. n. e., a prvi 
slonovi 99. god. p.n.e. Sula je kao pretor 93. god. p.n.e. dao da se u igrama nađe 100 lavova. 
A gladijatorske igre doživljavaju još veću popularnost, i na njih su se trošila velika sredstva. 

Mozaik iz muzeja u Veroni, secutor sa dugim štitom 
je na lijevoj strani, a retiarius na desnoj strani. 



Mozaik iz muzeja u Veroni koji prikazuje 
thraexa sa zakrivljenim mačem kao 
pobjednika. Uz njega se nalazi i lanista. 

Mozaik koji pokazuje mirmilona 
kako pobjeđuje retijarija. 






















Venatio je predstavljao u pravom smislu predstavljao pokolj nad uglavnom divljim 
životinjama koje bi bile ili međusobno poubijane ili bi u tome pokolju učestvovao i čovjek. 
U arenama bi još za vrijeme Republike bile puštane najraznovrsnije životinje, kao što su 
panteri, medvjedi, bikovi, lavovi, slonovi, nosorozi pa i krokodili. Velika količina životinja 
dopremana u cirkuse i amfiteatre radi ubijanja je napravila u pravom smislu ekocid u 
pojedinim oblastima i među pojedinim vrstama. Tako je skoro istrebljen sjevernoafrički 
lav. Lov na životinje kao arenska atrakcija nastavio se do 536. god. n. e. 



Reljef koji prikazuje venatio. 



Mozaik iz Velike palate u Konstantinopolisu 
koji prikazuje borbu sa tigrom. 

Venationes nisu uključivale samo lov i 
borbe među životinjama, nego su mogle 
sadržavati i izlaganje ljudi zvijerima. Oni 
koji su izloženi zvijerima su mogli biti 
kriminalci osuđeni na smrt, ali i oni koji su 
osuđeni po drugačijim optužnicama pa su 
tada bacane u arenu i žene i djeca. Oni 
bačeni u areni su nekada mogli imati 
oružje, a nekada bi bili bez oružja. 


Mozaik koji prikazuje borbu sa lavom. 

Mozaik koji prikazuje retiariusa po imenu Kalendio kako se bori protiv 
secutora sa imenom Astyanax. Znak 0 pokazuje daje Kalendio bio ubijen 
nakon što se predao (u gornjem dijelu mozaika je predstava predaje). 
Mozaik se danas nalazi u Nacionalnom arheološkom muzeju u Madridu. 

Detalj mozaika iz Villa Borghese koji prikazuje borbe gladijatora. 


Uz naravno trke, veliku (ako ne i najveću) popularnost u rimskom svijetu i u vrijeme 
principata su imale borbe gladijatore. Ove igre, isto sa drevnom starosti, su za vrijeme 
principata postale jedno od glavnih mehanizama kontrole mase. Shvatajući snagu 
gladijatorskih igara po popularnost, August je reogranizirao sustav igara (u okviru revizije 
zakona o raskoši), uključujući i ako su se one priređivale u formi munera. Tako su one 
formalizirane kao građanska i religijska dužnost, troškovi su ograničeni a njihovo izvođenje 
je bilo ograničeno na praznike Saturnalia i Quinquatria. August je i osnovao poseban fond 
za “vanredne igre” pod ravnateljstvom pretora. Maksimum za pretorske igre je iznosio 120 
gladijatora (što je koštalo u to doba oko 25.000 denara), a carske igre su mogle koštati ne 
manje od 120.000 denara. August je ukupno za vrijeme svoje vladavine u Gradu priredio 
osam munera , u kojima se borilo ne manje od 10.000 gladijatora. Princeps Trajanje u znak 
pobjede nad Dačanima 107. god. n. e. održavao igre preko 123 dana, sa korištenjem 
10.000 gladijatora i 11.000 životinja. Marko Aurelije je 177. god. n. e. vodio određenu 
legislativu kako bi gladijatorske igre stavio pod kontrolu, ali je to u potpunosti ignorirao 
njegov nasljednik Komod. Gordijan (koji je postao za kratko princeps 238. god. n. e.) 
je za vrijeme godine svoga edilstva davao munera mjesečno, sa brojem gladijatorskih 
parova koji se kretao od 150 do 500. Gladijatorske borbe su kao javnu predstavu 
priređivale i lokalne zajednice širom rimskog svijeta, a i privatnici su mogli na svoj trošak 
širom imperija priređivati gladijatorske borbe. Tako popularnost gladijatorskih igara 
uopće nije bila ograničena samo na Grad i Italiju, nego se širila zajedno sa uspostavom 
rimske vlasti provincijama i lokalnim zajednicama. O toj popularnosti gladijatorskih borbi 
širom rimskog svijeta, od Eufrata do Britanije, govore mozaici i freske sa prikazima 
gladijatorskih borbi, kao i arheološki nalazi. Pored princepsa i dominusa, te javnih 
dužnosnika, i privatnici (i u Gradu i u Italiji i u provincijama) su davali gladijatorske borbe 
na svoj trošak. Zato su i postojale mnogobrojne gladijatorske škole širom rimskog svijeta. 

Mozaik koji prikazuje gladijatorske borbe i venatio. Potiče iz vile u 
Dar Buc Ammera u libijskom gradu Zlitenu. Danas se nalazi u tripolijskom muzeju. 


552 









Gladijatori su još za vrijeme posljednjih decenija Srednje Republike postali unosan posao 
za vlasnike ( lanistae ) i trenere ( magistri, doctores ) u gladijatorskim školama koje su se 
širile. Postojanje gladijatorskih škola je mnogo pomoglo u uobličavanju profesionalne 
rimske armije koju je uspostavljao Marije. Instruktori regruta su došli iz gladijatorske škole 
izvjesnog Gaja Aurelija Skaura ( Caius Aurelius Scaurus) iz Kapue. Ciceron spominje za 
vrijeme svoga konzulata jednu u Gradu, a postojale su i druge u Kapui i Prenesti. Cilj 
gladijatorskih škola, bez obzira gdje se one nalazile u Gradu, Italiji ili provincijama je 
bio isti —> da što je moguće bolje istreniraju svoje „učenike” kako bi bili efikasni borci na 
pijesku raznoraznih arena. Za vježbu su korišteni drveni mačevi zvani rudes. Gladijatori 
povezani u okviru jedne škole su se kolektivno zvali familia. I pored iznimne discipline, 
strogog i surovog treninga, gladijatorske škole nisu bila mučilišta, nego su nudile regularnu 
i dobru prehranu (za njih je bila predviđena specijalna hrana —> sagina gladiatoria ), 
normalan smještaj, a gladijatori su zadržavali zarađeni novac i sve poklone koje su primili. 
Za vrijeme Republike gladijatorske škole su bile privatnog karaktera, a najraniji zapisani 
lanista po imenu je već spomenuti Gaj Aurelije Skaur se datira u 105. god. p. n. e. 
Od Domicijana mnoge gladijatorske škole su bile apsorbirane u državno vlasništvo, 
uključujući i neke van Rima, u većim gradovima Imperije. Gladijatori su imali i dobru 
medicinsku brigu, jer su oni predstavljali vrlo vrijednu imovinu. Dio obuke čuvenog 
ljekara Galena je bio i u gladijatorskoj školi u Pergamu. 

Model Velike gladijatorske škole (Ludus Magnus). 

Plan gladijatorske škole u Pompejima, koja je originalno izgleda planirana 
za neku drugu svrhu, pa je kasnije prekomponirana u gladijatorsku školu. 

1. Središnje dvoršite - vježbalište, okruženo kolonadama.; 2. Ulaz.; 3. Oružarnica ili 
skladišni prostor. Blizu nje u jednom uglu su bile stepenice koje su vodile na platformu 
odakle se ide ka sobama na drugom spratu.; 4. Sobe za gladijatore i drugo osoblje, koje 
su nepovezane i otvorene prema dvorištu. Svaka soba je predviđena za dvije osobe. 
Ukupno je 71 soba.; 5. Stražarska soba.; 6. Exedra , gdje su gladijatori čekali svoj 
red za vježbu.; 7. Kuhinja.; 8. Stepenice koje vode ka sobama na drugom spratu, koje su 
moguće bili prostori trenera i njihovih asistenata.; 9. Soba za čuvara.; 10. Zajednička trpeza. 


Za vrijeme Republike, borbe gladijatora su se dešavale nekada na pogrebu onoga u čiju se 
čast priređuju ili nekom drugom mjestu koje odredi priređivač, u cirkusima i na Forumu. 
Međutim, nijedno od ovih mjesta nije bilo adekvatno za gladijatorske igre, posebno 
gledano iz perspektive gledatelja. Cirkusi su npr. imali dovoljno mjesta, ali za gladijatorske 
borbe im je smetala spina, a bili su i predugački pa ako bi se borba odvijala na jednoj 
strani ili uglu gledaoci na suprotnoj strani bi imali veoma slab vidik. Na forumima bi se 
morale podizati privremene platforme (kvadratnog ili amfiteatralnog tipa) za gledatelje, 
koje bi se onda kasnije morale uklanjati. Uz to, prostor za samu borbu je bio relativno 
skučen, a posjetitelji bi se tiskali kako bi mogli „uživati” u predstavi i navijati. Smisao 
za praktičnost je vodio Rimljane da izgrade trajnije građevine koje su primarno određene 
za numera, i to na mjestima gdje ne bi remetile uobičajene privatne i javne poslove 

(što se uvijek dešavalo kada bi se munera priređivale na forumima). Svojim oblikom te 
građevine bi trebale riješiti i problem perspektive gledaoca u odnosu na samu predstavu. 
I tako su nastali amfiteatri. 

Pobjede u ratovima su doprinosile da se ima stalni priliv materijala za amfiteatre, jer su 
još od Republike zarobljenici (posebno oni koji su bili ratnici, pa samim tim i vješti sa 
oružjem) bili najvažniji izvor za nabavu gladijatora. Nakon ugušenja Jevrejskog ustanka 
od strane Tita, gladijatorske škole su primile veliku masu Jevreja, koji su dobrim dijelom 
odbijali da se treniraju, pa su slani u arene kao noxii. Pored zarobljenika, u gladijatorske 
škole su još za vrijeme Republike slani i robovi bez ranijeg borbenog iskustva. Naravno, 
kao gladijatori su i dalje uvrštavani i oni koji su zbog raznoraznih krivičnih djela 
(umorstva, dezerterstvo, izdaja, iznuda) bili osuđeni da kao gladijatori uveseljavaju mase. 
Ove osude su bile smatrane i kao neka vrsta olakšavajuće osude, jer je presuđeni mogao 
da kroz borbu i pobjede (ako ostane živ) dođe do slave, časti pa i oslobođenja. 

Kako se povećavao broj predstava, aa posebno ako se ima u vidu da su se skoro u svakom 
gradu u rimskom svijetu počele priređivati gladijatorske borbe, povećavale su se i potrebe 
za nabavkom “robe”, odnosno ljudi koji će biti bačeni na pijesak arena. U Ciceronovo 
doba, namjesnici provincija su bili optuživani ako su slali provincijalce radi nekih 
bezazlenih prekršaja da budu ubijeni u Rimu i ako su prisiljavali rimske građane da se bore 
u munera u provincijama. Kasnije, u postrepublikansko doba, kada je snabdjevanje sa 
tradicionalnim izvorima gladijatora (zarobljenici, robovi, ozbiljni kriminalci) bilo 
nedovoljno za zadovoljavanje potreba tržišta, postajalo je uobičajeno da se u arenu 
šalju i osobe osuđene za manje prekršaje. 

Među gladijatorima je bilo i plaćenih dobrovoljaca (auctorati) koji su iz svojih razloga 
(novac, slava, avantura) postajali gladijatori. Ovi dobrovoljci su sa gladijatorskim školama 
sklapali ugovor ( auctoramentum ) o međusobnom odnosu. Zanimljivo je da je među 
dobrovoljcima bilo i osoba viteškog, pa i senatorskog ranga. Formalno je August bio 
zabranio senatorima i vitezovima da se povezuju sa učešćem u areni na bilo koji način, 
ali pri kraju vladavine i on je shvatio da od toga zakona nema koristi i 11. god. n. e. 
dozvolio je nekim vitezovima da budu dobrovoljci. Kasniji carevi i magistrati se nisu 
mnogo obazirali na ovaj zakon. Tiberije je obnovio ovaj zakon 19. god. n. e., Kaligula ih 
je ismijao, Klaudije ojačao, Neron i Komod su ignorirali, dok je Valentijan II. stoljećima 
kasnije prosvjedovao protiv kršenja tih zakona, pa ih je obnovio. 

Gladijatori su bili izrazito popularni u narodu i među elitom, a pojedini dosta uspješni 
i proslavljeni gladijatori su mogli doći do velikog bogatstva. Kao i danas djeca i navijači 
su među gladijatorima imali svoje favorite, na koje su se kladili, sa kojima su se 
poistovjećivali i koji su predstavljali prave idole. Sirova muška snaga gladijatora je 
privlačila i mnoge matrone, koje su znale plaćati da provedu noć ili imaju seksualni 
odnos sa gladijatorom kojem su se divile. Tiberije je ponudio jednom penzioniranom 

gladijatoru 100.000 sestercija da se vrati u arenu. Neron je gladijatoru Spikulu ( Spiculus ) 
darovao bogatu imovinu i rezidenciju. 

Gladijatorske igre nisu bile ograničene samo na muškarce, nego su na njima mogle 
učestvovati i žene (, gladiatrix ; u množini gladiatrices). Larinum ediktom za vrijeme 
vladavine princepsa Tiberija je zabranjeno kćerkama, unukama i praunuka senatora, 
te svakoj onoj ženi čiji su suprug, brat, otac ili djed (i sa očeve i sa majčine strane) ikada 
imali pravo da sjede na sjedištima rezerviranim za vitezove, zabranjivao da treniraju 
ili se pojavljuju kao gladijatori. Tacit u svojim “Analima” spominje da su 63. god. n. e. 
“održane gladijatorske igre isto onako veličanstvene kao i prethodne. Ali još više uglednih 
žena, još više senatora pogazilo je svoju čast i sišlo u arenu.” Ovaj Tacitov podatak 
pokazuje da se već u Neronovo vrijeme više nije pridržavalo Larinum edikta. U Satirikonu 
se isto spominje žena - borac (kao essedarius koji se bori na bojnim kolima keltskog tipa), 
što je moguća referenca na Budiku, čiji se ustanak u Britaniji dogodio u vrijeme kada je 
pisan Satirikon. Kasije Dion za 66. god. n. e. spominje da je Neron u čast Tiridata I. 
Jermenskog priredio gladijatorsku predstavu u gradu Puteoli pod produkcijom svoga 
oslobođenika Patrobija ( Patrobius ). Ova predstava je bila veličanstvena i veoma skupa, 
i u njoj su učestvovali i Etiopljani i to i muškarci i žene i djeca. Tada je i sam Tiridat 
učestvovao sa svoga podiuma u venatio. Na jednom natpisu iz Pompeje autor se hvali da 
je bio prvi editor (sponzor ili promotor) koji je doveo žene - gladijatore u Pompeje. Za 
vrijeme Domicijana igre koje je on priredio 89. god. n. e. su uključivale i žene gladijatore. 
Svetonije o tome kaže: “Borbe sa zvijerima i gladijatorske predstave priređivao je i noću uz 
mnoštvo svjetiljaka, i to ne samo borbe muškaraca, nego i žena.” U ovom periodu žene 
gladijatore i borce spominju i Marcijal i Stacije. Juvenal spominje izvjesnu Meviju (. Mevia ) 
koja je lovila divlje svinje sa kopljem u ruci i otkrivenim grudima. Juvenal u svojoj VI. 
satiri veoma osuđuje gladiatrices , i to one iz viših klasa koje traže uzbuđenje i pažnju. 

Žene su se borile po istim pravilima kao i muškarci, i sigurno su imale profesionalnu obuku. 

Pretpostavlja se da gladijatorske škole nisu bile mjesta gdje su obučavane žene, nego da su 
one imale privatne učitelje u školama pod nazivom collegia iuvenum. Ova vrsta škola je 
služila za obuku visoko rangiranih mladića starijih od 14 godina u ratničkim vještinama. 

Navodno je i ženski rimski skelet koji je otkriven 2001. god. u Southwaru u Londonu 
bio gladiatrix , jer je sahranjena van glavnog groblja, jer se u grobu nalazi svjetiljka 
sa ugraviranim prikazom palog gladijatora i jer ima zdjelu sa spaljenim žirevima / 
šišarkama / češerima koje pripadaju vrsti Pinus pinea (pinija, pinj ili pitomi bor). 
Ova vrsta bora se uobičajeno nalazi oko rimskih cirkusa i amfiteatara, jer se njegova 
šišarka tradicionalno spaljivala za vrijeme ludi. Po ovom pitanju još uvijek traju rasprave. 
Postoje i velike sumnje da li i ženski skelet pronađen u julu 2010. god. Credenhill u 
Herefordshire pripada gladiatrix. 

Jedan mramorni reljef koji potiče iz Halikarnasa iz II. st. n. e. prikazuje dva 
ženska borca sa “umjetničkim” imenima “Amazon” i "Achillia ". Natpis navodi 
da su obje dobile missio (“časni otpust”). One nose uobičajenu gladijatorsku 
opremu, ali ne nose kacige i imaju gole grudi (kao stoje uobičajeno u skulpturalnim 
predstavama amazonki). Reljef se danas nalazi u British Museum u Londonu. 


Za vrijeme dok je bio u Siriju, Septimije Sever je bio gledatelj na Antiohijskim igrama, 
gdje je razvio divljenje prema spartanskoj tradiciji učešća žena u atletskim takmičenjima. 
Kada je kao car, Sever to prenio u Rim, publika je reagirala sa vulgarnim povicima 
i podsmijehom. Kao rezultat toga Sever je 200. god. n. e. zabranio ženama učešće 
u gladijatorskim igrama. Ali kasniji natpis iz Ostije reklamira mulieres (žene) kao 
natjecatelje, tako daje zabrana vjerojatno bila slabo provođena. 

Kao gladijatori znali su se pojavljivati i pojedini carevi, naravno rizik za njihovo 
ozbiljnije povređivanje je bio minimalan. Najfanatičniji u tom pogledu je bio Komod, 
koji je kao takav najviše i zapamćen u kolektivnom sjećanju Zapadnog i mediteranskog 
svijeta. On se borio kao secutor , i sebe je nazivao Ponovo Rođeni Herkul. Kao bestiarius 
je ubio samo u jednom danu 100 lavova. 

Igre su od Augusta standardizirane, pa su počinjale ujutro sa venationes (lov na životinje) 
i bestiarii (borbe životinja), zatim u podne ludi meridiani (u koje su bili uključene i 
egzekucije noxii i drugih osuđenih/ damnati, često u mitološkom kontekstu), i poslijepodne 

dolazi najatraktivniji dio —> borbe gladijatora. Igre su bile oglašavane reklamama / 
oglasima (slično kao i danas), koji su ispisivani na zidovima kuća i zgrada, pa čak i na 
grobovima uz glavne ceste koje su vodile u gradove u kojima bi se one održavale. 
U tim najavama su se navodili razlozi igara, njihov priređivač-editor, vrijeme održavanja 
i broj parova gladijatora ( ordinarii ), a mogle su sadržavati (na osnovi primjera iz Pompeja) 
i niz drugih detalja (kao što su i imena gladijatora koji se bore i njihove karakteristike). 
U igre su znale biti uključene i neke extra aktivnosti, kao što su javne egzekucije osuđenih 
na smrt, muzika, pa i dodjela nagrada, hrane i novca gledateljima. Bili su pripremani i 
programi ( libellus ) u kojima su se nalazile imena, tipovi i zapisi o mečevima parova 
gladijatora, pa i statistika (kao i danas u sportskim dešavanjima) vezana za borbe 
gladijatora. Noć prije borbe, oni koji su određeni za borbu su imali priređen banket ( cena 
libera). U ove bankete su bili uključeni čak i noxii i damnati. Tada su gladijatori primali 
posjete od svojih prijatelja i poštovalaca. 

U ranim munera smrt učesnika u borbi je smatrana odgovarajućim završetkom. 
U kasnijim razdobljima igre su mogle biti missio (kada se pošteđuje život poraženog 
gladijatora), što je izgleda postajalo uobičajena praksa, ili sine missione (kada se 
ne pošteđuje poraženi gladijator, nego se bori do smrti). Kako bi se privukao veći broj 
gledatelja borbe sine missione su bile ponekad i oglašavane kao takve. August je 
zabranio borbe sine missione. Ugovor između laniste (vlasnika gladijatorske škole) 
i editora ( editor muneris , koji priređuje igre) su mogle uključivati i kompenzaciju za 
neočekivane smrti, ako su borbe bile dogovorene kao missio. 

Oni koji su oklijevali da uđu u borbu, su u arenu gurani sa bičevima i vrelim željeznim 
šipkama. Ako je jedan od učesnika u borbi bio očito pobijeđen, ali još uvijek živ, mogao 
je apelovati za milost podižući svoj prst i tako se obraćajući editoru koji je imao 
diskreciono pravo da o tome odluči. Onaj gladijator koji nije dobio milost, bio je ubijen na 
licu mjesta. 

Vremenom se ipak ustalila praksa da se poštedi poraženi gladijator ako se borio odlično. 
Tako su munera postajale i moralna vertikala u kojoj je jedini častan izlaz za gladijatora 
bio da se bori dobro ili u suprotnom da umre dobro. Ustvari, tu je veliku ulogu počela da 
igra popularnost pojedinih gladijatora, jer je publika bila ta koja je mogla da svojim 
povicima zatraži poštedu ili smrt onih gladijatora koji su izgubili. Masa u gledalištu je 
svoju želju mogla da izrazi i gestikulirajući pollice verso. I editori, koji su i priređivali igre 
za narod, sve su više obraćali pažnju na želje mase u gledalištu. Pragmatični August je 
tako održavao i svoju vezu sa rimskim masama, ugađajući po tome pitanju željama 
gledatelja. Naravno, bilo je i rijetkih slučajeva da su pojedini carevi (npr. Kaligula i 
Klaudije) su odbijali poštedu i pored zahtjeva naroda. Ipak uobičajeno je bilo da masa 
gledatelja odlučuje da li da se neko poštedi ili usmrti, a car bi samo potvrđivao tu većinsku 
želju. U rijetkim slučajevima, borba je mogla biti i neriješena, a o pobjedniku bi odlučilo 
gledateljstvo. I tako se rimski narod, čija je volja nekada u drevnoj Republici bila 

najsnažnija državna poluga, sada zadovoljio da mu se volja poštuje samo ako je trebalo 
poštediti jednog od poraženog učesnika u gladijatorskoj borbi. Nezamisliva dekadencija 
suverenosti rimskog naroda, za što je i sam kriv jer je dopustio da vrline svojih predaka 
podčini manama i porocima. Tako je tome narodu jedino ostala theatralis licentia, 
sloboda izražavanja u amfiteatrima. 

Gladijatorske borbe su imale i sudije i to starijeg sudiju ( summa rudis) i njegovog 
pomoćnika. Gladijator je i sam mogao priznati poraz, tako što bi podigao prst 
(ad digitum ), pa je sudija prekidao meč, pa se obraćao editoru čija je odluka u velikoj 
većini slučajeva zavisila od volje mase. Većina gladijatora se borila dvije ili tri borbe 
godišnje. Zabilježeni su gladijatori (kao pompejanski borac Publije Orozije / Publius 
Orosius) sa 51 pobjedom u toku svoje karijere, dok je do 150 borbi bilo zabilježeno za 
vrlo, vrlo mali broj boraca. 

Igre su uključivale i prikaze pomorskih bitaka ( naumachia od grčkog vaupa%ia), za što 
su priređivane predstave na prirodnim ili vještačkim (samo za tu svrhu izgrađenim) 
jezerima, kao i u amfiteatrima koji su imali specijalne mogućnosti i za priređivanje ovih 
borbi. Najranije poznatu naumahiju je priredio Julije Cezar 46. god. n. e., sa učešćem 
2000 ratnika i 4000 veslača (svi iz reda ratnih zarobljenika). Prilikom inauguracije Hrama 
Marsa Osvetnika 2. god. n. e. August je priredio naumahiju u kojoj se na desetinama 
brodova i čamaca borilo 3000 ratnika. Čuvena je bila i naumahija koju je priredio 
Klaudije 52. god. n. e. na Fucinskom jezeru, kada su borci (sve osuđenici na smrt) po 
Svetoniju cara pozdravili sa izrazom "morituri te salutant" (oni koji će umrijeti te 
pozdravljaju). Uprkos tradicionalnom i ustaljenom pučkom vjerovanju ne postoji nijedan 
dokaz, izuzev Svetonijevog navedenog podatka, da su gladijatori tako pozdravljali 
prije početka borbe. Borci u naumahijama nisu baš bili pravi gladijatori, imali su znatno 
slabiju obuku i nisu prolazili kroz klasični sustav gladijatorskih škola. Naumahije su 
reprezentirale određene historijske ili pseudo-historijske teme, ilustrirajući pomorske bitke. 
Pošto je riječ o veoma skupim priredbama, one su se priređivale samo u posebnim 
okolnostima. 

Pobjednik je dobijao granu palme i nagradu od editora, dok bi oni najbolji borci 
mogli primiti i lovorov vijenac i novac. Najvažnija nagrada za onoga koji je bio osuđen 
na “ ad ludunT (odnosno na gladijatorske borbe) bila je manumisija, koja bi se simbolizirala 
time da bi manumisirani (tj. oslobođeni) gladijator dobivao drveni mač za trening od 
editora. Naravno, bilo je i onih koji su željeli ostajati gladijatori i pored manumisija, jer 
su navikli na takav način života a i računali su na novac i bogatstvo koje su dobij ali. 
Jedan dio ovih manumisiranih gladijatora se često zapošljavao u gladijatorskim školama 
kao treneri ili je otvarao gladijatorske škole. Svjedočanstvo o životu jednog gladijatora 
pruža pogrebni natpis sa Sicilije koji govori o izvjesnom sekutoru sirijskog porijekla 
Flami ( Flamma ) koji je živio 30 godina, borio se 34 puta, pobijedio 21 put, sa 9 neriješenih 
borbi i izgubio 4 borbe. 

Umjetnička slika koja prikazuje naumahiju. Autor Ulpiano Checa, 1894. god. 



Iako nije bilo timova i frakcija kao u slučaju utrka, i na gladijatorskim igrama 
se znalo desiti navijačko nasilje. Tako je u pompejanskom amfiteatru 59. god. n.e, 
došlo do sukoba Pompejanaca i Nucerijanaca (stanovnika grada Nucerije), koji 
su prerasli u vrlo ozbiljne nerede. Neron je zato kaznio Pompejance tako što je 
zabranio gladijatorske borbe u Pompejima u trajanju od 10 godina. 

Freska iz Pompeja prikazuje navedeni sukob i nerede. 

Ulaz na gladijatorske igre je mogao biti i besplatan ili su se morale nabaviti ulaznice. 
Jedan od vidova dobijanja besplatnih sjedišta bila je u carsko doba i lutrija. Naravno 
učestala je bila i preprodaja karata-ulaznica po znatno višim cijenama. U amfiteatre je 
bio dozvoljen ulaz i ženama, za razliku od grčkog svijeta. Od principata sjedišta u 
amfiteatrima su odražavala i slojevitost rimskog društva, pa su tako posebna mjesta 
rezervirana za vladajuću familiju, onda za senatore, za vitezove, za predstavnike stranih 
država i za obični narod. August je posebno uređivao pravila sjedenja u amfiteatrima, 
pa je prvi red rezerviran za senatore, nije dozvolio da strana poslanstva sjede u orkestri, 
odvojio je vojnike od naroda, dao specijalna sjedišta za oženjene, za dječake a i žene 
je segrerirao tako što im je dodijelio gornja mjesta, izuzev vestalki koje su imale počasna 
mjesta. Međutim, ovo se nije mnogo poštovalo, posebno rodna i starosna segregacija, 
pa su muškarci i žene uobičajeno sjedili izmješano. 

Odnos javnosti prema gladijatorima je bio varljiv. Načelno se njima divilo zbog hrabrosti, 
lojalnosti, ratničke etike, borbene spremnosti i dostojanstvene i staložene smrti, pa i 
altruizma koji je vladao među gladijatorima. Sve te osobine, nekada vrlo njegovane u 
rimsko-italskom svijetu su sada bile napuštane, pa je zato dodatno dobijalo na vrijednosti 
njihovo surogat proživljavanje kroz pijesak arena. Lukijan tako opisuje gladijatora Sisina 
koji se dobrovoljno borio kao gladijator, zaradio 10.000 drahmi kako bi otkupio svoga 
prijatelja Toksarija ( Toxaris ). Ali sa druge strane društveni status gladijatora je ipak bio 
dosta nizak (u okviru pojma infamia ), iako je i među samim gladijatorima (bolje reći 
onima koji učestvuju u zbivanjima u areni = arenarii ) postojala socijalna stratifikacija, 
zavisno od tipa boraca, razloga radi kojeg su postali gladijatori i uloge u areni, broja borbi 
u kojima su učestvovali broja pobjeda. Onaj koji još uvijek nije imao javni nastup se 
zvao tiro, a onaj koji se dokazao nakon niza pobjeda i bio najbolji u svojoj gladijatorskoj 
familiji je nazivan primus palus , a onaj iza njega secundus palus. Sudeći po mnogim 
epigrafskim spomenicima, mnogi gladijatori se nisu stidili svoje povezanosti sa arenama, 
jer su na njima bilježili svoje borbe, pobjede i eventualno dobijanje drvenog maća. Ako su 
munera i imale neko religiozno, obredno značenje u pogrebnom ritualu, problem sa 
gladijatorskim igrama je počeo kada su one postale sredstvo političke borbe (za sricanje 
popularnosti) ili za zadovoljavanje poroka mase. Sve veći luksuz, raskoš i troškovi 
gladijatorskih borbi su izazivali negodovanje odgovornijih pojedinaca. 

Rijetko je koji gladijator preživio više od 10 borbi ili živio duže od 30 godina, iako su neki 
penzionirani gladijatori mogli doživjeti duboku starost. Gladijatori su imali svoja groblja, 
a mogli su imati i svoja posebna udruženja / kolegije koji su brinuli o pogrebima te o 
familiji preminulog člana. Poginulog gladijatora je iz arene pratio dužnosnik pod nazivom 
Charon (Haron). 

Iako gladijatori nisu bili smatrani dobrim vojnicima, u očajnim situacijima su uvrštavani 
u borbeni poredak, kao za vrijeme godine 4 cara, ili u 167. god. n. e. kada je Marko 
Aurelije uslijed nedostatka ljudstva regrutirao gladijatore. 

Mozaik koji prikazuje i gladijatore koji su pobjednici i koji su izgubili. 


Gladijatorske borbe su nalazile zapaženo mjesto i u umjetnosti, pa se javljaju njihovi 
prikazi u mozaicima, reljefima, zidnom slikarstvu, na kamejama i gemama, na nakitu, u 
književnim djelima antičkih pisaca, koji daju čitav niz anegdota vezanih za gladijatore i 
njihovo okruženje. Kao i u antičko doba, i danas je zanimanje javnosti impresivno za 
gladijatore. Nakon tema koje se odnose na Isusa i ranokršćansko doba, gladijatorska 
tematika je sljedeća po stupnju zanimanja filmske umjetnosti za rimsko razdoblje. 



Mozaik koji prikazuje završni čin gladijatorske borbe. 

Mozaik koji prikazuje odmjeravanje snaga gladijatora. 




Reljefi sa prikazima gladijatora. Danas se nalaze u muzeju u Efesu u Turskoj. 

Mozaik koji pokriva pod vile u Nennigu (Njemačka) ilustrira 
različite aspekte gladijatorskih borbi, uključujući i muzičku pratnju. 



Veoma lijep mozaik iz Galije koji prikazuje borbu gladijatora. 

Na postupno opadanje gladijatorskih borbi uticalo je više faktora, kao što su financijske 
nedaće, manjak ljudi, sve teži ratovi, ali posebno jačanje kršćanstva koje iz svojih 
ideoloških razloga se vrlo negativno odnosilo prema gladijatorskim igrama. Konstantin je 
325. god. n. e. zabranio gladijatorske borbe, i one koji su bili osuđeni na gladijatorske 
igre (ad luduni) je prebacio na rad ad metallum. Ali ovaj dekret nije baš poštovan i 
gladijatorske igre su se nastavile. Valentijan I. je prijetio novčanom kaznom sudcu koji 
je osudio neke kršćane ad ludum. Pokušano je 384. god. n. e. i da se ograniče troškovi 
gladijatorskih borbi. Zabrane kršćanskih careva su se nastavljale i krajem IV. i početkom 
V. st. n. e. (Honorije 399. god. n. e., i ponovo 404. god. n. e. u Zapadnom Carstvu; 
Valentijan III. je ponovio zabranu 438. god. n. e. ovaj put možda efikasno i konačno). 



Nalaz gladijatorske kacige 
iz I. st. n. e.. Danas 
se nalazi u British 
Museum u Londonu. 



Nalazi figurina vezanih za gladijatore. 
Danas se nalaze u British Museum u Londonu. 


Iz vrtova u Jorku / Eboracumu pronađeno je više od 80 skeleta koji su dobro građenih 
mlađih osoba muškog spola. Na osnovi dosadašnjih forenzičkih istraživanja pretpostavlja 
se da je riječ o do danas najbolje sačuvanom gladijatorskom groblju koje je pronađeno. 
Mnogi od skeleta (starih oko 1800 godina) ukazuju na snažniju strukturu desne ruke, što 
ukazuje da veću izloženost treningu ove ruke. Testiranja ostataka gleđi zuba pokazuju da su 
sahranjeni pojedinci poticali iz oblasti širom rimskog svijeta. Ranije se mislilo da ovi 
skeleti, inače nazvani „Headless Romans“ („Bezglavi Rimljani' 6 ) su rezultat pokolja koji 
je Karakala izveo u Jorku, odmah nakon smrti Septimija Severa. Druge teorije su bile 
grobište koje je uključivalo neki „paganski 66 ritual sa odrubljivanjem glava ili pogrom 
protiv neke manjinske skupine, npr. kršćana. Pretpostavlja se da je misterija razjašnjena 
zahvaljujući ožiljcima koji potiču od ujeda lavova (ili možda tigra ili medvjeda) i udaraca 
čekića i malja na odrubljenim lobanjama. 

Iskopavanja groblja u Jorku. 


Muzika 


O rimskoj muzici se manje zna, nego npr. o muzici stare Helade. Tako se zna o muzičkim 
teorijama Pitagore i Aristoksena, a sačuvano je i oko 40 primjera grčke muzičke notacija. 
Za razliku od Grka i drugih aspekata rimskog postojanja, muzika je vrlo slabo poznata. 
Jedan od razloga je možda i suzbijanje antičke rimske muzike na „talibanski način 44 onda 
kada je kršćanstvo postalo dominantno, jer su „ranokršćanski oci 44 bili protiv teatra i 
festivala (u kojima je bilo dosta muzičkog sadržaja) zato što su ih povezivala sa 
„paganskim 44 nasljeđem i tradicijom. 

I sami Rimljani su u odnosu na Helene imali različit odnos prema muzici. Za grčko - 
helenistički svijet muzika je bila fundamentalna za grčki edukacijski sustav, i za Grke je 
sposobnost sviranja na nekom instrumentu bila oznaka kulturnog, educiranog čovjeka. 
Rimljani nisu muzici pridavali toliku važnost. Ali sa preuzimanjem niza kulturnih 
elemenata iz raznih etničkih zajednica koji bi se utapale u rimski svijet, i taj svijet se 
prilagođavao novim kulturološkim silnicama, uključujući i muziku. Strogi stari Rimljani 
su apsorbiranjem u svoje biće drugih zajednica mijenjali svijet koji su stvorili. Zato 
i ne treba da čudi da su grčka i keltska riječ za pjesnika našle svoje mjesto u latinskom 
jeziku. Postupno se preko teatarskih predstava počela koristiti soflsticiranija muzika i 
njeni sustavi. Organizirana su i muzička takmičenja. Međutim grčko - helenistički i keltski 
doprinos izgradnji jedinstvene euromediteranske „rimske 44 kulture, iako je bio značajan, 
ipak nije uspio da muzičku kulturu u rimskom svijetu postavi na nivo kakav je imala 
u njihovih originalnim etnokulturnim kompleksima. Muzika u rimskom svijetu nije uspjela 
da se razvije u smislu primarno estetske ili edukativne kategorije u odnosu na njenu 
praktičnu vrijednost (npr. poradi vojnih potreba). Ni muzičari, izuzev onih koji su 
služili kao vojnici, nisu uživali neki ugled u rimskom svijetu. 

Pošto su Rimljani i u muzičkom pogledu bili pod velikim utjecajem Grka, možda je i 
muzika rimskog svijeta bila monofonska i da su melodije bile bazirane na sustavu skala 
nazvanih modes. Bilo je i drugih utjecaja, od Etruraca (to u ranim razdobljima) i kasnije u 
carskim fazama sa Bliskog Istoka i Afrike. 

Od instrumenata (od kojih su neki etrurskog porijekla) su korišteni: rimska truba / tuba 
(razlikuje se od današnjih truba, od kojih su veće i znatno izduženije); cornu / kornu / 
rog ili cornum (u obliku sloga G); buccina ili budna (neka vrsta duvačkog instrumenta, 
sličan kornuu); aU^og ili tibia (duvački instrument u obliku duple frule); askaules 
(možda grčka riječ za neku vrstu gajdi); neke vrste običnih flauta i panskih flauta 
(siringa); lira; 7ravSoupa / pandura / luta sa tri strune (predak današnjih mandolina, 
tambura, buzukija, sazova, gitara), kithara (ne treba je miješati sa gitarama) - najrašireniji 
rimski instrument (bar na osnovi do sada poznatih slika i freski), po obliku je pripadao 
familiji lira; rane varijacije orgulja (uključujući i hidraulis); bubnjevi i razne druge 
vrste udaraljki. Rimljani su koristili muziku praktično na svakom koraku, od vojnih 
potreba do običnih zabava i gladijatorskih borbi. Sa stapanjem niza euromediteranskih 
kultura u rimski svijet, u njega su apsorbirane i grčke muzičke tradicije. Inače su antički 
muzičari imali dva potpuno odvojena sistema za notaciju, i to jedan za glas, a drugi za 
instrumente. 



Fragment papirusa pod nazivom “The Michigan Instrumental Papyrus” 
(datacija cc 125. god. n. e.) sadržava tip instrumentalne notacije. 

Fragment papirusa (datacija cc 125. 
god. n. e.) pod imenom “The Yale Musical 
Papyrus” sadržava pored teksta, vjerojatno i 
vokalnu notaciju za dvije grčke pjesme. 


Brončani cornu. Datacija I. st. n. e. 
Danas se nalazi u Museo Archeologico 
Nazionale u Napulju. 



Na mozaiku, sa datacijom sa kraja II. st. n. e., iz vile u 
Perl-Nennig su prikazani muzičari na hidraulusu i komuu. 

Mozaik iz vile Dar Buc Ammera (Zliten) koji prikazuje muzičare kako sviraju za vrijeme 
gladijatorskih igara. Prikazani su sljedeći instrumenti (sa lijeva na desno): tuba, orgulje (koje izgleda 
svira žena), kornui (dvojica koja sjede ih sviraju). Danas se nalazi u muzeju u Tripoliju, Libija. 



Freska koja prikazuje ženu sa kitharom. Potiče iz vile Publija Fanija Sinistora 
(P. Fannius Synistor ) iz Boscoreale. Datacija kasnorepublikansko doba. 

Panel na sarkofagu koji prikazuje Apolona i satira Marsija. Druga figura (koja predstavlja 
Marsija, mitskog izumitelja aU^og) slijeva svira auAbg ili tibia. Datacija cc 290 - 300. god. n. e. 
Nađen 1853. god. na obali rijeke Chiarone. Danas se nalazi u muzeju Louvre u Parizu. 



Freska koja prikazuje ženu sa kitharom. Potiče iz Pompeja i 
danas se nalazi u Museo Archeologico Nazionale u Napulju. 

Detalj sa etrurske freske koji prikazuje 
osobu koja svira na auAbg. Nalazi se 
u „Grobu Leoparda 44 sa datacijom cc 
500. god. p. n. e. Slika dokazuje 
da su Rimljani dosta muzičke 
tradicije primili i preko Etruraca. 



Freska koja prikazuje glumca sa 
sviračicom na kithari ( cithareda ). Potiče iz 
Herkulanuma i danas se nalazi u Museo 
Archeologico Nazionale u Napulju. 

Životopis 


Salmedin Mesihović je rođen 5. IV. 1975. god., u Sarajevu gdje je završio osnovnu školu i 
gimnaziju. U akademskoj 1995/1996. god. upisuje studij historije na Filozofskom fakultetu 
Univerziteta u Sarajevu, na kojem je i diplomirao u oktobru 1999. god., na temu 
„Glasinačka kultura 46 . Od aprila 2000. god. zaposlen je na istom Odsjeku kao asistent. 
Poslijediplomski studij iz arheologije na Filozofskom fakultetu u Zagrebu upisao je krajem 
2001. god., i magistrirao na temu «Problem kulturne i etničke zajednice Autarijata» 7. VI. 
2004. god. u Zagrebu. Naredne 2005. god. nastavio je školovanje na jednogodišnjem 
doktorskom studiju iz stare povijesti na Odsjeku za povijest Filozofskog fakulteta u 
Zagrebu. Doktorirao je na temi «Dezitijati: kulturna i narodnosno-politička zajednica u 
Iliriku i osvajanja Oktavijanova doba» 30. I. 2007. god. u Zagrebu. U martu 2009. god. 
izabran je u zvanje docenta na oblast stari vijek na Odsjeku za historiju Filozofskog 
fakulteta, a u septembru 2013. god. je izabran u zvanje vanrednog profesora za istu oblast. 
U zvanje redovnog profesora za nastavne predmete iz drevnih civilizacija, klasične 
civilizacije i ilirskih studija prof. dr. se. Mesihović Salmedin je izabran 2. VII. 2019. godine. 

U dosadašnjem naučno - istraživačkom radu Salmedin Mesihović je objavio 44 naučna 
rada, kao i sljedeće knjige: 

1. ANTIQVI HOMINES BOSNAE. 

2. Revolucije stare Helade i Rimske Republike. 

3. Rimski vuk i ilirska zmija. Posljednja borba. 

4. Progresivizam. 

5. Popratna djela. Sabrani članci, opservacije, 34 komentara. 

6. Zemlje antičkog Ilirika prije i poslije Milanskog edikta, koautorstvo. 

7. Historija Autarijata. 

8. PROCONSVLES, LEGATI ET PRAESIDES. Rimski namjesnici Ilirika, Gornjeg 
Ilirika i Dalmacije. 

9. Ilirike. 

10. ORBIS ROMANVS (Udžbenik za historiju klasične rimske civilizacije). 

11. Filipike. 

12. Historija Ilira, koautorstvo sa Amrom Šačić. 

13. Helenske apoikije u Italiji i Siciliji. 

14. Liberalna frakcija rimskog nobiliteta - Gaj Lelije i Scipion Emilijan. 

15. Tito i mi - jučer, danas, sutra, koautorstvo. 

16. Drugo izdanje knjige “Tito i mi - jučer, danas, sutra”, koautorstvo. 

17. Helenske apoikije u Italiji i Siciliji”, II (printano) izdanje. 

18. Liberalna frakcija rimskog nobiliteta - Gaj Lelije i Scipion Emilijan, II (printano) 
izdanje. 

19. Geneza zla. Agrarna kriza: ekonomski i socijalni pad Republike. 

20. Hrestomatija. Origines. Izbor iz izvorne građe o nastanku rimskog svijeta. 

21. Bitka za Ilirik. 

22. Kraljevstvo pobunjenih robova. 

23. Epizoda iz povijesti montiranih sudskih i političkih procesa - Progon braće Publija i 
Lucija Komelija Scipiona. 

24. Publije Mucije Skevola. Jurista, revolucionar, historičar. 

25. Preci u nama. Genetičko blago Bosne i Hercegovine. Koautorstvo sa Damir 
Marjanović i Dragan Primorac. 

26. CORNELIA AFRICANA MINOR, FILIA SCIPIONIS ET MATER GRACCHORVM. 
Prilog izučavanju revolucionarne uloge žena u politici klasične civilizacije. 

27. LEX SEMPRONIA AGRARIA. Prilog historiji revolucionarnog zakonodavstva. 

28. Kako se kalio revolucionar. 

29. Historijsko daleko zrcalo. 

30. Tajna drevnog svijeta: Paladij / The secret of ancient world: Palladium. 

31. Izvori o Troji, Ilionu, Wilusi. 

32. Prva dalmatinska i Druga dalmatinska kohorta. 

